## 0 The Apostles' Creed

Anon.  
Doh is G

Pa Pathian Bangkim hihthei,  
Lei leh Van siam ka ging;  
Huan, A Tapa tang neihsun Jesu Khrist,  
I Toupa leng ka ging.

Amah Khasiangthou paisakin,  
Mari sung hong suak hi;  
Pontia Pilat nuai ah thuaka,  
Krosa kilhden a om.

A sih zoh chianga,  
Hankhuka vuia om;  
Nuailam misi khuaa vahoh a,  
Ni thum ni a thounawn.

Vana kahtou nawnta,  
Pathian taklama tu;  
Mihing leh misi vaihawm dingin,  
Van pan hong pai nawn ding.

Khasiangthou ka ginga,  
Saptuam siangthou khat;  
Misiang kigawmna zong,  
Khelhnate ngaihdamna, pumpi thohnawnna,  
Tangtawn hinna ka ging. Amen.

@ Labu 2019

## 1 Jesu Min Lian Phat Chiat Ni E

Edward Perronet  
Doh is G

Jesu minlian phat chiat ni e,  
Angelte'n bia'n kun hen;  
Mangpen' lukhu honla unla,  
Khusak un miteng' Lal!

Martarte'n Amah khusak un,  
A maitam pan hong sam;  
Phat un Jese Jikpi phat un,  
Khusak un miteng' Lal!

Nou Israel chitelte aw,  
Omsun hatlou leh tawm;  
Na Hondampa uh phat unla,  
Khusak un miteng' Lal!

Nou Jentel gilou te'n thei un,  
A thuakna ngilh kei un;  
Koih un gallu A khebul ah,  
Khusak un miteng' Lal!

Namchih, pauchih, mi khempeuh te,  
Hiai leitung-a teng te;  
Lalna khempeuh Amah pia un,  
Khusak un miteng' Lal!

Aw tungchiang mi pawl siangthou toh,  
A khebul ah kun le'ng;  
Tangtawn Amah phat la sa-in,  
Khusak ni miteng' Lal!

@ Labu 2019 

## 2 Pathian Hon Phat Ung

William P Mackay  
Doh is G

Pathian, hon phat ung!  
Na Ta it Jesu ziak'!  
Amah si-in thounawn,  
Tu'n van ah om hi.

*Haleluia, Nang na vanglian,*  
*Haleluia, Amen;*  
*Haleluia, Nang na vanglian,*  
*Hon halhsak nawn in.*

Pathian, honphat ung!  
Na Kha Siangthou ziakin;  
Aman Hondampa honhilh,  
Zan mial thengsak.

Phatna thupina,  
Thahsa Belamnou'a;  
Aman i khelhna pua,  
I nitna siangsak.

Hon halhsak nawn in,  
Na itna'n hon dimsak;  
Michih' kha Na mei in,  
Hon kuangsak nawn in.

@ Labu 2019 

## 3 Aw Pathian Tanga Hong Panpih

Isaac Watts  
Doh is C

Aw Pathian, tanga hon panpih,  
Machiang ka lamet uh;  
Huihpi vuahpi nuaia bitna,  
Tangtawn-a ka inn uh.

Na mangtutphah limnuai belin,  
Na misiangte bit uh;  
Na khut in honpii honkai in,  
Ka bit ding uh, Toupa.

Gammual tangbang kikhun ma in,  
Leitung a om khiak ma'n;  
Pathian hi chia tangtawn apan,  
Tangtawn tulmawh Na hi.

Nang ding in kum sang tampi zong,  
Mitphiat kal a ching lou;  
Tuma, tunung, kou ka chih uh,  
Nang, Tu, na chi gige.

Hunin chiautuipi luang bangin,  
Mihingte taimang hi;  
Zan a mang zingkal a bei bang,  
Mihingte ngilhin om.

Aw Pathian, tanga hon panpih,  
Machiang ka lamet uh;  
Damsung teng honchingpa hi in.  
Tangtawn-a ka inn uh.

@ Labu 2019 

## 4 Theih Vuallouh In Pathian Gamtang

Doh is C

Theihvualouh-in Pathian gamtang,   
A lamdang na sem ding';  
Tuipi tung sik bangin paia,  
Huihpi tung bang ah tuang.

Tehvuallouh thukpi lei nuaiah  
Zia kilawm vante koih;  
Amah deihbangin na sema,  
Sem khial, bawl khial ngeilou.

Nou misiang, lauthawngte, hang un,  
Meipi na lauh un zong '  
Zahngaihna tampi tun nou ding'  
Vualzawlna'n hongzu ding.

Theitawmin Toupa mawhsa ken,  
A hehpihna muang jaw'n;  
A maigum na muhte ah zong,  
A nuihmai kisel hi.

A tupte buching pah ding hi,  
Dakkal tengin nai hi;  
Tuin haksa tadih mahleh,  
Buchin nuam mahmah ding.

Ginlahna zaw khial mahmah ding,  
Pathian' khutsuak haih ding;  
Pathian kiain genchian theia,  
A gingtami hilh ding.

@ Labu 2019 

## 5 Tangtawn La Kilawm Ngai Un

J L Sterling  
Doh is G

Tangtawn la kilawm ngai un,  
Vana hong kipan;  
'Thupi Pathian thupi hen,  
Tung Pathian,' chi,  
Vakna munnuam akipan,  
Angel leh misiangthou lasak,  
Ngaihtak-a tum leh kikou;  
'Toupa Mangpen.'

Vualzohna la ngai dih un,  
Khovel tengteng thawn;  
Tuipi luangging bangin ngaih,  
Jaknop mahmah;  
'Halleluia, Toupa hi,'  
Vualzohna la gam tengteng ah,  
Aw ngaih leh nakpi-a sa'n;  
'Toupa Mangpen.'

Nuamsa Thumte phat chiat un,  
Nou van mipite;  
Phat un, Pa phat un, Tapa  
Leh Kha Siangthou;  
Tangtawna a hih bangin,  
Tangtawn tangtawn in gingging hen,  
Tatsate'n gengen ding uh,  
'Toupa Mangpen.'

@ Labu 2019 

## 6 Kanan Juan I Pai

Paulina  
Doh is F

Kanan juan i pai, puanlap khaia la sa'n,  
Gilou doudinga kipia sepaih i hi;  
Hizong galdou lai kikhen i om louhna'ng,  
Toupa' lam pang kua kua chiin kidong hang.

*Aw i lak uah kua ahiam, thutak-a muanhuai,*  
*Thutak gum a ding ding, Toupa lama pang?*  
*Aw i lak uah kua ahiam, thutaka muanhuai,*  
*Thutak guma ding ding, Toupa lama pang?*

Temsau leh galvante te solsol thei hi,  
Setan zong vak sawltak bang kibawl thei hi;  
Hizong lungtang ah muanhuailouhna om thei,  
'Toupa lam pang ka hi,' kam in a chih hang'.

I lak uah kuahiam vaihawmna nuai a om,  
Pathian zahngaihna ngaihdamna neilou lai;  
Lungtang kisathei niamkhiak in honla in,  
Toupa'n hon ngak laiin Amah lam juan meng'.

Dahna, natna leh bawlsiatna khawksa ken,  
I thuma khawisatna la suak pah ding hi;  
I zuih muanhuai ei hon Pipa Khros pua in,  
Vualzou i kikou ding; Toupa' lam' pang hang.

@ Labu 2019 

## 7 Khasiang Ka Sung Hong Teng Den In

E H Stokes  
Doh is C

Kha Siang, ka sung' hong tengden in,  
Ka lungtang ling hong sil in;  
Siangthouna-in kei hong luah in,  
Hong pai-in, hong dimsak in.

*Hong dimsak', hong dimsak',*  
*Jesu aw, tu'n hong dimsak';*  
*Siangthouna in kei hong luah in,*  
*Hong pai-in hong dimsak in.*

Hon hehpih Kha, non dimsak thei,  
Dim dan kon hilh theih louh hang;  
Ka taksap tawntung Nang na hi,  
Hong pai-in, hong dimsak in.

Kei a jawngkhal tawntung hi'ng e,  
Na maiah tu'n hong kun ing;  
Tangtawn Pathian Kha nuamsa aw,  
Na tha tawh hong dimsak in.

Hongsil, hong khamuan, hong hong in,  
Siangsak in hong vualjawl in;  
Nong khamuan ding nong hongkhia ding,  
Nong dimsak ding hi, tuin.

@ Labu 2019 

## 8 Aw Toupa, Tungnung Pen

Upa Thanga  
Doh is Bb

Aw Toupa tungnungpen, lambang hon pak ung,  
Pathian hing leh bangkim hihthei Nang na hi;  
Nuaisiahte, tengkhawi, liangvai, giloute' Lawm,  
Sanggah, gentheite teng' Toupa leh Pathian.

Thumnate dawngpa Pathian na hih jiakin,  
Na mite'n taksap hon nget uh Na pe jel;  
Na tate' kah leh mau Nang na ngaikhe jel,  
Thudik gum, na hoih sem, Na pampaih kei hi.

Na thu hoih mijawng leh haute zasak in,  
Midang Nang hon doute'n zong zata uhen;  
Tu-a hotdama ka om samna ding un,  
Bang a hiam ka hih ding, chi uh hen, Amen.

Namchih mial paisan, leh sal suak kipak hen,  
Tungnungpen ah Pathian thupipen hen aw;  
A kipahpih leimite lak' lem leng hen,  
Hosana, Hosana, chi-in sa uh hen.

Huan, namchih kiang ah Na min zahtak huai hen,  
Na gam thupitak-in hong tung jel hen aw;  
Van- a mi'n a hih bang-un leia mite'n,  
Na deihlam hih henla, gam chih ah, Amen.

@ Labu 2019 

## 9 Aw Hotdamna Ja Aw Itna

William Boots  
Kaih No.8

Aw hotdamna ja! aw itna tuipi thuk,  
Zahngaihna lian, Khrist-in tunglam pan hontun;  
Khovel pum tatna manpha athawna piak,  
Miteng dia tua luangin, kei zong hontum in!

Ka khelhna a tam, ka nitnate a thuk,  
Khelh lungkham ka kahna khitui luang a tam;  
Ka kah phatuam lou, sisan tuipi luangin -  
Tun non silsiang thei hi, kei zong hontum in!

Ka lungtom, sinsiat leh utna giloute'n,  
Ka kha henchipin honkhialsak hamtang hi;  
Tuipi manpha luang ah suahtakna ka mu,  
Thilhihthei hongluang in, kei zong hontum in!

Khemnaten honsualin, lauhnaten hondelh,  
Lungnop, phattuamna beiin kum tam ka hing;  
A hoihzaw ka tang ngei ding chih ka thei hi,  
Khatvei hontum lechin, Na sianna tui in.

Aw zahngaihna tuipi, nang hinna pethei,  
Tui lamdang, na piautak ah kong ding ngeita;  
Siansakna tuipi tuin kong tung nawn hi,  
Ka puma non tup ma'n, ka kik nawnlou ding.

Tu'n tuipi luang, ken a tui ka khoih kha hi,  
Hondam dia Hat-in honsapna ka ja hi;  
Ka ginna'n muang ngamta, hotdam hi ngei ding,  
Damna tui ah ka bual, tuin hontum hi!

Halleluia! tu'n zaw ka damsung nite,  
A phatna dingin phaltakin ka zang ding;  
Aman A sapum liamin kitamsak hi,  
Hotdamna tuipi ja, A luansak theihna'n.

@ Labu 2019 

## 10 Pathian' Itna, Itna Tungnung

C Wesley  
Doh is Bb

Pathian' itna, itna tungnung,  
Van kipahna hong kum in;  
Kou ah Na tenna hong bawl in,  
Na hehpihna hong khusak';  
Jesu, Nang mi Na hehpih thei,  
Itna ngenin Na dim a;  
Hotdamna in kou hong veh in,  
Hon ngaite' siang ah lut in.

Na itna Laukha pia inla,  
Mi lungkhamte' lungsung ah;  
Bangteng Nang ah hong luahsak in,  
Na chiam khawlna hon musak;  
Khelh utna lamangta inla,  
Alpha leh Omega hi'n;  
Ginna bul leh a tawpna Nang,  
Suahtakna hon pia ta in.

Hong pai in, Nang hondam dia hat,  
Nangmah' hinna hon neisak;  
Kou-a teng ding, hongkik pah in,  
Na tempul nusia ngeike'n;  
Nangmah kon phat gige ding uh,  
Nangmah na sem gige in;  
Nangmah phat-in kong thum ding ua,  
Na itna kia suang gige'n.

Khaile, Na siamthak zou ngalin,  
Siangthou leh deihhuai hi n'ung;  
Ka hotdamna uh Nangmah ah,  
Kimtaka om mu nuam ung;  
Thupi semsem hong hita n'ung,  
Vangam kong tun tanpha un;  
Lamdang, itna, phatna-a dim,  
Na mai'h bangkim ngak dongin.

@ Labu 2019 

## 11 Kei Tanga Ding Pa Jesu Hi

Obed W Stucky  
Doh is C

Kei' tanga dingpa Jesu hi,  
Kei tang' zumna thuak laitak';  
Liam, kitam, sisan luanga si,  
A min hang' hinna ngah ing.

*Aw, hotkhiakna lamdang nah e,*  
*Aw, A mel kilawm nah e;*  
*Tanpa, Honpa, kei tang a ding,*  
*Hehpihna'n hong zawlzou hi.*

Kei tanga dingpa Jesu hi,  
Itna hang' A min phat un;  
Sih dong itna, zahngaihna hang',  
Amah ah ken mun nei ing.

Kei tanga dingpa Jesu hi,  
Kumsawt-in lamdang hizou;  
Namchih pan tatsa misiangte'n,  
Tatna la nuamin sa un.

@ Labu 2019 

## 12 Kipak Sak Ding Jesu Hongpai

Mrs Frank A Breck  
Doh is Eb

Kipaksak ding Jesu hongpai,  
Itna tan chiang';  
A lungkhamte lungnuamsak ding,  
Itna tan chiang';  
Itna'n thum dan hon hilh ding,  
Lungkham dahna lamang ding,  
Miallak khua vaksak ding hi,  
Itna tan chiang'.

*Itna tan chiang',*  
*Itna tan chiang';*  
*Lungsung panin la kisathei,*  
*Itna tan chiang',*  
*Itna tan chiang',*  
*Itna tan chiang',*  
*Midangte lungnopna puak thei,*  
*Itna tan chiang'.*

Leitung pumpi hong kilawm ding,  
Itna tan chiang';  
Nasep zong lungnopna hi ding,  
Itna tan chiang';  
Gim thuakna zong siangthou ding,  
Lungsung muanna omden ding,  
Nuntakna manpha tuam ding,  
Itna tan chiang'.

Dah lungkhamna hong nuamtuam ding,  
Itna tan chiang';  
Lungsung puakgik hong jang tuam ding,  
Itna tan chiang';  
Vangletna hong tang ding a,  
Paina'ng lampi honhilh ding,  
Lungsung nopna ki-ngah ding,  
Itna tan chiang'.

Tullou thupina ngahta ni,  
Itna tan chiang';  
Lawmte itna taktak piang ding,  
Itna tan chiang';  
Leitung vualzohna ngah chiang',  
Vantung nuntak kipat chiang',  
Nisa vak kul nawnlou ding,  
Itna tangta.

@ Labu 2019 

## 13 Itna Lamdang

John Newton  
Doh is G

Itna lamdang! A min ngaih e,  
Kei bang kihhuai hon hut;  
Kei ka mangkhin tu'n A hon mu,  
Mitdel tu'n ka mu thei.

Tua itna'n laudan hon sinsak,  
Itna'n ka lau beisak;  
Tua itna manpha lawmlawm e,  
Ka gintak laitak in.

Lauhuai gimna, thang tampi lak',  
Kei ka paisuakta hi;  
Itna kia hi tutan hon pii,  
Itna'n inn hon tun ding.

Ka pumpi leh lungsim bah a,  
Ka lei hinna bei chiang;  
Tua puanjak sungah ken ngah ning,  
Hinna nuam leh muanna.

Tua munnuama ni bang tanga,  
Kum sangsawm i vei chiang';  
Pathian phat la kiam lou lai ding,  
Phatna ni kiam lou ding.

@ Labu 2019 

## 14 Pathian Chitna Lamdangpen

Lyman G Cuyler  
Doh is D

Pathian chitna lamdangpen pen la in sa ni,  
A hon khotuah leh ven gige na;  
I kipumpiakna gimnamtui bang zaam tou hen,  
Thuum a Amai a i kihop chiang.

*Amah phat in bia ni, A silbawl te vang in,*  
*A hoihna leh khotuahna gen ni;*  
*I kipumpiakna gimnamtui bang zaam tou hen,*  
*Thuum a Amai a i kihop chiang.*

A hehpihna thilpiak lamdang la in sa ni,  
Itna in tua teng a hon musak;  
A tapa Jesu toh i kikholhna nuam ah,  
Tua in A mangtutphah hon naihsak.

A vualzawlna in hon zui zel ding in thum ni,  
I lampi A hon vaksak na di'n;  
Ei Amah a i hong buchin theihna ding in,  
A vangam thupi i luahna ding.

@ Labu 2019 

## 15 Siangthou! Siangthou! Siangthou!

R Hebber Dd  
Doh is Eb

Siangthou, Siangthou, Siangthou!  
Toupa Pathian Hat,  
Jingkhang in ka la uh  
Na kiang hong tung ding a;  
Siangthou, Siangthou, Siangthou!  
Hehpihpa leh Hatpa;  
Pathian a mi Thum,  
Thum nuamsate aw.

Siangthou, Siangthou, Siangthou!  
Siangthoute' biak aw;  
A kham lukhu uh tui-  
Pi kim a koihkhia-in;  
Cherubim leh Sera-  
Fim Na mai ah khukdin,  
Omkhin, omlel leh,  
Om gige ding-pa.

Siangthou, Siangthou, Siangthou!  
Mial in honliah zong;  
Giloute' mitin Na  
Thupina mu lou zong;  
Nang kia siangthou na hi,  
Nang lou kua dang om lou,  
Hatna, itna leh  
Siangthouna-a kim.

Siangthou, Siangthou, Siangthou!  
Toupa Pathian Hat;  
Leitunga Na bawlte'n  
Nang hon phat chiat ding uh;  
Siangthou, Siangthou, Siangthou!  
Hehpihpa leh Hatpa,  
Pathian a Mi Thum,  
Thum nuamsate aw.

@ Labu 2019 

## 16 Ka Mit In Toupa Thupi

Julia Wark Howe  
Doh is C

Ka mit in Toupa thupi-a hongpailai  
A na muta,  
A lunghehna grepkhuk a kipan in  
A chilkhe lel hi!  
A namsau hiamtak leh lauhuaitak leh kin  
A phawikheta,  
I Pathian a kuankhia.

*Thupi, thupi, Haleluiah,*  
*Thupi, thupi, Haleluiah,*  
*Thupi, thupi, Haleluiah,*  
*I Pathian a kuankhia*

Puan um zakhat venna mei tampi lak ah  
A mel honglang,  
Amah din nitak dai kiak hun leh vot ah  
Maitam bawl uh;  
A vaihawmna thu meivak kuangtak leh vak ah  
Ka sim thei,  
I Pathian a kuankhia.

Nungkik ngeilou ding-a sepna dingin pengkul  
A hong ging,  
Aw, vaihawmna mangtutphah ma-a mite  
Lung ommoh sak;  
Aw, ka kha kinin, Amah panpi'n ka kha  
Kipak om in,  
I Pathian a kuankhia.

Lili pallun lai in Khrist hong piang lei-a  
Mite' kiang ah,  
Nang leh kei hon hih lamdang thei, loupina  
Hon pianpih a;  
Mihingte' siangthouna din a si, suahtak  
Na'n si ngap leng,  
I Pathian kuankhiak lai.

@ Labu 2019 

## 17 Immanuel Nak Liam Apan

W Cowper  
Doh is C

Immanuel nakliam apan,  
Sisan lui hong luang khia;  
Tua sisan lui migilou ding',  
Gitlouh silsiangna hi.

Gilou si ding a kilh un zong,  
Tua lui mu man-in nuam;  
Amah bangin gilou leng zong,  
Tua ah ka siang ding hi.

Ka it Belamnou, Na si pha'n,  
Thahat mansuah ngei lou;  
Tatsa saptuam khial nawn lou dia,  
Hotkhiak a hih dong in.

Na liamma pan sisan lui luang,  
Muanna toh ka muh nung;  
Tatna itna hi ka thupi  
Ka sih mateng gen ning.

Kei dangawk pi hankhuk sunga  
Dai dide' ka jal chiang,  
Tuachiang' la ngaihjaw'n honphat ning,  
Hondam dia Na hatna.

@ Labu 2019 

## 18 Pathian I Kulhpi Muanhuai Hi

Martin Luther  
Doh is D

Pathian i Kulhpi muanhuai hi,  
A kip tawntung Kulhpi hi;  
Amah eite hon huhpa hi,  
Gitlouh tuipi tung' vualzou;  
Tanglai pan melmapa'n,  
Siatna ngenta a zong;  
A pilna leh hatna,  
Huatna ngen in a dim;  
A kimpih leitung om lou.

Eimah hatna in dou lehang,  
I zou ngeikei hial ding hi;  
Mitakpa panpih louh in jaw,  
Amah Pathian' Mitelpa;  
Amah kua ahi hiam?  
Amah Khrist Jesu hi!  
Toupa Sabath A min,  
Kikheng thei ngeilou hi;  
Aman kidouna zou ding.

Leitung dawi ngenin dim henla,  
Honhihsiat tum mahle uh '  
Lau kei ni; Pathian-in deihzou,  
Ei-a A Thutak vualzoh.  
Neihlehlam teng mang hen,  
It teng, lei hinna zong;  
Pumpi zong that uhen;  
Pathian' Thutak omden,  
A gam tangtawnin omden.

@ Labu 2019 

## 19 Jesu A Lawm Hoih I Neih Dan

J Scriven  
Doh is F

Jesu a Lawmhoih i neih dan,  
I gitlouh dahna po ding;  
Hamphathuai mahmah i hilh theih,  
Bangteng Pathian kiang thumna'n;  
Aw, lungmuanna tam i na tan,  
Aw, nat thuak louh ding i thuak;  
Amah i hilh louh vang hi e,  
Bangteng Pathian kiang' thumna'n.

Ze-et leh khem-in i om hiam,  
Buaina koipeuh a om hiam?  
Lunglel ngeilou-in om ni e,  
Bangteng Toupa' kiang thumna'n;  
Tuabang Lawm muanhuai i mu diam,  
I lungkham hon thuakpih ding;  
I hatlouhna Jesun thei vek,  
Bangteng Toupa kiang' thumna'n.

Hatlou leh gik pua'n i om hiam,  
Damsung khosak ngaihtuahna'n?  
Hondampa Hoih i bitna hi,  
Bangteng Toupa kiang' thumna'n;  
Simmoh leh ngilh-in na om hiam?  
Toupa kiang thumna'n gen in;  
A angsung ah a hon pom ding,  
Lungmuanna tua'h na mu ding.

@ Labu 2019 

## 20 Ginna'n Hon En Tou Ing

Ray Palmer  
Doh is Eb

Ginna'n hon entou ing,  
Kalvari Belamnou,  
Ka Hondampa;  
Ka thumna ngaikhia in,  
Ka mohna honthuk ken;  
Aw tuni'n ka pum in  
Hon siangsak in.

Ka laukha sawlsapna,  
Hehpihna'n hatsak in,  
Aw, Pa Pathian;  
Ka tang Na hong sita,  
Ken leng hon it thei ta'ng;  
Aw kon itna dai thei-  
Kei leh chi veng.

Leitung buaina miallak,  
Heina ka vaih lai in,  
Hon pi jel in;  
Ka ma mial vaksak in,  
Lungkhamna thengsak in;  
Mang ding hon phal nawn ke'n  
Aw Pa Pathian.

Hinna pak vulna dia,  
Sihna lui mial kon kan  
Dektak chiang in;  
Toupa, hon hehpih in,  
Ka ban hon na kai in;  
Tatsa gamlei thangvan  
Hon kaipih in.

@ Labu 2019 

## 21 Aw Pathian, Nang Ma'n

Doh is C or G

Aw Pathian, Nangman tangthupha non pia,  
Kipahthu kon hilh, kipahthu kon hilh,  
Kipahthu kon hilh, Nang kiang.

*Haleluia, Amen.*

Hiai leitung tengteng khuamial in bawmdim,  
Tanvakpa hong suak, Tanvakpa hong suak,  
Tanvakpa hong suak, Jesu.

Leitung namchih lai' tu'n khua hong vak hen,  
Hihdampa' Tangthu, Hihdampa' Tangthu,  
Hihdampa' Tangthu pha toh.

@ Labu 2019 

## 22 Vanglian Kumpipa Hong Sihna

Isaac Watts  
Doh is Eb or F

Vanglian Kumpipa hong sihna,  
A Khros lamdang ka velvel chiang',  
Ka hauhna, ka kiphatsakna,  
Ken tu'n bangmah-in sim nawn keng.

Khrist ka Pathian' sihna loungal,  
Bangmah suan ding phalken, Toupa;  
Thupina lim lung la pente,  
Amah sisan khekna'n neita'ng.

En ve'n, A lu, A khut, A khe  
Panin dahna, itna luangkhawm!  
It leh dah kituak thei ngei hiam,  
Lingin lukhu kibawl ngei hiam?

Leitung pumpi kei a hi leh,  
Pathian piak di'n ka hawmthawh lai;  
Tuabang Pathian' itna manpha,  
Ka kha, hinna, bangkim a man.

@ Labu 2019 

## 23 Toupa Mi Siangte Aw

G Keith  
Doh is A

Toupa misiangte aw, na ginna uh ki-  
Ngakna Pathian' Thu suangphum khuambang kip hi;  
Jesu a bukna juan a tai noute kiang',  
A gensa bangval, A gentuan ding omlou,  
A gensa bangval, A gentuan ding omlou.

'Lauke'n, Kon ompih hi, aw lungmang het ke'n,  
Nang' Pathian ka hih vang' Kon panpih ding hi;  
Kon hatsak ding, panpih-in Kon dingsak ding,  
Ka khut bangkim hihthei, siamin Kon dom ding,  
Ka khut bangkim hihthei, siamin Kon dom ding.'

'Tuipi thukpi a pai dia kon sap laiin zong,  
Lungkhamna tui in hon tum lou hial ding hi;  
Kon ompih ding hi, na thuakna vualzawl ding',  
Na thuakna thukpen pen Ka siangthou sak ding,  
Na thuakna thukpen pen Ka siangthou sak ding.'

'Ze-etna meikuanga na paisuak laitak'  
A kiching Ka hehpihna in kon vuk ding;  
Meikuang honhihsia dinga Ka koih hilou,  
Na nin halmang, dangkaeng bang siangsak ding,  
Na nin halmang, dangkaeng bang siangsak ding.'

'Tekkun tanpha-a dam Ka mitten thei ding;  
Ka itna tungnung, tangtawn' dang ngeilou hi;  
A lu uh samkangin a zep dongin zong,  
Belamnou bangin Ka ang ah Ka pom ding,  
Belamnou bangin Ka ang ah Ka pom ding.'

'Kua leng Jesu-a muanga khawl peuhmahte,  
Melma lak ah Ka taisan ngei, ngeikei ding;  
Tuabang mi, gawtmun in sualin, dou mahleh,  
Ka nusia ngeikei ding, nusia ngeikei ding,  
Ka nusia ngeikei ding, Nusia ngeikei ding.'

@ Labu 2019 

## 24 Mi Siangte Aw En Un Thupi

T Kelly  
Doh is F

Misiangte aw, en un thupi,  
'Dahna thei Mi' tu'n en un;  
Galdouna pan vualzou-a kik,  
Khuk teng A mai ah kun ding!

*Angelte, manglukhu khusak,*  
*Honpa, kumpite' Kumpi;*  
*Angelte, manglukhu khusak,*  
*Honpa, kumpite' Kum-pi.*

Angelte'n Honpa khusak un,  
Jesu'n zohna manpha puak;  
Thuneihna tutphah ah tusak',  
Van pahna thawm gin laiin.

Mikhialte'n engbawlin khusak,  
A kumpina mawkbawl uh;  
Misiang leh angelte'n um-in,  
Kumpi'n nei, A min phat uh.

Ngai un, tua A phatna ging ngaih!  
Ngai un, tua vualzohna la!  
Jesu'n mun sangpen a tangta!  
Tua muh-in lungnopna lian!

@ Labu 2019 

## 25 Aw Heutupa Hon Tonpih In

Washington Gladden  
Doh is G

Aw Heutupa, hon tonpih in,  
Nasepna mun niampen ah leng;  
Na thuguk kei hon hilh inla,  
Sepgim tawl lungkham thuakzou ding'.

Ka lungsim zekai hon huh in,  
Na itna thu kiteltak-in;  
Ka khe pial-hat Nang kem inla,  
Inn lam juan-in Nang hon pii in.

Na thuakzoh dan hon sinsak in,  
Nang naih-a om kinken dingin;  
Muanna nuam, hatsak, nasem ding',  
Khelhna zou dia, Nang hon muangin.

Lametna vak hon tangsak in,  
Ka mai lampi za semsem ah;  
Muanna Nang kia in Non pia thei,  
Heutu, Na kiang hon omsak in.

@ Labu 2019 

## 26 Khut Thilpiakte Nang Vualjawl In

Doh is G

Khut thilpiakte Nang vualzawl in,  
Sep dia lungtupte vualzawl in;  
Ginna, tupna, ngaihtuahnate,  
Na min phatna'ng hongvualzawl in.

Ka khutsuak uh kou ka chih uh,  
Nangmah vualzawlna ngen ahi;  
Ngaihtuah theihna, septheihnate,  
Nang honpiak hi, ka Pathian uh.

Sem thei jel ding', pia thei jel ding',  
Aw Pathian aw, Nang honhuh in;  
Ka sepgim gah ua nuam dingin,  
Tasam zawte zong ngilh lou ding'.

@ Labu 2019 

## 27 Lamtawnin Ka Toupa'n Hon Pi

Chas H Gabriel  
Doh is Eb

Lamtawn-in ka Toupa'n honpii,  
A min phat un,' min phat un;  
A van mana in hon vak hi,  
A min siangthou phat un.

*Haleluia, hiai ka la hi,*  
*Jesu, Jesu nitum dongin;*  
*La ngaih thupi lua hong sa un,*  
*A min siang phat un.*

Ka bah chiang' itna'n hon ding sak,  
A min phat un, 'min phat un;  
Ka lau chiang' A ban in hon pom,  
A min siangthou phat un.

Damsung lungkhamna'n hon lap chiang',  
A min phat un, 'min phat un;  
Hizong A hon nusia ngeilou,  
A min siangthou phat un.

@ Labu 2019 

## 28 Minthang Hen Toupa Thaunilh

Montgomery  
Doh is F

Minthang hen, Toupa' thaunilh,  
David Tapa Lianjaw;  
Thang hen, a hun chiam hong tung,  
Leitung vaihawm kipan;  
Zohthawhna zou ding' hong pai,  
Saltangte khah ding in;  
Tatlekna beisak dingin,  
Dika vaihawm dingin.

Leitung a gahsuah dingin,  
Vuahtui bang' hong tung ding;  
Itna, nopna, lametna,  
Leitung ah pakkhia ding;  
Mualsang tung pan A mai ah,  
Lemna thu tangkou ding;  
Mualtung pan phaijang dongin,  
Dikna chiktui luang ding.

Kumpipate'n A mai ah,  
Kham leh ngun toh bia ding;  
Nam khempeuh in bia dinga,  
Mikhempeuh in phat ding;  
A kiang ah thu-nget, thuchiam,  
Niteng kahtou den ding;  
A gam lian semsem ding a,  
Bei ngei, ngeilou ding hi.

Gal khempeuh tung' vualzou ding,  
Mangtutphah tung tu ding;  
Tangtawn in lian semsem ding,  
Vualzawlna toh nuam ding;  
A thukhun kisia theilou,  
Hun in paipih thei lou;  
A min ei ding' Itna hi,  
A min omden ding hi.

@ Labu 2019 

## 29 Hong In Kumpipa Vanglian

Anonymous  
Doh is G

Hong in, Kumpi Vanglian,  
Na min phat la sa ding;  
Hong panpih in;  
Pa, thupina a dim,  
Vualzou Pathian hong in;  
Koute tung vaihawm in,  
Tanglai Mi aw!

Nang, mihing a hong suak,  
Thu, Na tem toh kivan;  
Koute thum ja'n:  
Na mite vual hong zawl',  
Na Thu lohching sak in;  
Siangthouna Kha hong kum',  
Koute tung ah!

Hong in, Khamuanpa aw,  
Theihpihna siang pia in;  
Hiai hun nuam ah!  
Nang thil bangkim hihthei,  
Michih sung' vaihawm in;  
Hon nusia ngei ken aw,  
Thilhihthei Kha!

Thum-a Khat thupi in,  
Phatna sangpen tang hen;  
Tua pan tangtawn',  
A kumpi thupina,  
Thupi'n koute'n mu n'ung,  
Tangtawn, tangtawn dongin,  
It n'ung, bia n'ung.

@ Labu 2019 

## 30 Damsung Tuipi Tungah Khelhna Puakgik Toh

H L Gilmour  
Doh is Ab

Damsung tuipi tung ah khelhna puakgik toh,  
Lungkham a kei ka vaih laitak;  
'Kei hong tel in' chi a aw nem ka jak ma'n,  
'Longkhawlna nuam' ah ka lutta.

*Ka kha a khawlta, long khawlna bitna ah,*  
*Tuipi tunga vai nawn lou;*  
*Tui tung ah huihpi bangteng a nun hangin,*  
*Jesu ah kei ka bitden hi.*

It-a hon pom dingin kei ka kipia a,  
Upna'n A thu lenkip den hi;  
Ka kolbutte kia, ka kha'n tawlngakna mu,  
Longkhawlna nuam ka Toupa hi.

Toupa'n kei hondamsak khitchiang' ka kha-in,  
Tangthu lui hamphatna la'n sa;  
Longkhawlna Nuama inn a deih khempeuhte  
Damsak nuam Jesu' tangthu hi.

A it leh nuamsa Johan bang eite zong,  
A ang tang thei! ngaihsut chiang' nuam;  
Jesu' ang bitna mun khawlna ahi a,  
Huihpi'n siatna tun theilou hi.

Hong in, Honpa'n ngaktheitakin honngak hi,  
A hatna'n nang hon honkhia ding;  
Hong in, na kha khawlsak' Longkhawlna nuam ah,  
'Ka itpa keia hi' chiin.

@ Labu 2019 

## 31 Vualjawlna Nak, Nang Hong Nai Aw

Robert Robinson  
Doh is Eb

Vualzawlna Nak, Nang hong nai aw,  
Phatla sa ding hong lem aw;  
Kang ngeilou zahngaihna tuite,  
Phatla ngaihpen toh lawm hi;  
La ngaih mahmah hong hilh ve leh,  
Vanmite'n a sak pen uh;  
Phat ning ka lung a tham denna,  
Nang non itna tatna Mual.

Hia'h ka Eben-ezer tung ing,  
Nong huhna'n hitan kong tung;  
Na deihna hangin bittakin  
Inn hongtun kilamen hi'ng.  
Jesu'n hong zongkhia melmak mi,  
Pathian pan ka man laitak';  
Lauhuai pan hong honkhia dingin,  
A sisan pha'n hong gum hi.

Aw, hehpihna tung' leiba tam  
Hi semsem ing nisim in!  
Deihsakna'n khainiang bang' ka lung  
Vak-hat Nang ah henchip in.  
Toupa, ka it Pathian nangawn  
Vakmang san hat hi'ng, thei ing;  
Hia'h ka lungtang om hi, la in,  
Na inn ading' chiamteh in.

@ Labu 2019 

## 32 Tung Thangvan Gam Nuam Ah Tatsate'n Lasa

Julia H Johnston  
Doh is C

Tung thangvan gam nuam ah tatsate'n la sa,  
A mangpen uh maia manglukhu koih-in;  
Leitung lungkham, dahna, launa, mohna bei,  
Misiangthoute'n kipahna la thak sa uh.

*Belamnou phat-in,*  
*Kalvari a ei dia hong si;*  
*Belamnou phat-in,*  
*Tangtawn, tangtawn a hing gige.*

A hehpihna la lamdang pen a hong kim,  
Amah muanga gingte' di'n gim namtui hi;  
Toupa eia dinga si-a thounawnta,  
Pathian kiang ah tangtawn in vai i hawm ding.

Belamnou sisana kisawpsiang loungal,  
Tua la thak hoih kuama'n sa thei lou ding hi;  
Mohna, khelhna apan Toupa'n hon sawp hen,  
Tuin nopla thupitakin kipan hen!

@ Labu 2019 

## 33 Aw Pau Sang Tampi'n La Sa Ding

Charles Wesley  
Doh is G

Aw, pau sang tampi'n la sa ding!  
Kei hong Tanpa phatna; (2)  
Ka Pathian Kumpi' thupina,  
A hehpih vualzohna. (3)

Itsiam ka Heutu leh Pathian,  
Na min zahtakhuaina, (2)  
Hiai leitung tengteng vannuai ah  
Phuangjak ding' honghuh in. (3)

I launa beisak min Jesu!  
I dah lungkham hon nem, (2)  
Mikhial ading min ngaihnophuai,  
Hinna, damna, muanna. (3)

Khelhna kol Aman a sut hi,  
A koltang khahkhia hi; (2)  
A si'n kihhuaipen siangsak thei,  
Tua sisan kei ding' om. (3)

Khebaite aw, nuamin diang un,  
Nangongte aw, ja un; (2)  
Pau ngeilouten Amah phat un,  
Noute Honpa hongpai! (3)

@ Labu 2019 

## 34 Ka Khelh Sawpsiang Ding

Rev G C Morris  
Doh is F

Ka khelh sawpsiang ding,  
Ka nit sawpsiang ding;  
Kalvari Khros ah,  
Jesu kilh-in om;  
Angelte'n ensuk,  
Lamdang sa uh hi;  
Mikhial keia ding',  
A kipumpiakna!

*Aw itna lamdang,*  
*Aw tatna manpha!*  
*Ka khelh beisak ding',*  
*A man piak thupi;*  
*Hiai thu hoih gen un,*  
*Hotdamna manbei;*  
*Mikhial keia ding',*  
*Itna lamdang hi!*

Ka khelhna tengteng, Jesu'n a pua hi;  
Ka tatna man kim, A thawnin pia hi;  
Ka khelhna teng pua, Kalvari sing ah;  
Mikhial keia ding', Itna lamdang hi!

Linglukhu khusak, Amah paipih uh;  
Tua ni mulkimhuai, Luguh mun tun uh;  
Khua a hong mial zong, Miteng in mu uh;  
Mikhial keia ding', A kipumpiakna!

A luang sial uh hi, Josefa' han ah;  
Tua kilhlup Toupa, Hondam dia hat hi;  
A hinna pia hi, Kei ka hin theihna'ng;  
Mikhial keia ding', Itna lamdang hi!

@ Labu 2019 

## 35 Maijen! Ka Hondampa Liam Maw?

Isaac Watts  
Doh is E

Maijen! Ka Hondampa liam maw?  
Ka Kumpipa si maw?  
A lu siangthou hong pia nuam maw,  
Mikhial keia dingin?

*Khros phung ah! Khros phung ah!*  
*Vak ka muh laitak in,*  
*Ka lungsung gitlouh puakgik tuk mang hi;*  
*Tua ah ginna in mitvakna ka mu,*  
*Tu'n sunkhua'n kipakin ka om hi.*

Ka khelh thupi luate hang maw,  
Amah sing ah a mau?  
Hon khasiat hehpihna lamdang!  
Hon itna theihzoh louh!

A siamsa mihing khelhman a,  
Khrist vanglian sih laiin,  
Ni'n zong A thupina sel a,  
Khuamial a silh kilawm.

A Khros hongkilat laitakin,  
Ka maizum sel kilawm,  
Ka lung nuama nehnou kilawm,  
Ka khitui luan kilawm.

Khitui luangte'n din zoulou ding,  
Itna lei tam ka bat;  
Hiaiah, Toupa, kei kong kipia,  
Ka hihtheih tawp ahi.

@ Labu 2019 

## 35A Maijen! Ka Hondampa Liam Maw?

Isaac Watts  
Doh is F

Maijen! Ka Hondampa liam maw?  
Ka Kumpipa si maw?  
A lu siangthou hong pia nuam maw,  
Mikhial keia dingin?

*Honpa it aw, hong huh in aw,*  
*Nang gum muanhuai den ding';*  
*Na tutphah tung a na tut chiang',*  
*Kei hon thei gige'n aw.*

Ka khelh thupi luate hang maw,  
Amah sing ah a mau?  
Hon khasiat hehpihna lamdang!  
Hon itna theihzoh louh!

A siamsa mihing khelhman a,  
Khrist vanglian sih laiin,  
Ni'n zong A thupina sel a,  
Khuamial a silh kilawm.

A Khros hongkilat laitakin,  
Ka maizum sel kilawm,  
Ka lung nuama nehnou kilawm,  
Ka khitui luan kilawm.

Khitui luangte'n din zoulou ding,  
Itna lei tam ka bat;  
Hiaiah, Toupa, kei kong kipia,  
Ka hihtheih tawp ahi.

@ Labu 2019 

## 36 Ka Toupa Neih Ding Maizum Ke'ng

Isaac Watts  
Doh is E

Ka Toupa neih ding maizum ke'ng,  
Amah gup ding zum ke'ng;  
A Thu zahna gup ding zum ke'ng,  
A Khros vangletna zong.

*Khros phung ah! Khros phung ah!*  
*Vak ka muh laitakin,*  
*Ka lungsung gitlouh puakgik tukmang hi;*  
*Tua ah ginna in mitvakna ka mu,*  
*Tu'n sunkhua'n kipakin ka om hi!*

Jesu ka Pathian! min ka thei'  
A min kia hi ka muan;  
Ka lamet leh laukha muanna,  
Vuaksuaksak lou ding hi.

A thuchiam A tutphah bang kip;  
Ka sih ni dongin zong'  
Amah khut a ka kepsakte,  
Bittakin kem thei hi.

Ka min thulimloupi Aman  
A Pa maiah gum ding;  
Tung van Jerusalem Thak ah  
Ka kha mun a guan ding.

@ Labu 2019 

## 37 Lungkhamna Leh Mialna Khenlam

Rev W Williams & John Rippon  
Doh is C

Lungkhamna leh mialna khenlam,  
Ka kha, dai dide'n en in;  
Thuchiam tengteng tungkimta hi.  
Hehpihna ni thupi toh;  
Jubili nuam, Jubili nuam,  
Jing khuavak thupi tang hen.

India mite, Negro mite  
Leh namtomte'n en ve ua,  
Tua Pathian vualzohna thupi;  
Setden ding Kalvari ah;  
Tua tangthupha, tua tangthupha,  
Kawlmong dong in gingta hen.

Gam lianpipi mial laka tu,  
Toupa' hinna vak tan in,  
Suahlam pan tumlam gam dongin,  
Jing khuavak hon tangsak in;  
Tatna manbei, tatna manbei,  
A leisa vualzouta hen.

Ni thupi hongnai sem sem in,  
A mialna uh hawlmang in;  
Tangtawn hinna tangthupha in,  
Na min siangthou thangsak hen;  
Gamlapi ah, gamlapi ah,  
Immanuel' gam khen ah.

Thang in tangthupha vanglianpi,  
Vualzou in, tawp ngeikei in;  
Tangtawn Na gam a za mahmah,  
Khang semsem, lian semsem hen;  
Kumpi chiang toh, Kumpi chiang toh,  
Honpa, leitung vaihawm in.

A nungta, a nak thei tengteng,  
Lungdam thu gena kun hi;  
Pa, Tapa, Kha Siangthou phatin,  
Hehpihna Pathian phat un:  
Halleluia, Halleluia,  
Phatna khua vannuai dim hen.

@ Labu 2019 

## 38 Vanmun Thupi A Angel-Te

James Montgomery  
Doh is C

Vanmun thupi a angel-te,  
Leitung ah hongkum suk un;  
Nou, thilsiam thu la-a sate,  
Tu'n Messia pian thu phuang un.

*Hong un, bia un; hong un, bia un,*  
*Khrist, Kumpi thak piang bia un!*

Belamchingte gamlak ah om,  
Janlai' belamte chingin,  
Pathian mihing kiang tu'n hongteng,  
Tua ah Naungek vakna tang:

Mipilte'n vak dang zon tawp un,  
Kilakna vakzaw hongtang!  
Namte Deihpen tu'n zong unla,  
A pian aksi na muh uh:

Misiangthoute maitam ah kun,  
Lau leh lamena ngakin,  
Toupa hongkum suk guih dinga,  
A tempul sung' kilang ding.

Tangtawn gawt ding khial, kisikte,  
Dikna'n mohsakna pai tu'n;  
Zahngaihna'n nou honsam hi tu'n,  
Tanna kolte sutta un.

@ Labu 2019 

## 39 Jesu'n Vai A Hawm Hi

Isaac Watts  
Doh is Eb

Jesu'n vai a hawm hi,  
Vanmang' tutphah tung ah;  
A lu ah manglukhu, A khe-  
Bul ah misiangte toh.

*Vang lian in Hondampa,*  
*Kim ah bit-a om-in;*  
*Eite i lung kim ding,*  
*Denchiang in, (3)*  
*Eite i lungkim ding,*  
*Denchiang in. D.S.*

Puanngou silh-in ding uh,  
Zatam simseng louhte;  
Vualzohna lalchiang tawi chiat-in,  
Zaila ngaih sa uh hi.

Pathian Belamnou phat,  
Amau dia hong sipa;  
Belamnou tatna sisan vang',  
Manglukhu khu chiat uh.

Honhehpi'n aw Kha Siang,  
Na huhna pha hon pia'n;  
Vualzou a van misiangte toh,  
Ka len theihna ding un.

@ Labu 2019 

## 40 Mohna Toh Kidim Leitung Nuntakna

J B Coats  
Doh is G

Mohna toh kidim leitung nuntakna,  
Kei lungmuanna kim theilou hi;  
Kei kia-a khemnate ka nan laitak',  
Toupa kiang lou kei ko'h tai ding?

*Kei ko'h tai ding, Aw kei ko'h tai ding?*  
*Ka nuntakna'ng ken ko'h zong ding?*  
*Kei hong honkhia ding Lawm ngai mahmah ing,*  
*Toupa kiang lou kei ko'h tai ding?*

Innsak-innkhang siam uh, amau it ing,  
Amau toh lungtuakin leng ung;  
Hihhang' ka kha'n muanna a lunggulh chiang',  
Toupa kiang lou kei ko'h tai ding?

Ka it ka lawmte toh nunnop manpha,  
Pathian thu pan' lungmuanna mu'ng;  
Hihhang' sihna ken ka tuah dektak chiang',  
Toupa kiang lou kei ko'h tai ding?

@ Labu 2019 

## 41 Jesu Thu Ngetna Huan Ah

Ray Overholt  
Doh is Eb

Jesu thungetna huan ah,  
A khut a hensak ua;  
Konglak a zumhuai pi'n paipih;  
Mohneilou a siangthou pen,  
Honpa a chilphih gawp ua,  
Moh hi, sing ah that un, chi uh hi.

*Leitung hihsia'n, Amah khahkhia ding,*  
*Vantung mi sangsawm samthei napi'n,*  
*Vantung mi sangsawm samthei napi'n,*  
*Nang leh keia dingin hong si hi.*  
*CONDA: Ei ding' hong si.*

A manpha A lu tung ah,  
Linglukhu a khusak ua,  
Zahpi'n, Kumpipa en un, chi;  
Hamsiat-in a satgawp ua,  
Min siangthou zahpih uh;  
Na tengteng Amah kia in thuak hi.

Sing tunga kilhbelh chiang un,  
A nu a gei dingh a,  
Numei, na ta en in, a chi;  
Tui ka duh hi, chi napi'n,  
Dawn ding bang pia lou a,  
Mohnei mite A thahna thuak hi.

Migiloute tung ki-ap in,  
Hehpihna A ngen kei hi;  
Zumna sing Amah kia'n thuakta,  
Kizoukhin hi, chi'n kikou,  
Lu kun in sita hi;  
Gupkhiakna nasep a manta.

@ Labu 2019 

## 42 Hondampa Mel Ah Chitna Kim

Samuel Stennett  
Doh is Ab

Hondampa' mel ah chitna kim,  
Ngaihhuaina in dim hi;  
A lu ah thupina a khu,  
A kampau itna'n dim. (2)

Lungdong panpih-bei A hon mu,  
Hon panpih ding' hon delh;  
Kei dia Khros zumhuai teng pua-in,  
Ka dahna teng zong pua. (2)

Ka hinna Amah tung' ka ba,  
Ka kipahna teng zong;  
Sihna tunga zohna honpia,  
Hankhuk pan hon hondam. (2)

A tenna van munnuam lam ah,  
Ka khe tawl A tonpih;  
Ka Pathian' thupina hon lak,  
Ka dahna tengteng zong pua. (2)

A hauhdan bangjelin hon pia,  
Hon it hi chih ka chian;  
Lungtang sangkhat nei hi lengzong,  
Toupa, Nang kon pia ding. (2)

@ Labu 2019 

## 43 La In Hon Sak Sak Nawn Dih Ve

P P Bliss  
Doh is G

La-in hon saksak nawn dih ve,  
Hinna thu lamdangte!  
A hoihna tamsem hon musak,  
Hinna thu lamdangte!  
Hinna, hoihna thute,  
Muan leh sep ding hon hilh!

*Thu kilawmte! Thu lamdangte!*  
*Hinna thu lamdangte! D.S.*

Khrist nuamsa pen in miteng pia,  
Hinna thu lamdangte!  
Gilou, itna sapna ngai in,  
Hinna thu lamdangte!  
Manbei vekpi a piak,  
Vanlam eite hon zawl!

Gospel sapna aw nem' mual thawn,  
Hinna thu lamdangte!  
Ngaihdamna, muanna mi teng pia,  
Hinna thu lamdangte!  
Jesu, Honpa omsun,  
Siangthousak tawntung in!

@ Labu 2019 

## 44 Kha Siang Nang Pitu Muanhuai

M M Wells  
Doh is G

Kha Siang, Nang pitu muanhuai!  
Khristian kiang-a nai gige,  
Khut-a len in honpi in,  
Gamdai a khualzin lai in;  
Tawlte kipak gige uh,  
Aw nem-a huau a jak un,  
'Vakvai, hong in, hong jui in,  
Inn tun pha in konpii ding'.

Chikpeuh a om lawm dik pen,  
Honpanpih dia nai gige;  
Mial lakah hon nusia ken,  
Lau leh ging lah a vai in;  
Huihpi a lau, lam-et bei  
Aw nem penin hon huau in  
'Vakvai, hong in, hong jui in,  
Inn tun phain konpii ding'.

Sepgim nite bei chiangin,  
Tawldamna nuam ngaklai in,  
Van leh thumna lel kisam,  
Tua lai kou min om muangin  
Tuithuk pal, Jesu' sisan  
Kia suanga om hong huau in,  
'Vakvai hong in, hong jui in,  
Inn tun phain konpii ding'.

@ Labu 2019 

## 45 Manglukhu Tam Khusak

Matthew Bridges & Godfrey Thring  
Doh is Eb

Manglukhu tam khusak,  
Belamnou Kumpipa;  
Ngai in, van lapi hong ging hi,  
Ging dang tengteng khup hi;  
Ka kha, thou in, lasa'n,  
Nang dia Sipa phat in;  
Amah na Kumpipa Mangpen,  
Tangtawn dongin phat in.

Manglukhu tam khusak,  
Amah itna Toupa;  
A khut, A pang a liamma thuk,  
Tunglam pan mu, pahtawi;  
Van angel kuamah in,  
Liamma entel ngamlou;  
Hizong Aman tangtawn thuguk,  
Mittui toh honen suk.

Manglukhu tam khusak'  
Muanna Toupa Amah;  
Sikchiang toh vannuai vaihawm ding,  
Hankhuk tungah vualzou;  
A vaihawm tawp neilou,  
Si-a thounawn Toupa;  
Tangtawn hinna pia dingin si,  
Sihna a bei theihna'ng.

Manglukhu tam khusak',  
Hun leh tangtawn Toupa;  
Amah van Mang, hinna Toupa,  
Pa toh, Kha toh kikhat;  
Kon bia, Toupa, kon phat,  
Kei dingin Na sita;  
Nang phatna'ng tawp nei ngeilouin,  
Tangtawn lian semsem in.

@ Labu 2019 

## 46 Nang Pathian' Belamnou

May Maurice  
Doh is Eb

Nang Pathian' Belamnou  
Nin banglou, hong huh in;  
Na sisan manpha in,  
Hon siangsak thei, ka thei,  
Aw, puakgik hong dawn in,  
Khelhna hong sawpsiang in;  
Nangmah dikna hong guan',  
Ka lungsung siangsak in.

Ken lam-et dang nei ke'ng,  
Paulam dang zong nei ke'ng;  
Kei dia hong hing, hong si,  
Nangmah keleu loungal;  
Non ngaihdamna aw ja'ng,  
Kei-a na hi, hon chi;  
Nang Khrist kon neih nungsang,  
Ken bangmah lau nawn ke'ng.

Nangmah kiang' om den ning,  
Thumangin tengden ning;  
Hong ching, hong lamkaih in,  
Nun sung ni theih kholh louh'.  
Deihna dang ken nei ke'ng;  
Min dang kuamah muang ke'ng;  
Khelhna pan Non damsak,  
Nang ah deih teng kim hi.

@ Labu 2019 

## 47 Ka Suangpi Na Hi

Mrs C E Breck  
Doh is Bb (Tehna khat a khuang thum)

Ka Suangpi Na hi, aw Tanpa nuamsa,  
Ka Limbelh Na hi, ka bukna ding;  
Ka Suangpi Na hi, hon hum, vualzawl ding,  
Nangmah ah kei ka bit tawntung ding.

*Nang ka suangpi, aw ka Tanpa nuamsa,*  
*Ka lawm Na hi, ka Pipa Na hi*  
*Ka lamet leh ka Hondampa Na hi,*  
*Ka Muan Na hi, Nang ah ka bu ding.*

Ka Suangpi Na hi, khelhna'n hong zol chiang',  
Ka Suangpi Na hi, ze-etna ah;  
Ka Suangpi Na hi, lungkham ka thuak in,  
Ka Suangpi Na hi, bang ka lau dia.

Ka Suangpi Na hi, khemna'n hong sual chiang',  
Ka lawm Na hi, dang ngeilou leh tak;  
Ka kha in a muang Nangmah tung kia ah,  
Muanhuai, siangthou-a non kep dingin.

Ka Suangpi Na hi, kumpigam leh nam,  
Vaihawmmi leh manglukhu siat chiang';  
Ka bitna Suangpi Na hi tawntung ding,  
Tangtawn Suangpi, Nang honmuang den ning.

@ Labu 2019 

## 48 La In Sa Ning Tangthu Lamdang

F H Rawley  
Doh is Eb

La-in sa ning tangthu lamdang,  
Kei tanga hong si Khirst' thu;  
A inn nun nuam hon nusia a,  
Kalvari a hong sih dan.

*La-in sa ning tangthu lam dang,*  
*Kei tanga hong si Khrist' thu;*  
*Tuipi siang geia kikhawm in*

Ka mang, hizong Jesu'n hong mu,  
Belam vakmang hong mukhia;  
A itna ban in hon pom a,  
A lampi ah hong zawl kik.

A liamgawp, Jesun hong damsak'  
Pukna tampi hanga bah;  
Muhna bei, launa toh kidim,  
Tua teng pan hon suaktasak.

Mialna niten hon tuam laia,  
Lungkhamna lam ka tawn nak;  
Hizong Honpa'n hong kem lailai,  
A khut in bittak' honpii.

Luipi tui luang gei ka tun dong'  
Aman hong kem gige ding;  
Bitin gal hong kaipih lai ding,  
Tua ah ka itte mu ding.

@ Labu 2019 

## 49 Ka Hinna Kon Pia Toupa

F R Havergal  
Doh is G

Ka hinna kon pia, Toupa,  
Nang ading' sehtuam hi hen;  
Ka hunte, nite kon pia,  
Phatna tawplou-in luang hen.

Ka khutte kon pia, Nang ding',  
Nang itna'n na semsak hen;  
Ka khete kon pia, Nang ding'  
Kilawm leh juanjang hi hen.

Ka aw konpia, la sa ning,  
Ka Kumpipa kia ading;  
Ka muk kon pia, dimsak in,  
Nang apan-a thu hoih in.

Ka sum leh paite kon pia,  
Paisa san khat zong it ke'ng;  
Ka lungsim kon pia, zang in,  
A hatna Na deih bang in.

Ka deihtelna Nang kon pia  
Keia hi nawn lou ding hi'ng;  
Ka lung kon pia, Nanga sa,  
Na mangtutphah hi ding hi.

Ka itna kon pia, Toupa,  
Na khebul goubawm suah ing;  
Ka pumpi'n kon pia, vekpi'n,  
Nang'a hi tawntung nuam ing.

@ Labu 2019 

## 50 Jesu Khebul Ah Muanna

Elisha A Hoffman  
Doh is Eb

Jesu' khebul ah muanna ka mu,  
Aw nopna ni, pahna ni;  
Amah gin ziakin muanna ka mu,  
Ka khelhna a sawpsiangta.

*Tangthu kumlui ka gengen ding,*  
*A hehpihna kim manbei;*  
*Hon it ziakin Amah ka pahtawi nuam,*  
*Amah ka phat nuam, phat nuam.*

Jesu' khebul ah khawlna ka mu,  
Khawlna bukim ka mu hi;  
Tua mun ah ka kha in vakna mu,  
Ka kha in nuamsa mahmah.

Jesu' khebul ken ka hon juan hi,  
Ka khelh mohna kon paipih;  
Aman tua ah ka khelhna maisak,  
Hotdamna hon peta hi.

@ Labu 2019 

## 51 Haichi Tang Ah A Kung

El Nathan  
Doh is Ab

Haichi tang ah a kung leh pak,  
A om, a hing bangin,  
Thutak leh hehpihna Pathian,  
A Kha kei ah hing hi.

*Khrist kei ah hing hi,(2)*  
*Aw hiai hotdamna lamdang!*  
*Khrist kei ah teng in hing.*

Pathian gamlat, khelhna a si,  
Ka kha'n vak mu theilou;  
Pathian' Thu ah vak ka muta

Tunga nisa zung a kipan,  
Lei in gah a suah bang;  
Hinna, vak, itna Khrist in pia,  
Amah kei ah hing hi.

Ka lunggulh leh ka ngaihtuah pen,  
Amah bang a om ding!  
Hiai ka ngaihtuah gige hi hen,  
Tu'n Khrist kei ah hing hi.

@ Labu 2019 

## 52 Tangthu Hoih Gen Nuam Ka Sa

Miss Hankey  
Doh is Ab

Tangthu hoih gen nuam ka sa,  
Muh nailouh vantung thu;  
Jesu leh a Thupina,  
Jesu leh a itna!  
Tangthu hoih gen nuam ka sa,  
A dik chih ka theih in;  
Ka lunggulh hon lungkimsak,  
Lungkimna dang omlou.

*Tangthu hoih gen nuam ka sa!*  
*Jesu leh a itna thu!*  
*Tangthu kumlui ka thupi,*  
*Kumsawt in gengen ning.*

Tangthu hoih gen nuam ka sa,  
A lamdang semsem hi,  
Lunglen thu khempeuh sangin,  
Deihthusam peuh sang in;  
Tangthu hoih gen nuam ka sa,  
Kei ding' manpha penpen!  
Tuabang manpha ahih man',  
Tu'n nang ka hon hilh hi.

Tangthu hoih gen nuam ka sa,  
Genkik kik a nuam hi;  
Gentam peuh leng nuam semsem,  
Jaknophuai semsem hi;  
Tangthu hoih gen nuam ka sa,  
A za ngeilou om lai.  
Hotdamna thu hi ka gen,  
Pathian' Thu siangthou pan'.

Tangthu hoih gen nuam ka sa,  
A theisa tengtengin;  
Lunggulhin za nuam semsem,  
A za ngeilou mah bang;  
Thupina mun ka tun a,  
La thak ka sak chiangin,  
Tangthu kumlui mah sa ning,  
Ka na sak nop tawntung.

@ Labu 2019 

## 53 Mangpen Sepaih I Hi

D W Whittle  
Doh is G

Mangpen' sepaih i hi, Sisan a tat i hi;  
Toupa Khrist dia galdou dingin, Sepaih in i kipia,  
Sih lauhuai ah i leng, Hizong nuam in la sa;  
Mangpen' sepaih huaisiam Toupa'n, I lungsim a hihhat.

*Mangpen' sepaih i hi,*  
*A phat la i sa ding;*  
*Muanhuai-in A na i sem ding,*  
*Ei Mangpen vanglian hi.*

Mangpen' sepaih i hi, A min nuam in i pua;  
Khrist Kumpipa a kilhden ua, Khros tunga min om pen;  
I kiam punna'n ngai ni, Lungkham dahna'h nuam ni,  
Toupa Jesu' min pahtawi na'ng, Mangpen sepaih i hi.

Mangpen' sepaih i hi; A kiangah kilang ni;  
Lungkhama dahna i tanna'n, A kiangah thuak le-hang;  
Khros ah ma-bang pan leng, Sun sawt kivei lou ding;  
Vangletna ni a hong naita, Mangpen' sepaihte'ding'.

@ Labu 2019 

## 54 Honpa, Chingpa Bang Honpii In

D Thrupp  
Doh is Eb

Honpa, Chingpa bang honpii in,  
Na kepna kiphamoh ung;  
Honvak in louhing mun nuam ah,  
Kou ding' mun honbawlsak in.

*Nuamsa Jesu', nuamsa Jesu,*  
*Non leizou, Nang' a hi ung. D.S.*

Nang' a hi ung, honlawmbawl in,  
Ka lampi uh Kempa hi'n;  
Na ganhon ching in, honhum in,  
Ka pialmang un hongzong in.

*Nuamsa Jesu, nuamsa Jesu,*  
*Kong thum chiang un hondawng in. D. S.*

Koute sang di'n thu Na chiama,  
Genthei, khial ka hizong un;  
Hon dawnjangna'ng itna Na nei,  
Sianna'ng, suahtakna'ng hatna.

*Nuamsa Jesu, nuamsa Jesu,*  
*Nang lam hon ngasak pah in. D.S.*

Na hon deihsakna zong pah n'ung,  
Nangmah deihlam sem pah nu'ng;  
Toupa nuamsa, Nang kia Honpa,  
Na itna'n hon dimsak in.

*Nuamsa Jesu, nuamsa Jesu,*  
*Non itzou, Non it lailai. D.S.*

@ Labu 2019 

## 55 Aw Thupha Genjak Un

F Battome  
Doh is C

Aw, thupha genjak un, Mihing omna peuh ah;  
Mihing' lungsim sung ah, A lungkhamte' kiang ah;  
Khristian aw tengteng in, Lungdamna thu phuang hen;  
Lungmuanpa hongtungta!

*Lungmuanpa hongtungta,(2);*  
*Kha Siangthou, Pa honchiam,*  
*Van apan hongtungta,*  
*Aw, thupha genjak un,*  
*Mihing omna peuh ah;*  
*Lungmuanpa hongtungta!*

Jankhua sawt beita a, Jingkhua hongvakta hi;  
Huihpi lauhuai thengta, Tuin dai khipkhep hi;  
Tung sunni hong suak in, Mualdawn hontat bang in;  
Lungmuanpa hongtungta!

Kumpite' Kumpipa'n, Damna kha hongjak hi;  
Saltang tengteng ading', Suahtakna hon puak hi;  
Saltanna inn sung ah, Vualzohna la ging hi;  
Lungmuanpa hong tungta!

Pathian hon itna thuk! Ken bangchin genseng ding?  
Lammang vakvaimite, Pathianin hong itna;  
Amah kiang tengden a, Amah banga tang ding'!  
Lungmuanpa hongtungta!

Lungdam thu thangsuak hen, Thangvan sang thawntou hen;  
Tuachiang van misiangten,Lei mite sakpih hen;  
Ki-it tawplou zaila, Dai thei ngeilou ding hi;  
Lungmuanpa hongtungta!

@ Labu 2019 

## 56 Jesu, Hondampa Hon Pi'n!

Edward Hopper  
Doh is Bb

Jesu, Hondampa honpi'n!  
Damsung tuipi lauhuai ah;  
Ka ma'h theihlouh tui kihawt,  
Suangpi kisel lauhuai tam;  
Nang pii lammang om theilou,  
Jesu, Hondampa, honpi'n.

Nu in naukap a khem bang',  
Toupa, Na kham thei tuilian;  
Toupa'n Dai un, na chih chiang',  
Tui kihawt in Na thu mang,  
Tuipi tung Kumpipa aw!  
Jesu, Hondampa, honpi'n.

Chiautui gal kong kai kuan a,  
Tuipi lauhuai hong mau leh,  
Khawlmun leh kei ki-kal ah;  
Tua chiang' Na angsung belin,  
Lau ke'n! Ka honpii ding hi!  
Na honchih ja hi leng aw.

@ Labu 2019 

## 57 Jordan Luigal A Kikhop Hun Chiang

F A Blackmer  
Doh is Ab

Jordan lui gal a i kikhop hun chiang',  
Hotdamte vanglian in melmu ni;  
Chiaului geia piaunel sim zohlouh bang',  
Etchimlouh piandang hi i muh ding!

*Chiaului gei a piaunel sim zohlouh bang',(2)*  
*Etnophuai hi ding,*  
*Hotdamte i muh hun chiang',*  
*Chiaului geia piaunel sim zohlouh bang in.*

Tang apan hotdamte i muh chiang in,  
Lungkham, ze-etna suahtaksante,  
Van pahna toh i kituah hun chiang in,  
Etchimlouh piandang hi i muh ding!

Chiaului kilawm geia i din hun chiang,  
Guabang hinna tullim nunnuam ah;  
Kanan gam etlawm lam gal in don ni,  
Etchimlouh piandang hi i muh ding!

Ei hon Hondampa i muh hun chiang in,  
A thupina chiantak in mu ni;  
Kumpi gam tangtawn a vai a hawm chiang',  
Etchimlouh piandang hi i muh ding!

@ Labu 2019 

## 58 Na Hehpihna Thupha'n

Rev A T Pierson  
Doh is G

Na hehpihna thupha'n,  
Ka lungtang khauh nem sak;  
Khovel A it manin,  
A Ta khat neihsun pia.

*'Kuapeuhmah in Amah ging leh*  
*Tangtawn hinna pha mu ding hi'. (2)*

Gullim 'khai' et lel in,  
Hinna damna pia thei;  
Tua bang Khros a Jesu'n,  
En in, hing in, hon chi:

Moh jiaka si mai ding'  
Ka tan lauhuai ja ing;  
Tangtawn a mangthangsa,  
Na hehpihna Thupha'n.

Mihing mohsak ding in,  
'Dahnathei Mi' hong lou;  
A min vang mihingte'n,  
Hinna a neihna ding:

Toupa, ginglah huh in,  
Ginna muanna honpia'n;  
Na tangthupha'n a gen,  
Naupang' muan bang muang ding.

@ Labu 2019 

## 59 Kei Tatsa Ka Hong Hih Theih Na'ng

J E Hall  
Doh is G

Kei tatsa ka hong hih theihna'ng,  
Mulkimhuai Khros tunga A thuak,  
Tua zaha Jesu'n hong itna,  
Lei-in kilel zoulou!

*A hon itna lei in lel mawng, (2)*  
*Tua zaha Jesu'n hon itna,*  
*Lei in kilel zoulou!*

Tangtawn a kei ka hin theihna'ng,  
Lungkhamna thupi A hong thuak;  
Aw, tua linglukhu A hong khuk,  
Lei in kilel zoulou!

Pathian maia kei hong ngetsak,  
Toupa a muanna ken ka neih,  
A sisan pha thilhihtheihna,  
Lei in ki lel zoulou!

Amah hongnai chia' lungnopna,  
Launa bei khawlna kei hong pia,  
Amah a lam-et vak a siang,  
Lei in ki lel zoulou!

@ Labu 2019 

## 60 Toupa Ah Kipak In Nuam Un

M E Sarvoss  
Doh is Bb

Toupa ah kipak in nuam un,  
Nou lungsim dik leh hoih nei teng;  
Nou Amah tel pen a nei teng,  
Dahna lungkhamna hawlmang un.

*Nuam un! nuam un!*  
*Toupa ah kipak in nuam un! D.S.*

Kipak un, Toupa ahih man,  
Lei leh vana thupi penpen,  
A thu in a bawl, vai a hawm,  
Vanglian in hat hi tan ding in.

Thudik gum a galdouna ah,  
Na galte a vualzou dek zong;  
Pathian sepaih na muhlouhte,  
Hondou galte sangin tam zaw.

Sun laiin mialin hontuam zong,  
Zanin na tungvan a nim zong,  
Bangteng ah na thawmhau kei un;  
Lauhuai bei mateng na muang un.

Toupa ah kipakin nuam un,  
A pahtawina la in sa un;  
Kaihging leh tumging leh aw in,  
Halleluia, chiin awi un.

@ Labu 2019 

## 61 Kipahna Tuipi Bangin Lian

Mrs Manie Payne Ferguson  
Doh is Bb

Kipahna tuipi bang in lian,  
Aw, Khamuanpa hongtungta;  
Tu'n i kiang ah a om gige,  
Amah muangte sung ah teng.

*Lailung muanna nuam,*  
*Lungsung khawlna nuam,*  
*Ka kha a kitheihna nuam;*  
*Tuipi lauhuai ah Jesu'n honhoupih,*  
*Lauhuai tui kihawt a dai.*

Hinna leh kipahna ngen hi,  
Zinpa vanglian omna peuh;  
Ginlahna leh dahna hawlmang,  
A thu man lel a khawlna.

Vana vuahtui hongkia bangin,  
Vana nisa hongtang bang';  
Tua bang in Kha Siangthou piak hi,  
Van apan a hongtung hi.

En in, galsuah ding' a khangta,  
Gahna hoih, dikna a gah;  
Hinna tui tuin a luangta,  
Keuna gamdai ka kha ah.

Aw a lamdang, hiai hotdamna,  
Tanpa' mel lungdamhuai muh!  
Tenna nuam hi, tenna galmuang,  
Tawlngakna nuam, khawlna nuam.

@ Labu 2019 

## 62 Nang Thu Hi Toupa

A A Pollard  
Doh is F (Zekai deuh in)

Nang thu hi Toupa, Nang thu hi hen,  
A sekpa Na hi, a tung ka hi;  
Mek in honbawl in, Na deihlam in,  
Daidide a Nang kon ngak laiin.

Nang thu hi Toupa, Nang thu hi hen,  
Zong in honchian in, Heutu tuni'n;  
Vuk sang' ngou Toupa tu'n hon sil in,  
Kiniamkhiak-in Na mai ah kong kun.

Nang thu hi Toupa, Nang thu hi hen,  
Liam leh tawl-a om, panpih k'on ngen!  
Hatna, hatna teng Nang'a vek hi,  
Hon khoih in dam ning, Hondam Pathian.

Nang thu hi Toupa, Nang thu hi hen,  
Hon pom in, hon len', hon pumkep in;  
Na Kha'n dimsak in zata muh ding',  
Amah Khrist kia lel, kei-a ompa.

@ Labu 2019 

## 63 Ka Pa, Ka Pathian

Charlotte Elliote  
Doh is Ab

Ka Pa, ka Pathian, ka inn pan,  
Gam vangla albang ka man sung',  
'na deihbang hihen!' chi thei ding'  
Thu honhilh in.  
'na deihbang bang hih in om hen'  
'na deihbang hi hen!' chi thei ding',  
Thu honhilh in.

Khat kia-in lungkham thuak mahleng,  
Lawmte'n hon nuse khin mahleu';  
'na deihbang hihen!' ka chi ding,  
Thumangtak in.  
'na deihbang bang hih-in om hen'  
'na deihbang hi hen!' ka chi ding,  
Thumangtak in.

Ka lungtang sawlsam nuamsak in,  
Na laukha'n ka sung' hong teng in;  
'na deihbang hihen!' ka Pathian,  
Thildang teng zaw.  
'na deihbang bang hih-in om hen'  
'na deihbang hi hen!' ka Pathian,  
Thildang teng zaw.

Sunchin lungsim Thak hon guanin,  
Nang lungsim toh kigawmsak in,  
'na thu hi hen!' chih haksatna,  
Nang lamang in.  
'na deihbang bang hih in om hen!'  
'na thu hi hen!' chih haksatna  
Nang lamang in.

Leitung ka nuntakna bei chiang' 61  
Luankhi toh thumna hongbei chiang',  
'na deihbang hi hen!' chi'n sa ning,  
Gam nunnuam ah.  
'na deihbang bang hihin om hen!'  
'na deihbang hi hen!' chi'n sa ning,  
Gam nunnuam ah.

@ Labu 2019 

## 64 Honpii Na Peuh Ah Ka Zui Ding

W C Martin  
Doh is Eb

Hon piina peuh ah ka jui ding,  
Amah muan dan ka theita hi;  
Kei-a ding hi, ka theichian hi,  
Thah-in a om Kalvari ah.

*Sun leh jan Jesu'n honpii ding,*  
*Aman lamtawn in honpii ding;*  
*Amah keiding' Lawm dikpen hi,*  
*Kalvari ka thei gige hi.*

A thupiakte ka kipahpih,  
A khut a honpii ka ut hi;  
A deihlam kei ding a hoih hi,  
Kalvari ah siin siangsak.

Lau lou muanglah lou ka pai jel,  
Hondampa Khrist naiin ka nuam;  
Ni khattei Amah ka mu ding,  
Kalvari Jesu hi ka Lawm.

@ Labu 2019 

## 65 Khrist Ka Kumpipa Thuchiamte

R Kelso Carter  
Doh is Bb

Khrist ka Kumpipa thuchiamte a ding in,  
Tangtawnin Amah phatna ging tawntung hen;  
Tungnungpen ah thupi hen chi'n la sa ning,  
Pathian thuchiamte ah ka ding hi.

*Ding in, ding in,*  
*Pathian ka Hondampa thuchiamte a ding in,*  
*Ding in, ding in,*  
*Ka Pathian thuchiamte ah ka ding hi.*

A juauthei ngeilou thuchiamte a ding in,  
Ginlahna leh launa huih in honmut chiang;  
Pathian thu hing zangin kei ka vualzou ding,  
Pathian thuchiamte ah ka ding hi.

Thuchiamte a ding in tu'n ken ka mu thei,  
Sianna sisan hoih kim kei ding a tua om;  
Khrist in a bawl tua suahtakna siksan in,  
Pathian thuchiamte ah ka ding hi.

Khrist keimah Toupa thuchiamte a ding in,  
Itna khau in Amah toh kei honkan den;  
Kha namsau zanga nisima vualzou-in,  
Pathian thuchiamte ah ka ding hi.

Thuchiamte a ding kei ka puk theikei ding,  
Mitphiatkal tenga Kha sapna aw ngaiin;  
Ka bangkima bangkim, Honpa a khawlin,  
Pathian thuchiamte ah ka ding hi.

@ Labu 2019 

## 66 Ni Tumna Khen Ah Jingsang Nuam Om

Virgil P Broak  
Doh is Eb (Deut)

Nitumna khen ah jingsang nuam a om,  
Hondampa toh om, van kipan hi;  
Lei sepgim beita, aw phalvak thupi,  
Nitumna khen ah, i na zoh chiang'.

Nitumna khen ah meipi jing nawnlou,  
Huihpi nung nawnlou, launa beita;  
Kipahna ni hi, tua ni'n tawp neilou;  
Nitumna khen ah, tangtawn nopna.

Nitumna khen ah khutin honpii ding,  
Ka biak Pa Pathian kiang hontun ding;  
Hon ompihna nuam, hon ngaihna paukam,  
Ka tan ding ahi, tua luigal ah.

Nitumna khen ah kimuhna nuam om,  
I it, i ngaihte, na paisate;  
Tua innpi nuam ah kikhen om nawnlou,  
Nitumna khen ah, tangtawn dong-in.

@ Labu 2019 

## 67 Ka Damlai Na Ka Zoh Chiang

Fanny J Crosby  
Doh is Ab

Ka damlai na ka zoh chiang' buaina chiaukuam gal kai ning,  
Jing khovak eng singseng ka mu ding ahi;  
Hon Tanpa mel in thei ning, A kiang ka tutkhawl chiangin,  
A hehpihna ken zong zouin om sam ning.

*Mel in thei ning, mel in thei ning,*  
*Hon Tanpa ma a ka din chiang in;*  
*Mel in thei ning, mel in thei ning,*  
*A khut a sikkilhna mel mu ning.*

Tung thangvan mun ka tun chiang ka kha in nunnuam ding hi,  
A duang kilawmnou lungdamhuai ka muh chiang';  
Hon itna leh hon khasiatna phat in zaila sa ning,  
Thangvan a inn hon bawlsakpa A hih jiak.

Aw lungtuak a tua lam a paite'n honsam tungchiang ah,  
Sihna luia gibang ka kikhen lai un;  
Eden thak inn nunnuam a hon na dawn mahle uh leng,  
Hon gum Toupa tuah masak penpen ka ut.

Puan thupipen silh a van khopi nuam ka tun chiangin,  
Khitui nul nawnlouhna mun ah honpi dia;  
Kumsawt nunnop zaila sa in om ding himah lehang,  
Hon gum Toupa tuah masak penpen ka ut.

@ Labu 2019 

## 68 I Thil Hoih Muh Bang Uh

Rev Liangkhaia  
Doh is D

I thil hoih muh bang uh,  
Kuaman a mutheilou;  
I Pa gam thil a hi,  
Awiloute'n muthei lou;  
Honkhen lou ding thil bangmah in,  
I Pa' hon itna a kipan.

A sandan tun vuallouh,  
A thukdan teh vuallouh;  
Hon itna thupi-dan,  
A man kua sim vuallouh;  
Tung thangvan a Serafte aw,  
A thupidan honhilh ve ua.

Lei a man laitak hi,  
A nunnopna teng toh;  
A thilbawltheihnate,  
A thupina teng toh;  
Leitung nopna bei pahpah e,  
Ka Toupa mah hoih ka sa pen.

Leitung sum-leh-pai leh,  
A thupina teng zong;  
A pak lunlaite leh,  
I muhtheih zousiah teng;  
Ka Toupa jaw hoih penpen e,  
Linglukhu khusak mahle uh.

@ Labu 2019 

## 69 Ka Damlai Ni Niteng In

Mrs Frances L Mace  
Doh is G (Khuang thum-a khen)

Ka damlai ni niteng in kiam,  
Niteng hun beina ding nai;  
Damlai sunni tang nanungpen,  
A bei ding hun ngak lel hi'ng;  
Pal lutlai hun sunni tang pan,  
Leitung janmial bei ngak hi'ng;  
Muikhua jin kuan tung si-alte,  
A hong tan hun ngak lel hi'ng.

Buh-attein buhphal nanung,  
A minpha a khop ngak hi'ng;  
Pallai nite pakbang vul a,  
Pallai ni lenkil kia ding;  
Ka lungsung hun buhbang minte,  
Buh-atte aw khawm meng un;  
Pallai hunte pakbang vul a,  
Inn juana pai ding hita'ng.

Angelte in minthang kongkhak,  
Hon honhun ding uh ngak in;  
Tawl, gilkial, Vuaktang leh bah in,  
Kongkhak bul ah na ngak hi'ng;  
A tongluang uh leh kalsuan ging,  
Gamlapi pan ken za ing;  
Malbang kouhna aw ngak lel hi'ng,  
Tua zui ding in manta hi'ng.

Tenna gam nuam ka muh ngeilouh,  
A tangpha zaw ken ngak hi'ng;  
Tua ah hinna sing pallun a,  
Sing leh loute hing den hi;  
Hotdamna bukim na ngak ing,  
Hontanpa'n honpiak hun ding;  
Khelh vang-a nat lungkhamnate,  
Om nawnlou ding tua mun ah.

@ Labu 2019 

## 70 Jesu Kei Ding' Bangkim Ahi

Will L Thompson  
Doh is Ab

Jesu kei ding' bangkim ahi,  
Hinna nopna, bangkim;  
Niteng in ka hatna ahi,  
Amah louin puk ning;  
Dah laiin Amah kiang ka juan,  
Honnuamsak thei kuadang omlou;  
Ka dah chiang in honkipaksak,  
Ka Lawm hi.

Jesu kei ding' bangkim ahi,  
Lungkhamna ah ka Lawm;  
Honvualzawl ding'Amah ka juan,  
Aman honpia, honpia;  
Nisa leh vuahtui bang honpia,  
Buhlak ding hoih A honpia hi;  
Nisa leh vuah buhlak ding bang,  
Ka Lawm hi.

Jesu kei ding' bangkim ahi,  
Muanhuai ning Amah ding';  
Tuabang Lawm ka nial thei ding hiam,  
Kei ding' tuabang gin-om;  
Amah jui-in ka dik thei ing,  
Aman sun leh jan in honching;  
Sun leh jan Amah ka zuih leh,  
Ka Lawm hi.

Jesu kei ding' bangkim ahi,  
Kul ke'ng lawm hoihzaw dang;  
Ka muang, Amah ka muangden ding,  
Ka sihni tanpha in;  
Tuabang Lawm toh hinkhua etlawm,  
Atawp ngeilou hinkhua etlawm;  
Tangtawn hinna, tangtawn nopna,  
Ka Lawm hi.

@ Labu 2019 

## 71 Hon Pel Ken Hondampa Nun Nem

Fanny J Crosby  
Doh is Ab

Honpel ken Hondampa nunnem,  
Ka thum honja in;  
Nang midangte na veh ngalin,  
Kei honpel ken aw.

*Honpa, Honpa, ka thum honja in,*  
*Nang midangte na veh ngal in,*  
*Kei honpel ken aw.*

Na itna tutphah apan in,  
Lungnopna honpia'n;  
Kisik tua a ka khukdin lai',  
Ka ginlah panpi'n.

Na hoihna kia a kinga in,  
Na mel ka zong ding;  
Ka lungkham leh liam hihdam in,  
Na hehpihna in.

Nang ka muanna teng Nak na hi,  
Hinna pen Na hi;  
Nang lou lei ah kuadang ka nei,  
Van ah Nang loungal?

@ Labu 2019 

## 72 Kon It Sem Nuam

E Prentiss  
Doh is Ab

Kon itsem nuam, Khrist aw,  
Kon itsem nuam!  
Khukdin a kong thumna,  
Nang honja in;  
Hiai konnget pen ahi;  
Kon itsem nuam, Khrist aw,  
Kon itsem nuam. (2)

Lei lungnop, muan leh khawl,  
Ka zon lai om;  
Khukdin a kong thumna,  
Honpia'n hoihpen;  
Kon nget teng hiai hi ding;  
Kon itsem nuam, Khrist aw,  
Kon itsem nuam. (2)

Dahna hongtung hen aw,  
Lungkham, nat zong,  
Na sawlte manpha e,  
A la uh ngaih;  
Hiai honsakpih chiang un!  
Kon itsem nuam, Khrist aw,  
Kon itsem nuam. (2)

Ka nak tawpna pen-in  
Nang phat lai ding;  
Hiai khenna aw hiding,  
Ka lungsung pan;  
Hiai a nget hilai ding:  
Kon itsem nuam Khrist aw,  
Kon itsem nuam. (2)

@ Labu 2019 

## 73 Hichi Maimah Hi'ng

Charlotte Elliot  
Doh is Eb

Hichi maimah hi'ng suan ding bei,  
Hizong kei ding' Na sisan pawt;  
Nang kei na kiang ah non sam a,  
Pathian' Belamnou aw, kon juan!

Hichi maimah, ka khelh nitna,  
Khat zong paihmang ding ngak lou in,  
Nitna teng sisan a sawp thei,  
Pathian' Belamnou aw, kon juan!

Hichi maimah, lungbuai, muanglah,  
Sung leh pua ah kisual leh lau,  
Hibang teng toh kidim mahleng,  
Pathian' Belamnou aw, kon juan!

Hichi maimah hi'ng, jawng, mitdel,  
Lungsim damna, hauhna, muhna,  
Hi, ka deih teng Nang ah mu ding;  
Pathian' Belamnou aw, kon juan!

Hichi maimah hi'ng, honpom in,  
Honpak, ngaidam, siangsak, panpi'n;  
Na thuchiamte ka gin ziakin,  
Pathian' Belamnou aw, kon juan!

Hichi mai hi'ng, phawklouh itna'n  
Dalna teng hihgawp vekta hi;  
Tu'n Nang'a hi ding, Nang a kia;  
Pathian Belamnou aw, kon juan!

@ Labu 2019 

## 74 Banghang Ka Kha Lungkham Ding Hiam?

J H Sammis  
Doh is C

Banghang ka kha lungkham ding hiam?  
Leitung hauhna zoujai;  
Pathian' Tapa Khrist' a hivek,  
Amah lah kei lawm hi.

*Ahi, kei Lawm ahi,*  
*A neih tengteng kei hong koppih;*  
*Na tengteng Khrist'a,*  
*Banghang kei lungkham ding?*  
*Jesu kei lawm ahih man in.*

Tunga khapi leh tunga ni  
Leh aksi tengteng zong;  
Amah kia-a hi, avekpi'n,  
Amah lah kei lawm hi.

Aman nitengin ankuang lui,  
Amah ankuang ah tai'  
Mihing leh thilsiam, ganhing teng,  
Amah lah kei lawm hi.

Thupina toh A hongpai chiang,  
Vualzoute ma kaih chiang',  
Amah ka lawm hi ka chi ding,  
Thupi mahmah ding hi.

@ Labu 2019 

## 75 Hun Tengin Kon Ngai Hi

Mrs A S Hawks  
Doh is Ab

Hun tengin kon ngai hi,  
Itsiam Toupa;  
Nang aw bang aw om lou,  
Muanna pia thei.

*Kon ngai hi, Nang kon ngai hi,*  
*Hunteng in kon ngai hi;*  
*Honpa, tu'n honvualzawl in,*  
*Nang kon juan hi.*

Hun tengin kon ngai hi,  
Kiang nai om in;  
Khemnate'n hat mansuah,  
Nong nai om chiang'.

Hun tengin kon ngai hi,  
Nop hiam nat in;  
Hongmeng', hong ompih in,  
Nang lou hinthawn.

Hun tengin kon ngai hi,  
Nang deih honhilh;  
Na thuchiam hausate  
Kei ah tangtun'.

Hun tengin kon ngai hi,  
A Siangthou pen;  
Nang'a ngei honbawl in,  
Nuamsa Tapa.

@ Labu 2019 

## 76 Lailung Muanna Ka Neih

Mrs Will L Murphy  
Doh is D

Laillung muanna ka neih,  
Leitung in pia ngeilou;  
Muanna ka neih lamang thei lou,  
Hinsung haksatnate'n,  
Lummei bang hontuam zong,  
Muanna ka neih lungsung tengden ding.

*Lungsung-a teng gige,*  
*Jesu kei-a;*  
*Lungsung-ateng gige,*  
*Van kipahna;*  
*Khattang honnuse ngeilou,*  
*Tongdam in honhuau;*  
*'Kon nusia ngeilou ding'*  
*Jesu kei-a.*

Muanna ka muh lai-in,  
Hondampa leh Kumpi;  
Leitung teng in phat di'n mu'ng e;  
Buaina teng mangta hi,  
Jan khomial sun hongsuak;  
Nuamsa Jesu, Na vang lian e, lian.

Hiai gou manpha ka kem,  
Lei-a bawl sapum ah;  
Hiai leitung' ka vakvaih laiin,  
Ni thupi ah keimah;  
Hongla di'n hongpai ding;  
Tunglam-a ka van innpi nuam ah.

@ Labu 2019 

## 77 Ka Hondampa Nungjui In

Doh is F

Ka Hondampa nungjui-in,  
Hiai la ka sa ding:  
A min thupipen hen aw;  
Hehpih ziakin hongzong,  
A sisan-in hongleita,  
A min thupipen hen aw.

*Halleluia, tangtawn Toupa,*  
*Thupipen hen aw,*  
*Ka tangtawn la ngaih ahi;*  
*Ka hondampa, aw hon Itpa,*  
*Mikhial Tanpa thupipen hen aw;*  
*A hinna kei dia phal in,*  
*Ka hotdamna'ng hongsi;*  
*A min thupipen hen aw.*

Khimjing nua'h leh ka bah chiang',  
A honching gige,  
A min thupipen hen aw;  
Launa, hatlouhna ah,  
Aman honkhamuan ding hi;  
A min thupipen hen aw.

Ka kiang a om in honveng,  
Honkhamuan ding hi;  
A min thupipen hen aw;  
Jordan lui honpiikai ding,  
Van ah hontun ding hi:  
A min thupipen hen aw.

@ Labu 2019 

## 78 Aw Itna Kei Hon Khahlou

Geo Matheson  
Doh is Ab

Aw Itna, kei honkhah lou ding,  
Ka kha gim nang ah ka khawl sak;  
Hinna konbat konkik nawnta,  
Nang ah tuipi sang a thukzaw'n,  
Hoihzaw'n, kimzaw'n om hen.

Aw Vak, nang ka lampi hontan  
Ka meisel mit dekdek konpia;  
Vakna konkhelh konkik nawnta,  
Na vak ah ni bang tang-in,  
Vakzaw, tangzaw hi hen.

Aw Pathian, haksapi-a hong zong,  
Ka lungsim kon pialou theikei;  
Vuah lak sakhituihup ka mu,  
Thuchiam juau ngeilou hi, ka thei,  
Tua jing khitui bei ding.

Aw Khros, ka lutang hondomkang,  
Nang apan vakmang ngam kei ing;  
Damsung thupina ka ngakhia,  
Tua pan in pak banga hing in,  
Si nawnlou ding' thou ning.

@ Labu 2019 

## 79 Vakna Nunnem

John H Newman  
Doh is G

Vakna nunnem, khomial in hon kimvel,  
Nang honkai in!  
Khua mial lua e, inn apan gamla ing,  
Nang hon kai in!  
Ka khe kem in, gam vangla muh ngen ke'ng,  
Kei ading in kalkhat a hun zou hi.

Tua bang nuam in chikma'n ka thum ngei kei,  
Honkai in chi'n!  
Ken zaw ka deih ka tel nuam nak, tu'n zaw  
Nang honkai in!  
Mi' pahtak ut hing, launa tam zonga,  
Kisathei hing, hun paisa ngilhta in.

Na thahatna'n hon na kem tawntung a,  
Honkai lai ding!  
Lamsuk, tou leh kawl leh kensia lak ah,  
Jan bei dong in;  
Huan jing khovak leh angel nuihmaite,  
It leh ngaih khensate toh ke'n mu ding.

@ Labu 2019 

## 80 Toupa Pentikost Ni Bangin

Charlotte G Homer  
Doh is Ab

Toupa, Pentikost ni bang-in,  
Thilhihtheihna'n hong in;  
Tua halsiangthouna meikuang-in,  
Ka tung uah hongtung in.

*Toupa, honpia'n hatna,*  
*Na Pentikost hatna;*  
*Na van kong honhong in,*  
*Vualzawlna honbua in;*  
*Toupa honpia'n hatna,*  
*Na Pentikost hatna,*  
*Khialte pianthakna ding leh*  
*Na min thupina ding'.*

Michih hatna honpia'n Toupa,  
Na na sep theihna ding';  
Hong in Na mite huai inla,  
Hon nuse ngeingei ken.

Na na sem dia hon ngakte kiang'  
Hong in, khelhna siangsak';  
Phatuamngai leh upna lian-in,  
Hondimsak chiat in aw.

Na mangtutphah mai ah ngak ung  
Na thuchiamte muang ung;  
Na vualjawlna N'on piak mateng,  
Thum in kon ngak ding uh.

@ Labu 2019 

## 81 Vualjawlna Vuah Hong Ju Ding

El Nathan  
Doh is Bb

'Vualzawlna vuah hongzu ding hi:'  
Hiai itna thuchiam ahi;  
Halhthak hunte hongtung ding hi,  
Hondampa a kipan in.

*Vualzawlna vuahpi,*  
*Vualzawlna vuahpi ngai ung;*  
*Ka kim uah zahngaih vuahmal phin,*  
*A zuk-in honzusak in.*

'Vualzawlna vuah hongzu ding hi:'  
Tua halhthak kikna manpha;  
Guam teng leh mual chih apan in ,  
Vuah tampi hongging kiza.

'Vualzawlna vuah hongzu ding hi:'  
Toupa kou tung' zusak in;  
Tuin halhna honpia inla,  
Na thu tu'n hihlianta in.

'Vualzawlna vuah hongzu ding hi:'  
Tuni'n zupah maileh aw;  
Pathian kiang ka kiphuan lai un,  
Jesu min ka kouh lai un.

'Vualzawlna vuah hongzu ding hi':  
Pa' thu jui in muang peuh le'ng;  
Halhthakhunte hongtung ding hi,  
Pathian vaihawmsak peuh le'ng.

@ Labu 2019 

## 82 Mihing Bang A Tel Hiam?

H Chinlang  
Doh is B

Mihing bang atel hiam ! Thianmang?  
Na Ta thangvan nusia Non sawl;  
Na itna thuk! Na itna sang, Thianmang!  
Mihing pilna lung-in gel maw'ng.

*Gel maw'ng e, gel maw'ng e, gel maw'ng.*  
*Mihing leh Na itna simthu;*  
*Mihing pilna lung in gel maw'ng, Thianmang,*  
*Laukha'n lailung ah hon gel hen.*

Mihing bang atel hiam ! Toupa?  
Vanmang tutphah nusia nong tat;  
Na lainatna lian in ja e, Toupa,  
Simlei singta' lung in gel moh.

Mihing bang atel hiam ! Thianmang?  
Kum sang zatam na lunggimna;  
A gawl han, a lei khemna hilou hiam?  
Naubang Na dopna kansang sa'ng!

Mihing bang atel hiam ! Thianmang?  
Van gou luah dia ngaihkhua Na tuah;  
Itna sang hi! Gupna sang hi! Thianmang!  
Mihing simthu zaila'n lel moh.

@ Labu 2019 

## 83 Tuni In Tua Gam Nuam Om

E E Hewitt  
Doh is A

Tuni in tua gam nuam omdan ken ka ngaihtuah,  
Tung sunni tumchiang ka tunna ding;  
Hehpih vang-a Hondampa kiang-a ka din chiang',  
Ka manglukhu aksi'n a jem diam?

*Pahtawina aksi'n ka manglukhu a jem diam?*  
*Ka damsung nite hong bei chiang-in;*  
*Khawlna inn nunnuama ka khanlawh hun chiang-in;*  
*Ka manglukhu aksi'n a jem diam?*

Toupa' hatna muang-in ken thum in na sem ning,  
Kha mangthangte man ding' ken sem ning;  
A phatna tuipi luang ging bang a than chiang-a,  
Tua aksi tangte ka ngah theihna'ng.

A mel lungdamhuai ka muh chiang' nuam mahmah ding,  
A khebul suangmanpha ka ngak chiang';  
Tua kham khuapi ah ka nopna lian semsem ding,  
Ka manglukhu aksi in jem leh.

@ Labu 2019 

## 84 Tuipi Sisan A Luang Ka Mu

Mrs Phoebe Palmer  
Doh is Eb

Tuipi sisan-a luang ka mu,  
Tuipi khuk thuk ja hi;  
Tou Jesu hondam dia hat in,  
A pang-a liam honhilh.

*Sianna lui luang ka mu, ka mu,*  
*Ka bual a, aw honsilsiang hi;*  
*Ka Toupa phat-in om hen aw,*  
*Honsilsiang hi, he, silsiang hi.*

Tu'n thilsiam thak-in ka thouta,  
Tua sisan gen ka ja;  
Mihinglui nin-pen sita hi,  
Tua sisan ah tummang.

Khawvel leh khelhna tunglam ah,  
Van vak-a lengta ding;  
Lungsim sung ah Khrist Kumpi hi'n  
Puansilh ngou tawh leng ding.

Jesu, Jesu, khros-a si kia  
Leh sisan hontat theih;  
Aw, hehpihna lamdang lua hi,  
Lei ah van ka nei hi.

@ Labu 2019 

## 85 Khrist In Ka Lungsim Dahthei Ngen

H R Palmer  
Doh is F

Khrist in ka lungsim dahthei ngen,  
Ka lutsak ding hiam?  
Lungsung-a teng ding ngak-in ngen,  
Aw! ka lutsak ding hiam?  
Ka lungsim khelhna'n a dim a,  
Kisathei, nopna bei-in mial;  
Khrist in lungsung honsak ding' hon ngen;  
Aw! ka lutsak ding hiam?

Kipahna thupha ka pia diam,  
Ka lutsak ding hiam?  
Itsiam Toupa nuailut-a pom,  
Aw! ka lutsak ding hiam?  
Itna tawp neilou hon pia thei,  
Ka lungtang hel ngaidam thei hi;  
Hizong Amah ka sawlmang ding hiam,  
Ka lutsak zaw ding hiam?

Hongta ning, lungsim kisathei,  
Aw! lutsakta ning!  
Amah kipahpih gige dia,  
Aw ka lutsakta ding!  
Honpa, kei hon ompih gige'n,  
Lungkham leh dahna jang tuam ding;  
Nang tawh om leng tangtawn-in ka bit,  
Aw Toupa, hong lut in!

@ Labu 2019 

## 86 Honpia'n Hinna Tanghou

Mary Ann Lathbury  
Doh is Eb

Honpia'n Hinna Tanghou, Toupa it aw,  
Tuipi geia tampi Na hawm bangin;  
Na laibu khen lam ah konzong, Toupa;  
Ka kha in Nang honngai, Hinna Thu aw.

Vualzawl in, tua Thutak kei ding' Toupa,  
Galili tui kianga tanghou bangin;  
Huan, tanna a bei dia, henna tat ding,  
Huan, muanna neita ning, ka thupipen.

Hinna tanghou Na hi, kei ding' Toupa,  
Na Thutak siangthou in kei honhongkhia;  
Neka hin ka ut hi, van ah Nang kiang',  
Thutak it honsinsak', Itna Na hi.

Na Kha hon sawl, Toupa, tu'n ka kiang ah,  
Ka mit hon khoihsak hen, muhtheih ka ut,  
Thutak sel honlak in, Na Thu sung ah,  
Na Laibu sung kilak kon mu, Toupa.

@ Labu 2019 

## 87 Gamlapi Mualtungah

George Bernard  
Doh is Bb

Gamlapi mual tung ah mellawm lou khros a om,  
Thuakna leh zumhuaina genna hi;  
Tua khros ken ka it hi, gilou, mangmite dia,  
Deihpen leh itpen thah-a omna.

*Mellawm lou khros ken ka lunggulh ding,*  
*Ka gallakte ka ngak matan-in!*  
*Mellawm lou khros ken ka lenlen ding,*  
*Ni khattei manglukhu khenna ning.*

Leitung in a simmawh, tua mellawm lou khros-in,  
Kei di'n hipna lamdang a nei hi;  
Belamnou in tua khros Kalvari tan pua dia,  
Vanmun thupi A nutsiat vang-in.

Pathian' sisan banna, tua mellawm lou khros ah,  
Kilawmna lamdang ken ka mu hi;  
Ngaidam ding leh siangsak dia mellawm lou khros a,  
Jesu'n thuaka a sihtak vangin.

Tua mellawm lou khros di'n ka muanhuai gige ding,  
Zumna, engbawlna nuamin thuak ning;  
Ni khattei hon sam ding, tua ka inn vangla ah,  
A thupina koppih tawntung ning.

@ Labu 2019 

## 88 Tanglai Lumsuang Kei Dia Khi'n

A M Toplady  
Doh is Bb

Tanglai Lumsuang kei dia khi'n,  
Na limnuai honbelsak in;  
Na pang-a liamma pan a,  
Sisan leh tui luangkhia in,  
Khelhna thangpaihna pan in,  
Damsak in hon siangsak hen.

Khut-a ka nasepte in,  
Na dan thu jui thei ngeilou;  
Phatuamngaihna lianpen leh  
Ka khitui luang tam in zong,  
Ka khelhna siangsak theilou,  
Nang kia in non hondam thei.

Khut vuak hi'ng suan ding neilou,  
Na khros kia muang-in ka len,  
Vuaktang hi'ng, honsilhsak in,  
Huh-bei, Na hehpihna ngen;  
Mi-nin in tuinak kon juan,  
Non sil kei leh si ding hi'ng.

Hiai lei-a ka hin sung-in,  
Ka sihni hongtun chiangin,  
Theihlouh gam kong tun chiang-in,  
Thukhen-a tu honmuh chiang';  
Tanglai Lumsuang kei dia khi'n,  
Na limnuai honbelsak in.

@ Labu 2019 

## 89 Jesu Mikhialte Lawm Lamdang

J Wilbur Chapman  
Doh is G 

Jesu! Mikhialte' Lawm lamdang!  
Jesu! Ka laukha Itpa;  
Melma'n dou, lawmte'n honma zong,  
Honpa'n kei a hondamsak.

*Haleluia! Tanpa lamdang!*  
*Haleluia! Lawm lamdang!*  
*Hongtan, honghuh, hongkem, hon it,*  
*A tawp pha'n hon ompih ding.*

Jesu! Hatlou' Hatna lamdang!  
Amah ah ka kibu ding;  
Kei khem leh ze-et-a lawhsam,  
Amah kei ding' vualzou hi.

Jesu! Dah lai' Muanna lamdang!  
Lungkham tuipi hong let lai';  
Lungjin tawpkhawk ka kinepna,  
Amah kei hon huhpa hi.

Jesu! Piipa! Kempa lamdang!  
Hinsung huihpi honghat chiang';  
Jan mial-a om chiang' ka sam a,  
Amah ka Piipa'n honja.

Jesu! tu'n Amah ka neita,  
Amah ah deih kim ka mu;  
Hon ngaidamta, Amah-a hi'ng;  
Amah zong keia hita.

@ Labu 2019 

## 90 Jesu Migi, Hong Paukhia In

Doh is G

Jesu migi, hong paukhia in,  
Nang gen louh hoih dang omlou;  
Lungmuanna'n Na thu a dim a,  
Honhilh, kou honhihhat hi;  
Leitung aw ngaihpen-pente leng,  
Hoihlouhna ngen ahi jaw;  
Nang' aw nem deihhuai pen gin in,  
Dai-in a pau thei kei uh.

Jesu, thupi penpen hong hi'n,  
Na hatdan kitheisak in;  
Lei in Nang hondou theilou ding,  
Gehen in panpih mahleh;  
Na' min zahtakhuai na lawm lawm,  
Melma tengteng sim, gel zou,  
Leitung in honlau mahmah hi,  
Nang na hongkuan hial aleh.

@ Labu 2019 

## 91 Khovel Tanvak Ka Toupa Uh

Doh is Ab

Khawvel tanvak, ka Toupa uh,  
Hiai inn ah hongteng inla;  
Hiai maitam ah kong kipia uh,  
Hon na kipahpi'n Toupa;  
Na Laukha Siangthou vak thupi,  
Na hehpihna thu manpha,  
Huihpi bang kon mulou zong un;  
Jing daikia bang in hongvuk in.

Hiai Biakbuk Nang'a ahita,  
Hondawngpa honghi gige'n;  
Kon pawl theihna'ng un honpi'n la,  
Thum dan honsinsakta in;  
Na' aw nem-in thu honhilh in,  
Mikhial lungheina'n pang hen;  
Toupa, Na min thupina ding',  
Na Saptuamte hongjun jel in.

@ Labu 2019 

## 92 Pathian Hing Kha, Ka Tungah

Daniel Iverson  
Doh is F

Pathian hing' Kha, ka tung ah,  
Hong tungthak aw;  
Pathian hing' Kha, ka tung ah,  
Hong tungthak aw,  
Tamsak'! Tuisak'! Velthak'! Dimsak'!  
Pathian hing' Kha, ka tung ah,  
Hong tungthak aw.

@ Labu 2019 

## 93 Lamet Dang Bangmah Ka Neilou

Rev E Mote  
Doh is G

Lamet dang bangmah ka neilou,  
Jesu' sisan leh dikna lou;  
A hoihpen zong ka muang ngamlou,  
Jesu' min kia ken ka muang hi.

*Khrist' Suangpi kip tung ah ka ding,*  
*Mun dang piaunel tum theihna hi;*  
*Mun dang piaunel tum theihna hi.*

Khuamial in A mai liah lai zong,  
A hehpihna ah ka khawlta;  
Huihpi hat leh lauhuai nuai ah,  
Ka sikkip in Amah len hi.

A kichiamna, Thukhun, Sisan,  
Tui lian laka kei honpanpih,  
Ka kha lungkia-a om lai-in,  
Amah ka muan leh tenna hi.

Pengkul ging tawh A hongpai chiang',  
Amah-a om-in honmu leh;  
Ama' dikna kia-a thuam-in,  
Mangtutphah mai dembei ding ning.

@ Labu 2019 

## 94 Lametna Hoih Ka Neih Dan

Robert Bruce  
Doh is G

Lametna hoih ka neih dan,  
Jesu' hon it man hi!  
Pathian' hinna ka luah hi;  
Jesu' hon it man hi!

*Aman ka kha hu ding,*  
*Lawm dang tuan theilou hi;*  
*Aman honkem tawntung ding,*  
*Jesu mah thupi-pen hen!*

Laulou-in la ka sa thei,  
Jesu' min mah phat un!  
Amah honpanpihna nai,  
Jesu' min mah phat un!

Ka zinna-a pai zel-in,  
Jesu kia mah muang-in!  
Niteng ka kipahna hi,  
Jesu kia mah muang-in!

Mainawt in ka pai jel ding,  
Jesu kia mah en-in!  
Khawlna gam ka tun mateng,  
Jesu kianga teng ding !

@ Labu 2019 

## 95 Nang K'On Naihsem Nuam Hi

Sarah F Adams  
Doh is G

Nang kon naihsem nuam hi,  
Ka Pathian aw;  
Kei a hong phongtou pen,  
Khros hi zong leh;  
Hiai ka la hilai ding;  
Nang kon naihsem nuam hi,  
Nang kon naihsem nuam hi,  
Ka Pathian aw.

Vakvai bang vai zongleng,  
Ni hongtum zong;  
Khuamial in hontuam-a,  
Suang ka khap hang';  
Ka manglam nangawn in,  
Nang kon naihsem nuam hi;  
Nang kon naihsem nuam hi,  
Ka Pathian aw.

Tua ah thangvan lampi,  
Hong kilang hen;  
Ka kiang nonsawl khempeuh,  
Hehpih-a piak;  
Angelte'n honvaan ding,  
Nang kon naihsem nuam hi,  
Nang kon naihsem nuam hi,  
Ka Pathian aw.

Huan, ka honghalh chiangin,  
Nang phat nuam ding;  
Lungkhamna thukpen pan  
Bethel din ning;  
Bangteng ka thuak zong-in,  
Nang kon naihsem nuam hi,  
Nang kon naihsem nuam hi,  
Ka Pathian aw.

Kipahna kha jak-in,  
Thangvan sang ah;  
Ni, kha, aksi kheng-in,  
Tunglam leng ning;  
Hiai ka la hilai ding,  
Nang kon naihsem nuam hi,  
Nang kon naihsem nuam hi,  
Ka Pathian aw.

@ Labu 2019 

## 96 Jesu Hoih Penpen

Crusader'S Hymn  
Doh is F

Jesu hoihpenpen,  
Thilsiam teng Vaihawm-pa  
Pathian' Ta leh Mihing' Tapa!  
Nang kon lunggulh ding,  
Nang kon pahtawi ding,  
Nang ka kha pahna, thupina.

Loupa gam hoih e,  
Sing hing gamte hoih e,  
Nipi-a nah a suan lai-un;  
Jesu hoih tungnung, Jesu siang tungnung,  
Aman lungsim dah la sasak.

Nisa zong hoih e,  
Tung khapi tang hoih e,  
Aksi tang zoujaite zong hoih;  
Jesu tangpha zaw, Jesu siangthou zaw,  
Tungvan angelte sang' tungnung.

A kilawm Honpa!  
Namte' Toupa ahi!  
Pathian' Ta leh Mihing' Tapa!  
Thupina, zahna Leh pahtawinate  
Tu leh khantawn' Nang-a hi hen.

@ Labu 2019 

## 97 Jesu Khros Hon Naihsak In

Fannyj Crosby  
Doh is F

Jesu' khros honnaihsak in,  
Tuikhuk manpha omna';  
Zata ding damna tui luang,  
Kalvari mual apan.

*Tua khros ah, tua khros ah,*  
*Ka thupina om hen;*  
*Tua luigal-a khawlna-a,*  
*Ka kha a tun mateng.*

Khros kiang' ka kha ling-a om,  
Hehpih-itna'n hongmu;  
Tua ah Jingsol Aksi in,  
Ka kim a hontanvak.

Khros kiang' ah! Aw Belamnou,  
Kei honmusak inla;  
Nisim kei honkai jel in,  
Tua khros lim honliahsak'.

Khros kiang;' ka ngakngak dinga,  
Lam-en leh muang gige'n;  
Kham luipiau ka tun mateng,  
Tua luigal nai-a om.

@ Labu 2019 

## 98 A Thu Vak A Pai In

John H Sammis  
Doh is F

A Thu vak-a pai-in,  
Toupa toh ton lehang,  
I lampi thupina'n hong tangsak;  
A deihlam i bawl chiang',  
I kiang ah teng gige;  
Amah muang, A thumangte kiang ah.

*Muang in, mang in;*  
*Jesu-a pahna ding,*  
*Lampi dang omlou hial hi,*  
*Muan leh thuman louhngal.*

Puakgik i puakte zong,  
Dahna i tante zong,  
I sepgim zong honditlouh omlou;  
Lungkhamna manna zong,  
Maigum leh khros gik puak,  
Muang-in A thumang leng vualzawhna.

A nasep kipahna,  
I theichian ngeilou ding,  
I bangkim maitam-a i piak ma'n;  
Deihsakna A piakte,  
Kipahna A piakte,  
Muang-a A thumangte ading hi.

Kithuahna nuamtak-in,  
A khebul ah tu ni;  
Amah tawh ton-in lampai nihang;  
A gen peuh i sem dia,  
Honsawlna' i kuan dia,  
Lau louin muang in A thu mang ni.

@ Labu 2019 

## 99 Khelhna Thu Ah Kana Mangta

Eld Claude A Walker  
Doh is Bb

Khelhna thuk ah ka na mangta,  
Hizong Toupa Khrist in honhuai;  
Ka kha'n siatna lampi a tawn,  
Huan, Khrist hongpai, ka puakgik pua.

*Dikna'n vaihawm,*  
*Zahngaihna'n a dawng;*  
*Jesu'n ka sapna ja hi;*  
*Tua' kum sangsawm omthei mahleng,*  
*Itna ziak kia'n ka omthei ding;*  
*Dikna'n vaihawm,*  
*Zahngaihna'n a dawng.*

Khrist kei dingin khros ah si hi,  
Khelhna pan ka suahtak theihna'n;  
Khelh vanga ka leibat zatam,  
Khrist in pia hi, Amah phat un.

Tunglam inn nuam ka tun chiangin,  
Itna ziak kia'n ka omthei ding;  
Ka hin theihna'n Khrist kipumpiak,  
Tangtawn hinna kei honpia hi.

@ Labu 2019 

## 100 Ki Theihchianna Nuam Jesu Kei A

Fanny J Crosby  
Doh is D

Kitheihchianna nuam, Jesu kei-a!  
Aw, Pathian' thupina i chiam panta!  
Hotdamna gouluah, Pathian leisa,  
A Kha-a piansak, A si-a sil.

*Hiai ahi ka thu, hiai hi ka la,*  
*Sunnitum-a ka Hondampa phat;*  
*Hiai ahi ka thu, hiai hi ka la,*  
*Sunnitum-a ka Hondampa phat.*

Kipumpiakna kim, kipahna kim,  
Tangtawn-a nopna kim mel-in mu hang;  
Angelte'n honpuak tunglam apan,  
A chitna mual thawn, Itna thuhuau.

Kipumpiakna kim, tawldamna kim,  
Ka Hondampa ah nuamsa, hampha hi'ng;  
Tungchiang maimit suan, haibang ngak-in,  
A hoihna leh A itna a dim.

@ Labu 2019 

## 101 Leitung Om Main Thu A Om A

Edwin Roland  
Doh is D

Leitung om ma-in Thu a om a,  
Pa Pathian kiang tangtawn-a om ahi;  
Bangkim avekpi'n Amah siam hi,  
A siamlouh omlou hi leitung ah.

*Hiai thu ah hiai pen kipahpih hang,*  
*Tua Thu mah mihing-in a hongpiang;*  
*A thupina mupa in hon gelh,*  
*Hehpihna leh Thutak-in a dim.*

Bangdang hi kei e, hiai 'Thu' i chih,  
Toupa Jesu Khrist Amahngei ahi;  
Mi lungsim Thu-a hongsuak bang-in,  
Pathian' lungsim-a suak Khrist ahi.

Pathian' zawlneite'n thu a gen uh,  
Van angelte'n zong a hon gen uhi;  
Pak ve ni aw, A honsawl nanung,  
Pathian, Mihing Ama' Tapa ngei.

@ Labu 2019 

## 102 Thangvan Sunni Tang

Rev H J Zelly  
Doh is G

Thangvan sunni tang in ka lam hontan,  
Guam leh mual tawna ka zinna ah;  
Jesu'n honchiam: 'Kon nusia ngeilou ding,'  
Tua Pathian thuchiam juau ngeilou hi.

*Thangvan sunni tang, thangvan sunni tang,*  
*Pathian thupina'n ka kha dim hi;*  
*Haleluia, kipahna'n ka dim,*  
*A phat la ka sa: Jesu kei-a.*

Ka paina kimvel mial in hontuam zong,  
Ka Honpa leh Pii-pa liah ngeilou;  
Amah Vak ahi, mialna a omlou,  
Amah tawh ka ton, ka lamtawn-in.

Thangvan inn juan-in niteng-in ka pai,  
Ka lamtawn-in A phat la ka sa;  
A vak in hontan, kipak-in ka pai,  
Sunni tanga pai itna ni tang.

@ Labu 2019 

## 103 Jesu Kia In Khros Pua Ding Hiam?

Thomas Shepherd Altered  
Doh is A

Jesu kia in khros pua ding hiam,  
Midangte awl ding hiam?  
Michih ading in khros om chiat,  
Kei ding in leng khros om.

Thangvan misiangthou nuamsate,  
Lei puakgik zoute hi;  
Itna siang leh pahna zou uh,  
Khitui nul nawnlou uh.

Ken zong ka khros pua-in jui ning,  
Ka sihni tanpha-in;  
Van ah manglukhu khuta ning,  
Kei di'n koihkholh in om.

Khros manpha! Manglukhu thupi!  
Aw thawhnawnna lamdang!  
Bangkim A khebul ah nga-in,  
A min hoih gengen ning.

@ Labu 2019 

## 104 Mang, Mang In, Lei Nopna

Mrs J C Bonar (Alt.)  
Doh is Eb

Mang, mang in lei nopna,  
Jesu kei' a! Beita in kizopna,  
Jesu kei' a!  
Gamdai khuamial lua hi,  
Lei in khawlmun neilou;  
Jesu kia in nuamsak,  
Jesu kei' a!

Ka kha khemkhia lou aw,  
Jesu kei' a! Hia'h om gigeta leng,  
Jesu kei' a!  
Lei-a bawl mangthei lel,  
Ni khat lel dam dia piang,  
Ka lungsim paisan un!  
Jesu kei' a!

Mangpha, ihmut mangte,  
Jesu kei' a! Jingkhua vak chiang-in bei,  
Jesu kei' a!  
Ka kha'n a tup tengteng,  
Lungkhamna kia suahlel;  
Jesu'n nuamsak khinta,  
Jesu kei' a!

Mangpha, sihna, mangpha,  
Jesu kei' a! Tangtawn aw, ka hon pak,  
Jesu kei' a!  
Konpak, aw it leh ngaih,  
Konpak, khawlna munnuam,  
Konpak, Hondampa' ang,  
Jesu kei'a!

@ Labu 2019 

## 105 Toupa Kei Hon Kempa Ahi

F Rous  
Doh is F/Bb

Toupa kei honkempa ahi,  
Ka tasam kei ding hi;  
Loupa hing lak ah honkualsak,  
Tuiluang kiang ah honpi.

Ka kha Aman halhsak jel hi,  
Aman a honpaisak,  
Diktatna lampi jui ding in;  
A min manpha vang in.

Sihna limguam tawn' pai leng zong,  
Siatna him lau lou ding;  
Ka kiang' Na om a, Na chiang leh,  
Khetbuk in hon-muan hi.

Nekding-takding Nang non piata,  
Ka melmate muh-in;  
Ka lutang thau Na honnilh a,  
Ka nou a dimlet hi.

Hoihna leh chitna in ka dam,  
Sung honjui ding hi;  
Tuachiang' Pathian' inn sung nuam ah,  
Ka teng tawntung ding hi.

@ Labu 2019 

## 106 Tua Huangsung' Kei Vuak Kongpai Lai

C Austine Miles  
Doh is Ab (Damdam in)

Tua huan sung' kei vuak kong pai lai',  
Paksil ah jing daikia vung nalai;  
Tua mun ah aw khat ken ka bil-in ja'ng,  
Pathian' Tapa'n a genkhiak.

*Aman kei hontonpih, honhoupih a,*  
*Amah'a hi'ng chih honhilh hi;*  
*Tua muna lungdamna ka neihkhawm uh,*  
*Kuadang in thei kha ngeilou.*

Thu hon gen, A aw nem mahmah,  
Vasa zong ham dai-in dai khipkhep;  
A aw ging kilawm kei hong jaksak pen,  
Ka lungsung ah thamden hi.

Huan sung' A kiang omden nuam ing,  
Ka kim ka pam khua hongmial zong-in;  
Hihhang Aman kei pai ding' honsawl hi,  
Tua nung A aw zaden ing.

@ Labu 2019 

## 107 Hiai Khovel Ka Pa 'A

Baltbie D. Babcock  
Doh is Eb

Hiai khawvel ka Pa'a,  
A thisiamte'n aw suah;  
Ka kim ka kiang la-in dim e,  
Ka jak-in nuam ka sa.  
Hiai khawvel ka Pa'a,  
Lei leh van leh tuipi  
Leh a sunga thilsiam zousiahte,  
Ngaihtuah chiang' ka muang hi.

Hiai khawvel ka Pa'a,  
A thilsiamte'n gen uh;  
Jing nisuak hoih, lili pallun,  
Leh vasate'n pak uh.  
Hiai khawvel ka Pa'a,  
Thilsiam teng ah kithei;  
Huihkhi len ging ah A aw ka ja,  
Koipeuh ah honhoupih.

Hiai khawvel ka Pa'a,  
Aw, ngilh ngeikei hial ning,  
Gitlouh khelhna honghat mahleh,  
Aman vaihawm lai hi.  
Hiai khawvel ka Pa'a,  
Galdou omlai mahleh,  
Toupa Jesu'n hun a sak chiang in,  
Lei leh van kigawm ding.

@ Labu 2019 

## 108 Toupa Na Thu Mah Manpha Pen

Rev Liangkhaia  
Doh is A

Toupa, Na Thu mah manpha pen,  
Leitung sum tengteng sang-in;  
Toupa, Na Thu mah hoihpen e,  
Leitung thupina sangin;  
Khuaiju sangin khumzaw,  
Ka lungsim a taisak hi.

Gamkeu gamdai paisuak ding-in,  
Na Thu in honpii jel ding;  
Hiai hi tung thangvan meipi vak,  
Israeltate'n a zuih uh;  
Kou honpii dingin leng,  
A vakna mial tuan lou hi.

Nuai simlei tuisuahgiat tung a,  
Lauthawng-a ka pailai un;  
Mal Aksi bang in Na Thu in,  
Van lampi ah honpii hen;  
Huan, honjui tawntung n'ung,  
Tangtawn-a mang nawn lou-in.

Khemna tuihual, khemna gal lian,  
Khawvel tawh hondou mahleh;  
Toupa, honthuam in Na Thu-in,  
Kha namsau ahih manin;  
Lau kei n'ung, Setan gal,  
Nangmah hatna masuanin.

@ Labu 2019 

## 109 Aw Ngaihtuah In Tunglam

D W C Huntington  
Doh is A

Aw, ngaihtuah in tunglam-a inn,  
Vakna kilawm luipi piau-a om;  
Sitheilou misiangthoute tua ah,  
Puan ngou a kijem-in om uh.

*Tunglam a, tunglam a,*  
*Aw, ngaihtuah in tunglam a inn;*  
*Tunglam a, tunglam a, tunglam a!*  
*Aw, ngaihtuah in tunglam a inn.*

Aw, ngaihtuah in tua-a lawmte,  
Ei ma-in khualzin na zouta uh;  
Huihkhua ah la kilawm sa uh hi,  
Pathian' innpi sung nuampen ah.

Ka Hondampa tu'n tua ah om,  
Tua ah u-le-naute tawlngata;  
Aman ka lungkham leh dahna pan,  
Nuamsate gam ah hon tengsak.

Tua-a inn-a kei ompah ding,  
Ka khualzinna tawpna ka mu hi;  
Tua ah ka it leh ngaihte om hi,  
Kei hon nangak in hon en uh.

@ Labu 2019 

## 110 Lungsung Nuamte Hongun

S Stennett  
Doh is Bb

Lungsung nuamte hong un,  
Hondampa' min it teng;  
A minthang Toupa hi,  
Hong un, lasa'n pak ni;  
Hilh un, hilh un, milian mineu (2)  
Na bat uh huai honhehpihna.

A manglukhu nusia,  
Kumpi puan thupi tawh;  
Hehpihna kha jak-in,  
Hongkum hongsi ei di'n,  
Kua'n gen thei ding A thuakgimna (2)  
Gawtmun sihna pan hongtan ding.

Misite omna mun,  
Hankhuk mial pan thounawn,  
Hatna thupi tang di'n;  
A melmate nuaisiah;  
Vualzou vantung sang ah paitou (2)  
Hondampa Pathian in vaihawm.

Van pan hongpai guih ding,  
Lei ah omden lou ding;  
I khate pii ding hi,  
Ni tumlou gamnuam ah;  
Muta ni hang A mel kilawm, (2)  
A angsung ah honpom den ding.

@ Labu 2019 

## 111 Muanna'n Tuipi Bang

H G Spafford  
Doh is Db

Muanna'n tuipi bang ka lampi honzuih chiang',  
Lungkham tuipi bang kihawt chiang';  
Bangteng ka tuak zong, hiai thei ding non sinsak;  
'A hoih hi, a hoih hi, ka kha ding.'

*A hoih hi, ka kha ding',*  
*A hoih hi, a hoih hi, ka kha ding'.*

Setan in honsual, ze-etna hongtung zong,  
Theihtelna nuam in hongnem hen;  
Khrist in panpih ka ngaihdan a theigige,  
Ka kha ding' A sisan a suahta.

Ka khelhna aw hiai ngaituah nuam ka sa hi,  
A khen kia hilou, avekpi'n,  
A khros ah kikilhbelh, ka khu nawnta kei;  
Ka kha aw, phat in, Toupa phat in!

Tua pan-in kei ding-in hin Khrist hita hen,  
Jordan tui in hontum zongleh;  
Hinna leh sihna ah na ka sa kei ding,  
Ka kha lungmuanna thu'n na huau ding.

Hizong Toupa aw, Nang n'ongpai ding ngak ung,  
Han hilou, van hi tunna ding;  
Aw angel' pengkul, aw Toupa' sapna aw!  
Lamet nuam! Ka kha ding' khawlna nuam!

Toupa, ginna muhtheih suahni tungsak meng',  
Meipi laibu bang kizial ding;  
Pengkulpi ging ding, Toupa hongkumsuk ding,  
'Tuazah dong' a hoih hi, ka kha ding'.

@ Labu 2019 

## 112 Khrist Leh Saptuam Di'n

E E Hewit  
Doh is D

'Khrist leh Saptuam di'n i aw suah ni,  
Eite Kumpipa nuamsa min ngaih pahtawi ve ni;  
Tuailai thahatna-in kilawp-in sem ni,  
Thutak gam adi'n muanhuai takin ding ni.

*Hon Tanpa Khrist deihhuai di'n,*  
*Hondam dia si Khrist di'n;*  
*Sisana A lei Saptuam di'n,*  
*Siangsak', hangsak', Toupa.*

'Khrist leh Saptuam di'n' nakpi'n thum ni,  
Niteng khros pua-in eite'n A puanlap jui ve ni;  
Kipia ni, i pum-in, Kha thahatna ah;  
Hun hoih pen ah muanhuai-in A na sem ni.

'Khrist leh Saptuam di'n' it lou pia ni,  
Hun leh talent leh sum-le-pai Heutupa adi'n;  
I piak theih hoih phapen pen Amah pia ni,  
Lungsung hauhna itna a kiamlou ding pen.

'Khrist leh Saptuam ding-in' hon itna,  
Vualzou zang-in henna, lau, kisaktheihna pai in,  
Tuabang tup thupi-in i hin hausak hen,  
Tuachiang' Honpa kiang sapna jak nuam ding hi.

@ Labu 2019 

## 113 Hebru Saltang Khukdin

P P Bliss  
Doh is E

Hebru saltang khukdin na mu uh hiam,  
Jingsang, sun, jan-a thum-a om?  
A dantan sung ah Zion phawk tawntung,  
Gamlapi a saltang hi zong.

*Jerusalem lam dawngkot na hong uh hiam,*  
*Hiai leitung-a 'sawtlou sung' saltang bang-in?*  
*Thupina tawh Kumpipa hongpaina ding,*  
*Sunchin-in na ngak uh hiam?*

Kammeipi-a lut ding lunglau kei un,  
Sa limlian' kul a paihlut zong;  
Daniel' Pathian in hon hongkhia ding hi,  
A angel tua'h honsawl ding.

Pathian hing' vontawite'n hansan suah un,  
Na suahtakna uh la'n sa un;  
Noute' Kumpipa hongpai nading mual,  
Zion lam mitsuanta un.

@ Labu 2019 

## 114 Jesu Di'n Bangkim

Mary P James  
Doh is F

Jesu di'n bangkim, Jesu di'n,  
Tatsa keimah sep theih teng;  
Ka ngaihtuah, kampau leh nasep,  
Ka ni leh ka hun teng zong.

*Jesu di'n bangkim, Jesu di'n,*  
*Ka ni leh ka hun teng zong. D.S.*

Ka khutte'n A deihlam sem hen,  
Ka khete'n a lam tawn hen;  
Ka mitte'n Jesu kia mu-in,  
Ka mukte'n Amah phat hen.

*Jesu di'n bangkim, Jesu di'n,*  
*Ka mukte'n Amah phat hen. D.S.*

Jesu kia ka mitsuanta a,  
Bangdang mitla om nawn lou,  
Ka kha'n Amah kia mitsuanta;  
Kilhbelh Amah kia enin.

*Jesu di'n bangkim, Jesu di'n,*  
*Kilhbelh Amah kia en-in. D.S.*

Aw piandang hi, aw piandang hi,  
Kumpite' Kumpi Jesu'n,  
A it chih-in hon minlawh a,  
A kha nuai ah honkhawlsak.

*Jesu di'n bangkim, Jesu di'n,*  
*A kha nuai ah honkhawlsak. D.S.*

@ Labu 2019 

## 115 Gamnuam Ni Banga Tang A Om

W A Ogden  
Doh is Bb

Gamnuam nibang-a tang a om,  
Tua'h vante tangden hi;  
Tua mun khimkhua jing ngeilou ah,  
A vakna Honpa hi.

*Khros pu lehang lungdamin,*  
*Manglukhu i khu ding;*  
*Tua misiangte tawh ten chiang',*  
*Tangtawn nibang tanna ah.*

Hiai nunkhua tuipi gal lam ah,  
Hinna gam nunnuam om;  
Tua ah huihpi lang nawnlou hi,  
Tua ah i gou om hen.

Inn nuam leh thupi ei dingin,  
Vantung gam nuam ah om;  
Phamsa i it leh ngaih teng in,  
Hon na-muak ding tua ah.

Nusia nuam hang simlei tulkuan,  
Albang mang pah dingte;  
Nopna tawp ngeilou vantung-a,  
Misiangte lak ut hang.

@ Labu 2019 

## 116 Tanga Israel Mizatam

Emma Pitt  
Doh is F

Tanga Israel mi zatam,   
Henkol bunin om uh;  
Pathian in A hatna'n pi-in,  
Tuipi luanglai khawlsak.

*Tuipi luanglai khawlsak,*  
*Tuipi luanglai khawlsak,*  
*Ka kiang Jesu nai hi.*  
*Lauh ding bangmah omlou,*  
*Tuipi luanglai khawlsak.*

Khelhna'n ka lungsim a tummang,  
Khemnate'n thu nei hi;  
Toupan lungmuan, ngaihdam honpia,  
Tuipi luanglai khawlsak.

Lampi ginlah, launa'n dim zong,  
Jesu tawh tonkhawm ding,  
Lailung itna in honkem ding,  
Tuipi luang khawlsak ding.

Ka sih chiangin Toupa Jesu,  
Na gam lam honjuan ning;  
Nang hon na-kai in Na ban-in,  
Tuipi luang khawlsak in.

@ Labu 2019 

## 117 Siangthou Na'ng Hun Zangin

W D Longstaff  
Doh is F

Siangthouna'ng hun zang in,  
Na Toupa hou in;  
Amah ah om inla,  
A Thu'n kivak in;  
Pathian' tate khawl in,  
Hatloute panpi'n;  
Bangkim ah muh tum in,  
A vualzawlnate.

Siangthouna'ng hun zang in,  
Khawvel kinoh hi;  
Jesu kia khawl inla,  
Lungsung mun-guk ah;  
Jesu kia en lechin,  
Amah na bang ding;  
Amah batna nang ah,  
Na lawmte'n mu ding.

Siangthouna'ng hun zang in,  
Amah kipiisak';  
Amah makhelh kenla,  
Bangteng hongtung zong;  
Na nop leh na dah-in,  
Toupa mah jui in;  
Jesu mah en inla,  
A thu muang lai in.

Siangthouna'ng hun zang in,  
Khamuang-in om in;  
Na ngaihtuah leh tupna,  
A thu-in koih in;  
A kha'n nang honpii ding,  
Itna tuikhuk ah;  
Tuachiang' A na sem ding',  
Semtaak na hi ding.

@ Labu 2019 

## 118 Pathian In Hon Itna A Lamdang Mahmah

Rev David E Jones  
Doh is A

Pathian in hon itna a lamdang mahmah!  
Migenthei hinglou ding a hon huai mahmah;  
Damna, hinna leh lungmuanna hon pia hi,  
I dougal tung a vualzou di'n hon panpih.

Ka mohna te tui in hon silsiang theilou,  
Huangvulh ganta sisan in hon tan theilou,  
Jesu sisan hoih i kithoihna ahi,  
I gitlouh te na lou in A hihdam thei.

Vannuai mi Tanpa kiang kumsawt pahtawina  
Lei leh van a mi tengteng in pia uhen;  
Hon hihdamtak ziak in kipah la sa ni,  
Mi tengteng tanpa ahi pahtawi ve ni.

Leitung ah thuhoih tu in a hong tungta,  
Lei mial tanvakpa Jesu Amah i mu;  
Leitung a namchih tengteng kikhawm in ah,  
Nopna zaila sa'n vanmang pahtawi ve ni.

@ Labu 2019 

## 119 Aw Manphatna Ken Gen Siam Leng

S Medley  
Doh is Eb

Aw manphatna ken gensiam leng,  
Aw, thupina ken sasiam leng;  
Ka Honpa pan tangkhia;  
Tangtawn-in vantung kaihging tawh,  
Gabriel tawh kiphatteh leng;  
Pathian kaihging bang-in. (2)

Sisan manpha ken phat nuam ing,  
Mawhna mulkimhuai leh Pathian'  
Hehna pan hong tatna;  
Pathian diktatna puan thupi  
Silh-in ken phat tawntung nuam ing,  
Ka kha tang tawntung-in. (2)

A nunhoihnate phat nuam ing,  
Itna namkim A silhte tawh;  
A tutphah-a pahtawi,  
Phatna la sangpen, ngaihpen tawh,  
Tangtawn-in ken phatden nuam ing,  
A thupina phuang-in. (2)

Ahi, tua nopni hongtung ding,  
Ka Toupa'n kei honglak chiang-in,  
Ken A maitang mu ding;  
Ka Honpa, Sanggampa leh Lawm,  
Amah tawh tangtawn nuamden ding,  
A hehpihna vualzou! (2)

@ Labu 2019 

## 120 Toupa Thehzak Inla

Doh is Eb

Toupa thehzak inla,  
Van a pan vualzawl vuah,  
Haibang ngak ung;  
jinglam leh nitaklam,  
Ka haichin chiteng un  
Dawnsuang in hong pou ding  
Lei keu apan.

Non hehpihna thupi,  
Haichin tung' namtui in dim kimkot ah;  
Theihlouh gam lamlam mi'n  
A hon zuan chiat ding ua,  
N'on hehpih vualzawlna,  
Hong sang ding uh.

Nangmah mel kilawm in  
Leitung a piang chiteng  
A nemzou hi;  
Nangmah ah deihteng kim,  
Na chiteng a om hi;  
Tuapan luangkhia te in,  
Lung damsak hi.

Na vualzawlna manpha,  
Koute'n ka saan chiang un,  
Saandan siam in,  
Na tung a lungdam in,  
piakkik dan thei le ung,  
Pumpi zong pia le ung,  
Nang ah nuam ding.

@ Labu 2019 

## 121 Kalvari Mualtung, Tua Zingsang Khat

Avis Burgeson Christiansen  
Doh is Eb

Kalvari mual tung' tua jingsang khat,  
Khrist ka Honpa paitou tawl mahmah;  
Mawhneite tang' khros tung' si ding' kuan,  
Manthatna pan amau gumkhia ding.

*Tanpa nuamsa hi, Tanpa manpha hi!*  
*Kalvari sing tung' ken mitkha'n mu ing;*  
*Liam-in A si luang, mawhneite ding' ngen,*  
*A thudon lou, mitdel kei ding' si!*

'Pa, amaute ngaidam in,' chi'n ngen,  
A sisan luan laitak nangawn-in;  
Lunggim laitak' mawhneite ding' ngen,  
Jesu it bang' kuaman hon it lou.

Ken it mahmah ing, Honpa leh Lawm,  
Bangchin ka phatna tawp thei ding hiam?  
Kei vantung ka omden tak chiangin,  
Tangtawn dongin Amah ken phat ning.

@ Labu 2019 

## 122 I Suangpi Toupa I Bukna

V J C In 'Song Service'  
Doh is F

I Suangpi Toupa, i bukna,  
Huihpi hat lai a Bukna hi!  
Siatna bangteng hongtung zong bit,  
Huihpi hat lai a Bukna hi!

*Aw, gimna gam sung-a Suangpi Jesu hi!*  
*Belh ding Suangpi, belh ding Suangpi!*  
*Aw gimna gam sung-a Suangpi Jesu hi,*  
*Huihpi hat lai a Bukna hi.*

Sunlai a liim, janlai bitna,  
Huihpi hat lai a Bukna hi!  
Bangmah lau ke'ng, gal zong lau ke'ng,  
Huihpi hat lai a Bukna hi!

Hon um huihpi'n honnuai zong-in,  
Huihpi hat lai a Bukna hi!  
Bitna mun nusia ngeikei ning,  
Huihpi hat lai a Bukna hi!

Pathian' Suangpi Limbelh deihhuai,  
Huihpi hat lai a Bukna hi,  
Paibang hon Koppa hi gige'n,  
Huihpi hat lai a Bukna hi!

@ Labu 2019 

## 123 Khros Lam Zuanin Ka Hongpai

W Mc Donald  
Doh is G

Khros lam juan-in ka hongpai,  
Genthei, hatlou, mitdel hi'ng;  
Bangdang ka deih om nawnlou,  
Hotdamna kim ka mu ding.

*Toupa, Nang ka honmuang hi,*  
*Nang Kalvari Belamnou;*  
*Na khros bul ah ka hongkun,*  
*Jesu, tu'n hon hondam in.*

Nang kon lunggulhna sawtta,  
Khelhna'n honzawhna sawtta;  
Jesu'n aw nem-in a gen;  
'na khelhna sawpsiang ning,' chi.

Hia'h ka neih teng Nang konpia,  
Lawmte, hunte, lei vante;  
Ka kha leh sapum tanpha'n,  
Tangtawn Nang ading' konpia.

Na thuchiamte ka muang hi,  
Tu'n sisan nasep ka thei;  
Kiniamkhiak, lei-a bokkhup,  
Khros ah kilhbelh ka hita.

Jesu hongpai'! hondimsak'!  
Amah ah bukimta ing;  
Ka pumpi'n hondamsakta,  
Belamnou thupi hen aw!

Toupa, Nang honmuang laiing,  
Nang Kalvari Belamnou;  
Na khros bul ah ka hongkun,  
Jesu, tu'n hon hondam in.

@ Labu 2019 

## 124 La Khat Sak Nop Mahmah Ka Nei

E O Excell  
Doh is G

La khat saknop mahmah ka nei,  
Tatsa ka hih nungin;  
Ka Tanpa Honpa, Kumpi' la,  
Tatsa ka hih nungin.

*Tatsa ka hih nungin,*  
*Tatsa ka hih nungin;*  
*Amah min kia ka suang ding;*  
*Tatsa ka hih nungin,*  
*Ka Hondampa' min kia ka suang ding.*

Honlungkimsak Khrist ka neita,  
Tatsa ka hih nungin;  
A deihlam sep ka kipahna,  
Tatsa ka hih nungin.

Theihpih dik leh muanhuai ka nei,  
Tatsa ka hih nungin;  
Ginlahna leh launa delhmang,  
Tatsa ka hih nungin.

Kei dia bawlkholh inn khat ka nei,  
Tatsa ka hih nungin;  
Tangtawna ka tenna ding mun -  
Tatsa ka hih nungin.

@ Labu 2019 

## 125 Thou Aw, Ka Kha Kipak A Om

S Medley  
Doh is A

Thou aw, ka kha kipak-a om,  
Na Tanpa phatna la sa in;  
Aman kei apan la honngen,  
A itna-siamna aw, manbei!  
A itna-siamna aw, manbei hi,  
A itna-siamna aw, manbei!

Pukna'n honhihsiat A honmu,  
Hizong Aman hon it lailai;  
Ka manna apan A hontan,  
A itna-siamna aw, a lian!  
A itna-siamna aw, a lian hi,  
A itna-siamna aw, a lian!

Melma galhat tam mahmah zong,  
Lei leh gawtmun in hondal zong;  
Bittak-in ka kha a pii jel,  
A itna-siamna aw, a hat!  
A itna-siamna aw, a hat hi,  
A itna-siamna aw, a hat!

@ Labu 2019 

## 126 Tua A Hamphate' Gam I Gen

Mrs F Mills  
Doh is C (Duet)

Tua a hamphate' gam i gen,  
Tua a tangpha gam, a hoih gam;  
A thupina eite'n i gen,  
Tua a om nuam natel inchia!

*Tua a om! Tua a om!*  
*Tua a om nuam natel inchia!*  
*Tua a om! Tua a om!*  
*Tua a om nuam natel inchia!*

A lampi kham-a bawl i gen,  
A bangte suangmanpha-a bawl;  
A nuam a lamdang genzawhlouh,  
Tua a om nuam natel inchia!

A muanna, a itna i gen,  
A thupite'n a silh uh puan,  
A hamphate'n a sak uh la;  
Tua a om nuam natel inchia!

Khelhna, dahna, khemna, lungjin  
Pan-a suahtakna thu i gen;  
Sung leh pua ze-etna pan zong,  
Tua a om nuam natel inchia!

Toupa, Nang nop leh dah in zong,  
Vantung-a teng di'n kou Non bawl;  
Ahi, kou zong thei baihta n'ung,  
Tua a om nopdan phawkta ding!

@ Labu 2019 

## 127 Jordan Lui Gei Huihpi Lak Pan

S Stennett  
Doh is F

Jordan luigei huihpi lak pan,  
Lunggulh in ka en hi;  
Kanan gam nuam leh gam hoihpen,  
Ka neih teng omkhawmna.

*Tua gamchiam juanin kei ka pai,*  
*Tua gamchiam juanin kei ka pai;*  
*Aw, kuakua hongpai na ut ua?*  
*Tua gamchiam juanin kei ka pai.*

Tua phaijang lianpi gam khen ah,  
Tangtawn sunni a tang;  
Tua ah Pathian' Tapa'n vaihawm,  
Mialna teng a delhmang.

Tua luigal gamnuam, damna gam,  
Huihsia, hisia leng lou;  
Damlouh, lungkham, natna, sihna,  
Tua mun ah om nawnlou.

Chikchiang' tua gam nuam ka tung diam,  
Tangtawn a nunnuam in?  
Chikchiang' ka Pa' mel ka mu diam,  
Amah ang-a khawl in?

@ Labu 2019 

## 127A Jordan Lui Gei Huihpi Lak Pan

S Stennett  
Doh is G

Jordan luigei huihpi lak pan,  
Lunggulh in ka en hi;  
Kanan gam nuam leh gam hoihpen,  
Ka neih teng omkhawmna.

*Tua gam nuam leh gam hoih ah i khawl ding,*  
*Tua luigal ahing gige mun ah;*  
*Mosi leh Belamnou' la sa ding, denchiangin,*  
*Jesu kiang' i om tawntung ding.*

Tua phaijang lianpi gam khen ah,  
Tangtawn sunni a tang;  
Tua ah Pathian' Tapa'n vaihawm,  
Mialna teng a delhmang.

Tua luigal gamnuam, damna gam,  
Huihsia, hisia leng lou;  
Damlouh, lungkham, natna, sihna,  
Tua mun ah om nawnlou.

Chikchiang' tua gam nuam ka tung diam,  
Tangtawn a nunnuam in?  
Chikchiang' ka Pa' mel ka mu diam,  
Amah ang-a khawl in?

@ Labu 2019 

## 128 Ka Kha Aw, Phat In La Sa Un

El Nathan  
Doh is C

Ka kha aw, phat in la sain,  
Sisan-a hong tanpa, Toupa;  
Na kolbut honsutsakta hi,  
Tatna mun ah nang hontun hi.

*Tua tatna mun, lungmuanna mun!*  
*Tua tatna mun, itna lamdang!*  
*Pathian phatna khangsak sem ni,*  
*Tatna mun-a hon hondam hi.*

Ka Pathian ka na-vakmangsan,  
A sianthouna tawh kidouin;  
Hihhang' tu'n Pathian ka phat hi,  
Tatna mun ah kei ka dingta.

Aw, lungnopna hongtungta hi,  
Kalvari kei honmuhsak chiang';  
Ka kolbut honphel, suakta ta'ng,  
Tatna mun ah la sata ing.

Tu'n kei sep hoih man hilouin,  
Ka taksap teng Jesu'n pia hi;  
Diktatna keiah om hetlou,  
Tatna mun ah chih louhngal zaw.

Ka kha bah aw, hia'h hongkhawl in,  
Tatna pom in, na hampha ding;  
A si Khrist Pathian in tawisang,  
Honngaidam ding, tatna mun ah.

@ Labu 2019 

## 129 Tangthu Kumlui La In Sa Un

Mrs Harriet E Jones  
Doh is Ab (Khuang thum a khen)

Tangthu kumlui lain sa un,  
I Hondampa hon itna;  
Jesu leh A thupina sa'n,  
Tunga tatsa mipi tawh.

*Sa un, sa un, Jesu itna,*  
*Gingsak un, Amah phatna;*  
*Tangthu lamdang sa kikkik un,*  
*Leitung in a jak mateng.*

Hon itna manpha lain sa'n,  
A sihna lain gen un;  
Langaihin namchih Honpa it  
Bul ah jawl in om hen aw.

Nou tatsate'n itna gen un,  
Tawp louin sa kikkik un;  
Gamchiha mi tampite in,  
Itna la sak theih mateng.

@ Labu 2019 

## 130 Thu Lamdang Ka Genchim Theihlouh

Rev Liangkhaia  
Doh is Ab (Khuang thum a khen)

Thu lamdang ka genchim theihlouh, Kalvari simthu ahi;  
Bangding a Pathian' Ta tangkhat, Mohnei kei ding a hong sih?  
Kalvari mual, kalvari mual, sunkhua, zankhua'n gelchim la'ng.  
Kalvari mual, kalvari mual, Sunkhua, zankhua'n gelchim la'ng.

Nou van a angel sianghtou leh, Serafim thupi te aw;  
Sunchin Toupa' nasem te leh A lungtuak a hei te aw;  
Kalvari mual, kalvari mual, Tanchin hon hilh theilou maw?  
Kalvari mual, kalvari mual, Tanchin hon hilh theilou maw?

Aw ka kha, tua mual minthang ah, Sunchin, zanchin valeng in;  
Na Toupa sing Khros tung a om, Hing in na vamu ding hi;  
Kalvari mual, kalvari mual, Tanchin honna hilh ding hi  
Kalvari mual, kalvari mual, Tanchin honna hilh ding hi.

Sim leh mal, suah leh tum a mi, A khebul ah hong kuun hen;  
Aneu, alian mi tengteng in, A min phatna la sa hen;  
Kalvari ah, kalvari ah, Amau dia A thuak tak ziak'  
Kalvari ah, kalvari ah, Amau dia A thuak tak ziak'

@ Labu 2019 

## 131 Toupa Jesu Aw, Tui Bang Ka Siang Nuam Hi

J Nicholson  
Doh is Eb or Ab

Toupa Jesu aw, tuibang ka siang nuam hi,  
Ka lungsim sung khuambang hongluah tawntung in;  
Gal khempeuh nawhkhiain, milimte pai in,  
Tu'n hongsil in, vuk sang' ka ngouzaw ding hi.

*Vuk sang' ngouzaw, he, vuk sang' ngouzaw (3)*  
*Tu'n hong sil in, vuk sang' ka ngouzaw ding hi.*

Toupa Jesu aw, a sianglou beisak in,  
Na sipha tawh hongsil in nit beisak in;  
Siangthouna'ng in na khempeuh tawpsanta ing,  
Tu'n hongsil in, vuk sang' ka ngouzaw ding hi.

Toupa Jesu aw, van pan hon ensuk in,  
Kei hongkipumpiak thei ding' Nang honghuh in;  
Keimah leh ka theih khempeuh tawpsanta ing,  
Tu'n hongsil in, vuk sang' ka ngouzaw ding hi.

Toupa Jesu aw, kiniamkhiak-in konngen,  
Toupa nuamsa aw, Na khebul ah konngak;  
Ka sianna'ng sisan luang ginna tawh kongmu,  
Tu'n Non sil leh vuk sang' ka ngouzaw ding hi.

Toupa Jesu aw, Nang kon ngakngak Non mu,  
Tu'n hongpai in, lungtang thak kei honguan in;  
Na kiang hongtaite kuamah Na nial ngeikei,  
Tu'n hongsil in, vuk sang' ka ngouzaw ding hi.

@ Labu 2019 

## 132 Lawm Hoih Jesu Nasem Dingin

Rev Liangkhaia  
Doh is Eb (Kin deuhin)

Lawm hoih Jesu nasem ding in,  
Kuahiam om? Kuahiam om?  
Khrist thohnawnna thu gen dingin,  
Kuahiam om? Kuahiam om?  
Khawlna mun nuam Jesu ahi;  
Milian mineu namchih laiah,  
A hehpihna phuangjak dingin,  
Kuahiam om? Kuahiam om?

A ngaihdamna thu gen dingin,  
Kuahiam om? Kuahiam om?  
Mimawh ngaihdamna thu gen di'n,  
Kuahiam om? Kuahiam om?  
A zahngaihna ngoutuipi bang,  
Mingou, mivom, chichih kiang ah;  
Suah, Tum, Sim leh Mal hilh dingin,  
Kuahiam om? Kuahiam om?

Pasalpha Jesu gum dingin,  
Kuahiam om? Kuahiam om?  
A galdou bang doupih dingin,  
Kuahiam om? Kuahiam om?  
Pathian' deihlam ahih peuh leh,  
Gammial gamgiau, gamdai ah leng,  
A min thupi phuangjak dingin,  
Kei ka om, Kei ka om!

@ Labu 2019 

## 133 Pathian Thupi Hen

F J Crosby  
Doh is A Flat

Pathian thupi hen, thil thupite hihta,  
Khawvel it mahmah in A Tapa honpia;  
Aman khelhna khuhna'n hinna pia a,  
Miteng lut theihna'n Hinna Kongpi hongta.

*Toupa phat! Toupa phat!*  
*Lei in a aw za hen!*  
*Toupa phat! Toupa phat!*  
*Mite kipak uhen!*  
*Tapa Jesu tawn in Pa kiang' hongpai un,*  
*Thupina pia un! Thil thupite hihta.*

Aw tatna bukim, sisan a kileisa,  
A gingta peuhmah kiang a Pathian chiamsa!  
A khial phapen hizong Amah gingtate'n,  
Tua hun mah in Jesu pan ngaihdamna mu.

Thil thupite hon sinsakta, honhihta,  
Tapa Jesu hang-a i lungnopna lian;  
Siangsem ding a, sangsem ding a, liansem ding,  
Lamdang sakin, limdanna, Jesu muh chiang'.

@ Labu 2019 

## 134 Ka Kha Aw, Laulou In Kuan In

Lalsailova  
Doh is Eb

Ka kha aw, laulou in kuan in,  
Tua Zion mual minthang juan in,  
Tua mual enkawm jel-in pai in,  
Tualai-a sing khros mitsuan in,  
Tua ah na Toupa kilhden uh;  
A nak siangthou ah sisan luang.

Tua Kalvari mual minthang ah,  
Lemna thupipen muding uh;  
Suah leh Tum, Sim leh Mal-a mi,  
Sihna khimjing nuaia omte'n,  
Mial zong leh tua mual enle uh,  
Tangtawn in lungmuangta ding uh.

A kilhna sikte en ding in,  
Bangchiteng in gamla leh zong;  
Amah lu kun lai zong mu ding,  
Mawhna tampi zong A sil thei,  
Vukbang a sawpsiangna A nei,  
Mawhna nin kimu nawnlou ding.

@ Labu 2019 

## 135 Min Khat Ka Zaknop Gige Om

F. Whitefield  
Doh is Ab

Min khat ka jak nop gige om,  
Ka sa nuam a hoihna;  
Ka jakin a ging kilawm hi,  
Vannuai-a min ngaihpen.

*Aw Jesu ka it tel! (3)*  
*A hon it masak jiak'.*

Hondampa itna honhilh hi,  
Honsuaktasak dia si;  
A sisan manpha thu honhilh,  
Mikhial ken ka suanpen.

Ka Pa' thilhoih neihte honhilh,  
Niteng kei dia A koih;  
Lampi janbang mial tawn mahleng,  
Aman honvaksak jel.

Lungkham thukpen hontheihpih a,  
Itna a dim honhilh;  
Ka dahna teng honthuakpiha;  
Midang honnem omlou.

@ Labu 2019 

## 136 Theih Ka Ut Tamsem Jesu Thu

E E Hewitt  
Doh is Ab

Theih ka ut tamsem Jesu thu,  
A itna tamsem mi lah ding';  
A hotdamna kim ka mu nuam,  
Kei dia Sipa' itna tamsem.

*Jesu ka theisem nuam, (2)*  
*A hotdamna kim ka mu nuam,*  
*Kei dia Sipa' itna tamsem.*

Sin ka ut tamsem Jesu' thu,  
A sianthouna theisem nuam ing;  
Pathian' Kha ka Heutu honghi'n,  
Khrist' thilte kei honensak in.

Jesu' thu tamsem, A Thu ah,  
Ka Toupa mah tawh kipawlin;  
Bangkim ah A awte ja in,  
A gen khempeuh kei ading hi.

Theih ka ut tamsem Jesu' thu,  
A thupina tutphah a tu;  
A gam lian semsem ding pen thu,  
Lemna Kumpi hongpai ding thu.

@ Labu 2019 

## 137 Galili Gam Mite Kianga

James M Gray  
Doh is Ab

Galili gam mite kiang a,  
Jesu' thugen ka ja;  
Dil-a ngaman mite kiang ah,  
Kei hon jui un, A chi.

*Honjui un, honjui un,*  
*Mimante hi gigeta d'in,*  
*Chi'n Galili pan kija hi;*  
*Jesu, Nang konjui hi.*

Na thu kei a hihsak ka nuam,  
Aw Jesu, hithei hen;  
Amaute kia chi hilou in,  
Kei kiang' zong chilou hiam?

Ka lungtang tengin juijel ning,  
Nang tawh tuni'n sem ding;  
Ka sianglou zong honnusia ken,  
Ngaidam, siangsak, kongthum.

Ka lungsung ah Na it piangsak,  
Ngaman mi hi dingin;  
Lendenna mun hoih honhilh in,  
Galili mite bang'.

@ Labu 2019 

## 138 Kua Hiam Ka Kongkhak A Ding

M B C Slade  
Doh is F

Kuahiam ka kongkhak a ding,  
Chimtak lou a honngak?  
Inn sung-a lut honngen a?  
A aw ka jak kuahiam?

*Tongdam nem ngiingei hongging,*  
*'Kong hon honve kei ding';*  
*Konsapna na ngaihsak leh,*  
*Nangmah a teng ding hi'ng.'*

Amah kia inn pua a ding,  
Kei kia inn sung a om;  
Ka kizekaisak sung in,  
Honpel khalou ding hiam?

Tua jan khuamial leh vot ah,  
Amah hi honkiu nawn;  
Jesu, Non chimtak kei maw,  
Tua bang khawsawt nonngak?

Ka lung kongkhak Nang hon di'n,  
Kintak in hongtai ing;  
Hontaihilh in honsawi zawng,  
Kei honompih ding hi.

@ Labu 2019 

## 139 Lei Leh Van Ah Leng Theih Vek Hi

P P Bliss  
Doh is Eb

Lei leh van ah leng theih vek hi,  
Ngaihnop ka sa, adik manin;  
Tua tangthu kumlui thak gige,  
Jesu' thu tamsem honhilh'.

*Jesu' thu tamsem honhilh'!*  
*Jesu' thu tamsem honhilh'!*  
*Kei hon it-Pa ka thei nuam hi;*  
*Jesu' thu tamsem honhilh'.*

Pak hoihpente vuaiin sipah,  
Damsung lungkham meipi hongjing;  
Lei pahnate bei pahpah hi,  
Jesu' thu tamsem honhilh'.

Ginlahna'n hontuam kimvel a,  
Dah lungkhamna a gik laiin;  
Hehpihin hondelh hondom in,  
Jesu' thu tamsem honhilh'.

Tua gam thupi ka muh chianga,  
Kei dia mun-bawl ka luah chiang in,  
Ka tangtawn la hiai hiding hi,  
Jesu' thu tamsem honhilh'.

@ Labu 2019 

## 140 Nang Kon It, Nang Kon It

Anonymous  
Doh is Eb

Nang kon it, Nang kon it,  
Ka Toupa, kon it;  
Ka Hondampa, kon it,  
Ka Pathian, kon it;  
Nang kon it, Nang kon it,  
Kon it chih Na thei;  
Nang kon itdan ka na-  
Septe'n gen ding hi.

Ka kipak, ka kipak,  
Aw thugen nuam hi!  
Ka pahna si theilou,  
Mual tung ah ka ding;  
Ka gou manpha ka mu,  
Tua ah om ka ut,  
Jesu leh angelte,  
It leh ngaih teng tawh.

Aw Jesu, ka Honpa,  
Nang tawh om nuam hi;  
Ka hinna, hotdamna,  
Ka pahna, khawlna;  
Na min ka thupi,  
Na itna ka la hi;  
Na hehpihna'n ka lung,  
Ka lei thuzawh ding.

Aw Honpa bang kua om?  
Amah Salem Lal;  
A nuihmai, A hon it,  
La sa di'n honhuh;  
Phat ning, Amah phat ning,  
La ngaih leh chiang-in;  
Ka kha ah kipahna,  
Tuipi bang luang hi.

@ Labu 2019 

## 141 Aw Tua Thugen Thupi Leh Khum

A B Simpson  
Doh is Bb

Aw, tua thugen thupi leh khum,  
Ginna-a lak ding;  
Jan leh tuni leh tangtawn in,  
Jesu a ngeingei;  
Khialte ngaidam nuam lailai hi,  
Na leh sa damsak;  
Dahte nem in huihpi daisak,  
A min thupi hen.

*Jan leh tuni leh tangtawn in,*  
*Jesu a ngeingei;*  
*Bangteng dangzong Jesu danglou,*  
*A min thupi hen (3)*  
*Bangteng dangzong Jesu danglou,*  
*A min thupi hen.*

Mimang, nang hondam ding' honzong,  
Amah khialte Lawm;  
Khial aw, A Khephung ah hong in,  
Kisik in kun in;  
'Siamlouh kon tangsak kei ding hi,  
Pai in, khial nawn ken,'  
Chi a sawtlam a A gen bang';  
Na kiang ah tu'n gen.

A khial mahmah Peter ngaidam,  
Nangleng lau hetken;  
A ginglah mahmah Thoma naih,  
A ginlah beisak;  
It Johan A ang-a sia in,  
A tawldamsak hi;  
It aw nem-in nang hon samlai,  
A ang ah khawl in.

Leitung ah na leh sa damsak,  
A khut thahat in;  
Tu'n zong i natna leh lungkham,  
A thupiak in bei;  
Numei in khoih a damsakpa'n  
Damna pia thei lai;  
Kuapeuh ginna a a ngente,  
Tua bangzah pia ding.

Huihpi vuahpi nuaiah tuipi  
Tung ah khe in pai;  
Tua Galili tuipi a bang,  
Huihpi kham thei lai;  
Getsemani ah lungjing in  
Nang ding' thum in kap;  
Aman i lungjinna noute  
Tu'n hong dawnpih lai.

Emau khua juan amau tawh ton,  
Omkhawm lai ding in;  
Tuabangin hinsung lampi ah,  
Aman hong tonpih;  
A mel mu nawn pah ding hihang,  
Toupa, hongkin ve;  
Hiding, Jesu ngei mah hiding,  
Van-a paipen mah. @ Labu 2019

## 142 Kawlmong Pha A Buh Om Tengteng

J O Thompson  
Doh is Ab

Kawlmong pha a buh om tengteng,  
Minta, lakkhawm hunta hi;  
Gamla, nai, zougam, phaigam ah,  
Buh minta, eng phengphung hi.

*Toupa aw, Nang kon saplai un,*  
*Kong thumna aw uh ngai in!*  
*Tu'n buhphal khawm ding honsawl in,*  
*Buh lakhun a kikhel ma'n.*

Jingsangpi in zong sawl inla,  
Sun nisat laitak in zong;  
Ni tum dektak chiang' zong sawl in,  
Munchih pan khawm di'n sawl in.

Kinmeng in, buh kuaigawp ding hi,  
Kham buhphalte khawm ding in,  
A inn sung ah non puakkhawm leh  
Hongpainawn chiang' nuamsa ding.

@ Labu 2019 

## 143 Khristian Pilvang In

Words Arr  
Doh is G

Khristian, pilvangin pai, gal a hongnai,  
Lau leh ling kawm' pai in, na zinna ah;  
Pualam ah thang, sunglam ah khemna om,  
Honkhialsak lailai dingin nang honzol;  
Khristian, pilvangin pai (3),  
Gal a hongnai.

Khristian, kipakin pai, huihpi lak' zong,  
Tung khuapi nim in dipkuat-huai mahleh;  
Lummei jing leh huihpi hongtheng pah ding,  
Na Hondampa tawh na khawl tawntung ding,  
Khristian, kipakin pai (3)  
Huihpi lak' zong.

Khristian, thumthum in pai, na puk kha ding,  
Na Hondampa sap ding na mangngilh leh;  
Ze-etna leh buaina lak' na bit ding,  
Thumna galvan-a na zat gige leh;  
Khristian, thumthum in pai (3),  
Na puk kha ding.

Khristian, lamen in pai, mun na muang ding,  
Khawlmun na tun chiang' dah leh nat bei ding;  
Thukhenpa pahtakman na sangta ding;  
Na Toupa lungnopna sung ah lut in,  
Khristian lamenin pai (

@ Labu 2019 

## 144 Toupa A I Kipah Nop Leh

El Nathan  
Doh is Bb

Toupa a i kipah nopleh,  
Pathian lamtam sut le'ng;  
A Thu sung' ginna kiang' kilak,  
Simseng louh sutsut le'ng.

*Mawh phelna, muanna, hatna,*  
*Siangthouna leh Pialgal om hi;*  
*Tuateng Khris ah kei'a hita,*  
*Amah phatna lasak a kiang tung hen.*

Mawhna teng Pathian' hehpihna'n,  
Ngaihdamna manbei pia;  
Ngaihdamna tawh muanna keia,  
Jesu' si-a muanna.

Khelhna vangletna phel nading',  
Hehpihna kiching hi;  
Lungsunga om Kha Siangthou in,  
Mawhna pan honsiangsak.

Pathian kiang' midang pii theih na'ng,  
Kha Siangthou hon guan hi;  
I Toupa Khrist Thawnpiak hi a,  
Lailung khuambang luah hi.

Vualzawlna teng gin vang eia,  
Naupang bang' muanna in;  
Khrist ah Pathian in piak kilawp,  
Chiamsa pe teitei ding.

@ Labu 2019 

## 145 Toupa, Na Aw Nem A

L Hartsaugh  
Doh is Eb

Toupa, Na aw nem a,  
Na honsapna ka ja;  
Na si manpha a siansak di'n,  
Kalvari a hongluang.

*Toupa, hongpai ing!*  
*Nangmah bel ding in;*  
*Sisan in honsilsiang in,*  
*Kalvari a luang in.*

Hatlou leh mawhneipi,  
Nangman hatna Nonpia;  
Kei mawh nitna Non sawpsiangsak,  
Nitna bei a siang in.

Hiai leitung leh van ah,  
Kinepna leh muanna,  
Ginna leh itna kim tang di'n,  
Kei hongsam Jesu hi.

Khelhna vaihawmnasa,  
Lungsung a nasepna;  
Hehpih tung hehpihna pia a,  
Kipsakpa Jesu hi.

Toupa muanga omte  
kiang aman thu gen hi;  
Athuchiam pel ngeilou Toupa'n,  
I thumna hon dong hi.

Phat un, thoihna sisan!  
Phat un, A hontatna!  
Phat un, Thawnpiak i Toupa Khrist,  
I Hatna leh Dikna!

@ Labu 2019 

## 146 Pathian In Mohneite Hon It

Miss Stockton  
Doh is Eb

Pathian in mawhneite hon it,  
Pukna hang-a sesa;  
Hotdamna bukim manpha pen,  
Man neilou in honpia.

*Aw itna, itna lamdang,*  
*Pathian' kei hon itna!*  
*Kei Honpa hong kumsuksak hi,*  
*Kalvari a si di'n.*

Gin vang in Amah kei'a hi,  
Pathian' Tapa thounawn;  
A sihna ah tatna ka ngah,  
A sisan ah sianna.

Itna'n thupia dimna hontun,  
A misiangte theisak;  
Khelhna apan tawlngakna nuam,  
Khrist kia a ginna jiak'.

A ummite'n nuam in juan un;  
Piak na hiding uhi;  
Hiai leia thupi a lepkholh,  
Van a hin bei theilou.

Setan tung' tu-a vualzawh thu,  
Tatsa mite'n sa hen;  
Khrist Toupa i Kumpipa hang',  
Sih donga vualzou ding.

@ Labu 2019 

## 147 Tua Zingsang Khuavak Thupi

Fanny J Crosby  
Doh is C (Moderato)

Tua jingsang khuavak thupi-a,  
Mihing Tapa hongpai chiang',  
A vanglian tangpha eite'n i mu ding hi;  
Kawlmong dong a namchih apan,  
Ama' mite sapkhawm chiang',  
Tatsa mite kikhopna thupi hiding.

*Tungnungpen a kikhopna nuam,*  
*Nop kiam theilou hehpihna gam a*  
*Tatsate kikhopna;*  
*Tungnungpen a kikhopna nuam!*  
*Tua inn nuam a tatsa mite kikhopna!*

Jesu a ihmu hamphate,  
Aman hongsap chiang' thou ding,  
Hankhuk daidam leh tuipi nuai apan in;  
Vanlam pumpi neiin Amah  
Tuak ding uhi huihkhua ah,  
Si leh hingte kituahkhawmna lamdang ding!

Tenna kiching omna khuapi,  
Eiten mit a i muh chiang'  
Tua sunga chiauluipi dam a luang pen tawh;  
Sihna'n hon khensa lawmte tawh,  
Lungdam in kigawm kik ni,  
Kikhen nawnlou dia kipahtak lamdang ding!

Aw, Kumpipa hongpai ding hi,  
Nisim in a hun hongnai;  
Mitphiatkallou a limdanna ding hongnai,  
A chiam ni thupi i muh chiang',  
Mitphiat kallou limdangin,  
Tangtawn in Amah kiang' i omden ding hi.

@ Labu 2019 

## 148 Van Inn Paina Lam Khros

Jessie Brown Pounds  
Doh is Ab

Van inn paina lam khros ka tawn ngei ding hi,  
Lampi dang omlou hial hi;  
Kongpi vak ka mu thei ngeilou hial ding,  
Khros tawn a paina ka haih leh.

*Van inn lampi khros ahi,*  
*Van inn lampi khros ahi;*  
*Ka pai kawma tua theih nuam ka sa hi,*  
*Van inn lampi khros ahi.*

Khros phung ah ka puakgik khempeuh tukmang hi,  
Ka Toupa ka et laiin;  
Lungsung nopna tawh tua lampi ka tawn,  
Ka lungsung phatna tawh kidim.

Sisana luan lampi ka jui tawntung ding,  
Ka Hondampa'n tuamah tawn;  
Nunnopna mun sang ka tun theih aleh,  
Pathian kiang ka kha nunnuam ding.

Tu'n khawvel lampi ken ka nusiata hi,  
Tua lampi jui nawn lou ding;  
Toupa'n, Hongpai in, honchi inn ka juan,  
Aman honngak kong honsa ah.

Ka Toupa' khros lampi ka juihtak chiangin,  
Ama'n honpii lungdam ing;  
Nisim vantung ka naih semsem chiangin,  
Pai masate' husa ka ja.

@ Labu 2019 

## 149 Honpa, Hinna Sang Manpha

F J Crosby  
Doh is Ab (Kai deuh in)

Honpa, hinna sang' manpha,  
Nang konlenkip, lenkip gige ding;  
Na sisan pha nasep in,  
Na kiang honnaih, honnaihsak sem in.

*Niteng in, hunteng in,*  
*Hontheisak' Na siansakna;*  
*Na hon itna hoihpen in,*  
*Toupa, Na kiang honnaihsak sem in.*

Hiai khawvel kidangdang ah,  
Damdam in kei hontonpih pih in;  
Nang muang ka paikhial kei ding,  
Ka lammang ngei ngeikei hial ding hi.

Nang hon it semsem sak in,  
Hiai damsung tomchik a bei mateng;  
Ka kha itna' dim mateng,  
Tunglama khua nuamzaw, nuamzaw ah.

@ Labu 2019 

## 150 Jesu'n Tuni'n Hong Hondam

W F Williams  
Doh is Ab

Jesu'n tuni'n honhondam nuam,  
Bangchi'n Amah na dawng ding hiam?  
'Ka kiang hongpai in,' honchi hi,  
Aw, banghang na zekai lai ding?

*Jesu, Nonsam, ken ka thei hi,*  
*Nangmah pan vakmang nawn kei ning;*  
*Thou in juan ning, ka Hondampa,*  
*Inn-a kei honmuak dia honngak.*

Na zekai leh bang phatuam hiam?  
Amah na nial leh na mang ding;  
Jesu kia'n nang honhondam thei,  
Khros a si in aman pia hi.

Nang hontan dia, sikhin Jesu,  
Nang dingin mun bawl in paikhin;  
Thupina ah tu'n nang honngak,  
Vakvak nawn kenla, hongpai in.

@ Labu 2019 

## 151 Vakmang Ka Hongpai

Julia Sterling  
Doh is Ab

Vakmang ka hongpai keimah kia'n,  
Ka lam janbang in mial;  
Ka en Nang lam, aw ka Pathian,  
Tuachiang' vak ka muta.

*Jesu, Honpa, Pathian' Belam,*  
*Konbat tam mahmah e;*  
*Na honhehpihna tengteng leh,*  
*Na honitna tengteng.*

Lau leh ginlahna tawh kongpai,  
Na thu lou lamet bei;  
Sisan luang ka et laitak in,  
Na ngaihdam aw ka ja.

Kha' thilhih theihna thei thei leng,  
Hiai ka lung hatlou ah;  
Na thu ka vak leh meivak hi'n,  
Ka lum leh phaw hi hen.

Aw, Toupa, Na aw hontheisak',  
Mi tampite lak ah;  
Nang ka lamet, hinna, pahna,  
Ka tangtawn la hi in.

@ Labu 2019 

## 152 Hong Ja Un Gan Inn Kongkhak

Lt Comm Arch R Wiggins  
Doh is D

Hongja un gan-inn kongkhak,  
Vaihawmte leh ganchingte,  
Tuang siangthou sik ding ngak un,  
Pathian' Tapa jalna;  
Thawnpiak kham Amah puak uh,  
Juda huang pan Belamnou;  
Lamdangsak melin en uh,  
Pathian' Tapa naungek.

Kumpipa hausa hilou,  
Piak ding bangmah ka nei kei,  
Belamnou nangawn keng lou,  
Pathian' Tapa, Nang di'n;  
Hizong Na gei ah om ning,  
Kongkhak a kihong ja hi!  
Khut vuak in bang pia thei ding,  
Aw, Nang Pathian' Tapa.

Piak ding bangmah neilou zong,  
Ka lunglawp kikhou zoulou;  
Itna hang' ling kawm kongpai,  
Deihhuai, Pathian' Tapa;  
Na mai ah tu'n ka kun hi,  
Thawnpiak bei ka hizong in,  
Nang bangkim ka honpe siang;  
Vanglian Pathian' Tapa.

@ Labu 2019 

## 153 Lungkhamnate Ka Tuah Chiangin

E D Mund  
Doh is G

Lungkhamnate ka tuah chiangin,  
Dah mahmah a ka om lai in;  
Ka ngaihtuah in ka kipak hi,  
Toupa'n honkhotuah jiak'.

*Toupa, Nang nonkhotuah,*  
*Toupa, Nang nonkhotuah;*  
*Na kiang ah banghiam ka lauh ding,*  
*Toupa, Nang nonkhotuah.*

Damsung omdingdan khualna in,  
Ka lungsim hihbuai mahmah zong;  
Lunggimna bang ka tuah chiangin,  
Toupa'n honkhotuah jel.

Tagahna bang hongom leleng,  
Buaina meipiin hontuam zong;  
Kipakin ka om jeljel ding,  
Toupa'n honkhotuah jiak'.

@ Labu 2019 

## 154 Khrist Leh Saptuam Di'n

John R Clements  
Doh is F

'Khrist leh Saptuam di'n' i ding,  
Lungsim leh khut kizom';  
I muk Amah phatna'ng,  
I khut hatlou huhna'ng,  
I khe mangthang zonna'ng,  
'Khrist leh Saptuam di'n.'

*'Khrist leh Saptuam di'n' i ding,*  
*Lungsim leh khut kizom;*  
*Tua pan i hinna pia vek le'ng,*  
*'Khrist leh Saptuam di'n'.*

'Khrist leh Saptuam di'n' i thum,  
Niteng in na i sem;  
Kuhkal hatna thak tawh,  
Nasep i tum ding hi;  
Thukhun muanhuai jui ni,  
'Khrist leh Saptuam di'n'.

'Khrist leh Saptuam di'n' i sa,  
Phatna Hosana tawi';  
Honsuahtaksak ziak leh,  
Zawhna honchiam jiak in;  
I tuppen hiai hi ding;  
'Khrist leh Saptuam di'n'.

@ Labu 2019 

## 155 Khrist In Gitlouhna Beisakta

E A Hoffmann  
Doh is D

Khrist in gitlouhna beisakta;  
Hondampa hoih lamdang hi!  
Tat i hita, man piaksa hi:  
Hondampa hoih lamdang hi!

*Ka Jesu, ka Jesu,*  
*Hondampa hoih lamdang hi!*  
*Ka Jesu, ka Toupa,*  
*Hondampa hoih lamdang!*

Amah phat ing, sisan vang in;  
Hondampa hoih lamdang hi!  
Tua in Pathian tawh honlemta;  
Hondampa hoih lamdang hi!

Ka khelhna teng pan honsiangsak;  
Hondampa hoih lamdang hi!  
Tu'n Aman ka lungsung vaihawm;  
Hondampa hoih lamdang hi!

Ka paina ah hontonpih jel;  
Hondampa hoih lamdang hi!  
Niteng' honkem, hon muanhuaisak;  
Hondampa hoih lamdang hi!

Vualzawlna hatna honpia hi;  
Hondampa hoih lamdang hi!  
Ze-etna teng ah vualzawhna;  
Hondampa hoih lamdang hi!

Amah ka lungtang teng ka pia,  
Hondampa hoih lamdang hi!  
Khawvel in honneihpih lou ding,  
Hondampa hoih lamdang hi!

@ Labu 2019 

## 156 Kei A Di'n Ni Tawm Chik Kia Om

Chas H Gabriel  
Doh is Ab

Kei a di'n ni tawmchik kia omta hi,  
Phatna ding, thugenna ding hun;  
Hinsung ni tum chiang' Honpa'n hongsap chiang',  
Thupina tawh A kiang pai ning.

*Manglukhu jem khat ka khros in khek ning,*  
*Kongpi kisung hon ngeilouhna';*  
*A khe phung ah puakgik teng ngakhia ning,*  
*Jesu tawh vaihawm tawntung ding.*

Sepgim leh khitui luang sawt nawnlou ding,  
Khualzinna kizou pah ding hi;  
Tua hun chiang'Amah tawh om tawntung ning,  
Tua ah tangtawn taikhua val ding.

Mual a sangpi leh lui a thuk tam zong,  
Ka lampi silpak jem lou zong;  
Suang kham in khattang jan a sawt zong in,  
Nopna jingkhua vak in honngak.

Lunggulh Amah mu dia ka khanlawh chiang',  
Aw, nopna kigen thei ding hiam!  
Khawisa nawnlou ding, si ngei nawnlou ding,  
Tua hun ken ngaklah mahmah ing.

@ Labu 2019 

## 157 Hon Gumpa Hong Sihna Khros

Thomas Haweis  
Doh is D

Hongumpa hong sihna khros,  
Sangpi in hong kitung hi;  
Tua khros tung pan hong gingta,  
Aw kilawmte ngaihnophuai;  
'Itna tatna kizouta,'  
Hongpai v'aw, mohnei, hongsam.

'nang ding in ankuang kilui,  
A kiching nek ding om hi,'  
Na Pa angsung hongtaiin;  
Ka ta aw, honchi ding hi,  
A inn pan taimang lou di'n;  
Hongpai v'aw, mohnei, hongsam.

'nunsung nite beipah ding,  
Nangmah hongumpa leh Lawm;  
Ngai in, kongpai hongla di'n,  
Tangtawn gam hontun ding in;  
Keima' tangtawn innpi sung,'  
Hongpai v'aw, mohnei, hongsam.

@ Labu 2019 

## 158 Biaklai Hun Nuam!

W W Walford  
Doh is D

Biaklai hunnuam! Biaklai hunnuam!  
Mangbatna pan kei hongsamkhia;  
Ka Pa' mangtutphah mai' hongsawl,  
Taksap leh deih teng vahilh di'n;  
Dahna leh lungkhamna ah leng,  
Ka laukha in tungjanna mu;

*Khemhatpa' thang ka pelkhe jel,*  
*Nong kik chiang' aw,*  
*Biaklai hunnuam! D.S.*

Biaklai hunnuam! Biaklai hunnuam!  
Ka ngetnate nang vatun in;  
A thutak leh muanhuaina tawh,  
A ngak mite vualjawlpa kiang';  
A mel zong ding, A thu um ding,  
A hehpih muang ding' honsawl man';

*Ka buainate Amah tut ning,*  
*Huan, honngak ning,*  
*Biaklai hunnuam! D.S.*

Biaklai hunnuam! Biaklai hunnuam!  
Na lungmuanna kei honghawm in;  
Pisga mualsang tung pan en a,  
Ka inn juan-a ka pai dong in;  
Hiai pumpi nusia'n ka thou dia,  
Tangtawn pahtakman sang ding in;

*Vantung juanin kei kikou ning,*  
*'Mangpha, mangpha,*  
*Biaklai hunnuam!' D.S.*

@ Labu 2019 

## 159 Nang Tangtawn Keia

Fanny J Crosby  
Doh is G

Nang tangtawn kei a, manpha chia,  
Hinna leh lawmte sang in;  
Hiai leitung a ka khualzin lai',  
Hondampa, hontonpih in;  
Nang naihin, Nang naihin (2),  
Hiai leitung a ka khualzin lai',  
Hondampa hontonpih in.

Khawvel nopsakna ngen kei ning,  
Mun leh mual, minthanna zong;  
Kipak a semgim in thuak ning,  
Nang hontonpih peuh lechin;  
Nang naihin, Nang naihin (2),  
Kipak a semgim in thuak ning,  
Nang hontonpih peuh lechin.

Honpii in, sihna kuam mial leh,  
Damsung tuipi lian tung ah;  
Huan, tangtawn hinna kongpi ah,  
Toupa aw, honlutpih in;  
Nang naihin, Nang naihin (2)  
Huan, tangtawn hinna kongpi ah,  
Toupa aw, honlutpih in.

@ Labu 2019 

## 160 Khatvei Khelhna Kolbun In Ka Tanga

Haldor Lillenas  
Doh is Eb

Khatvei khelhna kolbunin ka tang a,  
Suahtak tum mahleng suakta zoulou;  
Tuin suahtakna thupi ka neita,  
Jesu'n ka kolbutte tolsakta.

*Suahtakna thupi, suahtakna lamdang,*  
*Khelhna kolbun a thumthum nawnlou;*  
*Hong suaktasakpa thupi Jesu hi,*  
*Amah tangtawn in keia hi ding.*

Enna, huatna, kisiat leh kinakna,  
Kiletsakna leh ki-otsakna;  
Khawvel thildeih ka hin nuamlousak teng,  
Sa ut leh deih pana suahtakna.

Kisaktheihna leh khelh nopsakna pan,  
Sum-le-pai hauhna deihtakna pan,  
Heh leh lungsim sia pana suahtakna,  
Suahtakna thupi, nopna thupi.

Launa, thawmhauna pana suahtakna,  
Mangbat lungjinna pan suahtakna;  
Tanpa nuamsa Khrist ah suahtakna om,  
Amah hi ka kolbut teng sutpa.

@ Labu 2019 

## 161 Khrist Sisan Pha Tuibang Hong Luang

Macleod Wylie  
Doh is Eb

Khrist sisan pha tuibang hongluang,  
Ka mawhna sianna hi;  
Lunglauna leh ginlouhna pan,  
Ka laukha tutkhawlta.

*Aw piandang sisan pha hongluang,*  
*Hongum Toupa nak pan!*  
*Thangvan donga ka zaila ding,*  
*Aw sisan, sisan pha.*

'A khelhna leh lungmawlna uh,  
Lailung ngilhta ning e;  
Ka Ta neihsun amau di'n si,'  
Tung Pathian in a chi.

Ka ginna leh ka meltheihna,  
Mawhna'n bawl mang lou ding;  
A sisan pha hongluang kei di'n;  
Ka khelhna sawpsiang hi.

Ka simlei mihinna pumpi'n,  
Omlai vei thuak zongleh;  
Tua sisan pha-a tutkhawlin,  
Lailung muang kumkhua ning.

@ Labu 2019 

## 162 Mi Tampite Lunglawp Patau

Miss Etta Campbell  
Doh is G

Mi tampite lunglawp patau,  
Kinawh-a paiden bang thu hiam?  
Nisim a mi tampi kikhawm,  
Kisaklah bangthu hiam ka chi?

*Tualaitakin honghuau uh a;*  
*'nazareth Jesu in hongtawn hi.' D.S.*

Hiai Jesu kua hi mahmah hiam,  
Khuasung mi khempeuh a linsak?  
Theihlouh mikhual khat leltak in,  
Mipi lungphawng thei hiam ka chi?

*Lungphawng aw in hongdawng uh a;*  
*'nazareth Jesu in hongtawn hi.' D.S.*

Jesu! Amah hi leitung a,  
Mihing natna gimna hongthuak;  
A paina peuh a lungkhamte'n,  
Nangong, khebai, china hongpuak;

*Mitdelte tua aw ja in nuam,*  
*'nazareth Jesu in hongtawn hi.' D.S.*

Amah hongpai nawn! Sul zuih theih,  
Mun khat pan mun khat a paina;  
Eite kankil ah hongkhawl a,  
Honglut, tam di'n kiniamkhiak lai;

*Nuam-in hiai genlou ding i diam?*  
*'nazareth Jesu in hongtawn hi.' D.S.*

Khaile! puakgikte hongpai un!  
Ngaihdam, lungmuan, khawlna, inn om;  
Pa taimangsante, hongkik un,  
A hehpihna piak hongsang un;

*Khem-a om nou di'n Bukna nai,*  
*'nazareth Jesu in hongtawn hi.' D.S.*

Hihhang' hongsap na nial lai leh,  
A itna pha na thangbawl leh,  
Dah in hon kiheisan ding a,  
Ngaihdam na nget nialta ding hi;

*'Lap lou! lap lou!' hongkichi ding,*  
*'nazareth Jesu'n hong khengzou hi.' D.S.*

@ Labu 2019 

## 163 Sawmkua Leh Kua-Te Dam In A Om Uh

Elizabeth C Clephane  
Doh is Ab

Sawmkua leh kuate dam in a om uh,  
Huangsung nuam a nuamsa om in;  
Himahleh khat bel tang ah mangthangta hi,  
Damna huang bittak a kipan in;  
Belampu' khut muanhuai apan taimang hi,  
Gamnuai lauhuai, taam leh linglakpi ah. (2)

Toupa, hiai ah sawmkua leh kua na nei,  
Hunna sa lou na hi ahiam?  
'Hiai leng keia ahi,' Belampu'n a chi,  
Ka huangsung pana taimang ahi;  
Lam lauhuai, suk leh tou ah vakmang mahleh,  
Ka belam zong' gamdai ah ka kuan ding.' (2)

Tatsaten a Tanpa uh theilou uh,  
Tui thukpipi A kante leh  
A belam vakmang zonga A janhah lam,  
Tatsate kuamahin theilou uh;  
Hizong Aman ja, gamdaia belam' aw,  
Belam damlou si ding panpih ngai hi. (2)

Toupa, hiai gamlak lampite khawng a,  
Sisan kiate koi apan hiam?  
'Belampu'n honpiikik nawn mateng taimang  
Belam adia sisan luang ahi.'  
'Toupa, Na khut a liamma koi apan hiam?'  
'Tujan ling tampi in kei hon sun hi.' (2)

Tang sangpi leh luiguam sia lak apan  
Leh suangpi kawmlak apan in,  
Kipahna aw'n van kongpi tungtouta hi;  
'nuam un! Ka belam mu nawnta'ng' chi;  
Mangtutphah kim a angelte'n dawng uhi;  
'nuam un! Toupa'n A belam honpikik.' (2)

@ Labu 2019 

## 164 Ka Hondampa Honpii Ding' Nai Gige

E S Lorenz  
Doh is C

Ka Hondampa honpii ding' nai gige,  
Bangteng hongtung zong in kei ka bit hi;  
Huihpi vuahpi pan kei honsel ding hi,  
A angsung ah honpom ding!

*A angsung ah honpom ding! (2)*  
*Bangteng hongtung zong-in kei ka bit hi,*  
*A angsung ah honpom ding!*

Aman itna banin kei honkawi hi,  
Lungmuanna thu A aw in honhilh hi;  
Pathian ngei in honlen a, ka bit hi,  
A angsung ah honpom ding!

Aman ka kha ching, honnusia lou ding,  
A itna pan bangma'n honkhen lou ding;  
Tu leh tangtawnin honkem ding ka thei,  
A angsung ah honpom ding!

@ Labu 2019 

## 165 Jesu Muana Lungdamhuai Pen

Louisa M R Stead  
Doh is Ab

Jesu muan a lungdamhuai pen,  
A thugen khempeuh taksan;  
A thuchiam a kinga a muan,  
'Toupa'n chi hi,' i chih theih.

*Jesu, Jesu, ka muang mahmah!*  
*Muanhuai hi, ka chian gige!*  
*Jesu, Jesu, manpha Jesu!*  
*Bangkim a Amah muan ding!*

Aw Jesu muan a lungdamhuai,  
Sian nading' A sisan muan;  
Ginna mawltak in ka bual a,  
Sianna lui A sisan ah.

Aw, Jesu muan a lungdamhuai,  
Kei dia hin leh khelh tawp in;  
Hinna, khawlna, nopna muanna,  
Jesu ah ka mu, ka nei.

Nang konmuan theih ka lung nuam hi,  
Jesu, Hondampa, ka Lawm;  
Ka kiang ah Na om chih ka thei,  
A tawppha'n on ompih ding.

@ Labu 2019 

## 166 Sisan Pha, Sisan Pha

Williams Pentycelyn  
Doh is A

Sisan pha, sisan pha,  
Sing Khros tung a luang in,  
Khelhna pan hon tan in,  
Mohsa dik hn tangsak:  
Mikhial a ninpen zong sianna,  
Kalvari sisan pha ahi. (2)

Aw sisan, sisan pha,  
Van kong hon honsak hi;  
Vangam hon tut chian gin  
I la tullou ding pen:  
Sisan, sisan, sisan, sisan!  
Chi in tawp lou'n i sa ta ding (2)

Tang minthang Kalvari,  
Mite'n simmoh mahleh,  
Tang dang tengteng sang in,  
Ke'n zaw ngaizaw veng aw:  
Aw nopna tang, aw mun siangthou,  
Pathian' sisan a luanna hi. (2)

@ Labu 2019 

## 166A Ze-Etnate'n Hon Kimkot

Doh is F

Ze-etna te'n hongkimkot,  
Eite'n theisiam theikei hang,  
Tua gamchiam juana Pathian in honpii dingdan theikhang;  
Hihhang A mit in honpii ding, i sih donga jui ding,  
Theisiam zawta ding hi hang e, denchiangin.

*Denchiangin,*  
*Jingkhua hongvak chiang';*  
*Pathian misiangte inn tunkim chiang;*  
*I vualzawh dan thu genin sutsut ve ni,*  
*Theisiam zawta ding hi hang e, denchiangin.*

Damsung nuntak nading kul  
Taksap mah hongom pahpah;  
Inn leh lou sapna leh neklehtak sapna mah tam hi;  
Hihhang Toupa muang hi hang, A thu honhilh bangbang in  
Theisiam zawta ding hi hang e, denchiangin.

Khemna, zolna leh thang tam,  
Theihkholh louhin honphawng a,  
Pilvanlouh kamkhat, gamtatkhat in honliamsak pahpah;  
Theihtawpsuah nung nangawna ze-etna tung, theisiam khang,  
Hihhang theisiam zawta ni hang, denchiangin.

@ Labu 2019 

## 167 Jesu, Ka Laukha Itpa

C Wesley  
Doh is F

Jesu, ka laukha Itpa,  
Na angsung honbelsak in;  
Tuilian in honnaih chiangin,  
Huihpi hat hongnun chiangin;  
Ka Hondampa, honsel in,  
Damsung huih a then tanpha'n;  
Bitna khawlmun hontun in,  
Nangma'n ka laukha nei in.

Belh ding ken kuamah nei ke'ng,  
Panpihbei, Nang konbel hi;  
Khattang honnusia ken aw,  
Honhuh, honkhamuan lai in;  
Ka muanpa pen Nang na hi,  
Honhuh gige Nang na hi,  
Hutna bei ka lu hum in,  
Na kha nuai honbelsak in.

Ka deih leh ngaih Nang na hi,  
Taksap teng Nang ah ka mu;  
Puk phong in, bah halhsak in,  
Na damsak, mitdel pii in;  
Na min dik in siangthou hi,  
Kei jaw nitna a dim hi'ng;  
Mawhna a dim gilou hi'ng;  
Nang thutak, itna'n na dim.

Ka khelh leh mawh khuh ding in,  
Na hehpihna kiching hi;  
Damna tui luangsak inla,  
Lungsung siangsak honkem in;  
Nang nuntakna Nak na hi,  
A thawnin hondawnsak in;  
Ka lungsung ah nak nei in,  
Tangtawn in luang tawntung in.

@ Labu 2019 

## 168 Lamdang Lua Sa In Ka Ding Hi

Chas H Gabriel  
Doh is Ab

Lamdanglua sain ka ding hi,  
Nazareth Jesu mai ah;  
Kei hon it theih lamdang saing,  
Mikhial, nin siamlouh tangsa.

*A lamdang hi! a lamdang lua!*  
*Chih ka la hi tawntung ding;*  
*A lamdang hi! a lamdang lua!*  
*Ka Hondampa' hon itna.*

Kei di'n huan ah honthumsak a,  
'Kei thu hilou, Nang thu,' chi'n;  
Amah dia lungkham hilou in,  
Kei di'n khawul sisan luang.

Angelte'n khasiat in en uh,  
Khuavakgam pan hongpai in;  
A lungkhamna lungmuan ding in,  
Tua jan ka kha di'n A thuak.

Ka gitlouh dahna teng A la,  
Amah a ngeiin bawl hi;  
Puakgik Kalvari a pua in,  
Thuak in Amah kia'n si hi.

Thupina khu tatsate tawh,  
A mai ken ka muh chiang in;  
Tangtawn ka lungnopna hi ding,  
Kei hon itna la a sak.

@ Labu 2019 

## 169 Jesu Min Manpha Kiguan In

Mrs L Baxter  
Doh is Ab

Jesu min manpha kiguan in,  
Lungkham leh liangvai' ta aw;  
Lungnopna, pahna honpia ding,  
Heina peuh ah paw jel in.

*Min manpha, ngaih mahmah!*  
*Lei lamet leh van pahna;*  
*Min manpha, ngaih mahmah!*  
*Lei lamet leh van pahna!*

Jesu' min kiguan gige in,  
Gal namkim kidalna lum;  
Ze-etna'n hong kimkot chiang in,  
Thumna'n Jesu min sial in.

Aw, Jesu' min manphapen hi!  
I lungnopna ngen in dim;  
A itna ban a honpom chiang',  
Eite'n A late i sa.

Jesu' min lawhna ah kun in,  
A khe bul-a bokkhup in;  
Thangvan a Mangpen pahtawi ni,  
I khualzin i zawh chiang in.

@ Labu 2019 

## 170 Hondampa Gen Ka Za

F R Havergal  
Doh is C (Moderate)

Ka hinna nang konpia,  
Ka sisan pha ka suah;  
Salbang konsuah nading',  
Phamsa tangtawn hinna'ng

*Ka hinna nang konpia, konpia,*  
*Kei bang nonpeta hiam? D.S.*

Kumsawt lelliangtheiin,  
Hambang ka vai nang di'n,  
Tangtawn mangthang lou a,  
Nunnop mel na muhna'ng;

*Kum zatam konpeta, peta,*  
*Kum khat nonpeta hiam? D.S.*

Ka Pa' Innpi vakpha,  
Ka mangtutphah thupi;  
Tuangnung honsia vek in,  
Lei ah gentheih kong thuak!

*Ka nusia vek nang ziak, nang ziak',*  
*Kei ziak' bang na nusia? D.S.*

Nang dia ka thuak natdan,  
Na kam' gen zoulou ding;  
Lungjin thukpen kong thuak,  
Gawtmun pan honhong di'n,

*Ka thuakna lian nang di'n, nang di'n,*  
*Kei di'n bang hiam na ngap? D.S.*

Thangvan ka inn pan in,  
Nang di'n hiai teng konpuak;  
Hotdamna kim, manbei,  
Ka ngaihdamna itna;

*Thawnpiak thupi konpuak, konpuak,*  
*Kei di'n bang nonpuak hiam? D.S.*

Na hinna neih teng leh,  
Na hun Amah pia in;  
Leitung dah paivek in,  
Nop leh dah kop hong in;

*Na neih tengteng tawi in, tawi in,*  
*Na Hondampa juiin. D.S.*

@ Labu 2019 

## 171 Ngaiin Tuinak Thuk Leh Za Om

Ira D Sankey  
Doh is Ab

Ngai in, Tuinak thuk leh za om,  
Ngai in, a luangkhia hi;  
Hondampa' nak apan luangkhia,  
Vuk bang a ngouna hi! (2)

*Hiai lui hong juan in,*  
*Tuni'n zong luang hi;*  
*Hongpai nuam khempeuh hongpai hen,*  
*Mawhnate sawpsiang di'n.*

Jesu in Kalvari khros ah,  
Lungkhamtak in thuak hi;  
Tua ah sisan piandang hongluang,  
Vuk bang a ngouna hi! (2)

Aw, i vek in thei lehang maw,  
Tua lui a damna om!  
Sisan manpha kia muang le'ng maw,  
Vuk bang a ngouna hi. (2)

Hongum Toupa hongkumsuk a,  
Pai dia sap i hih chiang';  
Tatna sisan mah muang lai ding,  
Vuk bang a ngouna hi! (2)

@ Labu 2019 

## 172 Tua Luiluang Ah Damna A Om

F J Crosby  
Doh is D

Tua lui luang ah damna a om,  
En in, tui sisan in luang;  
Kalvari mual apan hongluang!  
Thupina Lal sihna ah.

*Aw, tua lui luang!*  
*Hinna, damna lui luang!*  
*A thawn in luang, kipak ing;*  
*Aw, tua lui luang!*  
*Hinna, damna lui luang!*  
*Toupa phat un, honsiangsak.*

Tua lui luang ah damna a om,  
Nang gim leh tawl hongjuan in;  
Tua ah na khelhna honkhuh ding,  
Jesu'n damsak di'n honngak.

Tua lui luang ah damna a om,  
Tu'n Jesu en in, hing in;  
Na puakgik khros phung ah nga in,  
Na vakmang honngaidam ding.

Tua lui luang ah damna a om,  
Sisan a luang lui manpha;  
Hong in, Hondampa'n nang honsam,  
Tua sisan lui ah bual in.

@ Labu 2019 

## 173 Tunglam A Kaihging Kilawm

Anna Shipton  
Doh is E

Tunglam a kaihging kilawm tawh, Lasate kuate hi hiam ?  
Ngai un hehpihna lian gen uh; Jehovah hehpihna lian.

*Belamnou sisan pha a,*  
*A puansilh uh sawp a ngoute hi uh (2vei)*

Tangtawn mangtutphah kimvel a, Om gigekuate hihiam ?  
Lei gimthuakna a kipan a, Van khawlna tungte hi uh.

En un a puan uh ngou mahmah, Nit nahimhim omlou hi;  
En un a manglukhu uh vak, Thahsa Belamnou leisa.

Pathian' Belamnou innpi ah, Sun leh zan Ana sem uh;  
Van tuikhuk in amau a vak, A khitui uh nul hulta.

Misiangthou Khrist a hotdamna, A la ngaih uh hi lailai;  
Gimthuak a amaunate uh, La suak mangtutphah kim ah.

@ Labu 2019 

## 174 Toupa Jesu Na Thupha In

H Wilson  
Doh is A

Toupa Jesu Na thupha in,  
Mija lungsim taisak;  
Aw Toupa, Na thu hoihdan dang,  
Mija nunnopna hi.

Toupa Jesu hinna kei di'n,  
Pathian kiang kithoihna;  
Pa Pathian leh genthei kei di'n,  
Kipahna gimnamtui.

Ken zong Toupa, ka sum leh pai,  
Ka lungsim leh zaitha,  
Lung kisik lou Amah pia leng,  
Amah di'n gimnamtui.

Toupa Thupha, nopna simthu,  
Mawhneite kiang gen ni;  
Tangtawn hinna simthu pha hi,  
Namchihta'n honjuan hen.

@ Labu 2019 

## 175 Aw Pathian, Nang Lalpen

Doh is A

Aw Pathian, Nang Lalpen Na hi,  
Ka lungsim uh Na en;  
Bangkim ka gel uh Nangmah in,  
Na hon musak gige.

Nang Na ihmu ngeikei hial a,  
Kou Non veng gige hi;  
Lungsim hoihpen honbawl inla,  
Toupa Jesu vang in.

Nang thu thu in om nuam ung e,  
Nang thu hinna ahi;  
Huaiziakin hon theigige in,  
Nangmah mite hi ung.

@ Labu 2019 

## 176 Khatvei Khrist Nuamsa Leh Kilawm

N B Hervell  
Doh is E

Khatvei Khrist nuamsa leh kilawm,  
Mihing muh louh deidan hi;  
Hizong dahna, sihna thuakin,  
Deidanna A keksak ta.

*Dahna thei Mi Amah en un,*  
*Aw, Amah chiantak' kimu;*  
*Ngai un, Amah vualzou vanglian,*  
*Deidanna A keksakta. D.S.*

Amah Pa Pathian kiang' tu'n om,  
Nang adia hon thumsakin;  
Amah zaw vualzou vanglian hi,  
Deidanna a keksak ziak'.

Angel siangte A mai ah kun,  
Leimiten pahtawina pia;  
Amah zaw it tungnung ahi,  
Deidanna A keksak ziak'.

Itna dik sangpen leh thukpen,  
Tangtawn, tangtawna itna;  
Amah kia a pethei ahi,  
Deidanna a keksak ziak'.

@ Labu 2019 

## 177 Kalvari Ah Ka Honpa Si

W Mk Darwood  
Doh is Bb

Kalvari ah ka Honpa si,  
Tua'h ka Toupa kilhbelhin om;  
Khros ah kei di'n A sisan luang,  
A lei zouta ka ngaihdamna.

*Aw Kalvari tang mial tung ah!*  
*Jesu'n A sisan suah kei di'n;*  
*Aw Kalvari! mial Kalvari!*  
*Tua ah ka Honpa si kei di'n.*

Suangpi puakkham, vanpi hongmial,  
Hon gum Toupa kuna sih lai';  
Puanjak kekin thangvan pahna,  
Sunni tumlou lampi a hong.

Toupa Jesu, lamdang nah e,  
Kei dia Na hinna nong piak tel!  
Khros gik Na pua, lungkham nong thuak,  
Mulkimhuai hi, Kalvari ah!

@ Labu 2019 

## 178 Ni Suahna Gamteng Mun Teng Ah

Isaac Watts  
Doh is E

Nisuahna gam teng mun teng ah,  
Toupa Jesu'n simthu lel ding;  
Mualdawn khapi a tan lai teng,  
Leitung ah A gam lian ding hi.

Mi namchih leh pauchih-a te'n,  
A itna la ngaihin sa hi;  
Naungek' awte'n phuangjak ding a,  
A min pahtawi pah ding uhi.

A kianga thumna tawplou ding,  
Bei theilou phatna khusak ding;  
A min gimnamtui bang jamtou,  
Jingteng kithoihna tawh ton ding.

A manna mun ah hauta uh,  
Mitangte a hong pawtkhia ua;  
Hin chimtakte'n tangtawn khawlna,  
Muta uh mi zawngte nuamta.

A manna kilakna peuh ah,  
Sihna tongsia a beita hi;  
Adam mawh vanga mang louin,  
Tangtawnin hinna tang chiat uh.

Jesu'n gam neih a pel theilou,  
A man piain a thounawnta;  
Pa Pathian in a kaihthawhin,  
A min a gelh gam laibu ah.

@ Labu 2019 

## 179 Khemna Ah Lut Ken La

H R Palmer  
Doh is Bb

Khemna ah lut kenla, lut khelhna ahi,  
Vualzohna'n hong huh ding, midangte zou di'n;  
Hangsan-in dou jel in, mial ngaih nuaisiah in,  
Jesu lam en gige'n, honpii tawntung ding.

*Panpih di'n Honpa ngen in,*  
*Lungmuan, hihhat honkem ding;*  
*Aman honpanpih nuam hi,*  
*Honpii tawntung ding hi.*

Lawm gilou nusia in, kamsia zanglou in,  
Pathian' min zah inla, amawk in gen ken;  
Ngaihsut siam, hahkat, nunnem, thutak inla,  
Jesu lam en gige'n, honpii tawntung ding.

Pathian in vualzoute manglukhu pia ding,  
I puk jel hangin ginna'n i vualzou ding;  
Amah i Honpa'n i hatna thaksak ding,  
Jesu lam en gige'n, honpii tawntung ding.

@ Labu 2019 

## 180 Gam Tengah Khros Sihna Thupha

Doh is G

Gam teng ah khros sihna thupha,  
A than in hongthang kimvel hen;  
Kalvari ah khua hongvak hen,  
A vak kawlmong pha'n vaksuak hen. (2)

Toupa, kou Pathian, Na nasep,  
Simlei tung vannuai pha'n thang hen;  
Na hehpihna nuaisiah theih louh,  
Vannuai teng ah kithehjak hen. (2)

@ Labu 2019 

## 181 Ka Lungkhamna Teng Jesu Kiang' Gen Ning

E A Hoffman  
Doh is Eb

Ka lungkhamna teng Jesu kiang' gen ning,  
Hiai puakgikte kei kia'n paw zou ke'ng;  
Ka mangbatna ah a honpanpih ding,  
Aman A it A tate kem hi.

*Jesu kiang' gen ning!*  
*Jesu kiang' gen ning!*  
*Ka puakgikte kei kia'n paw zoulou;*  
*Jesu kiang' gen ning!*  
*Jesu kiang' gen ning!*  
*Jesu kiain kei honpanpih thei.*

Ka buainate teng Jesu kiang' gen ning,  
Amah Lawm migi leh hehpihsiam;  
Amah ngen leng Aman hon honkhia ding,  
Ka buainate beisak pah ding hi.

Khem leh ze-et a om, Honpa ka ngai,  
Ka puakgikte hondawn thei Amah;  
Jesu kiang' gen ning, Jesu kiang' gen ning,  
Ka buai leh lungkhamna hondawn ding.

Khawvel in khial dingin kei honzol hi!  
Khial ding a khem in ka lungtang om!  
Jesu kiang' gen ning, A honpanpih ding,  
Leitung in kei a honzou kei ding.

@ Labu 2019 

## 182 Jesu Nang Lung A Theihna In

Bernard Of Clairvaux  
Doh is A

Jesu, Nang lunga theihna in,  
Kei pahna'n hondimsak;  
Hizong nuamsem Na mel muh ding,  
Na kiang a tutkhawl ding.

Lungsim pilna in gel thei lou,  
La in zong sa thei lou;  
Na min sang a ging kilawmzaw,  
Aw, michih Hondampa.

Aw, lungtang kisikte Lamet,  
Aw, dawhtheite pahna;  
Aw, pukte tung a Na hoih dan,  
Aw, nang zongte tung ah!

Nang mu peuh in hamphatna mu,  
Lei leh lai in lak mawh;  
Jesu itna bang hi hiam chih,  
A itte kia'n thei hi.

Jesu, Nang ka nopna uh hi'n,  
Zonpen Na hih vang in;  
Jesu, ka thupina uh hi'n,  
Tangtawn, tangtawn dongin.

@ Labu 2019 

## 183 Tua Zan Ihmu Dinden

Doh is Bb

Tua jan ihmu dinden hi,  
Beth-lem-khamuang mual ah;  
Ganchingte'n daidide'n ching,  
Om khipkhep belamte;  
Ngai in! zaila ngaih kaih dang,  
Van kihong pan hongluang;  
Guam leh kawl a thawnsuak hi.

*Tung Pathian vanglian hen!*  
*Leitung ah A lemna leng hen,*  
*Mihingte ah kideihsakna.*

Huang apan kilawp a kuan,  
Ganchingte tawh hong un;  
Gimlim mura leh kham tawi,  
Mipilte tawh hong un,  
Amah kiang ah hongpai un,  
A jalna gankuang ah;  
Angelte la sakpih un.

Neih bang thilpiak hontawi un,  
Naupiang etna hiding;  
Tawi ding neilou khutvuak zong,  
Lungtang a neih hoihpen;  
Naupang kipakte honpii,  
Lungdamhuai Khristmas ah!  
Khelhna bei Jesu hongpiang.

@ Labu 2019 

## 184 Khovel Kipak Hen!

Isaac Watts  
Doh is Eb

Khawvel kipak hen! Toupa hong,  
A Kumpipa sang hen;  
Mi tengteng in lungsung awn hen,  
Thangvan leh simlei mi'n, (2)  
Thangvan, simlei mi'n la sa hen.

Khawvel nuam hen! Honpa'n vaihawm,  
Mite'n la sa uhen;  
Lou, tui, suang, mual leh phaijangte'n,  
Lungdam la sakik un, (2)  
Lungdam, lungdam la sakik un.

Thutak leh itna'n vai A hawm,  
Namte a chiansak hi;  
A diktatna thupinate,  
A itna lamdangte, (2)  
A itna, itna lamdangte.

@ Labu 2019 

## 185 Ding Un! Ding Un Jesu Din!

G Duffield  
Doh is Bb

Ding un! ding un! Jesu di'n!  
Nou khros sepaihte aw;  
A Kumpi puanlap khai un,  
Manna thuak het kei hen!  
Vualzou a vualzou jel di'n,  
A sepaihte pii ding;  
Galte khempeuh kizou a  
Khrist, Toupa pen hih dong'.

Ding un! ding un! Jesu di'n!  
Pengkul sapna jui in;  
Tuni A ni thupi ah,  
Gal khawkna lam juan un;  
Simsenglouh galte dou un,  
Muante'n A nna sem un,  
Lungsim kihansuah chiatin,  
Dou un zou ngei dingin.

Ding un! ding un! Jesu di'n!  
Amah thahatna kia'n;  
Sa hatna'n dou zoulou ding,  
Nou hatna suang kei un;  
Gospel van in kithuam un,  
Thum gige'n kiveng un;  
Sep ding lauhuaina mun ah,  
Na omlou ngei kei un.

Ding un! ding un! Jesu di'n!  
Kidou sung sawt lou ding;  
Tuni a galdou husa,  
Jingchia' vualzawh la ding;  
Hinna lukhu kipia ding,  
A vualzou mi kiang ah;  
Thupina Kumpipa tawh,  
Tangtawn vaihawmkhawm ding.

@ Labu 2019 

## 186 Banghang Pathian In Hehpihna Hon Pia Hiam?

Daniel W Whittle  
Doh is Eb

Banghang Pathian in hehpihna,  
Honpia hiam, ka theilou;  
Banghang Khrist in kei it taklou,  
Amah dia hontan hiam.

*Ahihhang' ka Muanpa ka thei hi,*  
*Ken ka theizou hi, Aman a kemthei;*  
*Amah kiang' ka piak, ka kepsak,*  
*Tuani dongin kem ding hi.*

Bangchi a hotdamna ginna,  
Honpia hiam ka theilou;  
Bangchi'n hiam A Thu ginna in,  
Lungmuanna hontun hiam.

Bangchi a Kha in mi khelhna  
Theisak hiam ka theilou;  
A Thu ah Jesu kilaksak,  
Amah muanna omsak.

Bang in kei hon ngak ahi hiam,  
A sia apha thei ke'ng;  
Ginna nopna hi zong theike'ng,  
A mai ka muh main.

Ka Toupa chikchiang hongpai ding,  
Sun hiam, jan hiam theikeng;  
Sihna luiguam honkaipih diam,  
Huihkhua'h ka tuak zaw diam.

@ Labu 2019 

## 187 Pathian'Itna Aw Lian In Sang

F M Lehman  
Doh is D

Pathian itna, aw lian in sang,  
Genseng vuallouh, gelhseng vuallouh;  
Van aksi sangpen tung ah om,  
Gawtmun nuainungpen tanpha'n om;  
Takhial nupa lungkham a kun,  
A Tapa pia ngaidam;  
A takhial zong kitampih kik,  
A khelhnate maisak.

*Pathian itna manpha in siang,*  
*Tehvuallouh in hat hi!*  
*Angelte leh misiangthoute'n,*  
*Tangtawn lain sa ding.*

Kumsawt chimtakhuai a bei chian,  
Lei mangtutphahte a man chian;  
Pathian kiang a thum nuamlouten,  
Suangpi leh tangte a kouh chian;  
Pathian itna aw tullou lai,  
Tehvuallouh in hat lai;  
Adam suan tatna hehpihna,  
Lei leh van misiang la.

Ngoutuisuahgiat laitui tang hen,  
Tung a vanpi laipek tang hen;  
Sing leh lou teng laikung tang hen,  
Leimi zata'n gelh chiat hen aw;  
Pathian itna gelhseng lou ding,  
Tua ngoutuipi kang zong;  
Pathian itna gelhseng lou ding,  
Tua tung vanpi bei zong.

@ Labu 2019 

## 188 Juda Maitam Tung A

Isaac Watts  
Doh is C

Juda maitam tung a,  
Ganta sisante in,  
Lungsung muanna pia theilou hi,  
Khelhna sawpsiang theilou.

Khrist van Belamnou bel,  
I khelhna teng pawmang;  
Kithoihna tungnungzaw ahi,  
Sisan manphazaw nei.

Ka ginna'n khutjak-in,  
Na lutung' khut nga ning;  
Kisik-a kong din kawmkawm in,  
Ka khelhna kong phuang hi.

Ka kha'n a enkik a,  
Puakgik A puak ka mu;  
Hamsethuak singa kikhai in,  
Ka khelhna Na pawta.

Huan, Nang ka Honpa aw,  
Pahtawina teng tang in;  
Kei tu-a pan tangtawn dong in,  
Nang a ka hita hi.

@ Labu 2019 

## 189 Kongkhak Bul Ah Mikhual Om

J B Atchinson  
Doh is Db

Kongkhak bul ah Mikhual om;  
Lutsak in!  
Tua' na om gige khin hi:  
Lutsak in!  
Lutsak in A pai ma in,  
Lutsak in Misiangthoupa;  
Jesu Khrist, Pathian' Tapa,  
Lutsak in!

Tu'n Amah na lungsung hon',  
Lutsak in!  
Na zekai leh pai man ding:  
Lutsak in!  
Lutsak in, na Lawm ahi,  
Na kha hon hondam ding hi;  
A tawp tanpha'n honkem ding,  
Lutsak in!

A itna aw na ja hiam?  
Lutsak in!  
Tu mahma'n Amah tel in:  
Lutsak in!  
Kongkhak bul ah A ding a,  
Kipahna a honpe ding;  
Huan, A min na it ding hi,  
Lutsak in!

Tu'n van Mikhual lutsak in:  
Lutsak in!  
Nang di'n ankuang honlui ding:  
Lutsak in!  
Na khelh ngaihdam honhilh din,  
Huan, lei damsung a bei chia'n,  
Van inn ah nang honpii ding,  
Lutsak in!

@ Labu 2019 

## 190 Belam Chingte'n Zanlai Ching A

N Tate  
Doh is G

Belamchingte'n zanlai' ching a,  
A tutkhawlkhawm lai un;  
Toupa' angel hongkumsuk a,  
Thupina tang kimvel.

Launa'n amau lungjingsak hi,  
'Lunglau kei hial unla,  
Nou ading leh mi tengteng di'n,  
Kipahna thu konpuak.'

'Tunin nou di'n David' khua ah,  
David khanggui apan,  
Hondampa Khrist Toupa hongpiang,  
A theihna ding hiai hi.'

'Van Naungek na vamu ding uh,  
Mihing muhtheiha koih;  
Naupuan khat-a tuam-a kisial,  
Gan ankuang sunga lum.'

Hichibang in Seraf-te'n gen,  
Kipah la sa kawma;  
Pathian phat angel tang honte,  
Hong kuankheta uhi.

Pathian in thupina tang hen,  
Lei ah lemthu leng hen;  
Van apan mihing deihsakna,  
Kipan, tawp ngeilou ding.

@ Labu 2019 

## 191 Khatvei Ka Lung Kongkhak Mial Ah

Rev S D Pheips  
Doh is G

Khatvei ka lung kongkhak mial ah aw ja'ng,  
Khiala ihmu lai ka khanglouta;  
A kiu Jesu hi, aman a kiuta,  
Heutu nuamsa, honglut in, ka chi.

*Honve leh, honve!*  
*Honve, Heutu lutsak in;*  
*Lungsim ah vanvak a hongvak ding ahi,*  
*Heutu na lutsak takin.*

Itna tatna ankuang honluita dia,  
A mikhual kipak in honbawlta;  
Ka kipah lai' tung a misiangthoute,  
Nuam tuan ding ahi ua eita chi'ng.

Thutak melma tawh kidouna siang ah,  
Ka phaw hi ka dawhkan a bawlkhol;  
Hinna bawlhoih jel ka tuailaina tawh,  
Thumna dawng in vualzawlna honpia.

Ompihna nuam in kei honvak lai ding,  
It lou hial-a itna A honpiak;  
Hiaia A nasep lai in vantung ah,  
Thupina ankuang lui A chiam hi.

@ Labu 2019 

## 192 Belam Chingte'n Belam Ching

Doh is Bb

Belamchingte'n belam ching a,  
Pawn-a a giahpih lai un;  
Angel thupi hongkilak in,  
'Lau kei unla, ngai dih ua;  
Michih ading tangthupha leh,  
Lungdamhuaipen,  
Nou ading' konpuak hi,' chi.

Hondampa a hongpiangta hi,  
Nou adi'n David khua ah;  
Kumpi Khrist hi, Kumpi Khrist hi,  
Chi in a vatangkou hi;  
Kipahhuai Nau, A min Lamdang,  
Lemgelpa, Tangtawn Pa,  
Lemna Kumpi hi.

Pathian' Ta ahi, Nau hongpiang  
Mikhial kei hontan dingin;  
Pathian in hon it mahmah hi,  
A Tapa tangkhat honpia;  
Amah pak in hia'h i kikhawm,  
A min phatin,  
Aw khawvel zaila'n dim hen.

@ Labu 2019 

## 193 Jing In Haichi Tuh Leng

K S  
Doh is C

Jing in haichi tuh le'ng, migitna haichite,  
Sun laitak leh nitak daikiak dongin zong;  
Buhlak hun ding leh a at hun ding na ngak le'ng,  
Kipakin i pai ding, buhphalte puain!

*Buhphalte puain, buhphalte puain!*  
*Kipak in i pai ding buhphalte puain!*  
*Buhphalte puain, buhphalte puain!*  
*Kipakin i pai ding, buhphalte puain!*

Nisa lak leh niliap nua'h haichite tuh in,  
Meipi kai laulou in khuadam thuak ngap le'ng;  
Denchiang' buhlak hun ding, sepgim thatawl bei ding,  
Kipakin i pai ding, buhphalte pua in!

Kapkawm in kuankhia in Heutupa dia tuh di'n,  
Kiamna i tuahte'n i lungsung nasak zong;  
I kahna hongbei chiang' lungdam in honsam ding,  
Kipakin i pai ding, buhphalte pua in!

@ Labu 2019 

## 194 Jesu Nungjui Ding In

Arr William Reynolds  
Doh is Db

Jesu nung jui ding in ka kipanta, (3)  
Kik nawn lou ding, kik nawn lou ding.

Kua'n honjui lou zong, Jesu ka jui ding, (3)  
Kik nawn lou ding, kik nawn lou ding.

Khros tuh ka ma ah, khawvel ka nung ah, (3)  
Kik nawn lou ding, kik nawn lou ding.

Ka Khros pua ding hi'ng, Jesu muh dong in, (3)  
Kik nawn lou ding, kik nawn lou ding.

@ Labu 2019 

## 195 Hondampa It Ka Kha Dia Ni

John Keble  
Doh is F

Hondampa it, ka kha dia Ni,  
Nang nong naichiang' khimkhua jing lou;  
Na nasem mit nang honliah di'n,  
Leitung meipi hongjing kei hen.

Jan-a ka ihmutkal inleng,  
Muh theihlouh lauhuai tam mahleh;  
Na ang-a jal bangin muang ning,  
Toupa aw, sawlbang hongliah in.

Asun ajan in hongompi'n,  
Toupa, Nang louin om thei ke'ng;  
Jan hongnai chiang' hong ompih in,  
Nang lou zaw sihna dou ngam la'ng.

Tuni'n Na ta it vakvai a,  
Na thu hon limsaklou omleh,  
Toupa, a tung ah zahngai in,  
Mawhna khuk-a lut phal het ken.

Thawh chiang' hongnai, honvualzawl in,  
Hiai leitung-a ka tam sung un;  
Na itna tuipi a tum a,  
Vantung ka hongtun tanpha un.

Damlou, tagahte veh jel in,  
Na hehpihna khut in khoih in;  
Sihna lusun ziak a kapte,  
Lungmuang laikhun ah jalsak in.

@ Labu 2019 

## 196 Tuni In Khawl Ni A Hong Tung

Doh is F

Tuni in Khawlni a hongtung,  
Amah phat dingin i kikhawm;  
Jing a thou in Amah i bia,  
Nuamsa leh kipakin i om.

I mawhnate thupha i tawi,  
Nisim in mawh louhlai omlou;  
Amah hon itna ngaihtuah chiang',  
Lamdang i sa A honhawi lai.

Ni guk sung ei na i sem thei,  
Khawlniin Pathian na kia sem;  
Amah hoihna in honvuk jel,  
Tuabang ding a Khawlni bawl hi.

Ka lungsim in van thu loungal,  
Bangmah dang ngaihtuah kei hial hen;  
Pathian siangthou A thupi dan,  
Ngaihtuah hen a deihhuaipen hi.

Jesu bang-a thilhoih hih in,  
Amah bang-a thu gen thei di'n;  
Kha Siangthou Pathian kon ngen uh,  
Van khawlna-a hontun ding in.

@ Labu 2019 

## 197 Huihpi Lak Na Sikkip In

Priscilla J Owert  
Doh is F

Huihpi lak' na sikkip in hon khouh diam?  
Kidouna meipi a hong niamkai chiang in;  
Tuihualte sang, sikkhaute kikan chiang',  
Na sikkip a tolh diam, a kip ding hiam?

*Ei hon lenkip den sikkip nei hang,*  
*Tuipi tuihual hat zong kip den hi;*  
*A ling theilou Suangpi tawh kizom,*  
*Honpa' itna sung kiptak in kiphum.*

Tuigeng ah na sikkip in honkhouh diam?  
Tuihual ging a, suangpi kisel a nai chiang';  
Tuihual leh huihpi'n hong kimkot chiang in,  
Lauhuai tuihualte'n na long hong khuh diam?

Sihna tuite'n na hat tawp votsak chiang',  
Tuachiang' na sikkip in a honkhouh na diam?  
Tuihual tung' na lawhsam ngeikei ding hi,  
Puanjak sung na sikkip in let sungteng.

Jing khuavak chiang in nang na mu ding hiam,  
Tua longkhawlna thupi leh tua kham khuapi?  
Hiai damsung huihpi a beiden hun in,  
Na sikkip in vantung hontun ding hiam?

@ Labu 2019 

## 198 Jing In Vasate'n Pathian A Pak Uh

David E Jones  
Doh is F

Jingin vasate'n Pathian a pak uh,  
Silpak teng in A thupina a phuang uh;  
A siamsa teng in Amah pakchiat uh,  
Mihingte kia loungal hilh ngai omlou.

*Lei leh vanmin leng pak sam ve ni,*  
*Amau sangin ei i piljaw hi:*  
*Khawvel teng inleng pahtawi chiat hen,*  
*Amah pahtawina la saseng kei ni.*

Nitengin Na hoihna mu gige ung,  
Sun leh jan tuk leh khal leng hong om gige;  
Hun hongthak bangin kipahna hong thak,  
Tangtawn sata nung la angelte tawh.

Pilna leh theihna thilhihtheihna in,  
Mihing tengteng in Amah phat chiat leng leng,  
Ei dinga a hoihna genseng kei ni,  
Tangtawn' genseng kei ni A hon itna.

@ Labu 2019 

## 199 Kuan In, Sem In, Kizang Bei In

H Bonar  
Doh is Eb

Kuan in, sem in, kizangbei in,  
Na pahna Pa' deihlam nasep;  
Tua hi, Heutupa paina lam,  
A nasempa'n jui lou ding hiam? (2)

Kuan in, sem in, athawn hilou,  
Lei a manna van punna hi;  
Mihing in honpakta lou zong,  
Heutupa'n honpakta mahmah (2)

Kuan in, sem in, a hoih zou hi,  
Aman honpahtak ngal aleh;  
Thumang honkipahsak ngal leh,  
Amah dia na sep thawn lou hi. (2)

Kuan in, sem in, sun a hih lai',  
Khawvel jan mial pai mengmeng hi;  
Jawntatna pai khia'n, thanuam in,  
Khamangthangte vabang man in. (2)

Na kiang khuamial ah mi si hi,  
Han ah nem ding lamet bei in;  
Meisel lain tanvak suak in,  
Mial sahpen vaksak ding meivak. (2)

Sem jel in, bah ken, thum kawm in,  
Kha lamhaih man ding in pil in;  
Khawvel lamlian ah kuankhia in,  
A vakmang honpilut khial ken. (2)

Sem in, na nasep ah nuam in,  
Semgim di'n khawl, vakvai di'n inn;  
Mouneipa' aw na za pah ding,  
Janlai' kikou, 'ngai in, Kong pai.' (2)

@ Labu 2019 

## 200 Toupa Hon Tawpsak In

Rev J Fawati  
Doh is A

Toupa, hon tawpsak in Na hon  
Vualzawlna tawh kipahna'n;  
Na itna tang-in vualzou nu'ng,  
Tatna hehpihna sung ah;  
Aw, hon halhsak', aw, hon halhsak',  
Hiai gamdaia khualzin lai'.

Kipahthu gen in konbia uh,  
Na gospel kipahhuai ziak'n;  
Ka lungsung uh leh hinna uah,  
Na hotdamna'n gahsuang hen,  
Muanhuai gige'n, muanhuai gige'n,  
Thudik ah muanhuai nuam ung.

Leitung pawtkhiaksan nading a,  
Puan kipei ka muh chiang un,  
Angelte' kha tunga tuang in,  
Sapna kipahhuai jui di'n;  
Vai i hawm nuam, vai i hawm nuam,  
Tawplou' Khrist tawh vaihawm nuam.

@ Labu 2019 

## 201 Ngai Un Heutupa'n Tu'n Hon Sam

Julia Sterling  
Doh is Ab

Ngai un, Heutupa'n tu'n honsam hi,  
Hangsan leh muanhuaite;  
Loua buh lak ding minzou vekta,  
Hizong a semding tawm.

*Kuan un, kuhkal, itsiam, migi'n leh*  
*I Heutupa' min-in;*  
*Thu kipahhuai hotdamna manbei,*  
*Khawvel tenga phuang di'n.*

Kuan unla, mangthangte honkhia un,  
Khelh leh mial nuaisiahte;  
Kuan unla, amaute hongkhia un,  
Setan kolbulh phel un.

Kuan unla, liangvaite honsam un,  
Itna ankuang um di'n;  
Huan, Aman tangtawn hinna ann in,  
Amau a nem ding hi.

Kuan un, nitum dek hi, mualdawn ah,  
A hongtum pah ding hi;  
A ni leh hun hongtung pah ding hi,  
Na sep theih nawnlouh hun.

@ Labu 2019 

## 202 Bang In Ka Moh Sawpsiang Thei

R Lowry  
Doh is G

Bang in ka mawh sawpsiang thei?  
Toupa Jesu' sisan kia in!  
Bang in kei hondamsak thei?  
Toupa Jesu' sisan kia in!

*Aw, Jesu' sisan pha,*  
*Vuk bang-a hon ngousak!*  
*Tui dang sianna omlou,*  
*Toupa Jesu' sisan loungal!*

Ka sianna di'n hiai ka mu;  
Toupa Jesu' sisan kia hi!  
Ngaihdam ka nget theihna sun,  
Toupa Jesu' sisan kia hi!

Mawh tan thei bangdang omlou,  
Toupa Jesu' sisan loungal!  
Ka thilhih hoih vang hilou,  
Toupa Jesu' sisan vang hi!

Ka kingakna leh muanna,  
Toupa Jesu' sisan kia hi!  
Ka diktat theihna omsun,  
Toupa Jesu' sisan kia hi!

@ Labu 2019 

## 203 Kihei In Nang Mimang

F J Crosby  
Doh is G (Tehna khata khuang thum pai)

Kiheiin, nang mimang gim leh lungkham,  
Ngaiin! Belampu Hoih in honsam tu'n;  
Hondam di'n honzong, silsiang di'n honngak,  
Kin in, Amah pom in halhal nawn ken.

*Aw nem leh migi in Aman honsam,*  
*Belampu Hoih sapna ngaikhia in;*  
*Aw nem leh migi in Aman honsam,*  
*Hon it-in, Ka kiang' hong ve, A chi.*

Hon ngakngak veh, na mangthang tel ding maw?  
A huang apan vakmang gawp mah leteh;  
A hinna sisan in nang hontanta,  
A itna lamdang gentheih vuallouh hi.

A thu ngai in, A hehpihna ngaihtuah!  
Mawhlou, hizong sing ah nang' mawh A pua;  
Ngaidam vekta, tangtawn hinna omta,  
Nang adia tatna A honpiak ziakin.

Lamlui hongtawn in, lamdik hongtawn in,  
Jesu ah lut in, Amah kongkhak hi;  
Amah Belampu hi, aw nemin sam,  
Na hatlouh tawh hong in, vakvak nawn ken.

@ Labu 2019 

## 204 Na Mang Tutphah Leh Na Mang Lukhu

E S Elliot  
Doh is F (Ol deuh in)

Na mangtutphah leh Na manglukhu non nusia,  
Leitung a kei dia Nong pai laiin;  
Hizong Beth-lehem inn sung ah mun awnglou,  
Nang misiangthou Nong pian nading'.

*Hongluah in aw, Jesu, ka lung,*  
*Nang di'n ka lungsung ah mun om;*  
*Hongluah in aw, Jesu, ka lungsung!*  
*Nang di'n ka lungsung ah mun om.*

Angelte lasak in vanmun thupi thawn e,  
Na Mang thupiakte a phuan laiun;  
Hizong Toupa aw, mun niampen ah Nong piang,  
Kingaihneuna niampen pen in.

Sihalte'n bukna nei, vasate'n zong bu nei,  
Nuai simleia singlim liap lakah;  
Hizong Nang Pathian' Tapa jalna gankuang,  
Galili ah gam daidam ah.

Hinna thu tawh hongpai chia, Toupa Pathian aw,  
Na mite dia salsuahna bawlin;  
Hizong simmawh in om chia, linglukhu tawh,  
Kalvari ah Nang honpii uh.

*Hongluah in aw, Jesu, ka lung,*  
*Nangma' khros kia ahi ka suan;*  
*Hongluah in aw, Jesu, ka lungsung!*  
*Nangma' khros kia ahi ka suan.*

Thangvan zaila sak chiang' mualchih gamchih thawn ding,  
Vualzoua Nang na hongpai nawn chiang';  
Non sapna aw ja ning e, aw ka Toupa,  
Nang di'n ka kiang' mun om honchi'n.

*Ka lung nuam ding, Toupa Jesu,*  
*Hongpai a kei nong sap chiang in;*  
*Ka lung nuam ding, Toupa Jesu aw,*  
*Hongpai a kei nong sap chiangin.*

@ Labu 2019 

## 205 Na Mohpuak Gikpan Na Suakta Nuam Hiam?

L E Jones  
Doh is Bb

Na moh puakgik pan na suakta nuam hiam?  
Suahtak na'ng hatna, sisan ah om;  
Setan tung-a zawhna neih na ut hiam?  
Hatna lamdang sisan ah om.

*Thilhihtheihna, hihtheihna lamdang,*  
*Belamnou' sisan ah;*  
*Thilhhtheihna, hihtheihna lamdang,*  
*Belamnou' sisan pha ahi.*

Lungsim kisathei na paisan nuam hiam?  
Suahtak na'ng hatna, sisan ah om;  
Sawpsiangna Kalvari tuinak juan in,  
Hatna lamdang sisan ah om.

Vuk sang-a ngouzaw a ngou na ut hiam?  
Ngou theihna'ng hatna, sisan ah om;  
Tua hinna tui luangin mawhna sawpsiang,  
Hatna lamdang sisan ah om.

Na Kumpi Jesu' nna na sem nuam hiam?  
Sep theihna'ng hatna, sisan ah om;  
Niteng A phatna la na sa nuam hiam?  
Hatna lamdang sisan ah om.

@ Labu 2019 

## 206 Aw Khrist Ka Kha'n

Arr B E  
Doh is F

Aw Khrist, ka kha'n Nang ah muta,  
Nang kia ah a muta;  
Muanna, pahna ka zon ka zon,  
Nopsakna tua thei phet.

*Tu'n Khrist lou lungkimna dang bei,*  
*Kei di'n min dang omlou;*  
*Itna, hinna, pahna tawplou,*  
*Toupa Jesu, Nang ah.*

Khawlna leh kipahna ka ngai,  
Nang hilou, amau ngai;  
Hizong Hondampa ka pelh lai',  
A itna'n a honman.

Bel gawpsa sung ka zong Toupa,  
Maijen! Tui lah omlou!  
Dawn ding a ka kunsuk aleh,  
Khem in ka om maimah.

Vualnopna mualliamsa ngai ing,  
Nang ngaiin kap ngei ke'ng;  
Hehpihna in Na it-huaina,  
A hon muhsak mateng.

@ Labu 2019 

## 207 Tun Jesu Din Thu Kam Khat

Fanny J Crosby  
Doh is D

Tu'n Jesu di'n thu kam khat,  
Na Lawm ngaihpen, dikpen;  
Honkipaksak, honhilh in,  
Nang dia honbawlsakte.

*Tu'n Jesu di'n thu kam khat,*  
*I lampi' honhuh ding!*  
*Thu kam khat lel Jesu di'n,*  
*Aw gen, aw sa'n, thum in.*

Tu'n Jesu di'n thu kam khat,  
Na khelh ngaihdam na thei;  
Aman honhehpih vang-in,  
Van ah inn tun tum in.

Tu'n Jesu di'n thu kam khat,  
Khros hi theilou ding hi;  
'Ka Hondampa ka it hi,  
Kei di'n A hin pia,' chih.

Tu'n Jesu di'n thu kam khat,  
Hun hoih mawk mansak ken;  
Sepding limsaklouhna in,  
Dahnate a omsak.

Tu'n Jesu di'n thu kam khat,  
Na ginna hatlah leh;  
Na hatlah pan thou inla,  
Aban Amah khiat in.

@ Labu 2019 

## 208 Hounem, Itsiam, Aw Pathian

Doh is D

Hounem, itsiam, aw Pathian,  
Mi itna in Na dim;  
Tembang kideih amau gel,  
Simthu pha tawh gawm in;  
Na vangletna donkhawm in,  
Na vang honzou uh hen,  
Phamna'n gibang khen mateng,  
Simthu chiam pellou di'n.

Hiai leitung a Nong lenlai'  
Kana vangkhua' Na hei;  
Lambang Na pak kitenna,  
Uain nek nuam zoupi'n;  
Uain bangin amau gel,  
Taksapna uh guan in;  
Na min honlou jel uh hen,  
Tangbang a damsung uh.

Amau gel paibang kopna'n,  
Na simthu hoih mahmah;  
Inntum suanga phungching in,  
Toupa tuibang tung in;  
Amau Nang lumbang sung in,  
Siangsung phungching ding in,  
Lambang pak ung Toupa' min,  
Na banjal ah nga ung.

@ Labu 2019 

## 209 Aman Honpi Ka Kipak Hi

J H Gilmore  
Doh is D

Aman honpii ka kipak hi,  
Aw, thu, van lungmuanna a dim;  
Koi ah omin bangteng hih leng,  
Pathian' khut hi kei honpii jel.

*Aman honpii, Aman honpii!*  
*A khut hat in kei honpii hi;*  
*Amah jui muanhuai ka hi ding,*  
*A khut hat-a A honpii ziak'.*

Akal in dahluatna bang ah,  
Akal in Eden pallun ah;  
Buaina tuipi tung' hizong leh,  
Pathian' khut hi kei honpii jel.

Toupa, Na khut ken ka len dia,  
Phun lou leh lungkim in om ning,  
Ka hih hih ah kipakta ning,  
Ka Pathian in A honpii ziak'.

Leitung a ka nna a bei chian,  
Nang ziak a gal ka zawh chiangin;  
Sihnate bang lau nawn kei ning,  
Jordan kan-a Non pii ziakin.

@ Labu 2019 

## 210 Aw Nang Omna Peuh

Joseph Swain  
Doh is D

Aw, Nang omna peuh ka kha in nuamsa hi,  
Gim ka thuak lai in Nang kon sam;  
Sunkim ka kinepna, jankhua sawt ka la,  
Ka lamet hotdamna, ka bangkim!

Hon Chingpa it, Na belamte toh kaw' om,  
Amau itna ann-a vak di'n?  
Bangding in sihna luikuam ah ka kap dia,  
Hiai khawvel gamdai a vakvaiin?

Bangdi'n Na kiang apan ka vakmang ding hiam?  
Gamdai a gilkial a kap in?  
Na melma in ka lungkham muin nuam ding,  
Ka khitui mu in nuihmai ding hi.

Hondampa it, Na mel honmusak gige'n,  
Na kha muanna honpia inla;  
Na itna ngaihdamna kitheihna nuamin,  
Ka kha lungkham, thawmhau muangsak in.

Angel sangsawmte Na mel muin nuam uh,  
Sangsawm tampi'n Na paukam ngak;  
Na paukam tangtawn in manglouin ging hi,  
Tangtawnin Toupa, Nangmah honphat.

@ Labu 2019 

## 211 Jankhua Dai! Jankhua Siang!

Joseph Mohr  
Doh is C

Jankhua dai! Jankhua siang!  
Dai zou vek, vaksuak vek;  
Naungek leh A nu siangthou kim,  
Naungek siangthou ngaihhuai, chingkam  
Muanga lumin A om. (2)

Jankhua dai! Jankhua siang!  
Belamchingte ling uh;  
Van angelte'n la honsa uh,  
Haleluia, chi'n phat la sa;  
Khrist Hondampa piangta. (2)

Jankhua dai! Jankhua siang!  
Pathian' Ta, itna vak;  
Na mai ah itna vak hongtang  
Itna tatna khua hongvakta;  
Tou Jesu Na pianin. (2)

Jankhua dai! Jan siangpen!  
Van Aksi, hongtan in;  
Angelte tawh la sa ni hang,  
Haleluia, Mangpen, chiin,  
Khrist Hondampa piangta. (2)

@ Labu 2019 

## 212 Laukha Saltang Leh Khelh Gikpua

C D Lawma  
Doh is Ab

Laukha saltang leh khelh gik pua kawm a,  
Lungkham, mangbang a mau ka vaih lai in;  
Tua Kalvari sing hamsethuak khros ah,  
Ka Toupa'n zawhna honpiata.

*Aw khros! Aw khros!*  
*Aw khros! Kei mikhial siamtanna;*  
*Aw khros! Aw khros!*  
*Aw khros! Kei hon pahtawipen.*

Kei mikhial nin-gawp-a hihtheih neilou,  
Hoih ka na tup nak theihna masuanin;  
Lungkhama mau vakvai ka na hi zong,  
Ka Toupa'n zawhna honpiata.

Kei mikhial mangthangsa kikilhden in,  
Keiah tu'n Jesu Khrist a hingta hi;  
Leitung in honhihbuai theita lou ding,  
Ka Toupa'n zawhna honpiata.

Hinsung buai, lungkhamna hongtung zong leh,  
Jesu Khrist ka phaw ahi, lau kei ning;  
Sunchin Amah pakin la sata ning,  
Ka Toupa'n honzawhsak ziakin.

@ Labu 2019 

## 213 Toupa Pengkul Hong Gin Chiangin

J M Black  
Doh is Ab

Toupa' pengkul honggin chiang in hun beina a honghi dia,  
Tangtawn jingkhua hoih a hong vakkhiata ding;  
Luigal gam nuam ah leimi hotdamte kimuhkhawm chiang in,  
Tunglam a min sap chiang' tua ah ka om ding.

*Tunglama min sapkhawm chiangin, (3)*  
*Tunglam a min sap chiang' tua ah ka om ding.*

Meikai lou tua jingkhua vak-a Khrist-a misite thou a,  
A thawhnawnna thupina a tan chiang un;  
Vandumte khen-a a inn ua A telte kikhop chiang in,  
Tunglama min sap chiang' tua ah ka om ding.

Phalvak pan nitum dongin Heutupa dingin na sem ning,  
A itna leh khawtuahna lamdang gen ning;  
Tuachiang' lei hinkhua hongbei a, Ka na ka sep zawh chiangin,  
Tunglama min sap chiang' tua ah ka om ding.

@ Labu 2019 

## 214 Gamdaia Haambang Ka Vaih Sung

Rev Liangkhaia  
Doh is Bb (Mode Lah)

Gamdaia hambang ka vaih sung,  
Toupa aw, honhuai in;  
Tang a pipu hiai gamlei ah,  
Nang louin mang zou uh.  
Pharo' gam Izip apan in,  
Kanan gamlei siangthou,  
Sun a ngoumei, jan a mei in,  
Honpii tung ngei ding hi.

Na gamchiam kongtun theih na'ng un,  
Mang lou di'n honpii in;  
Kou hon nadou ding khempeuhte,  
Nangma'n hawlkhe jel in;  
Izip gamlei ngai nawnlou ding,  
Tua gam ka tun chiang un;  
Zion tangvum ka kal ding ua,  
Sunchin Nang honphat in.

Nang louin zaw tua gamlei nuam,  
Kuamah hongtung lou ding;  
Jordan chiaukuam khimkhua jinna,  
Gal kai ngeingei ding hi'ng;  
Toupa, Nang non itna vang in,  
Muanna khain leng n'ung;  
Huan, Jordan chiaugal hongkaiin,  
Tangtawnin tutkhawl n'ung.

@ Labu 2019 

## 215 Ngai In Toupa Jesu Kikou

Rev D March D D  
Doh is F  
Ngaiin, Toupa Jesu kikou,  
'Tuni a kua sem dia kuan ding?  
Buh min lua a la ding ngak hi;  
Kuain buhphal pua ding hiam?'  
Heutupa'n nakpi in honsam,  
Kipahman tampi honchiam;  
Kipaka hi chia dawng ding kua?  
'Hia'h om ing, kei honsawl in!' (2)

Tuipi gal na kai theihlouh ziak,  
Awilou gam na phakei zong;  
Amau naisem ah na mu thei,  
Kongbul ah leng na huh thei,  
Tampi pezou kei mah lechin,  
Meithai piak zah kia leng hoih;  
Tawmkha Jesu dia na sep leng,  
A muhin manpha ding hi. (2)

Angel bang na pau theilou zong.  
Paul bang na gen theilou zong;  
Jesu' itna na hilh thei a,  
Miteng dia si na gen thei;  
Vaihawmna lauhuaitak inleng,  
Mikhial na lausak lah zong,  
Hondampa hehpihna ang ah,  
Naupangte na pii thei hi. (2)

Zion tang tunga ding sang a,  
Van gam lampi kawkmuh a;  
Miteng dia hinna pia galvil,  
Hi thei kei mah lechin leng;  
Na thumsakna leh thilpiak in,  
Pathian' deihlam na sem thei;  
Zawlnei ban domkang Aron bang,  
Na septheih khomkhom sem in. (2)

Upa lak' na phatuam kei zong,  
Khrist ei Honchingpa'n hiai chi;  
'Ka belamnoute vak inla,  
A bat ding un ann koih in.'  
Naupang neu A kiang na pii te,  
Na suangmantam honghi ding;  
Tung thangvan tuang na tun chiangin,  
Na suangmantam honghi ding. (2)

'Ka hih theih bangmah a om kei,'  
Kuamah jakin chi het ken;  
Sun, jan mihing laukha mang hi,  
Heutu'n nasem di'n honsam;  
Kipaktakin A nna sang in,  
A nasep kipahna ding;  
A honsapna kintak' dawng in,  
'Hia'h ka om, honsawl in,' chi'n. (2) @ Labu 2019

## 216 Ka Kipak Pa Vana Om In Hon Hilh

P P Bliss  
Doh is G

Ka kipak, Pa van-a om in honhilh,  
A honpiak Laibu sung ah A itna;  
Bible sung ah thillamdangte ka mu,  
Hiai manpha penpen hi, Jesu'n hon it.

*Jesu'n hon it ka kipak mahmah,*  
*Jesu'n hon it, Jesu'n hon it,*  
*Jesu'n hon it, ka kipak mahmah,*  
*Kei nangawn A hon it.*

Amah na ngilhin na vakmang leng zong,  
A hon it lailai ka manna peuh ah;  
A hon itna huangsung juan ka tai a,  
Jesu'n hon it chih ka theihkhiak lai in.

Aw, la khat lel sak theih ka neih aleh,  
A kilawmna a Mangpen ka muh chiang';  
Hiai pen ka la ahi ding tangtawn in,  
'Aw Jesun hon it a lamdang hi,' chih.

Jesu'n hon it, Amah ka it ka thei,  
Ka kha liangvai tan di'n it man hongkum;  
Hi, hon it manin sing ah hongsi hi,  
Aw, ka theichian hi, Jesu'n kei hon it.

Bangchi'n na thei a, chi'n nondot uleh,  
Jesu thupi hen, ka thei mahmah hi;  
Pathian' Kha Siang in kei hontheihpih hi,  
Hon theihpih gige hi Jesu'n hon it.

Hiai kitheihchinna ah khawlna ka mu,  
Jesu ah muang in, ka thei, hampha hi'ng;  
Lungdong Setan in ka kha taisan tu'n,  
Jesun hon it hi chih ka hilh lai-in.

@ Labu 2019 

## 217 Toupa, Na Nitakan Ah Mu'ng

Samuel Stennett  
Doh is C

Toupa, Na Nitak-an ah mu'ng,  
Na hehpihna thupi;  
Kipahpiha kei mun nonpiak,  
Lamdangsa penpen ing.

Kei khelhna a dim a nin-gawp,  
Ka Pathian tung a hel!  
Kei, Na Tapa khros a kilhlum,  
A sisan khe a chil.

Hiai hehpihna lamdang nah e,  
Kei mikhial mun Nonpiak!  
Ka Hondampa'n khut in honlen,  
Ka Jesu'n kei honsam.

Lei misiang leh van mipite,  
Kigawmkhawm in phat un;  
Ei a bang Hondampa omlou,  
A itna bang omlou.

@ Labu 2019 

## 218 Mialna Om Lou Ding Hi

Rev W O Cushing  
Doh is F

Mialna omlou ding hi, Jesu hongchiang',  
Mialna omlou ding hi, Jesu hongchiang';  
Mialna omlou ding hi, Jesu hongchiang',  
A itte piikhawm dingin.

*A itte piikhawm dingin,*  
*A itte piikhawm dingin;*  
*Mialna omlou ding hi, Jesu hongchiang',*  
*A itte piikhawm dingin.*

Lungkham om nawnlou ding, Jesu hongchiang',  
Lungkham om nawnlou ding, Jesu hongchiang',  
Jingsol aksi vak tawh Jesu hongchiang',  
A itte piikhawm dingin.

Kahna om nawnlou ding, Jesu hongchiang',  
Kahna om nawnlou ding, Jesu hongchiang',  
Vualzawlna thupi tawh A hong paichiang',  
A itte piikhawm dingin.

Kipahna la sa ding, Jesu hongchiang',  
Kipahna la sa ding, Jesu hongchiang';  
Kipahna kikhop tawh, Jesu hongchiang',  
A itte piikhawm dingin.

@ Labu 2019 

## 219 Jesu' Thu Kei Hon Hilh In Aw

Fanny J Crosby  
Doh is Eb

Jesu' thu kei honhilh in aw,  
Ka lungsung ah hon gelh in;  
Jesu' thu manpha honhilh in,  
Ngaihnop-huaipen, manphapen,  
Jesu a pian in angelte'n,  
Kipahpihin la sa uh;  
'Van ah Pathian thupipen hen,  
Lei ah muanna leh pahna.'

*Jesu' thu kei honhilh in aw,*  
*Ka lungsung ah hon gelh in;*  
*Jesu' thu manpha honhilh in,*  
*Ngaihnop-huaipen, manphapen.*

Jesu damsung thu honhilh in,  
Gamdai bang a an-ngawl a,  
Ka khelh vang-a khemna thuaka,  
Hihhang'Amah vualzou hi;  
Kumtam A sepgim honhilh in,  
Lungkham A thuak honhilh in;  
Simmawh leh gimthuak a oma,  
Deihlouh, inn-bei leh genthei.

A sihna khros thu honhilh in,  
Lungkham leh na A thuakna;  
A vuina han thu honhilh in,  
A hinkik dan honhilh in;  
Tua thu ah itna nou ngiingei,  
Chiang semsemin ka mu thei;  
Itna'n hon tanzou, chi'n honhuau,  
Kipahna khitui a luang.

@ Labu 2019 

## 220 Biak Hun Kipahhuai Ahi

Fanny J Crosby  
Doh is Eb

Biak hun kipahhuai ahi,  
Lungtang kingaihniam lai;  
Jesu i Hondampa leh  
Lawm kiang' i kikhawm;  
Amah muangin naih lehang,  
Honhumna tangkhawm di'n;  
A tawlte dia damna hi!  
Aw, tua' om nuam na'n chia!

*Biak hun kipahhuai!*  
*Biak hun kipahhuai!*  
*A tawlte dia damna hi!*  
*Aw, tua' mun om nuam hi!*

Biak hun kipahhuai ahi,  
I Honpa hongnai chiang';  
Itna nou ngiingei in A'  
Mite ngaikhia ding;  
I buainate A khephung  
Nga thei ding, honhilh chiang';  
A tawlte dia damna hi!  
Aw, tua' om nuam na'n chia!

Biak hun kipahhuai ahi,  
Khem leh ze-et mite'n;  
Amaute itpa, Honpa,  
Dahnate hilh lai;  
Hon dahpihna lungtang in,  
Mangbatna a lamang;  
A tawlte dia damna hi!  
Aw, tua' om nuam na'n chia!

@ Labu 2019 

## 221 Toupa Jesu, Na Kiang Kong Thum

Eliza H Hamilton  
Doh is E (Moderato)

Toupa Jesu, Na kiang kong thum,  
Non hut louhleh kei siding hi'ng;  
Aw Na hotdamna honpuak in,  
Ka hih bang' honpom in.

*Ka hih bang' honpom in,*  
*Ka hih bang' honpom in;*  
*Ka suan sun hiai: Khrist kei dia si!*  
*Ka hih bang' honpom in.*

Hihtheih neilou, mawhna a dim,  
Hizong kei di'n Na si pawt hi;  
Na deihlam in Na honbawl thei,  
Ka hih bang' honpom in.

Kisakkholhna ken bawlthei lou,  
Ka tup phapen kenjui zoulou;  
Hizong Na min in hon hondam,  
Ka hih bang' honpom in.

Honmu in, Na khebul' ka om,  
Pha na sak bang in honbawl in;  
Na na pan in, Na na zou in,  
Ka hih bang' honpom in.

@ Labu 2019 

## 222 Damsung Hoihpen Zong Tom Hi

Wm J Kirkpatrick  
Doh is Eb

Damsung hoihpen zong tom hi,  
Singteh pulh tawh kibang hi;  
Buhphal gak tawh kibang hi, hun lap in!  
Nite bei mengmeng in gen,  
Kikhel thei hun hongnai hi;  
Sihna gamgi kheng pah ding, hun lap in!

*Hun lap in! hun lap in!*  
*Jesu'n nang honsap lai ahi, hun lap in!*  
*Khelhna a na omden leh,*  
*Hinna kong hon laplou in,*  
*Nang di'n a kikhel ding hi, hun lap in!*

Pak hoih pente vul mengmeng,  
Tuailai leh kilawmna bei;  
Aw, hun sawt na nei kei hi, hun lap in!  
Pathian' Kha in honchial lai';  
Khial aw, na vakmang nawn ken;  
Lamet na beisak khading, hun lap in!

Adak ani bei mengmeng,  
Sih leh vaihawmna naita;  
Jesu' angsung delh meng in, hun lap in!  
Kithaman hiam ngaihsun in,  
Sihna gi na kan main;  
Na kha gawtmun a tun ma'n, hunlap in!

Khial aw, vauna ngaihsak in,  
Toupa telpiin neiin;  
Tua chiang' van teng kipak ding, hun lap in!  
Mial apan vak honjuan in,  
Jesu'n nang honbawl dik hen;  
Tujan van juan kipan in, hun lap in!

@ Labu 2019 

## 223 Hun Tuibang Kiam In Mual Khum Jel

Jennie Wilson  
Doh is A

Hun tuibang kiam in mualkhum jel,  
Lei thil tangtawn daih omlou;  
Tangtawn thilte kia lamen in,  
Pathian' khut muanhuai len in.

*Len in, Pathian' khut len in,*  
*Len in, Pathian' khut len in;*  
*Tangtawn thilte kia lamen in,*  
*Pathian' khut muanhuai len in.*

Honnusia ngeiloupa muang in,  
Damsung' bangteng na tuak zong!  
Na lawm ngaihte'n honnusia zong,  
Amah naisemin len in.

Khawvel hauhsaknate eng ken,  
Kintakin siain bei hi;  
Van-gou hauhsaknate zong in,  
A mang thei ngeilou gou hi.

Na damsung zin na zawh chiangin,  
Pathian dia na muanhuai leh;  
Tua van innpi kilawm leh vak,  
Na kha'n nuamsa'n a luah ding.

@ Labu 2019 

## 224 Khatvei Kumpi David Khua Ah

Mrs C F Alexander  
Doh is G

Khatvei Kumpi David khua ah,  
Bawng-inn thupi lou khat om;  
Tua lai' nu khat in a nau sial,  
Gan-ankuang A jalna mun;  
Tua tun nunnem Mari ahi,  
Jesu Khrist, a naungek ahi.

Van apan lei ah hongkumsuk,  
Miteng' Pathian leh Toupa;  
Amah di'n gan-inn A inn hi,  
A lupna gan lupna mun;  
Mi tagah leh mi niamte tawh,  
Lei ah i Honpa hongtengta.

Naupang lamdangtak a hih lai',  
Zahdan siam, thumandan siam;  
Nu kingainiam it-in enjui,  
A ban kham-in A lum hi;  
Khristian naupangte tengteng leng,  
Amah bang thumang ding ahi.

Amah naupangte Etjui di'n,  
Niteng ei bangin A khang;  
Amah hatlou, panpihbei hi,  
Ei bang' dah leh nuam theita;  
Ei' lungkhamna hongthuakpih hi,  
I nuamna zong hontanpih hi.

Hun tawp chiang'Amah i mu ding,  
A hongtatna itna hang;  
Tua naupang deihhuai leh nunnem,  
Aman A tate pii jel hi,  
Amah a paina munmun ah.

Tua gan-inn sung ah hilouin,  
Bawngte omna hilouin;  
Amah i mu ding vantung ah;  
Pathian taklam ah tu hi,  
Aksi bang lukhu khuk chiangin,  
Puan ngou silh taten um ding hi.

@ Labu 2019 

## 225 Aw Toupa Ka Pathian

Arr Stuart K Hine  
Doh is C

Aw Toupa, ka Pathian, Na siamsil bawlte,  
Lamdanglua sa a ka ngaihtuah chiang in;  
Aksite ka mu, van-ging thupi ka ja,  
Na thilhihtheihna lei leh van in lak.

*Tua chiang' ka kha'n Honpa Pathian honphat,*  
*Na thupi lua, Na thupi lua!*  
*Tua chiang' ka kha'n Honpa Pathian honphat,*  
*Na thupi lua, Na thupi lua!*

Gammang nuai leh gam mun nuama ka pai chiang',  
Sing a vasate lasak hoih ka ja;  
Mualsang thupi tung pan ka dakkhiak chiangin,  
Luita ging ja'ng, huihkhi honsem thei ing.

Pathian in A Tapa zong sitlou hiala,  
Si dia honsawl lawmlawm lung in gel maw'ng;  
Khros tunga ka puakgik kipaktak a pua,  
Sisan luang-a si, ka khelhna lamang.

Pahtawina thupi tawh Khrist hongpai nawn chiang',  
Kei honglak chiang' ka lung nuam a dim ding;  
Tua chiang'Amah bia in A ma ah kun ning,  
Ka Pathian Na thupi lua chi'n gen ning.

@ Labu 2019 

## 226 Sianna Dingin Jesu Kiang Na Zuanta Hiam?

Rev E A Hoffman  
Doh is Ab

Sianna dingin Jesu kiang na juanta hiam?  
Belamnou' sisan ah na bual hiam?  
Tuin A hehpihna na muangkim na hiam?  
Belamnou' sisan ah na bual hiam?

*A si ah na bual hiam?*  
*Belamnou' sisan ah na bual hiam?*  
*Na silhpuan leh na lungsung sian nading in,*  
*Belamnou' sisan ah na bual hiam?*

Niteng' Hondampa tawh tonin na pai hiam?  
Belamnou' sisan ah na bual hiam?  
A sihna muangin na khawl tawldamta hiam?  
Belamnou' sisan' na bual nuam hiam?

Mouneipa hongpai chiang' na puan a ngou diam?  
Belamnou' sisan a sawpsiang in?  
Innpi vak luah di'n mansa'n na om nuam hiam?  
Belamnou' sisan ah na bual hiam?

Khelhnaa nin sia, na silhpuan paikhia in,  
Belamnou' sisan ah kibual in;  
Laukha nin silsiang na'ng tuikhuk khat luang hi,  
Aw, Belamnou' sisan ah bual in!

Simsenglouh sian nungin tua tui kiamlou lai,  
Belamnou' sisan ah na siang hiam?  
Namchihta di'n sisan tuibang kanglou lai,  
Belamnou' sisan ah hongbual in.

@ Labu 2019 

## 227 Ka Hinna Kumpipa Thupi

Jennic Evelyn Hussey  
Doh is Eb

Ka hinna Kumpipa thupi,  
Manglukhu kon khusak;  
Na linglukhu ka ngilh khading,  
Kalvari hontun in.

*Getsemani ka ngilh khading,*  
*Na lungjinna ka ngilh khading;*  
*Kei non itna ka ngilh khading,*  
*Kalvari hontun in.*

Na jalna hankhuk honensak',  
Nang itte'n honsunna;  
Angel puan ngou silhte'n honveng,  
Hankhuk-a Na jal lai.

Mari bangin jan mial laiin,  
Thilpiak tawh hongpai ning;  
Na nutsiat hanvuak hong ensak'  
Kalvari hontun in.

Toupa, niteng ka khros puain,  
Nang di'n hin ka ut hi;  
Na lungkhamna nou dawnpih in,  
Kei di'n bangkim Na thuak.

@ Labu 2019 

## 228 Hankhuk Sungah Lum Hi

Rev R Lowry  
Doh is C

Hankhuk sung ah lum hi,  
Hong gumpa Jesu!  
A thawhnawn ni ding ngak,  
Ka Tou Jesu!

*Han apan-in thounawnta,*  
*Zawhna thupiin galte zou hi;*  
*Hankhuk mial apan vualzouin thounawnta,*  
*Tangtawn-a misiangthou tawh vaihawm dingin,*  
*Thounawnta! Thounawnta!*  
*Haleluia! Khrist thounawn!*

A jalna ching thawn uh,  
Hong gumpa Jesu!  
A luang chiamteh thawn uh,  
Ka Tou Jesu!

Kha phamna'n zoulou hi,  
Hong gumpa Jesu!  
A henkol buh phel hi,  
Ka Tou Jesu!

@ Labu 2019 

## 229 Lungsim Leh Aw Toh Toupa Phat Ning

Kyman G Guyler  
Doh is Bb

Lungsim leh aw toh Toupa phat ning,  
Amah tung ah kipak ning;  
A hon itna lamdang ka phat ding,  
Hiai ka la hiding hi:

*Ka khelhna teng Aman lamang hi,*  
*A min siang phat un (2);*  
*Ka khelhna teng Aman lamang hi,*  
*Haleluia 'min phat un.*

Khelh puakgik tawh Amah ka zot chiang',  
Khawlna leh muanna deihin;  
Ka thumna jain honsuaktasak,  
Hiai ka la hiding hi:

Ka hat tawp dongin Amah phat ning,  
Sihna zoupa ahih vang';  
Tangtawnin Amah phat tawntung ning,  
Hiai ka la hiding hi:

A zong khempeuh adingin mun om,  
A ut peuhmah in juan un;  
Kipahna kim Toupa kiang ah om,  
Hiai ka la hiding hi.

@ Labu 2019 

## 230 Jesu Lunga Ka-It Ka Gulh

Geo D Mackay  
Doh is C

Jesu, lung a ka it, ka gulh,  
Na hehpihna mahmah ka ngen;  
Lungkimtakin honpia'n, Toupa,  
Nang kia kon it theihna dingin.

*Minthang khuapi, suangmantam khua,*  
*Mite'n lunggulhin ngai mahleh;*  
*Ka kha'n a deih bangdang omlou,*  
*Na omna peuh kei adi'n van.*

Toupa, Na itna tehpihbei,  
Lei thil bangmah tel ding omlou;  
Ngaiin tunglam kon en gige,  
Chik leh Na mel ka mu diam, chi'n.

Paradis ah pahna tam zong,  
Pak hoih muhnop-huai tam mahleh;  
Ka lungsim hihnuam thei bangmah,  
Na hon itna bangval omlou.

Nang tellou-in van thupina'n,  
Ka kha kipaksak theilou ding;  
Leitung lungkhamna mun hi zong,  
Nang tawh omin ka lungkim hi.

@ Labu 2019 

## 231 Na Thupi Na Tengteng Mu Dingin

Geo F Root  
Doh is G (Moderato)

Na thupina tengteng mu ding in,  
Ka mitmial hon hihvaksak in;  
Sum leh pai leh bangdang teng sang in,  
Kei ding in tuamah hoihpen hi;  
Khawvel leh sum tengteng mang ding,  
Ka Pathian' thu mang ngeilou ding,  
Tangtawn a hinna thu hontheisak,  
Pathian leh Mihing Jesu in.

@ Labu 2019 

## 232 Kumpipa Gam, Thupi Hong Tung Ding Om

El Nathan  
Doh is Bb

Kumpipa gam thupi hongtung ding om thangvan khen gam ah,  
Tua ah misiangthoute kumsim in tam hi;  
Nite kiam hulhul in tua Kumpipa gam honnaisak hi,  
Kumpipa gam hongtun ding a nai manin.

*Aw, Kumpipa gam hongtung ding naita hi, (2)*  
*Kimansak in, ka kha aw,*  
*Pengkul hongging pah khading,*  
*Kumpipa thupi in hongkimu ding.*

Tua Kumpipa gam leh thupina bawlkholh lametna leh,  
I Hondampa hongkimu ding ngakna in;  
I tanna khawvel panin eite honsuaktasak uhi,  
Kumpipa gam hongtun ding a nai man in!

Kumpipa gam hongtun chiang' i mu ding i Toupa nuamsa,  
A gam tun ma'n Kumpipa hongkimu ding;  
Haleluia, A min phat in, A sisan in honleita,  
Aw Kumpipa gam hongtun ding naita hi.

Aw khawvel in a ngak sawt mahmah manin tawlgawpta hi,  
Lau uh ahihman in mite lungkia hi;  
Kumpipa gam thu amau hilhin lain halhsak ve ni,  
Kumpipa gam hongtun ding naita, chi in.

@ Labu 2019 

## 233 Saptuam Kingakna Khat Kia

S J Stone (By Per.)  
Doh is Eb

Saptuam kingakna khat kia,  
A Toupa Jesu hi;  
Toupa' thilsiam thak ahi,  
Kha leh Thu-a siamthak;  
Van apan hongkum, hongzong,  
A mou siangthou hi di'n;  
A sisan ngeiin honglei,  
A si, Saptuam hinna'ng.

Namchih pana telkhawmte,  
Khrist ah pumkhat hi uh;  
Hotdamna khat, pianna khat  
Toupa khat, ginna khat;  
Min khat kia muang in phat ni,  
An khat kia mah ne hi;  
Lamet khat kia a nei a,  
Itna kim piak ahi.

Sepgim leh gimthuakna ah,  
Niteng galdouna ah;  
Tangtawn muanna buchinna,  
Kuhkalin a ngak hi;  
A vangletna buchinna,  
A mitin a mu ding;  
Saptuam vualzou vanglian in,  
Tangtawn khawlna tang ding.

Leia a om sung inzong,  
Pathian Mi-thum tawh khat;  
Lei a tatsa mite teng,  
Muhtheih louh in kizom;  
Aw siangthoute, nuamsate,  
Toupa, honvualjawl in;  
Kiniamkhiak leh chingkam in,  
Nang tawh kithuah ni ung.

@ Labu 2019 

## 234 Luiphai Nuam Ah Ka Hondampa Ka Jui Suk Ding

Rev W O Cushing  
Doh is Ab

Luiphai nuam ah ka Hondampa ka juisuk ding,  
Pak hoih a pakna, tui lim a luanna mun ah;  
Aman honpiina peuh ah ka jui, ka jui jel ding,  
Amah jui tawntung ding manglukhu ngah dong.

*Jui ing! Jui ing! Jesu ka jui ding hi,*  
*Koi ah leng, munchih ah ka jui jel ding hi!*  
*Jui ing! Jui ing! Jesu ka jui ding hi,*  
*Aman honpiina peuh ah ka jui jel ding.*

Luiphai nuam ah ka Hondampa ka juisuk ding,  
Huihpi a nunna, tui lauhuai a luanna ah;  
A khutin honpii ding a, ken ka lau ngeikei ding,  
Ka Toupa nai leh lauhuaite lau lou ding.

Luikuam thukpi leh mual sangpipi tung ah zong,  
Ka Hondampa tawh kinai tawntung' ka om ding;  
Amah painasa ah kei bittakin honpi ding,  
Pathian' omna misiangte khawlna dongin.

@ Labu 2019 

## 235 Lungkham Mangbanga Ka Om Laiin

Frank E Graef  
Doh is Db

Lungkham mangbanga ka om laiin,  
Jesu'n kei hon awlmawh hiam?  
Puakgik-a ka lung a jin laitakin,  
Ka lampi saua tawlhuaiin?

*Hon awlmawh, honkhawtuah ka thei,*  
*Ka dahna honthuakpih hi;*  
*Jan khawmial leh lam haksa ah,*  
*Ka Hondampa'n kei honkhawtuah hi.*

Ka lampi mial a ka lau laiin,  
Jesu'n kei hon awlmawh hiam?  
Sun khawvak beia jan mial hongtunin,  
Ka kiang nai di'n honngaihsak hiam?

Khemna ka doua ka zawh louhin,  
Jesu'n kei hon awlmawh hiam?  
Ka daha jankhua a ka kah laiin,  
Ka lungkham a bei theihlouh in?

Leia itpente ka khen laiin,  
Jesu'n kei hon awlmawh hiam?  
Ka dahna, lungkhamna a nat luat in,  
Honmu in khawk honsakpih diam?

@ Labu 2019 

## 236 Khelhna Nuaisiah Nou Khate Aw

J H Stockton  
Doh is G

Khelhna nuaisiah nou khate aw,  
Toupa' kiang honjuan un;  
Ama'n khawlna honpia ding hi,  
Amah Thu taksang un.

*Amah muang un! aw muang mai un!*  
*Tu'n Amah muang un!*  
*Hon gum ding hi, hon gum ding hi!*  
*Tu'n hon hondam ding.*

Toupa Jesu'n A sisan pia,  
Manpha mantampen hi;  
A sisan pha tuibang hongluang,  
Vuk bang-a sianna hi.

Jesu Thutak, Lampi ahi,  
Khawlna gam zotna lam;  
Hal louin Amah muang lechin,  
A hampha na hi ding.

Hong un, hiai pawl siangthou zom un,  
Thupina lam juan un;  
Kipahna vullou a luanna,  
Van gam-a teng dingin.

@ Labu 2019 

## 237 Ka Toupa Ngaih Aw

H F Lyte  
Doh is Eb

Ka Toupa ngaih aw, kei hon ompih in,  
Khua mial semsem Toupa ka kiang om in;  
Panpih leh hehnem ding a omlouh chiang',  
Panpihbei panpihpa'n hon ompih in.

Damsung sawtloukal in a mangthang ding,  
Leitung nopna leh thupina mang ding;  
Ka muh theih tengteng leng a sia vek ding,  
Dangtuan theilou Nang in hon ompih in.

Mangte' Mang bang' lauhuai in hongpai ken,  
Migi, chingkam, damna tawh hongpai in;  
Kapte di'n hehpihna hon omsak in,  
Mawhneite lawm ka kiang uah om gige'n.

Nang louin mitphiatkal khat zong muang ke'ng,  
Nang panpih louh' Setan dou zoulou ding;  
Nang bang piipa leh kingakna kua om?  
Khawnim leh nisa ah hon ompih in.

Nang non ompih leh melma lau lou ding,  
Lungkham a poilou, kah leng a poilou;  
Sihna inleng kuahiam a zawh theih ding?  
Nang non ompih leh ka vualzou jel ding.

Ka maimit sin ma'n ka kiang ah om in,  
Khuamial lak' tang in, van honensak in;  
Van a vak ding, lei lim a mangthang ding,  
Damsung sih tanphain hon ompih in.

@ Labu 2019 

## 238 Vakvai Gim Dia Muanna Aksi

J Cross Simpson  
Doh is Eb

Vakvai gim dia Muanna Aksi,  
Ka tung ah hongtangpha in;

*Longpu nguai mitvak halhsak in,*  
*Tuipi gamla'. D.S.*

Lamet Aksi! Tui kilok a,  
Nang ngaia thum vualzawl in;

*Longpu thawmhau vualzawl in aw,*  
*Tuipi gamla'. D.S.*

Ginna Aksi! a sepgim teng,  
Huih in nuai chiang' Nang honjuan,

*Tui kiloklai ah hondam in,*  
*Tuipi gamla'. D.S.*

Aksi Pathian! Bittak' pii in,  
Vakvai mi Na kiang tun in;

*Khemnate'n sual sawt hi amah,*  
*Tuipi gamla'. D.S.*

@ Labu 2019 

## 239 Hon Gawm Khristian Itna

Rev J Fawcett  
Doh is F or Ab

Hon gawm Khristian itna,  
Vualzawl in om hen aw;  
Lungsim kikhatte kikholhna,  
Vantung a mah bang hi.

I Pa' tutphah maiah,  
Thumna lungtang bua hang;  
Lau leh lamet leh tup kikhat,  
Lungmuan leh dah na-ngawn.

Lungkham kithuakpih in,  
Puakgik i kidawn chiat;  
Albang kidahpih chiat eite'  
Khitui a luangkhawm hi.

Gibang i kikhen chiang',  
Lailung sung hondahsak;  
Hihhang lungsung a kizom lai,  
Kimuh zong lamen lai.

Hiai lametna thupi'n,  
Hansanna hon thaksak;  
Lunggulh tua ni muh ding lamen,  
Eite i zin laitak'.

Dahna, tawlna, natna,  
Khelhna pan suakta ding;  
Ki-it kihoutheihna kim in,  
Tangtawn vaihawmta ding.

@ Labu 2019 

## 240 Aw Kipahni Nang Ka Toupa

P Doddridge  
Doh is G

Aw kipah ni, Nang ka Toupa,  
Hondampa dia ka hontel ni;  
Hiai lung kipak nuam semsem hen,  
A kipahna gen kimvel hen.

*Kipah ni! Kipah ni!*  
*Jesu'n ka mawh a sawpsiang ni!*  
*Kiveng leh thum dan honsinsak,*  
*Nisim kipak a om ding in;*  
*Kipah ni! Kipah ni!*  
*Jesu'n ka mawh a sawpsiang ni!*

Zawh hi, nasep zawh ahita,  
Toupa a hi'ng, Amah keia;  
Aman honkai, ken ka juita,  
Pathian' aw phuang dia kaih a om.

Tu'n khawl in, ka lung gimsawt aw,  
Hiai vualzawlna len-in khawl in;  
Na Toupa nusia ngeikei in,  
A hoih khempeuh Aman nei hi.

Ka thuchiam za-khin vantung in,  
Nisim thuchiam thak za ding hi;  
Damsung hun tawp-a ka kun dong,'  
Thuchiam hoih in sih nuamsak ding.

@ Labu 2019 

## 241 Lauken, Tung Pathian In Hon Kem Ding Hi

Fanny J Crosby  
Doh is Db

Lauken, tung Pathian in honkem ding hi,  
Nisa leh liapa nang honkempa hi;  
Amah neih kemsiam a hehpih ahi,  
Khattang-a vak di'n honnusia lou ding.

*A tawp pha'n Pathian in honkem ding hi,*  
*Amah Pa hoih, Tanpa leh Lawm ahi;*  
*Jesu'n hondawng ding hi, na sap laiteng,*  
*Aman honkem ding hi, Amah muang in.*

Sun nitum in Pathian in honveng ding,  
Na khe veng' lampi dik ah honpii ding;  
Nang honkempa, Hondampa, piitu hi,  
A tate tuidam luanna ah pii hi.

Na damsung Pathian in hon kem ding hi,  
Kua piak theih louh vualzawlna honpia ding;  
Sih ni tanpha'n Pathian in honkem ding,  
A tawp ah nang A gam ah hontun ding.

@ Labu 2019 

## 242 Tangtawn Kumpipa, Hongpi'n

Earnest W Shurtleff  
Doh is D

Tangtawn Kumpipa, honpi'n,  
Machiang suan hunta hi;  
Tua pan gallak gamte ah,  
Na puan-inn ah teng n'ung;  
Ka kisakkholh sung un leng,  
Hehpihna'n honhatsak';  
Tu'n aw tangtawn Kumpipa,  
Ka galla uh sa ung.

Tangtawn Kumpipa, honpi'n,  
Khelhna gal bei mateng;  
Muanna nuam, Amen, chiin,  
Sianthouna'n honhuau ding;  
Gal nawhna namsau ging leh,  
Khuangpi ging hilou in;  
Itna zahngaihna nasep  
Tawh van-gam hongtung hi.

Tangtawn Kumpipa honpi'n,  
Laulouin honjui ung;  
Na mel kimuhna peuh ah,  
Pahna jing nisuak bang,  
Ka tung uah Na khros kang hi.  
A vak ah masuan ung;  
Manglukhu'n zawhna ngak hi,  
Honpi'n, aw Pathian hat.

@ Labu 2019 

## 243 Tanglai Pate' Thugin Hinglai

Frederick W Faber  
Doh is G

Tanglai pate' ginna! hing lai,  
Suangkulh, mei leh tem in dou zong;  
Thupi mahmah tua thu jak chiang',  
Ka lungsung pah luatna'n dim hi;  
Pate' thugin! thugin siangthou!  
Sih dong in muanhuai n'ung Nang di'n.

Tanglai pate, suangkulh tang zong,  
Lungtang noplen, mawh kisak bei;  
A tate uh zong hampha ding,  
Nang di'n amau bang si le uh;  
Pate' thugin! thugin siangthou !  
Sih dong in muanhuai n'ung Nang di'n.

Tanglai pate' ginna! Nang di'n,  
Pang in tual leh gal zong it n'ung;  
Na thu gen n'ung kon it zah un,  
Thu kamdam leh hinna hoih in;  
Pate' thugin! thugin siangthou!  
Sih dong in muanhuai n'ung Nang d'in.

@ Labu 2019 

## 244 Toupa, Ni Nop Piak A Tum Zouta

Rev John Ellerton  
Doh is A

Toupa, ni Non piak a tum zouta,  
Na thuin khua hongmialta hi;  
Kon phat la uh Na kiang hongtungtou,  
Tuibang siangsak ding ka khawl uh.

Sun leh janin lei kihei kawm in,  
Suahlam manawhin paipai hi;  
Kou Na saptuamte' zong khawl louin,  
Maimit sing louin honpak ung.

Gamchih, mualchih ah tawlnga loua,  
Taikhua val, sunni hongsuah bang'  
Leia Na saptuamte' thumna leh,  
Phatna zaila dai ngeilou hi.

Mualdawn ah sunni tumkhia jelin,  
Lei pang lama unaute phawng;  
Hun tenga tongluangte'n tunglam ah,  
Na nasep piandang zaila'n pak.

Ahi, Toupa, Na mangtutphah zaw,  
Lei gam banga mang thei hilou;  
Na gam ding a, khang tawntung ding hi,  
Na siamsilte'n Na vang zoh dong.

@ Labu 2019 

## 245 Ngaidih! Hon Sam Aw In

Alfred S Dyer  
Doh is C

Ngaidih! Honsam aw in,  
'Tunia kua kuan ding?  
Ka nasep ding zong a,  
Ka sap nial lou ding?  
Ka puanlap lik sanga,  
Galdou a kuan ding?  
Pathian leh thudik gum,  
Ka melma dou ding'?'

*Jesu'n puanjak nuai ah,*  
*A sepaihte pii!*  
*I melma teng zou in,*  
*Dikna vualzou ding.*

Pathian' hatna muanga,  
Gal kizawh dong in;  
Setan pawlte dou in,  
Kigalvan chiat ni;  
A siangthouphapen tum,  
A dikphapen gum;  
Pathian doute kia dou,  
Eite i pangkhawm.

Ngaidih! la sa kawm a,  
Galkap-hon paiging;  
Ei' Piipa, Kumpipa,  
Thupi, thupi hen,  
Gamla nai apan kuan,  
Tup siangthou kibang;  
Ngaidih! A aw uh ging,  
Gal dou di'n kuan uh!

@ Labu 2019 

## 246 Jesu Aw, Ka Sih Dongin

Arthur H Mann  
Kaih No. 233

Jesu aw, ka sih dongin,  
Nangma' na sem ning, chi'n,  
Kichiamna kip kong bawlta,  
Nang hongnai gige in;  
Ka Tou, ka Lawm, ka Lamkai,  
Nang hongompih lechin,  
Kidouna lau lou ding hi'ng,  
Lam sikkhial lou ding hi'ng.

Nang ompihna honphawksak',  
Lei thilte'n hongneh hi;  
Etlahhuaite'n hongzol a,  
A uthuaite'n hongsam;  
Ka galte'n sung leh pua ah,  
Hong nehchipden uhi;  
Jesu, nang hongnai inla,  
Khial lou ding' hongkem in.

A jaknophuai na thugen,  
Honzasak gige in;  
Sautna huihpi nung bang,  
Deihtel nopna'n honghuau;  
Jesu, hong hanthawn dingin,  
Thu hon gen mengmeng in;  
Nang thu gen in, ngaikhia ni'ng,  
Ka hinna Kempa aw.

Jesu aw, nang honjuite,  
Thu na chiamkhin zou hi;  
Thupi na tanna mun ah,  
Na nasemte om ding;  
Jesu aw, ke'n zong kong chiam,  
Sih dong na nasem ding';  
Ka Toupa honjuisuak ding',  
Hehpihna honpia in.

@ Labu 2019 

## 247 Aw Thupha Mawkin

J Calvin Bushey  
Doh is E

Aw, Thupha mawkin mangsak ken,  
Khuavak na maimit sinkhum ken;  
Mikhial aw, na lung khauhsak ken,  
Tu'n hotdam' om in.

*Ba' tua omlou ding?*  
*Ba' tua omlou ding?*  
*Hotdam dingin,*  
*Ba' tua omlou ding?*

Jingchiang khua hongvak ngeilou thei,  
Na maimit zulhjau vualzawl di'n;  
Tu a hun hi, mawk om nawn ken,  
Tu'n hotdam' om in.

I Toupa'n hehpi'n hon ngakngak,  
Hon itna it thuk lou ding maw?  
Nang deihlam tawpsan ngal mai ve,  
Tu'n hotdam' om in.

I Toupa'n kuamah nial neilou,  
A hinna tang nuam laukhate;  
Ging in, jui' nasep zawhsa hi,  
Tu'n hotdam' om in.

@ Labu 2019 

## 248 Ngai Un! Van Tung Mi Sangsawmte'n

T Kelly  
Doh is G

Ngaiun! vantung mi sangsawmte'n,  
Kaihging tawh phatla sa hi;  
Itna Pathian, Jesu'n vai hawm,  
Vanmite kipak uhi;  
En un, mangtutphah tung ah,  
Jesu kia'n khawvel vaihawm;  
Haleluia, Haleluia!  
Jesu kia'n khawvel vaihawm.

Thupina Kumpi, vaihawm in,  
Manglukhu tangtawn Nang'a,  
Nang'a sa Na itna panin,  
Bangmah in khen theilou ding;  
Nangma'n na hehpihte hi,  
Na mel mu dinga sehsa;  
Halleluia, Halleluia!  
Na mel mu ding a sehsa.

Hondampa, hongpai nawn meng in,  
Ni thupi tuang hontun in;  
Na sapna mulkimhuai jak chiang',  
Lei leh van a taimang ding;  
Tuachiang' kaihging tawh sa n'ung;  
'Kou Kumpipa thupi hen!  
Haleluia, Haleluia!  
Kou Kumpipa thupi hen!'.

@ Labu 2019 

## 249 Toupa Hongpai Ding Den Chiangin

Rev E A Hoffman  
Doh is G

Toupa hongpai ding denchiangin,  
Mansain na om in!  
A van inn nuam pan hongpai ding,  
Mansain na om in!  
I diktatna Toupa ahi!  
A telte vualzawl di'n hongding;  
A Pa' tutphah mai' hon gum ding,  
Mansain na om in!

*Mouneipa hongchiang' na mansiang ding hiam? (2)*  
*Sunlai, janlai banglai peuh,*  
*Na meivak a tangpha diam?*  
*Mouneipa hongchiang' na mansiang ding hiam?*

Lei ah hongkumsuk nawn pah ding,  
Mansain na om in!  
Khuavannuai vaihawm A pan ding,  
Mansain na om in!  
Jesu'n tatna honpuak chiangin,  
Haleluia vantung' ging ding;  
Aw, na Kumpipa dawn dingin,  
Mansain na om in!

DC  
Mansain na om in!  
Ngaiin! mi teng kiang' hongpai ding,  
Mansain na om in!  
Pengkul sapna i za pah ding,  
Mansain na om in!  
Vannuai, gam mualchih pan mite,  
Hongsam ding hi Thukhenna ah;  
A tutphah mai' i ding chiat ding,  
Mansain na om in!

@ Labu 2019 

## 250 Kha Mangthangte Hon Khia In

Fanny J Crosby  
Doh is Ab

Kha mangthangte honkhia in,  
A vakmangte zong in;  
Chingkamtak' amau pii in,  
Lam kochik ah pii in!  
Migitakin kun inla,  
Hondampa sap huau in;  
Ankuang a manta hilh in,  
Miteng di'n mun om, chi'n.

*Mun a om, mun a om,*  
*Ankuang a manta hilh in,*  
*Miteng di'n mun om, chi'n.*

Lungkhamna luiguam apan,  
Jan khawmial lak apan;  
Sunni a tanna mun ah,  
Muanhuai siang leh vak ah;  
Jesu kiang' hon piikhawm in,  
Sapna vahuau nawn in;  
Ankuang a manta hilh in,  
Miteng di'n mun om, chi'n.

Itna lungtang toh kuan in,  
Heutu min in kuan in;  
Hinna' hotdamna bukim,  
Khawvel kiangah phuang in;  
Ni a tan laiin kin in,  
Khua a mial ma'n kin in,  
Ankuang a manta hilh in,  
Miteng di'n mun om, chi'n.

@ Labu 2019 

## 251 Baptisna Tang Kipahpih In

Doh is A

Baptisna tang kipahpih in,  
Aw, Toupa, tung Pathian;  
Khelhna lungheisan-a tualkhia,  
Nang leh zata muhin.

Jesu'n, Nungzuiin bawl unla,  
Baptis zel un, a chi;  
Nungzui min pua zou ngei dingin,  
A sih dong' Nang huh in.

Saptuam lak' tel kipahpih ung,  
Laibu sung min khumin;  
Hinna laibu sung' omsam hen,  
Van Saptuam kipahpi'n.

Jata laia chiamtehna tang,  
Jesu dinga kipia;  
Chiamtehna pua zou di'n bawl in,  
Zahlak ngeilou dingin.

Koute in tuiin baptis ung,  
Hiai pen ching nailou hi;  
Kha siangthou meia baptisna  
Aw Jesu, Nang tangsak'n.

@ Labu 2019 

## 252 Ngai In, Itna It Tawpneilou

M S S  
Doh is Db

Ngaiin, itna it tawp neilou,  
Mikhial mangthangsate;  
Pa in a piak eite, 'Pathian'  
Tate' i kichihna.

*Ngaiin, A itna lamdang,*  
*A hon itna lamdang*  
*Pa in eite a honpiak hi;*  
*Pathian' tate hih theihna,*  
*'Ta' chiha i om theihna'ng.*

Tuin Amah gamlat nawn lou,  
'Sisan pha'n' hon naihsak!  
'Itpenpen a pom-a omte,'  
Pathian' angsung i om.

Sawtlou chia' i thupina ding,  
'Hong kilang tadih lou;'  
'Hizong i Toupa i muh chiang,'  
Amah batna nei ding'.

Tuabang lamet kipahhuai tawh,  
Siangthou sema om ding;  
Toupa thounawn bang sem nuam hang,  
A mel i mu pah ding.

@ Labu 2019 

## 253 Kum Tawmchik Kia Omta

P P Bliss  
Doh is Ab

Kum tawmchik kia omta,  
Buaina tawmchik kia lel;  
Nop leh dah tawmchik kia omta,  
Thumna tawmchik kia lel.

Bawlsiatna tawmchik kia,  
Lungjinna tawmchik kia;  
Lungkhamna la tawmchik omta;  
'Mangpha' tawmchik omta.

Tua nung tangtawn khawlna,  
Tua nung tangtawn mipi;  
Tua nung tangtawn thupina ni,  
Tua nung tangtawn la hi.

@ Labu 2019 

## 254 Mohna Pan Tatkhiak Hi'ng

Eugar Lewis, Arr.  
Doh is C

Mawhna pan tatkhiak hi'ng,  
Kipahna' lut dingin;  
Ka lungin Hodampa ka muangta hi!  
Muanna lamdang neita'ng,  
Ka puakgik pan suakta'ng;  
Pathian' Tapa ka muangta hi!

*Ka muang hi, ka muang hi!*  
*Ka lungin Hondampa ka muangta hi!*  
*Ka muang hi, ka muang hi!*  
*Pathian' Tapa ka muangta hi!*

Ka taksap honhilh a,  
Itna in honzol a;  
Ka lungin Hondampa ka muangta hi!  
Ka mit A vaksak a,  
Khuakvak ka muta hi;  
Pathian' Tapa ka muangta hi!

A hehpihna chiamta'ng,  
Amah mel ngei muta'ng;  
Ka lungin Hondampa ka muangta hi!  
Itna tuipi'n hontum,  
Ka kha di'n bangkim hoih,  
Pathian' Tapa ka muangta hi!

A angsung bukna ah,  
Nopna leh khawlna om;  
Ka lungin Hondampa ka muangta hi!  
Lain Amah phat ning,  
A itna gen-gen ning.  
Pathian' Tapa ka muangta hi!

@ Labu 2019 

## 255 A Hoihzaw Gam Zuan A Zin

Ira D Sankey  
Doh is G

A hoihzaw gam zuan-a zin,  
Gamdai nisatna' ka pai;  
Pa, na khutin honlen in,  
Honpii honhuai zel in.

Mara muna dangtakin,  
Tuipak siasia ka pakta;  
Tui kha tuilim in bawl in,  
Honpii, honhuai zel in.

Gamdai a haksat chiangin,  
Elim singlim nua'h honpi'n;  
Tua mun-a tuisiang honpia'n,  
Honpii, honhuai zel in.

Tui leh meia ka pai chiang',  
Hiai hi Toupa aw, ka deih;  
Na itna'n lung ah huau in,  
Honpii, honhuai zel in.

Jordan gei a ka din chiang',  
Lunglau lou di'n honpanpi'n;  
Pa, honlen in, tum kha ning,  
Honpii, honhuai zel in.

@ Labu 2019 

## 256 Khros Sepaih Galhat Ka Hi Hiam?

Isaac Watts  
Doh is D

Khros sepaih galhat ka hi hiam,  
Belamnou nungjui hoih?  
A vang ka gum ngam nading hiam,  
A min lawh ka zum diam?

*Min hoihpen, min manphapen,*  
*Kei tanga hongsipa;*  
*Itna'n chiam Manglukhu mu ning,*  
*Ka khros bangteng hi zong.*

Nuamsa ngenin tung thangvan ah,  
Puaklutin ka om diam?  
Midangte'n kipahman mu dia,  
Sipawt a thuak lai un.

Melma ka tuah ding omlou hiam,  
Tuilian ka pal ding zong?  
Khawvel leh itna lawmta hiam,  
Pathian kiang hontun di'n?

Vaihawm ut gal ka dou kul hi,  
Hanna pungsak, Toupa!  
Ka semgim ding, na ka thuak ding,  
Na thu a panpih in.

@ Labu 2019 

## 257 Jesu'n Hon Vaksak

Emily H Miller  
Doh is G

Jesu'n honvaksak, vak siangthoutak in,  
Jankhawmial lak' meivak a tangpha bangin;  
Hiai lei khawmial sung ah eite vak ni,  
Nang na omna mun ah, kei ka mun ah.

Jesu'n honvaksak, Amah adingin,  
Hoihtak honmu hi, i vak hoih leh hoihlouh;  
Van apan in hon en, i vak hoih hiam,  
Nang na omna mun ah, kei ka mun ah.

Jesu'n honvaksak, midangte adi'n,  
Mialna tuamtuam in hiai lei a dimzou hi;  
Khelh, taksap,lungkham om, i vak ding uh,  
Nang na omna mun ah, kei ka mun ah.

@ Labu 2019 

## 258 Aw Nang Bethlehem

Bishop Phillips Brooks  
Doh is G

Aw nang Beth-lehem khaw lian lou,  
Om dinden kon mu uh;  
Na ihmut lai' na tunglam ah,  
Aksite pai diamdiam!  
Na kongzing khawmial lak ah,  
Tangtawn vak a tang hi,  
Kum tam lamet leh launa teng;  
Tujan nang ah kituak.

Mari sung a Khrist hongpiang hi,  
Angelte kikhawm uh;  
Lei a mite ihmut laiin,  
Itna lamdang en uh;  
Aw, jingsol aksite aw,  
Pianna siangthou phuang un;  
Pathian Kumpipa phat unla,  
Lei mite di'n lemna.

Dai didein, dai didein,  
Thawnpiak lamdang piak hi;  
Tuachi'n Pathian' mite lung ah,  
A van vualzawlna pia;  
A hong bilin za lou thei,  
Hiai khovel gilou ah;  
Amah ngai, kingainiamte kiang',  
Ittak Khrist a lut lai.

Aw, Nang Beth-lehem Nau siangthou,  
Hongkum in, kon ngen uh;  
Ka khelhna uh hawlmang inla,  
Tu'n kou ah hongpiang in;  
Angel siangthoute thugen  
Kipahhuai ka ja uh;  
Aw, hong inla, hong ompih in,  
Toupa, Immanuel.

@ Labu 2019 

## 259 Lau Ken! Pathian Na Lum

E G Taylor D D  
Doh is A

Lau ken! Pathian na lum,  
Na kipahman thupi;  
A hatna vualzouta,  
Na hatna Toupa hi.

*Lau ken! Pathian' aw hi,*  
*Na kiang' hiai thu gen hi;'*  
*Daktou inla, nuam in,*  
*Jesu Khrist Toupa ah.*

Lau ken! Pathian' hon ja,  
Lungkham a na kahna;  
A thu in tuibangin,  
Na kha tawl nuamsak ding.

Lau ken! Lungmang het ken,  
Na kiang' om gige ding;  
Nang honpanpih dingin,  
Nang honhatsak dingin.

Lau ken! pawltawmte aw,  
Hondampa hongpah ding;  
Thupina suah dingin,  
Inn-a honla dingin.

@ Labu 2019 

## 260 A Omna Mun Guuk Ah

Fanny J Crosby  
Doh is Eb

A omna mun-guuk ah kei A honsel ding hi,  
Leitung lungkhamna leh puakgik apanin;  
A zahngaihna limnuaia lungmuang tutkhawlin,  
Tua ah ka Hondampa'n honhum ding.

*Honsel ding, bittak honsel ding,*  
*Khemna, lungkhamna honkhuh phak louhna mun ah;*  
*Honsel ding, bittak' honsel ding,*  
*A omna mun-guuk ah kei A honsel ding hi.*

A omna mun-guuk ah kei A honsel ding hi,  
A thupina vak dan a honlak ding hi;  
A vakna puan banga A honsilhsak chiangin,  
Aw tua pahna sang ken ka theih ding!

A omna mun-guuk ah kei A honsel ding hi,  
A itna tawpneilou a kei honkem in;  
Tua mun-a ka Hondampa toh om houlungkum,  
Tunglam nopna chepkhawlhna nuam hi.

@ Labu 2019 

## 261 Toupa, Na Nasepin

Albert Midlane  
Doh is G (Spirited)

Toupa, Na nasepin,  
Na mite halhsak in!  
Thilhihtheiin thu honggen in,  
Na mi koute'n za n'ung.

*Na nasep hatsak in,*  
*Kuna kon nget laiun;*  
*Itsiam Toupa, hongkumsuk in!*  
*Tu'n kou hong vualzawl in!*

Na nasep hatsak in!  
Na minpha pahtawi in!  
Nong itna zatam lailung ah,  
Meibangin hongtang hen.

Na nasep hatsak in!  
Na simthu vualzawl in!  
A thutak siang bangmah hel louh,  
Thuman di'n kiza hen!

Na nasep hatsak in!  
Penti kos vuah zusak in!  
Thupina Nangmah kia'n tang in,  
Vualzawlna kou hongpia'n!

@ Labu 2019 

## 262 Zaitha Hatna Hon Pia'n

Doh is G (Spirited)

Zaitha hatna honpia'n,  
Na kiang ah hongthum ung;  
Na Kha'n honpawl, honkhamuan hen;  
Ka kiang uah hon ompi'n.

*Ka kiang uah hon ompi'n,*  
*Toupa aw, kon ngen uh;*  
*Toupa ngaihpen, Nang hong inla,*  
*Khamuanin honpanpi'n.*

Zaitha hatna honpia'n,  
Na min siangthou thang hen;  
Na hatnain honpanpih in,  
Ka kiang uah hon ompi'n.

Zaitha hatna honpia'n,  
Kou ma sawn zou kei ung;  
Na thau namtui in honnilh in,  
Ka kiang uah hon ompi'n.

Zaitha hatna honpia'n,  
Ka lungsim sung mial uah;  
Khua vaksakin hongvak inla,  
Na min hongthang zel hen.

@ Labu 2019 

## 263 Thangvan Zaila Tua Zankim Lai

R Lowry  
Doh is Ab (Tehna khata khuang li pai)

Thangvan zaila tua zankim lai',  
Hong luangsuk a, thupi'n a honthawn;  
Tua la ngaihnophuai a dim hi,  
Zaila sate angel honpi hi.

*'Tungnung pen ah thupi henla,*  
*Leitung ah lungtuak simthu leng hen;'*  
*A ging khangsawn ah paisawn hen,*  
*Simlei kipak tangkou hen.*

Ganchingte'n tua thupina mu,  
Van angelte thupuan za uhi;  
Gankuang bul ah bia'n kun uhi,  
Huihkhua zaila kaihdang-a dim lai'n.

Hondampa Khrist, Pathian' Thaunilh,  
I bat lauhuai pe di'n lei ah hong;  
Dahnathei Mi leh nolh-a om,  
I khelh lamang Pathian Belamnou.

@ Labu 2019 

## 264 Aw Vanglian Jehovah Hon Pi'n

William Williams  
Doh is A

Aw vanglian Jehovah honpi'n,  
Hiai gamdai a zin ka hi;  
Kei hatlou, Nang zaw na hat hi,  
Na khut thahatin honpi'n;  
Van Anpha aw, van Anpha aw,  
Ka vah mateng honvak in. (2)

Tuikhuk siangthou tu'n hong inla,  
Damna tui a luankhiakna;  
Meikuang leh Meipi'n honpiin,  
Ka zin sungteng honpi in;  
Honpa thahat, Honpa thahat,  
Ka hatna leh phaw hiin. (2)

Sihna lui kon kan dektak chiang',  
Ka lauthawngna beisak in;  
Sihna leh gawtmun zoupa Nang,  
Khawlmun bitin honkaipi'n;  
Phatna late, Phatna late,  
Nang konpia tawntung ding hi. (2)

@ Labu 2019 

## 265 Aw Toupa, Na Vualjawlna Pha

Pu Pasena  
Doh is A

Aw Toupa, Na vualzawlna pha,  
Ka bangkim tung uah kimu;  
Nang thu louin kou hinna pha,  
Ka neih teng uh toh mang ding;  
Honpak ung e, honpak ung e,  
Na hehpihna ka muh un. (2)

Na honhehpihna banzal pan,  
Hinna leh phatmoh chiteng';  
Silpak leh guabang hing tengin,  
A tang uh vualzawlnate;  
Phatna zaila'n, phatna zaila'n,  
Hon-awi uhi kumkhua in. (2)

Aw Toupa, sil bangkim Siampa,  
Na banzal siamsil tengin;  
Albang dah a lumbang honsung,  
Lambang honpak lah zong le'ng;  
Honheisan ken, honheisan ken,  
Na deihdan honsinsak in. (2)

Hunte nite a bei zel a,  
Simlei pallun sawlbang heu;  
Kou khelh mohna teng aw Toupa,  
Na siamna in a sawpsiang;  
Hun mu nuam ung, hun mu nuam ung,  
Na hatna muang kawm zel in. (2)

@ Labu 2019 

## 266 En In! A Hong Suk Meipi Toh

J Cennick & C Wesley  
Doh is Bb

En in! A hongsuk meipi toh,  
Giloute adia thahpa;  
Misiangthou tampi'n honzui uh,  
A vualzawh la sa kawm in;  
Haleluia! (3)  
Jesu hong, vaihawm di'n hong.

Mit teng in Amah a mu ding,  
Vanglian lauhuaia kijem;  
Amah simmawhte leh zuakte,  
Leh singa Amah thatte'n,  
Lungkham luain, (3)  
Messia taktak mu ding uh.

Pengkulpi a honggin chiangin,  
Lei leh van a taimang ding;  
Amah huate om theilou ding,  
Tua nia sapna a jak un:  
Thukhenna ah! (3)  
Hong un, thukhenna ah chi'n.

Tun tatna kim i na ngakngak,  
En in, vanglianin hongtung!  
A misiangthou mi deihlouhte'n,  
Huihkhua'h Amah tuak ding uh;  
Haleluia! (3)  
En in, Pathian ni hongtung!

Ahi, Amen! honpak uhen,  
Tangtawn mangtutphah a Nang;  
Hondampa, Hatna, Thupina,  
Lalgam la in, Nang ading!  
Hong mengmeng in, (3)  
Haleluia! Toupa aw.

@ Labu 2019 

## 267 Tatna! Aw Thu Lamdang Ahi

S M Sayford  
Doh is E (Tehna khata khuang thum pai)

Tatna! aw thu lamdang ahi lua,  
Thu kipahhuai nang leh kei ding;  
Jesu'n i ngaihdamna leizouta,  
Leibat teng sing ah A khinta.

*Taksang in, aw mikhial, taksang in,*  
*Sang in, kipahhuai thutak hi;*  
*Muang in, kilhlupa om Hondampa,*  
*Hotdamna nang a honpia hi.*

Sihna pan hinna A hontunta,  
Hehpihna'n Pathian ta'n honbawl;  
Mikhialte di'n tuikhuk A bawl hi,  
Tu'n sisan ah kisilsiang in.

Khelhna in vaihawm nawnlou ding hi,  
Khem ding leh buaisak di'n om zong;  
Khrist in ei hontatna manphain,  
Khelhna thahatna gawpsak ding.

Pathian zahngaihna tu'n sang inla,  
Kin in, Jesu tunin juan in;  
Amah juite kipahpih ding a,  
Kiksakin hawlmang ngeilou ding.

@ Labu 2019 

## 268 Hondampa, Lampial Lou Ding

Frank M Davis  
Doh is Db

Hondampa, lampial lou ding',  
Damin honpi'n lamtawnin;  
Na kianga om ka bit hi,  
Na itna ah tengden ning.

*Honpi'n honpi'n,*  
*Toupa, honpi'n mang lou di'n;*  
*Damsung ni a kiam laiin,*  
*Toupa, honpi'n lamtawnin.*

Ka kha bukna Nang Na hi,  
Damsung huihpi nun chiangin;  
Nang Nong nai chiang' ka bit hi,  
A zahngaihna ka muang hi.

Hondampa, honpii zel in,  
Damsung huihpi then chiangin;  
Dah leh kah a beina mun,  
Ni tanna ka tun dongin.

@ Labu 2019 

## 269 Naupang Neu Leh Hatlou Hihang

Mrs C F Alexander  
Doh is C

Naupang neu leh hatlou hi hang,  
Dinmun sangin piang kei hang e;  
Toupa Jesu vanglianpa ding,  
Bang na hiam i sep theih ding om?

Sunchin Khristian naupangte in,  
Lungsim gil ah gimna thuak hang;  
Mohna kidouna Jesu di'n,  
Lunglau louin sih pha'n pang ni.

Lunghehna leh kisaktheihna,  
Lungsima i ngaihtuah chiangin;  
Pau gilou in pau kha hang e,  
Khasiatna mittui a hongluang.

Lungheh-a jal maimit sing hang,  
Huan, thusia lasia bawl hang e;  
Tongdam nem naubang kisang hang,  
Toupa di'n kidouna dou ni.

Nuihna mel leh kihehpihna-  
Vak, sunchin i tung hongtang hen;  
Tongdam nem naubang kisang in,  
Bangkim Jesu vangin sem ni.

Naupang neu lua, hatlou omlou,  
Khros puak ding i nei chiat uhi;  
Jesu adia i nasep theih,  
Itna leh pahna nasep hi.

@ Labu 2019 

## 270 Toupa Tuni'n Bang Ka Hih Dia?

Royal C Paddock  
Doh is Ab

Toupa, tuni'n bang ka hih dia,  
Na thu a lamtawna phuang di'n;  
Tuipi gal a mite hilh di'n,  
Nanga hinna thak kimu thu.

*Toupa, tuni'n Na kiang honpi'n,*  
*Jana ban kal khat bek suan di'n;*  
*Ama sanga naksep zaw di'n,*  
*Zawh tanpha Toupa'n honpi in.*

Toupa khukdin in kong thum ding,  
Tunia Na thu phuangte di'n;  
Gamdang a teng mite ding leh,  
Nang a kipia ding mite di'n.

Ka sum-leh-pai pia ning, Toupa,  
Mite'n Na thu a jak theihna'n;  
Nangmah ngei a honmuh theih ua,  
Kei banga tat honghih na'ng un.

Toupa kuanin ka gen ding hi,  
Khial leh mial a teng mite kiang';  
Ka khelh vang ua Khrist a sihna,  
Miteng dia kilhdena omna.

@ Labu 2019 

## 271 A Sangzaw Lam Ka Delh Tawntung

Rev Hohnson Oatman, Jr.  
Doh is Ab

A sangzaw lam ka delh tawntung,  
A sangzaw mun nisim ka tung,  
Ka paikawm in ka thum tawntung,  
Toupa, a sangzaw mun' honpi'n.

*Toupa, hondingsak in ginna'n,*  
*A sanna mun vanmun khawng ah;*  
*Ka tunkhitna sanga sangzaw,*  
*Toupa, a sangzaw mun' honpi'n.*

Ginlahna lauthawngna mun ah,  
Toupa omden ka ut kei hi;  
Tua bang mun ah midang om zong,  
Ken zaw mun sangzaw ka tum hi.

Khawvel tunga len ka ut hi,  
Setan thalte'n honkap zongleh;  
Ginna'n pahna la zata hi,  
Mun sangzawa misiangte la.

A sanna mun tak kah ka nuam,  
Thupina vak muh ka nuam hi;  
Van ka tun matan ka thum ding,  
Toupa, a sangzaw mun' honpi'n.

@ Labu 2019 

## 272 Hiai Khovel Lungkham Mangbatna

Doh is F

Hiai khawvel lungkham mangbatna,  
Gentheih i thuak sawt nawn lou ding,  
Thupina inn lam i juan ding,  
Tua Jerusalem Thak ah.

*Ei di'n itna hehpih thawnpiak,*  
*Itna hehpihna kim;*  
*Itna hehpihna kim,*  
*Tua Jerusalem Thak ah;*  
*Aw Toupa, honpii jel in,*  
*Jordan luigal lam ah;*  
*Toupa, honpii jel in,*  
*Tua Jerusalem Thak ah.*

Kua pai ding kipahman muin,  
Vangam thupina tang dingin;  
Tua ah pahna tul lou ding,  
Tua Jerusalem Thak ah.

Hotdamna thupi la sain,  
Ka lungsung nopna-pahna'n dim;  
Ka khain a kha jakin leng,  
Jerusalem Thak zuan in.

Misiangthoute'n puan ngou silh in,  
Manglukhu tawh phat la sa uh;  
Amau laka tel sam ka ut,  
Tua Jerusalem Thak ah.

@ Labu 2019 

## 273 Tu In Jesu Nang Mah Kiang Ah

Pay Palmer  
Doh is A

Tuin Jesu, Nangmah kiangah,   
Na saptuamte a om dingin;  
Thukhun ah Nau konpia uh,  
Kipahpihin Na kha'n vuk in.

'naupang neute Ka kiang' hongpai,  
Phal unla, nial kei un' chia;  
Lei a Nong lenlai' Na gen,  
Kipahpih ung, manpha sa ung.

Tang a Pathian muang Hana in,  
Na na sem dingin a ta pia;  
Tu'n zong hiai pen konpia uh,  
Samuel bang honghi hen aw.

Loisi leh Eunisi hoih in,  
Naupan chil akipanin zong;  
Timothi a sinsak bang'n,  
Laisiangthou sinsak sam uhen.

Hiai nau lei-gou manphapen pen,  
Nangmah kiang ah konpia uhi;  
Tang, kem, veng kumkhua inla,  
Na van Saptuam ah telsak in.

@ Labu 2019 

## 274 Ganchingte Khangsum Bangbiak

Rev B R Hanby  
Doh is A Tenderly

Ganchingte' khangsum bang biak,  
Gankuang sunga jal kuahiam?

*Piandang Mang hon gum Jesu hi,*  
*Vualtungtuangpa Mangpen ahi;*  
*A ma ah kun in bia un,*  
*Kumpi lukhu khusak un.*

Gamdai laisung gilkial thuak,  
Gamdaia lungkham kuahiam?

Mi tampipi a simthu'n,  
Kuahiam lailung muangsak thei?

A dahte, omlaiveite,  
Kua siang ah a hong kikhawm?

Kua ahiam naubang kap a,  
Lazar han geia dingpa?

Jan lai Getsemani a,  
Mimbang thum, lungkham kuahiam?

Laukha'n tuangnungsiah san a,  
Tullela khapham kuahiam?

Kuahiam hinna pe ding leh,  
Hondam, han pan-a thounawn?

Kuahiam dawimangpa nuaisiah,  
Kuahiam sihna zoua thou?

Mangtutphah-a simthu lel,  
Simlei thangvan Mang kuahiam?

@ Labu 2019 

## 275 Mual Kilawm Khat A Om

Dr. K Caerradine  
Doh is E Flat

Mual kilawm khat a om, gamlapi gam khat ah,  
Tuipi gal gam nuam mahmah khat ah;  
'Luguh mun' kichi mun khat ah Toupa si hi,  
Nang leh kei leh mi khempeuh ading.

*A thuak dan ka theihin,*  
*Ka khitui a luang nak;*  
*Ka enen tua mual chiklaipeuhin,*  
*A tung ah Jesu in,*  
*Thuakin hong sita hi;*  
*Kei banga khialte hotdam nading'.*

Lungkhama a pailai' khros gikpi pawsak uh,  
Linga bawl lukhu khuin pai hi;  
Khros tung ah kilhden uh, mihonpite'n nuihsan,  
Tua mual kilawm tung'Amah khai uh.

A lungkhamna ka thei, Amah a hen laiun  
Ka Hondampa a kilhden laiun;  
Amah khros liktou uh mihonpite' muhin,  
Kalvari mual tung'Amah khai uh.

Khuamialin Amah khuh, suangpi khempeuh kitam,  
Lungkhamna aw ging a jak chiangun;  
Ei Toupa' aw ahi, sihna mulkimhuai thuak,  
Mikhial eite khempeuh ngaihdamna'ng.

@ Labu 2019 

## 276 Tua Jingsang Kilawma Ka Khanlawh Chiang

Dr. H Bonar  
Doh is G

Tua jingsang kilawma ka khanlawh chiang',  
Khua vakden-a jan om nawn ngeilouh chiang',  
Thupina tangtawn ni a tanden chiang',  
Ka lungkim ding, lungkim mahmahta ding!

*Ka lungkimta ding hi,*  
*Ka lungkimta ding hi;*  
*Tua jingsang kilawma ka khanlawh chiang'. D.S.*

Na thupina maituaha ka muh chiang',  
Na tate Na angsung-a Na pom chiang';  
Na hehpihna hauh Non etsak vek chiang',  
Ka lungkim ding, lungkim mahmahta ding.

Ka it leh ngaih teng ka muh hun chiangin,  
Sawta khensa ka itte ka pom chiang';  
Kei dia Na muanhuai dan teng ka muh chiang',  
Ka lungkim ding, lungkim mahmahta ding.

Kei dinga hinna Pepa ka muh chiang',  
Mit vaktaka A mel ka etchian chiang';  
Tangtawn la ngaiha Amah ka phat chiang',  
Ka lungkim ding, lungkim mahmahta ding.

@ Labu 2019 

## 277 Kua Hiam Toupa Lampang

Frances R Havergal  
Doh is C Spirited

Kuahiam Toupa' lam pang,  
Kumpi' na sem ding?  
Kua'n Amah panpih ding,  
Midangte pii di'n?  
Kua'n khovel nusia ding,  
Melma dou dingin?  
Kuahiam Toupa' lampang,  
Kuahiam kuankhe ding?

*Kuahiam Toupa lam pang,*  
*Kumpi' nasem ding?*  
*Kua'n Amah panpih ding,*  
*Midangte pii di'n?*  
*Na tate thupiin,*  
*Na hehpihnain;*  
*Toupa' lam pang hi ung,*  
*Nangmah'a hi ung.*

Thupina delh hilou,  
Manglukhu delh lou;  
Galkap ding kipia ung,  
Vualzawh la sain;  
A leisa mi tengteng,  
Itna in ngen hi;  
Jesu min lou peuhmah,  
A lam pang hi uh.

Jesu, Nang Non leita,  
Sum leh pai lou in;  
Na sisan pha'n Non lei,  
Nangmah pahtawina'n;  
Na kiang hongpai peuhmah  
Vualzawlna'n Non vuk;  
Na thu mang dia bawlin,  
Non suaktasakta.

@ Labu 2019 

## 278 Heutu Toh Ton Gige'n

I Da S Taylor  
Doh is Db

Heutu toh ton gige'n bangteng hongtung zong,  
Na Makaipa kiang om', na lampi mial zong;  
Melmate'n honzawl ua, lauhuai a nai chiang',  
Jesu toh na ton chiang' lau ding na neilou.

*Ton inla, hangtakin masuan',*  
*Kihantoh gige inla;*  
*Nisim na Hondampa toh ton',*  
*Aman lam tawntungin honpii ding.*

Heutu toh ton gige'n na paina peuh ah,  
Mialna leh limliap ah lampi honhilh ding;  
Hon ompihna vak in na lampi tan ding,  
Gamdai zong paklun huan kilawm suaksak ding.

Heutu toh ton gige'n lampi ah khawl ken,  
Thu A honpiak peuhmah aw kin-in mang in;  
A honsawlna mang in, A hatna'n sem jel',  
Jesu toh na ton chia'n na diklou theilou.

@ Labu 2019 

## 279 Itna Thu Ka Za Hi

Dr. H Bonar  
Doh is A

Itna thu ka ja hi,  
Sisan manpha ka mu;  
Kithoihna thupi ka mu hi,  
Pathian toh kilemta'ng.

Tangtawn muanna ka nei,  
Jehova' min bang kip;  
A mangtutphah vuang ngeilou bang,  
Tangtawn a ngeingei hi.

Meipi hongjing zongin,  
Huihpi hongnung zongin;  
Sisan in kizopna kip gen,  
Khros hongnai tawntung hi.

Ka itna kiam jeljel,  
Ka kipahna kiam jel;  
Amah toh lemna dang tuanlou,  
Jehova dangthei lou.

Kei ka dang thei gige,  
Khrist dangin sithei lou;  
A itna ka kingakna hi,  
A thutakin honlen.

@ Labu 2019 

## 280 Naupang Khakha In Leng Hotdamna

Julia Sterling  
Doh is D

Naupang khakha inleng,  
Hotdamna thu gen thei chiat uh,  
Hontanpa leh Khros a  
A thuak dan genjak thei uh;  
Khual leh tual a mi dah  
Leh kap leng lungmuangsak thei uh,  
Lungmuanna thu Bible  
Simin, hawmin vak thei uh.

*Naupangte'n leng hotdamna*  
*Thu gen thei chiat uh,*  
*Hontanpa hon itna thu;*  
*Naupang te'n leng hotdamna*  
*Thu gen thei chiat uh,*  
*Van lampi hilh thei chiat uh.*

Naupangte'n leng Toupa'  
Na ah sep ding tampi nei uh,  
Lungkham buai, dah leh kap,  
Toupa' thupha'n nem thei uh;  
Dah leh kahna lungsim  
Meipi bang jingte kiang ah zong  
Khawvak hoihtak bang thu  
Ngaihnophuai tak gen thei uh.

Naupangte'n leng Toupa'  
Thuchiam ah tan nei sam uhi,  
A hehpihna, hauhsak-  
Na leng hontang zok ding uh,  
Van apanin Toupa'n  
Amau sun leh jan-in veng hi,  
Van ah amau veng-in,  
Vansawltak zong om uhi.

@ Labu 2019 

## 281 Pathian Laukha Siangthou

St Michael'S  
Doh is A

Pathian' Laukha Siangthou,  
Na vakin tanvak hen;  
Lungsunga mialte thengsak in,  
Ka mit uh vaksak in.

Lungsim dah beisak in,  
Van lungmuanpa deihpen;  
Hondampa muangthei zel dingin,  
Hondampa vanglianpen.

Kou ginna kipsak in,  
Ginlahna paimang in;  
Hehpihpa si thei ngeilou pen,  
Kuangsak gige in aw!

Kou khelhna sawpsiang in,  
Na kiang ah honpii in;  
Pathian' itna tembang deihhuai,  
Theih chiang' lamdang sa n'ung.

Mihing Hehpihsiampa,  
Tangtawn Lemna Mang hi;  
Mite' Mangpen leh Ngaihtuahpa,  
Nangma'n theisak in aw.

Lungsim siangthousakpa,  
Laukha Piangthaksakpa;  
Hinna thak honpia chiat inla,  
Lungsim kilawmsak in.

@ Labu 2019 

## 282 Aw Ginna Muanhuai

Rev W H Rathurst  
Doh is Ab

Aw ginna muanhuai ka deih hi,  
Gal ma-a tailou ding;  
Lei lungkhamna bangtenga zong,  
Ling lou ding ginna pen.

Taihilhna sawina tuah lai' zong,  
Phun lou ding ginna pen;  
Dahna, natna tuah laia zong,  
A Pathian muang zou ding.

Huihpi vuahpi ahat lai a,  
A tangpha sem ginna;  
Lauhuai leh mialna muna zong,  
Lau lou, ginlah nei lou.

Hiai hinna a bei matana,  
Lam kawchik tawn ginna;  
Siding kuan lupna tanvakthei,  
Van vak leh siangthouin.

Toupa, tua bang ginna honpia'n,  
Huan bangteng hongtung zong;  
Tua tangtawn inn nopna siangthou,  
Hiai lei ah chiamkhol n'ung.

@ Labu 2019 

## 283 Ka Thumna Uh Lohching Sakpa

Doh is Ab

Ka thumna uh Lawhchingsakpa,  
Lungmuanna kon ngen hi;  
Lungkham-in liangvai mahleng zong,  
Aw Toupa honnial ken.

Nangmah bangin om nuam ing e,  
Nang kei hon itpa aw;  
Ka pil zohlouh chiangin leng Nang,  
Aw Toupa, honnial ken.

Na pahtakna ngahtaak lou hi'ng,  
Mikhial ka hihman in;  
Nang kiang-a hongtaak ka hilou,  
Aw Toupa, honnial ken.

Ka vengte leh ka sungte'n zong,  
Hon deih kei mahle uh;  
Lawmte'n honpaisan mahle uh,  
Aw Toupa, honnial ken.

Hiai leitunga Nong kumsuk a  
Singdawna na sih a,  
Thangvana Na honthumsak ziak',  
Aw Toupa, honnial ken.

Saptuamte laka om dingin,  
Sihna lau lou dingin;  
Van a hoihtak a om dingin,  
Aw Toupa, honnial ken.

Mihing, misi ngaihtuah dinga,  
Vanglian leh zahtakhuai;  
Meipi laka Nongpai chiangin,  
Aw Toupa, honnial ken.

@ Labu 2019 

## 284 Haichi Manpha Tuh Un

W A Ogden  
Doh is Bb

Haichi manpha tuh un,  
Jingsang phalvak kipat tungin;  
Haichi manpha tuh un,  
Suntang laitakin;  
Haichi manpha tuh un,  
Khangnou lungsim tawh kilawm hi;  
Haichi manpha tuh un, lungduaiin kem un.

*Haichi manpha tuh un, (2)*  
*Gamchih leh kilchih ah,*  
*Lungduai, itna khut tawh;*  
*Hinna an balnen in,*  
*Tangthupha na genkik-kik un;*  
*Haichi manpha tuh un,*  
*I it gamsung ah.*

Haichi manpha tuh un,  
Ni a kai laitak-in ah zong;  
Haichi manpha tuh un,  
Khua a mui dong-in;  
Haichi manpha tuh un,  
Phun lou, umlah louin om un;  
A vekpi'n Pathian ap-in, Amah muang un.

Haichi manpha tuh un,  
Lunglawp leh hanchiam takpiin;  
Haichi manpha tuh un;  
Kham haichi manpha;  
Haichi manpha tuh un,  
Khutte thazawsak ngeikei un;  
Nisa leh vuahtui Pathian kiangah ngen un.

@ Labu 2019 

## 285 Aw Ngai Un, Hiai Tangthu

J M Gray  
Doh is Db

Aw ngai un, hiai tangthu lamdang lua,  
Sawtlam-a i manna thu;  
Ahihhang' van apan Mi khat hong,  
Man genseng louh-in hongtan.

*Tangtawn mang ding kua'n hongtan hiam?*  
*Bang A hih a?*  
*Tua koia om?*  
*Van-a nang dia ngen-in om.*

Van Angelte laia sangpen zong,  
Ei tang-a hongding thei lou;  
Pa, Ta, Kha Siangthoute laka Khat,  
It, khros a hongsi loungal.

Hiai tangthu lamdang beidek loulai,  
Ngaihtuah noppen gennoppen;  
Van ah Siampi Lian hi, ei di'n gen,  
A min zong Khrist Jesu hi.

Hiai Hondampa kiang' na kipia diam?  
A ma ah na hongkun diam?  
Nang zong A deihsakna na thei ding,  
Tu'n zong nang honhondam nuam!

@ Labu 2019 

## 286 Jesu Migi Nun A Nem

Charles Wesley  
Doh is E (Innocents)

Jesu migi, nun-a nem,  
Naupang neu hon ensuk in;  
Ka mawl milmel honhehpi'n,  
Na kiang ah honpaisak in.

Na kiang ah hongnuam ing e,  
Toupa nuamsa, honnial ken;  
Na hehpihna Lalgam ah,  
Naupang neu mun honpia in.

Pathian Belamnou kon en,  
Ka etzui pen Na hi ding;  
Nang nun-a nem leh migi,  
Khatvei naupang neu hi chia.

Nang bang-in om nuam ung e,  
Na thuman lungsim honpia'n;  
Nang mi hehpihthei leh hoih,  
Na itna lung honneisak.

Jesu Belamnou itsiam,  
Na hehpih khut sung om hi'ng;  
Hondampa, Nang honbangsak',  
Ka lungsung ah hongteng in.

@ Labu 2019 

## 287 Tangbang Damlai Semmeng Ve Ni

Doh is Bb (Tehna khata khuang li pai)

Tangbang damlai semmeng ve ni,  
Khelhna lummei zing nuai ah;  
Denchiang in Mang Jesu ziak in,  
Vanmang lukhu i khuding hi.

*Aw, lei manglukhu te zaw,*  
*Tangtawn gam tunglou ding uh,*  
*Chiaugal a hinna manglukhu zaw*  
*Aw thounawn tate'n khuta ding uh.*

Tang a Eden huan siangthou a,  
Evi leh Adam te'n zaw;  
Selung gel a ching zoulou in,  
Khelhna in a hih tuamta hi.

Semgim te leh puakgik te'n zong,  
Chiaugal ah ngata unteh;  
Ngoumei lai a N'ong pai nawn chiang,  
Ka lungkhamna beita ding hi.

Haibang ka ngak Immanuel,  
Lungkhamna gam daidam ah;  
Denchiang in Kanan gamnuam ah,  
Houlungtuak in ngabang leng ni.

@ Labu 2019 

## 288 Toupa Kumthak Vualjawl In

John Newton  
Doh is D

Toupa, Kum Thak vualzawl in,  
Hiaia hong kikhawmte di'n;  
Na Thu na hatna guan in,  
Nanga hi nuam di'n honbawl'n.

Leisa belamte Chingpa,  
Lungtang khauh kah sinsak in;  
Mittaw'n mu di'n mit nei hen,  
Kimu'n Nang lam en uhen.

Nasep Na patna mun ah,  
Hatna thak pia'n, sepna di'n;  
Mial, ginlah, lau delhmang in,  
Dahte khitui nulhul in.

Aneu alian hon vualzawlin,  
Mi tengteng' honphat nadi'n;  
Na thahatna leh itna,  
Hia' kikhawmte'n nei uhen.

@ Labu 2019 

## 289 Jesu Min Gen Zel Ding

Doh is A

Jesu min gen zel ding uh, Haleluia!  
Jang-gam lei leh singtang ah, Haleluia!  
Hiai ah Gospel hongtungta, Haleluia!  
Suahlam ah a pai zel ding, Haleluia! (2)  
Haleluia! Haleluia! Suahlam ah a pai zel ding. (2)

Mi tengteng kikhawm ding uh, Haleluia!  
Hondampa pahtawi dingin, Haleluia!  
Kalvari tatna gen ding Haleluia!  
Leitung gam mun tengteng ah, Haleluia! (2)  
Haleluia! Haleluia! Leitung gam mun tengteng ah. (2)

@ Labu 2019 

## 290 Kha Siangin Hong Halhsak Ve Aw

Doh is F

Kha Siang in honhalhsak ve aw,  
Toupa Jesu' minin;  
Ka lungsung uah teng gige hen,  
A nasep mei bangin.

Pentikos Ni a hongtunin,  
U-le-nau a panpih;  
Tua in mawhna sut bang theiin,  
Zata phillei luang bang.

Tua banga Na nasep theih na'ng,  
Kha Siang ka hon ngen uh;  
Hongpawl, sinsak, hong lungmuan di'n,  
Thangvan tun matengin.

Bangdang kim nei mah lehang leng,  
Hiai i taksap pen hi;  
I mawhnate hong theisak di'n,  
Kha Siang kia i deihpen.

@ Labu 2019 

## 291 Kalvaria Itna Hong Kilang

Doh is Db

Kalvaria itna hong kilang,  
Khangthaka gensawn sawn ding;  
Tangtawna zong tul lou ding hi,  
Tul ngeilou ding, tul ngeilou ding,  
Tul ngeilou ding, tangtawn in.

Van late lak' zong hiai la ngaih-  
Pen ahi louthei kei ding;  
Semgua siangthou tum dia hoihpen,  
Hiai phatna la, hiai phatna la;  
Hiai phatna la ahipen.

Belamnou' sisan hihlamdang,  
Khate tatkhiakna natdan;  
Seraf aw nem phat theih sang' leng,  
A sang zawsem, a sang zawsem,  
A sang zawsem, nakpi in.

Khangthak piaunel zah bei nung in,  
Phat la kipan bang phet ding;  
Etnop lamdang A si pha ah,  
A om zel ding, a om zel ding;  
A om zel ding, a thuk hi.

Tangtawn in A kipiakzawhna,  
Kuata'n hiam genzou thei ding?  
Ngaihtuah phak louh nung inleng hiai,  
A thak gige, a thak gige;  
A thak gige, bangchik in.

Aw hoih gen theihlouh nei leng zong,  
Phattawp theih ka kiging lou;  
Ka aw neihsun hoih hun hileh,  
Ka ut lua hi, ka ut lua hi;  
Ka ut lua hi, Amah di'n.

@ Labu 2019 

## 292 Hondampa Na Min Ngaih Phat Nawn Dingin

John Ellerton  
Doh is Ab

Hondampa, Na Min ngaih phat nawn dingin,  
Kithutuak in tawpna la konsa uh;  
Biak tawp main ding in kong thum uhi,  
Tu'n Non lungmuanna thu ka ngak uhi.

Ka pai chiang un lungmuanna honpia in,  
Nang tawh ni pan' Nangmah tawh ni tum ding;  
Khial lou di'n muk veng, lung zahlak lou di'n,  
Hiai inn ah Na min ka louta uhi.

Muanna honpia'n Toupa jan hun kal-in,  
A mialnate vakna honsuaksak in;  
Na-leh-sa pan' Na tate humbit in,  
Nang adingin mial leh vak kibang hi.

Ka damsungun Na lungmuanna honpia'n,  
Dah chiang' kinepna, haksaa bukna;  
Huan, buainate tawp hen, Na chih chiangin,  
Honsam in Toupa, Na tangtawn muanna'h.

@ Labu 2019 

## 293 Gamnuam Apan Lathak Naza Na Hiam?

J Johnson  
Doh is Db

Gam nuam apan la thak na za na hiam,  
La kipahhuai na za hiam?  
Lunglawp takin i buhphal kankhawm ni,  
A hun sawt nawn lou ding hi.

*Buhnei Toupa hongkilang pah ding hi,*  
*A mel mu pah, A aw za pah ding;*  
*Buhnei Toupa hongkilang pah ding hi,*  
*Buhlate Inn-a pii di'n.*

Gam nuam apan amau hon ensuk uh,  
I it leh ngaihte'n hon en;  
A na uh zou ua, a khros uh paw khin,  
A manglukhu uh ngahta.

Aw, gam nuam pan tua la ngaihnop kisa,  
I lung uh tu'n hatsak hi;  
A la ngaihin i khate hatsak hi,  
Gim leh tawla i sep lai'.

Aw gam nuam pan tua la ngaihnop kisa,  
Nuamna leh silpak guam pan;  
Ginna hing in i phawk a, i thei thei,  
Tua la ei la hipah ding.

@ Labu 2019 

## 294 Kalvari Zohna Thupipen

Doh is C

Kalvari zawhna thupipen,  
Angelte'n Amah phat ding uh;  
Mite'n pahtawi chiat ding uhi,  
Khovel Hondampa sisan ah;  
Mi mangthang dingte tankheta,  
Kimelmate kilemsakta.

Mual tengteng sangin Kalvari,  
Nakpiin a thupi zawtham!  
Tua ah hotdamna nak a lang,  
Mihing leitung ah a luangsuak,  
Mi tengteng a hing-thaksak ding,  
Kumsawt hinna tui ahi ding.

@ Labu 2019 

## 295 Machiang Suanhang Chiautui Luang Bang

Doh is A

Machiang suan hang chiautui luang bang',  
Nite kiam in hontonpih;  
Hiai lei i nuse pahta ding,  
Thangvan inn nuam manawhin.

*Masuan hang, suan hang chiautui luang bangin,*  
*Masuan hang, suan hang hun tuibang kiam tawh;*  
*Masuan hang, suan hang tua gam nuam zuanin,*  
*Masuan hang, suan hang chiautui luang bangin.*

Damsung lamsuk-toua pai in,  
Kum tampi i paikhengta;  
Nopna, dahna, zong i thuak hi,  
Maitai ni, maigum ni zong.

Nitengin Toupa muang ni hang,  
Lam dika honpi dingin;  
Lamdang piallou ding, ngeilou ding,  
Khelh leh mialna tawnlou ding.

@ Labu 2019 

## 296 Van A Pathian Tutphah Kim Ah

Mrs Anne Shephered (Newton)  
Doh is C

Van a Pathian tutphah kim ah,  
Naupang sang tampi ding;  
A khelhna uh ngaihdam veksa,  
Misiangthou nuamsa pawl.

*Thupi, thupi, chi'n la sa uh,*  
*Thupi, thupi, chi'n la sa uh.*

Tua bang vanmun vak leh hoih ah,  
Bangchia pai uh hiam?  
Muanna, pahna, itna mun ah,  
Bangchia pai uh hiam?

A khelhna uh silsiangna di'n,  
Hondampa'n sisan pia;  
Tua sisan pha a kisilte,  
En in, siang in ngou uh.

Lei ah Hondampa min it uh,  
A hehpihna zong uh;  
Tu'n Belamnou mai ah ding in,  
A mel kilawm mu uh.

@ Labu 2019 

## 297 Jing Khuavak In Van Jem

Joseph Barnby  
Doh is C

Jing khuavak in van jem,  
Ka lung phawngin kikou;  
Jesu phatin om hen!  
Sep leh thum hunin zong,  
Jesu kiang ka tai jel;  
Jesu phatin om hen!

Janmial sun hongsuak jel,  
Hiai i sak theih chiangin;  
Jesu phatin om hen!  
Mial hatna taimang jel,  
Hiai thu a jak chiangin;  
Jesu phatin om hen!

Tangtawn nopna van ah,  
Hiai la ngaihpen hi ding;  
Jesu phatin om hen!  
Lei leh van leh tuipi'n,  
Phatna la'n dawng uhen;  
Jesu phatin om hen!

Ka damsung ni tengin,  
Hiai ka phatla hi hen;  
Jesu phatin om hen!  
Tangtawn, tangtawn dongin,  
Hiai phat la ging hen aw;  
Jesu phatin om hen!

@ Labu 2019 

## 298 Kahin Hon Damlou Ding

Rev R L Lowry  
Doh is Eb

Kah in hondam lou ding,  
Ka mai khituiin dim zong;  
Ka lau beisak thei tuanlou,  
Ka khelhsa sawpsiang theilou;  
Kah in hondam lou ding.

*Jesu kei di'n kap-in si,*  
*Jesu'n sing ah kei di'n thuak;*  
*Hondam di'n kei hon ngak hi,*  
*Amah kia'n hondam thei.*

Sep in hondam lou ding,  
Ka nasep hoihpente leh;  
Ngaihtuah siang leh sa theihna'n  
Ka kha piangthaksak thei lou;  
Sep in hondam lou ding.

Ngak in hondam lou ding,  
Khial-a mang panpih bei hi'ng;  
Hizong zahngaihna aw za'ng,  
Hiai ah ngak leng si mai ding,  
Ngak in hondam lou ding.

Khrist gin in hondam ding,  
Na Ta kei dia kap muangin;  
Amah sepsa muangta ning,  
A angsung juan honpanpi'n;  
Khrist gin in hondam ding.

@ Labu 2019 

## 299 Ka Ginlah Teng Jesu Pia Ing

J C Morgan  
Doh is F

Ka ginlah teng Jesu pia ing!  
A hehpih thuchiam ka za;  
Chikmah chiangin lungbuai lou ding;  
Tua thu ah ken ka muang hi.

*Ken ka muang hi, muang mahmah ing,*  
*A thu ah ken ka muang hi;*  
*Ken ka muang hi, muang mahmah ing,*  
*A thu ah ken ka muang hi.*

Ka khelhna teng Jesu pia ing!  
A si ah honsawpsiang hi;  
Aman siangthouin honkem ding;  
Pathian kiang' Inn hontun ding.

Ka lauhna teng Jesu pia ing!  
Ka kha Amah ah tutkhawl;  
Ka lampi ah khim hongzing zong,  
A vakna mial thei ngeilou.

Ka nopna teng Jesu pia ing!  
Bangkim-a ka bangkim hi;  
Leitung a mi sang' tungtuang hi,  
Amah ah ka deih teng kim.

Ka vek-in Jesu kiang pia ing!  
Ka pumpi, ka kha tengteng;  
Ka neihsa leh ka lamet teng,  
Tangtawn pha'n Amah hi ding.

@ Labu 2019 

## 300 Pathian Tapa Galdou Di'n Kuan

R Heber D D  
Doh is Bb

Pathian' Tapa galdou di'n kuan,  
Kumpi lukhu ngah di'n;  
A si luan puanlap hongkimu,  
Kuahiam Amah jui mi?  
A lungkhamna nou dawnpih thei,  
Thuakna tung-a vualzou;  
Damsunga a khros pua teitei,  
Tua mi Amah zui hi.

Martar masapen in mu thei,  
Hankhuk khenlam gamla;  
Tung van-a a Heutupa mu,  
Hondam dingin ngen hi,  
Amah bang ngaihdamna aw nei,  
Pumpi natna thuak zong,  
A tung-a giloute di'n thum,  
Kuahiam Amah zui mi?

Pawl thupi, telpawl mi tawmte,  
Kha hongtunna pawlte;  
Misiangthou hangsan sawm-le-nih,  
A lamet uh theite;  
Mei leh khros lau louin nuaisiah,  
Tem leh humpi ma' ding;  
A ngawng uh tan ding' pia ngam uh,  
Kuahiam amaute zui?

Sepaih suanhuai- paching, valnou,  
Nupi leh nungakte-  
Honpa' mangtutphah kim ah nuam,  
Kumpi puan ngou silhin;  
Lauhuai, gimna, natna thuakin,  
Van lamtou ah pai uh;  
Aw Pathian, hehpihna hongpia'n,  
Kou zong amau zui ding'.

@ Labu 2019 

## 301 Pathian Aw Kipak Ung

Mattin Rinkart  
Doh is F

Pathian aw, kipak ung,  
Lungtang, khut leh aw'n gen ung;  
Na nasepte lamdang,  
Nang ah Na khawvel kipak;  
Ka nu angsung ua pan,  
Lamtawn in non vualjawl;  
Itna thilpiak simseng  
Louh koua hi tutan.

Aw Pathian hau, thilphal,  
Ka damsung un hongnai in;  
Lungsung pahna'n nuamna'n,  
Koute honhalhsak in aw;  
Na itna-a kemin,  
Mangbatin honpii in,  
Gilou lak honveng in,  
Hiai lei leh van ah leng.

Pahna, phatna chiteng,  
Pa Pathian piakin om hen;  
Tapa leh Kha Siangthou,  
Na vaihawmpihte kiang leng;  
Nangmah Pathian khat kia,  
Lei leh van in honbiak;  
Tuabang phat-a omta,  
Omlel, om gige ding.

@ Labu 2019 

## 302 Toupa, Ka Kiang' Thu Hon Gen In

Francis R Havergal  
Doh is G

Toupa, ka kiang' thu hon gen in,  
Na aw suak bang ka pau theihna'n;  
Nang non zonkhiak bangin ken zong,  
Mimang thawmhaute ka zong ding.

Toupa, nonpiak thil manphate,  
Hilhsawn thei di'n honsinsak in;  
A kisel lungtangte khoih di'n,  
Ka gen, na thute hatsak in.

Na khawl tawldamna nuam honpia'n,  
Tawldamsaka, thu gen thei di'n;  
A tawlte kitaksap laitak',  
Na thu bang ka gen theih nadi'n.

Aw nangmah bukimna ngeiin,  
Ka lungsung hong dimlet inla;  
Na itna uangtaka gen a,  
Na thupina ka lah theih na'n.

Toupa, kei na-ngawn honzang in,  
A mun, a hun, na deih bangin;  
Na khawlna, nopna, thupina,  
Na lungdam mel ka muh mateng.

@ Labu 2019 

## 302A Ka Pathian Lamdang Mahmah Chia

Frederick W Gaber  
Kaih No.42

Ka Pathian, lamdang mahmah chia,  
Na vanglet vak mahmah;  
Na zahngaihna tutphah lamdang,  
Vak mahmah, thuk mahmah. (2)

Na tangtawn kumte lamdang hi,  
Aw Nang tangtawn Toupa;  
Sun leh jan kun a biak tawntung,  
Tawploua biak Nangmah. (2)

Lamdang mah ding, kilawm mah ding,  
Na mel tak kimuh ding;  
Pilna, thilhihtheihna tawpbei,  
Siangthouna-a dimlai. (2)

Aw Pathian hing kon lau mahmah,  
Ka lungsim thuk tak ah;  
Lametna tawh nang kon bia hi,  
Kisikna khitui tawh! (2)

Hizong Toupa, kon it mahmah,  
Bangkim hihthei Nangmah;  
Bangmah hilou hiai kei lungtang',  
Itna ngen nong kunsuk! (2)

@ Labu 2019 

## 303 Sihna Luigal Ah Kituak Ni

A E Childs  
Doh is G

Sihna luigal ah kituak ni,  
Jesu' si-a ngou puan silhin;  
Natna beita, nunnuam ni hang,  
Kikhen lauhna om nawn louhna,  
Sihna luigal lam ah.

*Sihna luigal lam ah, (3)*  
*Kituak ni khen lou di'n; (4)*  
*Sihna luigal lam ah.*

Tu'n dahna hongtung zong lau ke'ng,  
Ginna'n ka van inn ka muta;  
Angelte gen ginna'n ka za,  
'Ka Toupa'n khitui nulsiang ding,'  
Sihna luigal lam ah.

Lawmvual it tawh kithuahna nuam,  
Pahna bangteng ka tuak diam aw;  
Kham kongpi ka lut khit chiangin,  
Ka kha'n nunnop bangteng gawm dia,  
Sihna luigal lam ah.

Hondampa it ka khe pii in,  
Tua pahna kim ka tan theih na'n;  
Khitui hon nulhul tua itna,  
Pak-a tangtawn ka hin theihna,  
Sihna luigal lam ah.

@ Labu 2019 

## 304 Ka Lampi Haksat Chiang

Thomas A Dorsey  
Doh is Ab

Ka lampi haksat chiang',  
Toupa aw, hongnai in;  
Ka hinna a bei dektak chiangin,  
Kon sapna honza in, honlen in, puk louh na'ng,  
Toupa ngaih, Na inn ah hontun in.

*Toupa ngaih honlen in, honpiin, honding sak',*  
*Kei ka nem, kei ka tawl, kei ka bah;*  
*Huihpi leh janmial pan honpiin, na vak ah,*  
*Toupa ngaih, Na inn ah hontun in.*

Ka nasep ka zawh chiang'  
Taina ka mualsuah chiang';  
Na honlah Na vak ah honmusak,  
Tua khawpi hoih kilawm, Belamnou a tanna,  
Toupa ngaih, Na inn ah hontun in.

@ Labu 2019 

## 305 Aw Hong Un Muanhuaite

Mercer (Tr)  
Doh is A

Aw hong un muanhuaite,  
Vualzou-a kipakin,  
Beth-lehem khua lam ah pai diamdiam ni e;  
Ngai un! gankuang-a lum angelte Mangpen,  
Aw hong un, Amah phat ni, (3)  
Khrist Toupa.

Sa un, angel lapawl,  
Vualzawhna la ngaihpen,  
Van sang thupi phatna la in jelsuak hen;  
I Pathian in tu'n thupina khuta hen,  
Aw hong un, Amah phat ni, (3)  
Khrist Toupa.

Amen! honphat ung e,  
Kou hondam dia hongpiang,  
Aw Jesu! Na min phatin om tawntung hen;  
I Pa, Pathian thu, mihing a hongsuak ta,  
Aw hong un Amah phat ni, (3)  
Khrist Toupa.

@ Labu 2019 

## 306 Suangmanpha Mantam Pen

J Mason  
Doh is G

Suangmanpha man tampen ka mu,  
Lungnuamin la ka sa;  
Khrist kei'a hih vang' la sa ning,  
Khrist ka zaila hi ding.

*Suangmanpha man tampen ka mu,*  
*Lungnuam in la ka sa;*  
*Khrist kei'a hih vang la sa ning,*  
*Khrist ka zaila hi ding.*

Khrist ka zawlnei, siampu, kumpi,  
Ka zawlnei khuavak hi;  
Mangtutphah mai' ka siampulian,  
Van-a ka kumpi hat.

Amah toute' Toupa ahi,  
Kumpite' Kumpi hi;  
Amah dikna sunni ahi,  
A kha nuaia damna.

Khrist ka muanna, kei di'n hongsi,  
Kei di'n A sisan suah;  
Kei dia kithoihna lamdangin,  
Pathian kiang ah kipia.

Khrist Jesu kei di'n bangkim hi,  
Khamuanna leh itna;  
Ka lei hinna, ka kipahna,  
Manglukhu honghi ding.

@ Labu 2019 

## 307 Pia Unla, Piak Na Hi Ding Uh

Doh is G

Khawvel khiala mangthangsa tankhia dingin,  
Pathian in a Tapa neihsun honpia hi;  
A tatsa khiala mangte'n, hinna lam hontheih na'ng un,  
Thilpiaka nasem dingin Toupa'n honsam.

*Pia unla, hileh piak na hi ding uh,*  
*Piakin Pathian na khupzou theilou ding;*  
*Pathian in mihing lei a ba ngeilou,*  
*Vualzawlna nak honghi zaw hi.*

Gingtute aw, thupiak khauhtak mai i nei,  
'Kuan unla, tangthupha va hilh un,' a chi;  
A kuankhia theiloute'n zong mawhpuakna lianpi i nei,  
Thilpiak a nasem dingin Toupa'n honsam.

Gingtute aw, koilai' gou na kholkhawm ua?  
Laukha bawma na kholkhawm leh a bit ding;  
Ginnaa na piak ding pen Toupa'n a ngak gige hi,  
'Bangzahta'n non muang ngam nading hiam,' a chi.

Ka na zata Toupa, malbang non kouhna,  
Khristian tengteng Missionari di'n nongsam;  
Kong kipia, ka neihteng leh ka pumpi, ka hinna tawh;  
Nang'a hi'ng sisana nong lei khit manin.

@ Labu 2019 

## 308 Pathian In Hoih A Honvuk Hi

Pathian in hoih a honvuk hi,  
Vannuai a miteng in pak hi;  
Pa leh Ta leh Kha kigawmkhawm,  
Van angelte pahtawipen hi, Amen.

Ka kikhopna uh tawp chiang' leng,  
Ka kiang uah om gige'n Toupa;  
Ka lungsung uh leh ka inn uh,  
Na inn siangthou honghi zel hen, Amen.

@ Labu 2019 

## 309 Phat Leh Thum Hun Nuam Mahmah E

Fanny J Crosby  
Doh is F Moderato

Phat leh thum hun nuam mahmah e,  
Thumna kigawmkhawm chiang';  
Ginna kha tunga vatuang a,  
I nop la kahtouh chiang';  
Tua hun in thuchiam manphate,  
Kitel sem in za hang,  
Lei ah lawmte khen mah lehang,  
Vantung' kimu kim ding.

*Van ah' kimu khawmchiat ni e,*  
*Vantung' kimu kim ding;*  
*Jesu sisan pha ginnain,*  
*Vantung' kimu kim ding.*

Eite hong henkhawm itna khau,  
Manpha, nuam mahmah e;  
Pa' Tapa Khrist min manpha a,  
Eite i kikhop chiang';  
Kikhenna hongtung pah lezong,  
A Thu sung ah kigen-  
Lametna manpha: denchiangin,  
Vantung' kimu kim ding.

Ahi, i khe gim leh tawlte,  
Luigal kai pahta ding;  
Tua ah it leh ngaihte'n hon ngak,  
Ni tanna gam nuam ah;  
Ni tawmchik lel, kum tawmchik lel,  
Huihpi thuak lai lehang;  
La ngaih leh lungnop bei lou toh,  
Vantung' kimu kim ding.

@ Labu 2019 

## 310 Hondampa Kipiakna Kim Hi

Rebecca S Polland  
Doh is D

Hondampa kipiakna kim hi,  
Nangjui di'n bangteng nusia'ng;  
Nang ka Piipa leh hon Gumpa,  
Tua kipan hi tawntung ding.

*Ka pesiang bangteng, (2)*  
*Ka neih teng Jesu kiang ka tun,*  
*Ka pesiang bangteng.*

Lung kisika ka hongpaiin,  
Hiai hun siangthou takmai ah;  
Ngaiin aw, Khrist, ka lung thumna,  
Kha thilhihtheih hon phawksak.

Ngaihdam ngetna kim ka honbawl,  
Nuamsa, hauhna, lengmang ding;  
Kha Siang in a mun luahta ding,  
Kei hita lou, Khrist kei ah.

Hiai thu ka la leh thu hihen,  
Tu leh hinna bei matan;  
Hiai ka muanna, hiai ka letna,  
Chiaukuam vak ka tun mateng.

Aw, hotdamna kim kipahna,  
Aw, Pathian, itna muanna;  
Aw, siangthou-a om a nop dan,  
Amah' hi'ng Amah keia.

@ Labu 2019 

## 311 Kipak Un, Nuam Un, Tanpa Hongpai Hi

H Bonar  
Doh is G

Kipak un, nuam un, Tanpa a hongpai hi,  
A nauluai, A khros, A han en mah dih uh.

*Phatna la sa'n a thu gen un,*  
*Thah-a om Amah hi;*  
*Phatna la sa un lungdamin,*  
*Amah hing kikta.*

Kipak un, nuam un, sunni hong tangta hi,  
Meipi jing a thengta mialna paimangta.

Kipak un, nuam un, tua sisan luang vang-in,  
Tatna zawh ahita, aman piak hita.

Kipak un, nuam un, ngaihdamna manbei hi!  
Midik khialte dingin singdawn ah si hi.

Kipak un, nuam un, thahsa Belamnou vang',  
Amah sihna tunga vualzouin hingkik,

Kipak un, nuam un, i Kumpipa'n van ah,  
Mangtutphah tung pan ei di'n hon gensak hi.

Kipak un, nuam un, Amah hongpai nawn ding,  
Thahsa Belamnou a vangletna teng toh.

@ Labu 2019 

## 311A Ka Pa Uh, Van Thupi-A Om

Kaih No. 167

Ka Pa uh, van thupi-a om,  
Na Min zahtakin om hen;  
Na deihdan vana bawl bang',  
Leitung ah leng kibawl hen;  
Nek-le-tak honpia inla,  
Khemna ah honpilut ken;  
Gam, Hatna, Vangletna toh,  
Kumsawt Nang' a hi, Amen.

Ka Pa uh, van thupi-a om,  
Na Gam siangthou hongtung hen;  
Ka tung ua leibat neite,  
Ka ngaihdam bang un Nang le'ng,  
Ka leibat uh ngaidam in;  
Giloupa pan honching in,  
Gam, Hatna, Vangletna toh,  
Kumsawt Nang'a hi, Amen.

@ Labu 2019 

## 312 Tanglai Mite'n Kipak In

William C Dix  
Doh is G

Tanglai mite'n kipakin,  
Piitu aksi a mu uh;  
A vak kipahpih uhi,  
A piina lam ah zui uh;  
Tua bang Na kiang' honpii in,  
Hehpihsiam ka Toupa aw.

Kipak, kintakin tai uh,  
Gankuang Na jalna zuan uh;  
Lei leh van Mang honmu uh,  
Na ma' kunin honbia uh;  
Tua bang kou khete'n zong Na  
Zahngaihna tutphah zuan hen.

Thilpiak manpha hontawi in,  
Tua gankuang ah hongpia uh;  
Tua bang kipahna siangthou,  
Khelhna pana siangsa tawh;  
Ka gou manpha penpen uh,  
Khrist ka van Mang honpia n'ung.

Siangthou Jesu honpii in,  
Lampi kawchik haksa ah,  
Lei thilte hongbei chiangin,  
Tatsa ka kha uh pii in;  
Tua mun aksi pii ngailou,  
Na thupi liah leng omlou.

Thangvan gam nunnuam vak ah,  
Bawltawm vak ngai nawnlou uh;  
Nang, vak, pahna, manglukhu,  
Sunni tum ngeilou Na hi;  
Nang ka Kumpipa phatin,  
Haleluia sata n'ung.

@ Labu 2019 

## 313 Khantawn Inn Nuam A Om Hi

H R Parmer  
Doh is D

Khantawn inn nuam a om hi,  
Kilawm leh tang hi;  
Tua ah kipahna om,  
Mial in khuh ngeilou hi;  
Angelte'n puansilh, la sa,  
Mangtutphah kima phatin;  
Aw chikchiangin kon mu dia,  
Nang inn hoihpen, hoihpen aw.

*Inn! Inn hoihpen aw!*  
*Inn tang, inn hoih aw!*  
*Hondampa, inn tang aw,*  
*Inn tang, inn hoih aw.*

Pak tul ngeilou om gige,  
Tua inn hoihpen ah;  
Naupang neute'n la sa,  
Tua ah Jesu phat in;  
Ngaihtakin amau la sa,  
Mangtutphah kim a phatin;  
Aw chikchiangin kon mu dia,  
Nang inn hoihpen, hoihpen aw.

Tatsate ka mu pah ding,  
Van khenlam pek ah;  
Khrist ka hotdamna hi,  
Bangdi'n sih ka lau dia!  
Ka mu hak nawn kei ding hi,  
Amah mangtutphah-a tu!  
Aw, tua chiangin konmu ding,  
Nang inn hoihpen, hoihpen aw.

@ Labu 2019 

## 314 Na Khelhna Toh Lui Hong Zuan In

Fanny J Crosby  
Doh is F

Na khelhna toh Lui hongzuan in,  
Na dah lungkham puakgik toh;  
A tui ah tuate phummang in,  
Tua'h jangkhaina na ngah ding.

*Kin meng inla, ba' muang om lai?*  
*Tomchik zekaiin na kha mangsak ken;*  
*Jesu'n hotdam di'n nang honngak,*  
*Tuni'n hehpihna'n honsam!*

Na hih bangin Lui hongzuan in,  
Jesu'n nang a honngak hi;  
Na khelhna sandup bang hi zong,  
Vuk bangin na ngou ding hi.

Hondampa thuchiam hiai ahi,  
Lungheia Amah gingte;  
Amah muanga kinga nuamte,  
Aman hinna honpia ding.

Hong in, Lui ah kidamsak in,  
Khamuanhuai aw ngaikhia in;  
Mikhial khat hong paikiktung ah,  
Tu'n angelte kipak hen!

@ Labu 2019 

## 315 Zankim Siang Laitakin Hong Ging

Edmund H Sears  
Doh is Bb (3rd Tune)

Jankim siang laitakin hong ging,  
Tua tanglai la thupi;  
Angelte a hong kumsuk ua,  
La sa uh kaihging toh;  
Van Kumpipa'n mihingte ding',  
Lemna deihsakna pia;  
Khuavannuai in dai khipkhepin,  
Angelte' la ngai hi.

Van kihong ah hongpai lai uh,  
Muanna kha hong jak-in;  
A la ngaih uh hong ging lailai,  
Leitung tawlna gam ah;  
Dahna leh lungkhamna mun ah,  
A hong leng diaidiai ua;  
Leitung pautuam buaina tung ah,  
Angelte'n la hongsa.

Aw nou, leia hin chimtakte,  
Tawl leh bah-a omte;  
Aw nou, semgim leh puakgik pua,  
Lam suk leh tou a vai;  
En un, tu'n lungdam hun hongtung,  
Khajak-in hongleng hi,  
Aw, khawl tadih unla, ngai un,  
Angelte'n la sa hi.

Nite kumte pai mengmeng a,  
Zawlnei genkholh naisak;  
Nite kumte pai mengmeng a,  
Tangtawn mun hontun ding;  
Muanna, khuavannuai luahsuak a,  
Thupina honpuak chiang';  
Tua chiangin thilsiam zousiah in,  
Tua Angel' la sa ding.

@ Labu 2019 

## 316 Misiangthou Paina Lampi Lui Jui In

James L Black  
Key Ab

Misiangthou paina lampi lui juiin,  
I ma ah Toupa a pai zel;  
Van gam lam zuan-a i pai laitakin,  
Van aksi i tung ah a vak.

*Van inn nuam lam zuanin i pai,*  
*Hinna leh nopna tang ngei dingin;*  
*I tun chiang' i kipak mahmah ding,*  
*Bitin gam thupi ah.*

Ginna neia lam lui hoih i zuih leh,  
Ki-itna leh kituahnain;  
Toupa' mel muin i kipak ding uh,  
Amah toh i om tawntung ding.

I laitah laitakin haksa mahleh,  
Sihna lui lauhuaitak kan chiang';  
Toupa'n gal lehlam hon kaipih ding hi,  
Tua'h A phat la sa tawntung ni.

@ Labu 2019 

## 317 Tanna, Dahna Leh Mialna Apan

W T Sleeper  
Doh is A

Tanna, dahna leh mialna apan,  
Jesu, kon zuan; Jesu, kon zuan;  
Nang a suahtak, nopna leh vak ah,  
Jesu, Na kiang kon zuan:  
Damlou jawngkhal, Na damna zuan in,  
Tasam-a vai Na hauhna zuan in;  
Ka khelhna apan Nang-a lut di'n,  
Jesu, Na kiang kon zuan.

Manna leh chinlahna zumhuai pan,  
Jesu, kon zuan; Jesu kon zuan;  
Punna thupi Na khros ka hon zuan,  
Jesu, Na kiang kon zuan;  
Lei lungkhamna pan Na kiang nopna,  
Damsung huih pan Na kiang a thenna;  
Mangbatna pan Na kiang kipahna,  
Jesu, Na kiang kon zuan.

Lungkimmoh leh kisaktheihna pan,  
Jesu, kon zuan; Jesu, kon zuan;  
Na deih leh kipah lama om di'n,  
Jesu, Na kiang kon zuan,  
Keimah deihlam a omna nusia'n,  
Na itna nuama teng di'n kon zuan;  
Tung lama vakhu bang a lengin,  
Jesu, Na kiang kon zuan.

Hankhuk mial lau mulkimna apan,  
Jesu, kon zuan; Jesu kon zuan;  
Aw Na inn nuam leh vak ka hon zuan,  
Jesu, Na kiang kon juan;  
Siatna thuk genvuallouh akipan,  
Bukna muanna Na huang ka hon zuan;  
Thupina mel mu gige dingin,  
Jesu, Na kiang kon juan.

@ Labu 2019 

## 318 Vakna Pia In, Aw, Pe Mengin

Fanny J Crosby  
Doh is G

Vakna piain, aw pe meng in,  
Tuipi gal gam gamla ah;  
Ei hon Tanpa ngaih' min vangin,  
Damna thu hat paisak in.

*Vakna pia in aw pemeng in,*  
*Tuipi khen lam gamte ah;*  
*Itna tawpbei, hehpih thawnpiak,*  
*Thu lamdang za meng uhen.*

Vakna pia'n, mialna, dahna leh,  
Zan-a khate sihna ah;  
Kinmeng in, nite bei hulhul,  
Hunte mualliam mengmeng hi.

Vakna pia'n Toupa'n thu honpia,  
A Thu siangthou limsak in;  
'Kuankhia in, Ka Gospel genin;  
A tawp pha'n Kon ompih hi.'

@ Labu 2019 

## 319 Pathian In Hehpih Man

W D Whitle  
Doh is D Maestoso

Pathian in hehpih man',  
Hotdamna kim a gel;  
Hehpihna Amah kia'n pe thei,  
Gilou hotdam a tel.

*Hehpih jiak' ginna' hotdam!*  
*Gin in, gin in,*  
*Gin in nou sepkhiak hilouin;*  
*Gin in nou sepkhiak hilouin;*  
*Sep hilou, sep hilou;*  
*Sep hileh mi ki-uangsak ding hi,*  
*Pathian thawnpiak ahi;*  
*Sep hileh mi ki-uangsak ding hi,*  
*Pathian thawnpiak ahi,*  
*Pathian thawnpiak ahi, (4)*  
*Pathian thawnpiak.*

Pathian hehpihna om,  
Jesu Khrist A Ta ah;  
Zumhuaina khros-a kikhaiin,  
Pathian hehpihna phuang.

Pathian ging tengteng in,  
Khrist gintakna ah phuang;  
Hehpih vangin hotdamna nei,  
Pathian' tate hita.

@ Labu 2019 

## 320 Gal Viljan Omdan Hon Hilh

John Bouring  
Doh is Eb

Galvil, jan omdan honhilh',  
Thuchiam theihna bang om hiam;  
Khualzin, na mual tung lamah,  
Tua aksi tangpha en in!  
Galvil, tua aksi tang in,  
Pahna, lametna gen hiam?  
Khualzin, aksi in gen mah,  
Israel ni chiam hontun.

Galvil, jan omdan honhilh',  
Tua aksi sang semsem hi;  
Khualzin, hamphatna leh vak,  
Lemna leh Thutak hontun;  
Galvil, tua mun kia ngak-in,  
A pianna kia tang ding hiam?  
Khualzin tangtawn Amah a  
En in, leitung teng hontan.

Galvil, jan omdan honhilh',  
Jingkhua vak nai leh kilawm;  
Khualzin, khuamial bei vekta,  
Ginlah leh launa beita;  
Galvil vakvak nawn kenla,  
Na inn ah tawlngata in,  
Khualzin, Pathian' Tapa hong,  
En in, Lemna Kumpipa.

@ Labu 2019 

## 321 Hawk Khia'n Jesu Thupi

Doh is C (Lah is A) DORCAS

Hawkkhia'n Jesu thupina hongliah pen,  
Ka lungsim uh sunvak henla;  
Kalvari mual a A thuakin,  
A itna honglang chiantakin,  
Tuin hiai ah,  
Tuin hiai ah honglang nawn hen.

Mundang belh ding koiah hiam ka muh ding,  
A liam sung loungal omlou hi;  
Na dikna loungal thildang teng,  
Honkhuh thei ding om louhial hi;  
Tua ah keimah,  
Tua ah keimah honsel in aw.

Tua jan lungkhamhuai tak ah Jesu in,  
Tanghou la a, vual a zawl in;  
A phel a, Hiai, chiin a gen,  
Ka pumpi ahi, nou'a ding;  
Non theih gige,  
Non theih gige na'ng hiai hih un.

Ka tan chiat uah vual hon zawlsak vek in,  
Jesu'n ka kiang uah um henla;  
Umpih tham-in honbawl inla,  
Sakramen tak honghi ngei hen;  
Hih thei jel di'n,  
Hih thei jel di'n kon ngai uh hi.

Tua bangin uain nou leng A la a,  
Kipahthu genkhitin A gen,  
Ka sisan phaa thuchiam thak,  
Hiai nou ahi, na dawnte uh;  
Non theih gige,  
Non theih gige na'ng hiai hih un.

Toupa, Sakramen ah Nang om inla,  
Siamtang a nuam din honghuh in;  
Tanghou, uain tui ah Nangma'n,  
Hongpawl ngei inla, bangmah in  
Hondal kei hen,  
Hondal kei henla, tengden in.

@ Labu 2019 

## 322 Ngai Un! Angel Tangkou La

C Wesley  
Doh is G

Ngai un! angel tangkou la,  
Kumpi hongpiang thupi hen;  
Lei ah lemna zahngaihna  
Pathian leh gilou kitam;  
Namchih kipakin thou un,  
Van mi' vualzohna' tel un;  
Angel honpi tawh gen un;  
Khrist hongpiang Beth-lehem ah,  
Ngai un! angel tangkou' la;  
Kumpi hongpiang thupi hen.

Van mite pahtawi pen Khrist,  
Tangtawn Toupa Khrist Amah;  
Hun sawt nung' hongpai en un,  
Nungak siangthou sung' hongpiang;  
En un, Pathian sa-a tuam,  
Pak un, Pathian mihing suak;  
Mihing lak ah teng nuam hi,  
Jesu ei Imanuel;  
Ngai un! angel tangkou' la;  
Kumpi hongpiang thupi hen.

Lemna Kumpipa' Tapa,  
Dikna Ni, Amah pak un;  
Vakna, hinna miteng puak,  
A kha-a damsakna toh;  
A thupina honnusia,  
Mi sih nawn louh na'ng hongpiang;  
Mite phong dingin hongpiang,  
Pianthakna pe ding hongpiang;  
Ngai un! angel tangkou' la;  
Kumpi hongpiang thupi hen.

Adam batna tu'n beisak',  
Nang batna'n a mun luahsak';  
Tunglam pan Adam nihna,  
Na itna honluahkiksak';  
Ngai un! angel tangkou' la,  
Mang thak hongpiang thupi hen;  
Lei ah lemna, zahngaihna,  
Pathian leh gilou kitam;  
Ngai un! angel tangkou' la,  
Kumpi hongpiang thupi hen.

@ Labu 2019 

## 323 Bible Pomkip In

M J Smith  
Doh is Bb

Bible pomkip in! thildang teng a mang zong,  
A sinsakna manphate mangsak ken;  
A thu gen in kha ihmute khanglousak,  
Sihna apan hin na'ng honchiam kip hi.

*Bible pomkip in! Bible pomkip in!*  
*Bible pomkip in! I Meivak, Makai!*

Bible pomkip in! hiai gou hoih leh manpha'n,  
Tangtawn hinna honpuak, pukte hondam;  
Kuama'n a manphat dan teh thei ngeilou ding,  
A vualzawlna zong in, na zon theih lai'n!

A lamhaihte ading-a meivak hong hi,  
Tuailai puktheite ading-a Makai;  
Gilou tatdan kisiate di'n Lamet hi,  
Tek leh vuai di'n chiangkhun, Laibu hoihpen.

@ Labu 2019 

## 324 Van Mun Thupi A Na Itte

Ada R Hershon  
Doh is Ab

Vanmun thupi-a na itte,  
Ngaiin huibang na mau hiam?  
Na damlai ni hongbei chiangin,  
It leh ngaih na juan nuam hiam?

*It leh ngaihte i kim ding uam?*  
*Nungchiangin inn nuam ah*  
*Eite hon ngak inn hoihzaw ah,*  
*I kim diam van inn ah?*

Ei hon itte'n hon na-hilh uh,  
Itna lamdang a om chi'n;  
Hondampa sihna honhilh uh,  
Tu'n Amah tawh omta uh.

Sawt a innkuan kima om lai,  
Itna la sak lai na thei;  
It leh ngaihte'n honpaisan a,  
Dahna khitui luan na thei.

Khatkhat a a paikhiak chiang-un,  
A kiam uh innkuan kim zong;  
Hiai ah innkuan i kim nawn lou,  
I kim na-diam tua inn ah?

@ Labu 2019 

## 325 Khros Naihsem Ding

Fanny J Crosby  
Doh is D

Khros naihsem ding, ka chi thei hi,  
Kong pai nai semsem hi;  
Nisim tua khros naih semsemin,  
Kong pai nai semsem hi;  
Jesu sihna sing khros naihsem,  
Sisan-a luang tuikhuk naihsem,  
Ka Hondampa' pang liam naihsem,  
Kong pai nai semsem hi. (2)

Khristian, zahngaihna tutphah naih;  
Kong pai nai semsem hi;  
Van mana-a ka kha vakin,  
Kong pai nai semsem hi;  
Ginna hatzaw'n ka muchian zaw,  
Jesu kei adia hongkipia,  
Amah toh kinaisem nuam ing,  
Kong pai nai semsem hi. (2)

Thumna-a naih sem ka kinem,  
Kong pai nai semsem hi,  
Itna ka kha'n lunggulh semsem,  
Kong pai nai semsem hi;  
Gim leh buaina beina naih sem,  
Pahna ka tan ding naih semsem;  
Manglukhu ka khuk ding nai sem,  
Kong pai nai semsem hi. (2)

@ Labu 2019 

## 326 Piandang Suiseng Louh Aw Pathian

Doh is F

Piandang suiseng louh aw Pathian,  
Na siam chiteng lim-in dang veh;  
Tua ban Non hehpihna kan-in,  
Sangtou lai, lamdangsa pen ing. (2)

*Nang bang vansin nuai ah omlou,*  
*Piandang Non itna lian-in sang. (2)*

Mohna mulkimhuai thuak lou dia,  
Mohna-a ninsa Non hawi lai;  
Aw Toupa Na piandanna hi,  
Kuata tua bang om thei ding hiam? (2)

Albang mangsa kipak-a ling,  
Tu'n Pathian hon itna mu hang;  
I mawhna lianpi thuk louhna'n,  
Jesu' sisan in honleita. (2)

Hiai hehpihna suiseng vuallouh,  
Piandang tung Pathian nasep hi;  
Pahtakna khuavannuai dim hen,  
Thangvan angelte pahna toh. (2)

@ Labu 2019 

## 327 Van Dakte Tumging Un

Rev W O Cushing  
Doh is Bb Kipaktakin

Van dakte tumging un! tuni kipah ni,  
Gilou khat hong kihei nawn man in;  
En un, lampi ah a Pa'n a na dawn hi,  
A ta vakvai gim A na dawn hi.

*Thupi! Thupi! Angelte'n la sa!*  
*Thupi! Thupi! Kaihging ngaih tumging;*  
*Tatsa mipite hi, tuipi gin ngaih bang;*  
*Suaktate' lapi ngaih sa uhi.*

Van dakte tumging un! tuni kipah ni;  
Vakvai in inn lam hongzon manin;  
Hi, mikhat a khelhna pan hotdam-in om,  
Ta tatsa ahi, piangthak ahi.

Van dakte tum un! tuni'n ankuang lui un,  
Angelte, vualzohna la sa un!  
Kipahna thu gen un! gamla leh nai-a  
Kha manpha a pianthaktak manin.

@ Labu 2019 

## 328 Sihna'n A Khen Mateng'

Doh is Bb Kipaktakin

Pathian in a tungin kitenna a bawl,  
Innkuan bul siangthou omkhawm dingin,  
Kipahpih, kizahtak, muanhuai tuak dingin;  
Hindan kikheng-a buching dingin.

*Nuamsa in kipahpih chiat ni e,*  
*Nupa-a kiteng i unaute;*  
*Hiai a i theihpih uh van ah theih hi hen,*  
*Tonkhawm ding sihna'n a khen mateng.*

Toupa Jesu'n A Saptuamte A it a,  
A sik-a A hin A piak bangin;  
Hiai mouneipa inleng a mou it mah hen,  
Gentehna siangthou limsak uhen.

Toupa, a nih un Na khut' kon kemsak uh,  
Khotuah in Na hoihna in vuk in;  
Dah leh kipah hun kiphawk tuahsak zelin,  
Na piak Nang' nasep-in thuk uhen.

@ Labu 2019 

## 329 Toupa Leh A Vangletna

El Nathan  
Doh is G

'Toupa leh A vangletna ah noute hat un!'  
A thudik gumin kiptaka dingin;  
A haksapen gal lakah,  
Bittakin honpii ding hi,  
Toupa min in gal na zou ding uhi.

*Thudik gum, dingkip un!*  
*Kumpipa' thupiak a vualzawh dong'!*  
*Toupa' minthanna dingin,*  
*A thu vualzawhna dingin,*  
*Toupa' thahatna ah dingkip un!*

'Toupa leh A vangletna ah noute hat un!'  
Galte mai ah taise ngeikei hial un;  
Thudik guma gal dou chiang',  
Aman hong huh ngeingei ding,  
Toupa' vangletna ah mailam nawt un!

'Toupa leh A vangletna ah noute hat un!'  
A thuchiamte kipelh ngeilou ding hi;  
Na khut taklam honglen ding,  
Thudik gum, gal na dou chiang',  
Amah muang, na vualzou tawntung ding uh.

@ Labu 2019 

## 330 Grinlan Vuk Gam Apan

Bishop Heber  
Doh is F

Grinlan vuk gam apanin,  
India gam lum apan;  
Afrika gam ni-ong leh  
Tuipi leh gam apan;  
Tanglai luipi luita pan,  
Mualtung leh phaigam pan;  
Nuaijinmang henkol buhte'n,  
Salbang suah di'n honkou.

Silon gam dohtam tung ah,  
Huihkhi namtui honglang;  
Maimit suan lamlam hoih e,  
Mihing kia gilou hi;  
Pathian' thilpiak simseng louh,  
Khuavannuai ah dim hi;  
Hizong Amah theiloute'n,  
Sing leh suang bia uhi.

En zaw Gospel pha theiin,  
Khuavak muta hang e;  
Miala om mite adi'n,  
Hinna vak i it diam?  
Hotdamna, Hotdamna om!  
Chi'n tangkoupih jel ni;  
Leitung namchi'n Messia min  
A theihvek mateng uh.

Huihpi huihkhi nangawn in,  
A thu na phuangjak un;  
Tuipi thupi luang bang-a,  
Gamchih a khuh dongin;  
Tatsa thilsiam khempeuh in,  
Tua thahsa Belamnou,  
Tanpa, Kumpipa, Siampa,  
Vaihawm dia hongpai dong'.

@ Labu 2019 

## 331 Khristian Sepaih Masuan!

S Baring Gould  
Doh is F

Khristian sepaih, masuan'!  
Galkap bang paiin;  
Mailama napaikhin,  
Jesu mitsuanin:  
Khrist ei kumpipa in,  
Galdou-in makai,  
En un, A puanlapte,  
Galphual ah lut hi.

*Khristian sepaih, masuan'!*  
*Galkap bang pai in;*  
*Mailam a napaikhin,*  
*Jesu mitsuan in.*

Jesu' min lawhna ah,  
Setan pawlte tai;  
Khristian sepaih masuan'  
Vualzawh nadingin!  
Gawtmun suangphumte ling,  
Phatna aw za-in;  
Unaute, kikou un,  
Lapi sa ngaih un.

Sepaih pawlpi hat bang,  
Pathian' saptuam pai;  
Unaute, pai ni hang,  
Misiangte paina';  
Kikhen omlou hi hang,  
Sapum khat hi hang;  
Lamet thugin-a khat,  
Itna-a leng khat.

@ Labu 2019 

## 332 Toupa, Nanga Hi'ng

Fanny J Crosby  
Doh is Ab

Toupa, Nang'a hi'ng, Na aw zata ing,  
Tuain Non itna honhilh;  
Hizong ginna ban-a hon lamtouin,  
Nang kon naih semsem nuam hi.

*Honpii naiin nuamsa Toupa aw,*  
*Na sihna khros honnaih sak';*  
*Honpii naiin, naisem,*  
*Nuamsa Toupa aw;*  
*Na panga sipha luang ah.*

Tu'n honsiangsak' Toupa, Na nna sem di'n,  
Non hehpihna vanglianin;  
Ka kha'n lametna kipin hon en hen,  
Nang deih bang hondeihsak in.

Dakkal khat lel zong Na tutphah mai a,  
Thuma kong kun chiangin;  
Lawmta banga Nang ken kong khoih chiangin,  
Lungnopna kigen zoulou.

Tuipi neu ka kan masiah theih louh ding,  
A thuk lua itna om lai;  
Nang tawh muang, ka khawl masiah ngahlou ding,  
A sang lua nopna om lai.

@ Labu 2019 

## 333 Aw Kha Siangthou Hon

Doh is G

Aw Kha Siangthou, hong halhsak in,  
Ka tha uh hatsak in;  
Ka ginna un honmusak in,  
Tuaa gam nuam mahmah.

Gamdai gamkeu ka paisan ding,  
Natna leh gimna gam;  
Nunkhua nopna gam ah pai ning,  
Tangtawn nopna mun ah.

Kulhpi bul ah ka om gige,  
Ninou hongsuak ngak-in;  
Ni thupi hongsuak leh ka chi,  
Kalvari zawhna ni.

Leitung pahna bei pahpah hi,  
A vualnopna teng tawh;  
Khantawn nopna dang omlou hi,  
Jesu Khrist phat louhngal.

A kha uh Nangma'n na pii a,  
Tanglai misiangte zong;  
Kei leng ka ban in honkai in,  
Hinna lampi tawnin.

Gamdai gam paikhengna dingin,  
Haksatna tampi om;  
Nang hatlou Khamuanpa Na hi,  
Piipa hat zong Na hi.

Mi, Nang na pii peuhmahte zaw,  
Pathian' tate hi uh;  
Lam lauhuai ah honpii in aw,  
Hehpihna thagui in.

@ Labu 2019 

## 334 Lamet Khawlna Gamnuam Ka Ngai

Mrs E Mills  
Doh is F

Lamet khawlna gamnuam ka ngai!  
Chikchiang' ka tung ding hiam;  
Chikchiang' galvan ka nga ding hiam,  
Lailung muanga tengin?

*Jesu hongpai mateng,*  
*Sem ni, hongpai mateng;*  
*Sem ni, hongpai mateng,*  
*Huan, inn ah khawlkhawm ding.*

Simlei tung' lailung dam omlou,  
Lumbang sung omlouh tawh;  
Hiai leitung ka inn ahi lou,  
Gamdai gimna gam hi.

Jesu kiang' khawlna ka zuan a,  
Lam pial lou di'n honhilh;  
Van inn nuam-a honpii mateng,  
A angsung ka bel ding.

Hondampa kiang ka belta hi,  
Lamdang ka pial kei ding;  
Amah tawh ton sih lau kei ning,  
Ka van inn nuam tung ning.

@ Labu 2019 

## 335 I Kimuh I Kituahkhawm Nawn Ma'n

J E Rankin, D D  
Doh is Db

I kimuh i kituahkhawm nawn ma'n!  
Pathian in honpii, honlen hen;  
Bittakin nang hon nakem hen,  
I kimuh i kituahkhawm nawn ma'n!

*I kimuh nawn mateng!*  
*Jesu kiang kimuh mateng;*  
*I kimuh nawn mateng!*  
*Pathian in hon ompih tawntung hen.*

I kimuh i kituahkhawm nawn ma'n!  
Aman A kha hon zakkhum hen;  
Niteng nek-le-tak honpia hen,  
I kimuh i kituahkhawm nawn ma'n!

I kimuh i kituahkhawm nawn ma'n!  
Damsung lungkhamna'n honbawm zong;  
Pathian in anglai honsia hen,  
I kimuh i kituahkhawm nawn ma'n!

I kimuh i kituahkhawm nawn ma'n!  
Sih lauhuaina'n a hontuam zong;  
Itna puanlap honzakkhum hen,  
I kimuh i kituahkhawm nawn ma'n!

@ Labu 2019 

## 336 Sa In Jesu Itna Lamdang

E E Hewitt  
Doh is C

Sa in Jesu itna lamdang, Sa'n a siamna hehpihna;  
Tenna inpi vak leh nuam ah, eidi'n mun hon bawlsak ding.

*Vangam nuam i tunchiang in*  
*Lailung damna ni thupi hiding hi.*  
*Jesu i muhchiang in*  
*vualzawlna lasa'n kikou ding.*

Eite khualzin i pailaitak, khuanim in van akhuh ding;  
Hizong khualzin a beichiang in lunggim tawlna bei ding hi.

Ahi eite muanhuai ve ni, Niteng a a nna semin;  
Thupia Amah tomkal muhzong, Sepgim toh kithaman ding.

I mai a kipahman delh ni, Jesu kilawmna mu ding;  
Suangmanpha kong kihong pah ding, Khamkhuapi ah i leng ding.

@ Labu 2019 

## 337 Khristian Thou Un Ihmu Lou

Frances Hill  
Doh is C

Khristian thou un ihmu lou,  
Mite kap ei khawl ding maw?  
Toupa'n thu honpia napi,  
Mawktut maimai ding i hiam?

*Kuan un, sem un, tu'n sem un!*  
*Kuan un, zong un, mangthangte;*  
*Khelhna mial laka panin,*  
*Ankuang um ding' honpi un.*

Hondampa' min i it hiam?  
A thuchiam i muang ngam hiam?  
I bangkim i piata hiam?  
Honsap mang lou ding i hiam?

Muan ding bangin i muang hiam?  
Honsinsak bang' i hing hiam?  
Amah a kia i hi hiam?  
Nasepin ginna gen ni.

Khros i puak ding a om hi,  
Manglukhu i lamet leh;  
Thanuam tak' tu'n sem pah ni,  
Hun a tom, ni a tawmta.

@ Labu 2019 

## 338 Lungsim Thawmhau Kep Ding Om Uh

George Cooper  
Doh is A

Lungsim thawmhau kep ding om uh,  
Nite a mualliam zel lai';  
Bah leh tawl a mangthang om uh,  
Nite a mualliam zel lai';  
Nuihmel thaksak thei le hang,  
I zinna i pai kawm in;  
Aw, na hoih i sem thei chiat,  
Nite a mualliam zel lai'.

*Mualliam zel, mualliam zel,*  
*Mualliam zel, mualliam zel;*  
*Aw, na hoih i sem thei chiat,*  
*Nite a mualliam zel lai'.*

Midem mawkmawk na'ng hun omlou,  
Nite a mualliam zel lai';  
Na mai zingsang bang tangsak in,  
Nite a mualliam zel lai':  
Leitung khawisatnate'n dim,  
Lungkham leh kahnain bawm;  
Na unau kipuk phong in,  
Nite a mualliam zel lai'.

It leh ngaih i kizoppihte,  
Nite a mualliam zel lai'n,  
Khat khat in nung ah nusia hang,  
Nite a mualliam zel lai':  
Hizong chi hoih i tuhte,  
A liap a tang ah khang ding,  
I lungsung hon nuamsak thei,  
Nite a mualliam zel lai'.

@ Labu 2019 

## 339 Ka Hondampa Toh Kituak Ding

C C Luther  
Doh is D Duet (sop. & Con.)

Ka Hondampa toh kituak ding,  
Khutvuak in ka pai ding maw?  
Ni khat bek A na sem lou in,  
Puak ding bangmah keng lou in?

*Kei hontanpa toh kituak ding,*  
*Khutvuak in ka pai ding maw?*  
*Kha mangthang khat bek pii lou in,*  
*Ka tuak ding maw Hondampa?*

Sih zaw dah in lungkham keng e,  
Hondampa'n hongtat man in,  
Hihhang' khutvuak a tuah ding in,  
Hon dahsak, hon lungkhamsak.

Mohna toh mawk bei kumte aw,  
Tu'n honsam kik thei leng maw,  
Ka Hondampa kipaka pia'n,  
A deihlam in ka zang ding.

Misiangte, thou in hahkat un,  
Ni a tan laiin sem un;  
Sihna zan in honlap ma in,  
Zon theih lai' khate zong un.

@ Labu 2019 

## 340 Toupa Jesu Hatna Muang Lechin

William W Rock  
Doh is G

Toupa Jesu' hatna muang lechin,  
A honpanpih ding, honpanpih ding;  
A hon itna pellou na muan leh,  
La'n hon dimsak ding hi.

*A hatna leh A itna muang in,*  
*A hatna leh A itna kilang;*  
*A hatna leh Van a inn en in,*  
*Hondampa' hatna muang in.*

Toupa Jesu' hatna muang lechin,  
Lampi vaksak ding, A vaksak ding;  
Kipakin honpiina ah zuiin,  
A aw nem mang zelin.

Toupa Jesu' hatna muang lechin,  
Na buaina pia in, Amah pia in;  
Na puakgik a gik mahmah zongin,  
Toupa kiang Thum zel in.

Toupa Jesu' hatna muang inla,  
Na bangkim pia in, bangkim pia in;  
Hehpih leh itnain A dim hi,  
Hon ensim lou ding hi.

Toupa Jesu' hatna muang inla,  
Na taksap lungjin honhu ding hi;  
Hondampa dia Amah pom teng di'n,  
Lawm dik leh muanhuai hi.

@ Labu 2019 

## 341 Nongpai Diam! Nongpai Diam?

Fanny Crosby  
Doh is G

Nongpai diam, nongpai diam,  
Na lungtang puakgik toh?  
Na khelhna a puak gik,  
Hondampa, Toupa' khebul ah nga vekta in,  
Jesu'n khawl honpia ding.

*Aw khawlna nuam, deih khawlna nuam,*  
*Jesu'n khawl honpia ding;*  
*Aw Amah muanga hongpai lou ding na hiam?*  
*Jesu'n khawl honpia ding.*

Nongpai diam, nongpai diam?  
Nang di'n zahngaihna om,  
Na lungkham damsak ding;  
Na khelh bang in hongpai inla, A min muang in,  
Jesu'n khawl honpia ding.

Nongpai diam, nongpai diam?  
A man na liau ngai lou;  
Nang honit pen Jesu'n,  
Khros a A sihnain na kha hinna leizou;  
Jesu'n khawl honpia ding.

Nongpai diam, nongpai diam?  
Tu'n nang A honchial hi;  
A angsung zuan pah in.  
Na khelhna lungkhamna bangteng ahita zong,  
Jesu'n khawl honpia ding.

@ Labu 2019 

## 342 I Kim I Vel Ah Buhlak Ding Tampi Min Hi

Golden Bells  
Doh is Ab

I kim i vel ah buhlak ding tampi min hi,  
Amau va-at ding in kuan in;  
Toupa'n honpanpih ding na hatna' kinga ken,  
Toupa' hatna ah kinga zawin.  
Na chi tuh a pou ding,  
Toupa'n honpanpih ding;  
Na khantawn mun na tut theihna di'n,  
Na hatlai in sem in, Toupa' hatna muang in.

Na seplouh manin tampi mangthang gawpta hi,  
Toupa itte mangmang mawk uh;  
Va panpih di'n na kuan kei dia hiam,  
Panpih ngai mahmah uh, a manthat vek ma un.  
Kuanmeng in, vasem in,  
A ni uh tum man ding;  
Laukha simsenglouh mangthang dingte,  
Na it kei hial a hiam, Khat bek honpii tanla.

Dakkhia in, envel dih, tatna thei nailoute,  
Toupa'n a tat lam thei kei uh;  
Lungmuang in tulai uh, piikhia ding in kuamah  
Om lou hi, Hondampa theilou uh;  
Amau vapii ding in,  
Toupa'n nang hondeih hi;  
Chikchiang' Jesu mai a kun ding ua,  
Hontanpa chih thei a, A manna min phat in.

@ Labu 2019 

## 343 Na Meivakte Mansa'n Om Diam

E R Latta  
Doh is E

Na meivakte mansa'n om di'am,  
Mouneipa hong chiang';  
I meivakte a tangpha di'am,  
Mouneipa hong chiang';  
Tua zan lung hihmohhuai ah,  
I meivakte tangpha di'am,  
Mouneipa hong chiang'?

*Aw, mansa in! aw, mansa in!*  
*Aw, mansa in, Mouneipa hong chiang'.*

Hong sapna ging i za na di'am,  
Mouneipa hong chiang';  
Lunglawpna aw i za na di'am,  
Mouneipa hong chiang';  
Tua zan lung hihmohhuai ah,  
I meivakte tangpha di'am,  
Mouneipa hong chiang'?

Kisakkholh ding zekai kei ni,  
Mouneipa hong chiang';  
Kikhenna om zenzen kha ding,  
Mouneipa hong chiang';  
Tua zan lung hihmohhuai ah,  
I meivakte tangpha di'am,  
Mouneipa hong chiang'?

Dah hun a suak zenzen kha ding,  
Mouneipa hong chiang';  
Tuikuang leitawi i lam-et leh,  
Mouneipa hong chiang';  
Tua zan lung hihmohhuai ah,  
I meivakte tangpha di'am,  
Mouneipa hong chiang'?

Aw, kimuh khawm thupi om ding,  
Mouneipa hong chiang';  
Halleluia chia kidawng ding',  
Mouneipa hong chiang',  
Tua zan kipahhuai tak ah,  
I meivakte tangpha tawh  
Mouneipa hong chiang'.

@ Labu 2019 

## 344 Ka Hondampa Mu Kei Mah Leng

Rev J Oatman  
Doh is Ab

Ka Hondampa mu kei mahleng,  
Chiklaipeuhin kei honhoupih;  
Deiha Amah ka tel nungsang,  
Phatin om hen, A aw ka thei.

*A aw ka thei, ka Honpa' aw,*  
*Aw ka lungsung honnuamsak hi;*  
*Kei honhoupih peuhmah chiang in,*  
*Phatin om hen, A aw ka thei.*

A mel mu ngeikei mahleng zong  
Huihpi tung ah A aw ka ja;  
Tuipi kihawt lai zong khawlsak,  
Ni hong tangkhia, bangkim damta.

Thudik, thupha ka kiang hon gen,  
Muh nailouh nopna, khawlna thu;  
Muanna, itna thupha honhilh,  
Vantung a inn nuam thu honhilh.

@ Labu 2019 

## 345 Mi Mangthang Hinna Bei

Kaih No.346

Mi mangthang hinna bei i hihdan i ngilh,  
Pathian in a hongzong hi;  
Tua ahih man eite hongzong-Pa phat ni,  
Vualzawl vuahtui hongluang hen.

*Hongzuan un, hongzuan un,*  
*Tuin A min in kikhawm ni;*  
*Suah, Tum, Sim leh Mal, hongzuan un,*  
*Van ankuang um di'n honchial.*

Belam bangin A kiang apan in i mang,  
Mohna lingnok in hondal;  
Pathian in sulkik dingin honsamta hi,  
Sulkik in lambang pak ni!

I pu leh pa apan i deihpen ahi,  
Hongzong in A hongtungta;  
I Pa, i zon mel in i na theilou hi,  
Mite aw, sulkik ve ni.

Tangthu lamdang vanglian vannuia ah hongthang,  
Hon-gumpa Jesu thu hi;  
Tung thangvan apan hongkum suk in A si,  
A hon it mahmah man in.

@ Labu 2019 

## 346 Kumpipa Puanlap Khai Ding

J Mcgranahan  
Doh is Bb

Kumpipa' puanlap khai ding khat hong kipia,  
Kumpipa' sepaihte kiang';  
Tuni'n chiamtehna kilawm in tua khai hang,  
Tatte'n la i sak kawm-in.

*Masuan! Masuan un!*  
*Khrist di'n bangteng manna'n sim un;*  
*Kumpi lukhu khusak dingin,*  
*Puanlap nua'h semin sa un!*

Tui kilok bangin galpa hongkuan mahleh,  
Tua puanlap kikhai sang hen!  
Tua puanlap nuai ah Toupa' sepaih khempeuh,  
Thutak gum lau kei hial un!

Tuipi tung leh gam tung, mihing omnapeuh,  
Tangthu pha va-zasak un;  
Sisana luan puanlap thu tuin gen un,  
Toupa'n amah'ate zong!

Thupina hongtun chiang'-tun hong naizou hi,  
Nisim in hongnai semsem;  
Eite Kumpipa mai ah galpa tai ding,  
Leitung ah khros vualzou ding!

@ Labu 2019 

## 347 Kumpipa In Ankuang A Lui

F J Van Alstyne  
Doh is Ab

Kumpipa in ankuang a lui ah,  
Mun omlai, um ding honkhawm in!  
Aw, mi honkhawm in, A innpi dim hen,  
Gilkial dangtakte'n ne'n dawn hen.

*Lamlian leh lamneu ah pai inla,*  
*Khelhna lampi khua mialna ah;*  
*Kuan in, kuan in, itna lungtang tawh,*  
*Vakvaite hon piikhawm in.*

Mun omlai, amaute honkhawm in,  
Chialna thudonlou tampite-  
Amau di'n chialna thu ging nawn lou thei,  
Ngaihsut chiang' lungsung hondahsak.

Mun omlai, khial mite honkhawm in,  
Tung Pathian in honthupiak hi;  
Aw, itna huang ah amau piilut in,  
Hondampa' hon itna ang ah.

Lungkham liangvai leh ahaute di'n,  
Thangvan ah tutkhawlna mun om;  
Aw, honchial nawn in, kong a kikhak ma'n,  
Awlmawh in hon gen kimvel in.

Aw, van ankuang um dak ging dekta,  
Gam siangthou hongtun ding vangin;  
Leitung lungkham, thum, gilkialin a buai,  
Hongpai un, eite'n chial ve ni.

@ Labu 2019 

## 348 Jesu'n Mohneite Sang Nuam

Doh is D

Jesu'n mawhneite sang nuam,  
Hiai hehpihna thu hilh un;  
Van lampi pialsan teng kiang',  
A tham den, a puk teng kiang'.

*Sa un, sa un, sasa un,*  
*Khrist in mawhneite sang hi;*  
*Hiai thu teltakin hilh un,*  
*Khrist in mawhneite sang hi.*

Hongpai v'aw, honkhawlsak ding,  
Muang in, Amah juau ngeilou;  
Gilou phapen zong sang ding,  
Khrist in mawhneite sang hi.

Kei kimawhsakna tu'n bei,  
Dan mai ah kei siangta ing;  
Nitna pan kei hong sil-Pa'n,  
Dan leiba honditsakta.

Khrist in mawhneite sang hi,  
Kei na-ngawn mawhna teng tawh;  
Mawhna khempeuh pan hongsil,  
Amah tawh vantung lut ing.

@ Labu 2019 

## 348A Sitheilou, Muhtheihlouh

Warter C Smith  
Kaih No. 118

Sitheilou, muhtheihlouh, Pathian pil omsun,  
Naihtheihlouh Vak sung ah Nang na kisel a;  
Nuamsapen, thupipen, Tanglai Mi na hi,  
Vanglianpen, vualtungtuang Na min lian phat ung.

Khawl ngeilou, Kinawhlou daitakin Na taang,  
Samsak lou, valsak lou, vanglian in Na maang;  
Na dikna meipi tung' mualsang bang kilang,  
Na meipi pan hehpihna itna hongluang.

Aneu alian kiang ah hinna non pia a,  
Hinna nei khempeuh sung Na nungta laia;  
Sing leh lou bang dawnsuang, paklun mah le-ung,  
Vuaipah, mangpah, Nang bel tangtawna omden.

Thupina Pa na hi, a kipden Vak' Pa,  
Vansawltakte'n mai khuh-in Nang honbia a;  
Na vaang tangpha mu-let zouta kei leung,  
Na om gige theiin honbia veve ung.

@ Labu 2019 

## 349 Amah Kilh A Ompa Et In

Miss A M Hull  
Doh is G

Amah kilha ompa etin hinna a om,  
Tuin nang ading in hinna om;  
Mawhnei aw, amah en in, hotdamin om in,  
Sing dawna kilha ompa en in.

*En inla, hing in,*  
*Amah kilh-a ompa et-in hinna a om,*  
*Tuin nang ading in hinna om.*

Banghang' tua-a khelhna pua bang a om ding hiam,  
Na mawhna pua ahih louh ngalin?  
Banghang' A panga mawh sianna siluang ding hiam,  
Nang leiba pia ahih louh ngalin?

Na kisikna khitui leh thumnate hilou,  
Sisan hizaw laukha tatna pia;  
A'leh tua sisan suahpa tung ah kintakin,  
Na nitna puakgik nga mengta in.

Pathian in a kisam om nawn lou a chihsa,  
Nang honsan nopna muanglah kei in;  
Leitung ah khatvei Amah hongpai khinta hi,  
A na-patsa a zoukhinta hi.

Kipaktakin Jesu apan hinna lain,  
Tangtawn hinna nang A honpia hi;  
Na si thei nawn kei ding chih kitheichianta in,  
Na dikna Jesu ahih manin.

@ Labu 2019 

## 350 Ka Kha Ah Khuavak Om Tun'n

E E Hewitt  
Doh is Ab

Ka kha ah khuavak om tuni'n,  
Vakna thupi ahi;  
Leia ni sangin vakpha zaw,  
Jesu ka Vak ahi.

*Aw, ka kha ah khuavak nuam om,*  
*Muanna leh pahna tuipi bang luang;*  
*Jesu'n maitaia hon et lai',*  
*Ka lungsung ah khua vak hi.*

Ka kha ah la khat om tuni'n,  
Ka kumpipa phatna;  
Jesu'n ngaikhiain A za thei,  
La ka sakkhiak theih louh.

Ka kha ah thakna om tuni'n,  
Toupa a hongnai chiang';  
Ka lungsung muanna khuva ham,  
Hehpihna silpak lun.

Ka kha ah pahna om tuni'n,  
Lamet, phat leh itna;  
Vualzawlna, tuin honpia a  
Tungchiang' pahna koih lai.

@ Labu 2019 

## 351 Bangmahlou Kisathei Sawt Ka Hi

Wm R Newell  
Doh is C

Bangmahlou kisathei sawt ka hi,  
Ka Toupa kikilh-lum ngaihsak lou;  
Ka na theilou kei dia si ahi,  
Kalvari ah.

*Zahngaihna lian, hehpihna manbei,*  
*Kei din ngaihdamna kiching om hi;*  
*Ka kha puakgik bei, suahtakna mu,*  
*Kalvari ah.*

Pathian' Thu panin ka khelh ka phawk,  
Ka tatlekna dan lauin ka ling;  
Mawhnei ka ngetna tawh ka en hi,  
Kalvari lam.

Tu'n Jesu kiang ka bangkim ka pia,  
Tu'n Amah ka kumpipa'n nei ing;  
Tu'n ka kha'n lungdamin la sa hi,  
Kalvari thu.

Aw, hotdamna hong gel tua itna,  
Mihing kiang' hong puak tua hehpihna;  
Aw kal gamla Pathian in zom hi,  
Kalvari ah.

@ Labu 2019 

## 352 Aw Buh At Nasemte

E E Rexford  
Doh is G Moderato

Aw buh-at nasemte kaw' om uhiam,  
Khelhna loua buhtak omte khawm ding?  
Thutak hiam zangin na kizou ding hi,  
Buhlak zawh mateng tawlngak omlou ding.

*Ko'h hiam nasemte?*  
*Kua hongkuan ding,*  
*Buh lak zawh chiang a thupina tang nuam sam?*  
*Kuahiam honghuh ding, lakhawm dingin?*  
*Khelhna loua buhtakte khawm ding.*

Gamchih leh kilchih ah vazong vekin!  
Lou tam lakpi ah zong buh om kha ding;  
Khat kia leng mangsakin kaikangsak ken,  
I Toupa pang ah hongsunglut vekin.

Buhte lak hun luain min phengphung hi,  
Leitung in buhlak hun kia tu'n ngak hi;  
Nasep ding tamin a sem ding tawmlua,  
Kizekai leh tampi mangthang ding hi.

Mite, hongpai un, na hiamzat uh tawh,  
Kham buh manphate lakhawm zou vek di'n;  
Buhla Toupa hongpai donga sem ding,  
Buhlak zawh chianga thupina tang ding.

@ Labu 2019 

## 353 Hongjuan In Semgim Khawlna Nuam

E E Hewitt  
Doh is Db

Hongzuan in, semgim, khawlna nuam,  
Jesu'n mual khum ding hi;  
Hongzuan in, lungsung nopna mun,  
Amah thu kia muang in.

*Mual khum dek! Mual khum dek!*  
*Jesu tuni'n a pai laiin,*  
*Aw, Amah tuak di'n kin meng in;*  
*Mual khum dek! Mual khum dek!*

Hongzuan in, gikpua, na puak tawh,  
Jesu'n mual khum ding hi;  
Itna tawh thumna ngaikhia-Pa'n,  
A hoih hon itlou ding.

Hongzuan in, gilkial, deih ngenin,  
Jesu'n mual khum ding hi;  
Hinna an-in na kha vak ding,  
A hontaisak ding hi.

Khasia, A hehpihna ngen in,  
Jesu'n mual khum ding hi;  
En in, A mel ah hehpihna,  
Nisa hong tangkhia hi.

@ Labu 2019 

## 354 Aw Jan Gimhuai A Bei Dekta

Fanny J Crosby  
Doh is Ab

Aw, jan gim huai a bei dekta,  
Meipite a theng dekta;  
En v'aw, lamet nilouh jingkhua,  
Tu'n van ah hongvak dekta;  
Zion mual sang apan galvilte  
Kikou i jak chiangin;  
Kipakin i kikhawm ding hi,  
Kumpipa hong chiang'.

*Aw, Zion! Aw, Zion!*  
*Na zawhna thupi ding,*  
*Kumpipa hong chiang';*  
*Aw, Zion! Aw, Zion pahtawiin na om ding,*  
*Kumpipa hong chiang'.*

Jehova in a tatsate,  
Suahlam leh Tumlam apan,  
Nuam leh kipakin hongpai ding;  
Khawl tawldamna chiam ngah di'n;  
Tuachiang' gamchih apan namchih  
Vualzawlin omta ding hi,  
Kipakin kikhawm ding uhi,  
Kumpipa hong chiang'.

Hongpai chiangin sun-zan ngakte,  
Muanhuai takin hon muleh;  
Kumpi na i sepna mun ah,  
I galvan teselselin;  
I meivakte hoih leh siangin,  
Tangpha leh nuamta zen ding;  
Kipaka i kikhop theih na'ng,  
Kumpipa hong chiang'.

@ Labu 2019 

## 355 Ka Kha, Na Honpa Bukim Manbei In

El Nathan  
Doh is A

Ka kha, na Honpa bukim manbei in,  
Thuin hongkipia nawn;  
Tu'n Toupa, thu ka khentat ngeingei kul;  
Nang apan ka sang diam?

*Sang ding! Sang ding! Sang ding!*  
*Toupa, Non huh leh Nangmah a hi nuam!*  
*Non leina ding Na sisan pha luangta,*  
*Ka puma Nang'a ding!*

Non hehpih man na chitna tu'n sang ning,  
Na itna'n honzol zou;  
Nang, aw Khrist, Nangmah kon gingta nuam a,  
Nang kia konmuang nuam hi.

Nang na thei hi, Toupa, ka hatlouh dan,  
Vakmang khak ka lauh dan;  
Sep na'ng tha Nang kia pan ka lamen hi,  
Tha honpia teitei in.

Toupa, hehpihna mi khempeuh pia in,  
La honsakpih dingin;  
Lungsung pan kou banga lunglawptaka,  
Khrist-a hi ding, chi di'n.

Leia om laia Toupa, na ut maw,  
Honchite kiang', Ka ut!  
Chih amau Na dawnna ahi gige,  
Tu'n tua ah kinga ung.

@ Labu 2019 

## 356 Hinna Kidangta Kei Dingin

E E Heweitt  
Doh is Ab

Hinna kidangta kei dingin,  
Hondampa ka muh nung';  
A khros ah zahngaihna ka mu,  
Hon it ka Hondampa hi.

*Ka ginlah leh lau beita,*  
*Jesu'n khuamial vaksakta;*  
*Van-gam gamla nawn hetlou,*  
*Hondampa ka muh nung'.*

Itna lamdangin kei honzong,  
Hondampa ka muta;  
Hotdamna honpuak tunglam pan,  
Hondampa manpha keia.

Meipi kaiin hontuam nak zong,  
Hondampa ka muh nung';  
Hon ompih hi, kimu lou zong,  
A nai tawntung Hondampa.

Aman ka khut kiptakin len,  
Hondampa ka muh pan',  
Mangtutphah zuanin honpii hi,  
Tua' Hondampa mel mu ning.

@ Labu 2019 

## 357 Aw Eden Phaijang Nuam

Rev W O Cushing  
Doh is G

Aw Eden phaijang nuam etlawm!  
Na sunkhua dai nuam hi;  
A gim leh tawlte lungsung ah,  
Damna'n Na thu'n huau in.

*Aw Eden phaijang nuam etlawm!*  
*Siang, nuamsate tenna;*  
*Hiai damsung tuipi kihawt laiah,*  
*Na khawlna nuam lunggulh veng!*

Adah lungkhamte lungsung ah,  
Ni thupi hongtang hi;  
Angelte la ngaih hongging hi,  
Gamlapi apan in.

Ka Hondampa inn nunnuam om,  
Tua ah hotdam tate'n,  
Thupi leh ngaih lathak sa uh,  
Tua gam thupi thawn hi.

@ Labu 2019 

## 358 Aw Nang Lunggim Inn A Om Hi

W H Bellamy (Arr.)  
Doh is C

Aw, nang lunggim, inn a om hi,  
Sepgim leh mangbatna khen ah;  
Tua inn ah meldanna omlou,  
Tualai' khawl nuam lou kua om ding?

*Aw, na ngakngak in, phunlou hialin (2),*  
*Aw ngak, aw ngak;*  
*Aw, phunlou-in ngak in.*

Na puakgik nuai ah na kun zong,  
Leia na tan van phasak hi;  
Dakin, tung tenna nuam tung ding,  
Na ngakngak in, phunlou hialin.

Na lampia ling a om leh,  
Aw linglukhu khu-pa ngaihsun';  
Na lungtanga lungkham aleh,  
Nang sanga siang lung ah leng om.

Semzel in, gimhuai chilouin,  
Mauna, thumna ngilh lai omlou;  
Khawlni nang di'n hongsuak ding hi,  
Na ngakngak in, phunlou hial in.

@ Labu 2019 

## 359 Muan, Muanna Kim!

Rt Rev E H Bickersteth  
Doh is C Moderator

Muan, Muanna kim! khelhna khawvel mial ah,  
Jesu' sisan in lungmuanna honpia.

Muan, Muanna kim! nasep thait lakah?  
Jesu' deihlam sep jaw tawldamna hi.

Muan, Muanna kim! dah lungkham tam lak ah?  
Jesu' angsung' kingai leng hon lungmuan.

Muan, Muanna kim! itte gam-a omlai'?  
Jesu' itna ah bit hang, amau zong.

Muan, Muanna kim! malam theih omlou in?  
Jesu thei hang, Amah vaihawm in tu.

Muan, Muanna kim! sihna lim a om in?  
Jesu'n sihna zoukhin a hatna tawh.

Hiai theih hoihzou: lei gimna beipah ding,  
Jesu'n muanna kim ah honsam ding hi.

@ Labu 2019 

## 360 Khovel Gallai'H Toupa Di'n

Dr C R Blackall  
Doh is Eb With Spirit

Khawvel gal lai' Toupa di'n dingkip in,  
Huih vot hongnung in, tui kihawt sang zong;  
Suangpi kip kia'n hinna leh hatna pia,  
Khelhna sepiah hongnai chiang'.

*Tua suangpi tung' ding ni,*  
*Aw kiptakin ding ni;*  
*Khrist Suangpi kip tung kia ah;*  
*Douna dou teitei leng bittak i ding diing,*  
*Mangtutphah um misiangte tawh.*

Tupna siang tawh adik gum dingkip in,  
Lungtang dik, hangsan, ginna'n hat gige'n;  
Hiai khawvel khelhna tampite tung ah,  
Suangpi kip kia'n zawhna pia.

Thudik gum, dingkip in, nang di'n hoihpen,  
Sunsawt kivei zong thudik vualzou ding;  
Suangpi kip kia'n muanna leh khawlna pia,  
Damsung huihpi a then chiang'.

@ Labu 2019 

## 361 Hon Gum Hon Dam Sak Thei Hong Nai

Wm Hunter  
Doh is E Flat

Hon gum, hondamsak thei hongnai,  
Hon khasiat theipa Jesu;  
A lungkia halhsak di'n thu gen,  
Aw, Jesu tongdam ngaiin!

*Seraf-te la a ngaihpen,*  
*Mite theih a min ngaihpen;*  
*Kumsawta sak la ngaihpen,*  
*Jesu! Nuamsa Jesu!*

Na khelhna tam kingaidamta,  
Aw, Jesu' tongdam ngai in!  
Lungmuang in vantung manawh in,  
Jesu tawh manglukhu khu'n.

Thounawn Belamnou thupi hen!  
Tu'n ken Jesu muangta ing;  
Hondampa nuamsa' min ka it,  
Jesu min ngaih ka it hi.

Jesu' min kia in beisak thei,  
Mawh ka kisak leh launa;  
Aw, ka kha'n za nuam tawntung hi.  
Jesu' minngaih, min manpha.

Sunni banga tanna van a,  
Jesu mudia i thawh chiang;  
Itna mangtutphah kimvel ah,  
Jesu' min lain sa ni.

@ Labu 2019 

## 362 Sun Sanga Kilawm Zaw Gam

S F Bennett  
Doh is G

Sun sanga kilawm zaw gam a om,  
Ginna in tua gam mel i mu thei;  
Pa in lampi ah hon na-ngak hi,  
Tenna nuam eia dia bawl dingin.

*Nungchiang in, nunnuamin,*  
*Tua gam nuam ah i kimukhawm ding;*  
*Nungchiangin, nunnuam in,*  
*Tua gam nuam ah i kimukhawm ding;*

Tua gam nuam ah eite'n la sa ding,  
Nuamsate la ngaih i sa ding hi;  
Dah lungkhamna i phawk nawnlou ding,  
Khawlna nuam mu' khawisa nawnlou ding.

I Pa migi vana om kiang ah:  
Phatna tengteng tuin pia ve ni;  
A itna thawnpiak thupi mahmah,  
Nopsakna i muh dingte mahleng.

@ Labu 2019 

## 363 Galzou Ding Pawlpi Eimah I Hi

Doh is G

Galzou ding pawlpi eimah i hi,  
Kumpipa' thahatna'n dou lehang;  
Kha namsau hiam tawiin pang lehang,  
Giloute Jesu kiang i tun ding.

*I zou ding, ka ging hi,*  
*Kumpipa thahatna'n dou lehang;*  
*I zou ding, ka ging hi,*  
*Kumpipa thahatna'n dou lehang.*

Ni dangin eite i vualzou ngei,  
Gal mun ah galte i delhjak ngei;  
Atawp pha'n Kumpipa dia dou ding,  
Kha namsau tawiin i pang ding hi.

Galte hatin, hangsan mahle uh,  
Kidouna haksa'n lauhuai mahleh,  
Kumpipa hondam dingin hat hi,  
Kidou lai' i kiang nai gige hi.

Kumpipa minin gal i dou ding,  
I puanlap huihmuta kipei tawh;  
Pathian leh adik gum i dou ding,  
Setan thuneihna gam i sut ding.

Pathian leh sepaih pawl dia muanhuai,  
Kumpipa min in gal i dou ding;  
Mei leh sisan in gal i zou ding,  
A khebul ah khawvel i tun ding.

@ Labu 2019 

## 364 Aw Mei Siangthou

Fanny J Crosby  
Doh is Ab

Aw Mei siangthou, Nang hongtung in,  
Na thilhihtheihna hon theisak';  
Lungsung itna hon guan chiat in,  
A haksat hunin honkem in.

Huihnung bangin hongtung inla,  
Ka omna uh hong luahdim in;  
Ka ginlah uh la mang inla,  
Na hehpihna in hontum in.

Mei mittheilou, Nang hongkum in,  
Tangtawn Tapa, Khrist min vangin;  
A itna hauh hongphuang inla,  
Lungsim kikhat in honbawl in.

@ Labu 2019 

## 365 Aw Vanlam Theihna Manpha

D W Whittle  
Doh is Ab

Aw, vanlam theihna manpha,  
Leilam theihna khup hi;  
Jesu-a Pathian' itna,  
Kiching mahmah om hi.

*Theih leh taksan, kipaka san,*  
*Lamdang hi, Thu lamdang hi!*  
*Itna a om, Pathian a om,*  
*Sisana ngaihdam, siansak.*

Pathian' Thu in hiai theihna  
I kiang' phuangzakta hi,  
A thu gelhsa in phuangzak,  
Pathian' Telpa tawnin.

Ginna in i ngahta hi,  
Pathian' mihing itna;  
Kalvari ah i taksang,  
Khelh hon ngaihdam laitak'.

Ei sunga teng A Kha in,  
Tunglam pan hon theihpih;  
Khrist a Pathian itna hi,  
Hehpihna thu'n honhilh.

@ Labu 2019 

## 366 A Za Peuhmah In!

P P Bliss  
Doh is D (Kipaktakin)

'A za peuhmah in!' chih thu na gensawn un!  
Simlei tung teng ah hiai thupha na phuang un!  
Mi na muh peuhmah hiai thupha na hilh un,  
'A ut peuhmah hongpai thei'.

*'A ut peuhmahte!' (2)*  
*A mual, a guam ah hiai thu na tungsak un;*  
*Lamhaihte van inn-a sam, itsiam Pa hi,*  
*'A ut peuhmah hongpai thei'.*

Hongpai nuamte dingin zekai kullou hi,  
Tu'n kong kihong hi, na lut theih lai lut in;  
Jesu thutak hi, Hinna Lampi omsun,  
'A ut peuhmah hongpai thei'.

'Hongpai nuamte' chih thuchiam kip mahmah hi,  
'Hongpai nuamte' in thuakzawhna neih kul hi;  
'Hongpai nuamte' di'n tangtawn hinna ahi,  
'A ut peuhmah hongpai thei'.

@ Labu 2019 

## 367 Hondampa Itna Thu Ka Za

Philip Philips  
Doh is G

Hondampa' itna thu ka ja,  
Tua itna lamdang ahi mah ding;  
Tung thangvan pan A hongkumsuk,  
Kei hon it leh khasiat man hi hiam, hi hiam?  
Kei hon it leh khasiat man hi hiam?

*Hi, hi, hi, kei di'n, kei di'n!*  
*Hi, hi, hi, kei di'n!*  
*A itna tawpbei-in Toupa hongkumsuk,*  
*Khros tung ah nang leh kei di'n hongsi.*

A thuak dan, si luan dan ka za,  
Khros tung-a A gim dan, A sih dan;  
Hihhang' A gimna, A thuakna,  
Kei ading', chi'n koiah kigen hiam, gen hiam?  
Kei ading', chi'n koiah kigen hiam?

Tung thangvan simthu ka theita,  
Jesu' mite muh ding tua vantung;  
Hihhang' tua vantung khuapi ah,  
Kei ading' mun bawlsa a om hiam, om hiam?  
Kei adi'n mun bawlsa a om hiam?

Toupa, kon dotna hondawng in,  
Nang kiang lou kua kiang ka pai ding hiam?  
Kha Siangthou in kei kiang' gen in,  
Hondampa leh vantung om kei di'n, kei di'n,  
Hondampa leh vantung om kei di'n.

@ Labu 2019 

## 368 Pathian Apan Ka Na Mangthang

Wm J Kirkpatrick  
Doh is Ab

Pathian apan ka na-mangthang,  
Tuin inn kon zuan;  
Gilou lam ah ka pai ngitnget,  
Toupa, inn kon zuan.

*Inn kon zuan, Inn kon zuan,*  
*Mawkvak nawn lou di'n;*  
*Hehpihna'n Nang'a ka hi,*  
*Toupa, inn kon zuan.*

Kum tampi mawk beisakta ing,  
Tuin inn kon zuan;  
Tu'n kap kawmin ka kisikta,  
Toupa, inn kon zuan.

Toupa, khelh leh vakmang ka chim,  
Tuin inn kon zuan;  
Na itna leh na thu muang ing;  
Toupa, inn kon zuan.

Ka kha damlou, ka lung a gim,  
Tuin inn kon zuan;  
Ka tha hatsak' lamet honpia'n  
Toupa, inn kon zuan.

@ Labu 2019 

## 369 Aw Toupa Hon Ngai In

Doh is G

Aw, Toupa, hon ngai in,  
Ka lam hongtanvak in;  
Ka mawhnate hon ngaidam in,  
Ka manthat, ka bei ma'n; (2)  
Luiguam thuk ka lau kei dinga,  
Sihna hongnai laiin;  
Tua luiguam thuk honkaipih in,  
A lauhuai pha penpen na-ngawn;  
Nangma'n na zou khinta.

Sihna pan in ka zuan,  
Na hehpihna kulhpi;  
Nangmah vang in lei dougalte,  
Ka zou jel ding Toupa; (2)  
Nangma' hauh dan thupi dante,  
Tuin honchiam pan ta'ng;  
A ni a hongtung zok ding a,  
Ka laukha tung thangvan sang ah;  
A khawl tawntungta ding.

Simlei luankhi nulna,  
Lungkhamna leh buaina;  
Sihna lusun, kahna gam ah,  
Bangteng thuak mahleng zong; (2)  
Non itna goubawm honchiangin,  
Kei di'n thupina ding;  
Tangtawna thupi semsem ding,  
Khawksa lou ding A thupina'n  
Hontatvak ding ziakin.

@ Labu 2019 

## 370 All To Christ I Owe

E M Hall  
Doh is Eb

Hondampa gen ka ja,  
'na hatna neu mahmah;  
Ta hatlou, kiveng thum in,  
Na bangkim Kei ah mu in'.

*Jesu'n pia zou vek,*  
*Amah tung' ka ba;*  
*Khelhna in kei hon nitsak,*  
*Vuk bang ngou A siangsak.*

Bangmah hoihna nei ke'ng,  
Nangmah hatna kiain,  
A phakte siangsak thei hi,  
Lungtang khauh nemsak thei hi.

Bangmah hoihna nei ke'ng,  
Na hehpihna ngen di'n;  
Ka silhpuante sawpsiang ning,  
Kalv'ri Belamnou siin.

Ka sih kuan lupna pan,  
Tatsa ka kha thawh chiang';  
'Jesu'n pia zou vek!' chihin,  
Van a khawngkek tou ding hi.

A mangtutphah maia,  
A bukim' ka din chiang';  
Ka nasepna gah khempeuh,  
Jesu khebul nga ning.

@ Labu 2019 

## 371 Damsung Tuipi Tung Huih Pi'n

Rev J Oatman, Jun  
Doh is Eb

Damsung tuipi tung huihpi'n honmut laiin,  
Bangteng mansuah kisa na lunglelh laiin;  
Honvualzawlna khatkhat in sim in, gen in,  
Toupa'n nang dia honghih lamdang na sa ding.

*Honvualzawlna khat khat-in sim in,*  
*Honvualzawlna sim in, Pa' honpiak;*  
*Honvualzawlna khat khat-in sim in,*  
*Toupa'n nang dia honghih lamdang na sa ding.*

Damsung khawsak lungkham puakgik na pua hiam?  
Na khros gikpuak pen gik na sa mahmah hiam?  
Honvualzawlna sim in, ginlahna bei ding,  
La sa-in nitum tum' na omtheita ding.

Midangte neih-le-lamte na et chiang in,  
Khrist in hauhna genseng louh honchiam theiin;  
Honvualzawlna sim in, hauhna'n leithei lou,  
Vantung-a pahtakman hiam tung-a na inn.

Galdounate alian aneu lakah zong,  
Pathian bangkim tung ah om, lungkia'n om ken;  
Honvualzawlna sim in, angelte'n honching'  
Na zinna tawp dong honhuh, honlungmuan ding.

@ Labu 2019 

## 372 Toupa, Nang Vualzawl In

Rokunga  
Doh is G

A honsiampa tung Pathian in,  
Tanga A na-gel in,  
Pasal amah kia om phallou;  
Ompih ding A bawlsak.

*Nuam in ka pahtawi uh,*  
*Hiai mou leh mouneipa;*  
*Khen ngeilou dia tong a chiam uh,*  
*Toupa, Nang vualzawl in.*

Lungkham leh buaina a tuah un,  
Nangma'n ompih inla;  
A tung uah nibang tang inla,  
Amau vualzawl zel in.

Na minlouin tong a chiam ua,  
Nangma'n Na theihpih hi;  
Khenlou dia tongchiam khut kilet,  
Itna guiin hen in.

@ Labu 2019 

## 373 Gamnuam A Om Ka Thei

Doh is Eb

Ginna'n gam nuam aom chih ka thei,  
A thupidan genseng louh ahi;  
Tangtawn inn ni sang-a vakzaw ah,  
Jesu tawh tua ah om nuam na'ng e!

*Tua a om! Tua a om!*  
*Jesu tawh tua ah om nuam na'ng e!*  
*Tua a om! Tua a om!*  
*Jesu tawh tua ah om nuam na'ng e!*

Pathian' Thu lungsung a ka sut chiang',  
Hinna, muanna thu hi, ka kipak;  
Gilkial leh dangtakte a bei ding,  
Tua gam ah a bahte khawl ding hi.

Van-gam nopdan kuata'n gen thei dia?  
Dahna bang, lungkhamna bang himhim,  
Phamsa ngaihte, kahte, natte khawng,  
Sih leh man zong om nawnlou ding hi.

Tua van-gam nunnuam-a teng dingin,  
Pathian in mikhialte honchial hi;  
Kuapeuh A honchialna sangte zaw,  
Tua gam nunnuam ah teng ding uhi.

@ Labu 2019 

## 374 Pathian Khasiang Ka Thum Uh Ja'n

Dr. L Mason  
Doh is C

Pathian Kha Siang, ka thum uh ja'n,  
Ka lungtang uah teng in;  
Na hehpihna thilhihtheihna'n,  
Kha Siang thupi hong in;  
Na hehpihna thilhihtheihna'n,  
Kha Siang thupi hong in.

Na vak-in hon kimusak in,  
Vuaktang lungkhamhuaina;  
Midikte paina lampi ah,  
Kou zong honpii jel in;  
Midikte paina lampi ah,  
Kou zong honpii jel in.

Kithoihna mei bangin hong in,  
Ka lung uh ha'siang in;  
Ka pumpi uh hon Tanpa di'n,  
Maitam thillat hi n'ung;  
Ka pumpi uh hon Tanpa di'n,  
Maitam thillat hi n'ung.

Jing daikia siangthou bang hong in,  
Hiai hun hongvualzawl in;  
Gahsuah theiloute'n kipak in,  
Na hatna tangta n'ung;  
Gahsuah thei loute'n kipak in,  
Na hatna tangta n'ung.

Vakhu bang' kha jakin hong in,  
Itna muanna kha jak;  
Huan, leia Na Saptuamte zong,  
Van-a Saptuam bang hen,  
Huan, leia Na Saptuamte zong,  
Van-a Saptuam bang hen.

Deihsakna tawh huih bang hong in,  
Pentikos ni bang in;  
Na thupina mi tengteng in,  
Ka muh theihna ding un;  
Na thupina mi tengteng in,  
Ka muh theihna ding un.

@ Labu 2019 

## 375 Jesu'n Kiu; Nang A Hon Sam

W Kitching (Arr.)  
Doh is Db

Jesu'n kiu; nang A honsam,  
'Thatawl aw, honjuan in,' chi;  
Amah kia'n hon hondam thei,  
Na kong lianhon in!

*Na kong lianhon in! (2)*  
*Amah kia'n hon hondam thei,*  
*Na kong lianhon in!*

Jesu'n kiu; hondam di'n hong,  
Nang di'n A hinna a pia;  
Hankhuk tung Amah vualzou,  
Na kong lianhon in!

Jesu'n kiu; tu'n kiu lailai,  
Deihtelna Amah pe meng;  
Nuamna'n na lung dimsak thei,  
Na kong lianhon in!

Jesu'n kiu; hun lah beibei,  
Hotdamna a nai lai in;  
Hondampa'n honkhen main,  
Na kong lianhon in!

@ Labu 2019 

## 376 Mohnei Hong In Zahngaihna'n Hon Sam

Fanny J Crosby  
Doh is G

Mawhnei, hongin zahngaihna'n honsam,  
Jesu' khebul ah!  
Lunghei inla, na bangkim ngain,  
Jesu khebul ah!

*Ngain, ngain, aw ngain,*  
*Na puakgik tengteng ngain;*  
*Ngain, ngain, mawh puakgik,*  
*Jesu khebul ah!*

Muang in hongpai in, khawlna zongin,  
Jesu' khebul ah!  
Na lunggimna van-gikte ngain,  
Jesu' khebul ah!

Na ginnain hondamsak ding hi,  
Jesu khebu ah!  
Hongin, na kha gim leh tawl ngain,  
Jesu khebul ah!

Hongpai in nang ding in mun om hi,  
Jesu' khebul ah!  
Na mawh gik bangteng hi zong ngain,  
Jesu' khebul ah!

@ Labu 2019 

## 377 Khawlna Ding Paradis Om Hi

W Robert Lindsay  
Doh is Eb

Khawlna ding Paradis om hi,  
Muanna mun galkhat ah;  
Jan mial leh sihna limguam khenlam ah,  
Thatawl, dahna beina.

*Hongdawn in aw tua mun ah!*  
*Jingsanga phalvak kilawm a hongtan chiang';*  
*Hongdawn in, aw tua mun ah!*  
*Luigal lehlam sang ah nang hong na-dawn in.*

A tangpha Khuapi khat om hi,  
A nopdan genseng louh;  
Tua a lutte'n Kumpipa muding hi,  
Amah tawh tengden ding.

Van ah manglukhu a om hi,  
Khrist Toupa'n a piak ding;  
A hongpaina kuhkal-a ngakte leh,  
Amah dia hingte kiang.

Tua hih nung sihpha'n muanhuai leng,  
Vantung lampi jui in;  
Hinna Kongpi i lut theihna ding in,  
Nitum ngeilou gam ah.

@ Labu 2019 

## 378 Mang Dingte Hon Khia In

Fanny J Crosby  
Doh is Bb

Mangdingte honkhia in,  
Sidingte kem in;  
Hehpih in, khelhna leh han pan hum in,  
Lamkhialte di'n kap in;  
A pukte phong in,  
Hondam thei Jesu amaute hilh in.

*Mangdingte honkhia in,*  
*Sidingte kem in,*  
*Jesu'n zahngai thei hi,*  
*A hondam ding.*

A ngaihsak louh hang un,  
Aman ngakngak hi;  
A kisikte sang nuamin ngakngak hi,  
Chihtaktakin zol in,  
Kam nemin zol in,  
Muang peuh le-uh Aman ngaidam ding hi.

Khemhatpa'n a bawlgawp,  
Mihing lungsung ah;  
A tummang lungtang itna'n hingsak thei;  
Itna khutin khoih a,  
Chitnaa phawnhalh;  
A beisa hinna hing nawn thak ding hi.

Mang dingte honkhia in,  
Sep ding him ahi;  
Sep nading hatna Toupa'n honpia ding;  
Lampi kawchik jui ding,  
Zol teitei inla,  
Vakvai hehpihhuai Honpa sih hilh in.

@ Labu 2019 

## 379 Jing Khuavak Sangin Na Hoihzaw

Fanny J Crosby  
Doh is Ab

Jing khawvak sangin na hoihzaw,  
Aw kei Honpa, Kumpipa!  
Na thupina leh kilawmna,  
Laa sak ka kha'n nuamsa.

*Jing khuavak sangin Na hoihzaw,*  
*Na vakzaw, sun sangin Na vakzaw;*  
*Na ompihna thupina ah,*  
*Meipi leh mialna theng hi.*

Vakna puan bangin Na silh a,  
Pathian' thupina Na khu;  
Gam vaihawmna chiang Nang'a hi,  
Toupa, tu leh tangtawn in.

Aw, Na zahngaihna a letdan,  
Na hehpihna kichindan;  
Aw, tua itna'n kei ading in,  
Na gam ah mun honbawlsak.

Leia ka hinna bei chiangin,  
Kizopna a tah chiang in;  
Sangsawm mun sangsawm tampi tawh,  
Phatna la sa tawntung ding.

@ Labu 2019 

## 380 Jesu Kiangah Ka Kipumpiak

J W Van De Venter  
Doh is D Duet - S & T

Jesu kiang ah ka kipumpiak,  
Nuam in ka bangkim ka pia;  
Amah it-in ka muang den ding,  
Niteng A kiang ka om ding.

*Kong kipumpiak hi,*  
*Kong kipumpiak hi;*  
*Ka Hondampa nuamsa Nang kiang',*  
*Kong kipumpiak hi.*

Jesu kiang ah kong kipumpiak,  
A khebul ah ka kun hi;  
Leitung nopna ka nusiata,  
Hongla'n, Jesu tu'n hongla'n.

Jesu kiang ah kong kipumpiak,  
Honpa, Nang kia'n honnei in;  
Kei Nang'a, Nang kei'a Na hih,  
Kha Siang in hontheisak hen.

Jesu kiang ah kong kipumpiak,  
Toupa, Nang di'n kong kipia;  
Na itna, hatna'n hondimsak',  
Na vualzawlna'n honvuk in.

Jesu kiang ah ka kipumpiak,  
Tu'n lungsung ah ka theita;  
Aw, hotdamna kim kipahna!  
A min thupi, thupi hen!

@ Labu 2019 

## 381 Ka Omdan Ka Gamtatdan

R H Mcdaniel  
Doh is A

Ka omdan ka gamtatdan a hong lamdangta,  
Jesu'n ka lungsung a luah nung!  
Ka zonzon vakna ka lungsung ah ka neita,  
Jesu'n ka lungsung a luah nung!

*Jesu'n ka lungsung a luah nung! (2)*  
*Ka lungsung ah kipahna tuipi bangin luang,*  
*Jesu'n ka lungsung a luah nung!*

Vakvai leh lammang nawnlou in ka omta a,  
Jesu'n ka lungsung a luah nung!  
Ka gitlouhna tampi sawpsiang vek ahita,  
Jesu'n ka lungsung a luah nung!

Lametna tak leh muanhuai ka neita, tuin,  
Jesu'n ka lungsung a luah nung!  
Ginlahna meipi ka lampi ah kai nawnlou,  
Jesu'n ka lungsung a luah nung!

Tuin sihna guam ah vakna om kei dingin,  
Jesu'n ka lungsung a luah nung!  
Hiai apan in khuapi kongpi ka mu thei hi,  
Jesu'n ka lungsung a luah nung!

Tua khopi-a teng di'n ka pai ding chih ka thei,  
Jesu'n ka lungsung a luah nung!  
Kipakin nuam mahmah ing, ka pai kawmkawm in,  
Jesu'n ka lungsung a luah nung!

@ Labu 2019 

## 382 Khrist Thukhen Nading A Hun

Doh is Bb Jabez

Khrist' thukhen nading a hun,  
Mi jata'n masuan hang;  
A taksa leh a hutte,  
Bukin kithei ding hi;  
Kalvaria Na sisan in,  
Jesu, honpanpih in;  
Tuachiang' lehlam a dikna,  
Honbuk zou thei ding hing.

Khrist in hon bukkak chiangin,  
Bangkim kitel ding hi;  
A taktak leh a lemte,  
Kimuchian vek ding hi;  
Pathian aw, Na khut hatin,  
Ka lailung chiamteh in,  
Tua ni thupi hongtun chiang',  
Tua kia lungnoppih ding.

Khrist' thukhenna hongtun chia,  
Ka kha, na omna ding;  
Suangphum leh a vanzatte,  
Hoihtak in zongta in;  
Kalvari tang apan in,  
Vanzat kim la inla;  
Tung khopi nim lauhuai zong,  
La na sa thei ding hi.

@ Labu 2019 

## 383 Jesu Kipahman Pedia A Hong Chiang

Fanny J Crosby  
Doh is Bb

Jesu kipahman pe dia a hongchiang',  
Sunlai hiam janlai hiam in;  
I meivak bawlsa veka na om in,  
Kigingsa'n A honmu diam?

*Aw manta ung, i chi thei diam, unau,*  
*Laukha innlam juan dingin?*  
*Toupa hongpai chiang' nang leh kei mansa'n,*  
*Mansa'n, Amah ngakin honmu diam?*

Jingkhangpi, khawvak ma'n zong hongpai thei,  
Khatkhat-in honsam inchin;  
Toupa kiang i nasep i piakkhawm chiang',  
Nang kiang, Hih hoih, honchi diam?

Hon gintak bang in i na om na hiam,  
I theihtawp i suah na hiam?  
I lungsim in hon siamlouh kei aleh,  
Khawlna thupi i tang ding.

Toupa'n kiging-a A muhte hampha,  
A thupina tang ding uh;  
Sunlai hiam, janlai hiam in hongpai leh,  
Kigingsa'n A honmu diam?

@ Labu 2019 

## 384 Kou Suahlam Kumpipa Thumte

John H Hopkins  
Doh is G Unison

Kou Suahlam Kumpipa thumte,  
Gamlapi pan thilpiak tawiin;  
Mual leh guam tawn in kong pai uh,  
Van aksi jui jel-in.

*Aw, aksi lamdang, van aksi,*  
*Kumpi aksi vak leh hoih;*  
*Tumlam juan-a pai jel in,*  
*Na tanna kim ah honpi in.*

Kumpipa Khatna:  
Bethlehem phai a Kumpi piang,  
Dangka-eng kon tawi Amah ding';  
Beini neilou tangtawn vaihawm,  
Manglukhu khusak ning.

Kumpipa Nihna:  
Begaw ka nei, Amah piak ding,  
Namtui Pathianna tawh kilawm;  
Mi tengteng-in thum-in phatna,  
Van sang Pathian pia hen.

Kumpipa Thumna:  
Mura kei tawi gimnam kha nei,  
Mangbatna hongtung ding theisak;  
Dah-a thum, sisan pawt-a si,  
Hansung vot-a khakkhum.

@ Labu 2019 

## 385 Tui Kihawt Lai Ah Hinna Khau Khak In

Rev E S Ufford  
Doh is G

Tui kihawt laiah Hinna-Khau khak in,  
Unau kuahiam khat hotdam ding om hi;  
Khattei' sanggam, hondam dia kua kuan ngam?  
Hinna-Khau va khak ding, lauhuai thuakpih ding?

*Hinna-Khau khak in!*  
*Hinna-Khau khak in!*  
*Tuiin a taih mi khat om;*  
*Hinna-Khau khak in!*  
*Hinna-Khau khak in!*  
*Mi khat a tummang dek om.*

Khut kin leh hatin Hinna-Khau khak in,  
Bangdinga khawl, bangdinga sawt zekai?  
En in, tum petmah ding, aw kinmeng in,  
Hinna Long tawh delh in, kin in, delhmeng in.

Lauhuaia omte Hinna-Khau khak in,  
Tum huthut uh na muh louhna mun ah;  
Khemna huihpi hat, lungkham tui kilok,  
Tui thukna mun ah tummang pah ding uhi.

Hotdam theihna hun kikhel pah ding hi,  
Mangthang den ding, tummang pah tading uh;  
Kinmeng in, sanggam aw, zekai nawn ken,  
Tuni'n Hinna-Khau khak', amau hondam in.

@ Labu 2019 

## 386 Hondampa Na Thahat Muanga

Caesar Malan, D D (  
Doh is Ab

Hondampa, Na thahat muang-a,  
Khawl tawldam nuamsa'ng e;  
Buaina haksa lak honghuh thei,  
Na hatna theih nuam hi.

*'na lungjinna teng Amah pia'n' (3)*  
*Aman nang honkhotuah ngaihsak hi.*

Ka lungjinna Nang hontun leng,  
Toupa, Na deihlam hi;  
Lungkham dahna teng hontun leng,  
Toupa, Na deihlam hi.

Non itna, khotuahna muang-in,  
Nang kia honmitsuan leng;  
Na Mangtutphah maiah kun leng,  
Lei lungmuanna mu ding.

Nungchiang gentheih khak ding lauin,  
Bangdi'n ka patau dia?  
Banghang muanlah man-a launa'n,  
Ka kha ling dimsak ding?

@ Labu 2019 

## 387 Namchih Kianga Hilh Ding Tangthu I Nei

H Earnest Nichol  
Doh is F

Namchih kianga hilh ding tangthu i nei,  
A lung uh hoih lam ngasak ding;  
Thutak leh zahngaihna thu hi,  
Muanna leh vakna thu hi. (2)

*Jan khawmial, jing phalvak hongsuak ding,*  
*Jing phalvak sun vakpha suak ding;*  
*Khrist gam thupi leiah tung ding hi,*  
*Tua itna leh vakna gam.*

Namchih kianga sak ding la khat i nei,  
Toupa lam lungsim ngasak ding;  
Gitlouhna zou ding la khat hi,  
Tei leh tem gawpsak ding hi. (2)

Namchih kianga hilh ding thu i nei hi,  
Van-a vaihawmpa Toupa in;  
A Tapa ei tan ding' honsawl,  
Pathian itna ei honglak. (2)

@ Labu 2019 

## 388 Kham Kongpi A Lut Ding Mi Om Hi

G M J (Arr.)  
Doh is F

Kham kongpi-a lut ding mi om hi,  
Denchiangin, denchiangin;  
Tua mun thupina aman ngah ding,  
Nang bangchi ding? Kei bangchi ding?  
Kham kongzing tawn ding mi a om hi,  
A muhnophuai mahmahte mu ding;  
A kigen tawntung nopna ngah ding hi,  
Nang bangchi ding? Kei bangchi ding?

Khros puakgik ngakhia ding mi om hi,  
Denchiangin, denchiangin;  
Muanhuai, pahtak, lukhu ngah ding hi,  
Nang bangchi ding? Kei bangchi ding?  
Thupi Kumpipa mai mu ding hi,  
Leitung dahna pan suakta ding hi;  
Amah tawh lungdam tawntung ding hi,  
Nang bangchi ding? Kei bangchi ding?

Kongpi kikhak nung kong kiu om ding,  
Denchiangin, denchiangin;  
'nang kong thei kei' kichih za ding hi,  
Nang bangchi ding? Kei bangchi ding?  
A sap hang-in kidawng lou ding hi,  
Lut a sawm hang' kihon lou ding hi,  
Misiangte' pahman ngah lou ding hi,  
Nang bangchi ding? Kei bangchi ding?

Vualzawhna lasa mi om ding hi,  
Denchiangin, denchiangin;  
Tatsa mite tawh phat la sa ding;  
Nang bangchi ding? Kei bangchi ding?  
Luigal tun chiang' aman muak ding hi,  
A it a ngaih paisate khempeuh;  
Thupina tawh bit tawntungta ding,  
Nang bangchi ding? Kei bangchi ding?

@ Labu 2019 

## 389 Aw Nem Leh Migi In

Will L Thompson  
Doh is Ab

Aw nem leh migiin Jesu'n mi a sam,  
Nang leh kei A honsam hi;  
Kuhkalin Jesu'n mi a ngakin a ching,  
Nang leh kei A honching hi.

*'Hong un! hong un!*  
*Gim leh tawlte aw, hong un!'*  
*'Aw nem leh migiin Jesu'n mi a sam,*  
*Hong un, aw mikhial, hong un!'*

Jesu'n honchial lai in i zekai ding hiam?  
Nang leh kei A honchial hi;  
A itna ngaihsak louin i om dia hiam,  
Nang leh kei adia itna?

Hun leh nite kintak takin paimang a,  
Nang leh kei hon nusiain;  
Khua hong liap-in sihna hongnai semsem hi,  
Nang leh kei a honnaih hi.

Aw, a lamdang mahmah itna honchiam hi,  
Nang leh kei adia chiam hi;  
I na khialta zong itna, ngaihdamna nei,  
Nang leh kei dia ngaihdamna.

@ Labu 2019 

## 390 Sunni Taang Kilawm Leh Vak Pha

W Robert Lindsay  
Doh is Bb

Sunni taang kilawm leh vakpha a paiin,  
Jingsang san singseng hiam, jan dai kawt lai hiam;  
Mailam-a kalsuan-a niteng-a pai in,  
Lam tawntung Jesu zui in.

*zuiin, Jesu i zui ding hi,*  
*zuiin, niteng in zuiin;*  
*zuiin A hon piina peuh ah,*  
*Lam tawntung Jesu i zui ding hi.*

Sunni taan laitak hiam, khua mial laitak hiam,  
Khal hun nuam lai hiam, nipi haksa lai hiam;  
Honpa'n honsam ngaiin, A thu zui mengin,  
Lam tawntung Jesu zuiin.

Sunni taang kilawm hiam, a liap pha ah hiam,  
Huihpi a hat lai hiam, a then chiang-in hiam,  
A hehpihna muang in, ni a tum dong-in,  
Lam tawntung Jesu zui in.

@ Labu 2019 

## 391 Jesu' Hotdamna Hong Thang

Priscilla J Woens  
Doh is G

Jesu' hotdamna hongthang,  
Jesu in hondam hi;  
Aw, a thu na gensawn un;  
Jesu in hondam hi!  
Gam chih ah A thu phuang un,  
Tang leh guam, tuipi kan in;  
Gen jel un, Toupa'n thu pia,  
Jesu in hondam hi!

Tuipi luangte puasak un,  
Jesu in hondam hi!  
Koipeuh ah khialte hilh un;  
Jesu in hondam hi!  
Tuikulh gamte'n la sa un,  
Tuipite'n na pawsawn un;  
Lei in suahtakna lawm ding:  
Jesu in hondam hi!

Gim leh buai chiang' la sa un,  
Jesu in hondam hi!  
A sihna leh hinna in,  
Jesu in hondam hi!  
Hehpihna ngai mite kiang',  
Aw nem takin la sa un,  
Sihna tung' vualzawh la sa'n,  
Jesu in hondam hi!

Huihpi huihkhi in sa un,  
Jesu in hondam hi!  
Tuin namchih kipak hen;  
Jesu in hondam hi!  
Hotdamna kim leh manbei,  
Gamchih michih zasak un;  
Sa un, hiai vualzawhna la:  
Jesu in hondam hi!

@ Labu 2019 

## 392 Jesu'n Aw Nem In Nang Hon Sam Hi

Fanny J Crosby  
Doh is C

Jesu'n aw nemin nang a honsam hi,  
Tuni'n honsam, tuni'n honsam;  
A itna vak pan bangdia paimang ding,  
Gamla semsem ba' pai ding?

*Tuni'n honsam! Tuni'n honsam!*  
*Jesu'n honsam,*  
*Tuni'n nang aw nemin honsam hi!*

Jesu'n tawlte khawl dingin honsam hi,  
Tuni'n honsam, tuni'n honsam!  
Na puakgik tawh juan in, na hampha ding,  
Honnial, hon kiksak lou ding.

Jesu'n hon ngakngak, tuni'n Amah juan in,  
Tuni'n hon ngak, tuni'n hon ngak!  
Na khelhna tawh A khebul ah kun in,  
Hongpai in, zekai het ken.

Jesu'n hon zolzol veh, A aw ngai v'aw,  
Tuni'n ja in, tuni'n ja in!  
A min muangte lungmuan mahmah ding hi,  
Kintak' thou inla, juan in.

@ Labu 2019 

## 393 Tulvuah Leh Lenmmei Khen Ah

Fanny J Crosby  
Doh is Bb

Tulvuah leh lummei kaina khen ah,  
Chiau i gal ah;  
Tangtawn nopna ni bangin a tang,  
Muikhua zing lou gam ah.

*Tua ah dahna, natna,*  
*Gibang khen om nawnlou ding;*  
*Chiau i gal ah kimu nawnpah ding,*  
*Muanna Thianmang siang ah.*

Tuipi tuihual a luanna khen ah,  
Ginna'n kha jak;  
Itna'n eite honhilh kham khuapi,  
Tua lametna'n la sa.

Kha kiakna chiau luikuam khengta uh,  
It leh ngaihte'n;  
Innpi zatam ah dawnbang tuak ni,  
Eite tungkim vek ni.

Aw nopna bei theilou jingsang nuam!  
Aw ni thupi!  
Tua mun ah dahna khitui khempeuh,  
Jesu'n a nulhul ding.

@ Labu 2019 

## 394 Pathian Laisiangthou Muang Ing

Doh is D

Pathian' Laisiangthou muang ing,  
Jesu' Thutak honhilh hi;  
Vantung paina lam honhilh a,  
Van-gam i lut thei ding.

*Aw Bible, aw Bible,*  
*Ka it nusia theikei ve'ng;*  
*Aw Bible, Aw Bible,*  
*Pathian' Laibu Siangthou.*

Pathian' lungsim thuk dante,  
Mihing' khelhna leh omdan;  
Hinna manpha thu zong honhilh,  
Thu lungdamhuai-pen hi.

Jesu' Laibu hoihpen e,  
Pathian' thawnpiak manpha hi;  
Sihna pan thohnawnna thu gen,  
Hinna thu manpha hi.

Jan-a meivak tang bangin,  
Na Thuin lungsung tanvak;  
Gou manpha sangin manpha zaw,  
Lungsung ah kem hoih ning.

@ Labu 2019 

## 395 Kongpi Khat Honsa In A Om

Mrs L Baxter  
Doh is C

Kongpi khat honsain a om,  
Tua kong ah vak hong tangkhia;  
Gamlapi khros pan a tang hi,  
Hondampa' itna gen hi.

*Aw hehpihna thuk mahmah e!*  
*Tua kong kei ding' hon hitel maw?*  
*Kei ding', kei ding',*  
*Kei ding', hon hitel maw?*

Tua kongpi kihong miteng ding',  
Tua tawn-a hotdamna zong;  
Azawng, ahau, alian, aneu,  
Namchih, chichih mite ding'.

Naih in, melma'n hon zumpih zong,  
Hehpihna kong hon laiin;  
Khros pom inla, lukhu ngah in,  
Tangtawn itna chiamtehna.

Luigal langkhat ah i nga ding,  
Hiaia i puak lai uh khros;  
Hinna lukhu i khuta ding,  
Amah itsem ni van ah.

@ Labu 2019 

## 396 Aw Zion, Kin In Na Nasep

Mary A Thomson  
Doh is Bb

Aw Zion, kin in Na nasep zou ding in,  
Miteng hilh in, Pathian khawvel Vak hi,  
Amah Pathian; michih namchih Siampa in,  
Kuamah zan mial lak' a man ding deihlou.

*Phuangzak in Thupha, Muanna pahna;*  
*Jesu' Thu gen in, A tatna thu gen in.*

En in, mi sang tampi mial laka omte,  
Khelhna suangkul ah henkol bun in tang;  
Hondampa amau di'n si, hinna pia di'n,  
Hizong amau hilh ding kuamah omlou.

Tangthupha gen dingin na tate sawl in,  
Na neih na lam pia in, thu gen nadi'n;  
Amau di'n na lungtang tengtengin thum in,  
Na sen khempeuh Jesu'n hondin vek ding.

Aw Zion, Amah hongpai na tuah main,  
A hehpih, hotdamna gen mengmeng in;  
Na ngaihsak louh manin mi mangthang kha ding,  
A mel mu taklou khat zong omkha ding.

@ Labu 2019 

## 397 Phat Un Kumpi Thupi

E E Hewitt  
Doh is Bb

Phat un, Kumpi thupi, Pathian dang omlou,  
A lamdang nate honlak manin phat un;  
Zinna lamtawn' hon ompih dia honchiam man',  
Jan a meikuang, sun-a meipi' honpii man'.

*Angelte aw, phat un,*  
*Sana kaihging tawh;*  
*A mite aw, bia un.*  
*Nou A mel mute'n;*  
*A manna gamteng ah,*  
*Tangtawn, tangtawnin,*  
*A siamsate'n phat ding (3)*  
*Ka kha aw, phat in.*

Phat un, tatna pia hi, manbeiin pia hi,  
Hon damsak thei Tuikhuk pia, Amah phat un;  
It-a honkepna leh A chitna jiakin,  
I thumnate hondawn ding A chiam jiakin.

Phat un, thuakna honpiak itna-a piak hi,  
Vanlam thilte i neih semsem theih nading;  
Ginna vualzou, lamet bei theilou honpia,  
It teng Amah kiang kikhopna ding gam pia.

@ Labu 2019 

## 398 Jesu Tawh Koipeuh Ah Bit-In Ka Pai Thei

Jessie Brown  
Doh is D

Jesu tawh koipeuh ah bit-in ka pai thei!  
Hiai leitung koimun peuh ah Aman honpii!  
Amah louin koipeuh ah lungnopna bei,  
Jesu tawh ton koipeuh ah ka lau kei hi!

*Koi ah leng, koi ah leng,*  
*Ka lau thei kei hi;*  
*Jesu tawh koipeuh ah bit-in ka pai thei!*

Jesu tawh koipeuh ah kei kia ka hi kei,  
Lawmte'n hon taisan, Amah kei'a hi lai!  
Aman lampi haksa ah honpii mahleh,  
Jesu tawh koimunpeuh phatna inn ahi.

Jesu tawh koipeuh ah ka ihmut nuam thei,  
Mialna in kimkot ah hontuam jel mahleh!  
Honphawng ding-a, mawkvak nawnlou ding ka thei,  
Jesu tawh koimunpeuh inn nuam, inn nuam hi!

@ Labu 2019 

## 399 Muanna Nuam Lunggulh In

E A Hoffman  
Doh is F

Muanna nuam lunggulhin,  
Ginna hatsem delhin,  
Aw, na lungsim tengin na ngen hi;  
Hizong khawlna mu lou,  
Nopna mu lou hial ding;  
Na bangkim Amah na piak mateng.

*Aw, na bangkim Toupa kiang' na pia vekta hiam?*  
*A Kha'n na lungtang neivek hiam?*  
*Na sapum leh na kha,*  
*Na bangkim na piak chiang',*  
*Na nei ding muanna, khawlna, nopna.*

Muang leh lungkim gige,  
Toupa mah tawh ton-in;  
A thu vak-a pai na ut kei maw?  
A deihlam na bawl kul,  
Gilou pan suahtak na'ng,  
Na bangkim Amah na piak kul hi.

A vualzawlna deihin,  
Vualzawlna hoihpenpen,  
Sun leh jan A kiang ah i ngen hi;  
Aw, i bangkim piaa,  
Aman hon neihvek ma'n,  
Aw tuate bangchi'n honpia ding hiam?

Itna honpiak ding leh,  
Hon lungnopsak ding dan,  
Aw, kuata'n gen theiin, genseng ding?  
Amah tawh kikholhna,  
A khebul ah mu ni,  
I bangkim Amah i piakvek chiang'.

@ Labu 2019 

## 399A Kha Khanlawhna

Doh is G

Hongveh in aw Pathian Honpa,  
Tanglaia bangin;  
Leitung buppi Kha khanlawhna,  
Kong nget hongpuak in.

*Toupa, Hongpuak in khanlawhna,*  
*Kha khanlawhna thupi!*  
*Kha khanlawhna thupi!*  
*Toupa hongpuak in, khanlawhna,*  
*Kei sung ah kipansak in!*

Honhenchip Hell khau hongphel in,  
Dawite hawlmang in;  
Na kha thahat hongpuakta in,  
Tuamah kisam ung.

Lungsung milimte khen-gawp in,  
Khelhna siangsak in;  
Kipumpiak lungtang hong guan in,  
Na deihlam sem ding.

Leitung buppi Kha khanlawhna,  
Kong nget hongpuak in;  
Buhte min ziazua kimkot ah,  
An lak hun lua hi.

@ Labu 2019 

## 400 Aw I Vekin Pang Chiat Ni

W P Williams  
Doh is Bb

Aw i vekin pang chiat ni,  
I lungtang leh tha tawh;  
Toupa, Makai' nasem di'n,  
A nasep lungkim ding;  
Sep masa pahtak in jui,  
Chih thei gige lehang;  
Pa' deihlam zuihna pan in,  
Lungnopna hongluang ding.

*Khrist leh Saptuam di'n,*  
*Bangkim pia ung, Toupa!*  
*Khrist leh saptuam di'n,*  
*Aw, hing gige le-ung!*

Aw, i vekin pang chiat ni,  
Khrist' dia khawvel zou di'n;  
Lamlian ah leh lamneu ah,  
Zong ding hotdam ding mi;  
Leitung buppi-a mite,  
Tangthupha hilhkim di'n;  
Michih namchi'n jak mateng,  
Tua ging kipahhuai pen.

Aw, i vekin pang chiat ni,  
Khrist' Saptuam bawl ding in;  
A nasep a muanhuaiin,  
I bangkim pia vekin;  
A thusehte jui ni aw,  
Vualzawlna nak ahi;  
Tua bang Khrist vangletna nei,  
Hinna bei dong' khang ni.

@ Labu 2019 

## 401 Toupa Ah Kipak

G M J  
Doh is G

Toupa ah kipak'!  
A zahngaihna' nuam un,  
Aman henna a phelta hi;  
A sisan-a tat, banghang i lau ding hiam?  
Jesu i bangkim a bangkim!

*Pathian' hon gup leh (3):*  
*Kuahiam honzou thei ding,*  
*Kua, kua, kua?*  
*Kuahiam honzou thei ding, zou thei ding.*

Toupa ah hat un!  
A hatna ah nuam un,  
Nisim muanhuaiin dik unla;  
Khelhna'n honsual chiang' thutak gum hangsan un,  
Amah i tha leh bitna ding.

Amah Thu muang un,  
A chiam pel lou ding hi,  
Khrist ah thuchiamte a kip hi;  
Lei leh van mang zong, thuchiam omden ding hi,  
Chiin kigelh, kigelh tuan hi.

Toupa ah om un,  
A hatna ah bit in,  
Tu'n tangtawn hinna kipan hi;  
A zawngkhal phapen zong A khut sung panin,  
Kuama'n hong sutkhia theilou ding.

@ Labu 2019 

## 402 Gam Vangla A Setan Khuamial

G M J  
Doh is A

Gam vanglaa Setan khuamial nua' tengte,  
Mi sang zatam tangtawna mang mai ding;  
Kuahiam kuan ding, hotdam thu gen ding in,  
Haksa mahleh zong Jesu muang zaw ding?

*'Ka kiang vangletna teng piak hi , (2)*  
*Gam teng ah kuankhia unla,*  
*Tangthupha gen un;*  
*Ngai un, K'on ompih gige hi.'*

En un, leitung teng sepna dia kong kihong,  
Khrist' sepaihte aw, tua ah lut meng un;  
Khristiante aw, thou-in hatna gawmkhawm un,  
Khelhna khau sut di'n Gospel thu gen un.

Bangdia si ding? chi'n Pathian' aw'n honsam hi,  
Bangdia si ding? chi'n A min hong gingkik;  
Sihna lauhuai' pan hondam di'n Jesu si,  
Hinna leh hotdamna thu vagen un.

Mi namchihta'n, Pathian thupi hen, chia,  
Vualzoua la a sak chiang un nuam un;  
Tatte'n hotdamna kipahpi'n kikou un,  
Haleluia, Toupa Kumpi hi, chi'n.

@ Labu 2019 

## 403 Honpa Sisan Manpha Hongluang

Doh is Bb

Honpa' sisan manpha hongluang,  
Ka bat hongsutsak na'ng;  
A lu siangthou a hongkunta,  
Hinna ka neih theih na'ng.

*Belamnou nunnem penin,*  
*Kalvari ah hongthuak;*  
*Belamnou thahsa, hong thounawnkhinpa,*  
*Ka Hondampa ahi.*

Ka mawh vang in hongum Toupa,  
Khros tung ah hongmau hi;  
Hehpihna leh mi-it theihna'n,  
Honpia tawntung hinna.

Tung a niin mel lak ngamlou,  
Meipi puanin a silh;  
Honpa'n ka khelhna teng puaa,  
Khros a A thuak laiin.

Ken leng tu'n ka lu kunsak ning,  
Ka Toupa Khros bul ah;  
A thuak natdan ka ngaihtuah a,  
A mel kia ka muhin.

Ka lungkhamna khitui luang zong,  
Kei dia A thuak na zaw;  
Ka pumpi in ka kipia ding,  
Tua kia ka hihtheih tawp.

@ Labu 2019 

## 403A Hangtakin Van Sepaihte Aw

Kaih - No. 303

Hangtakin van sepaihte aw,  
Laulou-in malam nawt jel un;  
Toupa Jesu honpipa hi,  
Kalvaria A zohsa hi;  
I Toupa honpipan.

*I Toupa honpipan (3),*  
*Gam nuam ah hontun ding;*  
*Gam nuam ah hontun ding (3),*  
*I Toupa honpipan.*

Hangtakin van sepaihte aw,  
Sihna leh natna paisan un;  
Toupa Jesu honpipa hi,  
Hana pan vualzoua thounawn;  
I Toupa honpipa.

Hangtakin van sepaihte aw,  
Paisuak ni, aksi khen gam ah;  
Toupa Jesu honpipa hi,  
A ina hontun ngei ding hi,  
I Toupa honpipan.

@ Labu 2019 

## 404 Ka Toupa Jesu Hondampa Lamdang Hi

Fanny J Crosby  
Doh is D Allegretto

Ka Toupa Jesu Hondampa lamdang hi,  
Hondampa lamdang kei adi'n;  
Suangpi kitam sung'Aman ka kha sel hi,  
Tua ah nopna tuiluang ka mu.

*Suangpi kitam sung',*  
*Aman ka kha sel hi;*  
*Tua Suangpi'n gamkeu liimsak hi;*  
*A itna thuk ah ka hinna a sel hi,*  
*Tua ah Aman khutin honhum. (2)*

Ka Toupa Jesu Hondampa lamdang hi,  
Aman ka puakgik a lamang;  
Aman honlen, ka ding, ka puk kei ding hi,  
Aman niteng hatna honpia.

Aman mitphiatkal teng vualzawlna'n honvuk,  
A hoihna'n ka nite dimsak;  
Lunglawp in la ka sa, Pathian minthang hen,  
Tuabang tanpa kei'a hi a!

A vakna thupi silh-a kei ka thawh chiang',  
Meipi lak'Amah ka tuah chiang';  
A hotdamna bukim, A itna lamdang,  
Vanmi zatamte tawh sa ning.

@ Labu 2019 

## 405 Phat Un! Phat Un!

Fanny J Crosby  
Doh is Ab

Phat un! Phat un! Jesu i tanpa nuamsa hi,  
Sa in, lei aw, A itna phuangjak in!  
Bia un! bia un! Vantung angel sangpenten zong,  
Hatna, zahna, A min siangthou pia un;  
Belampu bang, Jesu'n A tate veng hi,  
A baan un nitum dongin A pii zel!

*Phat un! phat un!*  
*A vangletna thu genzak un;*  
*Phat un! phat un!*  
*Kipahna la sa ni.*

Phat un! phat un! Jesu i tanpa nuamsa hi!  
I khelhnate hanga thuaka si hi;  
I suangpi, i tangtawn hotdamna lametna,  
Bia un, bia un', singa kilhden Jesu!  
'A phatla sa'n, Jesu'n i dahnate pua,  
A itna lian, lamdangin thukin hat.

Phat un! phat un! Jesu i tanpa nuamsa hi,  
Hosana ging in van khawpi thawn hi!  
Jesu, Hondampa in tangtawn in vaihawm hi,  
Amah Zawlnei, Siampu leh Kumpi hi:  
Manglukhu pia'n, vualzou in hong pai kik ding,  
Vangletna, thupina Toupa' a hi.

@ Labu 2019 

## 406 Tangthu Kumlui Hon Hilh In

Miss Hankey  
Doh is C

Tangthu kumlui honhilh in,  
Muhnai louh vantung thu;  
Jesu leh A thupina,  
Jesu leh A itna;  
Theihnuam takin hon hilh in,  
Naupang kianga gen bang';  
Hatlou leh tawl, panpih bei  
Leh a ninsa ka hi.

*Tangthu kumlui honhilh in,*  
*Tangthu kumlui honhilh in;*  
*Tangthu kumlui honhilh in.*  
*Jesu leh A itna.*

Tangthu kumlui honhilh in,  
Ka theih theihna ding in;  
Tua tatna thu hoih lamdang,  
Mohna damsak na thu;  
Honhilh hilh in tua tangthu,  
Ka mangngilh pahpah hi;  
Zingsang daitui thak kia zong,  
Sun nisat chiang' mang hi.

Tangthu honhilh, kamdam in,  
Chitak deihsak na toh;  
Jesu hotdam ding mikhial  
Kei hi'ng thei gige in;  
Tangthu honhilh gige in,  
Mangbatna ka tuah chiang,  
Kei ding a hong lungmuanpa  
Nong hihnop taktak leh.

Tangthu Kumlui honhilh in,  
Leitung thupinate'n  
Kei hon susia ding chi a  
Non lauhpih peuhpeuh chiang;  
He tua leitung thupina'n,  
Ka kha hongkhem chiang in,  
Tangthu Kumlui honhilh in,  
'Jesu'n hondamsak', chi'n.

@ Labu 2019 

## 407 Ka Tanpa A Hing Chih Ka Thei Hi

Jessie H Brown  
Doh is D Flat

Ka Tanpa A hing chih ka thei,  
Leitung ah vai A hawm nawn ding;  
Tangtawn hinna A pia chih ka thei,  
Hehpihna leh hatna A nei.

*Ka thei, ka thei,*  
*Jesu A hing hi,*  
*Leitung ah hongding nawn ding hi;*  
*A hinna A pia hi chih ka thei,*  
*Hehpihna leh hatna A nei.*

A thuchiam juau ngeilou chih ka thei,  
Thu a gen a, si thei nawnlou;  
Sih mulkimhuai in ka sa sual zong,  
Denchiang in Amah ka mu ding.

Ka omna ding A bawl chih ka thei,  
Amah kiang a ka om theih na'ng;  
Kei hong khawtuahna lamdang mahmah,  
Ni tawpni chiang' kei hongpii ding.

@ Labu 2019 

## 408 Tatsa Ka Hih Gen Jak Nuam Ka Sa!

Fanny J Crosby  
Doh is Ab

Tatsa ka hih genjak nuam ka sa!  
Belamnou sisan a tatsa;  
Zahngaihna tawp nei lou in hon tan,  
A ta ka hi tangtawn dongin.

*Tatsa, tatsa, Belamnou sisan a tatsa,*  
*Tatsa, tatsa, A ta ka hi tangtawn dongin.*

Tatsa Jesu ah nuam mahmah ing,  
Nopna pahna kigen zoulou;  
Aman kei hon ompih tawntung a,  
A omna vak ka om tawntung.

Hon tanpa nuamsa ka ngaihtuah na,  
Sunni tumtum in ka ngaihtuah;  
Kamsim mawk thei nawnlou ka hih man,  
A itna la'n ka sa tawntung.

A dan ka kipah na Kumpipa,  
Kilawmna kima om mu ding;  
It in ka kalsuan veng tawntung a,  
Janmial ah zong la hong guan hi.

@ Labu 2019 

## 409 Hondampa Thounawn A Hing

Rev A H Ackley  
Doh is Bb

Hondampa thounawn-a hing,  
Amah na sem ka hi;  
Amah a hing chih ka thei,  
Mite'n bangteng gen zong;  
A zahngaihna khut ka mu,  
A kipah aw ka ja;  
Amah ka kiang nai gige,  
Ka ngaih chiangin.

*Hing hi, hing hi,*  
*Khrist Jesu tuni'n hing;*  
*Hon tonpihin honhoupih hi,*  
*Damsung lam kochik ah;*  
*Hing hi, hing hi,*  
*Hotdamna pia dingin,*  
*A hin ka theihdan non dong maw?*  
*Hing hi, ka lungsung ah.*

Ka kim ka kiang ka et chiang',  
Hon it, khawtuahna mu'ng;  
Ka lungsim hongtawl mahleh,  
Ka lungkia ngeilou ding;  
Huihpi vuahpi lakah zong,  
Honpii ding chih ka thei;  
Amah hong kilatna ni,  
Hongtung pah ding.

Nuam in, nuam in aw Khristian,  
Khrist Kumpipa phat in;  
Tangtawn Halleluia, chi'n,  
Amah phat la sa in;  
A zongte di'n lamet hi,  
A mu di'n panpihna;  
Amah bang itsiam, hoih leh  
Siam dang omlou.

@ Labu 2019 

## 410 Jesu Kiang' Kal Khat Kia Lel

Fanny J Crosby  
Doh is Ab

Jesu kiang' kal khat kia lel,  
Bangdia tua suan lou ding?  
Hongin, na khelhna phuangin,  
Na Honpa' mai' kunin.

*Kal khatkia lel, kal khat kia lel,*  
*Suanin hon ngak hi;*  
*Hong in, na khelhna phuang in,*  
*Vualzawlna na tang ding hi,*  
*A hehpihna manbei hi,*  
*Nang honpia nial het ken.*

Jesu kiang' kal khat kia lel,  
Muangin na hing ding hi;  
Hon it in nang hon ngak hi,  
Ngaidam din mansa'n om.

Jesu kiang' kal khat kia lel,  
Khelhna pan hehpihna;  
Na lungtang koilam puk hiam?  
Mitphiat kal teng' hun bei.

Jesu kiang' kal khat kia lel,  
Aw, bangdia honsuan lou?  
Hodampa kong kipia hi,  
Bangdia chimai lou oi?

@ Labu 2019 

## 411 Tumlam Phaijang Apan

E T Cassel  
Doh is F

Tumlam phaizang apan,  
Theihsakna la hongging;  
Muanhuaina la, muanhuaina,  
Khrist di'a muanhuaina,  
Tua la hongging sawnsawn,  
Mualten a ging lasawn;  
Muanhuaina la, muanhuaina,  
He, Khrist dia muanhuaina!

*'Vualzou di'n kuan un!'*  
*'Vualzou di'n kuan un!'*  
*Thupi ei makaipa'n chi;*  
*A thupiak in kuan ni,*  
*Tua gam i luah pah ding,*  
*Muanhuaina in, muanhuaina,*  
*He, Khrist dia muanhuaina!*

Nou hangsanten ja un,  
A ging in lei lingsak;  
Muanhuaina la, muanhuaina,  
Khrist dia muanhuaina;  
Pang ngam dingin ding un,  
Tua hasot la sa un;  
Muanhuaina la, muanhuaina,  
He, Khrist dia muanhuaina!

Muanhuai kou lak' pang un,  
Gilou milian phuk ding;  
Muanhuaina in, muanhuaina,  
Khrist dia muanhuaina,  
Setan' puanlap lenna',  
Pengkul in i mut ding;  
Muanhuaina la, muanhuaina,  
He, Khrist dia muanhuaina!

Tuailai hatna i pia,  
Tu'n Jesu' khebul ah;  
Muanhuaina in , muanhuaina,  
Khrist dia muanhuaina,  
Gospel i phuang jak ding,  
Leitung gam chiteng ah,  
Muanhuaina thu, muanhuaina,  
He, Khrist dia muanhuaina!

@ Labu 2019 

## 412 Ka Tanpa Phatla Sa Ning E

P P Bliss  
Doh is Ab (Khuang thum)

Ka tanpa phat la sa ning e,  
Hon itna lamdang phat ning:  
Mulkimhuai sing dawn ah a thuak,  
Hamsia pan hon suaktasak.

*Lain sain kei hon Tanpa,*  
*A sisan in hong leizou;*  
*Hon ngaihdamna khros ah kipsak,*  
*Leibat pia, hon suaktasak.*

A lamdang tangthupha gen ning,  
Ka gammang hong zongkhia hi;  
A itna, zahngaihna lianin,  
A mawkin hon tanta hi.

Ka Tanpa it phat la sa ning,  
A vualzawh thahat gen ning;  
Khelhna, sihna, gawtmun tung a,  
Vualzawhna honpiak gen ning.

Ka Tanpa phat la sa ning e,  
Hon itna phat in sa ningl  
Sihna pan hinna ah honpi,  
Pathian' ta hihna honpia.

@ Labu 2019 

## 413 Toupa, Nang Naihsem Nuam Ing

E G Taylor, D D (Alt.)  
Doh is G

Toupa, nang naihsem nuam ing,  
Nang naih semsem in;  
Na kha limnuai ah bit-in,  
Om gige nuam ing;  
Ginlah leh khelh na lian hi,  
Sung leh pua ah, honsual hi;  
Zou di'n honhuh in Toupa,  
Nang naih semsem in!

Toupa, ka Suangpi naihsem,  
Ka kha bukna Nang;  
Huihpi zong laulou ding hi'ng,  
Tui kihawt zong leh;  
Huih hat chiang patau lou ding,  
Hon hihsia theilou ding hi;  
Na itna baan a kinga,  
Nang naih semsem in!

Panpihpa leh Kingakna,  
Nang naih semsem in;  
Kiniam khiak' hiai ka chi ding;  
'Pa, Nang thu hi hen',  
Gimthuakna ah kisin in,  
Dahna meipi hongkai chiang';  
Itna'n na khut kuansak ding,  
Nang naih semsem in!

Toupa, Nang naih hongpai ing,  
Pathian hinna vak;  
Nopna, muanna, keia hi,  
Nuamsa Tapa vang';  
Na itna ah hon tengsak',  
Na kiang nai ah hon omsak,  
Tangtawn suangpi ah buin,  
Nang naih semsem in!

@ Labu 2019 

## 414 Nektak Tamna Gam Ka Tungta

E Page  
Doh is G

Nektak tamna gam ka tungta,  
A hauhnate tengteng keia;  
Hia'h nopna ni vak tawntung hi,  
Ka jan mial bei khin ahih man'.

*Aw Biulah Gam nuam! Biulah Gam,*  
*Na mual sangpen tung-a dingin;*  
*Tuipi gal lampek ka en a,*  
*Tua Innpi kei ding' bawlsa om!*  
*A gam thupi tangpha ka mu,*  
*Thangvan ka ten tawntungna ding.*

Ka Hondampa'n hon tonpih a,  
Amah tawh nuam in kithuah ung;  
A khut-a lenin hontonpih,  
Van gamgi a om ka hih man'.

Gim namtui huihkhi in honlen,  
A nou tawntung singte panin;  
A vul ngeilou pakte a pak,  
Hinna tuisik a luanna ah.

Thangvan mite' lasak ging hoih,  
Huihkhi nemin ka kiang hontun;  
Angel leh puanpak silh tampi'n,  
Suahtakna la ngaih sa uhi.

@ Labu 2019 

## 415 Sunni Chin In I Om Na Hiam?

E E Hewitt  
Doh is G

Sunni chin in i om na hiam,  
Vak tate om ding bangin;  
Mial nasepte leh jan khomialte  
Paikhia a delh mangin?  
Tunglam apan nitang manbei  
I deih man i nusia hiam?  
Hondampa itna lamdang,  
Ni tang siang leh hoih deih man in?

*Vak tate om ding bangin,*  
*I om hiam A mitmuh in;*  
*Jesu sisan pha-in,*  
*I puansilhte i sawpsiangta hiam?*  
*Thupina lam juanin*  
*I paina hiam vak tate bangin?*

Kingainiamin i om na hiam?  
Vak tate om ding bangin,  
Nat leh dahna khawvel ah khelhna  
Hatna kigawmna ah?;  
Lampi mial leh sia a vakmang  
Mite zongin i om hiam?  
Tangtawn ni bei ngeilou  
Thupina di'n amau i man hiam?

Kipak in i late sa ni,  
Vak tate sak ding bangin;  
A hotdamna kipahna in,  
I lung leh mai taisak hen;  
Aw khialte'n a ngaikhe ding uh  
Tangthupha i hontut pen;  
Huan, eite toh Kumpipa  
Khua lam ah Jesu zui ding uh.

@ Labu 2019 

## 416 Khristian Pawlte Gamla

Jno R Sweney  
Doh is C

Khristian pawlte gamla, nai pan,  
Jesu pan sinding in paikhawm;  
Lametna leh nopnaa dim,  
A Laisiangthou simkhawm dingin.

*A min a hia' kikhawm,*  
*Lungtup leh sep kibang;*  
*A min lian phuangzak le'ng,*  
*Tua ah kipak' ding le'ng;*  
*Pathian leh i gam di'n,*  
*I theihtawp suah chiat le'ng;*  
*Ei Khristian pawlte*  
*Amah vualzawl di'n thum le'ng.*

I kikhawm hia'h phatla sa di'n,  
I kumpipa Khrist phatna la;  
Khangnoute'n zong a muh na'ng un,  
Tangtawn hinna tawplou lampi.

I Toupa' nna leia i sep,  
Sem zel dingin hia'h i kichiam;  
A itna muang, Amah zui ding,  
Tung thangvan-a honpi tanpha'n.

@ Labu 2019 

## 417 Na Semni! Na Semni!

Fanny J Crosby  
Doh is F

Na sem ni! na sem ni!  
Pathian na sem ni hang,  
I Toupa sep bang semin a paina zui ni;  
I tha hatsak kik ding' A hihna damna hi;  
Sep ding i tuahte khempeuh theihtawpin sem ni.

*Na sem ni! semsem ni!*  
*Na sem ni! semsem ni!*  
*Lamen ni, kiging ni,*  
*Toupa hongpai mateng sem ni.*

Na sem ni! na sem ni!  
A gilkialte vaak ni,  
A tawlte Hinna tuikhuk ah va pi ve ni;  
Khros leh a puanlap ah i thupina om ding,  
'Aman bei hotdamna!' chiin tangkou lehang.

Na sem ni! na sem ni!  
Michiha ding' na om;  
Mialna leh khelhna gam puk ding ahihman in,  
Tua chiangin Jehovah min pahtawiin om ding;  
'Aman bei hotdamna!' chia kisak chiangin.

Na sem ni! na sem ni!  
Toupa thahatna tawh;  
Sepgim man kumpi puan leh lukhu i sang ding,  
Amuan huaite innpi sung i ten chiang in ah,  
'Aman bei hotdamna!' chi'n tatte tawh awng ding!

@ Labu 2019 

## 418 Pathian Hia'H Om, Hon Vualzawl Din

James L Black  
Doh is Ab

Pathian hia'h om, hon vualzawl di'n,  
Hinna pia Kha hatna tawh;  
En un, meipi hong niam kaita,  
Vualzawl vuah zusak di'n ngak.

*Zusak in, Toupa hon ngen ung,*  
*Vualzawl vuahpi zusak in;*  
*Kouten ngak ung, hia'h nangak ung,*  
*Miteng lungtang halhsak aw.*

Pathian hia'h om! A omthei hang,  
Kisiansuahsa hiai mun ah;  
Hih hang A hehpih manbeia,  
Kha halhsakna ngai hi hang.

Pathian hia'h om! Gingta kawmin,  
I lunggulh A kiang' ngen le'ng;  
A itna mei tu'n kuang henla,  
I lungsung kuang sak leh aw.

Honpa aw, kon' nget uh honpia'n,  
Ginna mawlchik tawh kun-ung;  
Na zahngaihna tawhlet pan in,  
Vualzawlna hon buaksuk aw.

@ Labu 2019 

## 419 Aw Jesu' Itna, Itna Thuk

S Trever Francis  
Doh is Bb

Aw Jesu' itna, itna thuk,  
Tuibang ching singta'n lelmawh;  
Tuipi kihawt kimvel bangin,  
Kei dingin hongluangkheta;  
Ka kimkot ka heina peuhah,  
Non itna'n gawl bang hon um;  
Machiang honsuan khaubang chiah lai',  
Tutkhawlna nuam manawh in.

Aw Jesu' itna , itna thuk,  
Phatna'n simlei luansuak hen;  
Lailung anbang itnain dim,  
Tangtawnin tul ngeilou hi;  
Anbang itna banjal honhuai,  
Hon it manin kha hongpham;  
Mimbang honthumsak thangvan ah,  
Mangtutphah pan in honveng.

Aw Jesu' itna, itna thuk,  
Tangbang phabel itna hi;  
Nunnop teng libang chinna hi,  
Zaitha tawl tutkhawlna hi;  
Aw Jesu' itna, itna thuk,  
Kei di'n van nuam penpen hi;  
Na manna gam ah tuang hontun'  
Na nen ah tuibang honjawl.

@ Labu 2019 

## 420 Aw Ka Lawmte En Un

P P Bliss  
Doh is D

Aw, ka lawmte, en un puanlap,  
Tung ah hongkipei!  
Honpanpih ding tu'n hongkimu,  
Vualzawlna naita!

*'Dingkip un , Kei ka hongpai hi',*  
*Chi'n Jesu'n hon hilh;*  
*Tunglam ah dawnna petou un,*  
*'Hehpihna'n ding ding.'*

En un, sepaih hatte'n masuan,  
Setan in makai;  
I kim ah mihatte puk e,  
Hansanna bei phial!

En un, puanlap thupi kipei,  
Ngai un! pengkul ging;  
I Pipa' min-a vualzou ding,  
Melma teng tung ah.

Kidouna uang in sawt mahmah,  
Hizong panpih nai;  
I Makaipa hat hong naita,  
Lawmte aw, nuam un!

@ Labu 2019 

## 421 Sunni Tum Nawnlou Gam Ah

John R Clements  
Doh is Eb

Sunni tum nawnlou gam ah,  
'Killinei khuapi' om;  
Tua khopi bei ngeilou ding,  
Tua ah 'janmial om lou'.

*Pathian in 'khitui nul ding,'*  
*Sihna, natna, launa bei;*  
*Lenkum kivei nawnlou ding,*  
*Tua ah 'jan mial om lou.'*

Suang mantam in bawl kongkhak,  
'Killinei khopi' om;  
Sana-in bawl kongzing te,  
Tua ah 'jan mial om lou'.

A kong kikhak ngeilou ding,  
'Killinei khopi ah;  
Hinna tuisiang tua ah luang,  
Tua ah 'jan mial omlou'.

Sunni tang ngai nawnlou uh,  
'Killinei khopi' ah;  
Belamnou nibang tang a,  
Tua ah 'jan mial om lou.'

@ Labu 2019 

## 422 Sande Skul Ah Kai Veni

Wm Stevencon  
Doh is G

Sande skul ah kaive ni,  
Mi chih a dinga hoih hi;  
Aneu alian kai diamdiam ni,  
Numei pasal ading hi.

*Hong pai un, a hoih hi,*  
*I gam ah dawnsuang hen la;*  
*Hiai thu eia di'n hoih;*  
*I nam ading a hoih hi.*

Bible sim in a ngaihtuah uh,  
Pathian leh mihing thu hoih,  
Thu baihlam ei theihkham leng om,  
A thuk leng Pathian lungsim.

Toupa Jesu thu hoih deihhuai,  
Hotdamna lampi honhilh;  
Damlai hindan hoih honhilh hi,  
Sih muan theih na honhilh hi.

@ Labu 2019 

## 423 Tu A Vualzou A Zou Jel Ding

S Martin  
Doh is Bb

Tu-a vualzoua zoujel dingin,  
Kumpi thahatin kuan hi;  
Aman a muanhuaite A pii jel,  
Kidouna phual sungah pii;  
Hang in malam suan uh, en in,  
A galvante uh ate;  
A Piipa uh min sial uh hi,  
A thugen uh ngai him in.

*'Douna hatte zoh hi tuanlou;*  
*Taina kinten zou tuanlou;*  
*Dikte leh muanhuaite dingin,*  
*Hehpihnain zohna chiam'.*

'Tu-a vualzoua zoujel dingpa,  
Hiai Kumpi lamdang kua hiam?  
A pii sepaihte koi pan hi hiam,  
A thupina a sak uh?'  
Amah eite Toupa, Tanpa,  
Hondampa, Kumpi Pathian;  
Amaute aksi a gam a  
Kumkhua a tang ding hi uh.

Tu-a vualzou a zoujel dingpa,  
Jesu, Nang miteng vaihawm;  
Mangtutphah leh lalchiangte mang ding,  
Manglukhu thupi ke ding;  
Atawp pha a muanhuai leh dik,  
Na sepaih na huaiten bel,  
Na innpi ah tangtawn khawlna,  
Ngah ding gal azoh chiang' un.

@ Labu 2019 

## 424 Aw Ka Lungsung Jan Mial

Mrs W G Moyer  
Doh is G

Aw, ka lungsung janmial in hontuam kimvel,  
Ka lungkhamna tuipi bangin lian;  
Ka Hondampa'n hongmu, ka kha a vaksak,  
Mialna hawlmangta, hon damsakta.

*Kei adi'n Kalvari tanpha'n a hongpai,*  
*Kei ading in, kei ading in;*  
*Kei adi'n Kalvari tanpha'n a hongpai,*  
*A si, hon honkhia ding'.*

Mikhial A maiah ling kawmkawmin ka kun,  
A itna ngaihdamna ka theilou;  
A aw nem ka ja hi, 'Lungkham nawnkei in,  
Na leibat ka pia, kon ngaidamta.'

Aw, Hondampa honglah itna lamdang hi,  
Mangtutphah nusia'n Kalvari juan;  
Gim a thuak laiin Amah kiain a thuak,  
A min phat tawntungin phuangjak un.

@ Labu 2019 

## 425 Aw Nou Toupa Hongpai

Kaih No. 424

Aw, nou Toupa hongpaina ding ngakte aw,  
A hongpai ni ding gen kimvel un;  
Gamchih leh munchih ah pai kimvel unla,  
A hongpai dekta, chiin gen un.

*Ni chiamte a naita, a hongpai dekta,*  
*Nite a kiam, hun a tomta;*  
*Tatsate'n lem hen A hongpaina pakin,*  
*Namchih kiman uhen.*

Aw, nou Toupa hongpaina ding ngakte aw,  
Ihmute phawng un, thu ngetsak un;  
Van-a Mouneipa a hongtung pah ding hi,  
En un vaibang tham sawtlou ding hi.

Zion Toupa thupipen i phat ding uh,  
Zawlneite'n zong ana gen uhi;  
Van Angelte aw, zaila'n Toupa phat un,  
A maiah kipahthute gen un.

@ Labu 2019 

## 426 Nang Kon It Zaw Ka Thei Toupa

Frances R Havergal (Arr.)  
Doh is C

Nang kon itzaw, ka thei, Toupa,  
Lei pahna bangteng sang';  
Lungmuanna lah N'on peta a,  
Bangmah hihsiat theihlouh.

*A kimkhat kigen ngeilou lai,*  
*Itna kim manneilou!*  
*A kimkhat kigen ngeilou lai,*  
*Sisan kei honsiangsak.*

Nang na naizaw nak chih ka thei,  
Leimi kuamah dang sang';  
Nangmah ngaihtuahna a nuamzaw,  
La hoih bangmah sangin.

Nang ka lung ah pahna Na koih,  
Kipak ding mah ka hi;  
Na itna thuguk pang louin,  
Dah lou thei lou ding mah.

Aw, Hondampa manpha keia,  
Na omna nuam na'n chia;  
Leia damsung Nang toh om bawn,  
Kipahna'n a zuih leh.

@ Labu 2019 

## 426A Bang Dia Lungkham A Om

Bridgton  
Doh is F

Bangdia lungkhama om?  
Bangdia nguia om?  
Pahna ngaihtuahnain  
Honnuamsak lou maw?

Khelhna lungkhamnain,  
Na puak giklua hiam?  
Jesu' hoihna ngaihtua'n,  
Honsiangsak thei hi.

Aw nang, van gouluah ding,  
A itna ngaihtua'n;  
A hehpihna zoujai,  
Na neih di'n honpia.

@ Labu 2019 

## 427 I Long Inn Lam Juanin Paisak Un

Fanny J Crosby  
Doh is Bb

I long inn lam juanin paisak un,  
Tui tung' lametna puan jak un;  
Ei hon ngak lawmte ngaihtuah dih un,  
Long khawl chiang-a ei zong tua' khawl ding!

*Sepgim leh khitui nul a bei chiangin,*  
*Khawlna nuam ni tanna' ki mukhawm ding;*  
*Tatsa mi tampite' pahlasak i za ding,*  
*A nuamsate innpi-a tengkhawm ding.*

I long inn lam juanin paisak un,  
Lau louin i pai jel ding uh;  
Longkhawlna muanna i naih chiangin,  
Longkhawlna meivakte i thei ding.

Tenna ding i Gam kilawm mahmah,  
Tua gam in pak hoih puanin nei;  
Tua ah ei hon Itpa leh Tanpa,  
Phatna la kipakin i sa ding.

Tua Gam pan' huihkhi leng damtuam hi,  
Tua Gam jing khovak hoih tuam hi;  
Tua ah dahna, natna, sihna bei,  
Tua ah it leh ngaih mu pahta ding.

@ Labu 2019 

## 428 Van Laukha Siangthou

Rev V Khamthawng  
Doh is D

Van laukha siangthou, hon ngai ung,  
Tu'n koute hong halh sak in;  
Bah sawt lua ung e, hong veh in,  
Michih lung sung hong luah in hong phawnghalh in.

*Nangmah-a Na mite a kipah theih na ding un,*  
*Nangmah-a Na mite a kipah theih na ding un;*  
*Na hong hih halh nawn kei dia hia, Toupa aw?*

Van Laukha Siangthou, Meikuang bang',  
Hong leng in, koute sung ah;  
Lungsung khelhna'n khimbang jing hi,  
Hong haalsiangin, hong siangthousak chiatta in.

Van Laukha Siangthou, Huihpi bang',  
Hong nung in, koute kiang ah;  
Mawhna tawh kidim mite kiang',  
Pentecost ni bangin hong kilak in aw.

@ Labu 2019 

## 429 I Pa Hehpihna Vak Hong Tang

P P Bliss  
Doh is Bb

I Pa hehpihna vak hongtang,  
A inn vak gige apan;  
Hizong ei ven di'n honpia hi,  
Tuipa geia meivakte.

*Meivak nuainungte kuangsakin;*  
*Tui kihawt khen pha'n tanin!*  
*Tuimi bah leh laitat khattou,*  
*Huin na hondam kha thei.*

Gitlouhna janmial hongtungta,  
Tuipi kilok ging honhon;  
Lungkhamte'n ngaiin mitmei suan,  
Tuipi geia meivakte.

Unau, na meivak kemhoih in,  
Tuimi kuahiam huihpi'n nuai;  
Longkhawlna tun teitei tum hi,  
Miallak ah mangthang kha'n teh.

@ Labu 2019 

## 430 Khristian Unau Kikhen Ma'n

Henry Cirke White  
Doh is D

Khristian unau kikhen ma'n  
Lungsim leh aw gawmkhawmin;  
I Pa, Pathian phatin,  
Phatna, pahna la sa ni.

Tu'n van Pathian na kiang ah,  
Thupi-denna piak hihen;  
Non it man' kipak ung e,  
Ka lungtang uh nang neiin.

@ Labu 2019 

## 431 Pa Siangthou Kon Sap Hon Ja'n

Danforth  
Doh is D

Pa siangthou, konsap honja'n,  
Honpa siangthou, bil hondoh'n;  
Khasiangthou, Nang hongnai in,  
Pa, Honpa kha hon ja in.

Pa, ka khelhna pan honhu'n,  
Honpa na zahngaih konngen;  
Hehpih thei Kha, honsiang sak,  
Pa, Ta, Kha, honhondam in.

Pa, na itna hon chiamsak',  
Honpa, muanna'n hon dimsak',  
Khasiang, ka lung phawnghalh in,  
Pa, Ta, Kha, honvualzawl in.

@ Labu 2019 

## 432 Khrist Ka Hauhsakna

Doh is G

Khrist ka hauhsakna hi,  
Ka damna, ka hinna tuikhuk;  
Ka poimawh chiteng honpia honneisak,  
A mite' dingin thilhoih a it ngeilou.

*Khattang in om keng,*  
*Honheisan ngei himhim lou ding;*  
*Ka poimawh chiteng honpia honneisak,*  
*A mite' dingin thilhoih a it ngeilou.*

Khrist ka sianthouna hi,  
Ka dikna, ka khelh ngaihdamna;  
Ka poimawh chiteng honpia honneisak,  
A mite' dingin thilhoih a it ngeilou.

Khrist ka thupina hi,  
Pahtawia ka omsam theihna'ng;  
Ka poimawh chiteng honpia honneisak,  
A mite' dingin thilhoih a it ngeilou.

@ Labu 2019 

## 433 Na Khelh Puakgik Pua Jesu Ding

El Nathan  
Doh is C Duet

Na khelh puakgik pua Jesu ding'  
Ten nading mun na nei hiam?  
Na lungsung kong hongkiuh lai-in,  
Khial aw, na lutsak ding hiam?

*Thupi Kumpi Jesu ding mun!*  
*Thumang in mun pemeng in;*  
*Na lungsung kong na hon in la,*  
*Hon ngaklai samlut mengin.*

Kilhbelh Jesu na lungsung a  
Teng nuam in nang ding sizou;  
Nopna leh sum zon na'ng mun om,  
Jesu ding zong omlou hiam?

Jesu ading mun na nei hiam?  
Hehpiha honsap laitak;  
Aw tuni hun kipahhuai hi,  
Jingchiang sapna'n laplou thei.

Tu'n Jesu na hun leh mun pia'n,  
Hehpihna hun beipah ding;  
Na lungtang khauhgawp pah ding a,  
Honpa'n hong sam nawnlou thei.

@ Labu 2019 

## 434 Honpak Veng E, Honpa Manpha

Mary E Maxwell  
Doh is Ab

Honpak veng e, Honpa manpha,  
Na itna'n honman zenzen;  
Kei non hondam, siangsak, dimsak,  
Na vualzawl luanna hi ding'!

*A luanna lel, Toupa manpha,*  
*Hihhang, Na vangletna teng,*  
*Koute tawn' luangsak' nonzang thei,*  
*Ani teng leh hun teng in.*

Vanzat leltak, vualzawlna' dim,  
A dangtak khempeuhte' di'n;  
Na hotdamna kim gen ding leh,  
Na itna thu tangkou ding.

Non dimsak di'n ki-awngsak ing,  
Na khut a bel siang hi di'n;  
Thupiak teng tawh Non piak loungal,  
Vangletna ken neilou hi'ng.

Na hot theihna vanglian lakin,  
Sa leh mawhna pan khahin;  
Nang adi'n non leizouta a,  
Na kichinna'n hongluah in.

Jesu, tu'n Na Kha'n dimsak in,  
Kipumpiakkhin lungtangte;  
Mihinna sungnung apan a,  
Tuihing luite luangsak di'n.

@ Labu 2019 

## 435 A Va Kikhum Bang Sal In Ka Tang

A E B  
Doh is Bb

A va kikhum bang salin ka tang,  
Ka lungkhamna pan suakta zou ke'ng;  
Hihhang Jesu'n ka thum ka mau za.  
Pathian thupi hen, Hon suaktasak.

*Hon suaktasak, Hon suaktasak,*  
*Ka kolbutte Ama'n tansakta;*  
*Thupi sam ding, ka Jesu mu ding,*  
*Pathian thupi hen, hon suaktasak.*

Nisim a sang semsem ka tung a,  
Jankhomial beivek, mialna omlou;  
A sangjaw mun ah kei ka ding a,  
Pathian thupi hen inn juan hita'ng.

Khelhna leh honbuaisakte, mangpha,  
Leitung thilin sulkiksak lou ding;  
Nisim ka sem a, nisim ka thum,  
Pathian thupi hen, paisuak ding hi'ng.

@ Labu 2019 

## 436 Ka Na Tum Thuk Mohna Ah

James Rowe And F S Tunney  
Doh is Bb

Ka na-tum thuk mawhna ah,  
Thou nawnlou dia tum thuk;  
Sunglam mawhna'n tuam zouta,  
Zahngaihna ka na-ngen;  
Huan, tuipi Heutupa in,  
Lungkham ka kap a ja;  
Khrist Hondampa'n hondomkang, tuin ka bit.

*Itna'n hondom! Itna'n hondom!*  
*Khrist lou kua'n hondam theilou;*  
*Itna' hondom! Itna'n hondom!*  
*Itna'n hondom! Khrist lou kuan hondam theilou*  
*Itna'n hondom!*

Lunglaute aw, entou un,  
Jesu'n hondam siang vek;  
A itna'n nang hondom ding,  
Tui kihawt lauhuai pan;  
Tuipi heutupa ahi,  
Tuipite'n A thu mang;  
Na Hondampa ahi nuam, Kihondamsak'.

Lungkham tuipi kihawh chiang',  
Mangbang a ka om chiang;  
Jesu'n ka khut a len a,  
Vual honzawl nuam gige,  
Launa teng a delhmang ding,  
Taksap teng a pe ding;  
A itna' sap limsakte'n, Khawlna mu uh.

@ Labu 2019 

## 437 Zingdam Kawlni Suakpan Bang

Alice Hawthorne  
Doh is Bb

Jing dam kawl ninou suak pan bang,  
Daitui thak siang sensen bang;  
Jesu tong dam nem tuang hongtung,  
Lungmuan nou ngiingei juaulou;  
Jan khawmial sun khawvak hongsuak.  
A aw nem nou ka jak lai,  
Thangvan halhna hunte hong tung,  
Nuama kipahna thak pia.

*Lamet thu huau, angelte' zaila ngaih bang,*  
*Jesu na itna kei ding' la ngaihpen.*

Ngaihdamna zaila ngaih sa in,  
Ka lungsung ah ka ja a;  
Jesu'n nuaisiah zou tangtawn in,  
Mawhna leh anuai siahna;  
Galdou dia hansuah thu huau in,  
Na hon ngai ka thum lai in;  
Toupa thupi pen leh thou nawn ,  
Aw Nang ka hon pak tuni'n.

Lamet sikkip hi hon kem ding,  
Kip leh muanhuai a len in;  
Lamet in siangthouna hontun,  
A si in hon siangsak a;  
A hongpai na lametna huau,  
A thu ah ka lunglawp a!  
Aw kiging leh ngak a om ding,  
Toupa dawn dia mansain.

@ Labu 2019 

## 438 Khrist Ei Hon Tanpa Khros Tungah Si

John  
Doh is C

Khrist ei hon Tanpa khros tungah si,  
Mikhial tanga si, a bat teng sut;  
Amah sangte ding' lau ding beita,  
Ama'n nang hon paikan, paikan ding.

*Sisan ka muh chiang',*  
*Sisan ka muh chiang';*  
*Sisan ka muh chiang',*  
*Nang kon paikan ding, kon paikan ding.*

Akhial phapen Jesu'n hodam thei,  
Aman a chiamsa bangbang hih ding;  
Khial aw, A thu ngai inla, muangin,.  
Ama'n nang hon paikan, paikan ding.

Mi khempeuh thukhenna hongtung ding,  
Amah nial, Amah deihloute ding';  
Khial aw, kin meng in, Jesu sang in,  
Pathian in hon paikan, paikan ding.

Lainatna lian e, itna kiching!  
Jesu'n vangletna nei, diktat lai;  
Amah muangte huihpi pan bit hi,  
Ama'n nang hon paikan, paikan ding.

@ Labu 2019 

## 439 Lamtawn In Jesu Ka Zui Jel Ding

Rev C Saikhuma  
Doh is G

Lamtawnin Jesu ka zui jel ding,  
A hon itpa ahih manin;  
Ka hondampa dia ka pomtak jiakin,  
Lamtawnin Jesu ka zui jel ding.

*Lamtawnin Jesu ka zui jel ding:*  
*Van-gam hon tunpih ding chih ka thei hi,*  
*Thupina tawh A hongpai nawn chiangin,.*  
*Tangtawnin A kiangah ka khawl ding.*

Lamtawnin Jesu ka zui jel ding,  
Haksatna huihpi hongnung zong;  
A hatna thagui ka lenden ding a,  
Ka khelhna paisan in ka jui ding.

Lamtawnin Jesu ka zui jel ding,  
Kha Siangthou in honpi ding hi;  
Hon hihsiangthou hi, Amah bang dingin,  
Van-gam ah hihthupi ka hi ding.

Lamtawnin Jesu ka zui jel ding,  
Mite'n hon simmoh mah lezong;  
Ka Hondampa dia ka pomtak ziakin,  
Tangtawnin A kiangah ka khawl ding.

@ Labu 2019 

## 440 Banghanga Angelte Biakpa Pen In Ah

Londonderry Air  
Doh is D

Banghanga angelte' Biakpa pen in ah,  
Mihingte a it theih ken gen thei keng;  
Banghanga Belamchingpa bang vakvaite,  
Pikik dinga a zon , ken gen thei keng;  
Hihhang ka thei: Mari sung pan hongsuak a,  
Beth-lehem gankuang sung inn in neia,  
Nazareth ah tengin semgim mahmah a,  
Tuabangin vannuai Honpa,Honpa hongpai hi.

Daidide-a a thuakdan ken gen thei keng,  
Khitui luanna muna honlungmuan lai';  
Khros tung a lungtang tapkhap dan gen thei keng,  
Kum sawmthum leh thum dong natna a thuak;  
Hihhang ka thei: Lungtang tamkhamte damsak,  
Khelhna beisak, launa zong thengsak a,  
Van-gik puate' van gikpi zong sangkhia a,  
Tuabangin vannuai Honpa, Honpa hia'h hong om.

Bangchi'n namte zouzou ding, ken gen thei keng,  
Bangchi'n a leigou hongluah zou ding hiam;  
Bangchi'n suah, tum, khial leh misiangte' taksap  
Leh lunggulh lamet peding, gen thei keng;  
Hihhang ka thei: A thupina mu kim ding,  
A chipawi gahte Ama'n at ding hi;  
Nopni hongsuah chiang' tangpha mahmah ding a,  
Vannuai Honpa, Honpa hihna kitheih chiangin.

Bangchi'n vannuai in bia ding, ken gen thei keng,  
Ama' sawla huihpi teng then chiangin;  
Lungnopna bangzah lian ding, ken gen theikeng,  
Mi khempeuh itna tawh kidim chiangin;  
Hihhang ka thei: Vante lungnuam mahmah ding,  
Mi tul-then tampite'n la a sak chiang';  
Lei leh van kidawngin zaila in awi ding;  
Vannuai Honpa, Honpa Kumpipa honghih chiang!

@ Labu 2019 

## 441 Saptuam Kingakna Toupa Khat Hi

Rev Liankhoshyam  
Doh is Bb

Saptuam ki-ngakna Toupa khat hi,  
Ginna khat leh Baptisna zong khat;  
I Pathian Kha leh si-a siansak,  
Ginna-a dik tanga baptis hi.

*Baptisna tang kipahpi'n,*  
*Aw Toupa ka Pathian,*  
*Sih dongin Nanga hong hita hen,*

Ginna leh thu taka khanglian a,  
Khrist leh A saptuam diading kip-in;  
Thutak gum, lenkipa jui jel di'n,  
Hinna Manglukhu a khuk dongin.

Toupa, Nang ngeiin vualzawl jel in,  
Damlai nite Nang dia zang hoih in;  
Galdouna leh lau huaina mun ah,  
Aw Pathian Na Kha-in thuam jel in.

@ Labu 2019 

## 442 Khanglou Aw, Lei Leh Bangkim

Doh is Eb Chang khatna sakika zat ding

Khanglou aw, lei leh bangkim,  
Lungnop konpuak uh ngai un;  
Tujan' thilsiamte'n sa un,  
Van leh aksi tengteng tawh,  
I kimkot pan mialna beita,  
Leitung pan ni hongsuakta;  
Jankhua'n tang hi, sun bei zong.

Honbia ung Ni, Vak nuamsa,  
Tuja'n leitung teng tan in;  
Na itna leh vangletna,  
Koute' lungsung hongtang hen;  
Pathian Mihing na hi taktak,  
Thei ung, kamin hon gum ung,  
Honbia ung, Diktatna Ni.

Tuja'n tangphain siangpha,  
Angelte'n, Lau kei un, chi;  
Khutbeng nakpi'n kikou un,  
Naupangte aw, khanglou un,  
'Tung sangah Pathian thupi hen,  
Lei mite lak lem leng hen,'  
Naupangte'n sa un, 'Amen'.

@ Labu 2019 

## 443 Na Thupi Na Tampi Kigen

J Newton  
Doh is Bb Pasal aw  
Na thupi na tampi kigen,  
Kou Pathian khawpi Zion;  
A thuchiam pel ngeiloupa in,  
Ama' tenna'ng honbawl hi.  
Tangtawn Suangpi tung a kinga,  
Bangin hon lingsak ding hiam?  
Hotdamna kulhpi a ki um,  
Gal khempeuh na lau kei ding,  
Hotdamna kulhpi a ki um,  
Gal khempeuh na lau kei ding.  
Tangtawn Suangpi tung a kinga,  
Bangin hon lingsak ding hiam?  
Hotdamna kulhpi a ki um,  
Gal khempeuh na lau kei ding.

En in, hinna tuite a luang,  
Tangtawn itna pan nak nei;  
Nangma' tate khempeuh in dawn,  
Gilkial, dangtak lau beisak,  
Dangtak khempeuh di'n tua tuiluang,  
Kuahiam dangtaka bah ding?  
Hehpihna A pia pa bangin  
Tangtawn dongin om den hi.  
Hehpihna A pia pa bangin  
Tangtawn dongin om den hi.  
Hehpihna A pia pa bangin  
Tangtawn dongin om den hi.  
Hehpihna A pia pa bangin  
Tangtawn dongin om den hi.

Tua tenna mun khempeuh tung ah,  
Meikuang leh meipi kilak;  
Vangletna leh bitna ding hi,  
Toupa hong ompihna hi.  
Sunchin ma-na honpia Amah,  
I kouh hon Dawngpa Amah,  
Amah phatna Hosana chih,  
Amangtutphah tung tou hen.  
Amah phatna Hosana chih,  
Amangtutphah tung tou hen.  
Amah phatna Hosana chih,  
Amangtutphah tung tou hen.  
Amah phatna Hosana chih,  
Amangtutphah tung tou hen.

Hondampa non hehpih man a,  
Tua khopi sung no'n piak leh;  
Leitungin hon simmawh hang in,  
Na min kia ka suang ding hi.  
Leitung nop na mangthang tawntung;  
A vangletna khempeuh tawh.  
A tawntung lungdamna taktak,  
Zion tate kia'n nei hi.  
A tawntung lungdamna taktak,  
Zion tate kia'n nei hi.  
A tawntung lungdamna taktak,  
Zion tate kia'n nei hi.  
A tawntung lungdamna taktak,  
Zion tate kia'n nei hi. @Labu 2019

## 444 Na Muanhuaina A Lian

Thomas O Chisholm  
Doh is Eb

Na muanhuaina a lian, aw Pathian, ka Pa,  
Thukhel lungsim Nang na nei ngeilou hi;  
Nang dang tuan ngeilou, Na itna juau ngeilou,  
Na omngei bangin na omden ding.

*Na muanhuaina a lian!(2)*  
*Nisuak simin na itna thak ka mu;*  
*Ka taksap khempeuh na khut pan nong pia hi,*  
*Na muanhuaina a lian, Toupa kei di'n.*

Nipi leh Phalbi leh Tuk leh Khalte leh  
Tung a ni leh kha leh aksite in;  
Lei thilsiam khempeuh toh lam tampi'n theisak,  
Na muanhuaina, zahngaihna leh itna.

Mawhna ngaihdamna leh muanna omden ding,  
Hon kipaksak, honpi di'n non ompih;  
Tuni ading hatna, jing ading lamet,  
Vualzawlna teng keia, sangsawm dang tawh.

@ Labu 2019 

## 445 Khatvei Khelhna A Si

Rev A T Pierson  
Doh is C

Khatvei khelhnaa si,  
Lametna teng zong si;  
Tu'n khelhna sihsan ta'ng,  
Jesu tawh kilhlupkhawm.

*Lawmlawm, 'Ama'n kei hon it a,*  
*Kei dia hong kipia' maw?*  
*Lawmlawm! 'Ama'n kei hon it a,*  
*Kei dia hong kipia' maw?*

A sandan bat phaklouh,  
A thukdan teh theihlouh;  
Aw itna tawp neilou,  
Ka Tanpa ah mu ta'ng.

Ama' maitam tunga,  
Itna kuangsak dia lawm;  
Jesu heisan thei zaw,  
Pahdan theilou mah hi.

Ka hing, kei bel hilou,  
Khrist kei sung a hing hi;  
Khelhna dan leh sihna  
Pan hon suaktasakpa.

@ Labu 2019 

## 446 Jesu Hehpihna Lamdang

Haldor Lillenas  
Doh is Db

Jesu' hehpihna lamdang,  
Ka khelhna sang' lianzaw;  
Ka leiin bangchi'n gen ding,  
A phatna kaw' pan ding?  
Ka puakgik a lamang a,  
Ka kha a suaktasak;  
Jesu' hehpihna lamdang in kei zong honban.

*Jesu' hehpihna tehpih bei, tehpihbeia lamdang,*  
*Tuipi thukpen sang zong thukzaw hi;*  
*Hehpihna lamdang kiching kei ding', kei nangawn ading',*  
*Ka tatlekna tengteng sang' lianzaw hi,*  
*Ka khelh leh zumna tengteng khuhzou;*  
*Aw Jesu' min manpha liansak un,*  
*A min siang phat un.*

Jesu' hehpihna lamdang,  
Mangthang teng kiang hongtung,  
Tua hehpihna' ngaihdam hi'ng;  
Ka pumpia hotdam;  
Ka tanna kol tanta hi,  
Suahtakna honpia hi,  
Jesu' hehpihna lamdang in kei zong honban.

Jesu' hehpihna lamdang,  
A nin phapen zong huai;  
Thilhihtheihna lamdang,  
Pathian' ta-in honbawl;  
Muanna leh van honleisak'  
Tangtawn ading in pia,  
Jesu' hehpihna lamdang in kei zong honban.

@ Labu 2019 

## 447 Leiah Lawmvual Nuam In Ki Mu Hang

E W Chapman  
Doh is Eb

Leiah lawmvual nuam in kimu hang,  
Nite tomin thei hang;  
Hizong lungsim dahna hongtung jel,  
Mangpha, chih kul jel hi.

*Mangpha, chi ngeilou ding, van ah,*  
*Mangpha, chi ngeilou ding;*  
*Tua gam kilawm nopla sakna',*  
*Mangpha, chi ngeilou ding.*

Sihna'n it leh ngaihte honkhen zong,  
Lametna in honnem;  
Leia sepgim a bei vek chiangin,  
Omkhawm tawntungta ding.

Gibang khenna simthu lel lou ding,  
Thangvan inn kilawm ah;  
Nopna, pahna, muanna la ngaihpen,  
Thangvan ah tawplou ding.

@ Labu 2019 

## 448 Miallak Tuipi Kilok Pan Kikou Aw In

Chas H Gabriel (Arr)  
Doh is Ab

Miallak tuipi kilok pan kikou aw in:  
'Meivak hongpuak un!' chi;  
Miallak hotdamna ngaia chimawhte in:  
'Meivak hong puak un!' chi.

*Vapuak ni, gospel meivak tangpha!*  
*Tuipi mong dong tangsuak hen!*  
*Vapuak ni, gospel meivak tangpha!*  
*Tawlnga louin tangden hen!*

Makedonia gam pana sapna aw in:  
'Meivak hongpuak un!' chi;  
Khros bula i biakna thawnpiak nga kawmin,  
Meivak va puak ve ni!

Jesu' hon hehpihna mite' ngahkim na'ng,  
Meivak vapuak ve ni!  
Khrist lungsim bangbang mite' neih kim na'ng in,  
Meivak vapuak ve ni!

Eite'n itna nasep chimtak ngeilouin  
Meivak vapuak ve ni!  
I manglukhu zep na'ng suangmanpha khawm in,  
Meivak vapuak ve ni!

@ Labu 2019 

## 448A Luigal Khat A Gamte Kilawm Mahmah

G F Root  
Doh is Eb

Luigal khat a gamte kilawm mahmah!  
Zatam kikhawmte thupi mahmah!  
Hizong vana itna, thupina-a dim,  
Hon Gumpa banga pha kuahiam om?

*Aw, Amah sangsawm lai a tungnungpen!*  
*A phatna nuam in tuipi bang luang!*  
*Amah hoihkimin deihhuai kim tungtuang hi!*  
*Chih i lungnop la hiden ding hi.*

Amah hoihkim in deihhuai kim tungtuang!  
Ama'n tongdam nem in nang honsam;  
Ka kha banghang A hotdamna thupi lua,  
Ki ching, manbei, hontah sanglou ding?

Amah hoihkimin deihhuaikim tungtuang!  
A tongdam ngaiin nang hon samlai:  
'nou semgim leh puakgik pawte hongpai un,  
Keiman van-gik pi honsang ning' chi.

@ Labu 2019 

## 449 Mimang Zongin He

W A Ogden  
Doh is Bb (Khuang thuma sak ding)

Mimang zongin, he, kamsiam in jawlin,  
Mualsang tunglama mang lamhaihte;  
'Ka kiang hongpai un,'  
A chih gengen un;  
Heutupa' thute tuni'n gen un.

*Gamla kuan un,*  
*Mualsang tunglam ah,*  
*Vakvaite hon pikik nawn un, pinawn un;*  
*Ei hon Tanpa, Jesu, Belamnou,*  
*Khialte' dia thah, Huangsung nuam ah,*  
*Huangsung nuam ah.*

Mimang zongin, Jesu amau musak,  
Mi hatloute, lungkham leh dahte;  
Hotdamna lampi ah amau piin,  
Tangtawn hinna lampi musakin.

Tuabang hehpihna Thu genin kuanni,  
Nisima Khrist nungjui gigein;  
Lungkiate halhsakin, pukte phongin,  
Mangthangte hilhin, Jesu Lampi.

@ Labu 2019 

## 450 I Pa Pathian Itna Ahi

Sir John Bowring  
Doh is Bb

I Pa Pathian, itna ahi,  
Zahngaihna'n i lam hon taan;  
Nopna piain dahna nem zel,  
Pathian, itna leh vak hi.

*Pathian, itna leh vak hi,*  
*Pathian, itna leh vak hi!*

Bangkim kidang in vul mengmeng,  
Mihing vuai meng, kum paipai;  
Hizong A zahngaihna kiam tuanlou,  
Pathian, itna leh vak hi.

Lungkhamna mialin hontuam zong,  
A chitna hoihna kiam lou;  
Miallak pan A vakna tangkhia,  
Pathian, itna leh vak hi.

Lungkham mangbat i chihte'n zong,  
A hehpihna kilangsak;  
I Pathian dangtuan thei ngeilou,  
Pathian itna leh vak hi.

@ Labu 2019 

## 451 Toupa Nang Kon Zuan

Arr : Mark Cole  
Doh is Ab

Toupa Nang kon zuan,  
Ka nun na hong siamthak in;  
Na zahngaihna hong luangkhia ka muh in,  
Toupa ka thei ta;  
Kei a hatlouh na om tengtengte,  
Hong maisak in aw;  
Na itna hih theihna'n.

*Honlen in na itna'n in hon len in,*  
*Hong pi in na angsung nuam ah;*  
*Nang kong ngak hi,*  
*Muvanlai bang i leng ding,*  
*Na kha'n honpi inla,*  
*Nang toh ka leng ding hi;*  
*Na itna hih theihna'n.*

Toupa munuam ing,  
Na mai ah hong munuam ing;  
Na itna theinuam ing, kei sung teng ding in,  
Toupa hong siamthak;  
Nisim a khangsem thei ding in,  
Na deih bang kei sung ah;  
Na itna hih theihna'n.

@ Labu 2019 

## 452 Toupa Hoih Hi

David Kham  
Doh is G

Toupa hoih hi Toupa lian hi,  
Lungkham hunin hong huh a  
Amah kiangah abel mite,  
Aman limtak hong keem hi.

*Hong phatning maw*  
*Toupa hong phat ning*  
*Na vangletna lamdang sii*  
*Thukin zai veh lamdang hong itna*  
*Ka belh suangpi Tou Jesu.*

Lungsim tamkham lamet beite,  
Meigong tagah gentheite  
Leivui panin hong laamtou a,  
Jesu hong itna bek hi.

Khasiangthou mit hong vaksakta,  
Itna khuttoh hong leen a  
Kei nongsap leh kong dawng ding a,  
Ka thusim kong hilh ding chi.

@ Labu 2019 

## 453 Van A Pa Aw Nang Kong Pahtawi Uhi

Doh is Ab

Van a Pa aw nang kong pahtawi uh hi,  
Van a Pa aw nang kong pahtawi uh hi,  
Hong it ung, hongbia ung,  
Na mai ah hongkun ung;  
Van a Pa aw nang kong pahtawi uh hi.

Pasian ta aw na min hong liansak ung,  
Pasian ta aw na min hong liansak ung,  
Mawhna pan nong sawp a,  
Kha Siangthou nong guan zou;  
Pasian ta aw, na min hong liansak ung.

Kha Siangthou lamdang hehnempa na hi,  
Kha Siangthou lamdang hehnempa na hi,  
Ka lampi nong hilh a,  
Ka sung ah nong teeng zou;  
Kha Siangthou lamdang hehnempa na hi.

@ Labu 2019 

## 454 Toupa Na Itna Khuavak Hongtaang

Graham Kendrick  
Doh is A

Toupa Na itna khuavak hongtaang,  
Leitung khuamialna lakah hongtaang;  
Leitung vak Jesu taang in koute tung,  
Nong puak thutakin hong suaktasak in,  
Kei tungah hongtaang in.

*Taang in Jesu Pa thupina'n hiai gam dimsak in,*  
*Kha aw kuang in, koute lung kuangsak;*  
*Hehpih zahngaihna tuipiin namte tumsuak in,*  
*Toupa Na Thu pia'n khuavak hong om hen.*

Toupa Na omna mun kong zuan hi,  
Limliap pan Na melvak thupi ah;  
Sisan vang in Na vak sung tum thei hi'ng,  
Hong entel in ka mialna halsiang in,  
Kei tung ah hongtaang in.

Na Kumpina taang pha kong et chiang,  
Nang batna ka maitang uah kilang;  
Thupina pan thupi semsem a taang,  
Koute nuntakna'n Na thu tangkou hen,  
Kei tung ah hongtaang in.

@ Labu 2019 

## 455 Van Leh Lei Piangsak Pathian

Doh is G

Van leh lei piangsak Pathian,   
Ni le kha piangsak Pathian,  
Ka nuntakna a hongbawl ka Pathian,  
Ni taang leh guahtui hongpia,  
Tuuk chiangin an hong lasak;  
Na vangletna kong phat hi ka Pathian.

*Toupa aw ka lungdam hi,*  
*Nisim nong lungdamsak hi,*  
*Ka hinlai teng na min ka phat den ding;*  
*Tumging tawh nang kong phatding,*  
*Laamna tawh nang kong phat ding;*  
*Haleluiah Na min thang denta hen.*

Tuni in keia dingin,  
Hun hoih hun nuam hong kipia,  
Toupa tung lungdamna ka kou ding hi,  
Lungdam kouh biakna pia in,  
Toupa ka pahtawi ding hi;  
Ka hatna teng tawh A min ka phat ding.

Khatveivei nek ding neilou,  
Khatveivei silh ding neilou,  
Ahizong Toupa hoihna ka phawk hi,  
Van a leeng vasate leh gamlak Unok paakte in;  
Ka nunna nisim in tha hongdim zel.

@ Labu 2019 

## 456 Toupa Kei Hon Kempa Ahi

G Lalpi  
Doh is Ab

Toupa kei honkempa ahi,  
Zanmial leh lauhuai lakah ,  
Khattang honnusia ngeilou,  
Ka kiang nai om gige hi,  
ka bukna suangpi ahi,  
Tawplou in phat zel ning e.

*Haleluiah Toupa hongphat ung*  
*Thupina, lalna, pahtawinate*  
*Tangtawnin nang'a ahi,*  
*Haleluiah hong phat ung.*

Zing nisuak in na thupina ,  
Ka mitmuh in taangsak hi,  
Solkha leh si-al te ah,  
Na etlawmna ka mu hi,  
sing leh louhing chiteng in,  
Na hehpihna langsak hi.

Toupa na siamsa mihingte,  
Sihna lam zuan honheisan,  
Amau gupkhiatna ding a,  
Na tapa sisan luang-in,  
Na itna thukpen langsak,  
Lamdang itna genchim laang.

@ Labu 2019 

## 457 Immanuel Na Min Lian Hen

Iii Alexander 217  
Doh is Bb

Immanuel Na min lian hen,  
Thupina Nang honpia ung;  
Michih Nangmah bia'n kun henla,  
Phat uh hen Na min zaila'n  
Pathian Hondampa Kumpipa,  
Van a kaihging in Nang honphat,  
Phatna ging thupi'n lei thawn hen  
Lian hen, Lian hen, Lian hen, Na min Immanuel.

*Lian... Immanuel! Immanuel!*  
*Thupina, maanna, pahtawinate,*  
*Pilna, thuneihna Nang'a hihen,*  
*Tu leh tangtawnin!*  
*Lian... Immanuel! Immanuel!*  
*Lei leh vanmang tung Pathian,*  
*Lian hen, Immanuel!*

Immanuel Na min lian hen,  
Tatsate'n hon umkimvel;  
Lei kumpite'n Nang Kumpipa,  
Sangpen Manglukhu honpia,  
Tatsa tanglai mi tengteng zong,  
Mangtutphah ngou kim ah kikhawm,  
Phatna la ngaih honsa uh hi,  
Lian hen, Lian hen, Lian hen, Na min Immanuel.

Immanuel Na min lian hen,  
Thounawn Kumpi Hondampa;  
Tangtawn bangkim hihthei Nangmah,  
Melma te zou vek Nangmah,  
Sihna khelhna gawtmun zou vek,  
Setan hatna a tam khinta,  
Tangtawn Na min Thupi hen aw,  
Lian hen, Lian hen, Lian hen, Na min Immanuel.

@ Labu 2019 

## 458 Tunglam Jerusalem Thak Ah

V Ngulthuam  
Doh is C

Tunglam Jerusalem thak ah,  
Tatsa misiangthoute leh serafte'n;  
Mangtutphah tung a tupa leh  
Thahsa belamnou phat in la thak sa uh.

*Thupina lalna leh vaihawmna,*  
*Vualzohna leh thilhihtheihna, pilna leh pahtawina;*  
*Tangtawn nang' a ahi,*  
*Halleluiah, Halleluiah, Halleluiah, Amen.*

Tunglam Jerusalem thak ah,  
Nam tengteng leh chi chih pauchih a mi;  
Belamnou sisan a leisa,  
Halleluiah Hotdamna chiin au uh.

Jerusalem thak a teng ten,  
Zan khuamial leh nat lungkham kahnate;  
Gilkial dangtak thuak nawn louin,  
Thupina mangtutphah vak kim ah leng uh.

Halleluiah aw hondampa,  
Na sisan pha a non leitak manin;  
Tangbang ka damlai ni bei chiang,  
Ka teengsam ding tua Jerusalem thak ah.

@ Labu 2019 

## 459 Pathian Zahngaihna Thupipen

Jesse B Thomas  
Doh is Ab

Pathian zahngaihna thupipen a ka neih,  
Aw a tamdan simseng thei ngeikeng;  
Van a Aksite sangin zong tamzaw uh,  
Luipi a piaunelte sangin zong.

*Zahngaihna thupi keiin bangchi thuk ding,*  
*Zahngaihna dang tuanlou leh tak;*  
*Amah it in neih teng toh A nna sem ning,*  
*Ka lei hinkhua bei mateng in.*

Jingkhang in ka thawh chiangin honna dawn ua,  
Sun chiangin ka lungsim hon nuamsak;  
Zan khuamialna ah zong honzui jel uh a,  
Sun sepgimna zoh ahih chiangin.

Van Angelte ka kim hon umsuak saka,  
Ka paina lamteng ah honpi ding;  
Ka lam kathuam teng ah chiamtehna honlak,  
Aw kei ading in hinkhua nuam lua.

A hoihna leh zahngaihnan honzui jel dia,  
Ka lampi tawpna tanpha ah zong;  
A sim thuchiam kipel thei ngeilou ka nei,  
A chitna tangtawn a om ding pen.

@ Labu 2019 

## 460 Hong Len Gige'n

V Siampu  
Doh is Ab/G

Aw kei honggum Toupa,  
Aw hong nusia lou aw,  
Simlei mialna nuaiah, tummang kha ning;  
Aw Na itna khut in kei honglen gige'n la,  
Damsung buaina chiaugal hong kaipih in.

*Na vak ah mialna om ngeilou,*  
*Na siang ah Muanna kim hi,*  
*Nang ah muanna nga ing,*  
*Hong len gige'n.*

Sunni tum muikhua jing,  
Zan khua hongmial chiangin,  
Mialna mitte hongvak ka kha kem in;  
Zing ninou hongsuak a, simlei pallunte lang,  
Simlei palte lou di'n aw hong phal ke'n.

Toupa Nang lou belh ding,  
Ke'n simlei ah nei ke'ng,  
Ka mit thuksem mu di'n hong vaksak in;  
Aw Na itna, hoihna, hepihna a thukdan,  
Nang naih sem a mu di'n hong vaksak in.

Ka thumna ngaikhia in,  
Nang ngaia dangtak hi'ng,  
Khemna huihpi lakah ka kha a vai;  
Hihhang k'ong sap chiangin, Nang keiah Na om a,  
Pahna mittui luang toh phatla ka sa.

@ Labu 2019 

## 461 Toupa Phat Un A Min Siangthou

V Siampu  
Doh is C

Toupa phat un a min siangthou phat un,  
A siangthouna lain sa ve ni e;  
Tatna bawlpa Pathian lungkimsakpa,  
Hondampa Khrist Toupa a min phat ni.

*Aw belamnou gensiatbei in khros ah,*  
*A si'n mite moh maisakta,*  
*Han suangpi leh sihnain zoulou a,*  
*Hankhuk pan ni thum ni'n thouzou hi,*  
*Tua Khrist neite sihnain zoulou ding,*  
*Tangtawnin Belamnou siangthou phatni.*

Toupa phat un a min siangthou phat un,  
Haan apan misite kaithou ding hi;  
Misite leh mihing vaihawmpa hi,  
Vualzoupa siangthou chi'n a min phat ni.

Toupa phat un a min siangthou phat un,  
Pathian leh mihingte kilemsak hi;  
Lei leh van mi'n a min phatla sa hen,  
Belamnou min phat ni Halleluiah.

@ Labu 2019 

## 462 Hondampa Phatna La I Sa Nawn Ding

Lyman G Cuyler  
Doh is A

Hondampa phatna la i sa nawn ding uh,  
Pathian itna i theihna ding un A si;  
Hon khasiatna leitung gam tengah gen ni,  
Van a hon thumsak gige dan zong gen ni.

*Tangthu lamdang i gen ding uh,*  
*Ei dinga sing a A sih*  
*Phatna thupina teng Amah'a hi hen,*  
*Khelhna pan i suahtakna'n Aman a thuak.*

Hon lungmuanna thute jiak Amah phat ni,  
Tua thu hon nutsiatte tanglai pan gelhsa;  
A gingta tengteng kiangah Amah nai hi,  
Amuanhuaite kiang' A zahngaih ensak ding.

I mit ua i muh ding innpi honchiam a,  
Lungsung hon kipahsak jiak'Amah phat ni;  
Tua mun ah tatsate toh i kikhop chiang',  
Hon deihsakna hauhna gen vuallouh luah ding.

@ Labu 2019 

## 463 Tung Van Khopi Salem Thak

Rev Thangminlun Mangte  
Doh is D

Tung van khopi salem thak nuam i tun chiangin,  
Tua ah lungkham dah leh kahna om nawnlou ding,  
Nun i nuam ding hi tung van salem khuapi nuam  
Tuang i tun hun ding lungin haibang ngakla'ng.

*Nunin nuam nanchia maw tua Van khopi,*  
*It leh ngaih khensate a kimna mun,*  
*Tanpa lenna tung van khopi nuam,*  
*Tuang i tun hun ding lungin haibang ngakla'ng.*

Tung van khopi salem thak nuam i tun chiangin,  
Khensa tuangtung masaten honna dawn ding ua,  
Lungkham naubang kah om nawn louhna gam nuam ah,  
Nunnuam ngabang leng in Toupa i phat ding.

Thangvan sana khopi thak nuam i tun chiangin,  
Tanpa lungdeih sakmel etlawm i muta dia,  
Kahna simlei tung ngaihnawn louhna gamnuam ah,  
Tuang i tun chiangin nuamin Toupa i phat ding.

@ Labu 2019 

## 464 I Toupa Jesu Khrist Leitung Ah

James Songrolal  
Doh is C

I Toupa Jesu Khrist leitung ah a len laiin,  
Natna chiteng thuakte din, Damna thupi thupi ahi,  
Phak sawmte in a kiangah damna a hongmu ua,  
A lak ua khat kiain kipahthu a vagen hi.

*Sawm ka damsak ahi kei maw,*  
*Adang kuate koia omta uhiam?*  
*Sawm ka damsak ahi kei maw, sawm ka damsak ahi kei maw*  
*Ngaiin Toupa Jesu lungnuam theilou hi.*

Khovel lungkhamna leh haksatna na thuak laiin,  
Nopna leh khamuanna pia thei midang omlou hi  
Toupa Jesu'n na mangbatna teng a lamangta,  
A vualzawlna muin kipahthu genlou ding maw.

Eden sual a liamsate Toupa Jesu vang in,  
Damna siktui siang tua Kalvari tui siangthoupen,  
Toupa naka sisan leh tui hong luangkhia ziakin,  
Khantawn a hinna i neih lungdam sam lou ding maw.

@ Labu 2019 

## 465 Tangtawn Gamnuam I Zot Laiin

Doh is E

angtawn gamnuam i zot laiin,  
Lungkham buaina meipi'n honbawm,  
Nopna leh dahna te'n hontuam zel;  
Lungkham buaina khen gam i tun ma'n zaw.

*Jesu louin, damlai khovel hinna bangmahlou mai ahi;*  
*Khovel pilna zong haihuai lel hi,*  
*Hihhang mang Jesu toh bangkim hihtheih ahi.*

Lungkham buai ni'n a hon panpih,  
Lusun mangbat ni'n zong hongnem,  
Gentheih taksap ni'n hontaisan lou;  
Mang Jesu ah bangkim hihtheih ahi.

Theipi kungte paaklun louin,  
Lou in nekding piangsak louin,  
Huangsung a ganta a mangthang zong;  
Ka kipak ding Toupa ka hotdamna'h.

Belampu hoih i Mang Jesu,  
Hatloute panpihtu ahi;  
A nungzuitute taisan ngeilou,  
I makaitu nunnem zaidam ahi.

@ Labu 2019 

## 466 Hinna Singlim Nuai Ah

Job B Nangkhanlian  
Doh is C

Simlei haksatna tuangnung siah leng,  
Sian anglai ah mun muangta ding a;  
Gim gentheihna teng ngilhta ding a,  
Khen nawnlou ding it leh ngaih teng toh.

*Hinna singliim nuai ah khawldenta ni,*  
*I leitung hong beichiang;*  
*Mubang ngaikei ning tulsa simlei,*  
*Sian anglai ah tuang i tun chiang in.*

Naubang kahna gam tuangnung siah leng,  
Tung thangvan gam saumang nunnuam ah;  
Angel siangte toh houlung tuak in,  
Leng diamdiam ta ding thangvan gam ah.

Thangvan gamnuam tuang i tun chiang in,  
Gibang khenna om nawnlou ding a;  
Lungzuan, nat leh sat ngilhta ding a,  
Phatna tullou ding tangtawn dong in.

@ Labu 2019 

## 467 Simlei Tunga Min Bang Piang

V Siampu  
Doh is B

Simlei tung a mimbang piang mi zata  
Min lian min hoih tampi om hi,  
Hizong Jesu bang min lian piang omlou,  
Min lianzaw piangngei nawnlou ding.

*Lian hi, lian hi, piandang A min lian hi,*  
*Lian hi, lian hi, piandang Immanuel lian hi,*  
*A min lamdang, lemthei, Pathian Hat hi, lian hi,*  
*Piandang A min lian hi.*

Kumpite Kumpi A min lian penpen,  
Siangthou siangthou chin i phat ding,  
Min tungnungpen Toupa'n Amah peta,  
Min lianzaw piangngei nawnlou ding.

@ Labu 2019 

## 468 Vanmang Siamsil Bawl Khempeuh

Rev V Khamthawng  
Doh is Ab

Vaimang siamsil bawl khempeuh,  
Ka ngaihsut chiangin ah;  
Lamdang in kilawm hi,  
Mual leh guam mun khempeuh;  
Galin don leng dum diidiai,  
Etlawm ganhing chiteng;  
Siamtu Na thupidan, Singta'n lel zoulou hi.

*Hongphat ning, Kei hong it;*  
*Pathian thilbangkim siam;*  
*Mikhial Na hongtanta,*  
*Thupi'n lamdang; Nong itna lian,*  
*Thu in genseng kei ning.*

Sing leh loute hing dimdim,  
Gamlak silpak in zeem;  
Khuaimute hongleng in  
Vasate ham siausiau;  
Tulvum lengthe hongkhuang in,  
Huihkhi damdiai in laang;  
Luita luang ging biabia, Simlei kilawmna'n dim.

Khuadak in tunglam enle'ng,  
Van ah ni leh kha taang;  
Aksi sang zatamte,  
Tang singseng in leng uh;  
Galdon veng nuai simlei pan,  
Thangvan kilawmna'n dim;  
Siamtu Na thupidan, Thilsiamte in gen hi.

Thianmang aw, simlei miza,  
Loubang Na khualna lian;  
Mikhialte Nong itna; Thukin sang hinah e;  
Na Tapa tangkhat nong sawl,  
Koute hinna dingin;  
Siamtu Na thupi lua, Thilsiamte'n honphat hi.

@ Labu 2019 

## 469 Itsiam Toupa Hehpihna

Julia H Johnston  
Doh is Ab

Itsiam Toupa hehpihna lamdang,  
I khelh mohna khuhzou hehpihna;  
Tua Kalvari mual pan hongkipia,  
Tua ah Belamnou sisan hongluang.

*Hong ngaidam ding hong siangsak ding,*  
*Pathian hehpihna i khelh mohna*  
*Khempeuh sang lianzaw tua hehpihna.*

Mohna lungdonna tuihual bang hot,  
Man ding launa'n hinna hong lausak;  
Genseng louh hehpihna lian in ah,  
Bukna'ng tua Khros vanglian ei honglak.

I nitna vom kisel thei ngeilou,  
A silsiang thei bang om tazen ding;  
En vaw sisan tuipi in luang veh,  
Nang zong vuk sang hong ngousak thei hi.

Tehpih bei tawntung hehpih lamdang,  
Manbeiin a umte tung kipia;  
A melmu nuam noute khempeuh aw,  
A hehpihna tu'n sang nuam lou maw?

@ Labu 2019 

## 470 Khristian Hinkhua Masawn A Pai Zel Ding

N Zasang  
Doh is D

Khristian hinkhua masawn a paizel ding,  
Ki awlmohlou mi tampite;  
Toupa adia i hun manpha zang in,  
I hatna leh lungsim teng toh.

*Ann gum nelouin kuamah piching lou ding,*  
*Nawitui kia in kuamah khanglian lou ding hi,*  
*Masawn lou a ommun a om gige,*  
*Khristian piching hi theilou hi.*

Toupa nasep miten nuamden ding sa,  
A haksat chiangin lungkia uh;  
Lungkiatna in mite piching theilou,  
Kuhkalna in pichinna hi.

Mite apan engbawl leh gensiatna,  
Toupa min in na tuak ngei hia?  
Hiai khovel a guallelhna tampite,  
Toupa ngaihin gualzohna hi.

@ Labu 2019 

## 471 Lungkim Louhna Khovel

Upa T Jampu  
Doh is C

Lungkimlouhna khovel natna tawlna gam ah,  
Khelhna asang semsem buaina lah sang semsem;  
Khovel etlawmnate mitla atam semsem,  
Hizong khovel pallun suahtaksan akul hi.

*Ginna long a tuangin khovel tuipi tung ah,*  
*Buaina a sansem leh ginna sangsem kul hi;*  
*Tunglam en a paiin mailam nawt jel ni e,*  
*Ginna long a tuangin khovel suahtaksan ni.*

Lungkimna om nawnlou duh-amna'n dim zouta,  
Pilna, siamna san chiang buaina khelhna sang jel;  
Hoihna asan chiangin doutu a pung jela,  
Doutu atam chiangin ginna asan kul hi.

Khovel ah lam-et bei ginna in ka hing a,  
Lemtheihna neilou in Toupa ka sam jel a;  
Hatna teng abei chiang zohna hongpia jel hi,  
Sihna a hongkim chiang zohna bukimta ding.

@ Labu 2019 

## 472 Zohna Toh Hone Ompih In

T Pumkhothang  
Doh is A

Hiai khovel ah hi sualgal a honglian a,  
Van Jerusalem juan a ka pai laiin,  
Ka sung a muanna kha hong kiliin chiangin,  
Toupa aw nang hongmakaih na kha'n hong ompih in.

*(Toupa aw) Hongleenin sualna jaan mial ah,*  
*Hongpiin tuipi lian tung ah (Na mite)*  
*Nisim in sual galdouna haksain lauhuai zong,*  
*Zohna toh nang hong ompih in aw.*

Jing ninou leh zingsang daitui bang kiaa,  
Silpak leh louhingte nun na bawl thak zel,  
Aw na mite nunna pahna om nawnlou,  
Pahna daituiin na kha toh hong ompih in.

Aw ka zogam lei uh mohna'n dim zouta,  
Khelhnate honglian a nisim in hontuam;  
Leitung nopsakna sung ah kibualta ung,  
Toupa aw nang hong ngilh ung ngaihdamna hongpia in.

@ Labu 2019 

## 473 Aw Hong Leng In

Siamthang  
Doh is Gb

Aw laukha siangthou hongleng in,  
Hiai leitung mialna mun ah;  
Mial nuaia mi tampi omte,  
Na vakin hong tanvak in.

*Aw hongleng in, aw hongleng in,*  
*Hiai leitung mialna mun ah;*  
*Aw hongleng in, aw hongleng in,*  
*Khasiang nang konngai uhi.*

Aw laukha siangthou hongleng in,  
Hiai leitung mialna mun ah;  
Nang honthei nailoute kiang ah,  
Hongleng inla tanvak in.

Aw laukha siangthou hongleng in,  
Mialna teng beisak in;  
Na thil hihtheihna lamdang toh,  
Hongleng inla tanvak in.

@ Labu 2019 

## 474 Thangvan Nuama Kuate Hiam Teng

Doh is D

Thangvan nuam a kuatehiam teng,  
Jesu Pathian toh kithuah den,  
Angel siangthou a misiangte,  
Naupang Jesu paktate toh,  
Nunnop tawp louin a awi uh.

*Kaihging lawm toh nopla lem uh,*  
*Kalvari thu a theih phak uh,*  
*Huan sakik uh Halleluiah, Halleluiah,*  
*Kaihging lawm toh nopla lem uh,*  
*Kalvari thu a theihphak uh,*  
*Huan sakik uh Halleluiah, Halleluijah.*

Banghang a kikhou zoulou hiam,  
Tanpa phat a zaila sak uh,  
Jesu it thupi a manpha,  
Tangtawn a lang semsem ahi,  
Amau vak dan toh a mu uh.

@ Labu 2019 

## 475 Kumtawn Suangpi

Doh is G

Aw, Nang kumtawn suangpi nuamsa,  
(Leh muanhuai bukna suang),  
Nang kon muang hi Toupa it,  
(Kumtawn suangpi kon muang hi),  
Damsung huihpi'n a hontuam hi,  
(Kei hon sel in nuamsa),  
Kumtawn suangpi honsel aw.

*Honsel in aw kumtawn suangpi,*  
*(Honsel in Nangmah ah)*  
*Na mel lungdamhuai mu din,*  
*(Honsel in na melmu din);*  
*Damsung huihpi'n a hontuam hi,*  
*(Kei honsel in nuamsa),*  
*Kumtawn suangpi honsel aw.*

Ka zinna ka zoh vek chiangin  
(Innpi nuam ka zuan dia);  
Ka kha tawl nang tonpih in,  
(Lamtawn in nang honkem in),  
Na ka zoh mateng honkem in,  
(Ka damsung na zou a),  
Khovel ka nutsiat mateng.

Meipi hongjin in hon kem in  
(Ka lampi khuamial ah),  
Nisa hongvak nawn mateng,  
(Zingsang ni hongsuah mateng),  
Ka damsung na ka zoh chiang in,  
(Tutkhawl ding inn nuam ah),  
Tua tangtawn gam nunnuam ah.

@ Labu 2019 

## 476 Vaihawmna Ni Thupi

Doh is G

Vaihawmna ni thupi hongtun in,  
Ja ing pengkul a hong ging hi,  
Namchih leh chichih hong pungkhawm in,  
Ka mu mangtutphah ngou maiah,  
Van Angel siangthou a hongkumsuk a,  
Tuipi leh leitung tengteng tung ah,  
A khut van lam a liktou kawm in ah,  
Hun leh ni atawpta a hongchi.

*Ngaidih, kah leh lungkham kikou aw'n,*  
*Mangthangten atan uh theiin,*  
*Tang leh mualte kiang ah, hondelh un,*  
*A thumna uh akai lawta.*

Mi sumhaute zong tel sam uh a,  
A sum uh tuimang khinta a,  
Khutdoh bang maiin Toupa maiah,  
A leiba uh din zoulou uh,  
Lei mi thupite zong om sam uh a,  
Sihna natna thuak in mau uh a,  
Angel min gelhna Vanlaibu tawiten  
A thupina tuam uh mulou uh.

Meithai leh tagahte zong om uh,  
Toupa'n a thumna uh ngaikhia;  
Khutdoh lungkham om nawn louhna ah,  
A khitui uh a nulsiang ding;  
Sum kikap hatte leh zukham hatte,  
A kiang ua zu dawnding zuakte toh,  
A kiang ua zu zuak phalna petu toh  
Gawtmun ah a lut khawmta diam uh.

Hoih kisa a kideihhunte zong  
Om uh, ahoihna uh chinglou,  
Tang a Jesu kilhlumtute zong,  
Mihing ngaih in hoih in lang uh,  
Hotdamna simmoh a tu lungmuangte,  
Tuin hun omlou awl awl in ah,  
Hotdam ka hithouna ding chi tute,  
A kikhel sih nihna tangta uh.

@ Labu 2019 

## 477 A Hongtung Ta Khristmas

Doh is Ab

Kum sulhei a hongtun chiangin,  
Lungzuan thelbang thousak,  
Ngailou leh kipaklou kuamah omlou;  
I ngaklah Khristmas ni tuang a hongtung nawn ta,  
A etlawm sem din Bethlehem pak toh;  
Hongpak lunta e pakbang lawm ni.

*Aw etlawm sang e, hiai nunnop ni hun tomkal sung,*  
*Vangnei kisa'ng e, nopna ni tuang hongtungta,*  
*Lung kituak in nunnop zaila'n awi ni,*  
*Na lungkhamna silhpuan bang paiin.*

Omlaivei leh lusunta ten,  
Tantawk gel sam dih ua,  
Hun mualliamsa teng ngaiin i mau hi;  
Pak bang i lopsa hiai ni thupi hongtun chiang,  
Sungkuan kim a i lenlai ngaisem hang;  
Naubang kahna luankhi tui a luang.

Tung Thianmang hambang honhuai hen,  
Nunnuam in zaisa ni,  
I lailung sung natna teng damta hen;  
I ngaklah ni kipahhuai tuang hongtung nawnta,  
Na puakgik tengtengte paikhia inla;  
Nunnuam ni hun hoih i neih sung in.

@ Labu 2019 

## 478 Aw Nazareth Jesu

Doh is D

Nazareth Jesu koia pai ding na hi hiam?  
Lenna vangkhua tualnuam peel gamdai gam manoh in,  
Sual tate na itna vangin khros po kawm in,  
Kulhpua gamdai dama leenna mun nusia mai ding maw?

*Aw, kapin ka mau jel a, hizong tawp simthu leel in a omlou,*  
*Melmate'n pi jel uh, gamdai dam lam zuan in,*  
*Aw, Nazareth Jesu koia pai ding na hiam?*

Lalna vangkhuapi tualnuam a sawlbang heina,  
Khawvel nunnop palzou mangthangte honkhia dingin,  
Pa angsung nuam pel a mangthangte zong ding in,  
Ka kipia ding hotdamna'n na chi maw ka Mang Jesu?

Aw a mualkhum dekta maw khovel sual tanpa,  
Bahin puk zel mahleh tawp simthu a leel theilou;  
A hon it ziakin maw, en in mualkhum dekta,  
Kapin ka mau jel a, hizong tawp vual a hilou hi.

Nazareth Jesu koia pai ding na hi hiam?  
Mipi pungkhawmtein na tungah khros honnga uh,  
Hizong Toupa Jesu kei din damna na hi,  
Na gam na tun chiangin hon theigige in ka Toupa.

Aw munuam veng namchih damna kalvari tang,  
Hangsan tuaidawng lili paak vanmang ta phamna mun,  
Khasiang hongleng aw halleluiah chi'n lem ni,  
I tangtawn van khopi kongkhak Kalvari i awi ding.

@ Labu 2019 

## 479 Pathian Belamnou

Doh is D

Mohna neilou Na Ta tang khat,  
Hizong van apan nongsawl hi,  
Mohneite lak hong teeng ding in,  
Pathian Belamnou honghi di'n.

*Aw siangthou Pathian Belamnou,*  
*Ken ka it Pathian Belamnou,*  
*Aw Na sisan pha'n hongsiangsak,*  
*Ka Jesu Khrist kei hongtanpa.*

Itna a nong piak kilhdeen uh,  
Bawlsiatna thuakin hongsi hi,  
Kumpi hizong ki-ngainiam in,  
Lat in om Pathian Belamnou.

Kei ka mang khin hing dia lawm lou,  
Hizong na kiang nong naihsak hi,  
Na khut thahaat in nongpi a,  
Pathian Belamnou nong musak.  
Aw siangthou Pathian Belamnou,  
Nangbang a ka om theihna di'n,  
Aw na sisan pha'n hong siangsak,  
Ka Jesu Pathian Belamnou.

@ Labu 2019 

## 480 Moh Neilou Belamnou

G Lalpi  
Doh is D

En un, Van Mang vontawi,  
Lungkham in naubang kap,  
Nang leh kei vangin maw,  
Moh neilou mohnei bangin  
Nang leh kei hong it man,  
I mohna teng puain,  
Khros tungah naubang kap.

*Pa aw hon paisan ding na hi hiam,*  
*(Khros tungah mohteng khu naubang kap)*  
*Kei khattang hon nusia ke'n chi in,*  
*(Mohteng khu Pathian in sulheisan)*  
*Moh neilou Belamnou,*  
*Nang leh kei hong it man,*  
*Khros tung ah hongsi hi.*

Mulkimhuai, mulkimhuai lua,  
Van Mang' von hongthuakna,  
Kuata'n en ngam ding hiam,  
Van angel te'n en ngamlou,  
Sunni zong tang ngamlou,  
Vanmang' vontawiin thuak,  
Nang leh kei nunna di'n.

Khelh vanga hongsi Toupa  
Toh tangtawn ading a ,  
Gibang khensa hi zong,  
Belamnou itna lamdang'n,  
A thuakna kho-ul leh,  
Sisan in Toupa toh  
Kizopna bawl thak hi.

@ Labu 2019 

## 481 Gam Mial La

Doh is G

Sihna mial nuaia tu in, mi sang tampi mangthang uh,  
Hotdamna, aw hotdamna neilou in;  
Hinna lampi mansuah in singbul suangbul a bia uh,  
Eimah banga tatsate hi uh.

*Hotdamna (hotdamna)*  
*Tangthupha (tangthupha)*  
*Gamchih a puangzak ding in (Halleluiah),*  
*Toupa'n tuin hongsam hi, hongsam hi, hongsam gige*  
*Hotdamna huang ah hon pilut in.*

Toupan nang honit manin, sih tanpha in hongthuak hi,  
Na khelhman leibat honditsak zouta;  
Aw unau kingaihsunin na leibat na dit ken zaw,  
Toupa kiangah bang na gending hiam.

Amaute pikhia dingin unau na muang om ding maw  
Hun a tomta lenmual a khum zel hi,  
Gammial a Toupa itte laukha tampi mangthang uh,  
Amaute pikhia ding omlou uh.

Toupa kei hiaiah ka om, na itte honkhia dingin,  
Na deih bangtaka nonzat ka ut hi,  
Nang ading in ka hing dia, nang ading in ka si dia,  
Ka theihna ka pumin honzang in.

@ Labu 2019 

## 482 Belampu Din Kon Namkip Uh

Doh is A

Toupa na gam panpihtu ding,  
Na biakbuk inn siangthou ah,  
Belampu din kon namkip uh hi,  
Na Khasiangthou in honghih kippih in aw,  
Toupa ka Belampute uh migitna leh ,  
Dohzohnate, hangsanna leh hatna pia in,  
Na Belamte pitu dingin.

Saptuam pi ding zaw gensiatbei,  
Zi khat nei leh mi kizen,  
Lungsim siangthou, kidek zoumi,  
Kipahdan siam leh zudawn kham ngeiloumi,  
Dangka ngainalou, mi kamsiam,  
Innkuan kepdan siam, mi ginom,  
Zaidamtak leh miveh chingmi,  
Sia leh pha a Khrist pomkip mi.

Nou Belampu deihhuaite aw,  
Belamte kemtu dingin,  
Toupa Jesu dong gige un,  
Lou hinna mun ah napi thei ding uhi;  
Aw Belampu deihhuaite aw,  
Gensiatna, tawlna buainate,  
Nuaisiahna, simmohna, vuakna,  
Thuakna Toupa min in thuak un.

Jesu Belampu hoih zuiin,  
Gamdai mun leh guamthuk ah,  
Belam mangte zongding in ah,  
Khrist a Lalna gam a pilut dingin ah,  
Toupa ka Belampute uh,  
Sawltak Peter bang nnasepna,  
Tawlnate hangsanna'n thuam in,  
Kha a dimin nang pizel in.

@ Labu 2019 

## 483 Hong Phat Ung

G Lalpi  
Doh is G

Nuai simlei mi zatam laiah ei hongtel,  
Anbang itna lamdang kuan genzou ding hiam?  
Bangmahlou suanding bei nam mangthang hiding,  
Anbang itna'n nam khat hongsuah hi.

*(Aw hongphat ung) Aw hong phat ung Toupa,*  
*(Ka bitna uh) Ka bitna uh na hi*  
*(Minletna teng) Minletna teng Nang' a hihen,*  
*Nam tengteng lal(Nam tengteng lal)*  
*Toute' Toupa (Toute' Toupa Na hi),*  
*Namte bawlpa (Namte bawlpa) hong phat ung e.*

Tuan a pi leh pu saltanna apan a,  
Nuai zinmang henkol apan hong suaktasak;  
Tangthupha tuipi gal apan hongpuak in,  
Anbang itnan nam khat hongsuah hi.

Simlei ah laukha mangthang zatamte kiang,  
Nong itna tangthupha phuangzak thei dingin;  
Na laukha'n hambang honghuai zelin Toupa,  
Tangthupha toh gammial tanvak din.

@ Labu 2019 

## 484 Piandang Na Vangletna

T Pumkhothang  
Doh is Ab

Omsa Pathian, omlel leh omgige ding,  
Piandang na vangletna lian hi;  
Lei siam a van leh tuipite asiampa,  
Tangtawn a tangtawn Nang na hi.

*Piandang na vangletna lian hi,*  
*Toupa, Piandang na vangletna lian hi, Toupa;*  
*Tang a Pathian Nang Tawngtawn a hilai ding,*  
*Piandang na vangletna lian hi.*

Lei leh asung a thilsiamte abawlpa,  
Vangtung Angel sangsawm lak zong;  
Na thupina genzou suutzou a omlou,  
Piangdang na vangletna lian hi.

Nite kumte hongbei in hong kidang zel,  
Hizong Na vanglian dang ngeilou;  
Thilsiam a beisate lak zong Pathian nang,  
Thilsiam thak ah zong hilai ding.

@ Labu 2019 

## 485 Aw Halleluiah Jesu Hongpiang

T Siamjik  
Doh is B

Genthei tate zalenna ding,  
Tuni'n a hongtung kipak ni;  
Nuai jinmang in henkol a hon bulhna,  
Luainam bang sutin omta ding.

*Aw (Hallelui) Halleluiah,*  
*Jesu hongpiang, Halleluiah!*  
*Nunnuam in zailain pahtawi chiat ni,*  
*Hondampa mimbang a hongpiang.*

Van Kumpipa hihna nusia'n,  
Nang leh kei tan dingin hongkum;  
'Tungnungpen ah thupi henla' chiin,  
Vantung mite'n zaila sa uh.

Mipilte leh Belampute,  
Gamlapi apan hongpaiin;  
Bethlehem ah Kumpi Thak pahtawi ding'  
Lungtang leh thilpiak tawiin kuan.

Hondampa ei dinga hongpiang,  
Pahtawiin zaila in awi ni;  
Kaihgingte leh gingthei khempeuh tum in,  
Jesu Immanuel pak ni.

@ Labu 2019 

## 486 Thil Hithei Hiding Maw Kei Ding In

Charles Wesley  
Doh is G

Thil hithei hiding maw kei ding,  
Tanneih ding honpa sisan ah,  
A thuaksak keia ding si maw,  
Kei asisakpa hilou maw?  
Itna lamdang nang ka Pathian,  
Kei dia na sih hithei hi maw?

*Itna lamdang Nang ka Pasian,*  
*Kei dia na sih hithei hi maw.*

A pa kumpi tutphah nusia,  
Hehpihna manbei tawp neilou,  
Itna lou peuh bangkim nusia,  
Adam suan panpih beite ding'  
Zahngaihna lian hi na lawm lawm  
Ka Pasian in kei hong muhkhiak.

Tun mohtanna ka lau beita,  
Jesu bang bangkim keia hi,  
Amah a hing ka lutang hi,  
Pasian diktatna hongsilhsak,  
A kumpi tutphah naih thei ta'ng  
Khrist kei a, Kumpi lukhu toh.

@ Labu 2019 

## 487 Khrist Toupa Tuni'n Thou Nawn!

Charles Wesley  
Doh is G

Khrist Toupa tuni'n thounawn! Halleluia!  
Mite leh angelten chi! Halleluia!  
Kipak un vualzohna lian, Halleluia!  
Nou vante'n sa'n lei'n dawng hen, Halleluia!

Itna, tatna na zoh hi! Halleluia!  
Galdou zou, vualzohna tang, Halleluia!  
I Ni awkin valh nawnlou! Halleluia!  
Aman asi suah nawnlou! Halleluia!

Suang, venna, sitna a thawn! Halleluia!  
Khrist in gawtmun kong phujak, Halleluia!  
Sihna'n Amah zou zoulou, Halleluia!  
Khrist in paradis hongta, Halleluia!

I Kumpi thupi hing nawn, Halleluia!  
Aw sihna, na gu koiah? Halleluia!  
I kha hinna ding' A si, Halleluia!  
Aw han, na zohna koiah? Halleluia!

Kumpi thupi, Kha nuamsa, Halleluia!  
Hiai tangtawn hinna ahi, Halleluia!  
Nangmah theih, Na hat etchian, Halleluia!  
Tuabang la sa, tuabang it; Halleluia!

@ Labu 2019 

## 488 Jordan Luithuk Gal Ah

Doh is C

*Jordan luithuk galah ka inn a om,*  
*Toupa luithuk gal lehlam gamah kai ut hina'ng e,*  
*Jordan luithuk galah ka inn a om,*  
*Toupa luithuk gal lehlam gamah kai ut hina'ng e.*

Tangthupha gending a kuan na utsam hiam,  
Huai gamchiam nuam na gam ngeiah;  
Aw Toupa luithuk gal lehlam gamah kai ut hina'ng e.

Hotdam tate tualleng nopna khopi ah,  
Toupa thupi pakin zaisa;  
Aw Toupa luithuk gal lehlam gamah kai ut hina'ng e.

Khovel hin ngai nawnlou kahna om nawnlou,  
Puanpak silhin Toupa kiangah;  
Aw Toupa luithuk gal lehlam gamah kai ut hina'ng e.

@ Labu 2019 

## 489 Aw Tua Kitheihna

Rev E A Hoffman  
Doh is A

Aw tua kitheihna, aw tua kipahna,  
Toupa ban hat nuaia om hiing,  
Aw, tua vualzawlna,  
Aw, tua kipahna, Toupa ban hat nuaia om hiing.

*Khawl hi'ng, khawl hi'ng,*  
*(Jesu ah khawl hi'ng, Jesu ah khawl hi'ng)*  
*Launa bangmah om nawnlou hi;*  
*Khawl hi'ng, khawl hi'ng,*  
*(Jesu ah khawl hi'ng, Jesu ah khawl hi'ng)*  
*Toupa ban hat nuaia om hi ing.*

Laulou in om ning, hiai lei ka zinna,  
Toupa ban hat nuaia om hiing,  
Aw, ka lampi vak semsem niteng in,  
Toupa ban hat nuaia om hiing.

Banghiam ka lauh ding, banghiam ka lauh ding,  
Toupa ban hat nuaia om hiing;  
Ka Hondampa nai, ka kipahna kim,  
Toupa ban hat nuaia om hiing.

@ Labu 2019 

## 490 Noel Masa Van Angelte'n Gen

Arr Sir John Stainer  
Doh is D

Noel masa van Angelte'n gen,  
Belamchingte kiangah tuang hongtung tading;  
Jana Belamte a chin laiun;  
Tua jan khosiang leh jan khodai ah,  
Noel (4), Israelte Kumpipa piangta.

Thangvan sangah aksi taang mu uh,  
Suahlam aksi vak kilawm leh hoihtak ah;  
Vak thupiin simlei hontan in;  
Jan khomial lai sun hongsuakta,  
Noel (4), Israelte Kumpipa piangta.

Tua Thangvan aksi taang honzui in,  
Suahlam pan mipil thumte hongpai uh a;  
Kumpi hongpiang ding lung a gel in,  
Amau pitu aksi zui jel in,  
Noel (4), Israelte Kumpipa piangta.

Tua aksi in mallam zuanjel in,  
Bethlehem bawnginn tungzawn ah vaibang tham;  
Jesu mi siangpa Lal tungzawn tak ah;  
Tualai mun ah a hongkhawl denta hi,  
Noel (4), Israelte Kumpipa piangta.

Mipil thumte gan-inn honglut in,  
Kipak leh kingainiam in chibaibuk uh;  
Begaw, Murate, Dangkaengte;  
Naungek maiah honglaankhia uh hi  
Noel (4), Israelte Kumpipa piangta.

I vek ua lungsim kithutuak in,  
A thu a simlei leh thangvan siamtu leh,  
A sisan a mihingte leitu;  
Toupa Van Pathian phat la sa in,  
Noel (4), Israelte Kumpipa piangta.

@ Labu 2019 

## 491 Na Ngaihdamna Ni Thupi Kei Ding Hong Taangta

Evan G Thawnzakham  
Doh is G

Na ngaihdamna ni thupi kei din hongtaangta,  
Mikhial siding bangmah theilou ka hih laiin;  
Na sisan hoih manphain kei na honsam a,  
Khutvuakin na sianglam ka honzuan hi.

*Kuan ning Toupa, Na honsawlna peuh ah,*  
*Na ut bangin honzangin ka sihni tanpha'n;*  
*Zinmang doh-ai ka nuaisiah theihna din,*  
*Ka taksap teng hon guanin banjal honhuaiin.*

Ka hinna non hawinasan pen ka ngilhvang in,  
Laukha saltang mi sang tampi mangthangzou hi;  
Ka hun tamzaw athawn in ka na zangzou ta,  
Hon ngaidamin Toupa hon ngaidamin.

Na maiah nuamsain Toupa hong kikhawm ung,  
Na hotdamna leh loupina lambang pakin;  
Hizong Nang honthei nailou leh umlou mite,  
Khelhna saltang pikhiak ding don omlou.

Gamteng ah pai unla Tangthupha vagen un,  
Namchih a mite nungjui dingin bawl unla;  
Ka thupiakte malkhat zong imlou in gen un,  
Kap kawma kuan kipakin na tung ding.

@ Labu 2019 

## 492 Khantawna Hinna Ka Muhna

V Siampu  
Doh is Ab

Khantawn a hinna ka muhna Pathian laisiangthou ahi,  
Pathian hatkhum a piaksa ahi,  
Hiai sang a hoihzaw kuaman gen theilou hi;  
Banglam peuhah a phatuam hi  
Mi'n a zat hoih phot peuhmah ualeh.

*Kithuhilhna, kihasotna ding bang,*  
*Mikhialte siamlou tansakna ah bang,*  
*Kitaihilh a kibawldikna ding bang,*  
*Diktatna thu kihilhna lamah bang ,*  
*Banglam peuhah a phatuam kha vek hi,*  
*Ka limlang, ka gamlai, ka khawnvak hi.*

Sih muan theihna nei nailou a khovel a lungkhamte leh,  
Damsung a bawi hakkol a tangte,  
Suahtaksak theihna thuhoih thupha om hi;  
Damlai hindan hoih honhilh hi,  
Mi'n a zat hoih phot peuhmah ualeh.

Hiai laisiangthou thu i sim a kuhkalna leh khamuanna,  
I hon neih theih samna ding uhleh  
Lametna bang i na neih theihna ding un;  
Nidanglaia gelh peuhmahte,  
Eite hon hilhna dia gelh ahi.

Pathian laisiangthou bu sungah sual sepaih galdoute din,  
Galvan bukim lak ding aom hi,  
A vualzoute manglukhu piak achiam hi;  
Azawng apha kibang chiat in,  
I nasep bangzel in honpe ding.

@ Labu 2019 

## 493 Lauken Zion Tanu En In

V Siampu  
Doh is C

Lau ken, Zion tanu, en in na Kumpipa,  
Thunuailut in Sabengtungnou tunga tuang in,  
A hongdiing chi'a genkholhna thu a hongtungta,  
Mipi anung leh mapai te'n kikou jua jua.

*Hosana, Hosana, Hosana chi'n kikou uh*  
*Hosana, Hosana, Hosana chi'n kikou uh.*

I Pa David gam hongtung ding ahampha hi,  
Amah David tapa kiangah Hosana chi'n,  
Toupa min a hongpai hampha chi'n kikou uh,  
Tungnungpen ah Hosana chi'n kikou uh hi.

Amah David tapa Toupa Hondampa hi,  
Na lungtang puante uh suahkhia unla phah un,  
Thupina Kumpi honglut in chiin chial uh,  
Amah toh si, thounawn vualzou tawntung dingin.

@ Labu 2019 

## 494 Limbang Belh Tunglun Mang Aw

V Siampu  
Doh is G

Limbang belh tung lunmang aw Na vualjawlna,  
Kilawm sa'ng zata di'n etlawm e;  
Tangpalnou sakmel a etlawmlou omlou,  
Liapal nou sakmel lawmlou omlou.

*Itna in sakmel lawm in musak,*  
*Alamdang Sian aw itna Na siam,*  
*Lia-leh-tang anbang ki-it tuibang kigawm,*  
*Kitenna Sian aw hong vualjawl in.*

Sianmang aw Na siam a mi sa zat leng te,  
Nu-le-pa tuibang gawm din Na siam,  
Tuibang gawm vondeih zatam hongtawi ding a,  
Asiampa zata'n lambang pak ding.

@ Labu 2019 

## 495 Pathian A Thilsiamte A Et Et Chiangin

Rev N Vungzasin  
Doh is B

Pathian in a thilsiamte a et et chiangin,  
A lungkim mahmah hi, hoih asa mahmah hi;  
Hizong pasal amah kia a om a etin,  
Hoihsalou in numei panpihtu ding pia hi.

*Hiai ahi kitenna, hiai ahi kitenna,*  
*Pathian in a gawmsa mihing in khen kei hen,*  
*Khenlou dia tong chiamsa,*  
*Sian in lumbang honsung zel hen.*

Vondeih zatam tawi a siangsung phungching dingin,  
Houlungtuak tangbang dam nunnuam ngabang leng din;  
Tungthianmang vanglian in lumbang honsung zel hen,  
Itna tongchiam simthu hualkhau khihkip den hen.

Tanglai Kana khua a na tel bangin Toupa,  
Taksap teng hongguan din hongngai ung hongleng in;  
Lungkham dah leh taksap hun hongtung zel mahleh,  
Hiai kitenna siangthou pahtawiin omzel hen.

@ Labu 2019 

## 496 Hon Pahtawi Ung

Rev Thangminlun Mangte  
Doh is D

Sianmang simthu lelsa, nihgel anbang ki it,  
Tuibang kigawmna ni tuang hongtungta a,  
Nuamin honpahtawi ung hiai kitenna siangthou,  
Sian in lumbang sung in vualzawl ta hen.

*Nunin nuamin zaila'n pakni Sianmang muanga,*  
*Damtui bang kigawmte damsung khenlou dinga,*  
*Khristian innkuan bawl di'n tu leh ta phungching di'n*  
*Sian in huai hen.*

Sanggam aw tuni in, na thilhoih muh lianu,  
Na chiin na tuai teng leh Khrist a na unaute'n,  
Nuam in honpahtawi ung, hizong Sianmang muang a  
Na simthu chiamsa uh khuambang kip hen.

Asiamtu minthanna, innkuan phungching hiding,  
Mi siangthou tampite tun leh zua hiding in,  
Sian in hongsung henla, siangthou kitenna in,  
Asiampa Pasian minthangsak hen.

@ Labu 2019 

## 496A Nang A Hongpai, Aw Hondampa

F R Havergal  
Doh is C

Nang na hongpai aw Hondampa!  
Nang na hongpai, Kumpipa!  
Leichih in na min lou tading,  
Nuamsa in lasa ta n'ung!  
Nang na hongpai! Zung thupi te'n  
Na sih in puanjak keksak;  
Khualzinna lampi nuamsakta,  
Thupina Nang apan sawl.

*Nang na hongpai! Nang na hongpai!*  
*Na lampi ah hontuak n'ung!*  
*Nang na hongpai! Kon mu ding uh.*  
*Tuani chianga Nang bang ding;*  
*Nang na hongpai! Nang na hongpai!*  
*Jesu ka Toupa it uh!*  
*Aw vaihawmna Nang honmuh ding,*  
*Biakpen, Pahtawi pen, Itpen.*

Nang na hongpai! liap a omlou,  
Mei kailou, khitui luanglou;  
Khelhna omlou, dahna omlou;  
Nisuak thupi leh vakin,  
Nang na hongpai! Jesu Hondam,  
Bangdang ngaihtuah tham omlou;  
Thupi leh nopna lamdang hi,  
Tua Na thuakna'n hon leisak.

@ Labu 2019 

## 497 Toupa Phat Un

D Zechech  
Doh is Bb

Ka Jesu Ka honpa, nangbang kuadang omlou,  
Ka nuntak sung Nang kong phat ding,  
Na itna lamdang luat manin  
Ka muanna ka tenna ka bitna leh ka hatna  
Ka hinsung teng ka pumpi in,  
Nangmah biakna tawplou ding.

*Toupa phat un leitung tengteng'n la sa'n*  
*A vangletna leh lalnate phat in*  
*Tuipi mau ding tangte kun ding uh,*  
*Na min a zak hun chiang un,*  
*Na khutsuakte kipahpi'n la ka sa*  
*Tangtawn in kon it ding tangtawn a kip di'n,*  
*Na thuchiam ka neih bangbang tehvual hilou hi.*

@ Labu 2019 

## 498 Kulhpi Nahi

V Siampu  
Doh is G

Toupa aw kong ngen hi nakhutin honlenin  
Na itna hoihna muthei gige di'n  
Simlei lungngaihna leh dahna natna lakah,  
Nanga muanna kha'n hong dimsak zelin

*Nanglouin muanna omlou,*  
*Nanglouin damna omlou*  
*Nanglouin ngaihdamna omlou*  
*Muanna suangpi nahi, tangtawn hinna nahi,*  
*Khamuanna nanga om mite hampha*

Simlei miza laiah, muanna pethei omlou  
Sum leh pai Pilna Siamna haute zong,  
Lunglen Lungmuang theilou simlei thawmhau den ah  
Khamuanna nanga om mite hampha

Chitna khatzong neilou, hoihna khatzong neilou  
Na itna lian in sang hi Toupa aw,  
Man ngenlou a hinna hongpia Pathian hoih aw,  
Nuamlua ing natungah lungdam lua ing.

@ Labu 2019 

## 499 Jesu, Nang Vang In

Lun Thawmte  
Doh is G

Ka Toupa hon itna lamdang lua sa'ng,  
Mikhial kei hon itna thukin sang hi;  
Khelh vanga siding kei honit manin;  
Sing khros tungah sihna hial kei di'n hongtel.

*Mellawm lou tua khros ah kikilhdenpa,*  
*Aw kei di'n sakmel etlawm pen ahi;*  
*Gim gentheih zatam thuakin N'ong lei maw!*  
*Tangtawn hinna neita'ng Jesu, Nang vangin.*

Engbawlna linglukhu hon khusak uh,  
Mihingte nuihsan leh pampaih in om;  
Tuabang teng Na thuak zong sul heilou lai;  
Kei vangin maw Toupa hiai bangteng N'ong thuak.

Kalvari tang lam manoh in apai,  
A khros puak giksain tawl in apuk;  
Bah leh chau in aw kei din apai zel;  
A thuakgimna kei di'n lungmuanna ahi.

Khros tungah enghouna chiteng Na thuak,  
Simmoh leh bawl gentheih in Na om a;  
Na taksa pan sisan hong luangkhia hi;  
Tua sisan luang te'n ka khelhna sawp siangta.  
Halleluiah Toupa honphat ning e!  
Kei dia hinna lampi N'ong bawlsak vang'n  
Ka moh N'ong maisakta ka batteng zong,  
Tun kei suakta hi ta'ng Jesu Nang vang in.

@ Labu 2019 

## 500 Hinna Hongpia

T Pumkhothang  
Doh is Gb M72

Hinna hongpia ka Toupa hong it ing,  
Mangthang lungngai ka vaih laiin,  
Lunglaigil ah khamuanna Nong pia,  
Muanna tuibang na hong luanna.

*Hinna hongpia ka Toupa aw,*  
*Nanglou muanna ding ka nei ngei diam?*  
*Lungngai huibang ka mauna simlei ah,*  
*Nang toh omleng ka lung nuam hi.*

Suan ding omlou ka hoihna zong omlou,  
Nang toh om di'n ka ching zoulou,  
Hizong Toupa na itna aw nem toh,  
Kong it chiin Na hong samlai.

Keimah lampi ka zuih khempeuhte leh,  
Ka lunggel leh ka ngaihtuahna,  
Toupa nang di'n a chingzou ding omlou,  
Hizong kong it ka ta nong chi.

@ Labu 2019 

## 500A Khawlni Toupa

P Doddridge  
Doh is Bb

Khawlni Toupa, thumna ngai in,  
Na inn ah hongleng ung, Nang Ni'n,  
Nang biakna thu genin, la sa'n,  
Gimnamtui bang hong jamtou hen.

Simlei khawlni nonpiak bawn nuam,  
Ka laukha semgim leh liangvai;  
A tutkhawl kumkhuana ding ah,  
Vana khawlni na bawl ngakla'ng.

Thangvan khawlni a hongtun chia'n,  
Dahna leh thumnate tengteng,  
Kipahna mun ka tun chiangin,  
Tuate van ah om nawnlou ding.

Dougal laang laang nawnta lou ding,  
Nunnop tutkhawl sunni bei toh,  
Sunnitum a, muikhua zing lou,  
Vanglian Toupa sunni bang tang.

Lunggulh kumsawt khawlni kipan,  
Toupa leh Amah mi te toh,  
Nunkhua nuam in, tawp ngeikei ni,  
Nunnop zaila sa'n kumvei ni.

@ Labu 2019

## C1 Lungsung Nuama Kidim Toh

Lungsung nuam leh kipahthu gen ni,  
A siangthou Pa kiang,  
Amah Tapa Jesu Khrist  
Eite hong pia hi.

*Ahat lou in kei ka hat chi hen,*  
*A zawng in ka hau chi hen,*  
*Toupa'n ei dia hon hihsakte hang in,*  
*A hatlou in kei ka hat chi hen,*  
*A zawng in ka hau chi hen,*  
*Toupa'n ei dia hon hih sak-te hang in,*  
*Nuam ni.*

@ Labu 2019

## C2 Toupa Hong Bia Ing

Key G

A siangthoupen kiang ken hong zuan ing,  
Hong zuan ing Belamnou sisan vang;  
Hongzuan ing Nang kia hong bia ding in,  
Hongzuan ing vangletna pia di'n

*Toupa hong bia ing,*  
*Nang hong bia ing,*  
*Toupa hong bia ing,*  
*Nang hong bia ing,*  
*Na min siangthou siangthou hi.*

@ Labu 2019 

## C3 Phat Ding Na Kilawm Hi

Key G

Phat ding Na kilawm hi Toupa Jesu,  
Pahtawi ding Na kilawm hi;  
Phat ding Na kilawm hi Toupa,  
Minthanna khempeuh ngah ding;

*Vangletna khempeuh,*  
*Uk zohna khempeuh,*  
*A tawntung phat ding in Na kilawm hi,*  
*Vangletna khempeuh*  
*Uk zohna khempeuh,*  
*A tawntung phat ding in Na kilawm hi.*

@ Labu 2019 

## C4 Sam No. 5

Doh is G

Ka aw bildoh in Toupa aw,  
Kong kipumpiak hong sang in;  
Limtak in hong ngaihkhiak in ka kah aw,  
Ka Kumpipa ka Pathian,  
Nang kiang hongthum ka hi ngal a,  
Jing tengin ka aw na za zel ding,  
Toupa jingkhangin  
Nang kiang kong thum ding a,  
Nangmah kia hong mit suan ning.

@ Labu 2019 