Contents

[1 Ka Gam Uah Nang Vaihawm In 2](#_Toc10716247)

[2 Ka Gam Uh Damsak In 3](#_Toc10716248)

[3 Kei Din A Hun Hi 4](#_Toc10716249)

[4 Toupa I Zuan Ding 5](#_Toc10716250)

[5 Tua Sisan 6](#_Toc10716251)

[6 Khrist Hoihna Kei A 7](#_Toc10716252)

[7 Na Pathian Sam In 8](#_Toc10716253)

[8 Jesu Hoih Zaw Hi. 9](#_Toc10716254)

[9 Hondomsang 10](#_Toc10716255)

[10 Aw A Lamdang E 11](#_Toc10716256)

[11 Khualzinna Gam 12](#_Toc10716257)

[12 Non Vualzawlna 13](#_Toc10716258)

[13 Hon Ngaidam In 14](#_Toc10716259)

[14 Hon Huai Nawn In 15](#_Toc10716260)

[15 Ka Gam Uh Dam Sak In 16](#_Toc10716261)

[16 A Gam Vang In 17](#_Toc10716262)

[17 Lui Siangthou 18](#_Toc10716263)

[18 Tul Ngeilou 19](#_Toc10716264)

[19 Hon Len In 20](#_Toc10716265)

[20 Khovel A Ka Len Sung 21](#_Toc10716266)

[21 Na Omna Nuam 22](#_Toc10716267)

[22 Vualzawlna Ka Tan Vang In 23](#_Toc10716268)

[23 Thupina Nang A 24](#_Toc10716269)

[24 Ka Damna Khros 25](#_Toc10716270)

[25 Tangthupha I Ngah Kum 26](#_Toc10716271)

[26 Jesu Kiang Ah Ka Bit Ding 27](#_Toc10716272)

[27 Aw Nang Karbi Anglong 28](#_Toc10716273)

[28 Tawldam In 28](#_Toc10716274)

[29 A Hampha Pasian Mite 29](#_Toc10716275)

[30 Aw Jesu Tuihing Lui Na Hi 30](#_Toc10716276)

[31 Aw Pasian Nanglou 31](#_Toc10716277)

[32 Jesu A Hoihpen Toupa 32](#_Toc10716278)

[33 Aw Toupa Mikhial Ka Hi 33](#_Toc10716279)

[34 Esau Silhpuan 34](#_Toc10716280)

[35 Galkhua Dak Un Buh Te 35](#_Toc10716281)

[36 Gou Manpha Latna 36](#_Toc10716282)

[37 Hinna Thuguk Ka Theih 37](#_Toc10716283)

[38 Hon Hih Hattu Toupa 38](#_Toc10716284)

[39 Hong Len Kip Ning 39](#_Toc10716285)

[40 Jesu Lou In 40](#_Toc10716286)

[41 Ka Khualzinna Leh Ka Khosakna 41](#_Toc10716287)

[42 Ka Mang Lenna 42](#_Toc10716288)

[43 Ka Tan Vualzawlna 43](#_Toc10716289)

[44 Khatlel Zong 44](#_Toc10716290)

[45 Khovel Haksa Nang Di'n 45](#_Toc10716291)

[46 Khovel Thak 46](#_Toc10716292)

[47 Khris Min Ziak A Ka Hamphatna 47](#_Toc10716293)

[48 Aw Ka Damsung Nite 48](#_Toc10716294)

[49 Khris Sisan Pha 49](#_Toc10716295)

[50 Kumpi Te' Kumpi 50](#_Toc10716296)

[51 Lungkham Liangvaite Ding A 51](#_Toc10716297)

[52 Lungdam Lua Ing Toupa 52](#_Toc10716298)

[53 Muanna Suangpi 53](#_Toc10716299)

[54 Nang Ka Hon Teel Zaw 54](#_Toc10716300)

[55 Nang Toh Ton A Pai Ka Ut Hi 55](#_Toc10716301)

[56 Ngaklah Tak In Aw Ka En 56](#_Toc10716302)

[57 Hon Makaih Toupa 57](#_Toc10716303)

[58 Puan Ngou Silh 58](#_Toc10716304)

[59 Sa In Ka Phat Diing 59](#_Toc10716305)

[60 Sian Lemgeel 60](#_Toc10716306)

[61 Suploh Kei Ning 61](#_Toc10716307)

[62 Toupa Hon Pi Dan 62](#_Toc10716308)

[63 Toupa N'Ong Itna Lian Hi 63](#_Toc10716309)

[64 Toupa Zaw Ka Belampu 64](#_Toc10716310)

[65 Tuailaite Hun Leh Ni Kipahhuai 65](#_Toc10716311)

[66 Tuiva Lui Leng 66](#_Toc10716312)

[67 Van Leh Lei Siamtu 67](#_Toc10716313)

[68 Ka Khete'n Na Lampi Tawn Hen 68](#_Toc10716314)

[69 Vanmang Siam Silbawl 69](#_Toc10716315)

[70 Zing Ninou Hong Suah Chiang 70](#_Toc10716316)

[71 Enven Ka Teenna'ng Gamnuam 71](#_Toc10716317)

[72 Hong Leen Gige'n 72](#_Toc10716318)

[73 Ka Phat Zel Ding 73](#_Toc10716319)

[74 Kho Siangthou Jerusalem 74](#_Toc10716320)

[75 Khros Ah N'Ong Si Maw 75](#_Toc10716321)

[76 Kulhpi Na Hi 76](#_Toc10716322)

[77 Leitung Ka En 77](#_Toc10716323)

[78 Nang Na Om Kha Diam 78](#_Toc10716324)

[79 Nuntom Pakpalh Bang 79](#_Toc10716325)

[80 Haksatna Chiteng 80](#_Toc10716326)

[81 I Lam-Et Van Kanaan 81](#_Toc10716327)

[82 Haksatna Mang Melmuhna 82](#_Toc10716328)

[83 Emau Lampi 83](#_Toc10716329)

[84 Hong Lungmuang Sak 84](#_Toc10716330)

[85 Huiva Bang A Lengthei 85](#_Toc10716331)

[86 Gam Siangthou 86](#_Toc10716332)

[87 Mikhual Lel Ka Hi 87](#_Toc10716333)

[88 Masuan Zel Ning 88](#_Toc10716334)

[89 Nang Toh A Houlim Nuam 89](#_Toc10716335)

[90 Toupa Zonsuah Nam 90](#_Toc10716336)

[91 Tua Gamnuam Ah 91](#_Toc10716337)

[92 Kipahna Thuguk Ka Nei 92](#_Toc10716338)

[93 Tawldam Ing 93](#_Toc10716339)

[94 Nang Tektek Hon Deih 94](#_Toc10716340)

[95 Etlawm Kalvari Kros 95](#_Toc10716341)

[96 Kei Leh Ka Innkuante 96](#_Toc10716342)

[97 Ka Theihna A Tawm 97](#_Toc10716343)

[98 Damlai Khovel 98](#_Toc10716344)

[99 Hih Leitung Kikhenna Gam Hi 99](#_Toc10716345)

[100 Lakik Thei Leng Maw 100](#_Toc10716346)

[101 Toupa Vang Kiamlou 101](#_Toc10716347)

[102 Hamsia Thuak Khovel 102](#_Toc10716348)

[103 Chik Chiang A Jingkal Hi Ding Hiam? 103](#_Toc10716349)

[104 Tui Hing Lui 104](#_Toc10716350)

[105 Jesu Tui Hing Lui 105](#_Toc10716351)

[106 Ka Phulou 106](#_Toc10716352)

[107 A Hinna Honpia 107](#_Toc10716353)

[108 Van Mang Vontawi Bia In Kun Ni 108](#_Toc10716354)

[109 Kuan Meng In 109](#_Toc10716355)

[110 Nutsiat In Na Om Diam 110](#_Toc10716356)

[111 Lungsim Khek In 111](#_Toc10716357)

[112 Delh Leng Ka Pha Diam 112](#_Toc10716358)

[113 Khris Sisan Pha Vanga Gamchiam Tang Dingte 113](#_Toc10716359)

[114 Kei Zong Hon Sawl In 114](#_Toc10716360)

[115 Sihna Mial Nuai Ah 115](#_Toc10716361)

[116 Tangthupha Paizel In 116](#_Toc10716362)

[117 Tuailai Ki Ngaihsun In 117](#_Toc10716363)

[118 Zabung Puak Ding Mangngilh Lo 118](#_Toc10716364)

[119 Aw Khros 119](#_Toc10716365)

[120 Nang Tektek Hong Deih 120](#_Toc10716366)

[121 Topa Nong Itna Lian Hi 121](#_Toc10716367)

[122 Phuangzak Zel Ni 122](#_Toc10716368)

[123 Aw Toupa Mikhial Kahi 123](#_Toc10716369)

[124 Ka Chitna Toupa 124](#_Toc10716370)

[125 Khat Lel Zong 125](#_Toc10716371)

[126 Mang Jesu Ka Neita 126](#_Toc10716372)

[127 Hon Siamthak Nawn In 127](#_Toc10716373)

[128 Kuan In, Sem In 128](#_Toc10716374)

[129 Jesu Kiang Ah Ka Kipumpiak 129](#_Toc10716375)

[130 Pa Aw En In Simlei 130](#_Toc10716376)

[131 Insung Maitam 131](#_Toc10716377)

[132 Jehova Min I Lou Den Ding Uh 132](#_Toc10716378)

[133 Nang Na Omkha Diam? 133](#_Toc10716379)

[134 DOU DING ,DING DIING 134](#_Toc10716380)

[135 CHIBAI ! CHIBAI ! 135](#_Toc10716381)

[136 VAN JERUSALEM THAK 136](#_Toc10716382)

[137 KA TAKSAPTE AHON GUAN ZEL 137](#_Toc10716383)

[138 Nang k'on muang veve 138](#_Toc10716384)

[139 LUNG AW DAM IN 139](#_Toc10716385)

[140 VAN MI IN NA HON BAWL 140](#_Toc10716386)

[141 JESU NANG VANG IN 141](#_Toc10716387)

[142 PHATCHIM KEI NING 142](#_Toc10716388)

[143 HON HUAI ZEL IN 143](#_Toc10716389)

[144 KITENNA SIANGTHOU 144](#_Toc10716390)

[145 TOUPA NON ITNA 145](#_Toc10716391)

[146 JESU MIN HOIH PEN HI 146](#_Toc10716392)

[147 KON PHAT HI TOUPA 147](#_Toc10716393)

[148 PHAT DIA KILAWM NA HI 148](#_Toc10716394)

[149 BIAKNA PHATNA 149](#_Toc10716395)

[150 TOUPA NA HOIHLUA HI 150](#_Toc10716396)

[151 KHAWLNA KON PE DING CHI 151](#_Toc10716397)

[152 A HING BIAKNA 152](#_Toc10716398)

[153 Nang Bang Kua Dang Omlou 153](#_Toc10716399)

[154 Pakpalh Zu Bang 154](#_Toc10716400)

[155 Amah Muan Ding 155](#_Toc10716401)

[156 Aw Ngai Na’ng E 156](#_Toc10716402)

[157 Hong Leng In 157](#_Toc10716403)

[158 Hong Pahtawi Ung 158](#_Toc10716404)

[159 Hondampa Hong Piang 159](#_Toc10716405)

[160 Huihkhi Hong Lang 160](#_Toc10716406)

[161 Inn Ka Tun Chiang 161](#_Toc10716407)

[162 Ka Len Hun Chiang In 162](#_Toc10716408)

[163 Itna Thuk Pen 163](#_Toc10716409)

[164 Innkuan A Dam Na’n 164](#_Toc10716410)

[165 Khawl Theih Hilou 165](#_Toc10716411)

[166 Min Ngaih Pen 166](#_Toc10716412)

[167 A MANPHA NGEI 167](#_Toc10716413)

[168 TAI TAMPI 168](#_Toc10716414)

[169 Maipha 169](#_Toc10716415)

[170 EITE KIKHEN NA’NG IN 170](#_Toc10716416)

[171 JERUSALEM THAK AH 171](#_Toc10716417)

[172 HONG PALLUN SAK AW 172](#_Toc10716418)

[173 SISAN PHA LUANGZEL IN 173](#_Toc10716419)

[174 KA NGAISANG PEN 174](#_Toc10716420)

[175 KHRISTIAN TUAILAITE THOU UN 175](#_Toc10716421)

[176 JEHOVAH PATHIAN 176](#_Toc10716422)

[177 TANGTAWN PATHIAN 177](#_Toc10716423)

[178 TOUPA’ HOIHNA 178](#_Toc10716424)

[179 KA TUNG A HOIH TOUPA 179](#_Toc10716425)

[180 PATHIAN PHAT UN 180](#_Toc10716426)

[181 KHELHNA SAWPSIANGNA 181](#_Toc10716427)

[182 NUNDAN KA HONG SIAMTA 182](#_Toc10716428)

[183 TOUPA LEH A SAPTUAMTE 183](#_Toc10716429)

[184 HIAI LEITUNG I KHUAL ZINNA 184](#_Toc10716430)

[185 IT A OM KA HI 185](#_Toc10716431)

[186 JESU AH OM 186](#_Toc10716432)

[197 JESU HATPEN 187](#_Toc10716433)

[188 SIANGTHOU KITENNA 188](#_Toc10716434)

[189 KONG PHAT UHI 189](#_Toc10716435)

[190 PAK IN LAWM VE NI 190](#_Toc10716436)

[191 PHATCHIM KEI NING 191](#_Toc10716437)

[192 PHATNA BIAKNA NANGA 192](#_Toc10716438)

[193 Phattak Pathian 193](#_Toc10716439)

[194 SANGGAH 194](#_Toc10716440)

[195 TOUPA TELLOU IN 195](#_Toc10716441)

[196 TUNNU ITNA 196](#_Toc10716442)

[197 AGAPE ITNA 197](#_Toc10716443)

[198 BANGDI”N TOUPA KA PHATLOU DIA 198](#_Toc10716444)

[199 DAMLAI KA KHUALZINNA 199](#_Toc10716445)

[200 DELHIN NAPHA NGEINGEI DING 200](#_Toc10716446)

[201 EBENEZER 201](#_Toc10716447)

[202 GAMSIANGTHOU 202](#_Toc10716448)

[203 GIMTHUAKNA KHENA VUALZAWLNA 203](#_Toc10716449)

[204 GOSPEL KHUALZIN 204](#_Toc10716450)

[205 HAIBANG NGAKLA’NG 205](#_Toc10716451)

[206 HALHIN KIKOU UN 206](#_Toc10716452)

[207 HIH CHIANG DONG 207](#_Toc10716453)

[208 HIHMAH LAMDANG PEN 208](#_Toc10716454)

[209 HINNA KA NEI 209](#_Toc10716455)

[210 HINNA SINGLIM NUAI AH 210](#_Toc10716456)

[211 HON PI ZEL IN 211](#_Toc10716457)

[212 HONG IT ZAW NING 212](#_Toc10716458)

[213 HONG LENKIP NING 213](#_Toc10716459)

[214 HONG PAAL SAK AW 214](#_Toc10716460)

[215 HONG PHAT UNG 215](#_Toc10716461)

[216 HONG ZUAN ING TOUPA 216](#_Toc10716462)

[217 HONPI ZEL IN AW 217](#_Toc10716463)

[218 HOSANA 218](#_Toc10716464)

[219 JEISU MAW A THUPHA 219](#_Toc10716465)

[219 JESU HI 220](#_Toc10716466)

[221 KA HONGKIK HI TOUPA 221](#_Toc10716467)

[222 KA LENG VENGVENG TA DING 222](#_Toc10716468)

[223 KA NU’ THUMNA 223](#_Toc10716469)

[224 KA THUAK TOUPA’N A PHAL 224](#_Toc10716470)

[225 KA THUPIPEN 225](#_Toc10716471)

[226 KA KISAKTHEIHNA 226](#_Toc10716472)

[227 KHITUI KAHLEI 227](#_Toc10716473)

[228 LAUKHA SIANGTHOU 228](#_Toc10716474)

[229 LUNGKIMNA THUGUK 229](#_Toc10716475)

[230 LUNGLAU KEN 230](#_Toc10716476)

[231 LUNGLEL KE’N 231](#_Toc10716477)

[232 NANG TOH LOU IN 232](#_Toc10716478)

[233 MARA TUIKHA 233](#_Toc10716479)

[234 PALLAI NITE 234](#_Toc10716480)

[235 PHAT VEVE NI’NG 235](#_Toc10716481)

[236 TAWLDAM HIUHIAU TA NING 236](#_Toc10716482)

[237 TOUPA’N INN ALAM KEILEH 237](#_Toc10716483)

[238 TUI DUH A DANGTAK 238](#_Toc10716484)

[239 TUNKAL KA NGAKLAH 239](#_Toc10716485)

[240 VANGLIAN SISAN 240](#_Toc10716486)

[241 ZOHNA TUM NAH 241](#_Toc10716487)

## 1 Ka Gam Uah Nang Vaihawm In

T.Pumkhothang

Key E

Lunglai ah aw ka gel chiang in  
Aw ana i gam simthu  
Toupa mel loubang a tul zouta  
Aw lung in i gel ngam diam

*Toupa aw hong leng in  
    Ka gam uah nang vaihawm in  
    Toupa aw hon ngai ung  
    Nanglou in zaw muanna aw a om theilou*

Simlei muanna ka zong zel ua  
Muanna ding a omlou e  
Taikhua val dong a ka sial lai un  
Sial zatam tuibang kang zel

Aw na mite na hon vel chia'n  
Lung na awina hiam Toupa  
Itna leh lainatna bei zouta  
Toupa aw hon ngaidam in

U leh naute kingaihsun ni  
Lung i gel a hunta hi  
Ngaihdamna ei a ahihlai in  
Toupa kiang i zuan ding uh

@ Labu 2019

## 2 Ka Gam Uh Damsak In

T.Pumkhothang

Key D

Aw Toupa ka gam uh hon en in,  
Khelhna leh gitlouhnate'n munteng a luah zou;  
Ki itna a kiamta hehpihna a bei,  
Ka gam uh siatna'n kidim,Toupa aw hon damsak in.

*Ka gam uh Toupa hon damsak in,  
    Van apan hon en inla;  
    Aw na mite sualna hon mu inla,  
    Sualna vang a liamsa gam;  
    Toupa aw hon damsak in.*

Duhamna ki neksiatna gam hi,  
Angmasialna toh kidim huaihamna ngen hi;  
Siatna tui kihawt in lehlam lehlam ah,  
Ka gam uh ahon pi e, Toupa aw hon hondam in.

Khristian gam kichi sam napi in,  
Muanna leh nunnopnate galmuanna omlou;  
Kithahna a pungzel, mulkimna beita,  
Ka gam uah na mel kilawm loubang in tul zouta e.

Toupa aw, ka gam siatnate uh,  
Itna leh zahngaihna toh aw hon en lai in;  
Na mite kisik a, a hong thum uleh,  
Sualna henkol apan in Toupa aw hon honkhia in.

@ Labu 2019

## 3 Kei Din A Hun Hi

T.Pumkhothang  
Ab

Tou Jesu ka neih man in,  
Bangdang thupi om ta lou;  
Tou Jesu neih kei adin a hun hi,  
Siamna, sanna hauhnate;  
Bangmah neilou ka hi zong,  
Tou Jesu neih kei adin ahun hi.

*Tou Jesu neih kei adi'n,  
    Bangteng sang in amanpha;  
    Tou Jesu neih ka hauh na pen ahi.  
    Hiai khovel in mihai bang lel in;  
    hon sim taleh zong,  
    Tou Jesu neih kei adin ahun hi.*

Taksap hunte hontung a,  
Lametna abei zong in;  
Tou Jesu neih kei adin ahun hi,  
Theipi kung pallun lou in;  
Huang ah ganta bei zong in,  
Tou Jesu neih kei adin ahun hi.

Zaitha hatna hong bei in,  
Pallai ni hong vulzong in;  
Tou Jesu neih kei adin ahun hi,  
Teek leh vuai hun hong tung a;  
Tung sunni akai ta zong,  
Tou Jesu neih kei adin ahun hi.

@ Labu 2019

## 4 Toupa I Zuan Ding

T.Pumkhothang  
Db

Toupa na tate lai ah kawlni suak sim in,  
Huhamna leh siatna in;  
Ka gam uh aluah zou,  
Ki itte ki laizomte dougal a suak zouta;  
Ki itna'n mun a nei nawn ta lou.

*I thou ding aw i zuan ding,  
    Toupa i zuan ding uh;  
    I gam zong Toupa'n a hon it lai,  
    Bang hang a i Toupa mel liahtu i hi lailai;  
    Kisik in Toupa i zuan ding uh.*

Khelhvang in aw sen momnou,  
Sanggah a tam ngei;  
A it huai a naupangte nangawn in zong a thuak,  
A poi in a mulkimhuai tulai i nuntakna;  
I Toupa a melsiatna a hi.

Zuang hongthou un tun leh zua,  
Chin leh tuaite aw;  
Kisathei in om kei ni kingaihniam a hun ta,  
Kisik a I sulhei leh ngaihdamna i tang ding;  
A liam ma'n i zuan meng ding uhi.

@ Labu 2019

## 5 Tua Sisan

T.Pumkhothang  
F

I Toupa hon itna lian hi na lawmlawm,  
Hoihna khat zong nei lou i hih lai in;  
Itna sisan hong luang in a hon tanta,  
A ta'n hon bawl lamdang e a hon itna.

*Tua sisan hi, ka lungnop a kimna,  
    Tua sisan ahi ka kisak theihna pen;  
    Kalvary kross a sisan hong luangkhia,  
    Kei adi'n aw ka damna tua sisan hi.*

Eimah utdan a om in i leeng zel a,  
Amah i heisan lai a hon itpa;  
Lam pialsan a i om zong hon it lailai,  
Toupa it bang itna dang a om lou e.

Mihingte it vang in aw a hon thuak a,  
I mohna liammate a damsak ta;  
Aw miteng dia hinna lui a hong luanna,  
A dawnte din damna lui a hong hi ta.

@ Labu 2019

## 6 Khrist Hoihna Kei A

T.Pumkhothang  
B

Ke'n hoihna khat zong ka nei lou,  
Jesu Khrist hoihna koppih in;  
Amah vanga dika sim in ka om lel hi,  
Aw tu in zong hoihna ka neilou;  
Ka hihna zaw mikhial lel ka hi,  
Khrist vanga siangthou;  
Khrist vanga hoih, ka hi lel hi.

*Khrist hoihna kei a ahi ta,  
    A sianthouna kei a ahi ta;  
    A hihna A hon nei sak a,  
    A hon pomta;  
    Tu'n ah lau ding ka nei nawnlou,  
    A huang ah muang in ka om,  
    Khrist hoihna leh sianthouna kei a ahi ta.*

Kei mahmah ka ki et chiang in,  
Sianthouna hoihna ka neilou;  
Hizong Ama'n siangthou in a hon pomta hi,  
Amah nna te ka semthei ta a;  
A paina ah ka pai theita hi,  
Khrist vaka nungta'n;  
Amah bang in a hon bawl ta.

@ Labu 2019

## 7 Na Pathian Sam In

T.Pumkhothang

Gb

Aw i gam gingtu hinkhua,  
Siatnate'n zingdai bang in a nawk;  
Tangthupha in a luahna gam,  
Sualnate in aw! a dimzou ta.

*'Thou inla, na Pathian sam in'  
    Aw! i gam mangthang ding hilou maw?  
    I khelhnate thupha tawi in,  
    Aman hon ngaidam lai ding ahi.*

Tuun leh jua a mangthang uh,  
Chiin leh tuaite zong a mangthang uh;  
Mulkimhuai siatnate sung ah,  
Aw! Setan sal in a tang uh e.

Lungmuang in i omlai maw,  
Donlou in hun sawt i omta ngei;  
Kua a hiam itna khitui toh,  
Aw! Amaute ding a thu ngen ding.

@ Labu 2019

## 8 Jesu Hoih Zaw Hi.

T. Pumkhothang  
D

Van aksi leh thilsiamte khempeuh,  
Tuipi te leh taang te kilawm,  
Ahoih na te suiseng hilou,  
Tua te sang in Tou Jesu hoih zaw.

*Aw kilawm na e, ka Tou Jesu,  
    Aw a manphat dan, suiseng hilou  
    Aw a thilsiam khempeuhte sang,  
    Jesu hoihzaw hi aw tua te sang in.*

Hauhna hoih in,siamna zong hoih hi,  
Nuntakna ding i geel te zong;  
Inn leh lou leh neih leh lam zong,  
Tua te sang in Tou Jesu hoih zaw.

Kisak theihna Jesu ah kanei,  
Manphatna te neita kei leng;  
Ka bangkim hi ka Tou Jesu,  
Khovel sang in Tou Jesu hoih zaw.

@ Labu 2019

## 9 Hondomsang

T. Pumkhothang  
G

Tuana simthu sut le'ng maw, tual i niam simthu,  
Theihphak louh selung mawlte i hi;  
Tung Pathian itna vang in, ei di'n khua a hong vak;  
Tu'n A tate hi hang e.

*Phatna zaila lawm ging, a kilawm semgua toh,  
    Vanglian Toupa min phat in;  
    Tuan-a selung mawlte tu'n A hondomsang ta,  
    Toupa ei di'n hoih na e.*

Itna thu sang kei le'ng maw, bang i suak ding hiam?  
Toupa it na lian in sang na e;  
Ju leh va bang gammual a vakvai a i om lai,  
Itna in hon zong khe ta.

Itna vang siamnate leh sannate nei hang,  
Tua khempeuh i Toupa vang ahi;  
Lamdang in thupi na e, loubang A hon khualna,  
Toupa ei di'n hoih na e.

@ Labu 2019

## 10 Aw A Lamdang E

T. Pumkhothang  
G

Hatlou mi ka hi zong, hat theihna thuguk te,  
Toupa in kei a dingin a nei,  
Khovel in a tellouh, khovel in a deihlouh,  
Toupa in Amah dingin a tel.

*Aw a lamdang e ..Aw a thupi e  
    Na itna aw na hehpihna,  
    Mimawlte nangawn zong aw na tel lawmlawm.  
    Lamdang in aw a thupi e*

Lelliangte na it a, genthei te na huai a,  
Leitung mi'n a phawk zohlouh te zong,  
Toupa aw na thei a, Itna in na pi zel,  
Gentheihna panin nunnopna ah.

Lamet bei a lungngai, mipoite na thei a,  
Piangsualte bukimloute na ngawn,  
Khovel hoihna mulou, mitdel te na thei a,  
Nang a din na telta lamdang e.

A chinglou a om lou, a siamlou a omlou,  
Mi khempeuh i Toupa mai ah zaw,  
Leitung mi a ding a simmoh huai a neute,  
Silpak bang a lun Toupa a din.

Aw a lamdang e ..Aw a hon telna  
Kipak in nuamna lasa ni,  
Khovel in a phawklouh mi ihi zongin,  
A hontel na a lamdang e.

@ Labu 2019

## 11 Khualzinna Gam

T. Pumkhothang  
C

Hiai khualzinna gam, nuai simlei ah,  
Gimthuak a i mau lai in;  
Pathian tate dia ni thupi pen,  
Haibang i ngaklah ngei e.

*Hiai khualzinna gam, simlei ahi,  
    Eite inn van ahi zaw;  
    Tuun ah gimthuak in, i mau zong a,  
    Denchiang zoh laa i sa ding.*

Hiai khualzinna gam, nuai simlei ah,  
Lungmuanna ding a omlou;  
Van-gam nuam ah zaw, lungkim tak in;  
Nuam in i khawl denta ding.

Hiai khualzinna gam, nuai simlei ah,  
Thupina neilou te'n zong;  
Van-gam nuam ah zaw, Belamnou in,  
Thupi tak in a thuam ding.

@ Labu 2019

## 12 Non Vualzawlna

T. Pumkhothang  
C

Toupa Pathian aw na hoihna ka mu,  
Vualzawlna lampite ah na honpi;  
Lam-etna khen gam ah na honpi lai,  
Manpha in thupi lua.

*Non vualzawlna simseng ahi lou,  
    Na honpi dan suut seng a hilou;  
    Kei leh ka innkuan bang hiam ka hih uh,  
    Hiai tantan a Na honpi.*

Ahun ahun in Na hoihna hong tung,  
Koi a kipan a hong pai ahi hiam;  
Zion apan in aw Na panpih na,  
Hongtung ahi zaw hi.

Na simthuphate Na hon musak a,  
Manpha hina e, thupi hina e;  
Mimawl a ding in pilna ahi a,  
Hon tawisangtu ahi.

Na hon khotuah daan thupi hina e,  
Loubang na khualna kan in a sang ngei;  
Gamkeu leh haksatna ah hilou in,  
Vualzawlna ah No'n pi.

@ Labu 2019

## 13 Hon Ngaidam In

T. Pumkhothang  
Gb

Ka sung a om sual ngaihtuahna te'n,  
Ka utlouhlam a honpi zel;  
Hoih ka ut a ka sualzel ahi,  
Na mai ah mikhial ka na hi ta.

*Hon ngaidam in, hon ngaidam in,  
    Toupa aw kei mikhial ka hi;  
    Hon ngaidam in, hon ngaidam in,  
    Toupa aw kei mikhial ka hi.*

Kei mikhial lel na hon it man in,  
Na sisan kei a di'n hong luang;  
Hoihna neilou kei bang leltak in,  
Na itna ka mu lamdang na e!

Hoih ka hilou, dik zong ka hi lou,  
Na itna'h dikna ka mu zaw;  
Kei ziak hilou, Khris ziak lel ahi,  
Ka phulouh A ngaihdamna ka tan.

@ Labu 2019

## 14 Hon Huai Nawn In

T. Pumkhothang  
G

Toupa na siamsa lei mihingte,  
Nopna zong in nisim in buai ung;  
Simlei thupinate'n a hon pi zel,  
Nang hon ngilh ung Toupa na tate'n;  
Huaihamna sung a kibualta in,  
Duh-amnate'n aw a hon zouta.

*Aw Na mite Nanglam a hei di'n,  
    Toupa Na tate hon huai nawn in;  
    Lambang haih ung Toupa na huangsung pan,  
    Aw ka Pathian hon nuse lou aw;  
    Hehpihna in aw! hon enlai in,  
    Na kha siang in Toupa hon huai nawn in.*

Itna a kiam nisim a kiam zel,  
Lainatna zong tuibang in kiam a;  
Hehpihna luipite a kang zouta,  
Nang toh nunnuam kholhkhawmna munte;  
Gitlouhna te'n aw! a luah zouta,  
Hon pikik nawn in na huangsung ah.

Toupa aw tuni in ka hon ngen,  
Koute a di'n aw! Na zahngaihna;  
Honpia in aw Toupa ka hon ngen hi,  
Nang hehpih thei Pathian Na hi a;  
Itna aw neem in ka lungsung uah.

@ Labu 2019

## 15 Ka Gam Uh Dam Sak In

T. Pumkhothang  
D

Aw Toupa ka gam uh hon en in,  
Khelhna leh gitlouhna te'n munteng a luah zou;  
Ki itna a kiamta, hehpihna a bei,  
Ka gam uh siatna'n ki dim, Toupa aw hondamsak in.

*Ka gam uh Toupa hondamsak in,  
    Van a pan hon en inla;  
    Aw Na mite sualna hon mu inla,  
    Sualna vang a liamsa gam,  
    Toupa aw hondamsak in.*

Duh-amna ki neksiatna gam hi,  
Angmasialna toh kidim huaihamna ngen hi;  
Siatna tui kihawt in lehlam lehlam ah,  
Ka gam uh ahonpi e, Toupa aw hon hondam in.

Khristian gam kichi sam na pi in,  
Muanna leh nunnopna te galmuanna omlou;  
Kithahna a pung zel, mulkimna beita,  
Ka gam uah Na mel kilawm loubang in tulzouta e.

Toupa aw ka gam siatnate uh,  
Itna leh zahngaihna toh aw hon enlai in;  
Na mite kisik a ahong thum uleh,  
Sualna henkol a pan in, Toupa aw hon honkhia in.

@ Labu 2019

## 16 A Gam Vang In

T. Pumkhothang  
Bb

Tangthupha vang in i semgim in i tawl hiam aw,  
Aw A gam vang in i genthei maw?  
Tua i thuaknate i tunung a i tan ding toh;  
Phulou in simtham a hilou hi.

*Simlei ah gentheihnate thuak in i mau zong a,  
    Aw A gam vang in i lelliang in bangteng i taan zong;  
    Thupi a vanglian i Toupa bang a i om chiang'n,  
    Gimna i thuakte tung ah zohna lasa in,  
    Denchiang i leng ding.*

Aw! i ginnate a bah in tawl in a om maw?  
Lunglel a om in a nguigawp maw?  
Muhtheih enlou in i pai ding hi i ginna toh,  
Van a thil omte i mitsuan ding.

Gimna tampite i thuak in van-gam i lut ding,  
Tun ah gimthuak huibang i mau lel;  
Aw i ngaklah ngei Pathin tate thupi hun ding,  
Van a aksi bang i jem hun ding.

@ Labu 2019

## 17 Lui Siangthou

T. Pumkhothang  
Eb

Khelhna zanmial ah, lungkham in ka om,  
Ka van-gikte ka puak lai in;  
Ka thumna za in A aw nem ka za,  
Na mohna ka ngaidamta chi in.

*Ka nuamta, ka lung nuamta,  
    Lui siangthou ah ka khelhna siangta;  
    Khris sisan luisiang a ka bual lai in,  
    Dai ngeilou ka lungnopna hong luang.*

Kei hoihna nei lou, kei a moh mi in,  
Na ngaihdamna ka za Toupa;  
Nang a pan hinna ken ka neita hi,  
Lungnopna ka gen zou ngei ding maw?

Aw lamdang lua hi, kei na hon itna,  
Tangtawn tangtawn a tul ngeilou;  
Aw kei dia damna'n ka sung ah hong luang,  
Tangtawn in a kang ngei nawn lou ding.

@ Labu 2019

## 18 Tul Ngeilou

T. Pumkhothang  
G

Toupa na kiangah ka muangta ding  
Dahna lungkhamna ki lel lou ding,  
Na siang nuam a ka len chiang,  
Damsung khosak buaina haksatna,  
Leigim haksatna ka thuakte uh,  
Tua mun nuam ah om nawnlou.

*Tul ngeilou ding kipahna,  
    Tul ngeilou ding nunnopna,  
    Sisan a na gam chiam,  
    Tua mun ah kalen hun chiang,  
    Tul ngeilou in ka leng ding.*

Hun in lenmual khum a liamzel in,  
Ka lei nunnate a liampih a,  
Theihlouh kal in a bei zel,  
Simlei nunnopna ka zon te uh,  
Tangtawn lungnopna a ching zoulou,  
Na siang kia ah bukim hi.

Vang nei ki sa'ng e ka ngaihsut chiang,  
Nunnuam kisa'ng e ka lunggel chiang,  
Hon neisakta ka Toupa'n,  
Leitung buaina ten a sukkhak louh,  
Tawntung lungnop na'n a luahna gam,  
Ka Toupa vang ka neita.

@ Labu 2019

## 19 Hon Len In

T. Pumkhothang  
C

Toupa aw kei hong len in,  
Simlei a kazin lai in;  
Keikia in kapai siamlou,  
Ka zinna a haksa in;  
Lamhaih in gammang zel ing,  
Na lamvak hong musak in;  
HonG zui ning maw.

*Na lam vak-ah kapai theih na di'n,  
    Ka lampi ah navak hongtaan in;  
    Mittaw bang khua mulou a,  
    Zanmial bang kapai lai in;  
    Hon len in kapuklouh na'n honglen in aw.*

Buaina tui kihawt kal a,  
Lauhna te'n kei hong tuam a;  
Lung muanna hong neisak aw,  
Muanhuaipa a kip tawntung;  
Nang na hi nang kia na hi,  
Toupa aw na ban in hong lenden in aw.

Galkhat lam ka hong kai ma'n,  
Tua mual siangthou kong tun ma'n;  
Lampial lou din hong len in,  
Nisim in ka nuntakna;  
Hong siamthak hong hatsakin,  
Na angsung ka tun mateng hong pi in aw.

@ Labu 2019

## 20 Khovel A Ka Len Sung

T. Pumkhothang  
E

Khovel a ka leen sung in,  
Ka hindan ding hong hilh in;  
Hiai khovel ka inn a hih louh dan,  
Ka mun ding na kiang hi zaw;  
Ka inn ding na kiang hi zaw,  
Kipak a kong tun theihna di'n.

*Hong theisak in aw Toupa,  
    Khovel ka leen sung in;  
    Na deih leh na lunggelna,  
    Nisim in kei hong hilh in;  
    Ka nunna leh kalsuante,  
    Toupa aw kei hong pi in aw.*

Khovel a ka leen sung in,  
Toupa aw kei hong hilh in;  
Ka deihtelnate na deih hi di'n,  
Na paina ka pai theih a;  
Na khawlna a khawl thei din,  
Ka lutang nanglam hei in aw.

Khovel a ka leen sung in,  
Kei tunga a hong tungte;  
Nang a pan na sawl hi zeel hen aw,  
Nopnate ka tuah ni in;  
Dahnate ka tuahni in,  
Ka khitui nang honsawl hi hen.

@ Labu 2019

## 21 Na Omna Nuam

T. Pumkhothang  
D

Toupa a omte dingin bangkim a hauhna hi,  
Itna ah zong itna lian semsem,  
Zawnna ah zong hauhna thupi pen,  
Toupa a neite a di'n.

*Nang na omna nuam,  
    Nang na om na a nuam hi,  
    Toupa aw ka siang uah hong om in,  
    Nang toh ton in pai leng,  
    Bangkim a muanna ,  
    Toupa na om na nuam hi.*

Lemna leh muanna gam zaw Toupa a neite hi,  
Huatna leh kidanna om ngeilou,  
Ei a din i gam a din damna,  
Toupa a hong om chiangin.

Sum leh pai hauhna, pilna, siamna leh sanna te,  
Manna ding a omlou na omlouh le,  
Hinna khempeuh sang na manpha zaw,  
Toupa na om leh nuam hi.

@ Labu 2019

## 22 Vualzawlna Ka Tan Vang In

T.Pumkhothang  
G

Nunlui liamsa ka gel jel a,  
Ka phawk kik zel tualniam ka hinkhua;  
Ka phu lel in hon pi lechin,  
Ka tang zou diam ka tu dinmun.

*Kipahna genseng louh ka nei Toupa,  
    Na vualjawlna ka tan vang in aw;  
    A omlai ding ka kipahna,  
    Ka tanlai ding vualzawlna omte ah.*

Van daitui in Na honluan a,  
Ka na ah lei vualzawlna non pia;  
Ka neih haichi tangkhat lel zong,  
A leh za in na pungsakta.

Na honpi dan a lamdang ngei,  
Ka hihna bangmah a hilou zong;  
Mi a simtaak hi lou mah leng,  
Na honpi lut mihing lai ah.

Leivui pan in na honpi khia,  
Na pal zou in a sangzaw sem ah;  
Sim zohlouh vualzawlna mu dia,  
Na hopi zaw a lamdang lua.

@ Labu 2019

## 23 Thupina Nang A

T.Pumkhothang  
E

Na thupina gen in gen vual hilou,  
Aw a vanglian Toupa nang na min lian hi;  
Van Angel sangsawmte'n,  
Phat la ngaihtak in na kim ah leng uh.

*Vangletna leh minthanna,  
    Thupina leh pahtawina;  
    Zahtakna teng vaihawmna teng Nang a,  
    Na siangthou Na siangthou hi Toupa;  
    Tangtawn in thupina Nang ahi.*

Nang phatna la tangtawn in sa nuam ing,  
Nang phatna ka kha ah dim leh ka nuam hi;  
Na mai a hong kun in,  
Pahtawina leh Thupina ka hon pia.

A hoih khempeuh keia nong hisak a,  
Na kilawmna khempeuh kei ah nong koih hi;  
Na hoihna a lian lua,  
Halleluiah Halleluiah Amen.

@ Labu 2019

## 24 Ka Damna Khros

Key F

Kros thu zaw mangthang lelte adin haina ahi,  
Hotdam tate ding in thilhih theihna ahi;  
Aw kros mite'n musit in hon pampaih mahleh,  
Kei din ka damna khros ka siamtanna na hi.

*Nuam in ka puang zel ding,  
    Nuam in ka puang zel ding;  
    Ka damna Jesu Kross tanchin hoih,  
    Suan ding dang ka nei lou;  
    Gen ding dang ka nei lou,  
    Ka damna Mang Jesu;  
    Kros tanchin lou ngal zaw.*

Ka pilnate zang in damna ka na zong a,  
Ka theihnate zang in ana ka na sem a;  
Hizong ka mu zoulou, khamuanna bukim zaw,  
Kadamna zaw Toupa Kross thu kia ana hi.

A thupina kumpi lukhute suahkhia in,  
Thildang tengteng taan in kei ahon telta hi;  
Ken leng ka meet zawkna ding thilte taisan in,  
Ka mang leh Tanpa ngei ka tel zota ding hi.

Huihpite hong nung in, suangpite a kham a,  
Puanzak kek paisuak in khovel amial zou a;  
Hichitel a thilhihthei Khross sihna thupi'n,  
Khelhna sal a tangte zaleenna a pe ta.

@ Labu 2019

## 25 Tangthupha I Ngah Kum

Tangthupha I ngah kum khua sawt ta,  
Lainatna leh lemna'n I lak ah vai a hawm;  
Hihang Toupa maitaam a chimzou ta,  
Hong un i Toupa maitaam; Tungding thak nawn ni.

*Hong pai ve un, Toupa kiang ah;  
    Hong un Toupa kiang ah zuan kik ni  
    Bohnen khitsa himahle hang;  
    Hongdam sak kik lai ding ahi,  
    Paihkhiak a om himahle hang;  
    Naubang hong sang kik lai ding hi.*

Hun thak khangthak hun a Tuailaite'n,  
Ningzu kangsa khovel nunkhum luai in teep uh;  
Taina ngahlou, beidotna mailou ngal,  
Hong lunghei unla, Khris hinna tui dawn zaw ni.

I gam leh i nam humbitna di'n,  
Kawlchiang namtem jun a,dougal dou a ngailou;  
Ei galthuam ding Gospel lel ahi zaw,  
I kihumbitna'n tua galthuam muang in zang ni.

Tulpah ding gam khual in buai gawp hang,  
I sakmel uah pahna bei in mual gawpta hang;  
Toupa tung ah lungdamna hatna hi,  
Tunglam mitsuan leng luahlouh gam za in tam lai.

Muvanlai bang hi, gingtu hinkhua,  
Simlei tungah i liim, leng in vakvel mahleh;  
I hinna zaw vansang a leeng ahi,  
Khelhna nawk phaklouh di'n Toupa'n ahon domsang.

@ Labu 2019

## 26 Jesu Kiang Ah Ka Bit Ding

Thanbuka

Jesu kiang ah ka bit ding,  
A ang sung nuamtak ah;  
Ka kha a khawl sam ding a,  
Aman hon liahkhuh ding;  
Aw angelten aw suah uh gam thupi a pan in;  
Laa ngaihtak sa in hon sam tua lui gal apan in.

*Jesu, Jesu, nakiang ah om ka ut,  
    Jesu kei hon ittu pen;  
    Na kiang ah om ka ut,  
    Haksatna a bei ma teng;  
    Nang in hon liahkhuh in.*

Jesu kiang ah ka bit ding,  
Ka buaina bei ta ding;  
Khemnaten hon hihbuai lou,  
Sual in hon hihbuai lou;  
Omlou ding lungngaihnate kah leh khasiat nate,  
Mittuite luang jel mah leh haksat sung sawt lou ding.

Ka kha a kipahna pen,  
Jesu kei ding si hi;  
Kumkhua a ka kingakna,  
Tangtawn suangpi ahi;  
Kei dia mun honbawl sak tu'n,  
Denchiang in honpi ding;  
Zanmial om nawnlou ding a, thupina vak ta ding.

@ Labu 2019

## 27 Aw Nang Karbi Anglong

Rev.Khamkhanchin

*Aw Nang Karbi Anglong, Na gamlei dohzanggam,  
    Sing leh loudum dii diai a na zep bang in,  
    I tung lun mang vanpuan dum toh hong zem aw*

Tung lun mang aw na laukha hambang huai louh in  
Nuai zin mang henkol bulh bang chin ka sut ding uam....  
Vualzou a zouzel pa na laukha hon sawl aw  
Thumzel,pezel,semzel din tha hong guan aw

Aw khristian tuailaite thou in masuan ve ni  
I Tung sianmang simthu taka nau bang sang in  
I sikna chiang chiang gam ei ding a piak ahi  
Dialdial leh diamdiam in ma chiang suan ve ni

Ngai dih i field gam mial in hon sam chiai chiai e  
Na thumnlouh ziak in maw itte mangthang zelzel  
Na piaklouh ziak in zong a kuan ding zah kuanlo  
Na kuan khiak louh man zong zatam mualliam ta

Aw Nang Karbi Anglong Na gamlei dohzanggam,  
Sing leh loudum dii diai a na zep bang in,

*Thiamang salpha zatam gah hong suang ve maw*

@ Labu 2019

## 28 Tawldam In

Lianding Guite

Lungngaih,mangbatna,puakgik toh  
Selung muanglou khattang kisa  
Lamet neilou zaitha nem zou  
Tawldamna Toupa ka hon zuan hi

*Lung aw dam in, tawldam in  
    Nang hon it Jesu ah tawldam in  
    Lung aw dam in ,tawldam in  
    Nang hon it Jesu ah tawldam in*

Bah leh liam in hatna neilou  
Ka kha nang ngai in a mau zel  
Ka zinna hiai lei gamdai ah  
Nang lou in Toupa ka hing zou lou

Ka vai khempeuh nang kiang kon lan  
Na thu bang zel in hon pi in  
Pathian hat leh hoih nang na hi  
Bang teng sang' lian zaw na hi Toupa

@ Labu 2019

## 29 A Hampha Pasian Mite

A hampha Pasian mite toh kikholh khop liailiai mah  
Nop achih in nop e  
Hampha Pasian mite toh kikholh khop liailiai mah  
Nop achih in nuam e  
Mi khempeuh maitai in a om uh  
Nopsi ei Pa Pasian a kiphat ziahziah  
Chiang Pa Pasian mite toh kikholh khop liailiai mah  
Nop a chih in nuam e

*A itna'n hong lungdam sak  
    Lung kituak in hong omsak  
    I lungsim sangkhan in Toupa i phat hi  
    Hong gumpa kiang loungal kei  
    Ka utzawk na mun omkei  
    Nuamlua ing kei Pasian inkuan pih hithei*

Munkhat peuhpeuh omta leng  
Nih leh thumbek hita leng  
Pasian khasiangthou in  
hong ompih veve  
Tuasang houlimna nuamzaw  
Koi ah i mu thei tam aw  
Pasian tate kikholh na mah nuam mataw

Van ah i kimuh chiang in  
Toupa'n hong saptak chiang in  
Misiang khempeuh kongpi tawn in pai ding hi  
Toukhawm kiim ah it teng toh  
Inn a kikhawl ding mataw  
Tua ni takteh nuam taktak inteh mataw

@ Labu 2019

## 30 Aw Jesu Tuihing Lui Na Hi

Damlou natna genthei thuaksa te'n  
Na kiang lam hon zuan ua  
Hinna leh damna na pia  
Tangtawn hinna leh damna

*Aw Jesu tuihing lui na hi  
    Kalvari a tuihing  
    Hiai tui hong zangkik nawn in  
    Natna veitu te tengteng damna*

Tang a khovel ah na lenlai in  
Na kianga apan damna  
Mite'n ana sangzel ua  
Tu in zong neih ka ut hi

Muang leh laulou in hon zuanmeng in  
Jesu kiang ah damna pen  
Ei dia koih ahi ngal a  
Zuanmeng in aw i damna

Phak leh mitdel piangsual khebaite  
Tou Jesu kiang ah damna  
Ei di'n koih ahi ngal a  
Aw Jesu hon pia in aw

@ Labu 2019

## 31 Aw Pasian Nanglou

Evan Langdokhup

Aw Pasian nanglou lawm dang nei ke'ng  
Ka laukha zawngkhal tha hong dim kik in  
Ka dahna khempeuh hong thuakpih ding  
Nanglou lawm pha zaw dang muzou ke'ng e

*Aw hon zui ning maw lampi haksa mahleh  
    Dawimangpa in ka lam hong khak mahleh  
    Aw hon zui ning maw singlamteh pua in  
    Na paina mun peuh ah hong zui ning maw*

Aw ka khe in siatna lam zuan in  
Ka khutte mohna bawlna khut ahi  
Ka lungsim ngaihsutna khempeuh zong  
Huaihamna leh gitlouhna bek ahi

Aw ka laukha lungzuang mah si maw  
Ka taksa'n ze-etna dou zou lou a  
Pasian mai ah kilawmna neilou  
Hong zuan ning maw Toupa hong maisak aw

@ Labu 2019

## 32 Jesu A Hoihpen Toupa

Jesu a hoihpen Toupa  
Jesu lamdang thulakpa  
Min khempeuh sang in minlian zaw  
K'ong pia uh hi  
Kou toh hong om khawm lamdang hi

Phat ding na kilawm hi  
Pahtawi ding in  
Khut siangthou te laam tou sa in  
Na min siangthou  
Hong phat ung

Nang na lian hi ,  
Na bawl nate lamdang hi  
Nang bang omlou hi Toupa (2)

@ Labu 2019

## 33 Aw Toupa Mikhial Ka Hi

Buonglienkung

Aw Toupa mikhial ka hi hon paisan in  
Ka hoihna leh felnate  
Kahih na tengteng et in  
Na mai ma ah suan ding ka neilou  
Ka innsung ka et chiang in  
Nang teenna taak ahilou  
Hizong leh itna in nong kem

*Aw Toupa Pathian kua ka hi a  
    Ka innkuante kua hi hiam  
    Hiaitan tan na hon tunpih*

Khovel mite et bang a hon en lou in  
Ka sakmel leh neih leh lam  
Ka siamna leh pilnate  
Ka phulouh in na hon domsang a  
Lei vualzawlna khen lam ah  
Na vanmang tutphah thupi  
Na hon pia a Toupa ka phulou hi

Aw Toupa Na melvak ken ka en ngamlou  
Na hoihna leh sianthouna  
Na itnate ka muh in  
Ka khelhnate a lang chian zel a  
Hiai bangzah a Lal thupi  
Itna toh hon pitu Pa  
Kon taisan kha nak hi hon ngaidam in

@ Labu 2019

## 34 Esau Silhpuan

Buonglienkung

Toupa ka sualna a tam a  
Mihing a simtak ka hilou  
Hizong na itna aw nem in  
Ittak in na hon sam ngal a

Ka aw hi Jacob aw himahleh  
Esau silhpuan in hon thuam hi  
Gou luahtu ding Jesu silhpuan in  
Nahon thuam a  
Toupa (aw Toupa) ka phulou hi

Ka aw hi khemtu sual aw bang  
Jacob aw bang mai ana hi  
Esau silhpuan Khrist Jesu in  
Ka khelhna te na ngaidamta

Ka khelhna te liah khuh ding in  
Na thuakna mel ka en ngamlou  
Phulouh itna lamdang takin  
Tangtawn hinna nahon pia hi

Ka chinna leh ka etlawmna  
Nangmah Jesu kon neih man hi  
Thildang bangmah ka ngai nonlou  
Bangkim a ka bangkim na hi

@ Labu 2019

## 35 Galkhua Dak Un Buh Te

Galkhua dak un buh te  
Lak ding in min zou ta  
Hihhang buh la ding mi  
Omlou a buh te vuai mang ding hi ta

Tung sunni a taan lai in  
I Toupa nna sem in  
Tung sunni hongtum in  
Khim khua hong zing ding  
Kua ma'n nna sem thei ta lou ding  
Aw aw sem theita lou ding

Gal khua dak un hun in  
Chiautui luang bang in  
Mi zata mial nuai ah taimang in  
Zanmial in simlei tuam ta

Tawntung sihna mialnuai a  
A mangthang kha te  
Toupa hatna toh pi khe meng in  
Zingkhua hong vak pah ta ding

@ Labu 2019

## 36 Gou Manpha Latna

Khalam vualzawlna leh lal thukhun tungding di'n  
Pianna gam laizom leh pa inn paisan a kul  
Suaknu leh piang masa nauchil pen khah khia a  
Gou manpha lan ding in Toupa'n ahon sam hi

A haksa ngei a thuak hak ngei  
Gou manpha latzaw dimlet khalam  
Vualzawlna tang ding in  
Khak khiak na ngai ahi mangpha ka gou manpha

Sual gallian dou ding leh gou manpha laan ding in  
Sapna ahong tunga dawn ahaksa ngei e  
Lungngaihna mittui toh bangkim ka gel chiang in  
Lunglai ana lua hi aw ka neih gou manpha

Gou manpha latna mun Moriah tang ka tungta  
Tan leh tan thuak leh thuak sih leh sih dam leh dam  
Genthei chiteng thuak a sisan a hon tantu  
Ka it Toupa sapna sang dingin ka manta

Ka hinna leh bangkim Toupa ka piak ni in  
Ka ta lungkham ken aw ko'n len dia kon thuam ding  
Taikhua a hong val chiang na pahna suak ding hi  
Chih thu ahong tung a halleluijah Amen

@ Labu 2019

## 37 Hinna Thuguk Ka Theih

Rev Hp Runremthang

Khovel mipite theih bangin ka theilou zong  
A theih phaklouh tangtawn hinna thuguk ka thei  
Khovel mihaute neihbang ka neilou zong  
A neih phaklouh tangtawn hinna Kris Jesu ka nei

Khovel in a hon englou ken zong ka engsam lou  
Atheih phaklouh ka thei a neih phak louh ka nei  
Jesu vang in ka tan phaklouh ding zong ka tang  
Ka nung leh ma ah aw a hon um kimvel

Samari numei zong muhsitna neilou in  
Kei mikhial leh hoihna neilou a hon it a  
Ka sualna leh thulim louhna theinuam lou in  
It luat vang in tangtawn hinna ah hon pilut ta

A tapa neihsun zong itlou a hon petu'n  
Thildang bangmah kei a ding in it lou ding hi  
Pathian tapa nei a lungkimna neilou in  
Khovel pumpi neikhin mahleh lungkim lou ding hi

@ Labu 2019

## 38 Hon Hih Hattu Toupa

Mi damthei lou te'n daktor a ngai ua  
Mi damthei te adi'n angai lou  
Kei mikhial pen le hoih na neilou in  
Hondam tu Jesu mah ka ngai pen hi

*Toupa ki pak ing  
    Khemna tui hual te'n hon tuam vel in  
    Bah hun om zel zong  
    Hoh hih hat tu Toupa nang nahi*

Na nasem ding in mihoih te kia lel  
Teel lou in mikhial te nongsam a  
Thupi na tel e aw na hon itna  
Lungsim in a thuk dan a zui zoulou

Bawlsiatna te le mualphou nate in  
Nisim in ka nun khua buaisak zong  
Khawlmai ka tumlou hi na nungzuih na  
Ka damsan leh lam-etna na hi ngal a

@ Labu 2019

## 39 Hong Len Kip Ning

V.Paukhansiam

Muan ding leh dot ding Toupa nang lou omlou hi  
Damsung huihpi hat in hong nuai chiang in  
Singim haksatna'n ka kha a hong nuai chiang in  
Toupa hong sam ing nang n'ong lungmuan zel hi

*Hong len kip ning  
    Mialna leh mun khempeuh ah  
    A tawntung inn nuam hong tunpih in  
    Ka kha hong kem in  
    Toupa simlei lauhuai ah  
    Nanglou in hin man bei hi'ng  
    Hong len den in Toupa it aw*

Hiai nuai simlei ah lunglenna ding a tam hi  
Ka tuailai lungsim hong suak thei zel a  
Sum leh pai deihna'n ka kha anuai hun chiang in  
Toupa hong len in tui tung ah tum kha ning

Genthei leh bah a ka om Toupa'n hong thei hi  
A thu hong sinsak hong lungmuan zel hi  
A nna semlou a lehlam ka gel hun chiang in  
A itna lian toh kei hong thuhilh zel hi

@ Labu 2019

## 40 Jesu Lou In

Tangtawn gamnuam i zot lai in  
Lungkham buaina meipi'n hon bawm  
Nopna leh dahna te'n hon tuam zel  
Lungkham buaina khen gam i tun ma'n zaw

*Jesu lou in damlai khovel  
    Hinna bangmah lou mai a hi  
    Khovel pilna zong hai huai lel hi  
    Hih hang mang Jesu toh bangkim hihtheih ahi*

Lungkham buai ni'n a hon panpih  
Lusuun mangbat ni'n zong hon nem  
Gentheih taksap ni'n hon taisan lou  
Mang Jesu ah bangkim hihtheih ahi

Theipi kungte paaklun lou in  
Lou in nekding piangsak lou in  
Huangsung ah ganta a mangthang zong  
Ka kipaak ding Toupa ka hotdamna'h

Belampu hoih i Mang Jesu  
Hatlou te panpih tu ahi  
Anung zuitu te taisan ngeilou  
I makai tu nunnem zaidam ahi

@ Labu 2019

## 41 Ka Khualzinna Leh Ka Khosakna

Buonglienkung

Ka khualzinna leh ka khosakna gam ah zaw  
Ka tha a hat zoukei hi Toupa hon huai in  
Mial lal thuneihna nuai a ka puklut ma in  
Aw van laukha siangthou hong vehthak nawn in

*Aw ka pahna Toupa bangkim a ka bangkim  
    Sihna luiguam lampi zuih hon phal mahmah ken  
    Zohna puanlap khai a na nungzui ding in  
    Ka nuntakna luahtu hon zohsak in aw*

Mihing pilna leh siamna'n na nna ka sem a  
Hizong hehpihna dan ah a ching zoukei hi  
Aw nang van laukha siangthou nang tellou in zaw  
Mihing zaw bangmahlou mai ka hi uhi

Lei lungkhamna leh buainate'n hon tuam mahleh  
Van Mang Immanuel nang honna huaizel in  
Mial thuneihna nuai a tangte honkhia ding in  
Toupa ka honna hon siamthak sak in aw

@ Labu 2019

## 42 Ka Mang Lenna

H Mangtungnung

Ka Mang lenna khopi Zion ah  
Toupa ka muh chiang  
Itna tullou Toupa kiang ah  
Bangzah in nuam ding  
A mel vak ah misiangte toh  
Meel kimu kik ding a  
Nuam leh kipak in vualzohna la  
I sa khawm ding

Van Angel leh Serafte'n  
Zaila sak mun ah  
Ka lung hon len e Toupa  
Na lenna mun ken ngai veng  
Hinna tui dam in a luang  
Aw tua mun nuam ah  
Gibang khen louh na khopi hoih leh vak  
Ka ngai ngei e

Zohna la thupi lem uh  
Toupa pah tawi uh  
Belam nou a taan na ah  
Dah a lung kham meel himhim omlou  
Ka kha in lam bang a veel  
Ginna kha zak in a leng  
Ka Mang lenna mun ka tang tawn mun ding  
Tun kal ngak lang

I sa khawm ding  
Ki it na gam ah nun nuam den ding  
Hallelui ah

@ Labu 2019

## 43 Ka Tan Vualzawlna

Rev G Kamzamuan

Lametna van Kanaan gam hon chiamlai zaw  
Vuina ding omlou hi ka tan vualzawna

*Hun mualliam sate ka geel kik chiang in  
    Toupa hon pina thupi'n lamdang lua sang  
    Kei bang leltak phulouh vualzawlna'n hon vuk a  
    Ngaihsut phaklouh gamte ah honpi Toupa na hi*

*Khrist ziaka hamphatna ka tansa tengteng  
    Genseng kei ning puang seng kei ning na hon pina  
    Lametna van Kanaan gam hon chiamlai zaw  
    Vui na ding omlou hi ka tan vualzawlna*

Ka hihna bang a vualzawl ding hi leng  
A vualzawlnate mu di'n ka lawmlou e  
Ahihhang itna ziak kia toh hon en lai a  
Tuni dong hon keem lai Toupa nang kia na hi

Deihthusam lunggeel nate tuangtung hileh  
Keimah thupi nang leh nopsakna lel hi  
Na min thupina leh na melliah khuh hizaw  
Na lunggeelna lampi ah honpi zaw in Toupa

Haksatna bei dotnate hong tun chiang in  
Ka Toupa hon pina mangngilh kha zel ing  
Tuaman in vualzawlna mu di'n ka lawmlou  
Hihhang a itna'n hon taisan lou hon keem zel hi

@ Labu 2019

## 44 Khatlel Zong

Ka hondampa bang lawmhoih dang omlou  
A omlou khatlel zong  
Ka kha natna damsak thei dang omlou  
A omlou khatlel zong

*Mang Jesu'n ka haksatna thei in  
    Sun nitum dong hon kem zel ding  
    Jesu bang lawmhoih kua dang a omlou  
    A omlou khatlel zong*

I kiang ah omlouh hun a nei ngeilou  
Nei ngeilou khatvei zong  
Hon khamuan theihlouh zan mial a omlou  
A omlou khatvei zong

Tua lawmhoih pen in hon nusia ngeilou  
Nusia lou khatvei zong  
Mi khial ninpen zong a manthat phallou  
A phallou khatlel zong

Tua hondampa bang midang a om hiam  
A omlou khatlel zong  
A hotdam zohlouh mikhial a om hiam  
A omlou khatlel zong

@ Labu 2019

## 45 Khovel Haksa Nang Di'n

Hiai khovel a ka lenlai in  
Sual in hon bawm ka bah zel hi  
Khrist tellou a hinkhua zaw  
A haksa ngei ka pai siam lou

*I zalen hun a hong nai ta  
    Ei di'n van nuam ah inn om hi  
    Ni thupi a hong tung ngei ding  
    Sawt lou ding aw a sawt lou ding*

Nun bei dong leh lungngai te aw  
Na tan bang uh a tang sam ta  
Ka lung ngaih mangbatna te  
Tun zel in aw Pathian kiangah

Hiai lei pawtsan ka tup lai in  
Ka Toupa thu a hong tung ta  
Ka mite damna ding in  
Khovel haksa nang di'n hon chi

Ka ngaklah ngei ka gam nunnuam  
Lungngaih kahna a om nawn lou  
Kum khua nunnop tawplou in  
Ka teng ding aw na gam nuam ah

@ Labu 2019

## 46 Khovel Thak

Lal James

Lam-et omlouhna hiai khovel ah  
Leigou te'n kei a hon gamlat zel a  
Lam-et te'n hon liamsan zel mahleh  
Khovel thak kei di'n sehkholh in a om

*Tua khovel thak Belamnou tual lenna hi  
    Tuang ka tun chiang Jesu'n kong a hong dia  
    Nunnuam in tua ah hondamtu phat in  
    Khovel lui ngai nawnlou in i leng ding*

Hondampa sulnung zuih haksa in  
Sa duhgawlna te'n kei hontuam zel a  
Tu'n luankhi nul in pangzel mahle'ng  
Khovel thak in kei hon na ngak ahi

Leigim huai haksatna ka tuah te'n  
Ka Toupa sianglam hon ngaisak sem a  
Nopna leh pahna ka tuah zel te'n  
Khovel thak nop ding dan mel hon musak

Ka hondampa kiang ka tun hun chiang  
Ka theih bukim louhte ka theita dia  
Lam-etna khen lam a nopsakna  
Khovel thak ah kei a ahi ta ding

@ Labu 2019

## 47 Khris Min Ziak A Ka Hamphatna

Solomon Hmar

Toupa na honpi dan lampi zaw  
Ka don vel in a thupi ngei  
Na hoih na leh na zahngaihna Toupa  
Ka lam bangkim ah a hong lang zel

*Khris min ziak a ka hamphatna te  
    Ka puang seng lou ka phulou hi  
    Na hoih na leh na zahngaihna Toupa  
    Haksatna mun ah a hong lang zel*

Na hoih na leh zahngaihna Toupa  
Ka machiang ah a luang kiam zel  
Mi vakvai leh genthei himahle'ng zong  
Nang k'on neih vang in ka kha a muang

Haksatna leh vangsiat na Toupa  
Kei a ding in a manpha ngei  
No'n vualzawl na le khamuanna thu in  
Na mel hon musak tu a hong hi

Khovel thupi na leh hauhsak na  
Khovel siamna leh pil nate  
Nang tel lou in bangmah lou mai ahi  
Na maima ah ka hong kilaan hi

@ Labu 2019

## 48 Aw Ka Damsung Nite

Aw ka damsung nite khawllou in a liam zel a  
Naupang hun leh tuailai hun te zong a liam zel a  
Sanna leh hauhsak na te'n kumtam a daih kei hi  
Sa vuak a kik nawn ding in a luang liam zeel

*Ki man meng in tua ziak in  
    (Ki man meng meng in Mi tengteng Toupa ni a di'n)  
    Mei lak ah a hong pai ding  
    Mei lak ah  
    (Thupitak in mulkim huaiin aw a hong pai ding)  
    (Ngai in) Kap kawm in na inn leh lou  
    Pai san a kul ta ding  
    (Tua hun chiang) Hehpih na hun beita ding*

Mangtut phah ngou mai ah namchih zata kikhawm ding  
Hinna bu gelh bang a ka min sap hun chiang  
Pahna luankhitui nul a tantu chibai buk in  
A thupidan ding aw ka gen siam lou

Mang Jesu neilou a kha na pham ni chiang in aw  
Kapkawm in kong hong hon in chi'n thum mah lechin  
Kua'n a hi hiam kong thei kei chia noh khiak  
(Na aw) A mulkimhuai dan ding aw gel ngam lang e

@ Labu 2019

## 49 Khris Sisan Pha

V Hangpu

Khris sisanpha vang a gamchiam tang tute  
Hiai khovel toh kilem thei i hi nawn lou  
Sa dan ah hin leh khovel toh kilem zaw  
Toupa dou na leh khalam keu na ahi

*Mang Khris thuakna koppih ding in  
    Gingtu te Toupa'n hon lam en  
    Mang Khris sepsa sunzom ding leh  
    Haksatna tampi thuak in tua gam i lut ding*

Khris sisanpha vang a vangou luah ding te  
Toupa min in bangkim dal i ngam ding hi  
Khovel thupi dan kumsang daih ding omlou  
Tangtawn daih ding mah i buai pih zaw ding uh

Khris sisanpha vang a thupina tang ding te  
Nopsakna kipahna kia tang ding hilou  
Khris min in bawlsiat na te zong i thuak dia  
I thuak na hang in Manglukhu i ngah ding

Gingtu te lunglel lou in i paizel ding  
Hiai lei zaw i tangtawn gam ding a hilou  
Ginna'n galdon leng tua gamnuam leh etlawm  
Ngoumei bang kai hi Hondampa lenna mun

Jerusalem thak i tun chiang  
I Hondampa mel i mu dia  
Khensa i it misiangthou te toh  
Tangtawn Toupa phat in i omden ta ding

@ Labu 2019

## 50 Kumpi Te' Kumpi

V.Paukhansiam

Toupa ken nang hong phat ning e  
Nang ka hinna pen na hi  
Aw miteng in nang hon thei ding uh  
Kumpi te' kumpi na hi

*Mial lak ah ka gamtat n'ong thei a  
    Sun dai a ka gamtat n'ong thei a  
    Ka ngaihsutna teng nang na thei a  
    Hizong hong it in nang n'ong sam lai  
    Itna in n'ong sam a dohzohna in  
    Kei n'ong enkol  
    Itna in n'ong sam na sisan in  
    Kei n'ong sawp siang zou*

Toupa ken nang hong phat ning e  
Hotdamna kei n'ong bawl sak  
Kua'n hih thu lamdang gen thei ding hiam  
Kumpi te' kumpi na hi  
V PAUKHANSIAM

@ Labu 2019

## 51 Lungkham Liangvaite Ding A

Lungkham liang vaite ding a  
Kingakna Toupa hi  
A hehpihna kiching hi miteng di'n  
Amah belte'n lungnopna kiching neiden zel hi  
A hoihna thupina genzou kei ning

*Ken genseng ngeikei ning ka Toupa hon itna  
    Kei ding a hoihna thu genseng kei ning  
    A hoihna thei semsem ing ka kha'n semsem chiang in  
    Ka bitna hiden ding hi tangtawn dong in*

Pa neiloute pa hi a nu neilou te nu hi  
A it ding neiloute a it pa hi  
Khamuanna neiloute dia khamuanna Toupa hi  
A si khempeuh hinna pia Toupa hi

@ Labu 2019

## 52 Lungdam Lua Ing Toupa

Thianhoih

Toupa aw nong itna ka ngaihsut chiangin  
Lamdang lua sang keibang leltak nong it  
Na mai ah chinglou suan ding neilou hizongleng  
Tuchiang dong n'ong pi lungdam lua ing e

*Lungdam lua ing Toupa lungdam lua ing  
    Kei banglel tak nong it man nuamlua ing  
    Na itna tul ngeilou a manpha ngei e  
    Na min siangthou phatzel ning Toupa aw*

Khovel nopsakna pallutna ka zong a  
Ka paizel a hizong n'ong ngilh kei a  
Lawm leh vual ngai a nang  
Kon pelhlai hun in zong  
Nong samlai maw Toupa hon ngaidam in

Ka hotdamna suangpi ka bitna nahi  
Ka hinna leh ka damna ka bangkim  
Nang kia nahi e ka muanna leh kipahna  
K'on bel ding hi ka hihtheih nateng in

@ Labu 2019

## 53 Muanna Suangpi

V.Paukhansiam

Muanna suangpi Toupa muanhuai aw  
Na angsung hong bel ning  
Nang ah bitna om hi (2)

Lungkham leh lau Toupa hong kem in  
Nang ah muanna om hi  
Nang ah bitna om hi (2)

Sih lau kei ning Toupa n'ong gumkhia  
Nang hong muang denta ning  
Nang ah bitna om hi (2)

Aw lungkhamte'n zuan un Hondampa  
Bitna tua ah om hi  
Tangtawn muanna ahi (2)

@ Labu 2019

## 54 Nang Ka Hon Teel Zaw

T.Pumkhothang

Simlei thupina leh hauhsakna  
Deihtaakna in lungsung a luahzou  
Nang sang a zong in ka buai den ua  
Ka lungsung uah nang di'n mun a omlou

*Toupa aw nang kia ka hon tel hi  
    Nang sang in bang dang ka tel theilou  
    Simlei thupina tengteng sang in  
    Ka Pathian aw nang mah ka hon tel zaw*

Lei hauhsakna teng kei a hi a  
Nang theilou a ka om sang in zaw  
Genthei pen hih a nang toh kinai  
Ka tel zaw lai ahi ka Pathian aw

Toupa na vualzawlna ka tante  
Na deihsakna thupi ka tante  
Nang hon gamlattu ahih in zaw  
Hon ngaidam in Toupa ka hon ngen hi

@ Labu 2019

## 55 Nang Toh Ton A Pai Ka Ut Hi

V.Paukhansiam

Nang toh ton a pai ka ut hi  
Hunteng in Toupa hong leen in  
Nang toh om khawm in lungnuam hi  
Tawntung in Toupa hong leen in

*Khat vei vei lungsim a thawm hau  
    Hizong leh nang toh i ton chiang  
    Ka lungsung nop na'n a dim zel  
    Nang om na peuh ah muanna om hi*

Aw Jesu hong zui zel ning e  
Na hoihna kei ah hong dim hen  
Haksatna huihpi hong nung zong  
Nang toh om lunglau ngeikei ning

@ Labu 2019

## 56 Ngaklah Tak In Aw Ka En

Buonglienkung

Ngaklah tak in aw ka en ka tangtawn mun ding  
Chikchiang in tua mun etlawm tuang ka tung sam diam  
Hiai khovel ka zinna gam ka pawtsan hun chia'n  
Kipak tak a Toupa phat in ka leng ding hi

*Aw nuam na- in chia maw  
    Tua gamnuam katun hun chiang in  
    Hehpih in ka Toupa'n a honna pom ding a  
    Hiai khovel ka zinna gam khovel ngai nawnlou in  
    Van hehpihna pak taanin ka leng sin ngal a*

Hiai khovel a sum leh pai gou thil ka-et chiang  
Lungnopna a om theikei ka tantawk a di'n  
Van mun a goutan dingte ka ngaihsut kik chia'n  
Kipahna tawplou tang in ka leng sin ngal a

Thupitak a Mang Jesu a hongpai hun chiang  
Gingloute vakvai tak in a hong om ding ua  
Tua hun in gingtute hinna ki bawlthak in  
Mu banga kha a leng in i om sin ngal ua

Sang tamtak in hon ngak uh tangtawn inn nuam ah  
Tua mun a ka tun hun chiang nuam in leng ta ning  
Lawm it aw tua mun tungthei di'n na kiman hiam  
Niteng in Toupa'n honsam hi itna aw in

@ Labu 2019

## 57 Hon Makaih Toupa

V Nunlian

Phatna zaila i sa ding  
Lungdamna thu i gen ding  
Lemkum vei it leh ngaihte liam nung in  
Toupa'n a hon khotuah  
A hon makaih hon taisan lou  
I hoihna hang hilou

*Halleluiah aw Halleluiah  
    Hichi tan hon makaihtu Toupa ahi  
    Aw Toupa ka lungdam uh  
    Phatna zaila hon awi ung  
    Dang ngeilou Kumpi na hi*

Saptuamte hon makaih in  
Aw hiaitan honpi Toupa  
Leivui pan hon domsang tu amah ahi  
Khatvei vei lungkham in  
Haksatna te hong tung zong  
Zohna toh hon ompih

Tanglai Israel na mite  
Kanaan gam ah na pi bang'n  
Koute zong hon makaih zel in Toupa  
Na gamchiam hon tun in  
Tui damluan na'h honpi in  
Na mite tawldam na

@ Labu 2019

## 58 Puan Ngou Silh

Sanglianthanga

Khovel ah zaw gingtu te in  
Haksatna te i thuakzel a  
Ei ding in lei thupina te  
Manna ding a omlou hi

*Hiai puan ngou silhte kuate hi hiam  
    Koi apan a hong pai hi u hiam chi in hon dong a  
    Hiai mite zaw gimthuakna tampi thuak tute hi uh  
    A puante uh belamnou sisan in silsiang ta hi*

Ka lei hinna a hong bei a  
Toupa kiang katun hun chiang  
Lungkhamna chiteng ka tuahte  
Aw ka Mang ka hilh ding hi

Ka mit apan khitui luangte  
Ahon nuul hulsak hun chiang  
Hinna singkung te tung ngei ah  
Thu kanei samta ding hi

Lei gimhuai ah ka leng zong in  
Hiai leigam mi ka hilou  
Ka lenna ding lalgam thupi  
Aw ngai in huibang mau veng

@ Labu 2019

## 59 Sa In Ka Phat Diing

Sa in ka phat ding hi aw ka Mang deih huaipen  
Na hehpihna tuh sa in pahtawi zel ning e  
Tuisuahgiat leh simlei mual teng phatna'n  
Dim mahleh na thupina gensenglou ding uh

*(I sa ding) Phatna lasa in i aw neih teng toh  
    Hiai leitung tengteng phatna la in dim henla  
    Thupina tang hen (aw) Halleluiah Amen*

Na zahngaihna thilhihte ka ngaihsut chiang in  
Ka lailungsung nopna in a dimlet zel a  
Hichitel a hehpihna lamdang leh thupi zaw  
Mihing pilna a baan zoulou

Gen zel mahleng zong sa in ka gen seng lou hi  
Van miteng in leng thu in gen senglou ding uh  
Angel siang leh Serafte'n khawllou in phat mahleh  
Tangtawn dong in phat tawplou ding uh

@ Labu 2019

## 60 Sian Lemgeel

Dimzangai

Sian lemgeel hinkhua ka tuahte  
Sian phallouh theihpihlou omlou  
A honpi dan ka theisiam lou zong  
A honpi tu ken ka theichian hi  
Jehovah Toupa'n kei hon pi hi

Nang lemgeel a thil hong tungte  
Na phal hang a ka tuahzelte  
Banghang hihiam chin lel uh  
Ka kungtung a tung khempeuhte  
Sian in a phal hang a tung hi e

Nang lemgeel a thilhong tungte  
A hang tua theih lung ka lawplou  
Sihna apan nong humbit den pen  
Bang hang hihiam bang ding a nong deih  
Nong deih na theih lung ka lawp zaw hi

Ka khualzinna ka zoh chiang in  
Hinkhua ka tuah haksatna te  
A ziak a hang ka theichianlou zong  
Bukim a theihchetna gam tung in  
Nopna bukim toh Sian min phat ning

@ Labu 2019

## 61 Suploh Kei Ning

Mite'n Jesu nungzuihna lungkia in tawpsan mahleh  
Ken bel ka khros mah pua in ka zui zel ding  
Nisim tha hong guan ding in Tou Jesu ka nei zouta  
Suploh kei ning Jesu nung ka zuih man in

*Hon piaksa te bek a lungdam ka hikei hi  
    Hongpiak laidingte hang zong amin phat ing  
    Tuaman in nisim in ah vualzohna la kasa ding  
    Suploh kei ning Jesu nung ka zuih man in*

Ka kha nuntakna ding in ka muh nailouh vantung  
Gam upna toh tung ding chi a kigenkhol bang  
Pasian hong kamchiam bang in  
Hih leitung nna khempeuh zong  
Hong pia zou hi chi'n upna toh ka mu ta

@ Labu 2019

## 62 Toupa Hon Pi Dan

H P Runremthang

Toupa honpi dan ka ngaihtuah'n  
Theihphaklouh te na hon thei a  
Bangmahlou te na hon phawk a  
Milian lak ah na hon simtel sam zaw

*A lamdang ngei na hon pi dan  
    Si lah hilou hing minpu in  
    Gensiatna leh nuaisiahna na kal ah  
    Genthei bang a om a taksap him neilou in  
    Lungkham hun ah aw hon khamuan in  
    Ka gentheihna zong pahna na suaksak zel*

A kal in gimthuak na mun ah  
A kal in tawldamna mun ah  
Kal suandan ka theihlouh in zong  
Nang man paidan na hon sinsak thak zel

Tanglai Jacob khualzin bang in  
Savuak lel in ka hong pawt a  
Tu in zaw aw na vualzawlna  
Ka sim zongin Toupa ka sim senglou

A kal in aw hui vungvung in  
Dontu neilou banglel kahi  
Hizong thununna thuaklou in  
Na ta hawmthoh ka hithei diam Toupa

@ Labu 2019

## 63 Toupa N'Ong Itna Lian Hi

V.Hangpu

Toupa nong itna lian hi van pan na tapa nong sawl  
Mohneilou Jesu kei mohna pua in si  
A ching lou ching in nong bawl  
A khial kei siam nong tangsak  
Tua kia hilou na van khopi nong tangsak

*Hong phat ing Toupa na min thupi hong phat ing  
    Kei tang Jesu hong sih tel lamdang lua hi  
    Mipil misiam tampi om mihau mihoih tampi om  
    A chinglou kei bang nong tel lungdam lua ing*

Lamet bei a ka om in lamet na thak nong guan a  
Suan ding nei lou suan ding nang kong neih nuam lua  
Tasam a ka om nong mu hauhsak dan nong sinsak a  
Hiai itna lamdang a bei ngeilou itna

Ka kha zawngkhal leh bah a nang ngai a gilkial dangtak  
Nong muh chiang hinna tuikhuk ah nong pizel  
Suk liam a ka om nong mu nong tuam a  
Nong damsak man halleluiah Toupa na min thupi hen

@ Labu 2019

## 64 Toupa Zaw Ka Belampu

H P Runremthang

Toupa zaw ka belampu ahi tasam kei ning  
Loupa hing dipdip mun ah honpi ding a  
Khawlna tui gei mun nuam ah kipak in honpi ding a  
Hon tai san ngei nawnlou ding ka damsung in

*Thupi hinatel e aw Toupa  
    Na honpi na khempeuhte itna lampi a hi ngal a  
    Niang leh taitak a om hunte tungzel mahleh  
    Savuak beidong lungzing taksap ni om ding hi  
    Sihna lim guam totlai in a itna a hon musak  
    Toupa kei dia belampu hoihpen ahi*

Hon doutu mitmuh leh gensetute kal ah zong  
Ka ma ah dohkan na hon bawlsak zel hi  
Na Mang tutphah thupi tung a lalbang a tu ding in  
Ka lu sathau na nilhkhin Halleluijah

Khovel hauhsakna zongtute zaw gilkial ding ua  
Mahni felna suangtute dangtak ding uh  
Toupa muang tute in zaw thilhoih tasam ngeilou ding  
Toupa bangkim hihthei a Tou uh ahi

Lei taksa hatlou in khalam zong bahzel mahleh  
Khasiangthou in a hon hih halhthak zel hi  
Amah taimangsan leng zong dikna lampi a hon hilh  
Toupa kei dia Belampu hoihpen ahi

@ Labu 2019

## 65 Tuailaite Hun Leh Ni Kipahhuai

Tuailaite hun leh ni kipahhuai  
Aw tu in tuang i tung nawnta a  
I hun leh nite a beima ngei in  
Toupa nna i sem ding

*Awle i hinna Toupa kiang ah  
    I pia ding uh tuailai tengteng in  
    Mualdawn a kal in i khawnvak vak toh  
    Gammial i tanvak ding uh*

Hibang a hun hoih leh hun manpha  
I damsung in i munawn kei ding  
I hun leh nite a beima ngei in  
Toupa nna i sem ding

A hon it Toupa awle tu in  
Na tuailaite hong vualzawl inla  
Na thu bangzel a bangkim seem ding in  
Nang in hon panpih'n la

@ Labu 2019

## 66 Tuiva Lui Leng

Khuakhal tuiva lui leng gammang bang ka haam a  
Tulsing singdawn ah simbu haam bang  
Khuakhal tui om louhna sakhi bang ka tau a  
Ka nunna'n Toupa ngai in ka tau den e

*Nang toh lou in nunna chinglou  
    Itna leh ngaihna nang' kiang ah a om te  
    Hong neisak in aw Toupa*

Mohna guam sung ah kia'n sakhi thang-awk bang in  
Mualsang khuva bang in ka tau a  
Ka om nan'g khimkhua zing sunggil kial ana e  
Ka nunna'n Toupa ngai in ka tau den e

Itna phuitong pal bawm vasa bang i kholhlai  
Nunnuam Sian vontawi lia leh taang toh  
Itna ningtui ka dawnlai ni te ka ngai e  
Ka nunna'n Toupa ngai in ka tau den e

@ Labu 2019

## 67 Van Leh Lei Siamtu

Hau Tombing

Van leh lei siamtu ka Toupa aw  
Na siamsa te'n hong phat uh  
Phatna kim lalna kim nanga hi  
Tangtawn ah lal nang nahi

*Zingsang in vasa te'n hong phat in  
    A siamtu nang hong pahtawi uh  
    Ken zong nong piaksa aw toh  
    Hong phat ning  
    Ka hat tawp dong hong phat ning*

Zingkhua vak in na thupina phuang  
Sun nisa'n na vangletna  
Khuamui kai in na itna hong lang  
Na vangletna na'n zelkhin zou

@ Labu 2019

## 68 Ka Khete'n Na Lampi Tawn Hen

V.Paukhansiam

Tuni'n na ta tuailai hatloute'n  
Na min phat in la hong sa ung  
Hehpih in ka lak uah hong tel in  
Na deih bang in hong sasak aw

*Ka khete'n na lampi tawn hen  
    Ka khutte'n na deihlam sem hen  
    Ka mitte'n na deihlam mu hen  
    Khasiang hong sawl'n hong theisiam sak aw*

Ka kam in na itna thu gen in  
Ka awte'n na min phat hen aw  
Ka lung uah la hong guan zel inla  
Na min phatla hong sasak aw

Ka sakte'n na deihlam sa hen aw  
Ka tumgingte'n na min phat hen  
A tawppen na kiang hong thum ung  
Na deihna bang'n hon zang ta in

@ Labu 2019

## 69 Vanmang Siam Silbawl

Rev V Khamthawng

Vanmang siamsil bawl khempeuh  
Ka ngaihsut chiang in ah lamdang in kilawm hi  
Mual leh guam mun khempeuh  
Gal in don leng dum diidiai etlawm ganhing chiteng  
Siamtu na thupidan singta'n lel zoulou hi

*Hong phat ning kei hong it  
    Pathian thil bangkim siam  
    Mikhial na hong tanta thupi'n lamdang  
    N'ong itna lian thu in genseng kei ning*

Sing leh lou te hong dimdim  
Gamlak silpak in zem khuaimute hong leng in  
Vasate ham siausiau tulvum lengthe  
Hong khuang in huihkhi damdiai in laang  
Luita luang ging biabia simlei kilawmna'n dim

Khuadak in tunglam en le'ng  
Van ah ni leh kha taang aksi sang zatamte  
Tang singseng in leng uh  
Galdon veng nuai simlei pan thangvan kilawmna'n dim  
Siamtu na thupidan thilsiam te in gen hi

Thianmang aw simlei miza  
Loubang na khualna lian mikhialte n'ong itna  
Thuk in sang hinah e na tapa tangkhat n'ong sawl  
Koute hinna ding in siamtu na thupi lua  
Thilsiam te'n hon phat hi

@ Labu 2019

## 70 Zing Ninou Hong Suah Chiang

V. Biaklal

Zing ninou hong suah chiang  
Na hoihna hong lang in  
Tungleng vasate'n na min phat in  
Na siam mihing te'n phat  
Ding zah in hong phatlou zong  
Toupa aw na hoihna ni'n tumpih ngeilou

*Aw Toupa Pathian aw lungdam lua ing  
    Nang bang hoih omlou simlei ah Toupa aw  
    Mun chih mualchih ah na hoihna ni bang tang hi  
    Toupa na chitna vang in hong phat den ning*

Hunnuam hun haksa ah  
Na chitna dang ngeilou  
Na itna'n kei hon leen gige hi  
Nisim in lungdam thu  
Ka hon puak theilou zong in  
Hunteng in na vualzawlna kiching n'on pia

Toupa na hoihna leh  
Chitna ka tan zelte'n  
Tawpni beini chih om ngeilou ding  
Tui suahgiat kihawt diam  
Diam bang in dai ngeilou hi  
Hong phatden ning nang n'ong it masak vang in

@ Labu 2019

## 71 Enven Ka Teenna'ng Gamnuam

Enven ka teenna'ng gamnuam  
Leimi te'n a tel zohlouh  
Mizawng mipoite leh  
Tagahte nopsak na gam  
Kei hong simmoh kha ken maw  
Inn leh lou ka neihlouh hang  
Lei inn sanga phazaw  
Van ah inn nuam ka nei hi

*Ngaklah veng tua khopi ka tun hun ding  
    Tou Jesu a khut pawn ka let ni chiang  
    Lungdamna khitui te a luang ding a  
    Kei hong honpa aw chin  
    Lungdam in la kasa ding*

En ven tuun nou anglai ah  
Melsia mipoi tampi te'n  
Van mi bang mel etlawm  
Toupa'n bawl pha khin zouta  
Lei a i bawl siatna te  
Kham lukhu in khu ta uh  
A lutung te ziahziah  
Suangmanpha toh kizem hi

Sihna hanmual hong liamsan  
A paisa it leh ngaihte'n  
Hih lei gentheihna gam  
Nusia in hong pai un chi  
Kei ngai in kap kei unla  
Kei omna ah hong pai un  
I tun ding hong ngaklah  
Van khuapi pan khut hong vaan

@ Labu 2019

## 72 Hong Leen Gige'n

V Paukhansiam  
Ab / G

Aw kei hon gum Toupa aw hong nuse lou aw  
Simlei mialna nuai ah tummang kha ning'  
Aw na itna khut in kei hong len gige'n la  
Damsung buaina chiaugal hong kaipih in

*Na vak ah mialna om ngeilou  
    Na siang ah muanna kim hi  
    Nang ah muanna nga ing  
    Hong leen gige'n*

Sunni tum muikhua zing  
Zankhua hong mial chiang in  
Mialna mitte hong vak ka kha kem in  
Zing ninou hong suak a simlei pallunte lang  
Simlei palte lou di'n aw hon phalken

Toupa nanglou belh ding ken simlei ah nei keng  
Ka mit thuksem mu di'n hong vak sak in  
Aw na itna hoihna hehpihna a thuk dan  
Nang naihsem a mu di'n hon vaksak in

Ka thumna ngaikhia in Nang ngai a dangtak hi'ng  
Khemna huihpi lak ah ka kha a vai  
Hihhang ko'ng sap chaing in Nang kei ah na om a  
Pahna mittui luang toh phatla kasa

@ Labu 2019

## 73 Ka Phat Zel Ding

Saltangte suahtakna ding in  
Jesu Khris lei ah hong vakvai  
Genthei liangvai chiteng hong thuak  
Jesu'n Khros ah hon zohsak ta

*Halleluiah Halleluiah  
    Toupa'n thil thupi hon bawlsak hi  
    Pengkul leh kaihging kilawmte toh  
    Dak khutbet ging ngaihtakte toh  
    Pelhkhuang tumging chi dangdang toh  
    Khuangta leh lam in  
    Ka phatzel ding*

Hehpihna a hon zong mutu  
Ka damsung in din seng kei ning  
Mikhial ninpen hon silsiangta  
Tangtawn hinna ka neita hi

Gingtute i paizel ding uh  
Toupa min siangthou thupipen  
A siangthou hi chia kikou in  
Ka theihtawp in ka phatzel ding

@ Labu 2019

## 74 Kho Siangthou Jerusalem

Zanmial a bei ding a  
Tangtawn in khua a vaak dia  
Zohna puanngou silh in  
Mang Jesu a hong pai ding hi

*Khosiangthou Jerusalem ah zaw  
    Tatsa mite i khawl dia  
    Hinna manglukhu hoih khu in  
    Nibang in i taang ding hi*

Ni leh kha te pan in  
Chiamteh nate i mudia  
A hun a hong naita  
Ihmute a thou nawn ding uh

Buaina leh natna te  
Kialte zong hong ke mah leh  
Mei lak ah Jesu kiang  
Van lam zuan in I leng ding uh

@ Labu 2019

## 75 Khros Ah N'Ong Si Maw

V.Paukhansiam

Pathian hong itna lamdang lua sa'ng  
Leitung mi khempeuh a siamsa hi  
A siamsa mite honkhe ding in  
A Tapa hong sawl hong honkhia hi

*Khros ah n'ong si maw kei ka hin nang  
    Nong itna thuk dan lamdang lua sang  
    Linglukhu khu a na sisan luang  
    Kei dia damna hi hong phat den ning*

Toupa nong itna lamdanglua sa'ng  
Mikhial nong itna thuk in sang hi  
Kumpi lukhu suah ling lukhu teel  
Mohneilou siangthou moh ten na pua

Na itna thukdan kuan gen thei ding  
Simlei leh van mi'n suut zoulou ding  
Van angelte toh misiangthou te'n  
Nang phat lasak ding lawp lua ing e

@ Labu 2019

## 76 Kulhpi Na Hi

V.Paukhansiam

Toupa aw k'on ngen hi na khut in hon len in  
Na itna hoihna muthei gige di'n  
Simlei lungngaihna leh  
Dahna natna lak ah  
Nang a muanna kha'n hong dimsak zel in

*Nanglou in muanna omlou  
    Nanglou in damna omlou  
    Nanglou in ngaihdamna a omlou  
    Muanna suangpi na hi  
    Tangtawn hinna na hi  
    Khamuanna nang a om mite hampha*

Simlei miza lai ah muanna pethei omlou  
Sum leh pai pilna siamna haute zong  
Lunglau lungmuang theilou  
Simlei thawmhau den ah  
Khamuanna nang a om mite hampha

Chitna khatzong neilou hoihna khatzong neilou  
Na itna lian in sang hi Toupa aw  
Man ngenlou a hinna  
Hongpia Pathian hoih aw  
Nuamlua ing na tung ah lungdam lua ing

@ Labu 2019

## 77 Leitung Ka En

Leitung ka en kikhenna lungkhamna  
Piangsual mi genthei leh haute  
Lungmuan omlou kikhenna kithahna  
Van a ka khua ding ka ngai e

*Aw Toupa aw na lenna ken ngai veng  
    Van a angel siangthou te toh  
    Nibang a taang na vakna gamnuam ah  
    Aw lungmuanna di'n ka ngai e*

Van aksi aw na lenna a sang hi  
Van sang ka etchiang leng nuam ing  
Van aksi aw na omna khen lam ah  
Tang in nunnuam kumkhua ta ning

Zan a kha aw na vakna etlawm e  
Meipi na kiim ah leng diaidiai  
Van sang ka en ka lenna ding gel in  
Van a ka khua ding ka ngai e

@ Labu 2019

## 78 Nang Na Om Kha Diam

Onkhansuan

Toupa'n hong khawm ding hi mi namchih khat vei chiang  
Misia leh mi pha khen nih in hong khen ding hi  
Kimkhat te Toupa'n nang na pha hi a chih chiang  
Nang na omkha diam aw tua mi hon te lak ah

*Misiang te'n lungdam lasak laitak  
    Khitui luang a a kap tam ding hi  
    Hotkhiat ngah mite'n hinna tui a dawn laitak  
    Tuiduh dangtak a a thum tampi om ding hi*

Ka hun a bei chiang' kei zong ka pai ding van ah  
Leitung ka nun sung ka sep thaman ka sam ding  
Kimkhat ten nuntak na lukhu a hong khuk chiang in  
Nang na omkha diam aw tua mi hon te lak ah

Hongtung ding hi tua Toupa hun ni khat ni chiang  
Tua thu khenna toh kua mah kipelh theilou hi  
Kimkhat te'n sihna meikuang lam a zot chiang in  
Nang na omkha diam aw tua mi hon te lak ah

Moh neilou Pasian tapa a sih laitak in  
Moh nei kei tang Pasian thu khenna thuak hi zou  
Hotkhiatna a ngah misiangte hong khop chiang in  
Kei ka om ding hi aw tua mi hon te lak ah

@ Labu 2019

## 79 Nuntom Pakpalh Bang

Nuntom pakpalh banglel  
Ka simlei tangbang damlai hun leh nite  
Vul pah ding hizong leh  
Paal zatam te'n Toupa pampaih in  
Simlei pallun te zou zong leh  
Ken bel Toupa di'n zang ning e

*Toupa aw hong sang in  
    Ka pallut nate hatlou zong leh  
    Nang a ding in hong pia ing e  
    Toupa aw hong sang in  
    Ka pallut nate hatlou zong leh  
    Nang a ding in hong pia ing e*

Anbang itna simthu hemlam a  
Naubang a sang te vang in maw  
Na mel eenglou zongleh  
Silpak etlawm namtui a leng hiauhiau  
Bang in maw kei zong Toupa  
Na gim ka duang ah theng lou ding

@ Labu 2019

## 80 Haksatna Chiteng

Haksatna chiteng nuai ah hei hihang  
Toupa gam nasem zousiah te  
Hizong i haitan i maban zohding  
Ei hon siampa deihdan ahi

*Aw naang bang in nemlou hi  
    Toupa gam nasep zaw  
    Hon deihna mun peih ah pheiphung suan di'n  
    Bangchi'n simthu ka lel diam  
    Toupa nasem hi buang ing  
    Haksatna nuai ah ding ngam ding in*

Kris Toupa sapna a tang khempeuh te  
Bangchi'n sang zelding i hi hiam  
Haksatna thuaklou Toupa nasem om diam  
Zion mual gum a ding ngam ding in

Kris sepaih te aw machiang suan zelni  
I maban sep ding tamlua hi  
Tutkhawl manlou hang ze-ol thei zong hilou  
Khawlna mun nuam i tun mateng

@ Labu 2019

## 81 I Lam-Et Van Kanaan

T Romama

I lam-et van Kanan thak etlawm ah  
Hehpihna luipi a luang deldel  
Toupa phat a angel te'n laa sa a  
Phatna laa hoih ki thawn tuah in ka mu

*Toupa vang a i gam ahi  
    (Toupa vang a i gam i lam-et leh ngaklah)  
    Lungkham dakging a om nawn lou  
    (Lungkham mangbatna leh)  
    sihna lusunna te'n mun tang zoulou  
    Ginna a i lamet gam ah zaw*

Sihna leh natna te hong tun hun chiang  
Tua gam pen ngailuat ni a om nak  
Sepgimna leh buaina te'n tuam kimvel  
Chikchiang hiam in ka paisan ngei ding hi

Gingtu paisate i phawkkik hun chiang  
Tua gam nunnuam ngaih a na ngei mai  
Phamsa te melmuh louhna simlei zaw  
Laukha khovel ahi a vak tawntung

Tu'n buaina simlei ah i tam sung in  
Lungdeih te toh gibang kikhen hang  
Toupa Pathian vaihawmna mun nuam ah  
Kikhenna thu i gen nawnkei ding hi

@ Labu 2019

## 82 Haksatna Mang Melmuhna

Rev Lalngaka

Don kimvel veng nuai simlei hinkhua  
Hon ittu deih pen theisiam lou in  
Salam hauhna mahni hamphatna  
Manoh in gamchiam lam heisan in

*Aw haksatna Mang melmuhna  
    Lungkim tak in ka hon pom dia  
    Deih thoh tak in ka hon kem ding a  
    Haksatna a dang a om lai hiam*

Toupa na hon itna tongdam nem  
Ka thei siamta a manpha ngei mai  
Ka buaina simlei khenlam hi maw  
A thupi ngei e na lenna gam

Aw heisan gam ka thei chianta e  
Gamchiam gam maw non pi sawmna mun  
Ka tungta na hon houpih utna  
Na gen ut genta in aw Toupa

A thupi ngei leinun heisan gam  
Ngimdan utdan nei thei talou in  
Bangkim hon hilh in a hon samta  
Haksatna a dang a om lai hiam

@ Labu 2019

## 83 Emau Lampi

Rev Vanlalzuata

Emau lampi dai leh thawmhau huai ah  
Khualzin mi nih thawmhau tak a a pailai un  
Nitum kuan a hita khua zong hong mial a  
Jesu chial uh nikhua vakpih ding in

*Ka kiang uah om in Toupa khomial ding hita  
    Ni mualdawn ah tumding hita  
    Khua hong vakpih in Emau thawmhauna mun ah  
    Tungsunni tum in khua hong mial ding hi*

Kei leng tun ka hongpai Toupa Jesu  
Leitung a ka nuntak na a beima ngei in  
Hong ompih in khua hong vakpih sam ve maw  
Ka kha aw ngak'n itna Toupa Jesu

Amah chialte i Toupa'n nial ngeilou  
Tuachin a kiang uah khawl in a ompih denta  
Khamuanna tul thei nawnlou a peta a  
A kiang uah khawl in a ompih denta

@ Labu 2019

## 84 Hong Lungmuang Sak

V Paukhansiam

Leitung nuntakna ka gelgel chiang  
Tomlua e tomlua sang e  
Hihhang lungkhamna ka tuah hunchiang  
Zankal khat zong sawtlua sang  
Phamna in gibang hong khen hunchiang  
Dahlua in luankhi zel ing  
Dahna natna te ka tuah hun chiang  
Phamsa te lenna ngai veng

*Hong lungmuangsak ka Tou Jesu hi  
    A min phatla ken sasa ning  
    Leitung gimna ka thuakzel hang in  
    Kei hong gum Jesu'n hong huhzel  
    Hong honpa sung nisim omthei leng  
    Tawntung lungmuan na hi*

Phamna in gibang hong khen hunchiang  
Dahlua in luankhi nulzel ing  
Dahna natna te katuah hunchiang  
Phamsate lenna ngai veng  
Leitung nuntakna ka gelgel chiang  
Tomlua e tomlua sang e  
Hihhang lungkhamna katuah hunchiang  
Zankal khat zong sawtlua sang

@ Labu 2019

## 85 Huiva Bang A Lengthei

Huiva bang a lengthei hileng maw  
A sang van zuan inleng nuam ing  
Hihhang mial in kei hong tuamlai teng  
Suahtakna dak ging theilou

*Sian anglai ah tuang katun chiang  
    Sian in naubang in honpom dia  
    Lungzuan nate ka ngilhta ding a  
    Ka khualzinna beita ding*

It te'n hon paisan chiang' lungkham in  
Gam huiva bang in ka mau a  
Ka lungzuang in thangvan galdot ing  
Chikchiang tuang katung diam chi'n

Suahtakna dak honggin chiang in maw  
A sang van zuan in ka leng dia  
Muvanlai bang in ka lengtou dia  
It te mel in muta ning

@ Labu 2019

## 86 Gam Siangthou

Aw ka hondampa hon itna ka muhchilpan in  
Khemna meipi in hon tuamzel mahleh  
Gamsiangthou hoihdan hon musak zel  
Lal lenna khopi etlawm

Hinna sing limliap nuai ngei ah  
Ka kha a khawlta  
Sihna khopi kongkhak pelh vuallouh in  
Gamsiangthou hoihdan hon musak zel  
Lal Immanuel ngei ah

I thuneih thilhihtheih nate  
Khempeuh nuaisiah in  
Vakna thupi ka lal Kris angsung ah  
Gamsiangthou hoihdan hon musak zel  
Ei a dia a bawlsa ah

Nangmah ah hatna nei mite zaw  
Nun in a nuam uh  
A lungsung uah Zion  
Ngaihna lamlian om mite in  
Kahna guam tuh a tot un  
Tuikhuk omna mun a suaksak zel uhi  
Zion a pa Pathian ma ah hong kilang zel uh

Hinna sing limliap nuai ngei ah kakha a khawlta  
Sihna khopi khongkhak pelh vuallouh in  
Gamsiangthou hoihdan hon musak zel  
Lal Immanuel ngei ah

I thuneih thilhihtheih nate khempeuh nuaisiah in  
Vakna thupi ka lal Kris angsung ah  
Gamsiangthou hoihdan hon musak zel  
Ei a dia a bawlsa ah

@ Labu 2019

## 87 Mikhual Lel Ka Hi

Mikhual lel ka hi simlei gamsung gam ah  
Khawlna ding ka neikei hi  
Khualzin lam pailai ka tawlnga theilou hi  
Sihna luigal gamnuam ka tun mateng

Lungkhamna om nawnken teh  
Sihna lui gal gamnuam ah  
Pak chikim a pallun na mun ah  
Hinna sing leh damtui sik luanna mun ah  
It leh ngaih teng kimna tua mun nuam ah

Mikhual lel ka hi simlei mauna gam ah  
Kimpih ding ka neikei hi  
Hihhang tua luigal gamnuam ka tun mateng  
Paizel ning ka nunna tuang a tung mateng

Nikhat ni chiang ka hinna hong bei ding a  
Ngilh ta ning simlei buaina  
Lungkham mangbatna leh gimthuak nawnlou in  
Ka leng ding tua luigal gam nunnuam ah

@ Labu 2019

## 88 Masuan Zel Ning

Tunzahau Valte

Zanchiang zalna laikhun tung ah  
Lailung in ka geel zel a  
Simlei ah ka nuntakna hibang lel ding maw  
Kimpih gualte diamdiam in leng uh a  
Kei ka sial zatam vang a duang vul ding maw  
Khattang ka hei

*Keizong zuangthou in  
    Sianmang limbang in belta ning e  
    Ka tuun leh zua lunggel tuangtun na di'n  
    Ka zaitha khauhsak in Sianmang toh ton in  
    Masuan zel ning e*

Lunglai in ngilhta ning e  
Mualliamsa hun leh nite  
Ngai in galsial bang in don nawnkei ning e  
Tun leh zua leh Sianmang simthu lou a  
Zeh zumlou kham leh buai a ka omlai nite  
Ngilhta ning e

Lamet bei leh lungkia  
Mangbang ah ka omlai nite  
Khelh vang a lungkham mangbang belhding  
Neilou ka omlai in  
ka Toupa'n ka siang ah hong in hon chi

@ Labu 2019

## 89 Nang Toh A Houlim Nuam

Dottie Rambo

Toupa nang tung ah nna khat  
Zong hong ngen kei ning  
Nang toh a houlim nuam bek hing  
Lungdamna kong kouh zoh louh zah dong  
N'ong piaksa khempeuh te kiching  
Nang toh a houlim nuam bek hing

*Lungkhamna dahna zingchiang in  
    Tuak kha mah ning  
    Ka khitui tampi luang kha ding  
    Tua haksatna ka tuah ma in ah  
    K'ong gen nop tuan omkei Toupa aw  
    Nang toh a houlim nuam bek hing*

Haksatna ka tuahte in  
Thu hon ngen sak pahpah a  
Tun bel a houlim nuam bek hing  
Kiphat sakna them zong neilou in  
Lungdamna kouh nuam ing Toupa aw  
Nang toh a houlim nuam bek hing

@ Labu 2019

## 90 Toupa Zonsuah Nam

V Nunlian

Tanglai pi le pu te'n dawi leh kau bia in  
A siamtu Hondampa mel in theilou uh  
Lamdang hehpihna leh a itna hang in  
Tuisuahgiat gal a kipan mi a hon sawl hi

*Halleluiah miza lai ah  
    Toupa zonsuah nam i hi  
    A man a mite bit tak kem a  
    Khemna gal hong lian zong  
    Toupa i kulh pi hi*

Aw Toupa na itna lamdang in sang hi  
Khovel miza lai ah chi bang non teel a  
Hiai bang hehpihna leh na hon khotuahna  
Lamdang in a thupi Toupa na hon itna

Hondampa non itna aw ka ngaihsut chiang  
Khovel mite et bang a hon en lou in  
Kalvari ah tatna kou di'n non bawlsak  
Van a gou luah tu dingin Toupa na hon teel lai

@ Labu 2019

## 91 Tua Gamnuam Ah

Sihna om nawnlouh na gam ah  
Dahna kahna om nawnlouh na gam  
Sawtlou in ka tungding tua gamnuam ah  
Kikhenna omlouhna gam ah  
Khitui luanna omlouh gam ah  
Sawtlou in ka tungding tua gamnuam ah

*Aw tua lai gamnuam ah va bang ka leng ding  
    Kei hong tanpa Jesu maitaang ka muta ding  
    Van misiangthoute toh Toupa i phat ding  
    Sawtlou in ka tungding tua gamnuam ah*

Haksatna dim hih leitung ah  
Ka teen nang khua kip ka neilou  
A hong piang ding khuapi ka zong zaw hi  
Tua khopi ah sapna omlou  
Ka deihna teng kiching ta ding  
Sawtlou in ka tung ding tua gamnuam ah

Sihna guun gal ah ka tun chiang  
Ka it ka pa'n hon muak ding a  
It leh ngaih teng kim ding tua gamnuam ah  
Lungdam na khitui te taak in  
Dahna khitui teng hulta ding  
Sawtlou in ka tungding tua gamnuam ah

@ Labu 2019

## 92 Kipahna Thuguk Ka Nei

Gb Niropui

Kalvari mual a kei din a hong thuaka  
Ka damna ding in siamthu himhim genlou  
Itna ziak in sih tanpha in hongthuak hi  
Kris thuakna ziak in siamlouh siam ka tungta

*Ka nunna in pahna thuguk ka nei  
    Khovel hon piak hilou Tou Jesu hon piak hi  
    Banghang lunggim a ki buaisak ka hiam  
    Goutan manpha Kris honpa kei di'n bangkim ahi*

Ka simlei nunna'n haksatna a thuak chian  
A hon itna tawp neilou in hon kem a  
Simlei haksatna lungkham lungdon nate  
Ka simlei nunna di'n vualzawlna ahi

Toupa itna kei leh ka innkuante un  
Ka tan theih nang un bang ahia ka hih uh  
Hizong ka chitlouhna uh hon thuk lou in  
Salam leh khalam vualzawlna hon pia hi

Kipaktak in a na kasem zelding a  
A hon itna thu puang in zaila'n awi ning  
Haksatna tamkpi tuak ding himah leng zong  
Kris honpa nasep kei di'n ka damna hi

@ Labu 2019

## 93 Tawldam Ing

Liankhoman

Toupa aw na hon itna te ka suiseng lou  
Na thupi dan ka genseng lou  
Lamdang lua hi nong itna thupi lua sang e  
Sutseng in ka genseng ngeikei ding

*Mikhial mangthang sa si ding  
    Tangtawn hinna hong pia  
    Mangthang sa tangtawn hinna hong pia  
    Na van hauhsakna te nong koppih lai  
    Na angsung ah tawldam ing  
    Mikhial mangthang sa siding  
    Tangtawn hinna hong pia  
    Mangthang sa tangtawn hinna hong pia  
    Na van hauhsakna te nong koppih lai  
    Na angsung ah tawldam ing*

Na siang ah lungkhamna leh dahna te omlou  
Lungmuang tawldam a om denta ding  
Tawlchiang a khawlna leh ka muanna Toupa aw  
Na min thupi pen hen aw Toupa

Na hon khotuahnate te leh na hon itna in  
Na siang tunkal lung lawpsak hi  
Huaisiam leh pitu nunnem hon chingtu Toupa  
Hong it ing hong ngailua ing Pa aw

@ Labu 2019

## 94 Nang Tektek Hon Deih

Tulai momnou lia leh taang  
I gam a di'n nang bang na gel  
Mohna kulsung  
Gal in don vaw mulkim huailua  
Luankhi toh nisim thunget kisam

*Hong it law veh aw i Zogam  
    Mialpi sung zong  
    Banghang tuchiang Jesu mel englou  
    Kua muang na hiam i gam a ding  
    Jesu in nang tektek hong deih*

Nang na kihel louh in maw  
Hong mial semsem ding i Zogam  
Maw u leh nau  
Dipkuat huailua tulai i nuntakna thu  
Chitak di'n hon deih hi

Gamthak khuavak puakding in  
Nang leh kei in tavuan i nei  
Na tel nai maw  
Gupna khuavak nibang tang hen  
Zogam ah Jesu'n hunpha hong pia

@ Labu 2019

## 95 Etlawm Kalvari Kros

Sun nisa lel a a vul ningniang paakte  
A palh kiksa daitui te bangzah in etlawm  
Zion mualtung a Hermon daitui chiim bang  
Etlawm Kalvari kros kei a hi

*Kei nuamlua ing Toupa aw  
    K'ong muantheih nuamlua ing  
    Ka thei gige ka gumpa nang na hi  
    Bangzah ta'n ka nuam diam  
    Na mai k'ong muh hun chiang  
    Gen ning gengen ning sa sa ning  
    Hih thu mahmah Zion mualtung ah  
    Hermon daitui chiim bang  
    Etlawm Kalvari kros kei a hi*

Tualai ah hong luang ka moh ngaihdamna si  
Gensiam leng aw sutsiam leng maw  
Hih thu mahmah mite'n simmoh in  
Chilphih gawp mahle uh  
Kei di'n etlawm kros pua hi lailai

@ Labu 2019

## 96 Kei Leh Ka Innkuante

Muana Ngaihte

Ka simlei tangbang damlai ni  
Sawtlou kal in hong beiding hi  
Ngai in malbang kou zong leng  
Heilou ding sulkik heilou ding  
Khaltui bang in luangliam zouta

*Toupa hon hehpih in kei leh ka innkuante  
    Na mai ah chingzou ding omkei ung  
    Laukha'n hambang hon huai in*

Innsung nuam leh hoih bawl ding in  
Toupa aw nanglou'n hithei kei  
Nang man vai hong hawmta in  
Innsak innkhang toh kihou thei  
Lemna Pathian nang hon ngai veng

Sum-leh-pai hauhna tampi toh  
Innkuan kihou theilou sang in  
Gentheihna ken ka teel zaw  
Anbang ki it tuah dialdial a  
Jesu toh hei khawm ut zaw ing

@ Labu 2019

## 97 Ka Theihna A Tawm

Toupa ka hatna theihna a tawm ngei  
Na nasem ding in na hon sam ngal a  
Suanding leh belh ding bangmah ka neilou  
Na gospel thu kia ka suang zaw ding hi

Ka theihna a tawm ka theihna a tawm  
Ka theihna a tawm ngei aw Toupa  
Ka theihna a tawm ka theihna a tawm  
Ka theihna a tawm ngei aw Toupa

Kha mangthang sang tampi a manthat ding  
Ka phallou Toupa aw na it ahi  
Hizong hilhtu ding in a daih zoulou  
Toupa honsam in kei ka kuan ding hi

Hontu ding sam uh hontu ding sam uh  
Hontu ding sam uh mangthang lelte'n  
Hontu ding sam uh hontu ding sam uh  
Hontu ding sam uh mangthang lelte'n

Leikha leh tui ek te neksiat na ah  
Na goute nang a di'n kholkhawm kenla  
Van ah tui-ek te neksiat louhna ah  
Kholkhawm lechin pahna'n na dim ding hi

Dawnglou ding na hiam dawnglou ding na hiam  
Dawnglou ding na hiam sapna aw ging  
Dawnglou ding na hiam dawnglou ding na hiam  
Dawnglou ding na hiam sapna aw ging

Toupa ka theihna aw a tawm ngei e  
Kuankhia in kava gensiam ngalkei a  
Ka neihsun thumna leh thilpiak ko'n pia  
Ka theihna pumpi nang a di'n kon laan

Toupa hon zang in Toupa hon zang in,  
Toupa hon zang in na nasem di'n  
Toupa hon zang in Toupa hon zang in  
Toupa hon zang in na nasem di'n

Toupa ka theihna aw a tawm ngei e  
Kuankhia in kava gensiam ngal kei a  
Ka neihsun thumna leh thilpiak kon pia  
Na deihna pumpi nang a di'n kon laan

Toupa hon zang in Toupa hon zang in  
Toupa hon zang in na nasem di'n  
Toupa hon zang in Toupa hon zang in  
Toupa hon zang in na nasem di'n

@ Labu 2019

## 98 Damlai Khovel

Fc Thanzawna

Damlai khovel ah zaw lungmuanna ding himhim ka mulou  
Hamphatna leh buaina haksatna nate'n nisim hon bawm  
Hizong kei hon it tu'n ka mangbatna a thei  
A hon pialsan ngeikei ding hi

*Hondampa hon pizel in  
    Damsung gamdai thawmhau huai ah  
    Khelh vang a liam thuak in bah hun hong omzel mahleh  
    Na nung nuizel ding ka damsan pen ahi  
    Ka pialsan nawnkei ding hi*

Hon hehpihtu Toupa nanglou zaw kuadang belding ka hiam  
Lungngaihna zanmial ah pitu nahi chiklaipeuh in  
Nang ding in omlou in lam pialzel mah leng zong  
Hon pialsan maiken aw Toupa

Jesu a it mite'n lungnopna leh muanna a dong ua  
Ginna in paizel uh gamte la in sulhei nawnlou  
Kei zong' nang a ding a galdou thei ding in  
Laukha in hon pizel in aw

@ Labu 2019

## 99 Hih Leitung Kikhenna Gam Hi

Hih leitung in gibang khenna gam hi  
Mitphial kal sung nangawn lungmuan om theilou  
Tunuam taleng ding khawlnuam ta leng pai  
Hih leitung ki khenna gam hi

*Phatni heina peuh ah Toupa phat ni  
    I khen zong in Jesu sung kimu ding  
    Lei ah iki mu diam van kim lai ah  
    Hih leitung ki khenna gam hi*

I khen zong in kimu ding khawlmun ah  
Hih leitung inn i khualzinna gambek hi  
I khawlkhawm zong houlung chim om manlou  
Hih lei khitui luanna gam hi

Lungtuak i kholhlai hunte ngaihsun in  
I khen zong in Jesu sung ah kimu ni  
Kiphawk chiat ni phatna la isak chiang  
Kikhen om nawnlou ding van ah

Hun leh tuiluang in hong pai khengkheng veh  
Hih leitung inn a sawt ding hi nawnlou pi  
Leitung aw mangpha Jesu hong nai zou  
Ei lametna Jesu ahi

@ Labu 2019

## 100 Lakik Thei Leng Maw

Chingzaniang

Sawtlou Toupa mai ding ding a  
Ka hihna teng hon phoulak ding  
Leitung nnasepna na lungkim hiam  
Hong chileh Toupa bang ko'n genkik nawn diam  
(Hon maisak aw) maw...

*Lakik theileng maw lakik theileng maw  
    Mualliamsa hunte lakik theileng maw  
    Lakik theileng maw lakik theileng maw  
    Mualliamsa hunte lakik theileng maw*

Banzaal lettheih louh pallaini  
Leitung a ding bek zang zou ta'ng  
Toupa na kiang ah kha mangthang khat beek zong maw  
Hon tonpih zoukeng e Toupa  
(Hon maisak aw) maw...

@ Labu 2019

## 101 Toupa Vang Kiamlou

Hangzakim

Leitung nuntakna khatvei leh nopna  
Khatvei leh sehnel gam bang  
Chimoh beidong in damlou zawngkhal in  
Khatvei vei lamet bei kisa'ng

*Toupa vang kiamlou kikhel lou  
    A hoihna kiamlou kikhel lou  
    Hong itna zing nisuak bang in  
    Toupa hihtheihna kichiang tanlou*

Galili gam ah Jesu hong vaklai  
Damlou tampi damsak  
Misi thousak hi mi phak damsak hi  
Natna nam kimte damsak hi

Lunggim mi a ding lungnopna om hi  
Bang in hong lunggimsak hiam  
En in na mai ah thupha nak om hi  
Na up na muan ngam zah nang a

@ Labu 2019

## 102 Hamsia Thuak Khovel

Hamsia thuak khovel ka vak vaih na  
Muanna leh pahna a om thei lou e  
Sual khemna vang in maw lau in ka thum  
Hichi'n ka ngaihtuah gige hi

*Khuva bang a kha neih ka ut ngei e  
    Tunglam a kha zak in ka leng ding a  
    Khemna tui hualte tup phak louh in  
    Khamuang tak in ka leng vengveng ta ding*

Ka lungkham na khitui a sun a zan in  
Ka biang a hul ni a nei ngeilou e  
Sualkhemna vang in maw lau in ka thum  
Hichi'n ka ngaihtuah gige hi

Mial nuai apan in Toupa ka sam a  
Ka thum aw za in a man hon dawng a  
A hehpihna khut in a hon len a  
A angsung nuam ah hon khawlsak

@ Labu 2019

## 103 Chik Chiang A Jingkal Hi Ding Hiam?

Upa S.Thuamzadam

Hong it Toupa hong paina ding  
Pumpi tatna ka ngah na ding  
Leimi hinna ka dou galte  
Zo a thaman ka ngah na ding  
Chik chiang a jingkal hi ding hiam?

*Zan bei ding a hita . Jingkhua vak ding hita  
    Ihmu khanlawh hunta  
    Mial thil hihte pai in  
    Vak thuam in kithuam ni hang e  
    Tangtawn jingkal hi ding hita*

Lei a jingkal tengteng sanga  
Jingkal siangthou leh deihhuai pen  
Sihna zou a thohnawnna ding  
Siangthou pumpi thak neihna ding  
Chik chiang a jingkal hi ding hiam?

Lungkim lou omlou ka Pa Inn  
Itna siang leh pahna a dim  
Jesu sisan manpha vanga  
Ka inkuan te ka muh hun ding  
Chik chiang a jingkal hi ding hiam?

@ Labu 2019

## 104 Tui Hing Lui

V Ngulthuam

Tui hing lui Kalvari apan  
Nam chih mi chih a di'n hong luang  
Eden nat na omlai vei thuak  
Hong zuan in na dam ngeingei ding

*Hin thak in leng dialdial uh  
    Mitdel khebai leh piangsual  
    Omlou Belamnou tual lenna ah  
    Halleluiah chin Toupa phat uh*

Hiai tuihing lui luan na peuh ah  
Bengngong pau theilou leh phungzawl  
Phak zeng leh natna chiteng thuak  
Jesu ah damna muta uh

Aw Krist Jesu naak pan hong luang  
Tui hing sih sial bang hong zuan in  
Hinna damna nopna kim om  
Pumpi leh kha khawl tawldam na

Hun kipah huai hotdamna ni  
Mual ah liamma in hong zuan in  
Van belamnou tual lenna mun  
Tangtawn nunnop kim zouta ding

@ Labu 2019

## 105 Jesu Tui Hing Lui

V Ngulthuam

Damsung gamdai gam keu  
Khelhna puakgik toh ka vaih lai in  
Sapna aw nem ken ka zata  
Khawlna mun nuam ka tunngta hi

*Ka kha khawl tawldam ta  
    Jesu tui hing lui ah  
    Gamdai gamkeu ni sat hang  
    Jesu ah ka khawl ta hi*

Hamse dong sing khros ah  
Nang leh kei dia kilh lup a om  
Sepna aw nem ken ka zata  
Tuihing lui hong luang naa tengdam

Omlai vei nat lungkham  
Om nawnlou Jesu tuihing lui  
Na kha tawldam ta ding tua ah  
Genthei liangvaite khawl na mun

Aw tu hun kipah huai  
Hotdamna ni mual a liam ma  
Hong zuan in Jesu tuihing lui  
Den chiang chi ken tu'n hong zuan in

@ Labu 2019

## 106 Ka Phulou

V Ngulthuam

Aw hehpih ding ka Pathian in  
Kei mikhial mangthang sa  
Hong zong a Hotdam ding in  
A ta neihsun hon sawl

*Aw a lamdang lamdang lua hi  
    Mikhial kei bang tel a hon It  
    Van gou luah ding a ta a hon pom  
    Ka phulou Toupa ka phulou hi*

Mi khial si tan a kilh belh un  
Tangtawn hinna nei ta  
A mah bang in kei mikhial  
Jesun hon hondam ta

Aw ka siam tanna leh dikna  
Siangthou na felna kim  
Lailung muanna nopna kim  
Tou Jesu nang na hi

Ka neih leh ka omdan te  
Ka thu leh la hilou  
Bangkim tung a thu nei pan  
A deihdan vaihawm hi

@ Labu 2019

## 107 A Hinna Honpia

V Ngulthuam

Hondampa itna a lamdang ngei  
Kei di'n lungkham chiteng thuak in  
Bethlehem leh Kalvari ah  
Hambang a vai ka Mang Jesu

*Ka damna leh nopna pen ka kipahna  
    Aw ka hondampa kei mikhial leh hing taklou  
    A hinna hon peta*

Gethsemani huan ah ka Toupa'n  
Abba Pa aw a hih theih leh  
Hiai nou lamang in hihhang in  
Nang thu hizaw hen chi'n thum hi

Hon ngilh kei ning aw ka Toupa it  
Kei dia na kho-ul sisan kai  
Leh Kalvari a na thuakna  
Tangtawn hinna tuinak na hi

@ Labu 2019

## 108 Van Mang Vontawi Bia In Kun Ni

V Ngulthuam

Angel lungtuak zaila sak in  
Beth-lehem vangkhua a thawn e  
Tuni'n nou di'n David khua ah  
Hondampa mimbang hong piang ta

*Aw hong pai un tu in  
    Beth-lehem vangkhua lam zuan in  
    Vanmang vontawi bia in kun ni*

Vanmang pianni Jubili daak  
Ging tak in i tum ding uh aw  
Michih a ding in hotdamna  
Ni thupi a hongtung ta hi

Sihna mun lim a tute leh  
Saltangte a dia suahtakna  
Ni thupi tuang a hong tungta  
Hosana chi'n zaila'n lemni

@ Labu 2019

## 109 Kuan Meng In

V Ngulthuam

Lusu nawnken hun na neihlai in  
Na kim na kiang ah tatna theilou  
Sang tampi mialnuai ah tulai uh  
Tangthupha hotdamna thupi amaute  
Zasak lou ding na hiam

*Na hilh louh pi bangchi'n za ding hiam  
    A zaklouh pi uh bangchi'n ging ding  
    Hehpihhuai lua kha mang ding te  
    Hanmial sung ah kap in mau chiaichiai uh*

Amau ding in ka ta neihsun si  
Tangtawn hinna a neihna ding un  
Lusu nawnken thou inla kuan in  
Ka inn a dim theih na ding in  
Khatbek hon pi in Toupa'n a chi

Kuanmeng in tangthupha va hilh in  
Na tha na lungsim a hatlai in  
Hehpih in Toupa ankuang umding in  
Siding kha gilkial leh dangtak  
Hon pilut in zekai ma'n

@ Labu 2019

## 110 Nutsiat In Na Om Diam

V Ngulthuam

Toupa hong paina ding ni a naita  
Misiangthou te pikhawm ding in  
Huaini chiang in nutsiat in na om diam  
Kingaihsun in ka it sanggam aw

*Hun kipahhuai hotdamnni  
    Mual a liam ma in  
    Na khelh puakgik teng toh  
    Toupa kiang zuan inla  
    Nutsiat in om ken aw*

Huaini chiang in minih lou ah om ding  
Khat laktouh in a omding a  
Ahihhang khat nutsiat in om ding hi  
Sanggam aw nutsiat in na om diam

Sanggam aw nutsiat na hihlouh nang in  
Na gitlouhna tawpsan inla  
Lungsim khek in  
Toupa kiang zuan meng in  
Toupa'n nang a hon ngaidam nuam hi

@ Labu 2019

## 111 Lungsim Khek In

V Ngulthuam

Toupa'n amah i theihlouh lai in  
Hehpihna hang in kitheihmoh bawl  
Ahihhang in tun zaw  
Gamchih a mi tengteng khelhna kisik dingin  
Thu a peta

*Lungsim khek in hong kihei aw  
    Toupa Jesu hon zuan meng in  
    Hotdamna ni mual a liam ma in  
    Lungsim khek in hon zuan meng in*

Hun kipahhuai tuibang kiam hiaihiai  
Hotdamna ni mual ah tum lellel  
Na tangtawn munding tuin na deihzawk tel in  
Lungsim khek in Jesu kiang zuan meng in

A hongpai na ding ni chiam naita  
Dikna toh Toupa vaihawm hun ding  
Michih a thilhih bang in kipahman pe ding  
Lungsim khek in Jesu kiang zuan meng in

@ Labu 2019

## 112 Delh Leng Ka Pha Diam

V Ngulthuam

Sualgal hong lian setan sualgal  
Toupa tatsa vondeih paallai  
Sawnban thu kai lenmual khum ding  
Aw a na e ka en ngamlou

*Delh in laulou in delh in  
    Lamtawn in ko'n ompih ding hi  
    Ka kha thilhihtheihna in  
    Na hon khevek ngeingei ding hi*

Suihlung ka mawl vang in Toupa  
Na goumanpha na hon kepsak  
Simlei tha pina leh paallun  
Lunglai khuambang luahzou ta e  
Delh leng ka phalai diam Toupa

Ka sep ding te semkha lou in  
A beipah sum leh pai zong in  
Hon ngaidam in kana khial ta  
Delh leng ka phalai diam Toupa

Suangpi bang kip na sim thuchiam  
Thilhihtheihna hatna muang in  
Na si a na lei vontawi  
Ka gal pa khut tung apan in  
Honkhe ding in ka kuan ta ding

@ Labu 2019

## 113 Khris Sisan Pha Vanga Gamchiam Tang Dingte

C

Khris sisan pha vang a gamchiam tang ding te,  
Hiai khovel toh ki lemthei i hi nawnlou,  
Sa dan a hin leh khovel toh ki lem zaw,  
Toupa dou na leh kha lam keu na ahi.

*Mang Khris thuakna kop pih ding in,  
    Gingtute Toupa'n hon lamen,  
    Mang Khris sepsa sunzom ding leh,  
    Haksatna tampi thuakin, tua gam I lut ding.*

Khris sisan pha vang a,vangou tang dingte,  
Toupa min in bangkim taan i ngam ding hi,  
Khovel thupina kumsaang daih ding omlou,  
Tangtawn daih ding mah, i buaipih zaw ding uh.

Khris sisan pha vang a, thupina tang ding ten,  
Nopsakna kipahna kia tang ding hilou,  
Khris min in bawlsiatna te zong i tuak dia,  
I thuakna hang in,Mang lukhu i ngah ding.

Gingtute lunglel lou in, i paizel ding hi,  
Hiai lei zaw i tangtawn gam ding ahilou,  
Ginna'n galdon le,tua gam nuam leh et lawm,  
Ngou mei bang lang hi, Hondampa lenna mun.

Jerusalem thak i tun chiang, I Hondampa' mel i mu dia  
Khensa i it misiangthou te toh,  
Tangtawn in Toupa phat in i om denta ding.

@ Labu 2019

## 114 Kei Zong Hon Sawl In

Mang Khrist thupha ziak a,  
Kalsuante leh mang Khrist ziak a gentheihna thuakte,  
Mang Khrist ziak a inn-le-lou taisan te'n;  
Toupa' bawl inn thupi luah ding uhi.

*Toupa na hon deih a leh, Kei zong honsawl in,  
    Na thupha za nailou sang tampi a omlai hi,  
    Na gam a dia ching a n'on pom leh,  
    Toupa kei zong hon sawl in.*

Na thu za nailou te'n,  
Na mite dou a theichian te'n kipahna tang uh,  
Tua kipahna thuguk phuangzak dingin,  
Toupa kei zong hon sawl in, ka kuan ding.

Na hinna thu puangzak,  
Dingin theisiam ahaksa ngei ka gensiam theikei,  
Ahun leh nite zong ahong naita,  
Aliamna ma pua in kalsuan zel.

Kuhkal takin Toupa,  
Nna i sem ding khemna zou in i paizel ding uh.  
Sepgim man Lallukhu san hunchiang in,  
Tangtawn in zohna la isa ta ding.

@ Labu 2019

## 115 Sihna Mial Nuai Ah

Sihna mial nuai a tu in, mi sang tampi mangthang uh,  
Hotdamna, aw hotdamna neilou in;  
Hinna lampi mansuah in singbul suangbul a bia uh,  
Eimah bang a tatsate hi uh.

*Hotdamna (hotdamna)  
    Tangthupha (tangthupha)  
    Gamchih a puangzak ding in (Halleluiah),  
    Toupa'n tu in hong sam hi, hong sam hi, hong sam gige  
    Hotdamna huang ah hon pilut in.*

Toupan nang hon it man in, sih tanpha in hong thuak hi,  
Na khelhman leibat honditsak zouta;  
Aw unau kingaihsunin na leibat na dit ken zaw,  
Toupa kiang ah bang na gending hiam.

Amaute pikhia ding in unau na muang om ding maw  
Hun a tomta lenmual a khum zel hi,  
Gammial a Toupa itte laukha tampi mangthang uh,  
Amaute pikhia ding omlou uh .

Toupa kei hiai ah ka om, na it te honkhia ding in,  
Na deih bangtak a n'on zat ka ut hi,  
Nang a ding in ka hing dia, nang a ding in ka si dia,  
Ka theihna ka pum in hon zang in.

@ Labu 2019

## 116 Tangthupha Paizel In

Sepgim lungzin buaina kinawkna lak ah,  
I Toupa Pathian in hon huh zel;  
Pa thuchiam ni thupipen a hong tungta,  
Saltangte pawtna ding Ni thupi.

*Tangthupha deihhuai paizel inla,  
    Gammial dang a saltangte pi di'n.*

Tang a pi leh pu te'n hiai ni thupi pen,  
Mu nuam galdot gige mahle uh;  
Mu lou in thangvan sang kaizouta uh e,  
Van zohna thupipen tang ding in.

Aw damna damna Gospel thangvel inla,  
Kawl kimvel dong in va leng inla;  
Gentheite kipahna vakvaite inn nuam,  
Na pak gimlim nam teng damna ding.

Aw nam zousiah leh thilsiam zousiahte'n leng,  
Toupa thupi pak in aw suah un;  
Kalvari a itna lamdangtak ziak in,  
Ei a di'n damna lui a luangta.

@ Labu 2019

## 117 Tuailai Ki Ngaihsun In

V.Siampu

Tun`n tuailai teng in hontanpa thei lehang,  
Bangzah in nuam ding hiam Khasiang tawh ki polhna;  
Hontanpa it lehang Khasiang hong sawl ding a,  
Tuailaite halhna hong pia ding hi.

*Tuailai ki ngaihsun in,  
    Sihna hong tung ding hi;  
    Tuailai lungtang khauhte Pasian mai I ding ding.  
    Tu a hun lai in ki bawlpha ciat ni.  
    Hontanpa thei lehang ginna muan huai tak tawh.  
    Khasiang hong sawl ding a bangzah in nuam ding.*

Tun`n tuailai teng in Hontanpa thei lehang,  
Nguina omlo ding a, Khasiang in hong pawl ding.  
Halhna halhna chi in Hontanpa muang kei le`ng,  
Bangchi'n Khasiang hong tung ding hiam?

@ Labu 2019

## 118 Zabung Puak Ding Mangngilh Lo

Zabung puak ding mangngilh lo, Mangngilh hang lakik hamtang,  
Sumpi ding Mangngilh tawntung, mangngilh hang lakik tuanlou.  
Laisiangtho thu donlo in, Vantung tun ding na sawm a;  
Endih ve na kha a ding, khasia in naubang a kap.

*It le hang a mel a hoih, mudah leng a mel a sia.  
    Phal le hang piak ding om a. Phal kei leng piak ding omlo.  
    Pai nuam leng naichik hi a. Ut kei leng lah gamlapi.  
    Ki itna in khum pen a mudahna in khaat in kha.*

Na deih teng leina dingin, sum leitawi kihta ngeilo,  
Pasian a ding khatvei bek, Sum leitawi in pai ngeilo.  
Pasian a ding phalo te`n phal hun cih nei ngeilo ding.  
Neihman a piak hi a, Phal man a piak hi zaw hi.

Pasian na sep ding chiangin, Kei teekta ing na chi a;  
Aituam na sep ding chiangin kuamah kihta keng na ci;  
Pasian na sep donlo te`n , Man hun cih nei ngeilo hi.  
Ka man citciat kei ci in, Citciat in hun beisak hi.

@ Labu 2019

## 119 Aw Khros

Zing nino eng singseng, mualdawn ah hong suakta;  
Zan khuamial lungzin teng theng zouta e.  
Etlawm sang e silpak pakpalhte khuaimu`n bawm;  
Lungdam ung Toupa aw lungdam lua ung.

*Aw Khros mizatamte din haina hi zong leh;  
    Kei din ka hina leh ka damna pen ahi.  
    Na thuaknate hang in Toupa Jesu hoih aw.  
    Kei in damna bukim ka muta*

tun leh zua khitui hulni om ngeilo ding;  
Bawi aw bawi aw chi in maimit si`ng mawng.  
Lungkham luankhi chikchiang daibang theng ding hiam chi`n;  
Khros sisan pha vang in daibang thengta.

Ka tuai momnote sakmel panin hong langta;  
Tou Jesu hon itna lamdang in sang.  
Lamdang lua sa`ng hizahta nong itna thupi;  
Gelchim la`ng e sutchim la`ng e Toupa.

Honpi zel Toupa lampial nawnlou dingin;  
Ka lai lungsung na inn siangthou hi hen.  
Khovel thupina teng sangin kon tel zaw hi;  
Nang kia na hi ka deih pen Toupa aw.

@ Labu 2019

## 120 Nang Tektek Hong Deih

Tuamung

Tulai momno lia leh tang,  
I gam a ding nang bang na gel mawhna kol sung.  
Gal in don vaw mulkimhuai lua luankhi tawh.  
Nisim thunget ki sam.

*Hong it lua veh aw I Zogam mialpi sung zong,  
    Bang hang tu chiang Zeisu mel leng lo.  
    Kua muang na hiam I gam a ding Zeisu in,  
    Nang tektek hong deih.*

Nang na ki hel lo in maw?  
Hong mial semsem ding I Zogam maw u-le-nau;  
Dipkuat huai lua tulai I nuntakna thu,  
Citak ding hong deih hi.

Gamthak khuavak puak dingin,  
Nang leh kei in tavuan I nei na tel nai maw?  
Gupna khuavak nibang taang hen Zogam ah.  
Jesu`n thupha hong pia.

@ Labu 2019

## 121 Topa Nong Itna Lian Hi

V. Hangpu

Toupa nong itna lian hi, Van pan na tapa nong sawl.  
Mawhneilo Jesu kei mawhna pua in si;  
A chinglo chingin nong bawl, A khial kei siam nong tangsak;  
Tua kia hilo na van khopi nong tangsak

*Hong phat ning Toupa, Na min thupi hong phat ning.  
    Kei taang Jesu hong sih tel lamdang lua hi.  
    Mipil-misiam tampi om, mihoih-mihau tampi om;  
    A chinglo kei bang nong tel lungdam lua ing.*

Lamet bei a ka om in, lametna thak nong guan a,  
Suan ding neilou suan ding nang kong neih nuam lua`ng.  
Tasam a ka om nong mu; haksat dan nong sinsak a;  
Hiai itna lamdang a bei ngeilo itna.

Ka kha zawngkhal leh bah a, Nang ngai a gilkial-dangtak.  
Nong muh chiang hinna tuikhuk ah nong pi zel.  
Sukliam a ka om nong mu, nong tuam a nong damask man;  
Halleluijah! Toupa na min thupi hen.

@ Labu 2019

## 122 Phuangzak Zel Ni

V. Hangpu

Khovel thupina ten kuamah hondam theilou hi;  
Hoihnate leh felnate in zong.  
Gantate sisan in khelhna a sawpsiang zoulou;  
Jesu Khris sisan kai`n khelhna a sawpsiang hi.

*Phuangzak zel ni hiai thu;  
    Khovel munchih-gamchih ahi.  
    Kipakni aw I zalenta ahi;  
    Tatna thu a theihnailoute kiang I theisak dia,  
    A za nailou te I zasak ding hi.*

Mial nuai a tute aw, zalenna khua a vakta;  
Henkol bun a omte, nuam un.  
Simmoh thuak mite leh saltangte pawtna ni e;  
Halleluia nuamin Toupa phat ve ni.

Hon zongkhia tu Toupan, Kalvari sing khross tung ah;  
I bat teng a din zou ta hi.  
Mi kuapeuh tua theichian hotdam in a om ding a;  
Jesu Khris min in Zohna a tang zel.

@ Labu 2019

## 123 Aw Toupa Mikhial Kahi

H.P.Runremthang

Aw Toupa mikhial kahi hon paisan in  
Ka hoihna leh fel nate kahihna teng teng et in  
Na mai ah suan ding ka neilou  
Ka insung ka et chiangin Nangten natak ahilou  
Hizong leh itna in non kem den hi

*Aw Toupa(Aw Toupa) Pathian kua kahi a ?  
    Ka inkuan te kua hi hiam?  
    Hiai tan tan nahon tunpih*

Khovel mite et bang a hon enlou in  
Kasak mel leh neih leh lam, kasiamna leh pilna te  
Ka phulouh in nah on domsang a  
Lei vualjawlna khenlam ah na vanmang tutphah thupi  
Nahon pia a Toupa kaphulou hi

Aw Toupa na melvak ken ka en ngamlou  
Na hoihna leh sianthouna Na itna te kamuh in  
Ka khelhna t alang chiang zel a  
Hiabang zah a Lal thupi itna toh honpi tupa  
Kon taisan khanak hi hon ngai dam in

@ Labu 2019

## 124 Ka Chitna Toupa

Ka hihna tenga mikhial kana hi,   
Khovel etin chitna ka neilou;  
Etna chitenga ka et chiangin zong,   
Chitna ka neilou Nanga ding in.

*Ka chitna Toupa ka hoihna Jesu,  
    Nang kia na hi e ka hatna leh pahna;  
    Kua hiam siamlouh hon tangsakta ding?  
    Siam hontang saktu Khrist Jesu a hi ee.*

Ka muanhuai kei hi chih na thei Toupa,   
Nanga dingin ka muanhuai kei hi;  
A hon hih hattu Khrist Jesu kia in,   
Muanhuai leh siamtangin honpom hi.

Dikna ka nei kei chih na thei Toupa,   
Hizong dikin na hon pomta hi;  
Ka diklouh na tengteng Nang na pua a,   
Na dikna puanin na hon thuam hi.

Chitna neilou siamtang in na hon pom,   
Ka lei damsung ni tomkal sungin;  
Sih donga muanhuai a na nasem di'n,   
Ka hong kipia hi Nanga ding in.

@ Labu 2019

## 125 Khat Lel Zong

Ka hondampa bang lawm hoih dang Om lou,  
A omlou khat lel zong,  
Ka kha natna damsak thei dang om lou,  
A omlou khat lel zong.

*Mang Jesu'n ka haksatna thei in,  
    Sun nitum dong hon kem zel ding,  
    Jesu bang lawm hoih kua dang a om lou,  
    a omlou khat lel zong.*

I kiangah om louh hun a nei ngei lou,  
Nei ngei lou khat vei zong,  
Hon khamuan theih louh zan mial a om lou,  
A omlou khet vei zong.

Tua lawm hoih pen in hon nusia ngei lou,  
Nusia lou khat vei zong,  
Mi khial nin pen zong a manthat phal lou,  
A phallou khat lel zong.

Tua hondampa bang mi dang a om hiam,  
A om lou khat lel zong,  
A hotdam zoh louh mikhial a om hiam.  
A omlou khet lel zong.

@ Labu 2019

## 126 Mang Jesu Ka Neita

Mang Jesu ka neih apan in, lampi neu tawn ka hong hi.  
Ka ut zawng thilte bawl ding a lemta lou,  
Ka tan tawka lungkim in haksa in tawlhuai mahleh  
A deih bang a om ding in, Mang Jesu'n ahon ngak hi.

*Ka hinkhua (ka hinkhua hi) aw abei chiang in  
    Ka tantu mel deihhuai tak tuh ka mu ding  
    Ka lei lungkhamna mittui, ahon nulsiang sak ding a,  
    Thupi tak in ka leng ding Mang Jesu ka neita hi.*

Lei hauhsakna, lalna leh thupinate nei kei mahleng  
Mang Jesu neih kei di'n ahuntawk hi.  
A melsiat ding ka phallou, amin tul ding ka phal lou  
Ka bangkim a bangkim tuh Mang Jesu kia a nahi.

A haksa ngei khovel hih lungkimna himhim a omlou  
A sangzaw lam delhna in mun aluah zou  
Bang ding a buaizel ka hiam bang ding a ka lunggim hiam  
Lungkimna pen mang Jesu, ka goutan manpha ahi

@ Labu 2019

## 127 Hon Siamthak Nawn In

G

Ka nunna in Toupa ngai in a dangtak a,  
Sakhi luitui duh nak hawkhawk bang in;  
Pathian hong tui duh in ka kha a dangtak a,  
Honpi diing in Toupa ka ngai hi.

*Hon siamthak nawn in Toupa,  
    Ka nun hi lungngai in a mau zel;  
    Mihing lui nusia'n, Hin thak kaneihtheih na'n,  
    Toupa hon siamthak nawn in aw.*

Nang di'n hunhoih zang in hunteng zangmahle'ng zong,  
Hinna ka neilou Mang nasem diing in;  
Ka omdan hon sim ua muhdiing a omkei hi,  
Hon itna thei suahtu kahong hi.

Sinai taang dan bang in Mang na ka sem zel a,  
Khongaihna dan ah zaw a ching zou lou,  
Sa dan a hin in zaw khalam a douzel a,  
Siamthak nawnna Toupa ko'n ngen hi.

Ka hun leh nite hi nang di'n ka zang ta diing,  
Khovel mite'n au in hon sam zong leh;  
Mang na sem kawmzel in mailam ka nawtzel diing,  
Toupa'n hon siamthak nawn hun chiang in.

@ Labu 2019

## 128 Kuan In, Sem In

Kuan in, sem in, kizang bei in,  
Na pahna Pa' deihlam nasep;  
Tua hi, Heutupa paina lam,  
A nasempa'n zuilou ding hiam? (2)

Kuan in, sem in , a thawn hilou  
Lei a manna van punna hi;  
Mihing in hon pakta lou zong,  
Heutupa'n hon pakta mahmah. (2)

Kuan in, sem in, a hoihzou hi,  
Aman hon pahtak ngal aleh,  
Thumang hon kipahsak ngal leh,  
Amah dia nasep thawnlou hi. (2)

Kuan in, sem in, sun ahihlai':  
Khovel zanmial pai mengmeng hi,  
Zawntatna paikhia'n, thanuam in;  
Khamangthan gte vabang man in. (2)

Semzel in, bah ke'n, thum kawm in;  
Kha lamhaih man ding in pil in;  
Khovel lamlian ah kuankhia in,  
A vakmang hon pilut khial ke'n. (2)

Na kiang khuamial ah mi si hi,  
Han ah nemding lamet bei in;  
Meisel la in tanvak suak in,  
Mial sahpen vaksak ding meivak. (2)

Sem in, na nasep ah nuam in,  
Semgim di'n khawl, vakvai di'n inn;  
Mouneipa' aw na zapah ding,  
Zanlai kikou, 'ngai in, k'ong pai. (2)

@ Labu 2019

## 129 Jesu Kiang Ah Ka Kipumpiak

Jesu kiang ah ka kipumpiak,  
Nuam in ka bangkim ka pia;  
Amah it in ka muangden diing,  
Niteng a kiang ka om diing.

*Ko'ng kipumpiak hi (2vei),  
    Ka Hondampa nuamsa na kiang ko'ng kipumpiak hi.*

Jesu kiang ah k'ng kipumpiak,  
A khebul ah ka kuun hi;  
Leitung nopna ka nusia ta,  
Hongla'n Jesu tu'n hong la'n.

Jesu kiang ah ko'ng kipuampiak,  
Honpa nang kia'n hon nei in;  
Kei nang a nang kei a na hih  
Khasiang in hon theisak hen.

Jesu kiang ah ko'ng kipumpiak,  
Toupa nang din kong kipia;  
Na itna hatna'n hon dimsak,  
Na vualzawlna'n hon vuk in.

Jesu kiang ah ko'ng kipumpiak,  
Tu'n lungsung ah ka thei ta;  
Aw hotdamna kim kipahna!  
Amin thupi thupi hen!

@ Labu 2019

## 130 Pa Aw En In Simlei

Rev Ramlian

Pa aw en in simlei na tatsa   
Nungchiang hei in hambang vai ung,   
Chikchiang na lam kong nga diing uam?   
Hong leng in aw hon ngai ung.

*Aw hon ngai ung hongleng in,  
    Hambang hon huai nawn in;  
    Na gimthuakna tetheisak din  
    Hong leng in aw laukha*

Huibang mauna gam   
hi leitung a tuangnung siah in leng nuam ung e,   
Nat le sat omlouhna mun ah,  
Leng nuamta ung na siang ah.

Hizong sang tamte na lamhaih in   
Nisim hanmual hon liamsan uh,  
Kuan pikhe diing uh hiam Toupa,  
Hong leng in aw hon ngai ung.

Lungdeih zatam ka taan zong in  
Simlei ah nun ka nuamlou zong,   
Ka deihpen na hi Toupa aw.

@ Labu 2019

## 131 Insung Maitam

Endih leitung khuapi te kilawm sem sem  
Teenna Innte nisim in kilawm sem sem  
Hizong Inn hoih tampi te kidouna mun hi.  
Inn kilawm tampite mangbatna'n dim ta

*Innsung maitam ah phatna la sa ni  
    Inn sung Maitam ah I Toupa bia ni  
    Inn sung Maitam tung pan Van gam kigal muh thei  
    A thupi dan gen ni Innsung Maitam tung ah.*

Siamtu Pathian zah lou Nu leh Pa tam ta  
Nu leh Pa zahtaklou TA te dimzou ta  
Innkuan sung kisia ta I gamsung kisia ta  
Vualzawlna tampi toh lungkham den ding maw?

Siatna lungkhamna leh mangbatna pel di'n   
Innsung Maitam tung pan Toupa sam ve ni  
I sepgimna te uh a thawn a hih louh na'n  
Innsung Maitam doh in Toupa na sem ni

@ Labu 2019

## 132 Jehova Min I Lou Den Ding Uh

Haksatna chi teng in a hon dawn Toupa  
Suan ding leh belh ding bang mah nei lou,  
Niteng in a thak in a hon dawn   
Toupa bang chi hita ding hiam?

*Khen khat in Kangtalai a muang ua,  
    Khenkhat in Sakol te muang uh hi.  
    En zaw Toupa Pathian, I Pathian  
    Jehovah min I lou den ding uh.*

Toupa lou a thil dang muang zaw tu te zaw.  
A lungkhamna uh zual sem ding a,   
A tawpna ding uh zaw kah leh hagawi na   
Tua zaw tang tawn sihna

Gingtu ten haksatna I tuah lai in leng,  
Haksatna I tuah ding phal a hi ,  
A ta deih thoh a it lainat te a din,  
Chiamtehna a na hi.

@ Labu 2019

## 133 Nang Na Omkha Diam?

E

Toupa'n hongkhawm diing hi mi namchih khatvei chiang,  
Misia leh mipha khennih in hongkhen diing hi;  
Kimkhatte'n Toupa'n, 'nang na pha hi', A chih chiang'  
nang na omkha diam aw tua mi honte lak ah?

*Mi siangte'n lungdam la saklaitak,  
    Khitui luanga a kap tam diing hi;  
    Hotkhiatna ngah mite'n hinna tui a dawn laitak,  
    Tuiduh dangtaka a thum tampi om diing hi.*

Ka hun abei chiang kei zong ka pai diing Van ah,  
Leitung ka nun sung ka sep tha-man ka sang diing;  
Kimkhatte'n nuntakna lukhu hongkhuk chiang in,  
Nang na omkha diam aw tua mi honte lakah.

Hongtung diing hi tua Toupa hun nikhat ni chiang,  
Tua thukhenna toh kuamah kipel theilou hi;  
Kimkhatte'n sihna meituang lam a zot chiang in,  
Nang na omkha dia'm aw tua mi honte lakah.

Mohneilou Pasian Tapa a sih laitak in,  
Mohnei kei tang Pasian thukhenna thuak hizou;  
Hotkhiakna a ngah misiangte hong khop chiang in,  
Kei ka om diing hi aw tua mi honte lak ah

@ Labu 2019

## 134 DOU DING ,DING DIING

Lianding Guite

Halh a hunta e aw ei gingtute

Sual gal dou ding in thou khia ni

Melma galhat khuaibang a lang zong in

Zohna tuh Vanglian Toupa a ahi

*Dou ding, ding diing Jesu a di’n*

*Kha namsau hiam tawi in sual ni*

*Dou ding,ding diing Kumpipa di’n*

*Khrist sepaihte aw mailam nawt zel ni*

Gam leh nam leh saptuam damna ding zaw

Bang dang hilou Laisiangthou hi

Diktatna in nam tawisang chih thei in

Diktatlouhna I Toupa’n a hua hi

Khenkhat in sakol tha hatnate muang

Galvan,mihing thahatna muang

Muhtheih hatna ah kuamah bitlou ding

Muh theihlouh hatna –Toupa I muang ding

Milian – milal te lam a pang lou ding

Thudik gum Toupa lam pang ding

Khrist a ding a muanhuai kua teng I hiam?

Gumpa sisan a thawn a luang ding maw?

@ Labu 2019

## 135 CHIBAI ! CHIBAI !

Lianding Guite

Dawnbang tuah mel kimuh lailung dam in nuam e

Tung Sianmang itna hang hi lambang pak ve ni

*Chibai Chibai tangbang nong dam u maw*

*Chibai Chibai Jesu min in Chibai*

*Chibai Chibai tang bang nong dam u maw*

*Chibai Chibai Sian huai na in tangbang hong dam ung e*

Nun nuam kholh lai am in lengkhawm dialdial ni e

Khut kilen in aw suah ni Sianmang pahtawi ni

Tanpa sulnung zuihna zaitha bah zouta maw

Zaitha khauhsak thak ve ni I mualsuah ngei ding

@ Labu 2019

## 136 VAN JERUSALEM THAK

LIANDING GUITE

Hiai khovel ka nuntak lai sung in

Lungkham mangbatnate’n hon tuam zel

KHemna huihpite hong hat zel mah leh

Toupa hong kem in na siang kong tun ma.

*Van Jerusalem thak tuang ka tun hun chian’*

*Nuai simlei ka khualzinna ngai nawn lou dinga*

*Tatsa it leh ngaihteng toh nun nuam leng khawm in*

*Lungngaihna simlei ngai lounin hondampa phat ding.*

Khovel nopsakna ,haksatnate’n

Na siang lampi hong dal sak zel a

Hizong lungkimna leh lungmuanna Toupa

Nang ka hon bel hi bang kim a ka bang kim.

Tua inn nuam leh thupi tun kal ngak lah ing

Azawng ahau khen tuam om nawn louh na mun

Angel siangthoute toh zohna la lem in

Hallelujah chi in Hondampa phat ding.

@ Labu 2019

## 137 KA TAKSAPTE AHON GUAN ZEL

Lianding Guite

Damsung khosak buaina hiai leitung ah

Nat leh sat taksap hunte hong tung zel

Ka kha leh pumpi zawngkhal bah a om in

Ka taksap khempeuhte a hon guan zel

*Ka taksap khempeuhte ahon guan zel*

*Ka taksap khempeuhte ahon guan zel*

*Hon guan zel lai ding in Amah ka muang e*

*Ka taksap khempeuhte a hon guan zel*

Gamdai gamkeu mun ka tun hun chiang in

Khawlna tuigei mun liim ah hon pi zel

A van manna leh tui in hon vaak zel a

Ka taksap khempeuhte ahon guan zel

Tasam gilkial ka om ding hon phallou e

Zawndan hauhdan hon sinsaktu Toupa

Nang mah kon neih a bukim in a hun hi

Ka taksap khempeuhte Na hon guan zel

@ Labu 2019

## 138 Nang k'on muang veve

Lianding Guite

Tuni'n bangteng hongtung diing hiam

Zing chiang bang ni suak diam

Mailam hun bang hong chidiing hiam

Khatzong ken ka theilou, Toupa

*Nang k'on muang hi*

*K'on muang veve, Toupa*

*Bangteng hongtung zong*

*Nang k'on muang hi*

*K'on muang veve, Toupa*

*Bang teng hongtung zong*

*Nang k'on muang veve*

Honpi na mun ka theihlouh hang

Honpi Pa ken thei ing

Lunglau lou in ka zuizel diing

Nang k'on muang veve hi, Toupa

Nop hiam dah hiam ka tuah diingte

Nang theihpihlouh omlou

Kei thu hilou, Nang' thu hihen

Pha na sak bang hongtung sak a

@ Labu 2019

## 139 LUNG AW DAM IN

Lianding Guite

Lungngaih mangbatna puakgik toh

Selung muanglou khattang kisa

Lamet neilou zaitha nemzou

Tawldamna Toupa ka hon zuan hi.

*Lung aw dam in Tawldam in*

*Nang hon it Jesu ah tawldam in*

Bah leh liam in hatna neilou

Ka kha nang ngai in amau zel

Ka ginna hiai lei gamdai ah

Nang lou in Toupa ka hin zoulou.

Ka vai khempeuh nang kiang kon la'n

Na thu bang zel in hon pi'n

Pathian hoih leh hat nang na hi

Bangteng sang lian zaw na hi Toupa

@ Labu 2019

## 140 VAN MI IN NA HON BAWL

Lianding Guite

Kalvari ah itna lamdang pen

Vanmang vontawi Khros ah duang kikhai

Ka khelhna tengteng pua in hong si

A sisan vang in ngaihdam ka hi ta

*Lei mi a piang van mi’n na hon bawl a*

*Kalvari ah itna a lamdang lua*

*Na hotdamna lel zong hun ahih lai’n*

*Lei vualzawlna zong na hong guan lai maw*

Gengen leng zong gen zou ngei kei ning

Sa sa leng zong sa chim kei ning e

Lel zou lou ding hiai itna simthu

Sut zou lou ding mihing pilna in zong

Ka lei hinna a bei ma teng in

Hon zang zel in na Lalgam a di’n

Mite dia vualzawlna hi thei di’n

Khattang hon nusia lou aw ka Toupa

@ Labu 2019

## 141 JESU NANG VANG IN

Lianding Guite

Key: A

Mikhial si ding hoih na neilou ka hih lai in zong

Ka Toupa Jesu itna in hon dam sakta

Khelh sawpsiang zouta moh maisak zouta

Hichitel a itna lamdang Toupa ka phullou e

*Kei ka hilou ka neih Jesu vang hi*

*Thupi lua Toupa aw Hallelujah*

*Suan ding bang mah ka neilou Toupa*

*Mikhial hotdam lel ka hi e*

*Jesu nang vang in*

Khat khat a simding chi leng zong Simseng kei ning e

Salam leh khalam vualzawl na in non vuk a

Hoihna leh chitna ten kei nong tuam a

Hichitel a itna lamdang Toupa ka phullou e

Non khotuahna leh non itna ka theih semsem chian

Ka khelhna chitlouhnate ahong lang chian zel

Aw kei kua ka hiam aw bang ka hi hiam

Hichi tel a itna lamdang Toupa ka phullou e

@ Labu 2019

## 142 PHATCHIM KEI NING

Lianding Guite

Nuai simlei ah lungmuanna ding omlou

Nang tellou in hambang vai lua ing e

Na khutin hon len in hong pi in aw

Hon ompih tawntung in Toupa aw

*Mubang hon ngai veng Toupa aw*

*Ka kha muangtheilou sualgal tui hong lian*

*Na kha lim nuai ah kei hong sel aw*

*Ka lamet Toupa nang lou belh ding dang nei keng*

Hun leh nite damtui bang luang liam zel

Hizong Toupa na muanhuaina danglou

Ka lampi haksa ah nong kem zel a

Ka puk ding hon phallou kei nong len

Hong phat chim kei ning Toupa hoih aw

Ka suangpi leh kulhpi ka kibukna

Ka dah hun in zong nong nem zel a

Na hon itnate hang in hong phat chim kei ning

@ Labu 2019

## 143 HON HUAI ZEL IN

Lianding Guite

Hun leh kumte tui bang in luang liam zel

Toupa itna tul ngeilou dang ngeilou hi

Tu chiang dong hon pi Toupa nang na hi

Muanhuai Toupa nang kon bel den ding

*Lungkham mangbat na te hun om zong*

*Dah a luankhi nul na hun om zong leh*

*Na khut muanhuai in kei hon pi hi*

*Hambang hon huai zel in*

Non pi dan te aw ka ngaih sutsut chian

Thupi lua sa’ng kei bang lel tak a ding in

Na vualzawl nate aw ka simseng lou

Kon phat hi Toupa lungdam lua ing

Israelte gam dai’h na pi bang in

Toupa hon len in hon pi tawntung in aw

Lam pial lou ding in ka nunna kem in

Tomkal sung zong hon nusia lou aw

@ Labu 2019

## 144 KITENNA SIANGTHOU

Mung Guite

Lim belh ka Toupa Na tatsa na mite,

Na min suang a kitenna Et in lawm lua sang ing;

Hiai kitenna siangthou Nang man vualzawl inla,

Itna tongchiam a lel uh khuambang kipden sak aw.

*Toupa vualzawl in kitenna siangthou,*

*Inkuan leh saptuam a din Nu manpha pa manpha hi din;*

*Nangman a mau vualZawl in la,*

*Nang hon nei Khrist inkuan hisak in aw.*

Toupa hong tel in Siangthou kitenna ah,

A siamtu na hihman in Nuam in hon pak ung e;

Kitenna dan siangthou buahlou in kip henla,

Tusawn khangsawn suang ding in Toupan hon vualzawl hen.

Kitenna siangthou A mi siangthouten zong,

Koppih a enton ding in lim belh Toupan hon deih;

Toupa deih kitenna mabang i pat chiang in,

Toupan a hon etchiang in Hoih a sa mahmah hi.

@ Labu 2019

## 145 TOUPA NON ITNA

Mung Guite

Toupa non itna ka ngaihsut chiang in

Lamdang in thupi lua sang ing e

Hoihna siangthouna ka neih louh hang in zong

Kei din simseng louh lei vualzawlna non pia hi.

*Toupa aw kei hon siamtu nang nahi*

*Na deih louh bang a hing thei kahi lou hi*

*Nong deih na bang in hon zang in Toupa*

*Ka hinna leh ka hatna teng kon pia hi.*

Toupa hunteng in ka hinnan hon ngai

Nang tel lou in zaw ka pai siam lou

Nang mah kon deih leh lunggulh pen nahi a

Nang toh i ton chian ka hei na peuh nuam lua hi

Toupa miten sum leh pai te muang in

Mihau milian te muang mah le uh

Kei din Toupa nang ka hauh nana hi a

Ka bang kim leh ka muanna Toupa nang nahi

@ Labu 2019

## 146 JESU MIN HOIH PEN HI

Mung Guite

Jesu min hoih pen hi

Jesu min lian pen hi

Jesu na min siangthou pen hi

Kei din na hong si a

Kei din na thou non a

Kei din bangkim nn zoh sak ta

*Amen Halleluijah Toupa Lungdam ing*

*Kei mikhial non itna lian lua sang*

*Kei si ding na hon tan khia a*

*Bang din na min kon phat lou diam Toupa*

Jesu lou ngal kua dang

Damna pe thei om lou

I hinna a khut ah om hi

Hong hun Jesu kiang ah

Damna tuihing om hi

Aman nang leh kei hon sam hi

Ka hondampa na hi

Ka kumpipa na hi

Jesu nang kon neih nuam lua hi

Jesu nei khempeuh ten

Bang teng tuak mah le uh

Kipahna thuguk nei uh hi

@ Labu 2019

## 147 KON PHAT HI TOUPA

Mung Guite

Siangthou Siangthou siangthou

Toupa na siangthou hi

Na om na khempeuh zong

Toupa a siangthou hi

Nang na siangthou bang in

Toupa hon siangsak in

*Toupa aw Nang kon phat hi*

*Kong phatna hon sang in Toupa*

*Nang ding in hoihna khat zong*

*Ka neih louh hang*

*Kon phat na hon sang in Toupa*

Nang bang itna lamdang

Toupa Kua dang om lou

Itna itna a dim

Toupa nang kia na hi

Nong itna ziak in zong

Kei din Jesu hong si

Toupa nang ka bitna

Nang ka muanna suangpi

Na kiang lou ngal kua kiang

Muanna om thei lou hi

Nang mah kon muang pen hi

Toupa Simlei tung ah

@ Labu 2019

## 148 PHAT DIA KILAWM NA HI

Mung Guite

Toupa na min siangthou kon phat hi,

Ka siamna ka hatna tengteng toh;

Nang kia na hi phat dia kilawm pen,

Tou-pa Na min kon pahtawi uh.

*Toupa na min kon tawisang in kon phat,*

*Toupa thupi na teng nang Kon pia hi;*

*Nang kia na hi thunei leh vaihawmpa,*

*Nang na hi lei leh van a siampa,*

*Tuahang in phat dia kilawm Na hi.*

Toupa nang toh tehpih ding omlou,

Na thilsiam khempeuhte ka etchiang;

Lei leh van ah thu nei zong na hi,

Bangkim Na thu vek a hi Toupa.

Na muanhuaina hon musak zel in,

Hun teng in Nang kia kon ngai pen hi;

Nang toh i ton chiang ka khamuang hi,

Nang kon Muan kon neih ka lungnuam hi.

@ Labu 2019

## 149 BIAKNA PHATNA

V.Paukhansiam

Toupa nong itna lian lamdang,

Kuata'n genzou ding hiam?

Toupa na thuakna mulkimhuai,

Tangtawn dong itna hi.

*Biakna phatna na kilawmna hi,*

*Phatna khempeuh nangmah a ahi;*

*Thilsiam teng in nang hong phat hen,*

*Nang kong phat den ding hi.*

Toupa nang khamuanna lamdang,

Tangtawn dong muanna hi;

Toupa nong gupkhiatna lamdang,

Tangtawn dong itna hi.

@ Labu 2019

## 150 TOUPA NA HOIHLUA HI

V.Paukhansiam

Toupa Nang bang a hong it

Simlei leh van ah omlou hi;

Nang khamuanna bang muanna,

Leitung in hong pia theilou.

*Toupa na hoihlua hi Toupa na hoihlua hi,*

*Lei leh van na hoihna'n dim hi;*

*Toupa na hoihlua hi, Toupa na hoihlua hi,*

*Toupa aw na hoihlua hi.*

Toupa nanglou van tung ah,

Kuadang ken ka nei lou hi;

Leitung in nanglou ka deih,

Hong pia thei ngeilou ding hi.

@ Labu 2019

## 151 KHAWLNA KON PE DING CHI

V.Paukhansiam

Lungkia lungngai in na om hiam?

Belh ding theilou in na om hiam?

Lungmuanna deih in na om hiam?

Tawntung muanna Toupa Jesu zuan in.

*Dah a lunglel mangbang aw,*

*Na mangbatna toh ka kiang hong pai in;*

*Singim leh puakgik pua aw,*

*Kei man khawlna kon pe ding chi;*

*Jesu zuan in nang lunggim mi aw,*

*Tawldam tawntung muanna na nei ding hi.*

Taksap lungzinna na nei hiam?

Lohsam lungngai in na om hiam?

Zahlak vuallel in na om hiam?

Nang dia thuakkhin Toupa Jesu zuan in.

Khattang kisa in na om hiam?

Vangtah kisa in na om hiam?

Lawmhoih hong taisan ngeilou ding,

Jesu lungmuanna hi, tu in zuan in.

@ Labu 2019

## 152 A HING BIAKNA

T. Pumkhothang

Key-Bb

Toupa hoihna ngaihsun ni,

Hehpihna a thawn in pia;

A hon tel a Amah di’n hon bawlta,

Zahngaihna a hon pia zou.

*A hing biakna i pia ding uh,*

*A zahngaihna ngaihsun in;*

*A lungtaina’n i pumpi i piak chiang,*

*Khalam biakna ahi ding.*

A hauhna thupi na e,

A pilna a thuklua hi;

A lunggelna a theizou omlou a,

Tangtawn in a thupi hi.

Lei nunziate taisan ni,

A deihlam i theihna di’n;

I lungsim uh kibawlthakna om in,

Lamdanna i nei ding uh.

Sianthouna toh nungta ni,

Toupa di’n i kipia ding;

I pumpi zong Amah tenna hi a,

Bawlsia in susia kei ni.

@ Labu 2019

## 153 Nang Bang Kua Dang Omlou

T. Pumkhothang

Nang bang kua dang omlou hi,

Simlei leh thangvan ah zong;

Thupina Vaihawmna khempeuh,

Tangtawn in Nang a ahi.

*Hong bia ung, Hong Pahtawi ung,*

*A Siangthou Vanglian Toupa aw;*

*Sangpen Pa aw! Hong Liansak ung,*

*Aw! Nang bang kua dang omlou hi;*

*Aw! Nang bang kua dang omlou hi.*

Nang bang kua dang omlou hi,

Sangpen, Lianpen, Thupipen!

Nang bang minngaih dang omlou hi,

Minthanna teng Nang a hi.

Bridge:

Na thilbawl zia lam dang hi!

Na pilna sui vual hilou;

Na Thupina a phuang uh,

Na khutsuak te’n;

Toupa aw, Nang bang kua dang omlou.

@ Labu 2019

## 154 Pakpalh Zu Bang

T. Pumkhothang

Pakpalh zu bang ka khumlou zong,

Khuai bang in ka paal hong veh in;

Ka nunna thelnah bang keu zong leh,

Toupa a hong paampaih kei in.

*Aw ka nunna tualniam zong leh,*

*Toupa nang ding in hon zang in;*

*Etlawm pak bang ka hihlou hang’n,*

*Ka nunna nang di’n zang in aw.*

Lengthe bang zai ka siamlou zong’n,

Ka sak zailate hong ngai aw;

Pilna siamna ka neihlouh hang in,

Ka nunna sennau bang pom in.

Tantawk ah hong lungkim pih in,

Toupa nang di’n ki zang nuam ing;

Septheih bang ka sep ding hon nial ken,

Nang di’n liimsing bang hi nuam ing.

@ Labu 2019

## 155 Amah Muan Ding

T. Pumkhothang

Key-Ab

Lungkhamna te’n a hon tuam chiang’n,

Kipahnate a hong bei chiang’n;

Ka zuih siam hilou tuanglam ka zuih lai in,

Ka Toupa in a hon sinsak hi zaw.

*Hon pinate ka gel chiang in,*

*Keimah lemgel in theihsiam a haksa ngei;*

*Hizong kei a di’n A vualzawlna leh,*

*Amah muan ding hon sinsak ahi zaw.*

Kaan zohlouh a ka ngaihsutte,

Pal zohlouh a ka ngaihsutte;

A muanhuainate ka muhna ding hi zaw,

Amah a di’n a haksa omlou e.

Vuui takmai a ka om in zaw,

Aw a pialpak a lang theilou;

Tua in aw ka lam-etna a bahsak a,

Hizong Aman a pialpak hon musak.

Koimun peuh ah ka om zong in,

Hon pina khut a muanhuai hi;

Keimah hatna zaw muan ding a omlou e,

Amah hatna a muanhuai pen hi zaw.

@ Labu 2019

## 156 Aw Ngai Na’ng E

T. Pumkhothang

Key-Gb

Ngabang ka bual hiai simlei ah,

Luankhi ka nul huibang ka mau;

Thangvan khopi aw ka tun hun in,

Lei gimnate a beita ding.

*Aw ngai na’ng e Thangvan khopi,*

*Lungngaihnate omlouhna mun;*

*Nunnuam tak a ka lenna ding,*

*Ka pa gamnuam ka ngai na e.*

Tua gam khopi suangmanpha gam,

Lei a pan in ngai in ka mau;

Ginna’n ka don aw ngaihlai a na,

Belamnou in a taanna mun.

Ka Toupa mel ka muh hun in,

A khut a pawn ka lenta ding;

Lei a ka tuahte ka hilhta dia,

Ka mit khitui a beita ding.

@ Labu 2019

## 157 Hong Leng In

T. Pumkhothang

Toupa aw na mite’n Nang hong ngilh zouta ung,

Na nasemtute mang hiai hiai uh;

Zinmang in hon zol e, khovel in hon zouta,

Ka vak uh mial khin zouta e.

*Hong leng in Toupa aw, hong leng in Toupa aw,*

*Na Laukha siang in hong phawng halh in;*

*Na mite ngui zouta, lunglel sul kik lel lou,*

*Ka siang uah hong leng nawn in aw.*

Laukha siang thou nunnem hong hatsak tu ahi,

Ka siang uah na laukha’n hong leng in;

Lungkham huibang maute hong nem in Toupa aw,

Na mite zaitha hong pia in.

Ka khe uh liam zouta, ka khut uh hat zoulou,

Khasiang in hong damsak nawn in aw;

Amangthang mite dia ka nunna uh phal di’n,

Na kha in hong hatsak nawn in.

@ Labu 2019

## 158 Hong Pahtawi Ung

T. Pumkhothang

Ei te lam hong pi hong keem hong huai a,

Neu chik pan hong khang lian sak Tou-pa;

Mialna pan khuavak hong mu sak Toupa,

Tuni dong hong pi Toupa a hi.

*Hong Pah tawi ung e, hong tawisang ung e,*

*Kou te hong huai vanglian Toupa aw;*

*Nang vang nungta ung Nang vang khang tou ung,*

*Pahtawina sang pen Nang hong pia ung.*

Muh ngei louhte zong hong mu sak Pathian,

Neih ngei louhte hong nei sak Pathian;

Pilna siamnate hong guan hong nei sak,

Vanglian tung Pathian Nang vang hi e.

Gamdai gam keu a khut toh hong len a,

Lam suk lam tou a hong nu sia lou;

Vualzawlna kim toh hiai tan hong pi pa,

Nong kep nong huaina lian in sang e.

@ Labu 2019

## 159 Hondampa Hong Piang

T. Pumkhothang

Key: G*b*

Mang vontawi Immanuel Hondampa a hong piangta,

Mohna pan i sianna di’n a hong piangta;

Lei mite a dia Kumpi, Lemna Lal a hong hi dia,

A gam zaw a bei ngeilou a hong hi ding.

*Hondampa a hong piangta, Judia gam Beth-lehem ah,*

*Amah Kris i Toupa ngei a hong piangta;*

*Tung Pathian thupi hen la, leitung ah ki lemna leh,*

*Deihsakna mihingte kiang om hen.*

Van mun nuam ahon nusia, lei mun niam ah hong tualkum,

Gan an piakna kung sung ah a hong zaalta;

Nang leh kei a hon it vang, lei mun niam a hon teelta,

Ei di’n Kumpi hong piangta, i sang ding uh.

Na Lalgam ka lung sung uah, tuihing lui in hong luang hen,

Hong piang hen kilemna leh ki-itnate;

Aw Jesu ka hon ngai uh, Lemna Kumpi hi ding in,

Michih dia kilemna Lal Nang hong hi in.

@ Labu 2019

## 160 Huihkhi Hong Lang

T. Pumkhothang

Huihkhi hong lang simlei tung ah bang huih khi hiam aw,

Na gim nam e buaina lung ngaihna;

Hizong Toupa’n kei hong ompih bang di’n ka lau dia?

Buaina lel in khapham leng zong Toupa’n hong pi ding.

*Hong zoulou ding hong mu lou ding simlei huihkhi in,*

*Simlei gimnamte hong bei hun chiang’n;*

*Sian anglai ah lung muang den in naubang kah nate,*

*Melmu lou ding kei hong itpa kiang;*

*Simlei ngilh in buaina ngilh in sawlbang hei den ding,*

*Ka ngaih belh ding Toupa Na gam nuam lou dang omlou.*

Na gam tulsing a hiang zau e luankhi a tuang lou,

Gahthei bang nun vabang tuang nuam ing;

Muikhua zin a lung zuan zaikhia maimit sing omlou,

Zaideih khia in zumluang tum in zaila’n hong phat ning.

Zilza Na gam pakbang etlawm bahkhi bang vel ning,

Zingzin simlei nunna ka zoh chiang’n;

Nunna siktui damdiai in luang vaibang ka tham ding,

Khensa zatam umbang kholh di’n mel ki mu kik ding.

@ Labu 2019

## 161 Inn Ka Tun Chiang

T. Pumkhothang

Key-D*b*

Simlei ah zaw khualtaam lel ka hi a,

Ki sapna ngen hi bukimna omlou;

Lungsiknate leh lungngaihna te in,

Ka lampi a ding in lingbang a hon sun.

*Inn ka tun chiang’n van inn nuam ka tun chiang’n,*

*Leitung lungkhamnate a beita ding;*

*Gimtak leh bahtak a ka puak van-gikte,*

*Ka pa inn ka tun chiang in a beita ding.*

Simlei ah gou manphate neilou in,

Vuallel tak in simlei ah leng zong leng;

Thangvan ka tun chiang’n ka gou manpha leh,

Vualzohna in tua ah kei hon na ngak hi.

Khatvei leh lungkiatnate’n a hon tuam,

Ka hinna zong bah in a ngui sak zel;

Tuni’n ka nuam zong, zingchiang ka dahna,

Lungnop kisinna kia’n sunni ka tum zel.

@ Labu 2019

## 162 Ka Len Hun Chiang In

T. Pumkhothang

Key-Gb

Hiai lei gentheihna lungngaihna gam ah,

Tu in lungngai in leng mah zong leng;

Thianmang saunuam ah Belamnou vak ah,

Ka len hun chiang in nun nuamta ding.

*Simlei ngai lou in tua ah ka leng ding,*

*Lei gimhuai pel in thangvan sang ah;*

*Tatsa te mel mu’n lungngaih omnawn lou,*

*Tangtawn in nunnuam in ka leng ding.*

Lei ah gim thuak in huibangmau zong leng,

Dahna lungngaihna’n hon tuam zong leh;

Lungdeih paisa te’n hon ngakna mun ah,

Gim gen theih omlou inn ka nei hi.

Simlei kikhenna khitui luanna gam,

Lungzuang a nau bang kahna gam hi;

Van inn nuam sung a i leen hun chiang in,

Gibang kikhenna om nawnlou ding.

@ Labu 2019

## 163 Itna Thuk Pen

T. Pumkhothang

Key-D

I mohna te’n eite hon dou gige a,

Aman eilam hon en nuamlou hi;

Toupa a di’n kihhuai pen i hi zong a,

Aman eite a hon it lailai hi.

*Aw! itna thuuk pen, Aw! itna sang pen,*

*Kalvari a itna hong luang khia;*

*I mohna khempeuhte dikna toh hon kheek in,*

*A siangthou in eite a hon bawl zou.*

Amah a di’n mohna lianlua omlou hi,

I mohnate bangzah in lian zong;

Ngaihdam zohlouh a nei lou, A sisan in,

A saang khempeuh a di’n damna ahi.

Khrist a-nei mi’n siamlouhtanna nei nawn lou,

Aman mohna khempeuh ngilh zouta;

A siangthou in hon sim a, siangthou hi hang,

Aman mohna khempeuh a paaimang zou.

@ Labu 2019

## 164 Innkuan A Dam Na’n

T. Pumkhothang

Key-G

Innkuan kituaklou, innkuan ki lem lou’n ,

Innsung gawtmun a tang sak;

Innkuan zatamte siat vang a vul in,

Lungngaihna in a dim ta.

*Innkuan a dam na’n, innsung a dam na’n,*

*Van Laukha kia i ngai uh;*

*Innkuan ah Pathian in vai a hawm leh,*

*Tua kia i damna ding hi.*

Nute ki ngaihtuah’n innkuan a ding in,

Vontawite dia ki piadi’n,

Pate ki ngaihtuah’n Pathian thu bang a,

Innkuan pitu hi ding in.

Toupa na Lalgam innkuan ah tung in,

Nang thuneihna hita hen;

Setan thuneihna vang a kisiate,

Nang in hon bawlpha kik in.

@ Labu 2019

## 165 Khawl Theih Hilou

T. Pumkhothang

Key-Gb

Haksatna mun a pangngam in Toupa na i sem ding,

In leh lou paisan akul Toupa nasem di’n zaw;

Gimna ah zong lung kelou thuakna mun a tai lou,

I khros mah i puak a kul ahi.

*Khawl theih hilou Toupa gam a di’n,*

*A nuamlou a haksa bang teng ah zong;*

*Thuakna leh supna lou in, Toupa Na kisem theilou,*

*I Toupa a di’n isem ding uh.*

Toupan ei a dia a thuaknat dante lung a gel in,

A nasepna tawl ki sa’n lunglel in om kei ni;

Koi mun ah hizong Aman hon deihna mun peuh ah,

Amah di’n i sem kei ding ua hiam?

Toupa gam nasem lou namte mangthang ding ahi uh,

A nasemlou nam ihih in zaw i mangthang ding;

A gam a di’n kipe le’ng ei di’n i damna hi,

A nasem minam ihi ding uh.

@ Labu 2019

## 166 Min Ngaih Pen

T. Pumkhothang

Key-Gb

Sakmin ngaih a hawmsiam pen Vanglian tung Pathian,

Simleitung leh thangvan ah min ngaihpen na hi;

Koute dia a hoih tawntung limbelh tung Pathian,

Min ngaihpen a Vanglian Nang Na hi.

*Min ngaihpen a Vanglian pen Toupa hong phat ung,*

*Koute dia ka Pathian uh, Thupipen Na hi;*

*Khang suangpi a bei ngeilou Toupa Nang Na hi,*

*Sutseng louh na min ngaih hina e.*

Damloute, misite zong damsak thei Na hi,

Guhkeute a dia hinna pia thei pa Na hi;

Thil bangkim na bawl thei a, bangkim Nang Na hi,

Thupi pen a Vanglian hong phat ung.

Na hoihna a honglang zel Na mite a di’n,

Nisim a ka taksap uh hong pia zel Pathian;

Khattang hon nusia ngeilou hon ompih Na hi,

Nang it bang a hon it omlou e.

@ Labu 2019

## 167 A MANPHA NGEI

H. Siamkhansang

Key-G

Kipak in Toupa nna ka sem zel ding hi,

Lei leh van a Mangpen nna ahi;

Thupi in a lian hi kei mimawl a di'n,

Mang nnasep a thupi ngei e.

*Nun in nuam hina e Mang nnasep a manpha,*

*Haksatna mun ah zong kipahna;*

*Lungngaih hun hongtung zong*

*Tangtawn lametna, Mang nnasep a manpha ngei e.*

Khovel ah i tam sung i tuah ding ahi,

Haksatna, lungngaihna, mangbatna;

Khovel ah gimthuaklou, Mang nnasem om hiam?

Gimthuakna khen ah vualzawlna.

Toupa in A mite a heisan ngeilou,

A mite di'n thilhoih it ngeilou;

Toupa nna semtute hamphatna tanzaw,

Bangkim a lungkim theihna ahi.

Tutkhawl thei ka hilou ka sem tawmlua hi,

Sep thamman ka saan ding ka gel chiang;

Kris ziak a haksatna aw ka thuakte zaw,

Kipahna hi ding den chiang in.

@ Labu 2019

## 168 TAI TAMPI

CK Khai

Ka maingal na ka ma suan ding khut sung bangmah nei keng

Leitung pilna leh siamna te kicinna nei keng

Mite bang in hauhna liatna hoihna leh minthanna

Suan leh muan ding ka nei lo hang

Ka nuntakna kong pia hi Topa

Ka awih zaila ka lel thu te Topa sathau nilh aw

Khuaizu bang in khum sak inla an bang lim sak

Mite in hong up zawh na ding,naubang hong san zawh nang

Nong ompih na nong tonpih na khat vei vei mel in hong mu sak aw

*Lawh cinna leh gualzawhna te Topa nang ahi*

*Vangliatna hong pia inla kei hong panpih aw*

*Khasiangtho aw kei hong zang in tai tampi hong pai pih in*

*Nang tawh ton khawm peuh leng lungmuanna leh khamuanna ken nei ing*

Lungmawl pen pen naupang khat lel Topa kei nong tel se

Hauhna minthanna te sangin manpha zaw sa ing

Ze-etna pan ka puk loh nang Topa kei hong kem in

Ka masuan leh ka zing vai te na zia leh tong bang in hong zek aw

Ka maingal na ka ma suan ding khut sung bangmah nei keng

Leitung pilna leh siamna te kicinna nei keng

Mite bang in hauhna liatna hoihna leh minthanna

Suan leh muan ding ka nei lo hang

Ka nuntakna kong pia hi Topa

Nong ompih na nong tonpih na khat vei vei mel in hong mu sak aw

@ Labu 2019

## 169 Maipha

CK Khai

Ka pil man hong tonpih hi lecin

Kei sang a pil zaw mi tampi om ee

Ka siam man hong tonpih hi lecin

Kei sang asiam zaw mi tampi om ee

Mite muhna ah zat-tak cinglo

Kei lel Topa nong zangh

Ka lu sathau nilh kahai nong dim letsak

Ka hoih man hong tonpih hi lecin

Kei sang ahoih zaw mi tampi om ee

Ka hauh-man hong tonpih hi lecin

Kei sang a hau zaw mi tampi om ee

Mite muhna ah zat-tak cinglo

Kei lel Topa nong zangh

Ka lu sathau nilh ka hai nong dimlet sak

*Nong hehpihna guntui luang*

*A khum penpen tua guntui*

*Kei leh ka innkuan ihte nong dawnsak a*

Na laptohte kuaman neng niam zo kei

Na panpih te kuaman langpan zolo

Nong it na tate na maipha nong ngah sak

@ Labu 2019

## 170 EITE KIKHEN NA’NG IN

Key E

Eite kikhen nang in hun leh ni hong naita

Eite kikhen chiangin Lungsim dahna piang

*Khitui luanga kikhenna hih leitung ah*

*Lungkhamna meipi zingnuai ah*

*Khut tawh hong len ding i Topa in*

*I ki muhkik mateng in (Mangpha man ni)*

*A tawntung gun gal khat ah*

*Van khuapi tual ah leng*

*A tung masa ki ngakni*

*Hinna gun luanna singgah khum kilawhna*

*Aw . . . . . tua mun ah*

Khut ki lenni mangpha I vankhuapi tual ah

Kei hong mang ngilh kei in Na heina peuh ah

Mangpha manni mangpha Khentani khenta ni

Omkhawm laileng nuamlai Hunte’n hong khengzou

Tu in kikhen hang in nungchiang Kimu kik ding

Thangvan khawpi tualah Kikhen nawnlou ding

@ Labu 2019

## 171 JERUSALEM THAK AH

Roliana Ralte

Mittaw khomialpi sung a om in,

Leitung nopsaknate mulou mahleng;

Hong Honpa kiang ah ka tun hun chiang in,

Mittaw khuamial omlou Jerusalem thak ah.

*Kipak in lasa ning Halleluia chi in,*

*Aw ken ngaklah lua ing tuamun nuam bel;*

*Tou Jesu kiang ah ka tun hun chiang in,*

*Mittaw khomial om lou Jerusalem thak ah.*

Khebuul khutbuul in melsia gawp in,

Bengngawng in pautheilou in om mahleng zong;

Tou Jesu kiang ah ka tun hun chiang in,

Mi pawi miphaak omlou Jerusalem thak ah.

Bukim lou in leng mah leng zong,

Ka mel ni sang in vak zaw ngei ding hi;

Pai masa te toh dawnbang tuakkhawm in,

Bukimlou hiai khovel ken ngai ngeinawn kei ning.

@ Labu 2019

## 172 HONG PALLUN SAK AW

*Phuaktu: Khamgoulian Khaute*

*Key D*

Toupa ka hinkhua nangman pallun sak aw,

Mi'n keimah a na mel amuh theih nang un;

Toupa ka hinkhua hong pallun sak aw,

Nangmahlou in pallut na'n sawt daih lou e.

*Mite'n hon pampaih zong Toupa aw nang hon sang in,*

*Mite'n hon dem zong un Toupa na hon pom leh;*

*Ka pahna bukim hi,*

*Toupa ka hinkhua hong pallun sak aw.*

Mite ka tung ah vui in a om zong un,

Mite' kipahna ka lohlou zong Toupa;

Ka Pathian keimah a na lungkim leh,

Toupa tua hi ka pahna ka pallut na.

Toupa ka hinkhua nang dia pallun ding in,

Keimah a khelhna te'n namel aliah zel;

Khelhna sal apan in hon pikhia in,

Toupa nang dia ka pallut theihna ding in.

Hiai Khovel mite' theihphak ka hilou zong,

Toupa'n a hon theihleh kei di’n a hun hi;

Khovel mite' itna ka tanglou zong,

Ka Toupa'n kei a hon it Halleluiah....!

@ Labu 2019

## 173 SISAN PHA LUANGZEL IN

*Phuaktu: Khamgoulian Khaute*

*Key E/F*

Kalvari ah sisan damtui bang luang,

Khovel khelhna sawpsiang tua sisan in;

Khentuam neilou in tuibang in a luangzel,

Aw kei mikhial ninpen khelhna zong sawpsiangta.

*Aw tua sisan pha luangzel inla,*

*A mual a guam tawn in valuang in aw,*

*Khamangthang khelhna saltangte honkhia in;*

*Setan gammial taanvak zel in aw.*

Ka khelh sawpsiangna aw tua sisan pha,

Na thupha za nailou lungmuang laite;

Lungsik simthu lel a sul hong hei ding in,

Damtuibang valuan aw Toupa gam zaisem na'n.

Hong un u-leh-nau lawm vualngaihte aw,

Tua thu gen in sa ni kalvari simthu;

A mangthang khate'n sihna hanmual liam zel,

Sual Setan gal i dou ding uh hun a bei ma'n.

@ Labu 2019

## 174 KA NGAISANG PEN

*Phuaktu: Khamgoulian Khaute*

Tangbang ka damsung hiai ka thupi pen ahi,

Toupa na min a kalsuan zel ding in,

Khovel et in neu mahleh kei di’n a manpha hi;

Ka zumpih lou na min kasuang zel ding.

*Aw ka ngaisang pen hi thil dang teng sang in,*

*Ka ngainuam pen hi aw a itna simthu;*

*Kalvari a hong si pa Jesu’n ka khelhna pua,*

*Ka damsung in Toupa ka phat zel ding.*

Khovel mi lun leh lal thupi penpen sang in,

Theih nuam ka sa hi ka Toupa itna,

Theihchian sem ka lunggulh hi tua itna tanchinhoih;

Tanchinhoih dang a omlou khovel ah.

Tangbang ka damlai ni lenkil a kiak chiang in,

A siang ah khawl in Toupa ka phat ding,

Simthu dang ki lellou ding Toupa nibang tang ah,

Tangtawn amah phatna a dailou ding.

@ Labu 2019

## 175 KHRISTIAN TUAILAITE THOU UN

*Phuaktu: Rev. V. Khamthawng*

*Key B*

Kristian tuailaite thou un,

Toupa’n nasem din hon sam,

Na hatna leh na pilna,

Na theihna leh na siamna,

Kris leh a gam a ding in,

Na khempeuh Amah pia in,

Mial thuneihna hawlmang ni.

Kristian tuailaite thou un,

Na hinna kivelpha in,

A dik lampi na zui maw,

A siangthou lampi tawn in,

Setan tung a thahatna,

Mohna tung a vualzohna,

Zaila sa in tangkou ni.

Kristian tuailaite thou un,

Na zatdan na hun en in,

Absalom hun zat ngaihsun’n;

A hat Samson hunte zong,

A hehpihhuai hun zangte,

Tuabang nang zong na om leh,

Manlang in kikhel meng in.

Khristian tuailaite thou un,

A manpha in hun zang ni;

Jakob ta tuailai Joseph,

Hunzat dante ngaihsun ni;

Toupa deihna bang sem in,

Niteng singlamteh pua in;

Pakkhia ni mun khempeuh ah.

Khristian tuailaite thou un,

Toupa’n nasep ding hon pia;

Tangthupha tang kou pih di’n,

A mang khate zong ding in;

Hotdamna huangzawl sung ah,

Amaute pilut ding in;

Tuailaite liang kou’h hon nga.

@ Labu 2019

## 176 JEHOVAH PATHIAN

*Phuaktu: Rev. V. Khamthawng*

*Key: C*

Jehovah Pathian thupi pen,

Na sak min khua vannuai ah thang hi;

Nang kia Pathian hing leh siangthou,

Thupina pahtawina Nang’ a hi;

Nang mah bia in ka hong pai uh,

A vanglian Pathian hon na sang in. Amen.

Jehovah Pathian thupi pen,

Lei leh van Kumpipa nang na hi;

Bangkim tung ah Lalpen Pathian,

Na thupi na’n van nuai teng dim hi;

Nang bia in zaila’n kon phat uh,

A vanglian Pathian honna sang in.

Jehovah Pathian thupi pen,

Nang bang Pathian hing dang omlou hi;

Van angel sang tampi’n hon phat,

Na tatsate’n zong kon pahtawi uh,

Nangmah bia’n Na ma’h kong kun uh,

A vanglian Pathian honna sang in.

Jehovah Pathian thupi pen,

Ka muanna uh leh ka bitna uh;

Kha leh sa a hon vualzawlpa,

Na chitna leh hoihna non khusak;

Na mite’n nang ka hon bia uh,

A vanglian Pathian hon na sang in.

@ Labu 2019

## 177 TANGTAWN PATHIAN

*Phuaktu: Rev. V. Khamthawng*

*Key: F*

Tangtawn Pathian hon it ka pa uh,

Tu in Na mite nang mah bia in,

Na in siangthou ah ka hong pai uh,

Kon biakna uh namtui in sang in.

*Nang biakna thu gen in la sa ung,*

*Thupina pahtawina hon pia ung;*

*Na thu leh la in hong pawl in la,*

*kon biakna uh namtui in sang in.*

Honpa thupi leh Tanpa lamdang,

Kipahthu gen in kon phat uh hi;

Hehpihna man bei in Non tanta,

Kon biakna uh namtui in sang in.

Kha siangthou koute hon hingsak pa,

Phatna laa sa in kong thum uh hi;

Hatna thak in koute hong thuamin,

Kon biakna uh namtui in sang in.

Pa Pathian hing siangthou ka biakuh,

Hondam Toupa lam bang hon pak ung;

Kha siangthou kipahthu kon gen uh,

Kon biakna uh namtui in sang in.

@ Labu 2019

## 178 TOUPA’ HOIHNA

*Phuaktu: Rev. V. Khamthawng*

*Key-G*

Ka hinkhua a Toupa hoihnate,

Genseng ding hilou, aw ka sutsenglou,

Lungkhamnate ka tuah hun chiang in;

Ka Toupa hoihna a hong lang zel.

*Ka tung ah hoih toupa ka phat ding,*

*Hon ompih in hon nusia ngeilou;*

*A itna hoihna kei a hon musak,*

*Tangtawn in ka Toupa ka phat ding hi.*

Aw ka hinna lauhuaina lak ah,

Hon humbitsak in, hon ching tawntung in,

Lungkhamna leh mangbat hun in zong;

Kipahna khuavak a hon musak.

Mangbatna ah lungzing in ka om,

Lunggim genthei a ka om hun chiang in,

Theisiamlou in lungkham zel zong leng;

Ka Toupa hoihna a hong lang zel.

Simlei ka khualzinna gam ah zaw,

Lungkhamna leh pahna ka tuah zelte,

Toupa na deih bang hi chi ka thei;

A hoihna ka muhna ding hizaw.

@ Labu 2019

## 179 KA TUNG A HOIH TOUPA

*Phuaktu: Rev. V. Khamthawng*

*Key: C*

Ka tung a hoih Toupa phat in om hen,

Chitna leh hoihna neilou himahleng,

Itna toh hon en in hon hehpih a;

Ka tan vuallouh deihsakna hon pia hi.

*Halleluiah Toupa phat in om hen,*

*Lei leh van in a min siangthou phat un;*

*Phat un, vanglian Jehovah min phat un,,*

*Phat ning tangtawn in ka phatden ding hi..*

Haksatna leh lungkhamna ka tuah in,

Natna leh mangbatnate’n hon tuam lai in;

Taksapna hang a ka lungdon lai in,

A van vualzawlna a hong tung zel hi.

Bah leh ngui a ka omlaite in zong,

Lungzuang khua ngai a ka om hunte in;

Kipahna tasam a ka omlai in,

Toupa’ lungnop pahna hon pezel hi.

@ Labu 2019

## 180 PATHIAN PHAT UN

*Phuaktu: Rev. V. Khamthawng*

Tung Thianmang na siamsil bawl,

Nuai simlei leh tung thangvan;

Sun ni leh tung solkhapi,

Tung si-al sang zatamte;

Leng vansang huihkhuate leh,

A lamdang van lam thilte’n;

Thupina Nang hon pia in,

Lambang hon pak uhi.

Tung Thianmang na siamsil bawl,

Simlei tung mual leh guamte,

Sing leh lou leh ganhingte,

A sung ah lim nga bang bual;

Tung a leng vachihte’n,

Gamkuam pa’n zaila’n awi uh;

Vangmang Nang amau siamtu,

Lambang hon pak uhi.

Tung Thianmang na siamsil bawl,

Tanggam leh Phaizang gamte;

Chiaului lian leh luita zong,

A sung a ganhing chiteng;

Nunnuam in sawlbang hei uh,

A siam pa’n Na siam bang in;

Et in lawm Na thilsiamte’n,

Lambang hon pak uhi.

Tung Thianmang na siamsil bawl,

Nangmah a hinna na piak;

Simlei mihing no’n siamte,

Jesu Khrist sisan vang in;

Ka khelhna uh ngaidam in,

Hehpihna’n no’n hotdamte’n;

Pahtawina sangpen hon pia’n,

Lambang hon pak uhi.

@ Labu 2019

## 181 KHELHNA SAWPSIANGNA

*Phuaktu: Upa Zasiama*

Aw koi ah hiam hondampa in,

Lungkham gimhuai a thuak;

A mel lungdamhuai munuam veng,

Itna sisan luanna.

*Aw na sisan luang ka muh chiang’,*

*Ka khelhna teng a sawpsiang dia;*

*Lungkham dahna a beita ding,*

*Aw, na sisan luang ah.*

Aw hon ngai veng Toupa tu in,

Ka khelhna sawpsiang di’n;

Simlei ah zaw Nangmah loungal,

Tuibang sian na’ng omlou.

Ka laitah hun hong tun chiang in,

Banzal in hon huai in;

Lunglau kei ning phamna chiaului,

Nuam in hong galkai ning.

Phamna chiaugal k’ong kai chiang in,

Thangvan Angelte toh;

Phaiphuleng leh semgua luang ging,

Phatna dai nawnlou ding.

@ Labu 2019

## 182 NUNDAN KA HONG SIAMTA

*Phuaktu: Lalthangzuol*

Hiai khovel ah zaw gingtu a tam ngei e,

Hizong gingtu nundan siam a tawm ngei e;

Hizong puakgik pua, nun tawldam loute di’n,

Nundan siam hon sinsaktu Jesu ahi.

*Nundan ka hong siamta,*

*Nundan ka hong siamta,*

*Hon sinsaktu Mang Jesu, amah ngei ahi;*

*Lungkim zel ka chingta,*

*Lungkim zel ka chingta,*

*Lungkimna hon sinsaktu Jesu ahi.*

Sum leh pai, hauhsakna, duhamnate in,

Hunta chih nei ngeilou, lungkim zoh haksa;

Sanggah gentheite zong Jesu panglou in,

Thuaksiam dan omlou hi, lungkim zoh haksa.

Gentheihdan ka siamta, hauhsakdan ka siamta,

Niang leh tai, gilkial a omdan ka siamta;

Anbang hon it Toupa, ka bangkim ahi,

Hon hihhatpa vangin, bangkim ka hihthei.

Khrist itna apan bangmah’n hon khenlou ding,

Lauhna, lungkhamna leh haksatnate’n zong;

Nopna leh muanna ah hon pitu ahi,

Hon hihhatpa vang in bangkim ka hihthei.

@ Labu 2019

## 183 TOUPA LEH A SAPTUAMTE

*Phuaktu: Wm J Kirkpatrick*

Toupa leh a saptuamte ding in,

I ‘AW’ suah ni, A minngaih phat in lasa chiat ni;

I hatlaitak in Amah adi’n sem ni,

A gam zatna ding Gospel thu genzak ni.

*Toupa, salbang hon suahpa,*

*Toupa, kou dia hong si;*

*Na sisan pha a non leisa,*

*Hatna hon pia’n Toupa.*

Toupa leh a saptuamte ding in,

Thum in, Amah zui in, khros pua in sun, zan zui ni;

Kipia ni, i pum in Toupa a ding in,

Tha leh lungsim thanuam in i sem ding hi.

Toupa leh a saptuamte ding in,

I sum leh pai, tha leh zung leh i hun pevek ni;

Toupa a ding in theihtawpsuah in pang ni,

Lungsim kisiklou in i sem ding uhi.

Toupa leh a saptuamte ding in,

Gitlouhna, kisaktheihna leh dawilokna pai in;

Toupa muang le’eng Aman hon hih hausa thei,

Kipak a Amah kiang i tun theihna di’n.

@ Labu 2019

## 184 HIAI LEITUNG I KHUAL ZINNA

Laa phuaktu :GinlunValte

I khual zinna hiai lei tung ah, haksatna a tam hang,

I hondampa Jesu'n hongngak I thei hi,

Tua mun i tun matengin,ginna toh i pai ding,

Van inn ah Jesun honngak, en zong tua mun i naih semsem.

*I hondampa mel imuh chiang bangzah in nuam ding hiam?*

*Amah toh kithuahna tawp ngei lou ding*

*Tua hun chiang in ngilhta ni,*

*Hiai leitung haksatna te,*

U leh nau lawmvualte aw, hiai leitung I nun sungin,

Vantungah i gou dingin bangzah i khol zo hiam?

I sep thaman i san hunchiang maizum in na om kha zaw diam,

lungdam in na om zaw diam?

Hiai leitung haksatna leh gimna te ithuak hangin,

Hiai leitung gimna zaw sawtnon lou ding,

Tawntung I luah ding van innpi’n Hong ngak chih i thei hi,

Ginna toh i sem ding, van innpi nuam i tung dong in

@ Labu 2019

## 185 IT A OM KA HI

Lianding Guite

Khelhna a si mangthang ding lai

Jesu kei tang’ Khros ah hong si

Ka khelhna teng hon ngaidam zou

Pathian ta hi ta’ng it a om ka hi e

*It a om ka hi e*

*It a om ka hi e*

*Hiai bang itna kei a ding in*

*A thupi lua ka phulou e*

Dah lungkhamna vangtahnate

Ka tuah in zong hon taisanlou

A hoihna leh hon khotuahna

Ka muhna dingin bang kim ka tuah hon phal

Na vualzawlna leh na itna

Simding chi leng sim seng kei ning

Na ma ah bang suang ding ka hiam

Suanding a omlou khial hotdam ka hi lel e

Ka nuntakna bang mah lou mai

Na thupina’n na hon tuam a

Na nna sem dia na hon sim tel

Hampha kisa ing Toupa ka kipak ngei

@ Labu 2019

## 186 JESU AH OM

LIANDING GUITE

Simlei lungngaihna hang in lungliap na om maw

Mailam hunding gelna in zaitha anem maw

Natna leh dahnate hang lametna bei zou

Tansia kisa bei dong lunglel na om maw

*Hon it tawn tung Jesu om hi ngilh kei in aw*

*Lametna bei zong Jesu ah lametna om hi*

*Na mailam hun ding leh na nuntakna khempeuh*

*Jesu kiang pia in na lungnuam ding hi*

Siatna leh khelhnate pan suahtak na ut maw

Nuntak kisia nunna thak neih na lunggulh maw

Leitung mite din kih huai nelh siah na hi maw

Jesu kiang ah suahtak theihna bukim om hi

*Hon it tawntung Jesu om hi ngilh kei in aw*

*Na khelhna khempeuh khros tung ah a ngaidam zou hi*

*A khial pha pente zong a sisan ah sawpsiang*

*Jesu saang le chin a hon siamthak ding*

Na van inn lam zotna ah lungkia’n na om maw

Nisim na Khros puakgik sa’n bah in na puk maw

Simlei lungngaihnate hang na kha bah khin maw

Jesu kiang ah zaitha hatna bukim om hi

*Hon it tawn tung Jesu om hi ngilh kei in aw*

*Hatna neiloute dia Toupa I hatna ahi*

*Lungke lou in zui zel ni I van lampi*

*Gamchiam I tung ding I paizel ding uh*

@ Labu 2019

## 197 JESU HATPEN

LIANDING GUITE

Superman sang a hatzaw kua hiam? Jesu

Spiderman sang a hatzaw kua hiam? Jesu

Batman sang a hatzaw kuahiam ? Jesu

Jesu bang teng sang a hatzaw

Jesu kia Toupa hi; Jesu kia Pathian hi

Jesu kia hatpen hi; Jesu kia Hondampa

Chota Bheem sang a hatzaw kua hiam? Jesu

Pokemon sang a hatzaw kuahiam? Jesu

Ben Ten sang a hatzaw kua hiam? Jesu

Jesu bang teng sang a hatzaw

Jesu kia Toupa hi; Jesu kia Pathian hi

Jesu kia hatpen hi; Jesu kia Hondampa

Barbie sang a hoih zaw kua hiam? Jesu

Snow White sang a hoih zaw kua hiam? Jesu

Rapunzel sang a hoih zaw kua hiam? Jesu

Jesu bang teng sang a hoih zaw

Jesu kia Toupa hi; Jesu kia Pathian hi

Jesu kia hoih pen hi; Jesu kia Hondampa

Jesu sang a hatzaw kuahiam? Omlou

Jesu sang a hoih zaw kua hiam? Omlou

Jesu lou hondampa om hiam? Omlou

Jesu kia hatpen hi, Jesu kia hoih pen hi, Jesu kia hondampa Yay (7)

@ Labu 2019

## 188 SIANGTHOU KITENNA

LIANDING GUITE

Simlei mi zatam lai ah lungtuak lia leh tang

Phamna’n gibang khen mateng khuambang kip ding a

Hou lungtuak tui bang kigawm itna tong kichiam

Et in lawm e Tungthianmang aw siangthou kitenna

Kitenna siangthou pahtawi in om hen

Lia leh tang tuibang kigawm Sian aw vualzawl in

Kitenna siangthou khuambang kip den hen

A siangthou kitenna zatan lambang pak ni

Damsung hinkhua zang khawm dia deih chibang kitel

Nat leh sat zawngkhal na’h zong paibang pom den ding

Itna loubang tullou dia tongkichiam simthu

Et in lawm e tung Thianmang aw siangthou kitenna

Toupa aw nang vualzawl in nihgel tuibang kigawm

Inn kuan phungching suang thei din hambang huai den in

Itna khaugui tatlou a khum gige ding in

Kitenna Siampa nih gel kal ah Nang lal pen in aw

@ Labu 2019

## 189 KONG PHAT UHI

LIANDING GUITE

Hong un vualngaihte aw

Nuam in Toupa phat ni

Lungtuak ngabang leng khawm in

Zaideih awi ni

Toupa phat in zaisa ni Khutte beng in laam ve ni

Tumging kilawmte toh Toupa phat ni

Vangletna leh minthanna Thupinateng nang a hi

Phattak Pathian na hi Kong phat uhi

Vanglian Pathian na hi

Nang bang kua dang omlou

Koute Hondampa na hi

Kong phat uhi

Kumpi JEsu’n vaihawm

Lauhding bang mah omlou

Khovel in hon neh zong leh

Hon zou lou ding

Hallelujah Hallelujah kong phat uhi

Siangthou Siangthou Siangthou na hi

Na min Siangthou kong pahtawi uhi

@ Labu 2019

## 190 PAK IN LAWM VE NI

LIANDING GUITE

key: E*b*

Zawlnei gen khol bang in Mikhialte tan ding in

Bethlehem gan inn ah ei din naungek hong piang

A sakmin ngaih Jesu khovel Hondampa hi

Aw pak in lawm ve ni

Honpa a hong piangta

Lungkhamte aw nuam un

Suahtakna laa sa ni

Tungnung pen ah thupi hen aw

Chi’n zai sa ni

Hondampa hong piangta

Haleluijah Amen!

Tua tanchin kipah huai lungdam lou lua om dia

Thangvan Angel siangte’n tua Hondampa phat uh

Ka kha aw nang zong phat in aw Khrist Hondampa

Aw Lemna Mang Jesu koute’n hon ngai lua ung

Lemna thu hong puak in koute hong veh nawn in

Ka lungsung uh hong luah nawn in Lemna Kumpi

@ Labu 2019

## 191 PHATCHIM KEI NING

LIANDING GUITE

Nuai simlei ah lungmuanna ding omlou

Nang tellou in hambang vai lua ing e

Na khutin hon len in hong pi in aw

Hon ompih tawntung in Toupa aw

Mubang hon ngai veng Toupa aw

Ka kha muangtheilou sualgal tui hong lian

Na kha lim nuai ah kei hong sel aw

Ka lamet Toupa nang lou belh ding dang nei keng

Hun leh nite damtui bang luang liam zel

Hizong Toupa na muanhuaina danglou

Ka lampi haksa ah nong kem zel a

Ka puk ding hon phallou kei nong len

Hong phat chim kei ning Toupa hoih aw

Ka suangpi leh kulhpi ka kibukna

Ka dah hun in zong nong nem zel a

Na hon itnate hang in hong phat chim kei ning

@ Labu 2019

## 192 PHATNA BIAKNA NANGA

Lianding Guite

Siangthou pen Vanglianpen Tangtawn Pathian

Toute Toupa Kumpite Kumpi na hi

Pathian hat bangkim hihthei koute Honpa

Pathian hing na hi thupinateng nang a ahi

Phatna biakna teng nang a hi nang kon pia hi

Nang bang Pathian dang omlou na min tawisang ing

Tumging leh aw kha leh pumpi toh

Phatna biakna teng nanga hi nang kon pia hi

Nang bang Pathian dang omlou na min tawisang ing

Nang pahtawina phatla lem ung

Phatna biakna teng nanga hi tawntung

Na siamsa mihingte non it man in

Sing Khros tung ah ngaihdamna nong bawl saka

Pathian hoih muanhuai na hi ka lametna

Ka lungnopna pen ka bangkim a bangkim na hi

@ Labu 2019

## 193 Phattak Pathian

Lianding Guite

Tangtawn hinna hong pia ka Toupa aw

Na min siangthou ka phat den ding

Phullouh na itna manpha hang in

Toupa ka lungdam lua

*Phattak Pathian hong phat chim kei ning*

*Biaktak Pathian nang ka hon bia hi*

*Na itna lamdang lei din kining ching*

*Lungdam lua ing e Toupa aw*

*Halelujah ! hong phat ning*

Ka moh ka chit louhanate en lou in

Na vualzawlna toh non pi zel

Toupak a phulou e na vualzawlna

Non it ,non khotuah vang hillel maw

Na mai ah suanding bang mah ka neilou

Ka khelh ka mawh hon ngaidam in

Ka hih na bang a hon pomzel Toupa

Moh maisak din kon zuan

@ Labu 2019

## 194 SANGGAH

Lianding Guite

Sanggah lelliang ka hei zong belhding neilounka om zong

Toupa’n kei hon it ka lung nuam e

Tagah meithaite ittu genthei liangvaite kempa

Na hehpihna leh itna ka gen seng lou ding

*Toupa’n hon it hi Toupa’n hon it hi*

*A itna pan bang mah’n honk hen zou lou ding*

*Gentheih,lungngaih na leh zawnnate om zong*

*Toupa hon itna bei ngei lou ding*

*Kon pahtawi hi ka belh leh muan Toupa*

Simlei mi’n hon pampaih zong simmoh nelhsiah ka hih zong

Toupa’n kei hon pom ka lung nuam e

Khen tuam neilou a hon it Ama’n kei hon piding a

Zatam a dia vualzawlna hong hisak ding hi

Hallelujah ! Toupa ka phat zel ding

Hallelujah! Toupa ka lungdam lua

Hallelujah! Toupa’n kei hon it hi

Hallelujah! Amah ka bel den ding

@ Labu 2019

## 195 TOUPA TELLOU IN

Lianding Guite

Nisim I nuntakna hiai leitung ah

Na lei hinkhua bang chi’n na zang hiam aw

Toupa tellou a nungta na hi hiam

A hehpih huai mi khat hi kha ni teh

Toupa tellou hauhna siatna hi

Toupa tellou pilna zong haina hi

Toupa tellou siamna kisaktheihna

Toupa tellou nopna kim om thei lou

*A gam leh a diktatna zong masa ni*

*Toupa tellou nuntakna tawlhuai hi*

*Hi leitung ah nungta ihih zong*

*Toupa tellou nunna zaw nunna hi lou hi*

Toupa tellou hatna in sawt daihlou

Toupa tellou hoihna zong sawt daihlou

Toupa tellou lalna niamkiakna hi

Toupa tellou vaihawmna buaina hi

Toupa tellou lailung muan om theilou

Toupa tellou hinkhua a mangthang hi

Toupa tellou lohchin zong lohsapna

Toupa tellou bang kim a thawnlel hi

Aminpu lel a Christian na hi hiam

Na sihnung chian koilam zuan ding na hiam

Pianthakna taktak neita na hi hiam

Belamnou sisan ah na bualta hiam

Hoihna in kuamah hondam lou ding

Hauhna,thupina,thuneihnate’n zong

Siangthouna lou’n kuamah Pa kiang tung lou

Belamnou sisan ah na bualta hiam

@ Labu 2019

## 196 TUNNU ITNA

*Lianding Guite*

Simlei ah mimbang ka piang ka tun nu sunggil pan

A angsung ah itna tak toh paibang hon pom a

A zu a ham thuak in ka tunnu’n kei hong kem a

Tunnu itna bangbang simlei ah dang om diam

Ka lungdam na thu genzoh vual hilou

Tuchiang donga nong kep thupi lua sa ing

Na khankum khua sawt in Sian in hong huai hen

Tunnu kei nong itna ngilh ngei kei ning e

Zan kho sawt maimit singlou kei nong kem den a

Bawi aw bawi aw chi in laikhun tung ah nong zal sak

Silh le ten nong guan neih man hauh man hilou in

Kholhpih gual toh tan bang a kim na ding in maw

Toupa aw kei nong itna aw ka ngaihsut chian

Na vualzawlnate simseng vual ding ka hi lou hi

Ka hinkhua bawl hoihtu ka ma khua hon gelsaktu

Ka tun ka zuate Pa Vanglian Pa pen na hi

@ Labu 2019

## 197 AGAPE ITNA

*La Phuaktu : David Kham*  
*Key E*

Leitung mit toh mel ka muh louh hang   
Vanglianpa khut in paibang hong pom den   
Naubang hong kepnate hambang hon huai nate   
A nop in nuam semsem Halleluiah.

Leitung pilna bang mah nei lou hang   
Lung mawl keibang lel mimchi bang nong tel  
Sian aw na leng gah huan gia bang zun kachim lou   
Laukha siangthou tuibang hong dim den aw

*Tung solkhapi a mial zong*  
*Tung sunni mual a liam zong*  
*Mual liam theilou kei nong itna*  
*Chinglou taklou tual niam ka nunna*  
*A sanna lam hong kaitou*  
*Agape itna Pasian Na min pak bang hong tawi na’n*  
*Zaila’n nau bang hong awi awi ning maw*

Patpuan hilou, naipuan hilou a   
Jesu sisan toh kizem puan silh tang   
Lung in ka gel gel chiang hoih in a hoih sem sem   
Anbang nong itna lian tumdang diak sa’ng Na hehpihna toh hih chiang kong tung   
Mailam ka nunna hong zang toutou aw   
Lumbang hong sung den aw   
Abraham bang in

@ Labu 2019

## 198 BANGDI”N TOUPA KA PHATLOU DIA

***La Phuaktu : V. Paukhansiam*  
*Key G***

Moh neiloupa kei din si hi   
Ka mohna khempeuh hong maisak   
Pathian ta hih theihna hong pia   
Lungmawl sinlai duang kuai zou e   
Bang di’n Toupa ka phatlou dia?

Mitdel ten zong Toupa gam zaisak hi   
Khutbei ten zong Toupa Nna sem   
Khebai ten zong Toupa minthang sak hi   
Bang di’n Toupa ka phatlou dia?

Niteng mohna toh dimden ing   
Hizong ka mohna maisak hi   
Ni khat bek zong sun zoulou lai   
A itna thu in hong huau zel   
Bang di’n Toupa ka phatlou dia?

@ Labu 2019

## 199 DAMLAI KA KHUALZINNA

***La Phuaktu : Upa Lalnuntluong Faiheng*  
*Key E***

Damlai khovel ka zinna gamah zaw   
Sualin liamthuaka chau in ka puk jel a   
Nemtu ka ngailua e khovel ah zaw   
Jesu na angsung belin ka hon zuan e

Ka Lal deihom belhding tak zaw nana hi ngei   
Nang chauh hi ka muanna leh bitna kulhpi   
Siam hon tangsaktu ka damna nang na hi   
Ka limna leh pahna Lal Jesu

Sual lamkai lian hangte’n ahon kimvel   
Muhsit engbawlna leh gensiatnate in   
Meipi bangin hontuam kimvel mahleh   
Pai zel ning e ka Lal Jesu nungjui in

Mi hang pasalpha kha na phamsa te’n   
Khris Jesu min suangin hinna peta uh   
Zohna puan vak silhpuan duanga bat in   
A leng zel uh van khopi mawi tuallai ah

Pahna thuguk ahi gensiatnate   
Khris tate i hihna suchaingtu ahi   
A hon tantu Lal Jesu nungzui in   
Laulou in paizel ni e khovel ma ah

@ Labu 2019

## 200 DELHIN NAPHA NGEINGEI DING

***La Phuaktu : H.L. Khai*  
*Key D***

Toupa hon ngaidam in Na khebulah kong kun   
Nangmaha ka hin ding banga ka hinlouh ziak’n   
Ka inkuanpihte pimang in omzouta uh   
Delhleng kapha lai diam Toupa?

Delhin napha ngeingei ding   
Delhin napha ngeingei ding  
Lau kenla lunglel sam ke’n aw   
Na ma ah kei kapai zel ding

Toupa delhding in kintakin ka kuan ding hi   
Lamsuk lamtou nisa ah Nang nonpi ken zaw   
Kei zaw alohsamsa hi ing e Toupa aw   
Nang muangin delh ning aw Toupa

Bahlua ing na kha in Hon hatsak in Toupa   
Kasa mit utna in hon tummang khading hi   
Na thuchaim thupite hon hilhthak zel inla   
Delhzel ning ka phak matengin

Na sikha David in zong Na thuchiam muangin   
Azi a tate hun khevek zou hi Toupa   
Ken zong na thuchiam manphatak kamuta hi   
Nuamlua ing ka hunkhia ngei ding

@ Labu 2019

## 201 EBENEZER

***La Phuaktu : David Kham*  
*Key  E***

Anglai ah ka pom   
Aman kei hong len   
Vanglianpa’n hongkem   
Zani tuni a tawntung   
Toupa in zingvai bang hawma   
Toupa ka khuavak hong hita

***D.S.***   
Sambang zalna peuh   
Van laukha’n hongkem   
Lungkham huihkhi leh   
Tuihualte hong daisak hi   
Tu chiangchiang gualzohna hongpia   
Gualzohna mualsuang bang phut ing

Toupa na min kong pahtawi hi   
Nang bang adang Pasian omlou   
Na hoihnate sinlung ka gelchiang   
Lungdam luankhite’n Nang hong phatzel

@ Labu 2019

## 202 GAMSIANGTHOU

***Key G***

Aw ka Hondampa hon itna ka muhchil pan in   
Khemna meipi in hon tuamzel mahleh   
Gamsiangthou hoihdan hon musak zel   
Lal lenna khopi etlawm

Hinna singlim liap nuai ngeiah ka kha a khawlta   
Sihna khopi kongkhak pelh vuallouh in   
Gamsiangthou hoihdan hon musak zel   
Lal Immanuel ngei ah

Thik thunei thil hihtheihnate khempeuh nuaisiah in   
Vakna thupi ka lal Khrist angsung ah   
Gamsiangthou hoihdan hon musak zel   
Ei adia a bawlsa ah

Nangmah a hatna nei mite zaw nun in anuam uh   
A lungsung uah Zion naihna lamlian om mite in   
Kahna guam tuh a tot un   
Tuikhuk omna mun a suaksak zel uhi   
Zion a ka Pathian ma ah hong kilang zel uh

@ Labu 2019

## 203 GIMTHUAKNA KHENA VUALZAWLNA

***La Phuaktu : (L) Buonglienkung*  
*Key Ab***

Aw Toupa nathu bangzel in   
na sila na hon enkol zel a   
Hih haksata ka om ma’n zaw   
Ko’n vakmangsan na a   
Tu in zaw nathu kazuita hi   
Ngaihtuah siamna leh theihsiamna   
hon sinsak zel in

Ka lungsim sual ngaihtuahnate   
Toupa hon ngaidam in   
Na lemgel ka sinsiamna dingin   
Hih haksata kana om zaw kei a ding in   
Vualzawlna ahi

Aw Toupa na lemgelna zaw   
ka lei hinna’n ka posiam kei a   
Hizong leh na thununna nuaiah   
kun angai a maw   
Ne lemgeldan anak hoih ngei e   
Gimthuakna khena vualzawlna’n   
Na hon vuk zaw hi

Khualzin lampi ka zuihlai in   
hon nemtu di’n Toupa ko’n ngai e   
Lametna pialpaak hon taksak   
inla ko’n zuizel ding   
Lei mangtutphah leh manglukhu luah   
Kei mahleng nang na om aleh   
ka muanpen nahi

Lei leh van ah Nangkia lou zaw   
Ka deihzawk kuamah dang omlou hi   
Na khros thilhihtheihna vangin   
zohna ka tangta hi   
Nang zaw ka goutan pha nahi a   
Dangka leh dangka-eng sangin  
Aw na manpha e

@ Labu 2019

## 204 GOSPEL KHUALZIN

***La Phuaktu : Rev. Doujapao*  
*Key F/G***

Aw Gospel khualzin koilam pai ding na hiam?   
Nang hong ngaia dangtak Sangtampi a om ta,   
Mu hi a mulou leh za hi a zalou te’n   
Na naseptheih Na hotdamna ngak uh

Mual leh taang sang zong leh Kuan ding ka hi   
Toupa thupiak zuilou thei hikei ve’ng   
A itna’n hong sawl hi kei thu hilou   
Toupa nasep kana a hi

Setan salin mi saang tampi mial nuaiah om,   
Kalvari suahtakna ni suahlam theilou in;   
Gawtmun a dingin khem lungmuang hi   
Setan in Paizel uhi aw Gospel sam meng in

Gospel sapna a dawng nuamlou khempeuhte in,   
Kah leh hagawina thuak ding uh a tawntung in;   
Tua’h kisik le uh zong ngaihdamna om nawnlou,   
A tung uah tawntung siamlouh tanna dim

Aw unaute Gospel hongsapna dawng meng in,   
Gospel laktouhna ding rapture ni a naita   
A ummite khempeuh tua gamah tung ding uh   
Khawlta ding uh Halleluiah chi in

@ Labu 2019

## 205 HAIBANG NGAKLA’NG

La Phuaktu : Pastor Thangminlun Mangte   
Key G

Tung van khopi Salem thak nuam itun chiangin,   
Tua ah lungkham dah leh kahna omnawnlou ding,   
Nun inuam ding hi tungvan Salem khuapi nuam,   
Tuang itun hun ding lungin haibang ngakla’ng

Nun in nuam na’n chia maw,   
Tua van khuapi, It leh ngaih khensate akimna mun,   
Tanpa lenna tung van khopi nuam,   
Tuang itun hunding lungin haibang ngak la’ng

Tung van khopi Salem thak nuam itun chiangin,   
Khensa tuang tung masate’n honna dawnding ua;   
Lungkham naubang kah om nawnlouhna gam nuam ah;   
Nunnuam ngabang lengin Toupa iphat ding

Thangvan sana khopi thaknuam itun chiangin,   
Tanpa lungdeih sakmel etlawm i muta dia;   
Kahna simlei tung ngai nawnlouhna gamnuam ah   
Tuang itun chiangin nuamin Toupa iphat ding

@ Labu 2019

## 206 HALHIN KIKOU UN

***La Phuaktu : (L) Buonglienkung*  
*Key Eb***

I gam Khristian hinkhua awla ka ngaihsut chiangin,   
Mahni masialna leh duh-amna gam ahi;   
Thuneihna leh Lalna, thupina deih itam ngei,   
Hon it a ei hon tantu’n bangchi in hon ngai diam maw.

Aw halhin kikou un Toupa Mang sepaihte,   
Laukha dangtak kap leh maute a manthat vekma un   
Ki-itna leh lemnan i gamah vaihawm henla’n   
Lemna Toupa Khris Jesun manna teng hongtangta hen

Atulpah ding en a ihun hoih abei sung in,   
Tangtawn manthatna in hon taimang ngeingei ding;   
Aw halhin kikou ni Toupa mang sepaihte’n zaw   
Vana gou kholkhawm dingin Gospel genin kikou ni.

Leigou delhin vanah gou kholkhawm itum ngal ua,   
Vangam thuneihna leh lalna toh luahlou ding;   
Toupa leh Agam din muanhuai in hangsan phot leng,   
Thangvan donga i pahna Mang lukhu hong hi ding hi.

Toupan a honit a sisan a hontatsa te’n,   
Nagam pii hoihtu ding piitu i ngai ngei maw;   
Bitna, lemna, muanna i gamah hongtung henla,   
Sual thuneihna paisan in zohnala sakhawmta ni.

@ Labu 2019

## 207 HIH CHIANG DONG

***La Phuaktu : T.S. Khai*  
*Key E***

Tangtel bang lel kei nuntakna   
Hoihna zangkhat beek zong neilou;   
Ka hihna hongthuk zen le teh   
Ka thuak ding dan gel ngam ke’ng ee   
Nong phawk khak zenzen ding in   
Mihing in bang hilel ka hiam?   
Hihzah nong lainat zenzen   
Toupa aw kei kua hiam

Hih chiang dong Toupa,   
Hih chiangdong Toupa,   
Kei nong tunpih ding in kua hi lel ka hiam   
Hihchiang dong Toupa Nong tunpih na ding in   
Ka innkuan pihte zong   
Kua hilel kua hilel a hiam aw

Nong hehpihna thupha sim louh   
Ka mai ngatding dang nei ke’ng ee   
Kasung kapua hong tel lua teh   
Na mai muding daktou ngam ke’ng   
Kilawm loupi nongtel a   
Hihchiang dong nong tunpih na   
Nong hehpihna thupha hi   
Phatlou in omthei ke’ng ee

@ Labu 2019

## 208 HIHMAH LAMDANG PEN

***Key G***

Nitaka ni atum lamdang saing   
Nisuah zong lamdang sasem ing   
Ka lungsim hong khoihkha lamdangpen hi   
Pasian in kei hong itna hi

Aw hihmah lamdangpen sa’ng   
Hihmah lamdangpen sa’ng   
Pasian in kei hong it zenzen   
Aw hihmah lamdangpen sa’ng   
Hihmah lamdangpen sa’ng   
Pasian in kei hong it zenzen

Tuk hun annlak hunte lamdang si e   
Vantung aksi nite zong eng   
Ka lungsim hong khoihkha lamdang pen hi   
Hih ka phawkthak hong itna thu hi

@ Labu 2019

## 209 HINNA KA NEI

***La Phuaktu : V. Hangpu*  
*Key F***

Ka kipahna thuguk   
Khovelin ahon theihpih lou hi   
Ka damna thute mah   
Gen leh saksak nuam kasa

Hinna kanei Jesu honpiak   
Khovelin apiak theihlouh   
Tangtawn hinna kanei   
Kapa khutsung panin   
Kuaman asuhkhiak theihlouh   
Ka kipak ngei e hinna kanei

Gensiam kei mahleng zong   
Hon ittu aw ka theichian ngala   
Ni kha kum hongtam zong   
Honpa ngaihna pung semsem

Amel tomkal muh zong   
Sepgimna toh akithaman hi   
A kiang tuang ka tunchiang   
Ka lungkim mahmah ta ding

Khovel thupina in   
Pahna bukim kuamah petheilou   
Toupa Jesu Khrist ah   
Hinna damna kim om hi.

@ Labu 2019

## 210 HINNA SINGLIM NUAI AH

***La Phuaktu : Job B Lian*  
*Key D***

Simlei haksatna tuang nung siah leng   
Sian anglai ah mun muang ta ding a   
Gim gentheihna teng ngilh ta ding a   
Khen nawn lou ding it leh ngaih teng toh

Hinna singlim nuai ah khawl den ta ni   
Hih leitung a hong bei chiang’   
Mu bang ngai kei ni tulsa simlei   
Sian anglai ah tuang i tun chiang in

Nau bang kahna gam tuang nung siah leng   
Tung thangvan gam saumang mun nuam ah   
Angel siangte toh houlungtuak in   
Leng diamdiam tani thangvan gam ah.

Thangvan gam nuam tuang i tun chiang in   
Gibang khen na om nonlou ding a   
Lung zuan nat leh sat ngilh ta ding a   
Phatna tullou ding tangtawn dong in.

@ Labu 2019

## 211 HON PI ZEL IN

***Key F***

Toupa lam en kawm in kon ngak,   
Kei lam ah hong kihei inla,   
Kaki kouna aw hong za in,   
Hiai khomial lungkhamna mun ah

Honpi zel in ka honpa aw,   
Kakhual zinna hi leitung ah,   
Lungmuanna ding muzou keng e,   
Toupa na gam katun ma’n zaw.

Ka mit leh bil ka khut leh khe,   
Ka mukte toh khial lou ding in,   
Ka lampi dik zuithei ding in,   
Na itna khut toh hong len aw.

Gimna haksatna hong tung chia’n,   
Namin a douzou zel ding in,   
Joshua banga nungkik lou di’n,   
Na itna khut toh hong len aw.

@ Labu 2019

## 212 HONG IT ZAW NING

***La Phuaktu : Zogam Lalpu*  
*Key E***

Leitung pilna, siamnate leh,   
Minthanna hauhnate sangin,   
Toupa hong iitzaw ning,   
Ka nuntakna hong luah in;   
Paal laini te mual hong liam man,   
Khangno tha haat ihih lai in,   
Ki puah pha khin ciatni,   
Sianmang siang sul hong hei vaw.

Hong itzaw ning Toupa aw(2)   
Ka pilna leh ka siamna te nang a di’n;   
Hong zang in Toupa aw,   
Na minthanna din hong zang in   
Thu dangdang te sang hong itzaw ning Toupa

Seinou vual tuun leh vonteng aw,   
Sianmang simthu lung gelpha ni,   
Limbelh Sianmang lamah,   
Masuan in Zaila’n awini;   
I laukha thangvan tualnuam ah,   
Sianmang toh houlung kumkhawm di’n,   
Zaila’n awi ding uh hi,   
Sianmang siang sul hong hei vaw.

@ Labu 2019

## 213 HONG LENKIP NING

***La Phuaktu : V. Paukhansiam*  
*Key D/G***

Muan ding leh dot ding Toupa   
Nanglou omlou hi,   
Damsung huihpi hatin hongnuai chiangin;   
Singim haksatna’n ka kha ahong nuaichiangin,   
Toupa hongsam ing   
Nang nong lungmuan zel hi.

Honglen kip ning mialna leh mun khempeuh ah   
A tawntung inn nuam hong tunpih in   
Ka kha hongkem in Toupa simlei lauhuai ah   
Nanglou in hin manbei hi’ng   
Honglen denin Toupa it aw

Hiai nuaisimlei ah lunglen na ding a tam hi,   
Ka tuailai lungsim hong suakthei zel a;   
Sum leh pai deihna’n ka kha anuai hun chiangin,   
Toupa honglen in tui tungah tumkha ning.

Genthei leh baha ka om Toupan hongthei hi,   
Athu hong sinsak hong lungmuan zel hi,   
A nna semlou a lehlam kagel hun chiangin;   
A itna lian toh kei hong thuhilh zel hi.

@ Labu 2019

## 214 HONG PAAL SAK AW

***Key E***

Toupa na gam leh na min a ding hong tawi sang in   
Khangthakte tu’n hong tawi sang in   
Zogam leh zomite hong lam tou in   
Na min a ding hong laam tou in

Isreal mite na pi bang in,   
Pa aw ka nuntakna hong pii in;  
Sehnel gam rose paak bang in   
Ka nuntaklai ni hong paal sak aw   
Hong paal sak aw.

Zogam lei aw khanglou in thasa’n in hat in,  
Hunthak ni nou hong suak zouta   
Gamkeu gam thak hong niim ding sing chin hong paal ding   
Upna khuam bang khauhsak ta ni.

Dah leh ngui a om khutte hong lam tou in,   
A jaw khutte hong khauh sak in,   
Muvanlai tha hong guan in Na thu gen ding,   
Zogam lei leh leimong dong in.

@ Labu 2019

## 215 HONG PHAT UNG

***La Phuaktu : G. Lalpi*  
*Key G***

Nuai simlei mi zatam lai ah ei hong tel   
Anbang itna lamdang kuan genzou ding hiam?   
Bangmahlou suanding bei Nam mangthang hiding   
Anbang itna’n nam khat hong suah hi

Aw hong phat ung Toupa Ka bitna uh na hi   
Minletna teng Nang’ a hihen Nam tengteng lal,   
Toute’ Toupa Namte bawlpa hong phat ung e

Tuan a pi leh pu saltanna apan a   
Nuai zinmang henkol apan hong suaktasak   
Tangthupha tuipi gal apan hong puak in   
Anbang itna’n nam khat hong suah hi.

Simlei ah laukha mangthang zatamte kiang   
N’ong itna tangthupha phuangzak thei ding in   
Na laukha’n hambang hong huai zel in Toupa   
Tangthupha toh gammial tanvak di’n.

@ Labu 2019

## 216 HONG ZUAN ING TOUPA

***Key E***

Lamet neilou ka vaka,   
Toupa Nang kong mangngilh hi;   
Hong huh ding khatzong neilou,   
Lungkham mangbang ka om a,   
Itna toh nongsap ka za   
Kisikin Nang kongzuan   
Toupa hong huh in.

Nang kong ngakna kumkhua sawt,   
Aw hongzuan in kata aw,   
Nang adi’n ka nuntakna   
Singlamteh tung kong pia a,   
Kasi manpha kong buahkhia,   
Vantung innuam nusia in   
Nang kong zong hi

Hongzuan ing Toupa   
Hong maisak in ka mohnate   
Mittaw banglel hi’ng   
Mit khomulou nong itna   
Nang liang nongsi kei a di’n

Sunni lah tum zouta a   
Ka khelah tawlkhin zouta   
Suakta di’n kiging zou ke’ng   
Lungkham mawng mangbang hong bawm   
Lam-et bei ta’ng

Lamet bei bang lung mang ken   
Vangletna toh nang kiang ka om;   
Na sep khempeuh theikhin ing   
Na lungkhamna telzou ing   
Na khekhap hongzui zou ing   
Lungmang kei in kata aw nang kiang ka om

@ Labu 2019

## 217 HONPI ZEL IN AW

***La Phuaktu : Zothanghrim Zote*  
*Key D***

Lei hinkhua bang hihiam chi a ka ngaihsut chiangin   
Aw a mualliam zel damtui luang bangin   
Sulkik ding simthu lellou;   
Simlei mizata ten zong mahni lampi zuiin   
Hoihzawk leh sanzawk lametna toh   
Lungkimna himhim mulou

Aw ka mang Jesu, ka hon ngen nawn hi   
Ka hinna ah bangteng hongtung zong leh   
Lungkimtaka Na nungzuizel ding in   
Ka hinna lenin honpi zel in aw

Kaki enzela Toupa hindan ka siamkei ngei,   
Milian leh hausa kamuh hunchiangin   
Taksap himhim neilou uh;   
Kei katan taksapna leh haksa ngoihngoih in maw,   
Sunkhua zankhua zangin lei hinkhua   
Mang veng lungdonna laiah.

Ana om ngei hi lungkimna leh pahna bukim,   
Genthei leh hausa khentuam omlouhna   
Mang Jesu kia a na hi;   
Pa Pathian in gou manpha Khrist Jesu ahonpiak,   
Lei hauhsakna leh thupinate   
Sangin ken telzaw ta ning

@ Labu 2019

## 218 HOSANA

***Key D***

Hatlou in ka hat chi hen  
A zawng in ka hau chi hen   
Mittaw’n ka mu thei chi hen   
Ka Toupa’n hon zawh sak ta

Hosanna hosanna   
Thahsa belamnou kiang ah   
Hosanna hosanna   
Jesu si in thou kik zou

Khelh sawpsiang na tuipi ah   
Ka khelhna sawp siang hita  
Hondampa’n kei hon it na   
Tung thangvan pan hong luang khia

A hotdamna manpha in   
Tuikhuk a pan ka thei hi   
Jesu’n kei hon suakta sak   
Hotdamna la kasa hi

@ Labu 2019

## 219 JEISU MAW A THUPHA

***Key E***

Thupha namkim honpia Toupa  
Nongpiak thupha hang in  
Nang kong mangngilh khazel Toupa   
Hong zangsiam sak in Toupa

Jeisu maw A thupha Koi zaw telding na hiam?  
Jeisu maw A thupha Koi zaw telding na hiam?   
Nang hong telzaw ning Toupa aw  
Nong piak thupha sangin

Hauhna thupha honpia Toupa   
Nongpiak hauhna hangin  
Nang kong mangngilh khazel Toupa  
Hongzang siam sakin Toupa

Pilna thupha honpia Toupa  
Nongpiak pilna hangin  
Nang kong mangngilh khazel Toupa  
Hong zang siamsak in Toupa

Hoihna thupha honpia Toupa  
Nongpiak hoihna hangin  
Nang kong mangngilh khazel Toupa  
Hong zang siamsakin Toupa

Siamna thupha honpia Toupa  
Nongpiak siamna hangin  
Nang kong mangngilh khazel Toupa  
Hong zang siamsakin Toupa

@ Labu 2019

## 219 JESU HI

***La Phuaktu : C.K. Khai*  
*Key E***

Migiloute’ bawlsiat thuakin   
Sisan naisan toh kidim in   
Huhding neilou mipa khat lampi ah om   
Siampilianpa’n hong muh chiangin   
Lamnawl tawnin hong paisan a   
Levi mipa’n zong donlou in paisan hi

Sanggam aw lungngai kik dih in   
Simmoh bawlsiatnate thuakin   
Huhding neilou lampi a napuk hunchian   
Na muante’n hong kimuhmoh bawl   
Na lamette’n hong taisan zong   
Nang hong taisanlou hong nusialou khat om

Tua in hong it Jesu hi sun leh janin hongkema   
I phawkkhaklouh hun chiang zong hong nuselou   
Lampi a bawlsiat thuakin liam leh bah in ipuk chian   
Aman hongphong in A liangkou tung hong pua hi

Na ihmut sungkal na ngawnin   
Vantung mite’n hongching dinga   
Na khanloh chiang zong napai nang honghilh ding   
Gimin tawlin na bah hunchiang’   
Muvanlai tha hong guan dinga   
Dahna meipite hong kantanpih ding hi

Na natchiang hongdamsak dinga   
Na dahchiang heh hongnem dinga   
Na zawngkhal hunchiang hong tha khauhsak dinga   
Na lungkhamna khuampi khempeuh   
Lametna kongpi suaksak in   
Na galte maiah gualzohna hongpia ding

@ Labu 2019

## 221 KA HONGKIK HI TOUPA

***La Phuaktu : V. Hangpu*  
*Key D***

Machiang suana nisim ka pailai’   
Mikhial hi’ng Toupa hon ngaidam in   
Na maah khutvuak hi’ng suanding neilou   
Hoih ka tuplai nangawnin sualnate ka sem khazel hi   
Toupa aw khelhna’n dim hi’ng hon ngaidam in

Ka hongkik hi Toupa ka hongkik hi   
Aw kei mikhial hoihna neilou   
Na thupiak bohsetu   
Na dan leh na thupiakte diktaka zuithei ding in   
Toupa aw ka nunna hi hon siamthak in

Toupa na gamgi ka kankhak chian   
Ka hinkhua ah nopni om ngeilou   
Aw namin zahlaksaktu hizaw ing   
Kei ziakin Toupa Pathian bangzahtain na lunggim hiam?   
Na mellawm keiah Toupa hongtang nawn hen

Toupa ka hihbang’ honthuk lechin   
Ka lim leh mel het simlei tungah   
Bangmah muhding aom nawn kei ding hi   
Na hon tatna leh itna ka khelhna teng sangin lianzaw   
Na hehpihna ziak kiain hawiin ka om

Toupa nabawl gamchiam ka tun ma’n   
Khelhna keimaha omte ziakin   
Hatlouh leh bahluatni omzel mahleh   
Zoutu Toupa na hatna’n zohna tuh ka tangzel ding hi   
Ka dikna suangpi kip tuh Khris Jesu hi

@ Labu 2019

## 222 KA LENG VENGVENG TA DING

Key D

Hamsia thuak khovel ka vakvaihna   
Muanna leh pahna aom theilou e   
Sual khemna vangin maw lauin ka thum hi   
Chi’n ka ngaihtuah gige hi

Khuva banga khaneih ka ut ngei e  
Tunglam ah khajakin ka leng dinga   
Khemna tuihualte tup phaklouh in   
Khamuangtak in ka leng vengveng ta ding

Ka lungkhamna khitui asun azan in   
Ka biangah hulni a nei ngeilou e   
Sual khemna vangin maw lauin ka thum hi   
Chi’n ka suangtuah gige hi

Mial nuaia panin Toupa ka sam a   
Ka thum aw za in Aman hon dawng a   
A hehpihna khutin A hon len a  
A angsung nuam ah hon khawlsak

@ Labu 2019

## 223 KA NU’ THUMNA

***Key G***

Ken mangngilh thei ngeikei hial ing   
Ka nu’ thugen ken ka zak ni  
“Hon nusia ding maw, Bawi, tuin   
Na nu’ thumna ngilh ngei ken,” chi

A it huai lua ka ngaihsut chiang’   
Ka kiang’ om bang Amah ka thei   
Huihkhua pan aw huihkhi’n hon len   
Ka nu’ thumna hon theisak thak

Ken mangngilh thei ngeikei hial ing   
Hon lungdamsak tawntung a aw   
Gamlapi ah ka taiman hang’   
Ka nu’ thumna thei gige ing

Hunte bei zong mangngilh thei ke’ng  
Hon itna thu ka za lailai   
A tutna ngei a tu lai a   
Ka nu itpen thum in ka mu

Ken mangngilh thei ngeikei hial ing   
Hondampa’n kei hon sinsak hun   
Ka khelh mohna a thaisiat lai’   
Tua ah ka nu’ thumna dawng hi

Toupa phat in hehpihna hang   
Eite vantung ah kimu ding   
Tua van innpi ah tengkhawm ding   
Ka nu’ thumna dawnna hi ding

@ Labu 2019

## 224 KA THUAK TOUPA’N A PHAL

***La Phuaktu : El-Bethela*  
*Key F***

Khovel lungkhamnate leh buainate kalah   
Mangbat leh haksatnate ‘n nisimin hon tuam   
Beidong leh chauin ka mau panpihtu ka ngai   
Na maiah ka hongkun hi aw ka Mang Jesu

***Sakkik:***   
Vakmangsan nawn kei ning e   
Hiai khovel ah zaw   
Hondampa Jesu kanei kei dia hongsi pen   
Khovelin hon musitin hondem mahleh zong   
Ka suangzel tawntung ding hi   
Aw ka Hondampa!

Gimgentheih ka tuah khempeuh theisiam nuamlou in   
Ka nopsakna ding zongin ka diang tawntung a   
Na gam adi’n vualzawlna ana hi ngala   
Ka thuak zaw Toupa’n aphal vuithei ka hilou

Ka nopsakna ding zonga nna kasep laiin   
Kei dinga A thuaknate ka hon theikhia a  
“Kei dingin bang gim gentheihna na thuak samta?”   
Gending dang ka neilou e mikhial lel kahi

@ Labu 2019

## 225 KA THUPIPEN

***Key D***

Gamchiam lam zuanin,   
Hatloutak maiin nisim ka paia;   
Hizong aw Toupa hihbuaitu atam ngei,   
Kapai siamlou,   
Setan galin kei honbawm   
Nangmah paimangsan dingin   
Hizong hatloupen in zong kapial ngamlou   
Pa aw nangin hon lenden in

***Tun ah Toupa hiai hi ka theia*  
*Kipahthu kon hilh*  
*Ka chitlouhna ah Nang in*  
*Honpomin na hon it hi*  
*Ka khelhna khempeuhte hi*  
*Mite’n theiden zel mahleh*  
*Pa aw nang ka khelhnate*  
*Na mangngilh zel*  
*Na hon itna ka phatzel ding***

Nanga kahi kumkhua adi’n   
Ka siamna pilna zousiah   
Pa aw Nanga ahi   
Hiai hi ka thupipen   
Nangmah phat hi

@ Labu 2019

## 226 KA KISAKTHEIHNA

La Phuaktu : David Kham   
Key G

Zinmang laitual lenna Khimbang zing simlei ah   
Khuavak Zeisu sunni bang hong tang a   
Lungdeih libang cinna Van to khawm tuang nusia’n   
It huailo te itna tui hong luanlai

Ka pilna hang hilo, Ka siamna hang hilo   
Ka dikna leh ka hoihna hang hilo   
Itna in maisak zo, itna in siangsak zo   
Pasian ta dik Zeisu si tawh kip zo

Ngun leh kham hang hilo Neih leh lam hang hilo   
Nopnataktak Zeisu lo buang omlo   
Zeisu sung ah ngah zo Zeisu sung cingkhin zo  
Tua hihang ken sapna dang nei nawnlo

Topa ka hu topna dong hong phat phat ning,   
Nong itna lian bang toh ka tehthei diam?   
Lamdang sisan vanglian tawh hong thoih hi,   
Ka kisaktheihna tua sisan bek hi!

@ Labu 2019

## 227 KHITUI KAHLEI

***Key C***

Hih leiah khualzin bangin   
Ih pailaitak ih nuntak sung   
Khatvei leh nopna khatvei leh dahna   
I phukha thei zelzel a   
Tua nopna dahnate in   
Toupa sungah hong pichingsak   
Hong khang chingsak   
Toupa thuphate nahi zaw

Ka tel zohlouh zeetnate   
Khitui malte kahlei bang hi a   
Kalkhat khit kal khat asang zaw ah hongpi tou in,   
ka muh ngei nailouh Toupa hoihna hong musak zel

Hih ka tenna ka leibuk   
Asia zongin a sia theilou,   
Toupa bawlsa kham innpi in   
Kei ading hong ngak gige   
Tua laiah a paisate’n simlei   
mubang hong ngai nawnlou   
Sian anglaiah nunnop vabang Laitual lengta

Hih a muatthei pumpiin   
Muat theihlouhna hong silh dinga   
Minthang pumpi ka ngah ni chiang,   
Vanmi bang ka leng diaidiai ding   
Nitang leh khatang kullou Tuunou   
vangin nibang tang ding   
Kei zong ka mel taang singseng ding Salem thakah

@ Labu 2019

## 228 LAUKHA SIANGTHOU

***La Phuaktu : T. Pumkhothang*  
*Key E***

Aw hon ngai ung khuva bang nem,   
Van laukha siangthou hon ngai ung,   
Nang tellou in kalsuandan ka theisiam kei uh   
Hon phel inla hon velchian in   
Ka sungua mohna om khempeuh   
Hon halsiang in hon bawlpha in laukha siang aw

Aw hon ngai ung laukha siangthou,   
Koute sungah hon sem inla,   
Vualzawlna vuah koute adi’n hon zusak aw,   
Aw khatvei beek honveh lai in   
Bah leh nguite hong phawng halh in,   
Halhna meikuang laukha siangthou hon ngai ung e

Huan tuu bangin hon ching inla,   
Lamhaih gammangte pikik in   
Khelhna zanmial nuaia omte hon tanvak in   
Lungsik simthu lel nuamlou a   
Lungtang khauha zatam omte   
Anem sakthei laukha siangthou nangkia nahi

Toupa na laukha vangin aw,   
Kipahna lui hongluang let in,   
Hon dimsakin hon tuisakin laukhasiang aw,   
Si napi a lungmuang laite   
Hing minpu a lungmuang laite   
Na hotdamna na lungmuanna ka ngai uh e

@ Labu 2019

## 229 LUNGKIMNA THUGUK

***Dimzangai***  
***Key G***

Hiai khovel ka khualzinna gamah   
Kei deihtelna lampi zuih ka tuplai   
Hilou e, hiai na lampi ding ahi   
Hiai lam ah pai in Toupa’n hon chi

Ka zuih dia ka ma-ah na lampite   
Kipak takin ka zuizel ding hi   
Lampi haksat hang Nang naihsem in   
Vuina ding khatzong nei ke’ng Toupa

Toupa ka tuailai ni hihsau in   
Amanpha theipen in Nang di’n zang ning   
Ka hinsung nasep ding hon pia inla   
Tua sem zou din hatna hon pia’n chi’n

Ka hehpihna nang dingin a hun hi   
Ka thilhih theihna’n na hatlouhna   
Hih bukim in a om itna ha’ng   
Keimah sawl hi nang tung a tungte

Na paina ah ka hon sinsak ding   
Midangte dia na hin theih samna di’n   
Haksa tampi thuakna hi, bangkim nang   
Hoihna ding’n hon sepsak Toupa’n chi

@ Labu 2019

## 230 LUNGLAU KEN

***La Phuaktu : T. Pumkhothang*  
*Key E***

Nuntakna lampi lummei hong zing maw?   
Hon taisan hilou i Toupa in;   
Huihpi hong nungin khua a hong mial zong,   
Toupa khut muanhuai na kiang om hi

Lunglau ken Toupa’n na kiang hon ompih hi   
Khattang kisa ken Aman hon thei gige   
Thawmhau ken Toupa’n nang hon ompih hi   
Aman na lampi a honpi ding

Mailam nuntakna lau in na om maw?   
Na nuntakna zong na chimtak maw?   
En in Toupa khut nang tung ah om hi,   
Hong huh di’n mansa’n a om gige

Na lam-etna in hon beisan zong in,   
Bangkim bawltheipa a omlai hi;   
Lungkhamna guamthuk mial ah na pai maw?   
Tua ah zong Toupa na kiang om hi

Na vai khempeuh zong Toupa tung nga in,   
Aman honpi ding na muan peuh leh;   
Nuntakna haksa bangteng hong tung zong,   
Toupa nang ding in a muanhuai hi

@ Labu 2019

## 231 LUNGLEL KE’N

***La Phuaktu : V. Paukhansiam*  
*Key E***

Simlei zata lungkham natnate’n mangbang abawm   
Vangsia kisa’n lelliang keibang omdiam chiin gel uh   
Khattang omin zalin gualkhawl zong lungnuam theilou   
Simlei kachim paisan nuam ing nopna muke’ng chi   
Lunglelin zatamin phamni hankhuk kibawl uh   
Lungmuanna zongin zongkhial zel uh

Lunglel ke’n aw lunglel ke’nla   
Tawntung nopna anei Tou Jesu belin   
Lunglel ke’nla A kiang thum in   
Tawntung muanna hongpia ding na lungnuam ding

Nangbek keibek lungkham natnate’n hon thuam hilou   
Azawng ahau zatam lungkham mangbatna simlei   
Neihsa kiching lungmuan sihna natna vui omlou   
Lungkham lua ing phamni’ng chiin meidil zuan ding maw?   
Lunggel in doctorte zong natnain atuam hi   
Muanna damna Toupa kiang zuan in

@ Labu 2019

## 232 NANG TOH LOU IN

***T. Pumkhothang*  
*Key E***

Nang toh lou in hiai nuaisimlei   
Thawmhauna lungngaihna hi,   
Kei kiain machiang suanin kapai zoulou,   
Tuabang hizong Toupa ngaih aw   
Na khutin kei hon lenden a   
Nong ompih chian nuamna bukim aom zel

Nang toh louin Toupa aw,   
Nuamna kiching aom theilou,   
Nang toh louin lungmuanna a omlou e,   
Hon tonpih in hon len in   
Simlei ka zinsung in ah   
Nang toh louin nuamna bukim a omlou

Nang toh louin ka machiangah,   
Lummei bang azing den a,   
Nang toh lou in lametnate abei zel a,   
Nang toh louin lei pallun zong   
Bangmahlou bang lel ahi a,   
Lungnaihna leh mangbatna lel ahi zaw

Nang toh louin simlei lungkham,   
Thuakzoh ding ahi lou hi   
Nang toh louin simlei nunna amial na e   
Liamsa ngai ung lungzuan sial ung   
Duangvulin ka omzel uh a   
Nang toh louin ngaihtam sialna lel ahi

@ Labu 2019

## 233 MARA TUIKHA

***Key D***

Simlei zaw lungkham buaina gam ahi   
It leh ngaih toh gibang khenna   
Nopna leh pahna zaalmang bang lel hi   
Genthei lungzuang ka zinna hi

Mara tuikha khumsak in   
Elim singlim nua’h honpi’n   
Na van Mana in hon vak in TOUPA   
Leisual dougal lian laka vualzou din hon panpih in   
Na chiam Canan gam hoih tuang hon tunin

Ka zinna simlei gamdai    
Gamkeu lampi tawlhuai ah   
Ka laukha gilkial dangtakin a bah   
Ka mitte lah vaizou in ka banzal zaitha a neem   
Ka khete a zoi TOUPA hon leen in

Damsung gamdai gam keu ah    
Ka khualzinna haksa in   
Bah leh ngui hunte hong tung zel mahleh   
JORDAN gal gamchiam etlawm    
Tangtawn khawlna gam nunnuam   
Ginna mita don in kal suan zel ning

@ Labu 2019

## 234 PALLAI NITE

***La Phuaktu : T.S. Khai*  
*Key G***

Hun leh nite in kei hongkheng diaidiai e   
Pallai nite hong vulding aw   
Mimbang i piankum zong Hongtam diaidiai e   
Pallai nite hongvul ding aw

Sabang ka tatna ngabang ka lenna   
Sianmang maimit in a etlawm diam?   
Tangbang ka khansungin Sianmang hongtatna   
Chibang thehding lungsit leng   
Mualliamsa hunte Sul honghei lou dia   
Ka pallai nite hongvulta ding aw

Sian vontawi lia-le-tang Lunggel dih ve ni   
Ngilhlou dingin Sianmang itna   
Chibang thehchiat dingin Lung hual dih ve ni   
Pallai nite hongvul ding aw

Mimbang piankum hongtam diaidiai ta   
Pasian ading hun hoihte’n   
Mual hong liamsanta   
A lamdang Pasian hong itna,   
Tangbang ka damsungin   
Genlou semlou in om leng   
Tumbang huaichiang luankhi   
Buanbang nul hang   
Mualliamsa hun in sul honghei nonlou,   
Sul honghei nonlou ding

@ Labu 2019

## 235 PHAT VEVE NI’NG

***La Phuaktu : Suanlian*  
*Key C***

Mite’n hong taisan khin a   
Lawmte in hong mangngilh zong   
Topa hoihna phatphat ning   
Hong itna thu gengen ning   
Leitung haksat buai na te   
Ka kim kot ah hong tuam zong   
Topa hoihna zai la’n awi veve ning

Theigahte a hut khin a   
Lengguite a gah kei zong   
Olive kungte gah lo in   
Lo ah ann a piang kei zong   
Tuu khempeuh asi khin a   
Gan buk khempeuh a hawm khin zong   
Lungdam ko in kaki pak veve ding

Topa Pasian keimah hong hon khiapa hi   
Topa Pasian keimah thahatna hi   
Mun sanna ah lungmuangtak in hongpai sak hi   
A tawntungin Topa min phat den ning

Halleluiah ka hih theih tawpna tawh phat ning  
Pahtawi ding phat dinga kilawmpen Topa hi   
Muanhuai angsung lungmuang takin kei hong kem hi   
Nisim naisim A min siangtho phat ning

@ Labu 2019

## 236 TAWLDAM HIUHIAU TA NING

***La Phuaktu : Pastor S. Thangzamang*  
*Key A***

Selung mawl ka hilou, vaa bang pil ka hi zaw,   
Mihing muan sangin  Toupa ah ka muangta   
Milian gintak sang’ Amah ah ginna ka koih   
Ka omdan ding Aman a thei zaw ngal a

Khamuang in tawldam hiuhiau ta ni’ng   
Thildang bangmah ka ngai nawnlou e   
Ka neih Jesu ah bangteng bukim ta hi   
Kei kan a hampha omtuan diam maw!

Ka limbelh Toupa lah Tou-te Toupa ahi   
Amah ah taksap kichite om ngeilou   
Khovel theihphak louh tangtawn inn nuam anei   
Tua ah teeng sam dingin kei a hon chial hi

Ka biangah mittuite, pahna ziakin luangta   
Haksa gentheihna ka kha’n tawldam na   
Ka lei gim thuakna van gam hon nai saktu   
Leigou ka neilou zong van gou di’n hon ngak

Tangthupha tangkoupih ka nek muhna ahi   
Amah deih lam sep ka damsan ahi   
Amah min suanga ka kalsuan na peuh ah   
Khutvuak in hon thawn kiksak ngeilou hi

@ Labu 2019

## 237 TOUPA’N INN ALAM KEILEH

***Pastor H. Laithang*  
*Key E***

Damlai khualzinna hun tawmkha adi’n   
Tenna ding inn nuam leh hoih i zong a   
Sun leh zan a ngaihsun in i sem a   
Tenna ding inn nuam leh kilawm i lam hi

Toupa’n inn alam kei a leh   
Toupa’n inn alam kei a leh   
A lamte’n asemgim thawn phet uhi   
Toupa’n khopi aven hoih kei aleh   
A veng mite ahakthawn lel uhi

Na gamtatna sate ki ngaihsun in   
Na kalsuanna lam adik na hiam   
Innsunga na puaklut sum leh paaite   
Mi dangte khasiatna tunthei ahi diam

Tanglai a Sodom leh Gomora ah   
Inn leh lou thupite akang mangta   
Na innsung kilawm leh nuamtak sung a   
Omte toh Pathian phatin omta hen aw!

@ Labu 2019

## 238 TUI DUH A DANGTAK

***La Phuaktu : Martin Nystrom*  
*Key D***

Tuiduh a dangtak sakhi   
Bangin ka nunna’n Nang hon ngai hi   
Nangkia nahi ka lungtang deihpen   
Nang kia ka hon bia nuam hi

Ka hatna leh ka phaw nahi   
Nang kiang kia ah kong kipumpiak hi   
Nang kia nahi ka lungtang deihpen   
Nang kia ka hon bia nuam hi

Mangpen nahi zongin   
Kei ding in Lawm leh ka laizom nahi   
Bangdang teng sangin zong   
Ka hontel zaw hi bangdang teng sang in

Kham leh ngun sang hon it  
Zaw ing Nang kia in hon lungkim sak chia   
Nang kia nahi lungnopna honpia leh   
Ka mitnauta na hi

@ Labu 2019

## 239 TUNKAL KA NGAKLAH

***La Phuaktu : T. Thangkhanmuan*  
*Key E***

Simlei ka nuntakna lunga ka gelchiangin   
Khualzin lampai lel hi’ng ka tenna ding hilou   
Khawlna gam ahilou ka tangtawn gam hilou   
Gentheih lungzuan sunsawt Naubang oihna gam hi

Simlei zaw lungkham buai naubang kahna gam hi   
Nunnopna pahnate loupapak banglel hi   
Duhthu ai bang sama mahni masialna hi   
Damsawtna zong lungngaihna sepgimna lel hi

Aw ka ngaingei Toupa Tunkal ka ngaklah ngei   
Na sat Salem khopi it leh ngaihteng kimna   
Gentheite hauhna mun lungkhamte kipahna mun   
Aw mubang ngai na’ng e, tunkal ka ngaklah ngei

Simlei ka nuntakna lunga ka gelchiangin   
Damsung khosak buaina dahna lungkhamna lel   
Ngaihtam sial luankhinula gibang khenna gam   
Tuangnung siah’n leng nuam veng   
Ka tangtawn inn zuan in

Simlei ka khualzinna khawlna ding omlou e   
Buaina tui kihawtte’ lauhna’n nisim hon tuam   
Lungmuanna ding omlou ka machiang khimbang zing   
Hongtang in aw Toupa na vak ka lam mialah

Tu’n buaina simleiah genthei thuak mahleng zong   
Zohna puanlap khaia sihna gal k’ong kai chian’   
Sual thuneihna khemna kihuat om nawnlou ding   
Sih leh nat lusun luankhi nulna beita ding

@ Labu 2019

## 240 VANGLIAN SISAN

***Key E***

Gualzawh na la ken ka sa,   
Suah tak na dial khai in;   
Lungnop kha muan na ki cing ngah tang e,   
Mi hampha penpen hi tang;A tawntung tawntung in,   
Zeisu sisan hang in mi hausa pi hi tang.

Tua hi kei hong suakta sak,   
Tua hi kei ka lungdamna;   
Tua sisan in ka hauhna leh ka damna hi,   
Tua hi ka kisak theih na   
Tua hi hong lam hong diang sak;   
Tua sisan in midik,   
mi siangthou hong tang sak

Nidang in satan khem na,   
Bawl siat na thong sung ah;   
Lamet nei lou lungneu in aw kei ka om hang in,   
Tuin manpha sisan tawh kei hong ki tan khin zou;   
Suaktate tung suahtak na la ken ka sa.

Lauhuai patauh na sung pan,   
Hong liah in hongdal hi;   
Kamsiat na gual lel na pan, Hong hon zou tua si in;   
Thum na tau na teng bei zou Tuu nou sisan hang in   
Satan lutung gualzawh na pawi ken ka bawl.

Mawh na pan in tan na ah   
Lelh na pan zawh na ah   
Lungkham na pan, lungnop na Suah tak na ngah tang e   
Zawnkhal na pan dam na ah Zawn na pan hauh na ah   
Galkhat lam ah tuunou zohna la kasa

@ Labu 2019

## 241 ZOHNA TUM NAH

***Key G***

Toupa na semtu, sisan a leite   
Lungkia lou in, malam suan zel ni   
Zaleen na ni ding a hong tung pah ding   
Nuam in phatla sani HOSANA chi a kikou zel in

Khrist vang a palai gingtu tengte   
Lei ah lungkham in huibang mau zong leng   
Denchiang in khenlouhna khopi i tun chiang'   
Zohna tumnah tawi in phatla I lemta ding

Huihpi hong nung in, honnuai zelmah leh   
Khrist sepaihte a hon dal zoulou   
I dinna suangpi tangtawn suangpi kip   
Tangtawn a ling ngeilou Mang Jesu ah ka bit tawntung hi

Sihna liimguam a sualgal dou ding in   
Toupa’n hon chial palai hangsante   
Hehpihtu aw hi sanglou ding na hiam   
Kuan ni kuhkaltak in Hehpihna ni a mualliam zel hi

Khrist sik-a palai i paizel ding uh   
Lungkham thuak in mittui luang zong leh   
Hiai lei gamdai ah i gentheihnate   
Thupina hong lang ding Toh tehpih vual aw ahi lou hi

@ Labu 2019